
Althougii  the  use  of  sumames  began  to  be  very  general 
about  the  period  of  the  Norman  conquest,  yet  it  remained  far 
from  universal  for  many  generations  after  that  time.  The 
reign  of  Henry  II,  so  prolific  in  all  kinds  of  literary  and  his- 
torical  records,  furnishes  abundant  examples  of  eminent  men 
who  neither  possessed  nor  had  yet  assumed  a  specific  appella- 
tion  to  denote  themselves  or  their  families.  This  observation 
applies  to  Peter  the  celebraied  archdeacon  of  Bath,  who  is 
known  to  us  by  the  addition  of  Blesensis,  a  patronymic  derived 
from  the  city  of  Blois  where  he  was  born. 

His  history,  like  that  of  so  many  of  our  ancient  worthies, 
is  known  to  us  principally  from  his  own  writings.  Thus  in 
his  ninety-third  letter  he  tells  us  that  he  was  born  in  Erance, 
whilst  we  may  infer  from  several  others  of  his  letters,  [76.  77. 
90.  93.]  and  also  from  the  inscriptions  "  Petrus  Blesensis," 
that  he  was  a  native  of  Blois. 

His  parents  were  respectable  inhabitants  of  Bretagne,  well 
known  for  their  wealth  and  charity  to  the  poor.  A  brother  and 
sister,  besides  other  relations,  are  mentioned  in  different  parts 
of  his  works  [see  36.  90.  93.  131.  123.]    When  Peter  was  of  an 

age  to  begin  his  studies,  he  resided  some  time  at  Paris,  which 
was  at  that  time  the  focus  of  all  the  literature  of  the  west.  Here 
he  gave  his  attention  to  Poetry,  Jurisprudence,  and  all  the 
other  branches  of  science,  but  apparently  more  especially  to  the 
oratorical  art,  in  which,  if  we  may  judge  by  his  works,  he 
displays  a  most  intimate  acquaiutance  with  its  principles. 

He  next  passed  some  time  at  Bologna  [8],  but  this  was 
after  his  studies  were  complete,  though  there  is  no  doubt 
that  he  availed  himself  of  the  facilities  which  that  celebrated 
university  afforded,  for  adding  to  his  stores  of  learning,  and 
improving  the  acquaintance  which  he  had  previously  made. 

Aiter  his  return  to  Paris,  he  followed  the  usual  bent  of 
ecclesiastics,  which  was  to  resign  all  kinds  of  secular  learning 
and  to  devote  themselves  to  the  cause  of  the  Church.  This 
pious  resolution  has  deprived  posterity  of  much  historical  and 
literary  information,  which  we  should  have  been  glad  to  pos- 
sess  :  particularly  in  the  case  of  a  man  of  such  profound 
erudition  and  great  powers  of  mind,  who,  like  Julius  Csesar, 
could  dictate,  as  he  tells  us,  [Let.  90.]  to  four  scribes  at 
once. 

In  the  contest  between  Alexander  III  and  Octavian  for  the 
papacy,  Peter  sided  vvith  the  former,  and  was  made  prisoner 
by  the  partisaus  of  the  latter  on  his  way  to  Bologna,  A.  D. 
1163.  [Let.  48.]  He  also  shewed  his  zeal  in  tlie  cause  of  the 
lloman  Church  by  soothing  thc  angcr  of  Ilenry  II,  wlio 
wished  to  withdraw  IVom  thc  PapaJ  Etevenue  fche  payment 
of  Pete/s  Pence  [See  Envect.  Con.  Depravat.] 

The  celebrated  Jolm  of  Salisbury,  afterwards  bishop  of  Chartres, 
was  the  preceptor  of  Peter,  who  on  several  occasions  acknowledges 
his  obligations  to  that  polite  and  able  scholar. 

In  the  year  1167  he  set  out  for  Sieily,  where  he  accepted  the 
office  of  preceptor  to  the  young  prince,  afterwards  William  II. 
[Let.  181.] 

On  his  return  to  Normandy,  he  passed  some  years  at  the  court 
of  Henry  II.,  with  whom  he  was  in  great  favour.  But  a  desire 
of  tranquillity  and  retirement  induced  him  to  leave  the  court,  and 
attach  himself  to  the  household  of  Eichard,  abp.  of  Canterbury,  by 
whom  he  was  appointed  to  the  office  of  chancellor.   [Let.  38. 100.] 

After  the  death  of  Henry  II.,  Peter  of  Blois  remained  at  the 
court  of  Eleanor  the  queen  dowager,  for  whom  he  wrote  several 
letters,  as  if  in  the  capacity  of  her  secretary.  Although  so  eminent 
both  as  a  divine  and  as  a  scholar,  Peter  never  rose  to  any  great 
elevation  in  the  Church,  and  at  the  close  of  life  found  himself  but 
badly  provided  with  many  of  the  comforts  of  old  age,  which  so 
many  less  deserving  Churchmen  enjoyed  in  abundance.  His  arch- 
deaconry  of  Bath  was  taken  from  him,  and  that  of  London,  to 
which  he  afterwards  removed,  barely  furnished  him  with  the 
necessaries  of  life.  In  this  strait,  he  addressed  a  letter  [151]  to 
Pope  Innocent  III.,  entreating  that  he  might  be  provided  with 
some  other  ecclesiastical  benefice,  by  which  he  might  better  sus- 
tain  the  dignity  of  the  archdeacon's  office. 

It  was  always  Peter's  wish  to  end  his  days  in  Normandy,  his 
native  country,  and,  after  he  had  passed  a  long  period  of  six  and 
twenty  years  in  the  archdeaconry  of  Bath,  he  expressed  his  wishes 
in  querulous  language  to  the  archbishop  of  Paris  that  he  might, 
at  least,  die  in  France,  if  he  could  not  be  allowed  to  live  there. 

This  aspiration,  however,  was  breathed  in  vaiu :   the  old  man 
died  in  England,  in  or  soon  after  the  year  1200. 

In  addition  to  these  facts  we  learn  from  Harpsfeld  [chap.  20] 
that  Peter  of  Blois  was  never  raised  to  the  priesfs  office,  bnt 
remained  all  his  life  in  the  subordinate  rank  of  deacon.  The  same 
historian  also  informs  us  that  he  was  successively  archdeacon  of 
Bath,  of  London,  and  of  Canterbury  :  and  that  he  wrote  lives  of 
Archbishop  Wilfrid  and  of  Saint  Guthlac. 

The  Letters  of  Peter  of  Blois  were  first  published  in  a  folio 
volume,  (sine  anno  et  loco,)  which  is  now  become  very  rare,  and 
the  editor  knows  of  no  other  copy  than  that  which  is  preserved  in 
the  Bodleian  Library  at  Oxford.  In  the  year  1519  the  same 
Letters  were  again  published,  together  with  the  Sermons  and  cer- 
tain  of  the  Opuscula,  at  Paris,  by  Jacobus  Merlinus,  doctor  of 
theology,  and  in  1600  Joanncs  Busreus  published  at  Paris  a  third 
edition,  but  in  consequence  of  his  never  having  seen  the  previous 
publication  of  Merlin,  he  omitted  the  Sermons  and  portions  of 
the  Opuscula.  To  supply  this  deficiency  in  part,  the  same  Busseus 
soon  after  published  a  small  volume  entitled  Paralipomena,  in 
which  some  of  the  omitted  Opuscula  are  contained.  At  length  in 
the  year  1667  a  most  accurate  and  valuable  edition  of  Petrus 
Blesensis  was  published  in  folio  by  Goussainville  at  Paris,  con- 
taining  188  letters,  66  sermons,  and  19  opuscula.  But  the  earlier 
editions  contained  about  20  additional  letters,  which  Goussainville 
omitted  because  there  occurred  no  copies  of  them  in  the  numerous 
manuscripts  which  he  had  collated. 

Such  was  the  state  of  things  when  the  present  edition  was  first 
projected.  and  very  few  words  will  suffice  to  explain  what  has 
been  accomplished  towards  rendering  this  edition  superior  to  its 

predecessor.  The  editor  has  seen  and  minutely  examined  about 
fifty  manuscript  copies  of  this  author,  preserved  in  different  libra- 
ries  in  England,  Erance,  and  Belgium,  and  though  there  are 
nearly  thirty  more  in  the  king's  library  at  Paris,  they  would  pro- 
bably  furnish  little  additional  help  towards  the  accuracy  of  the 
text,  because  it  is  presumed  that  Goussainville,  who  published  his 
edition  in  Paris,  and  alludes  to  the  large  number  of  MSS.  con- 
tained  in  the  Bibliotheque  du  Eoi,  had  already  made  as  much  use 
of  them  as  was  necessary  for  the  purpose. 

The  materials  of  these  volumes  have  been  arranged  in  the  fol- 
lowing  order : — 

1.  The  188  epistles  previously  published  by  Goussainville. 

2.  The  epistles  omitted  by  Goussainville,  on  account  of  their 
doubtful  authenticity,  and  now  restored  to  the  collection  on  the 
authority  of  a  valuable  MS.  preserved  in  Sidney  Sussex  college, 
and  kindly  lent  to  the  editor  by  the  Master  of  that  Society. 

3.  New  epistles,  never  before  published. 

4.  Opuscula,  of  which  several  are  entirely  new. 

5.  Sermones. 

6.  Poemata,  in  part  now  first  published. 

AU  these  works,  as  above  enumerated,  are  now  given  complete, 
except  two  which  do  not  seem  to  merit  a  place  in  this  edition. 
They  are,  1.  Remediarium  peccatorum,  of  which  MSS.  occur  in 
Merton  college,  Oxford,  the  public  library  at  Cambridge,  and 
at  Arras  in  Erance.  2.  De  arte  diciancli,  in  the  public  library  at 
Cambridge.  The  former  of  these  is  omitted,  because  it  professes 
to  be  a  compilation  or  abridgment  of  St.  Augustine's  work  on  the 
same  subject,  and  the  latter,  because  it  bears  the  same  relation  to 
a  work  of  St.  Bernard. 

In  some  of  tlie  catalogues  of  manuscripts  a  work  is  entered 
under  Petrus  Blesensis  bearing  tlie  title  of  Basiligerunticon, 
but  on  inspection  it  turns  out  to  be  no  other  than  the  compen- 
dium  super  Job. 

In  the  library  of  Gray's  Inn,  London,  is  a  short  tract  named 
Breviloquium,  ascribed  in  the  catalogue  to  Petrus  Blesensis,  but 
the  MS.  itself  presents  no  indication  whatever  by  which  its 
authorship  can  be  determined.  It  is  a  mere  fraginent,  apparently  of 
some  theological  rhapsody,  very  badly  written,  imperfect  in  many 
places,  and  evidently  has  nothing  whatever  to  do  with  our  author. 

Besides  the  works  here  enumerated,  and  those  which  are 
printed  in  these  volumes,  the  editor  is  not  aware  that  any  other 
works  written  by  Peter  of  Blois  are  now  in  existence,  for  the  con- 
tinuation  of  IngulpVs  Chronicle  is  now  universally  admitted  to 
have  been  falsely  ascribed  to  our  author. 

For  further  information  concerning  the  various  treatises  com- 
prised  in  these  volumes  the  reader  is  referred  to  the  notices  which 
are  given  of  them  in  the  different  volumes  of  the  collection ;  and 
if  the  editor  shoulcl  appear  to  have  repeated  the  same  statement 
more  than  once,  and  apparently  to  no  good  purpose,  the  reader 
will  excuse  such  tautology,  as  it  has  arisen  from  the  irregular 
order  of  publication,  and  from  his  wish  to  state  accurately  and 
explicitly  what  has  been  attempted,  with  the  view  of  rendering 
this  edition  a  faithful  and  complete  copy  of  the  text  of  Peter  of 

Blois. 

J.A.G. 
Bampton,  Oct.,  1847. 

128.  Ad  Guillelmum  Archiepiscopum  Senon. 

129.  Ad  R.  Aurelianensem  Archid. 

130.  Ad  Joannem  Carnot.  Episcopum  - 

131.  Ad  E.  Priorem  de  Monasteriolo     - 

EPISTOLA  I. — prologus  ad  henricum  II. 
[script.  ante  A.  D.  1200.] 

Argumentum. — Haec  epistola  vicem  praefationis  obtinet,  ut  auctor  in 
calce  epistolae  annotavit;  in  ea  enim  regi  Anglorum  Henrico  II  ex- 
ponit,  cur  hoc  epistolarum  opus,  quantumvis  stylo  parum  excultum 
et  elaboratum,  in  lucem  venire  permiserit. 

Henrico  Dei  gratia  illustrissimo  Anglorum  regi,  duci  Nor- 
mannice  et  Aquitanice,  et  comiti  Andegavensi,  suus  Petrus 
Blesensis  Bathoniensis  archidiacpnus,  salutem  in  eo  per 
quem  reges  regnant. 

Rogatus  a  vobis  epistolas,  quas  passim  et  variis  direxi  sfi.fn 
personis,  colligere,  et  quasi  diversas  species  in  unum 
fasciculum  comportare,  rapior  ad  incertos  affectus.  Nam 
inter  occupationes  varias,  et  tempestuoscs  curise  fluctus,  et 
mihi  durum  est  aliquid  scribere,  et  longe  durius  vestne 
majestatis  imperio  contraire ;  preces  siquidem  vestras  im- 
perium  voco ;  quia,  sicut  satis  urbane  scribit  quidam 
,'ifzl>  magister  meus, 

Est  orare  ducum,  species  violenta  jubendi, 
Et  quasi  nudato  supplicat  ense  potens. 
B 

Illud  pro  certo  noveritis,  quod  si  olim  praescivissem 
epistolas  meas  tantse  dignitatis  audientiam  habituras,  quic- 
quid  in  eis  erat  quod  aures  delicatas  offendere  posset,  lima  f/y.zxd 
diligentior,  et  exquisitior  vigilantia  correxisset.  Nunc 
autem  in  ea  ruditate  nativa,  qua  conditae  sunt,  vestris, 
meticulose  tamen,  oculis  se  proescntant,  censuram  potius 
expectantes,  quam  gratiam  expetentes;  et  in  hoc  summam 
praemii  sui  constituunt,  si  non  rejiciantur,  si  non  exspu- 
antur :  sed  tandem,  quod  eis  maximum  est,  indulgentiam 
mereantur.  Scitis  equidem  quod  non  semper  ingenii  vena 
respondet  ad  voluntatem :  et  quandoque  dicta  laudabiliora 
casualiter  scribenti  se  offerunt,  quae  per  studii  vehementiam, 
et  indaginem  laboriosae  meditationis  inveniri  non  possunt. 
Illud  etiam  vestra,  sicut  reor,  eminentia  diligenter  attendit, 
quod  fere  omnes  epistolse  meae  de  alieno  pendebant  arbi- 
trio,  et  nunc  propter  ingruentium  necessitatum  urgentiam 
incultius,  nunc  propter  materiae  tenuitatem  recisius,  nunc 
propter  insufficientiam  personarum,  quibus  scribebantur,  aut 
quaB  scribebant,  inurbanius  aut  diffusius  aut  simplicius  me 
scribere  oportebat.  Imperfectum  itaque  meum  videant  et 
indulgeant  oculi  vestri,  et  in  libro  memoriae  conscribantur, 
si  qua  inveneritis  aedificantia  ad  salutem.  Nam  et  quan- 
doque  revelat  Dominus  parvulis,  quae  a  sapientibus  abscon- 
duntur.  Leprosi  nuntiaverunt  salutem  Samariae,  et  subju- 
galis  Balaam  dominum  suum  avia  illicita  revocavit.  Quod 
si  causa  publicae  eruditionis  aliqua  de  libris  Gentilium 
fuerint  interserta,  vobis  in  fastidium  non  vertantur.  Nam 
et  David  de  diademate  Melchom  idoli  Ammonitarum  sibi 
diadema  composuit,  et  Paulus  apostolus  ad  improperium 
Cretensium  quandoque  versus  pocticos  eleganter  aptavit. 
Nec  illud  magnificentiae  vestrae  queeso  sit  oneri,  si  usque 
ad  personam  vestram  in  aliqua  epistolarum  mearum  stylus 
devotae  correptionis  evaserit.  Nam  totum  illud  dictavit 
affectio ;  iEmulor  enim  vos  Dei  aemulatione ;  zelans  et 
sitiens  salutem  vestram  in  Christi  visceribus,  et  in  caritate 
non  ficta.     Nihil  equidem  vobis  adulatorium  scripsisse  me 

recolo,  nec  sum  olei   venditor.     Et  scio,  quod  quum  sal  ££-'a° 

correctionis  in  omni  sacrificio  acceptetur  a  Domino,  mel  in 

omni  sacrificio  reprobatur.     Teste  etiam  Salomone :    Qui  Trw-ZA--^ 

dicit  injusto,  Justus  es ;  maledicent  ei  populi ;  et  super  eos 

qui  arguunt,  veniet  benedictio.    Primam  claudo  epistolam  ; 

nam  quum  sit  quasi  prasfatio  aliarum,  vitio  ascribetur,  si 

abeat  in  immensum.     Valete. 


EPISTOLA    II. AD  EUNDEM  HENRICUM  REGEM. 

[A.  D.  118^.]  tpzfiJh*"**' 

Argumentum. — Solatur  regem  Henricum  patrem,  aequo  gravius  in  filii 
Henricilll  obitu  mcerentem  :  probatque  morem  quidem  lugendi  vita 
defunctos  pium  esse,  si  moderatus  sit :  at  nullam  causam  esse  tam 
acerbe  deplorandi  mortem  filii :  quum  tantas  ipse  a  se  de  anteactae 
vitse  lapsibus  pcenas  exegerit,  ut  minime  dubium  sit  eum  hanc  vitam 
cum  aeterna  commutasse. 

Henrico  Dei  gratia  illustri  Anglorum  regi,  duci  Normannice 
et  Aquitanice,  comiti  Andegavcnsi,  suus  Petrus  Blesensis 
Bathoniensis  archidiaconus,  salutem  et  spiritum  fortitudinis 
in  adversis. 

Audivi,  et  conturbatus  est  venter  meus;  a  voce  contre-  Jfati.5-6 
muerunt  labia  mea.  Nam  ex  familiarium  vestrorum  rela- 
tione  cognovi,  quod  illa  vestra  magnanimitas  celebri  hac- 
tenus  opinione  conspicua,  in  morte  filii  vestri  mortificata 
est,  et  quadam  mollitie  muliebri  degenerans,  gemitibus  in- 
dulget  ac  lacrimis,  atque  reverentia  majestatis  abjecta, 
super  vacuis  doloribus  pueriliter  intabescit.  Doloris  affec- 
tum  in  vobis  non  arguo,  sed  dolendi  excessum.  Scio  quod 
piuiu  est  flere  mortuum,  et  hujusmodi  moestuosos  affectus 
lex  naturse  indicit.  Nam  et  Job,  audita  filiorum  suorum^/.  (yutucik 
morte,  vestimentorum  scissione  et  aspersione  pulveris  vim 
doloris  expressit.  Abraham,  mortua  Sara,  venit  ut  fleret 
eam  et  plangeret.     Jacob  existimans  filium  suum  Joseph 

devoratum  a  bestia,  multos  dies  continuavit  in  planctu. 
Joseph  etiam  cum  fratribus  suis,  et  cunctis  senioribus 
domus  Pharaonis  patrem  suum  deferens  mortuum,  venit  ad 
aream  Adab  trans  Jordanem,  ubi  septem  dies  super  morte 
Jacob  in  fletu  et  gemitu  compleverunt.  Sed  et  Josia  rege 
mortuo,  scriptum  est,  quod  universus  Juda  et  Jerusalem 
luxerunt  eum,  et  prae  omnibus  rex  Adadremmon  :  ita  quod 
in  proverbium  versum  est,  et  populariter  dicebatur:  Plan- 
ctus  ejus,  sicut  planctus  Adadremmon.  In  Ecclesiastico 
etiam  legimus,  quod  luctus  mortui  septem  diebus  legitime 
celebratur,  et  ibidem  hsec  verba  leguntur :  Fili,  in  mortuum 
produc  lacrimas.  Christus  lacrimas  produxit  in  Lazarum. 
Ideoque  non  miror,  si  tam  deplorando  funeri  pietatis  lacri- 
mas  exhibetis.  Nec  enim  de  numero  illorum  estis,  de 
quibus  Dominus  dixit  per  prophetam :  Percussit  eos,  et 
non  doluerunt.  Et  ut  verbis  Job  utar,  Nec  fortitudo  t/./st 
vestra  fortitudo  lapidis  est,  nec  caro  vestra  senea  est. 

Sed  sit,  quaeso,  hic  dolendi  modus,  ne  vos  dolor  rapiat 
ultra  modum.  Temperantior  debet  esse  apud  vos  erga 
defunctum  filium  dolendi  occasio,  quia  Christianissime 
abiit,  ne  dicam,  obiit :  et  dolendo  poenitens  dolores  seternos 
evasit.  Nobis  enim  flentibus  jam  securissime  dicit:  Nolite 
super  me  flere,  sed  super  vosmetipsos  flete.  Planxit  David 
filium  patricidam,  Absalon  fili  mi,  fili  mi  Absalon  !  Planxit 
super  Saul  et  Jonathan  finem  eorum  deplorans,  quos 
dominium  mortis  involverat  sine  fine.  Verumtamen  si 
circa  filium  vestrum  pium  est  flere,  pium  est  et  gaudere. 
Si  enim  Petrus  apostolus,  si  Magdalena  suos  defleverunt 
excessus :  iste,  licet  adolescens,  et  inter  malitise  incentores, 
et  ut  ita  loquar,  tanquam  lilium  inter  spinas,  in  omnem  se 
dejecit  pcenitentia3  humilitatem,  mundi  gaudia  convertens  in 
planctum,  et  delicias  in  dolorem.  Conversus  est  planctus 
ejus  in  gaudium:  convertatur  et  vester.  Cedat  vobis  ad 
plenitudinem  gaudiorum,  talem  filium  de  lumbis  vestris 
processisse,  in  quem  naturse  dotes  universse  confluxerant : 
quem  timebant  remotissimse  nationes  :   quem  vereri  et  dili- 

gere  etiam  inimicus  et  invidus  tenebatur.  Qui,  quum  prae 
universis  mortalibus  obtinuisset  gloriam  et  superemi- 
nentiam  militise  ssecularis,  tandem  in  abjectione  tempora- 
lium,  et  humilitate  poenitentiae  factus  et  defunctus  est 
Christi  miles.  Exemplum  dedit  vobis,  ut  et  vos  sequamini  ^  l5-  ,s~ 
vestigia  pcenitentis.  Nemo  enim  fuit  in  confessione  hu- 
milior,  in  sui  accusatione  contritior,  in  emendatione  devo- 
tior,  in  proprise  carnis  afflictione  crudelior,  in  omni  sa- 
tisfactione  ferventior.  Consilio  siquidem  et  suggestione 
proditorise  factionis  minus  consulte  contra  vos  erexerat 
et  direxerat  arcum  suum,  sed  Dominus  adversus  eum 
tetendit  arcum  suum  :  et  m  eo  paravit  vasa  mortis,  volens  ' 
vobis  et  aliis  dare  in  eo  significationem,  ut  fugiatis  a  facie 

'rt[$j)t  arcus,  et  liberentur  dilecti  ejus.    Quumigitur  de  salute  ejus  J  *  <-"/■ 
spem  certissiman    habeamus:  beati  enim    qui  in  Domino   af^/^./3 
moriuntur,  ut  voce  apostoli  utar,  nolite  contristari  de  dor-    /%*+,. 4.  rz. 
micnte,  sicut  et  illi  qui  spem  non  habent.     Omne  judicium 
jara  evasit :  judicavit  enim  seipsum,  ne  in  posterum  judi- 
cetur.     Utinam,  amantissime  princeps,  dum  hoc  seeculum 
manet,  imo  potius,  dum  hoc    sseculum  manat,  judicemus 

<v  zz£  nosraetipsos :  fallax  enim  est  hic  mundus,  vita  brevis,  flnis 

dubius,  exitus  horribilis,  judex  terribilis,  pcena  infinibilis.  Jk*r£.&/*A  z 
Planctus   itaque,  quos  impenditis  mortuo,  in  arma  pceni- 
tentise  convertatis:  ut  sicut  turbato  fatalitatis  ordine  filius  &-fy 
vos  prsecessit  ad  mortem,  sic  ordinato  hujus    mortalitatis 
excursu  cseteros  praecedatis  ad  vitam. 

EPISTOLA  III. AD  G.  VIRUM  NOBILEM. 

Argumentum. — Graviter  increpat  virum  genere  nobilem,  qui  sacellano 
suo  vilitatem  familise  exprobrarat :  ostenditque  pluris  paupertatem 
quam  natalium  splendorem  virtute  destitutum  faciendam  :  humi- 
litatem  sectandam,  superbiam  vero  fugiendam. 

Carissimo  domino  et,  amico  suo  G.  Petrus  B!esensis  Bathon. 
Archid.  salutem,  et  seipsum  cognoscere. 

Fletu  singultuoso  et  anxio  tuus  mihi  retulit  capellanus 

graves  et  enormes  probrorum  injurias,  quibus  eum  citra 
meritorum  suorum  exigentiam,  sicut  asserit,  nimis  inciviliter 
affecisti.  Scio  quod  superbus  est  Moab,  et  quod  haec  ipsa 
correptio  mea,  quae  ex  amicitiae  sinceritate  procedit,  te  mihi 
taciet  mimicum.  Memini  me  legisse :  Corripe  sapientem, 
et  diliget  te  :  corripe  fatuum,  et  pestilentior  ent.  Ideo  et 
praesenti  epistolae  titulum  non  praescribo :  volens  experiri, 
quid  in  te  valeat  secreta  et  privata  correctio  :  ferrum  ab- 
scissionis  appositurus,  si  fomenta  non  senseris.  Quid  glorise 
tibi  quseso  accrevit  in  eo,  quod  ipsi  honesto  et  commendabili 
viro  sui  vilitatem  generis  exprobrasti  ?  Quid  jactitas  genus 
tuum  ?  quem  teipsum  facis  ?  vaga  et  incerta  est  hominum 
generatio,  et  quandoque  putatur  filius  principis,  qui  filius 
est  culinarii  histrionis,  testimonio  poetfle: 
tA^ireJeTies '  Quum  tua  multiplices  exorneut  undique  eerae 

J«zr.  f*£Jt  Atria,  nobilitas  sola  est  atque  unica  virtus. 

tyie  Mendaces  sunt  filii  hominum  in  stateris,  ut  decipiant  in 

,/Sz  vanitate  in  idipsum.     Magnos  se  reputant,  qui  aut  parvi, 

aut  omnino  nulli  sunt.  Quare  te  apud  te  majorem  reputas, 
quarn  hominum  reputetcommunis  opinio  ?  Pondera  teipsum 
secretius  :  nec  te  majorem  vendas,  quam  te  libra  veritatis 

./*  V*-  appendit.  Verbum  Domini  est:  Pondus  et  pondus  abo- 
minatio  est  mihi.  Est  in  coelo,  qui  corda  scrutatur  et  renes. 
Vide  quod  nihil  doli  admisceas,  sed  temetipsum  apud  Deum 
et  homines  rationabiliter  sequilibres.  Dolose,  inquit,  egit, 
ut  inveniatur  iniquitas  ejus  ad  odium.  Quid  profuit  tibi, 
miser,  fictitiye  nobilitatis  magnificare  jactantiam,  et  pauperi 
amico  notam  quasi  criminosae  paupertatis  objicere?  Certe 
apud  pauperem  Christum  pretiosus  est  titulus  pauper- 
tatis.  Christus  pauper,  et  pauperis  Virginis  filius,  pauperes 
elegit  in  Apostolos.     Nec  domum  reguli  introire  dignatus 

fepZiif  est,  ne  honorare  divitias  videretur.  Nabuzardan,  solis 
pauperibus  in  terra  promissionis  remanentibus,  omnes 
divites  captivavit.  In  superbia  siquidem  et  in  abusione 
progenitorum  tuorum  virtutem  tibi  adscribis  ad  gloriam,  sed 
eorum  famam  turpi  opinione  contaminas,  ct  a  tui  generis 

dignitate  vel  bonitate  degenerans,  turpi  conversatione  cele- 
brem  tuorum  memoriam  dehonestas.  Quid  jam  abolitse 
generositatis  stipitem  laudas  ?  solet  equidem  ramus  radicem, 
et  fructus  stipitem  commendare.  Et  qua3  utilitas  in  veteri 
trunco,  si  jam  emarcuit ;  si  ab  eo  fructus  commendabilis 
non  processit?  audi,  miser,  audi  successor  veteris  Adae,  testa 
fragilis,  lutum  solubile,  pellis  morticina,  vas  putredinis, 
fomes  tinese,  cibus  vermis.  Quid  tibi,  et  progenitoribus  tuis  ? 
Sicut  non  portabit  filius  innocens  iniquitatem  patris,  sic  nec 
filium  reprobum  decet  de  patris  aetibus  gloriari.  Et  quse 
nobis  argumenta  prsetendis,  ut  ejus  te  filium  probes,  cujus 
pomposam  memoriam  magnificas  et  extollis?  Sane  ideo 
Dominus  Abraham  ex  Sara  et  Agar,  ex  daubus  etiam 
uxoribus,  et  duabus  ancillis  voluit  Jacob  prolem  suscipere, 
ut  universitatis  humanse  successio,  de  parentum  conditione 
incerta  et  ignara  utrum  a  libera  vel  ancilla  descenderit,  se 
de  generositatis  ambiguae  gloria  non  extollat.  Titulos  enim 
Sarse,  aut  Rachelis,  quos  sibi  quandoque  adscribit  vaga  et 
vulgaris  opinio,  proscribit  et  abolet  nequitia  in  moribus, 
servitus  in  peccatis,  ut  se  filios  ancillarum  conversatione 
testentur,  qui  de  aliorum  virtute,  quam  apud  se  non  no- 
verunt,  inflantur.  Prseterea  in  domo  Jacob  spurii  pariter 
cum  legitimis  funiculum  hsereditatis  sortiti  sunt,  et  com-  ®-  f**i  '**)  ' 
muniter  inter  se  familia?  herciscundse  judicium  dictaverunt.    ty-* 

Quid  inter  parentelas  hominum  variando  distinguis  ?  Ab 
uno  patre  descendimus  universi  et  singuli.  Certe  spe- 
ciosus  forma  prse  filiis  hominum  Christus  Jesus,  de  quo 
scriptum  est,  quia  vir  nobilis  est  in  portis  suis,  cujus  nobilita- 
tem  et  generationem  propheta  non  sufncit  enarrare,  et  qui 
unicus  nostrae  generositatis  est  auctor,  de  justis  et  injustis, 
de  magnis  et  humilibus  carnem  traxit.  Nam  et  agnus 
Paschalis,  juxtaseptuaginta  interpretes,  de  ovibus  et  capris 
assumebatur :  in  quo  manifestissime  vides  quod  apud  Chri- 
stum  omnis  fortuna,  omnisque  conditio  acceptatur.  Ut 
quid  ergo  te  in  aliorum  virtute  commendas,  et  adversus 
pauperem  de  tui  generis  extollentia  gloriaris  ?  Qui  gloriatur,     /^*,i 

&  9  in  Domino  glorietur ;  non  enini  qui  seipsum  commendat,  ille 
probatus  est,  sed  quem  Deus  commendat :  disperdet  Do- 
minus  omnia  labia  dolosa,  et-  linguam  magniloqnam.  Melius 
ageres,  si  humilius  saperes.  Dei  filius  in  beata  virgine,  licet 
ipsa  de  sacerdotali  et  regali  scbemate  duxisset  originem, 
non  nobilitatem  scd  humilitatem  elegit.  Respexit,  inquit, 
humilitatem  ancillae  suae.  Scriptum  est,  quia  Deus  humi- 
libus  dat  gratiam,  et  cum  humilibus  sermocinatio  ejus. 
Super  quem,  inquit,  requiescet  spiritus  meus,  nisi  super 
humilem  et  mansuetum  ?  Quid  tibi  et  pauperi  capellano, 
superbe  et  fatue  ?  Tu  eminentiam  generis  tui  tua  pravitate 
deprimis  et  conculcas ;  ille  in  medio  suorum  sancta  et  hone- 
sta  conversatione  praeradiat.  Scio,  quia  aegre  fers,  quod  te 
instruo,  quod 

...veteres  avias  tibi  de  pulmone  revello  :  /<rsS^S-^L 
sed  me  salus  tua  sollicitat.  Vereor  enim,  ne  superbia  in 
ruinam  et  praecipitium  te  devolvat.  Nam  scriptum  est : 
,  £7.  z/  Ante  ruinam  exaltabitur  cor.  Ille,  qui  in  altis  habitat,  et 
humilia  respicit,  superbiam  super  omnia  detestatur.  Haec 
fM26./3o  est  enim  illa  sanguinaria  meretrix,  quae  de  calice  Babylonis 
aureo  propinat  hominibus  spiritum  vertiginis.  Haec  est  illa 
Athalia,  quae  fere  omne  genus  regium  exstirpavit.  Haec 
est  lepra  cicatricis  in  ulcere.  Haec  est  bestia  saltus,  quae 
devorat  exercitum  Absalon.  Haec  est  aerugo  et  tinea,  qua? 
omnem  mentis  ornatum  depravando  consumit.  Haec  est 
turris  in  Siloe,  quae  suos  aedificatores  interimit.  Haec  est 
elephas  in  libro  Machabaeorum,  qui  Eleazarum  sua  mole 
occidit.  Haec  est  sicaria  illa  in  Psychomachia  Prudentii, 
quae  unam  de  virtutibus  interfecit.  Descendas  igitur  ad 
conscientiam  tuam,  et  vide,  si  qua  est  ibi  materia  gloriandi. 
Gloria  enim  nostra  haec  est,  testimonium  conscientiae  nostrae. 
Nc  credas  adulatoribus,  qui  te  lactant.  Certe  populus,  qui 
te  beatificat,  in  errorem  te  inducit.  Ferant  autem  confcstim 
confusionem  suam,  qui  tibi  dicunt,  Euge,  euge !  Inimici 
enim  hominis  domestici  ejus.  Isti  sunt,  de  quibus  ad 
Sedechiam  loquitur  Jeremias  :   Seduxerunt,  inquit,  te  viri 

^er,  ,    P 

tui  pacifici :   Molliti  sunt  sermones  ejus  super  oleum,  etipsi  ^s'<-  z 
sunt  jacula.      Sic  Joas,  Abner  et  Amasam  gladio  leniter 
fabrefaeto,  id   est  verbo  proditorise  adulationis,    interimit. 
Excole  igitur  conscientiam  tuam.      Hic  est  enim  ager,  cui 
benedixit  Dominus :  de  quo  scriptum  est :   Pulcritudo  agri  % 5-0(4-9). 
mecum  est.     Planta  igitur  et  semina  ibi  semen  virtuturn, 
unde  fructus  vitae,  et  odor  sanctse  opinionis  erumpat.    Nam 
juxta  prseceptum  divin^e  legis :   Si  dederis  de  semine  tuo   ^2.^.2. 
idolo  Moloch,  id  est  regi  superbise,  morieris.     Nec  tuum 
genus    elegantius   extollere    potes,    quam   si    abjecto  fastu 
eiationis  humilibus  te  conformes.     Vale. 


EPISTOLA    IV.— AD    R.    PRIOREM    CISTERCTENSEM. 

[circ.  A.D.  1195.] 

Argumentum. — Gratulatuf  monacho  de  progressu  in  religiosa  vita, 
suamque  sortem  in  saeeulo  degentis  deplorat,  ejusque  precibus  et 
sacrificiis  se  commendat.     Deinde  dubitationem  quandam  dissolvit. 

Carissimo  socio  et  pracordiali  amico  suo  R.  Priori  Cister- 
ciensi,  P.  Blesensis  Bath.  Archid.  salutem  et  continuos  in 
Cliristo  profectus. 

L^tatus  sum  in  his  quse  dicta  sunt  mihi.     Nam    ex 
fideli  commeantium  relatione  cognovi,  quia  de  die  in  diern, 
de  virtute  in  virtutern  proficiens,  claustralis  militiae  bravium    //^.^  ^ 
meruisti.  Ascendisti  in  montem  sacrificii:  ego  autem  adhuc    fc*  -23. 
in  valle  ccenosa  moror,  et  expecto  cum    asino.     Tu  pennas     S^ 
contemplationis    assumens  haec  mundana  transcendis :  me 
glutinum  terrenee  habitationis  adeo  inviscavit,  quod  volarc 
non    possum.     Heu    mihi  !  quia    incolatus    meus    a    Deo#^  fif&M 
f*(f4) zprolongatus  est.     Et  quis  dabit  mihi  pennas  sicut  columbae, 

et  volabo,  et  requiescam?    In  omnibus  requiem    quaesivi,  £cc/**.24  ■'( 
et  in  omnibus  dolorem  et  laborem  inveni.     Non  est  requies, 
nisi  in  hereditate  sanclorum,  de  qua  scriptum  est:    ILec 
requies  mea  in  seculum  seculi.     E^o  autcm  carnalis  homo, 

et  venundatus  sub  peccato,  infixus  sum  in  limo  profundi. 
et  in  libertatem  filiorum  Dei  respirare  non  possum.  Ad- 
juva  me  orationibus  tuis,  amice  carissime,  dies  enim  mei 
transierunt,  et  juxta  verbum  Job  per  viam  qua  ingredior, 
non  revertar.  Non  longe  sum  ab  illa  communi  meta,  quse 
praefixa  est  omni  carni.  Rugae  meae  testimonium  dicunt 
contra  me,  iam  canos  induimus,  horae  finalis  prsenuncios. 
ieste  autem  apostolo,  omne  quod  antiquatur  et  senescit, 
prope  interitum  est.  Ora  igitur,  frater,  ne  me  supremse 
necessitatis  articulus  anticipet  imparatum.  Inter  secretiores 
lacrymas  tuas  ibi  mei  offeras  memoriam,  ubi  Patri  Filius 
immolatur.  Scio,  quod  multum  valet  deprecatio  Justi 
assidua  :  et  quod  propria  quandoque  vota  non  obtinent, 
facit  intercessio  aliena.  Literas  domini  abbatis,  et  tuas 
devote  suscepi,  et  legi.  Miror  autem  te  in  admirationem 
ducere  et  stuporem,  quare  in  libro,  quem  De  Praestigiis 
Fortunae  composui,  hac  frequenter  expositione  usus  sum  : 
"  contigit,  id  est,  contingere  potuit :  quandoque  eveniet,  id 
est,  quandoque  evenire  continget."  Veruntamen  in  his, 
quse  de  fortunse  insidiis  pendent,  et  ad  utrumlibet  se  ha- 
bentia  ambiguos  sortiuntur  eventus,  secure  hoc  genus 
expositionis  induxi :  quum  et  in  his,  quse  certos,  et  quasi 
necessarios  habent  exitus,  hsec  loquutio  frequenter  soleat 
inveniri.  Nam  et  in  Levitico  legitur:  Si  quis  de  victimis 
pacificorum  comederit  die  tertio,  oblatio  ei  non  proderit. 
Comederit,  inquit,  id  est,  comedere  voluerit.  Et  sic 
intelligi  necesse  est :  nam  quum  per  diem  tertium  vita 
futura  signetuiy  in  quo  operari  non  licet,  per  hanc  comes- 
tionem  significari  oportet  non  opus,  sed  operis  voluntatem. 
Simile  habes  in  Job :  Quis  restitit  Deo,  ct  pacem  habuit? 
restitit,  id  est,  resistere  voluit.  De  magis  enim  Pharaonis 
recolis  tc  legisse  :  Fecerunt  et  Magi,  sicut  et  Moyses,  ut 
educcrent  ciniphes,  et  non  potuerunt.  Fecerunt,  dicit, 
id  estj  facere  voluerunt.  Si  ergo  in  his,  quae  de  contingenti 
sunt,  quandoque  quasi  positive  et  causa  exempli,  hoc 
genus  loquutionis  admisi,  non  te  moveat.     Nam  el  in  his. 

qtias  quatulam  necessitateni  veritatis  important,  hic  loquendi 
modus  poterit  frequenter  inveniri.  Adhuc  precor,  ut 
preceris  pro  me :  oneratus  enim  peccatis,  mole  corporis 
aggravatus,  curis  involutus,  desideriis  immundis  infectus, 
infirmus,  anxius,  serumnosus,  non  levabo  me  super  me,  nisi 
per  eum,  qui  erigit  elisos,  et  sanat  contritos  corde.     Vale. 

EPISTOLA  V. AD  RICARDUM  CANTUARIENSEM 

ARCHIEPISCOPUM.       [c.  A.D.   1176.] 

Aroumentum.  —  Ricardum,  qui  proxime  post  S.  Thomam  martyrem, 
e  monasterio  ad  archiepiscopatum  Cantuariensem  pervenerat,  cumu- 
landisque  opibus,  et  sascularibus  potius  rebus,  quam  spiritualibus 
curandis  invigilabat,  liberrime  arguit,  ac  quae  tum  populi,  tum  regis 
Henrici  II  de  eo  sint  querimoniae,  exponit. 

Reverendo  patri  et  domino  Ricardo  Dei  gratia  Cantuariensi 
archiepiscopo,  totius  Anglicz  primati,  et  apostolicce  sedis 
legato,  Petrus  BlesensisAarchidiac.  salutem,  et  in  rnelius 
expergisci.  TUbt*.  Js  .&&.A.  r-  d  r  o+.  & 

Habebam  in  desideriis  ad  vos  cum  festinatione  reverti, 
sed  auctoritas  regia  non  permittit.  Millies  postulavi  licen- 
tiam  recessurus,  sed  nec  repulsam  passus,  nec  licentiam 
sum  adeptus.  Quoties  causor  moram,  quam  facio,  et 
allego  vestrae  revocationis  instantiam,  unica  et  quotidiana 
est  ejus  responsio,  Cras  recedes.  In  omnibus  diebus  anni 
Cras  istud  invenire  non  potui :  dum  quseritur,  latet  :  et 
fortasse,  quando  non  queeretur,  occurret;  In  eo  autem 
turbata  est  anima  mea  valde,  et  sicut  araneaA  tabescere  me 
fecistis,  quia  exprobraverunt  qui  me  tribulant  inimici  mei, 
dum  dicunt  mihi  per  singulos  dies :  Ubi  est  dominus  tutts? 
ubi  latitat?  ubi  dormit?  usquequo  piger  dormit?  exsurgat  v//..s~-/4- 
qui  dormit,  et  exsurgat  a  mortttis.  Et  jam  hora  esset  a 
somno  surgere,  et  vigilare  super  commissum  sibi  gregem, 
et  attendere,  qualem  habuit  decessorem.  Nunquid  Dei 
gratiam  accepit  in  vacuum,   ttt  gratiam  sibi  datam,  et  glo- 

riam  sui  deccssoris  evacuet?  jani  evacuavit  ex  parte,  nec 
vidcmus,  quando  restauret  quod  amisit ;  quando  redimat 
quod  commisit.  Vobis  igitur  imputant,  qnod  ab  allopbylis 
arca  Domini  capitur,  quod  a  laicis  Ecclcsia  Dei  conculca- 
tur,  quod  gladium  Petri  rubigo  consumit,  quod  Christi 
sacramenta  vilescunt,  quod  terribile  nomen  Dei  in  vanum 
assumitur,  quod  sub  proetextu  perjurii  legitima  conjugia 
dissolvuntur.  Vobis  imputant,  quod  Malchus  in  Christum, 
quod  Phassur  in  Jeremiam,  quod  Balthasar  in  vasa  Domini 
manus  extendit  sacrilegas.  Quoties  autem  gratiam  inno- 
centiae  et  humilitatis  extollo  in  vobis ;  non  sufficit,  inquiunt, 
tantse  praelationis  homini,  non  facere  malum,  nisi  adjiciat 
facere  bonum.  Non  solum  enim  arbor  qiue  fructus  malos 
facit,  sed  arbor  quae  fructus  bonos  non  facit,  excidetur,  et 
in  ignem  mittetur. 

Repcrit,  inquiunt,  archiepiscopus  tuus  ecclesiam  in 
optimo  statn,  ipse  vero  eam  destituit,  ct  dejecit.  Can- 
tuariensis  ecclesiae  dignitates,  quas  gloriosus  Martyr  nibri- 
cavcrat  sanguine  suo,  et  quasi  testamcntum  aetcrnum  morte 
et  cerebri  effusione  firmaverat,  pusillanimitas  ejus  evacuavit, 
eamque  reduxit  in  antiquae  servitutis  opprobrium,  quoe  se 
in  gratiam  plense  libertatis  erexerat.  Ut  quid,  inquiunt, 
terram  occupat?  quando  morietur  et  pcribit  nomen  ejus? 
cur  saltem  non  expergiscitur?  Nunquid  qui  dormit,  non 
adjiciet  ut  resurgat?  In  his  omnibus  verecundia  mea  tota 
die  contra  me  est,  et  confusio  cooperuit  faciem  meam  a 
voce  exprobmntis  et  obloquentis.  Sunt  itaque  lacrymae 
meae  panes  dic  ac  noctc,  et  ubi  sub  umbra  vestri  nominis 
magnincari  et  extolli  speraveram,  ibi  improperiura  ex- 
pectavit  cor  meum  ct  miseriam.  Estis  enim  fabula  in  ore 
hominum,  studiumque  omnium  fere  commune  est,  linguas 
procaces  laxare  contra  vos  in  dctcstandum  susurrium. 
Quod  si  vcstram  vclira  prsedicare  industriam  circa  a^dificio- 
rum  mcliorationem,  circa  prsediorum  culturam,  et  circa 
hujusmodi  cxteriorem  administrationcm,  quae  inccssanter 
exigit  humana  necessitas,  ipsi  universa  depravant.     Quae 

gloria  est,  inquiunt,  quod  vivaria  construit,  quod  claudit 
feras  indagine,  si  clerici  imprecantur,  si  in  omnem  disso- 
lutionem  religiosorum  claustrorum  ostia  relaxantur  ?  Quse 
utilitas  est  quod  fimo  et  creta  ager  sationarius  impinguatur,  n  /r^xx/f 
si  in  Dominicee  messis  cultura  nec  spina  evellitur,  nec 
extirpatur  tribulus,  nec  verbum  Domini  seminatur  ?  Num- 
quid  Deo  cura  est  de  bobus  et  asinis,  ut  circa  boves  et 
asinos  ita  sollicitus  occupetur  ?  cur  injunctag  sibi  legationis 
officium  non  exercet?  ligatus  est  potius  quam  legatus.  &-/f6 
Prophetse,  inquiunt,  cui  Dominus  legationem  injunxerat, 
prsecepit  ut  evellat  ac  destruat,  ut  dissipet  et  perdat,  sedificet 
et  plantet.  Dominus  tuus  officii  spiritualis  intelligentiam 
convertit  in  literam,  aut,  ut  verius  dicatur,  in  lituram.  Illud 
mihi  ad  cumulum  doloris  accedit,  quod  dominus  rex,  qui  ex 
toto  corde  vos  diligit,  cuius  erga  vos  dilectionem  leoo  assidue 

.        ,.,  .         .  .  ,  .,  •       •         -r»  USt-ZW-HtZ.-' 

rn  Iibro  expenentia3,  qui  turbatonbus  vestris  rn  riomana  ts/.fy 
curia  murum  inexpugnabilem  se  opponit,  ipse  frequenter  tyhfy+i-p- 
incuriam  et  desidiam  vestram,  secreta  tamen  et  modesta 
correctione  redarguit :  ipse  crebro  vos  excitat  scriptis  et 
nuntiis,  gravissime  ferens,  quod  terrse  suee  maleficos  ad 
excessus  enormes  per  impunitatis  licentiam  provocatis. 
Quam  amicabilia  nuperrime  vobis  scripserit  et  mandaverit, 
memorise,  sicut  credo,  tenaciter  affixistis.  Inter  quse  ego, 
qui  conscius  secretorum  fui,  verbum  illud  confidenter 
in  communem  deduco  notitiam :  verbum  enim  memorabile 
est.  Sciat,  inquit,  dominus  archiepiscopus,  quod  si  filius 
meus  electus,  aut  aliquis  episcopus  terrae,  vel  comes,  vel  ali- 
qua  persona  illustris  suee  voluntati,  aut  dispositioni  contraire 
prsesumpserit,  aut  impedierit,  quo  minus  sibi  commissae 
legationis  munus  adimpleat,  inveniet  in  me  sui  contemptus 
persequutorem  et  vindicem,  ac  si  in  coronam  meam  pro- 
ditorie  commisisset. 

Scio  quidem,  pater,  dominum  regem  diu  habuisse  et 
adhuc  habere  in  votis,  ut  consilio  et  auxilio  vestro  fiant 
increpationes  in  populis,  ut  arripiat  manus  vestra  judicium, 
et  arguat  pro  mansuetis  terrae,     Dura  quidem  retuli  vobis, 

amantissimc  pater,  et  forte  hoc  aliquis  temeritati  adseribet, 
quod  non  blandior,  quod  non  palpo,  quod  reverendum 
praesulis  caput  peccatoris  oleo  non  impinguo.  Quicquid 
immundissimae  sues  grunniant,  ego  in  Christi  visceribus,  et 
jugi  beneficiorum  vestrorum  memoria  vos  moneo  et  monebo, 
quatenus  cum  ea  diligentia  impleatis  pontificium,  ut  non 
vituperetur  ministerium  vestrum.  Legistis  enim ;  Male- 
dictus  homo,  qui  facit  opus  Domini  negligenter.  A 
claustrali  et  spirituali  militia  elegit  vos  Deus  in  sacerdotem 
sibi.  Videte,  ne  quum  spiritu  cceperitis,  carne  consum- 
memini ;  et  ne  de  vobis  intelligatur  illud ;  Non  permanebit 
spiritus  meus  in  homine  in  aeternum,  quia  caro  est.  Pu- 
tatis  quod  de  commissis  vobis  animabus,  vos  in  districto 
examine  non  oporteat  reddere  rationem?  Propter  hoc 
irritavit  impius  Deum ;  dixit  enim  in  corde  suo,  Non 
requiret.  Sed  certe  requiret  exactissime  usque  ad  novis- 
simum  quadrantem :  et  vereor,  ne  tempestivius  aut  durius, 
quam  credere  aut  timere  velimus.  Utinam  velitis  recolere 
comminationes  Altissimi,  quibus  apertissima  visione  nobis 
terribilem  suae  indignationis  sententiam  revelavit.  Hor- 
rendum  autem  est  incidere  in  manus  Dei  viventis.  Ignis 
enim  succensus  est  in  furore  ejus,  quem  quandoque  spiri- 
tualiter  vidistis,  ipsum  autein  nunquam  sensibiliter  sensistis. 

EPISTOLA  VI. AD  RADULFUM  BELLOVACENSEM. 

[c.  A.  D.  1177.] 

Argumentum. — Respondet  invectivae  cnjusdam  magistri  vitam  cleri- 
corum  in  aulis  episcoporum  degentium  acerbe  insectantis ;  et  contra 
graviter  ipsum  coarguit,  quod  omnem  aetatein  in  profanis  litteris 
consumat:  hortaturque  ut  extremam  saltem  senectam  in  fneditatione 
novissimorum  suorum  peragat. 

Magistro  Rad.  Bellovaccnsi,  Pctrus    Blesensis  Bathoniensis 
archidiaconus,  salutan  ct  sa.ltem  in  senio  senem  esse. 

Litteras  vestras,  licct  plurimum  invcctivas,  cum  omni 
iequanimitate    ct    gratiarum    actionc    suscepi.       Quod    me 

corripitis  affectio  est ;  ideoque  mihi  acceptiora  sunt  vestra 
verbera,  quam  eorum  ubera,  qui  me  lactant.  Utinam 
semper  corripiat  me  justus  in  misericordia,  et  increpet  me  : 
oleum  autem  peccatoris  non  impinguet  caput  meum.  Cle- 
ricorum  curialium  vitam  damnatissimam  reputatis,  et  in 
ejus  execrationem  fere  totam  illam  satyram  Juvenalis 
expenditis  : 

Si  te  propositi  nondum  pudet.    J^t,.^./ 
Magister  bone  !  si  puerilium  derivationum  nsenias,  quibus 
insenuistis,  memoriter  retinetis,  quum  curia  a  cruore  di- 
catur,    clerici,    qui    cum    praelatis    ecclesiae    conversantur, 
curiales  non  sunt :  nec  enim  apud  eos  judicium  sanguinis 
exercetur.      Quumque  institutio  canonica  clericos  curiales  ""-^,    \ 
prohibeat  promoveri,  clericos  pontificum  frequentius  elegit       or^tzzr 
Dominus   in    sacerdotes   sibi.      Improperatis   nobis,    quod 
semper^quadra  vivimus  aliena.     Si  pontifices  nos  vocant  m£**&* 
partem  sollicitudinis,  ut  in  agricultura  divinae  messis,  et  in 
tritura  Dominicae  areae  pariter  laboremus,  quse  injuria  est, 
si   et  nos   bonis   eorum    pariter   coutamur?    iuxta   divinae    - 
legis  sententiam :   Nemo  os  bovis  triturantis  obturat:  teste  /fcr-y-?*** 
Paulo,  Nemo  militat  stipendiis  suis.      Quumque  debeat  de  ?   ^ 

altari  vivere,  qui  servit  altari,  non  est  absurdum,  si  ego,  y.^.z^ 
aut  alius,  qui  in  mensa  Dominica  pontifici  ministrat,  fiat 
ejusdem  eommensalis  in  cibo.  Causamini,  quod  inaniter 
expendam  dies  meos,  qui  in  castris  scholaribus  poteram 
fructificare  quam  plurimis.  Magister  bone !  castra  Dei 
sunt  haec,  in  quibus  habitamus,  et  sciatis,  quia  non  est  hic  ^.2^/7 
aliud,  nisi  domus  Dei,  et  porta  coeli.  In  domo  domini  mei 
Cantuariensis  archiepiscopi,  viri  literatissimi  sunt,  apud 
quos  invenitur  omnis  rectitudo  justitiae,  omnis  cautela  pro- 
videntiae,  omnis  forma  doctrinae.  Isti  post  orationem,  et 
ante  comestionem,  in  lectione,  in  disputatione,  in  causarum 
decisione  jugiter  se  exercent.  Omnes  qusestiones  regni 
difficiles  et  nodosae  referuntur  ad  nos  :  quae  quum  inter 
socios  nostros  in  commune  auditorium  deducuntur,  unus- 
quisque  secundum  ordinem  suum  sine  lite  et  obtrectatione 

ad  bene  dicendura  mentem  suam  acuit,  et  quod  ei  con- 
sultius  vidctur  et  sanius,  de  vena  subtiliore  producit. 
Quod  si  Deus  minori,  quse  potiora  sunt,  revelaverit,  ejus 
sententise  sine  omni  invidia  et  depravationc  universitas 
acquiescit.  Vos  autem  tumultuoso  strepitu,  et  clamore 
nautico  de  nugis  assidue  disputantes,  inutiliter  aera  ver- 
beratis:  vos  circa  litteram  et  syllabam,  et  circa  hujusmodi 
elementares  doctrinre  primitias,  vestrum  adhuc  ingenium 
exercetis  :  ct,  si  dicere  fas  est,  vos  puer  centum  annorum, 
et  elementarius  senex  docetis  sapientiam.  Verecundum 
siquidem  et  onerosum  satis  est  mihi,  quod  omnes  cosetanei 
vestri  in  montem  eminentioris  scientise  ascenderunt,  et  vos 
in  cceno  crassioris  intelligentiae  cum  asino  remansistis. 
Priscianus  et  Tullius,  Lucanus  et  Persius;  isti  sunt  Dii 
vestri.  Vereor  ne  in  extremae  necessitatis  articulo  vobis 
improperando  dicatur,  Ubi  sunt  Dii  tui,  in  quibus  habebas 
nduciam?  Surgant  ct  opitulentur  tibi.  et  in  necessitate  te 
protegant.  Semper  circuitis  montem  Seir,  nec  ad  terram 
promissionis  venire  potestis. 

Mag-ister,  vobis  et  imitatoribus  vestris  convertit  Dominus 
tfju  rlumina  in  sanguinem,  ne  bibant.  Dat  etiam  ccelum 
seneum/^e?  terram  ferream,  dum  vobis  convertit  Dominus 
carnalem  scientiam,  in  qua  obduruistis  pertinaciter,  in  pec- 
catum.  Magister,  nolite  loqui  sublimia  gloriantcs  ;  recedant 
vetera  de  orc  vestro,  quia  Deus  scientiarum  Dominus  ab- 
horrct  philosophiae  gentilis  errorem  :  cujus  adhuc  idololatra 
estis :  et  acceptat  in  quoiibct  Christiano  conscientiss  puri- 
tatcm.      Damnat   enim   apostolus   ca,   quae  sunt  rationem 

&£.z.$3       quidem  habentia  sapientise  secundura  mandata  et  doctrinas 
hominum,  si  non  sedificant  ad  salutem. 

o  Utinam,   magister,  sapcres,  et  intclligcres,  ac  novissima 

providcres.  ilajc  philosophia  tibi  jam  decrepito  pernecessaria 
esset,  qu?e  frequenter  in  scholis  describitur,  scd  frcquen- 
tius  proscribitur,  cogitatio  mortis  scilicct  assidua.  Proplieta 
dicit  :  I  )omine,  notum  Fac  mihi  finem  meum.  Et  Salomon  : 
J;ili  iui,  recordare  novissima  tua,  et  non  peccabis in aeternum. 

Lamentator  ille  Jeremias  propheta  deplorat  animam  pecca- 
tricem,  et  sui  finis  immemorem :  Sordes,  inquit,  in  pedibus 
ejus,  nec  recordata  est  finis  sui.  Et  subjungit :  Deposita 
est  vehementer,  non  habens  consolatorem.  Sit,  magister, 
cogitatio  vestra  dies  mortis.  Mors  enim,  qua3  junioribus 
est  in  insidiis,  vobis  senioribus  est  in  januis,  vestrum  ob- 
servat  calcaneum,  nec  cessabit,  donec  fodiatur  fovea  y^^  03 
peccatori.  Rogo  itaque,  et  in  vera  consulo  caritate,  ut  qui 
hactenus  vanitatibus  hujus  sseculi  militastis,  Deo  militetis 
saltem  ad  modicum  tempus,  atque  fseces  vestrse  senectutis 
immoletis  Altissimo,  qui  juventutis  et  adolescentige  vestrse 
florem  in  rebus  nugatoriis  expendistis. 

EPISTOLA    VII.— AD  MAGISTRUM  A. 

c /Jetx..  ?**#/*  tya  &**  tr<v-<°  *    Bcr<ri.  42^ 

Argumentum. — Magistrum  quendam  ex  acutissimo  disputatore  egre- 
gium  potatorem  factum,  divinae  Scripturae  testimoniis  ab  ebrietatis 
studio  revocare  conatur. 

Magistro  A.  Petms  Blesensis  Bathon.  archidiaconus, 
salutem  et  continuam  memoriam  honestatis. 

A  domo  et  mensa  vestra  nuper  egrediens  magister  P.  mihi 
via  publica  incedenti,  laetus,  et  longe  lsetior  quam  expe- 
diret,  occurrit.  Vesania  siquidem  ferebatur :  hauserat  enim 
apud  vos  spiritum  vertiginis  et  furoris,  vinoque  aut  cerevisia 
totum  ejus  cerebrum  sestuabat.  Equum  meum  freno 
rapuit,  et  tam  equum  quam  equitem  supinum  fere  in 
terram  dejiciens,  in  devium  me  retorsit.  Avertebam  manus 
ejus  et  ipsum  servientes  nostri  graviter  increpabant :  ille 
autem  lingua  pra?cipiti,  et  confusa,  atque  clamore  dsemo- 
niaco  intonabat:  Venietcerte,  veniet;  veniet,  velit  nolit,  et 
bibet  de  Filio  Dei  magister  meus  carissimus.  Ego  autem 
dolens  eum  sequebar,  et  trahebar  invitus.  Quum  vero 
servientes  mei,  qui  ejus  temeritati  parcebant,  manus  ejus  a 
freno  meo,  cum  multa  tamen  instantia,  separassent  et  nos 
ipse  vidisset  in  viam,  a  qua  nos  abduxerat,  equorum  capita 

reflexisse,    nos    diu    persequens   lapidibus    et    glebis,    me 
inaudita  verborum  turpitudine  lacessivit. 

Sane  reputaveram  eum  semper  virum  industrium  et 
discretum  et  modestum  :  sed  vobiscum  ea  vice  biberat: 
apud  quem,  sicut  publice  dicitur,  in  bibendo  non  est  ratio 
neque  modus.  Et  quae  vobis,  amice,  gloria  est,  ita  potu 
afficere  hominem,  ut  hominem  dediscat,  et  in  desipientiam 
omnino  transeat  bestialem?  Non  est  tibi  occasio  magnae 
laudis,  quod  sic  vino  fundis  et  infundis  amicos,  et  infun- 
dendo  confundis.  Scriptum  est  in  Abacuc :  Vse  qui  potum 
dat  amico,  inebrians  eum,  ut  videat  nuditatem  ejus.  Testi- 
monio  sacri  eloquii  multiplicem  sententiam  maledictionis 
incurrunt,  qui  ad  calices  sedent  epotandos,  et  ebrietati  con- 
tinuae  se  impendunt.  Dicit  Dominus  per  Esaiam  pro- 
phetam ;  Vse,  qui  potentes  estis  ad  bibendum  vinum,  et  viri 
fortes  ad  miscendam  ebrietatem.  Subsequutiva  ebrietatis 
incommoda  Salomon  eleganti  compendio  enumerat  dicens  ;. 
Cui  vae  ?  cujus  patri  vse?  cui  vulnera?  cui  rixse?  cui  suffossio 
oculorum  ?  nonne  his  qui  morantur  in  vino,  et  student  cali- 
cibus  epotandis?  sane  juxta  verbum  Sapientis:  Potus  iste 
in  vomitum,  et  hsec  voluptas  in  nauseam  convertetur. 
Expergiscimini,  ebrii,  dicit  propheta,  et  flete,  et  ululate 
omnes  qui  bibitis  vinum  in  dulcedine.  Apostolus  etiam 
ebrietates  multipliciter  interdicit.  Censura  vero  canonica 
scntentiam  depositionis  dictat  in  clericos,  qui  ebrietatibus 
assuescunt.  Ubi  enim  regnat  ebrietas,  ratio  exulat,  intel- 
lectus  obtunditur,  consilia  deviant,  judicia  subvertuntur. 
Si  juxta  apostolum  bonum  est  non  bibere  vinum,  non  video 
qualiter  possit  bonum  esse  contrarium.  Ideo  prudens  illa 
mulier  filium  suum  instruens,  in  visione  dicebat;  Noli 
regibus,  o  Lamuel,  dare  vinum,  ne  forte  obliviscantur  judi- 
ciorum  Dei,  et  subvertant  populi  aequitatem.  Sed  nec 
ullum  secretum  est,  ubi  regnat  ebrietas.  Loth,  quem 
Sodoma  non  vicerat,  vina  vicerunt.  Vinea  quoque,  quam 
Noe  plantaverat,  suo  non  pepercit  auctori,  et  ex  delicto 
patris,  usque  hodie  derivatur  ad  posteros  macula  servitutis. 

Titulis  quoque  beati  Joannis  Baptistae  plurimum  commen- 
dationis  adjecit,  quod  vinum  et  siceram,  et  omne  quod 
inebriare  poterat,  non  bibit.  Aaron  et  filiis  ejus  prsecepit 
Dominus,  ut  intraturi  tabernaculum,  a  vino,  et  omni  quod 
inebriare  poterat,  abstinerent.  Rechabitse,  quia  juxtaman- 
datum  Jonadab  filii  Rechab  abstinuerant  ab  omni  potu,  qui 
posset  esse  ebrietatis  occasio,  quum  omnes  tribus  captivatse 
essent,  liberi  remanserunt.  Tu  qui  disciplinali  militiee,  et 
libris  quondam  omnia  posthabebas,  nunc,  sicut  audio,  codi- 
ces  ad  calices  transtulisti.  Scribere  in  bibere  convertisti : 
et,  quod  anxie  doleo,  nunc  praedicaris  egregius  potator,  qui 
fueras  prius  nominatissimus  disputator.  Unum  praedictis 
adjicio;  aut  emendabiliorem  te  exhibeas  in  hac  parte,  aut 
a  corde  meo  te  evomo:  et  amicitias  socialis  vinculum 
rumpens,  gratiam  antiquse  familiaritatis  evacuo.     Valeas. 

EPISTOLA  VIII. AD  QUENDAM  PRIOREM. 

Argumentum. — Declarat  ecclesiam  Dei,  instar  lunae,  varios  habuisse 
status :  et  dicta  philosophorum  gentilium,  atque  etiam  juriscon- 
sultorum  recte  usurpari  in  tradenda  doctrina  sacra. 

Causaris  et  arguis  vehementer,  quod  nuper  in  capitulo 
fratribus  tuis  loquens  de  vario  amictu  sponsae,  qusedam 
interserui,  quse  potius  philosophum  gentilem  et  ethnicum, 
sicut  asseris,  sapiebant,  quam  Christianse  fidei  professorem. 
Teneo  firmiter,  quid  dixerim,  et  hoc  ipsum  a  tua  memoria 
non  evasit,  in  quo  nihil  nisi  Catholicum  invenies;  nisi  sim- 
pliciter  dicta  sinistra  interpretatione,  aut  perversa  recor- 
datione  depraves.  Referens  equidem  varios  militantis  ec- 
clesiae  status,  quia  frequenter  in  sacro  elqquio  per  lunam  £fi-y 
solet  ecclesia  prsesens  intelligi,  quasdam  proprietateslunaris 
cxcursus  ecclesise  coaptavi.  Sicut  enim  in  astrologia  Mar-  .W/^A^4^' 
tiani  luna  in  sua  novitate  menoides  dicitur ;  in  augmento, 
quum  jam  ad  medium  crevit  diatonios ;  quum  accedit  ad 
circulum,  dicitur  amplucyrtos ;  quum   vero  in  plenitudine 

sua  tota  est  serena,  panselenos :  sic  Dei  ecclesia,  quse  lunari 
exemplo  lumen  suum  mendicat  a  sole  justitise,  in  Abel  et 
patriarchis,  menoides ;  in  tempore  prophetarum,  diatomos ; 
in  adventu  Christi,  amphicyrtos ;  in  ejus  resurrectione  et 
fidei  confifmatione  satis  tolerabiliter  poterat  panselenos  nun- 
cupari.  Quod  enim  ecclesia  perfeeta  et  perfecte  ordinata 
tunc  demum  fuerit,  quando  Christus  ccelos  ascendit,  pro- 
pheta  satis  expresse  exemplo  consimiii  manifestat:  Elevatus 
est,  inquit,  sol,  et  lunastetit  in  ordine  suo ;  id  est,  ascendit 
Christus,  et  ecclesiam  in  ordine  sanctitatis  per  apostolos 
stabiiivit.  Sane  si  scripturas  sanctas  diligenter  attendis, 
non  censebis  absurdum,  quod  verba  philosophise  vel  scientise 
civilis,  quandoque  in  doctrina  Christiana,  maxime  ubi  ratio 
postulat,  admittantur.  Audi  quid  dicat  Job  de  Domino; 
Praecepit,  inquit,  soli,  et  non  oritur,  et  stellas  claudit,  quasi 
sub  signaculo.  Qui  facit  Arcturum,  et  Oriona,  et  Hyadas, 
et  interiora  Austri.  Jeremias  propheta  quasi  in  jure  civili 
fuerit  eruditus,  emptionem  prsedii  patruelis,  quam  contra- 
xerat,  quorumdam  verborum  legalium  urbanitate  com- 
memorat ;  Emi,  inquit,  agrum  ab  Hanameel  filio  patrui  mei, 
qui  est  in  Anathoth,  et  appendi  ei  argentum  septem 
stateres,  et  decem  argenteos :  et  scripsi  in  libro,  et  signavi, 
et  adhibui  testes,  et  appendi  argentum  in  statera.  Et 
accepi  librum  possessionis  signatum,  et  stipulationes,  et  rata, 
et  signa  forinsecus.  Sane  sicut  in  Deuteronomio  legis, 
aliena  mulier  capta  in  praelio,  si  decor  ejus  tibi  placuerit,  rasis 
ejus  unguibus,  et  capillis,  atque  veste  captivitatis  deposita, 
licite  ducitur  in  uxorem.  Si  qua  enim  scriptura  gentilium 
est,  quaj  in  conflictu  studiorum  mihi  placet,  sublata  super- 
fluitate  verborum  possum  illam  mihi  assumere,  ut  ex  illa 
filii  spirituales  genercntur  in  fide.  In  lcge  enim  prsecipitur 
quod  si  in  agro  vel  in  arbore  inveneris  avem  incubantem 
ovis  suis,  aut  pullis:  ova  aut  pullos  debes  accipere,  ma- 
trcmque  dimittere.  Non  etiam  curandum  est  de  littera, 
ubi  fructuosa3  invcniuntur  scntentia?. 

Increpas  me,  quia  in  cxhortationibus  meis,  quas  rogatu 

conscholarium  nostrorum  quandoque  Bononise  feci,  verba 
posui,  quae  jus  civile  redolebant.  Porro  jus  civile  sanctum 
est  et  honestum,  atque  sacris  orthodoxorum  patrum  con- 
stitutionibus  approbatum.  Loquebar  equidem  legisperitis 
in  illis  praedictis  exhortationibus  de  terribili  sententia  dis- 
tricti  et  extremi  judicii,  et  dicebam,  quod  nec  appellationis 
remedio,  nec  supplicationis  suffragio,  nec  actione  in  factum 
subsidiaria,  nec  aliquo  restitutionis  beneficio  poterat  at- 
tentari.  Dicebam  quod  ille  antiquus  dierum  inter  filios 
regni,  quos  quasi  in  funiculo  distributionis,  secundum 
meritorum  suorum  exigentiam  ad  hereditatem  vocabit 
eternam,  dictaturus  erat  familise  herciscundse  judicium.  9-3 
Dicebam,  quod  contritione  duplici  punirentur  illi,  qui 
peccatorum  suorum  confessionem  differebant  per  erubescen- 
tiam,  aut  contemptum :  nam  et  in  jure  civili  lis  per  infi- 
ciationem  crescebat  in  duplum.  Unum  noveris,  quod  nun- 
quam  super  verbis  faciam  qusestionem,  de  qua  facultate 
sumantur,  dummodo  sedificent  ad  salutem.  Nam  nec  de 
herbis  quseritur,  in  qua  terra,  vel  cujus  hortulani  cura  vel 
cultura  adoleverint,  dummodo  vim  habeant  sanativam. 


EPISTOLA    IX. AD   QUENDAM  LUDI  LITTERARII 

V,     „  »  ,  ,,  ^DESERTOREM.  ,        •  /„-., 

Argumentum. — Invehitur  in  quendam  discipulum  suum,  qui  cursu 
liberalium  artium  confecto,  non  ante  cogitabat  theologia?  operam 
dare,  quam  biennium  in  otio  consumpsisset :  prolixeque  probat 
perniciosissimum  esse  omne  otium. 

Missione  usus  minus  Witima  et  honesta,  tanquam  trans- 
fuga  et  desertor  castra  scholaris  militise  dimisisti,  et  de  #/■/*■>& 
labore  quietissimo  te  in  laboriosissimum  otium  contulisti. 
Prasceperam  tibi  ut  discipulo,  consulueram  ut  amico,  qua- 
tenus  continuata  instantia  studiorum  imperfectum  tuum  #-/ 
perduceres  in  plenitudinem,  et  de  discipulo  ascenderes  in 
magistrum.  Eespondes  te  in  disciplinis  liberalibus  diutius 
iaborasse,  tuumque  propositum  esse,  antequam  theologicas 

difficultatcs  expugnes,  biennio  respirare.  Utinam  huic  dc- 
siderio,  aut  potins  desidiae,  et  defectui  tuo  vicennium  aut 
tricennium  prrescripsisses.  Defectui  dico  :  nam  defecit  in 
salutarc  tuum  animatua,  mihique  satius  vidcretur,  hominem 
qui  per  semitam  damnataeopinionis  incedit,  negotium  hone- 
statis  prorsus  omittere,  quam  differre.     Sancti  quidem  et 

n*/t.xi  honesti  propositi  dilatio,  magna  ruina  est.     Nunc  docibilis 

in  provcctiori  aetate  capax  doctrinae  non  eris:  ideoque  in 
praesenti  articulo,  quod  differtur,  aufertur.    Verbum  Pro- 

}h*.i*%~  phetaeest;  Populus  iste  dicit ;  nondum  tempus  est  aedifi- 
candi  domum  Domini.  Miserrime,  cur  opus  commendabile 
in  biennium  differs?  forsitan  cras  non  eris.     Sapiens  dicit  : 

«~       *     -■   Quicquid  potest  manus  tua,  cum  instantia  operare  : 

Qui  non  est  hodie,  cras  minus  aptus  ent. 
In  litteris  tuis  legi :  "  Vacabo  mihi,  ct  libris  meis,  et  in 
camera  mea  ero  mihi  discipulus  et  magister :  nunquam 
quievi,  semper  laboravi ;  nunc  laborem  convertam  in 
otium  et  quietem."  Frater,  utinam  saperes  et  intelligeres, 
et  inter  otium  et  quietem  disccrneres.     Audisti    quietem 

z.2  Vfijr.  Domini :  quievit  enim  ab  omni  opcre,  quod  patrarat 
veruntamen  ejus  otium  non  legisti.      Lcgitur,  quod  otio- 

;*.v  ty.us  sitas  inimica  est  animae,  animus  namque  qui  ad  otia 
resolvitur,  roditur  inanibus  curis  :  ac  tcstimonio  Salomonis  . 

/25  desideria    rodunt    pigrum.      Eodem    doccnte,    stercoribus 

%-  boum,  id  est,  turpi  increpatione  lapidandus  est  piger. 

if.  Cernis  ut  ignavum  corrumpunt  otia  corpus, 

■rskraUf^  '  J  Et  capiunt  vitium,  ni  moveantur  aqua\  ov^iA^J 

Flaccus  dicit : 

Si  non 
5£~      Ante  diem  poscas  librum  cum  lumine,  si  non 
Intendes  animuin  studiis  et  rebus  honestis, 
Invidia  vel  amore  vigil  torquebere.    Sl*i-fy.  >  %  l*r 

An  quaeris  experimcntum  hujus  rei? 

Quaeritur,  ^Egisthus  quare  sit  factus  adulter, 
'xrtjj.  ukt*br*  In  promptu  causa  est:  desidiosus  erat.^-^  is-n» .t-m. UC.j. 

Teste  Hieronymo  peccatum  Sodomorum  fuit  satietas  et 

abundantia   panis.     Lex   etiam  de    sacrificiis  prsecipit  Ut^-^^/^i, 

bos  offeratur  in  ostio  tabernaculi :  quia  qui  laborant  in  agro 

Dominicae  culturae,  libere   possunt   cceleste    tabernaculum 

introire.    Cur  causaris  studiorum  laborem,  et  ad  otium  toto 

corde  suspiras  ?    Labor  scholasticus  otium  est,  sed  otium 

negotiosum,  et  quod  animum  reddit  ad  honesta  solicitum. 

Unde  et  scriptum  est:  sapientiam    scribe  in  otio,   et  qui  V 

minorantur,  actu  invenient  eam.    Ideo  discipuli  esurientes 

fricabant  spicas  in   die   sabbati :  in   quo   notatur   utilium 

sententiarum  discussio,  quse  mente  quieta  diligentius  pro- 

curatur.     Sic  ingreditur  homo  sepulchrum  in  abundantia, 

quia  absconditus  a  conturbatione  hominum,  foris  quidem 

minuitur,     sed    interius    fructus    spiritualis    studii    inaesti- 

mabiliter  reficitur  et  ditatur.     Sic  in  Ezechiele  porta  atrii   a^.^-. , 

interioris,  quse  respicit  Orientem,  clausa  est  sex  diebus,  in 

quibus  opus  fit :  die  autem  sabbati  aperitur.     Qui  enirn  a 

terrenis  vacant,  spiritualium  notitiam  facilius  assequuntur. 

Vacate,  inquit,  et  videte,  quoniam  ego  sum  Deus.      Ideo  -% 4*1+*) 

Martha   turbatur  erga   plurima.      Liae   oculus   lippitudine 

impeditur:     Maria  vero   cum    Rachele    optimam    partem 

elegit.     Et   Jacob    quum  requiescit  in  Bethel,  coelestium 

mysteria   comprehendit.     Hoc   est  otium  sanctum,  otium 

studiosum.      Veruntamen    otium  vocas,  non  vigilare,  non 

legere,  vacare  comessationibus,  resolvi  ad  carnis  illecebras, 

torpere  somuo,    et  potibus   indulgere.      Timere    debueras 

vocem  Domini  super  tali  otio  irascentis  :  Neomenias  vestras,  /&*/.&#.  ***• 

inquit,  et  sabbatum  non  feram.    Otia  et  sabbata  et  festivitates 

vestras  odivit  anima  mea.  Luget  etiam  super  animamotiosam 

propheta  dicens  :  Viderunt  eam  hostes,  et  deriserunt  sabbata 

ejus.     Verbum  sancti  Hieronymi  est:   Otium  sine  litteris  '*       c    «£  ,' 

mors  est,  et  vivi  hominis  sepultura.     Miser,  quicquid  longo 

tractu  temporis  didicisti,  biennale  otium  exsufflabit,  et  illa 

logices  ventosa  loquacitas,  qua  tumescis,  sicut  visio  nocturna, 

et  sicut  somnium  avolabit.     Putas,  quod  in  pace  et  quiete 

corporis  sit  pax  mentis  ?  habebis  forsitan  pacem,  sed  ama- 

rissimam.     Pacem,  scio,  reputas  te  habere,  in  loci  habita- 

tione  solitudinem,  in  carnis  exhibitione  solicitudinern :  et 
ecce  in  pace  tua  amaritudo  amarissima.  Qui  enim  curam 
carnis  in  deliciis  agit,  tormenta  conscientiae  accusantis 
patitur,  et  semper  hostem  domesticum  secum  gerit,  sicut 
sapiens  dicit :  Solitudo,  quam  desideras,  subversio  est 
virtutum.  Yse.  soli,  quia,  si  ceciderit,  non  habet  sublevantem. 
Solitudo  Amnon  fratrem  Thamar  ad  incestuosum  sororis 
suae  concubitum  provocavit.  Solitudo  est,  quae  virum 
fortem  fortissime  prsecipitat  in  reatum :  ea  enim  mediante, 
honestas  impudicitiee  arma  sua  reddit,  degenerat  sanctioris 
vitae  propositum,  et  odoriferae  opinionis  gloria  damnabiliter 
evanescit.  Dum  Parisiis  operam  studiis  dabas,  publice 
dicebatur,  quod  in  hac  humana  conversatione  te  angelum 
exhibebas :  vereor,  ne  qui  de  homine  in  angelum  transieras, 
de  angelo  in  hominem  revertaris.     Nam  juxta  sententiam 

■^/  veritatis,  spiritus  immundus  ambulans  per  loca  deserta  et 

arida,  et  non  inveniens  requicm  (apud  quiescentem  in  otio 
quietem  invenit)  assumensque  septem  spiritus  nequiores 
se,  domum  vacantem,  et  scopis  disciplinalibus  mundatam 
invcnit,  vacantem  occupat,  ac  novissima  hominis  illius  in 
pejora  convertit.  Diu  te  invitavi  ad  scholarem  militiam,  diu 
clamavi,  et  laboravi  clamans,  ne  abhorreas  hunc  laborem, 
vere  laboravi.  Suadere  enim  et  non  persuadere,  hoc  labor 
est  ante  me.  Sane  laborem  et  duritiem  Theologicse  facul- 
tatis  non  debebas  abhorrere  :  scholastici  namque  hominis 
labor  non  est  in  operibus,  sed  in  verbis :  et  ut  verbo  Salo- 

^  -  monis  utar:   Omnis  labor  rmjusmodi  hominis  in  ore  ipsius. 

Certe  pra^cepta  sua,  et  sciri  et  custodiri  vult  Dominus  cum 
labore :  nam  et  ipse  est,  qui  fingit  laborem  in  prsecepto. 
Unde  et  justus  scire,  atque  custodire  desiderans  verba  et 
prsecepta,  quae  de  labiis  Altissimi  processerunt,  dicit  Propheta : 

• '  *  Propter  verba  labiorum  tuorum  ego  custodivi  vias  duras. 

Adhuc  rogo  te,  ne  timeas,  aut  differas  hunc  laborem.  EfFe- 
minari  quidem  otio,  et  torpere  pigritia,  nihil  aliud  est,  quam 
suffocare  virtutem,nutrire  supcrbiam,  viamque  construere  ad 
gehennam.     De  his  dicitur :  In  labore  hominum  non  sunt, 

et    cum   hominibus    non  flagellabuntur ;  ideo   tenuit   eos  *73OV  *?• 

superbia,  etc.  Procul  dubio,  qui  non  flagellantur  temporaliter 

cum  hominibus,  in  perpetuum  flagellabuntur  cum  dsemo- 

nibus :  et  qui  cum  hominibus  non  laborant,  cum  daemonibus 

laborabunt.     Vale. 

~  .        ,       cccc  -4zr 

EPISTOLA  X. AD  G.  CAPELLANUM  REGIS  SICILIiE. 

Argumentum. — Graviter  queritur  a  rege  Siciliae  adolescentulo  ad 
ecclesiae  Agrigentinae  episcopatum  evectum  hominem  prorsus  inido- 
neum  :  simulque  ostendit  capellani,  ad  quem  scribit,  officio  incum- 
bere,  de  hoc  lapsu  regem  non  semel  tantum,  sed  etiam  secundo  et 
tertio  serio  commonefacere. 

Diu  est,  quod  rumor  insonuit,  et  publice  jam  crebrescit, 
quod  dominus  tuus  rex  Sicilise  salutis  suse,  et  paternse  tra-  w/.  JV^a^ 
ditionis  oblitus,  cum  comite  Lorocelli  in  ruinam  et  desola-  tr.7.<&e»*on> 
tionem  Agrigentinse  ecclesise  conjuravit.     Intendit  episco-  ^/3*£>V«?, 
pare  fratrem  comitis,  et  ipsum  reclamante  capitulo  violenter 
intrudit.     Tu  vero  quum  scias  eum  statuam  esse,  et  truncum 
inutilem,  miror,  quod  non  ascendis  ex  adverso,  et  te  pro^e^./^-j- 
douio  Israel  non  opponis.     Infelix  ego  homo,  cur  non  habeo 
copiam  illius  comitis,  ut  aliquid  persuadeam  homini  inhu- 
mano?  annunciarem  impio  impietatem  suam,  et,   si  non 
lucrifacerem  eum  Deo,  perfecte  saltem  partes  evangelizantis 

^/^/c,implerem.     Zelus  domus  tuae,  Deus,  comedit  me.     Tabes-  ?s  ^((i&J-tej 
cere  me  fecit  zelus  tuus,  quia  obliti  sunt  verba  tua  inimici 

■.kU^    tui.     Vereobliti:  verbum  enim  tuum  est,  Domine :  Domus  k«- .&~J 
mea,  domus  orationis,  non  intrusionis,  vocabitur.     Domum  Psytyty** 
tuam,  Domine,  decet  sanctitudo,  non  intrusio.     Respice,  %74C7-\? 5o 
Domine,  in  faciem  testamenti  tui.     Zelare  honorem  et  deco-  j^  <^fz.sii> 
rem  domus  tuse,  et  locum  habitationis  glorise  tuae :    non 
irruat  in  eam  immundus  et  incircumcisus.    Consoleris  eccle- 
siam,  quae  in  conculcationem  data  est,  et  dicas  ei :   Noli  ti- 
mere,  filia  Sion,  civitas  Hierusalem,  noli  flere.     Gloriosa 
dicta  sunt  de  te,  civitas  Dei.     Gloriam  illorum  humiliabo, 
qui  te  humiliant  et  confundunt:  ponam  te  in  superbiam 


■<9?C#£)< 

sseculorum.  0  detestanda  operatio  ;  O  adolescentia  deplo- 
randa.  Filius  ecclesise  quare  se  erigit  contra  matrem  ?  cur 
abjecit  consilium  pietatis,  et  abiit  in  consilio  impiorum  ?  in 
una  die  peribunt  cogitationes  eorum  :  consilium  autem  Do- 
mini  manet  in  aeternum. 

Vse  terra3,  cujus  rex  puer  est.  Doleo,  quod  inter 
primitias  uommationis  sua3,  et  rn  recentia  unctionis  regiaj 
hoc  pmesumit.  Virtus  equidem  consecrationis  ab  hujusmodi 
violentiis  eum  utinam  temperassct :  magna  enim  est  hujus 
efficacia  sacramenti.  Nam  de  David,  postquam  a  Samuele 
unctus  est,  Scriptura  testatur,  quod  directus  est  spiritus 
Domini  in  David  a  die  illa,  et  in  reliquum.  Saul  quoque 
die  illa,  qua  olei  lenticula  a  Samuele  perfusus  est,  mutatus 
est  in  virum  alium,  et  insiliente  in  eum  Spiritu  Domini, 
quum  accessisset  ad  cuneum  prophetarum,  cum  eis  prophe- 
tare  incepit.  Caiphas,  qui  in  illo  consistorio,  ubi  de  morte 
Domini  agebatur,  sententiam  protulit,  dicens :  Expedit, 
quod  unus  moriatur  pro  populo,  sicut  ait  Evangelista,  hoc 
a  semetipso  non  dixit,  sed  quum  essct  pontifex  anni  illius 
prophetavit.  Verum  nec  virtus  unctionis,  nec  religiosorum 
crebra  exhortatio,  nec  Dei  timor,  nec  ecclesise  reverentia, 
nec  sua3  famse  dispendium,  nec  exemplum  paternse  mansue- 
tudinis  a  sua  pertinacia  hunc  reflectunt.  Duorum  mihi  no- 
mina  expressisti,  qui  familiares  et  domestici  ejus  sunt,  quo- 
rum  amicitias,  licet  ignobiles  sint  mentc  et  genere,  gratan- 
tissime  acceptavit;  hi  ipsum  in  hanc  temeritatem  excitant 
et  incendunt.  Sed  certe  inimici  hominis  domestici  ejus. 
Proditoria  istorum  consilia  pra3tulit  inconsultissimus  adoles- 
cens  Domino  Salernitano,  et  c6miti  Avelini  avunculis  suis, 
quorum  fidem  et  prudentiam  necessitas  regni  frequenter 
experta  est :  qui  dedccus  pueri  sua  morte  redimerent ;  nec 
regni  humiliationi  usque  ad  effusionem  sanguinis  et  perpe- 
tuitatem  exiiii  consentirent.  Sed  populi  peccatis  exigen- 
tibus,  elongavit  a  se  amicos  et  proximos,  incedensque  per 
viam  Roboam  consilium  venerandae  maturitatis  abjecit. 
Porro  honorem  sponsae  suse  zelabit  Dominus,  et  malos  male 

perdens  retribuet  abundanter  facientibus  superbiam.     Et 

quia  ille  miserabilis  adolescens  in  thesauros  Ecclesise  consilio 

malignorum  manus  rapaces  injecit,  vereor  ne  in  eum  Domi-  . 

nus  excandescat,  et  eveniat  quod  dicit  Job  :  Thesauros,  in-  m  zo-/s 

quit,  quos  devoravit  impius,  evomet,  et  de   ventre  ejus  ex- 

trahet   illos    Deus.      Luet   quse   fecit    omnia,    nec   tamen 

consumetur.     Non  decebat  eum  manus  laicas  ad  sacra  por- 

rigere.     Frequenter  debueras  ei  suggessisse  qualiter  Oza  fuit 

percussus  a  Domino,  eo  quod  in  arcam  Domini  manus,  de- 

vote  quidem,  sed  indigne  porrexerit.     Qualiter  temporibus      „'      £Xl 

Jasonis  ille  perpetuus  ignis,  qui  a  tempore  Jeremise  usque 

ad  Nehemiam  duraverat,  exstinctus  est,  eo  quod  Antiochus 

occasione  Jasonis  ad  sacerdotalia  manum  misit.     Qualiter 

regnum  Balthazar  a  Persis  occupatum  est,  et  vastatum,  in- 

dicio  manus  ultricis  et  scribentis,  Mane,  Thecel,  Phares,  eo 

quod  vasa  Domini  in  convivio  prophanasset.     His  et  simili- 

bus   eum   deterrere   debueras,    sed   alligatum   est   verbum 

Domini  in  ore  tuo,  nec  moveris  super  contritione  Joseph.  ^  t -6 

Times  hominem,  nec  te  zelus  Domini  aut  ecclesise  tangit 

afBictio.     Porro  testimonio  Job,  qui  timet  pruinam,  veniet,V  6./£ 

super  eum  nix.     Gloriosum  est  cuilibet  Christiano,  si  affli- 

gatur,  dummodo  non  sit  turpis,  sed  in  Christo  commenda- 

bilis  afflictionis  occasio.     Nemo,  inquit  Petrus  apostolus,      „   \\;f0 

patiatur  ut  fur  :  sed  si  benefacientes  et  benedicentes  susti- 

netis,    hsec   est  gratia   apud  Deum.     Ideo  ibant   apostoli  (?c/?jt-4i 

gaudentes  a  conspectu  concilii,  quia  digni  habebantur  pro 

Christi  nomine  contumeliam  pati.     Si  exhortationem  tuam 

contemptui  habet,  ipse  contemptus  tibi  cedet  ad  gloriam. 

Lampas,  ait  Job,  contempta  apud  cogitationes  principum,*^  ^  £ 

parata  erit  ad  tempus  statutum.     Et  quod  est  tempus  illud, 

nisi  tempus,  de  quo  dicitur :   Quum  accepero  tempus,  ego  %  7*7/4}  z&> 

justitias  judicabo  ?  Unum  noveris,  si  non  annuntiaveris  im- 

pio  impietatem  suam,  ipse  in  impietate  sua  morietur,  et  ejus   £?»!/*?.  3. /<f 

anima  de  tuis  manibus  requiretur.     Ovis  tua  est,  et  in  peri- 

culum    tuum   ipsius  custodiam  suscepisti.     Vide   ne   aiios 

imiteris,  qui  lac  et  lanam  quaerunt  in  ovibus,  non  salutem. 

Periculosum  est  tibi,  si  in  tonsoris  officium  convertas  minis- 
terium  pastorale.  Tondet  Absalon  oves  suas,  et  fratrem 
suum  interficit :  sic  animam  proximi  sui  prselatus  mortificat, 
diim  eo  enormiter  delinquente,  aut  tacet,  aut  dissimulat,  aut 
consentit,  ut  inde  emolumentum  temporale  percipiat.  In- 
dubitanter  quidem  scio,  quod  si  orasses  instantius,  peroras- 
ses,   et  ab  hac  inhumana  tyrannide   hominem   avertisses. 

\fj  3  Diffusa  est  enim  gratia  in  labiis  tuis,  vivusque  et  efficax 

sermo  tuus,  imo  Domini,  et  penetrabilior  omni  gladio  anci- 
a  /25-  pith  Hic  est  vomer  ille  aratorius,  quo  Samgar  sexcentos 
Philistaeos  occidit:  mandibula  asini,  qua  Samson  mille  de 
suis  hostibus  interfecit :  clavus  Jahel :  pugio  Phinees  :  gla- 
dius  Gedeonis.  Quod  si  ex  corde  ageres  causam  Christi, 
daret  voci  tuae  vocem  virtutis,  atque  voluntaria  oris  tui 
beneplacita  faciens,  cor  regis  ad  tuum  verteret  arbitrium  ille, 
in  cujus  manu  corda  sunt  regum.  Non  enim,  sicut  dicit 
Dominus,  vos  estis,  qui  loquimini,  sed  spiritus  patris  vestri, 

/o.zo  qUj  loquitur  in  vobis:  ipse  est,  qui  dat  verbum  evangelizan- 

tibus  virtute  multa.  Ipse  est,  qui  tibi  opportune  astaret,  si 
importune  et  frequenter  instares. 

Habet  tuarum  continentia  litterarum,  quod  ipsum  primo 
blande  et  amicabiliter  convenisti :  ipse  autem  respondit,  se 
non  esse  in  culpa,  sed  comitem  Lorocelli :  quum  vero  eundem 
iterum  convenisses,  te,  sicut  asseris,  reputavit  insanum  :  ideo 
ori  tuo  imposuisti  silentium,  proprioque  ipsum  arbitrio  dimi- 
sisti.  Quod  primo  usus  es  blanditiis,  prndcntiae  adscribo : 
non  enim  litibus  exasperandi  sunt  principes,  sed  temperatius 
corrigendi,  sicut  Paulus  apostolus  ad  Timotheum  scribens : 

;.2 .«^ .!.*,-  Servum,  inquit,  Domini  non  oportet  litigare,  sed  ad  omnes 
mansuetum  esse,  et  patientem,  corripientem  cum  modestia 
eos,  qui  resistunt  veritati.  Sed  qui  semel,  et  secundo 
verbum  exhortationis  proposueras,  eandem  exhortationem 
debueras  tertiasse  :  forte  aliquid  efficaciae  contulisset  nume- 
:/y./f3  rus  trinitatis.  Goliath  in  tertio  lapide  prostratus  est.  Moy- 
ses  magos  Pharaonis  in  signo  tertio  superavit.  Doleo,  quod 
ad  excusandas  excusationes  in  peccatis  culpam  suam  trans- 

fundit  in  alium,  quam  eum  humiliter  confiteri  et  devote 
corrigere  oportebat.  Graviter  offenditur  Deus,  quum  quis 
propriam  malitiam  dissimulando,  eam  ministerio  prose- 
quitur  alieno:  scriptum  est  enim,  manus  in  manu  non  erit  •&•"■* f-*' 
innocens  manus.  Sic  dicebat  Saul  de  David  :  Non  sit  manus 
mea  in  eum,  sed  sit  super  eum  manus  Philistinorum.  Sic 
Judsei  linguis  crucifigentes  Dominnm,  dicentes  tamen, 
Non  licet  nobis  interficere  quemquam,  tradebant  eum  occi- 
dendum  militibus,  ut  ab  eis  culpa  in  alios  transferretur. 
Quod  insanum  te  reputat,  non  mirare :  non  est  mirum,  si 
insanus  alios  existimet  insanire.  Certe  quum  quidam  filius 
prophetarum  venisset  et  inunxisset  Jehu  in  regem,  qusesi- 
erunt  alii  dicentes,  Ad  quid  venit  insanus  iste  ad  te  ?  sic 
apud  eos,  quorum  interiores  oculi  ambitione,  vel  invidia 
excsecantur,  vilescit  sermo  Dominicus,  et  verba  vitse  sedifi- 
cativa  vesanise  adscribuntur.  Scio  quid  Dominus  tuus 
somniet,  quid  affectet  in  hac  erectione  sui  Dagon,  in  hac 
intrusione  tyrannica.  Utinam  maturius  saperet  et  intel- 
ligeret,  utinam  prudentius  inter  spiritualia  et  mundana 
discerneret :  peremptorium  enim  est  in  principe,  vel  auram 
odorare  munerum,  vel  favorem  quserere  personarum.  Teste 
siquidem  propheta :  in  quorum  manibus  iniquitates  sunt,  *  *£&■*) ,d 
dextera  eorum  repleta  est  muneribus  :  transibunt  vero  ini- 
quitates  in  poenam,  et  munera  in  dolorem ;  quia  testimonio 
Job,  ignis  devorabit  tabernaculum  eorum,  qui  munera  li-  .V '■*" -** 
benter  accipiunt.  Benedictus  autem  Dominus,  qui  regem 
Anglorum  Henricum  a  talibus  hactenus  conservavit  inno- 
xium.     Manus  enim  suas  excussit  ab  omni  munere :   nec  /s*..33./s- 

&  in  praelatis  ecclesiae  promovendis  ipsum  unqnam  reflectere 
potuit,  vel  muneris  oblatio,  vel  gratia  personalis :  ideo 
magnificavit  eum  Dominus  in  conspectu  regum,  et  juxta 

■7v?nomen  magnorum,  qui  sunt  in  terra,  thezaurisavit   super  &-4s .^.2,/ 
eum  gloriam  et  honorem.     Bene  valeas,  amice  carissime,  et 
inceptae  correptioni  diligenter  insistas,  donec  dominus  tuus 
ab  invio  erroris  sui  in  viam  justitise  revertatur. 

EPISTOLA  XI. AD  R.  CLERICUM  JAM  ^ETATE 

PROVECTUM. 

Argumentum,  Hortatur  clericum  quendam,  qui  Deo  promiserat  se 
ingressum  religionem,  ut  voto  suo  faciat  satis;  nec  sinat  se  vel 
disciplinae  religiosee  asperitate,  vel  parentum  et  amicorum  querelis, 
nisi  se  perditum  ire  velit,  a  proposito  revocari. 

Carissimo  socio  et  amico  R.  Petrus  Blesensis  Batlion. 
Archid.  salutem,  et  rectum  iter  tenere. 

Proposueras  omnes  sseculi  pompas  et  illecebras  mundanae 
conversationis  abrumpere,  ut  'pauper  pauperem  sequens 
Christum  divitias  seternitatis  acquireres.  Verumtamen 
inconsulta  carnis  affectio,  proditorie  blandiens  et  amica- 
biliter  fallens,  in  devium  te  retorquet,  dum  a  pusillanimitate 
spiritus  conturbatus  primitias  religionis  et  introitum  sanc- 
titatis  abhorres.  Quia  te  mundi  voluptatibus  totum 
hactenus  immersisti,  importabilia  tibi  omnino  videntur 
ciborum  mutatio,  vestimentorum  asperitas,  jugum  obe- 
dientiae,  censura  silentii,  regularitas  morum,  et  austeritas 
disciplinse.  Veritas,  quas  mentiri  non  potest,  clamat : 
Jugum  meum  suave  est,  et  onus  meum  leve.  Si  Christo 
credis  aut  credis  in  Christum,  cur  grave  reputas,  quod  ipse 
judicat  leve?  Si  Christo  contrarius  es,  teipsum  enormiter 
gravas :  Posuisti  me,  inquit,  contrarium  tibi,  et  factus  sum 
mihimetipsi  gravis.     Ethnicus  dicit: 

Quod  male  fers,  assuesce,  feres,  O^arsam.  Cz  t\ 
Et  tu,  sijugo  Domini  assuescere  velis,  factus  tanquam  vitula 
Ephraim,  docta  diligere  trituram,  affectabis  quod  times, 
cupies  quod  vereris.  Qui  de  obscuris  egreditur,  conniventi 
palpebra  et  infirmiori  oculo  luci  publice  seexponit:  qui  si 
aliquantulum  lumini  assuescat,  quod  prius  erat  oculi  tor- 
mentum,  in  delicias  convertetur.  Velle  quidem  tibi  adjacet, 
sicut  dicis,  sed  perficere  non  invenis.  Si  enim  velis  onus 
inolitae  vetustatis  abjicere,  hoc  labor  est  ante  te.  Sequere 
eum,  quem  voveras  sequi,  et  ipse  votis  tuis  misericorditer  et 
efficaciter  aspirabit.    Venite,  inquit,  omnes  qui  laboratis,  et 

onerati  estis,  et  ego  reficiam  vos,  dicit  Dominus.     Incipias, 
quaeso,  et  tuum  Dominus  prosperabit  inceptum ; 

Dimidium  facti,  qui  bene  ccepit,  habet.-^x  fy.?  2^0 
Si  te  tentaverit  timor  ille  nocturnus,  qui  solet  inter  pri- 
mitias  sanctse  conversationis  obrepere,  faciet  tibi  Dominus    /&  /o  30 
etiam  cum  tentatione  proventum.    Tentatio  est  vitahominis 
super  terram;    ideoque  si  servire  proponis  ei,  cui  servire 
regnare  est,  non  eris  a  tentatione  omnino  immunis.     Sa- 
pientia  enim  dicit:   Fili,  accedens  ad  servitutem  Dei,  sta  in   icc/t<s  2-1 
justitia  et  timore,  et  praepara  animam  tuam  ad  tentationem. 
Verumtamen  ut  ignis  aurum  tentatio  virum  probat.     Ten- 
tatio,  prseveniente  Dei  gratia,  te  fortiorem  faciet  in  adversis, 
et   in    periculis    circumspectum.     Rogo    ergo    te,   frater, 
aggredere  et  ingredere  viam   vitae,    qui   per  viam  mortis 
hactenus  ambulasti.     Vides  quod  non  est  nisi  contritio  et 
infelicitas  in  viis  nostris :   et   quicquid  sub  sole  est   labor 
est   et   afflictio  spiritus.     Vitse  praesentis   excursus  fumus 
est,  et  vapor  ad  modicum  parens.     Scio  quia  parentes  tui  J^.4.15- 
te  retrahunt  a  proposito  meliori.     Non  differat,  quaeso,  non 
evacuet  propositum  tuae  conversionis  proditoria  et  seductrix 
affectio  parentelse.     Noli  eos  diligere  contra  Christum,  quos 
teneris  odio  habere  pro  Christo.     Multi  pro  parentibus  suis 
re  animas  perdiderunt,  quorum  occasione  mundus,  qui  in  eis 
aruerat,  denuo  revirescit  :  atque  divitias,  et  caetera  impedi- 
menta  salutis,  quibus  se  exoneraverant,  affectant  aliis,  tan- 
quam  eis  prodesse  credant  ea,  quse  sibi  esse  nociva  pro  certo 
cognoverant.     Nunquid  quod  damnabile  est  uni,  alii    est 
salubre?  nunquid  gaudia  viventium,solatia  sunt  mortuorum? 
Impius  est,  qui  animse  suae  pro  suis  parentibus  est  crudelis : 
majoremque  temeritatem  hacnemo  habet,  quam  ut  animam  JU./3.37 
suam  ponat  ita  periculose  quis  pro  amicis  suis.     Tu   qui 
elegisti  habitare  humilis  et  abjectus  esse  in  domo  Domini,  ^  3s-.%6£i* 
quomodo  iterum  in  his,  quae  in  seternae  confnsionis  vergunt 
praejudicium,    iterum   gloriaris  ?    Gloria    mundi   fallax   et 
seductoria,  decipit  amatores  suos.     Quicquid  enim  vel  in 
futurum  promittit,  vel  in   prsesenti   prsetendit,    totum   ad 

nihilum  deveniet,  tanquam  aqua  decurrens.  Non  consentias 
carni  fatuse,  quse  se  et  te  pariter  trahit  in  lacum  gehen- 
nalem.  Sicut  legitur  de  Zamri,  qui  se  et  domum  regiam 
pariter  dedit  in  combustionem,  et  cibum  ignis.  Circum- 
ferimus  hostem  nostrum,  et  juxta  verbum  Salomonis,  ab  ea ... 
quse  dormit  m  sinu  tuo,  custodi  claustra  ons  tui.  Nulla 
pestis  efficacior  est  ad  nocendum,  quam  familiaris  et 
domesticus  inimicus ;  hic  est  ignis  in  gremio,  serpens  in 
sinu,  hsec  est  uxor  hominis  litigiosa,  pessima  caro  nostra. 
Quse  licet  sit  vexata  doloribus,  repleta  illusionibus,  infecta 
sordibus,  afflicta  infirmitatibus,  obnoxia  passionibus,  flagellis 
trita,  plagis  csesa,  morti  denique  deputata:  tamen  adhuc 
aculeis  contradictionum  hispida,  rebellis,  superba,  mur- 
murosa,  querulosa,  contumax,  inquieta  in  suum  et  animae 
conjurat  exitium :  nec  posse  satisfieri  sibi  putat,  donec  se 
et  animam  prsecipitet  in  seternae  damnationis  abyssum. 
Cur  non  attendit  infelicissima  caro,  quam  nobilem,  et  quam 
necessarium  sibi  habeat  hospitem,  cujus  beneficiis  susten- 
tatur,  regitur  et  honestatur  ?  Quod  audit,  quod  videt,  quod 
sentit,  quod  intelligit,  quod  loquitur,  quod  movetur,  totum 
hospiti  suo  debet :  cujus  auxilio  destituta  fieret  quasi  terra 
sine  aqua,  immundum  morticinium,  vermium  cibus,  aeris 
corruptela.  Inventa  est  iniquitas  ejus  ad  odium,  dum 
inique  odit,  quod  totis  visceribus  debuerat  dilexisse.  Odit 
dico ;  qui  enim  diligit  iniquitatem,  odit  animam  suam. 
Redeas  quseso  ad  cor,  amice  carissime,  et  quo  te  traxerit 
caro  fatua,  non  sequaris.  Cseca  est,  et  si  tibi  ducatum 
praestiterit,  secum  in  mortis  foveam  te  devolvet.  Nosti 
quid  feceris ;  nam,  ut  verbo  Salomonis  utar,  Defixisti  apud 
extraneum  manum  tuam,  illaqueatus  es  verbis  oris  tui,  et 
captus  propriis  sermonibus.  Irasceris  mihi,  quia  te  ad 
viam  vita3  arctioris  tam  instanter  invito,  quam  tamen,  sicut 
asseris,  pertinaciter  fugio  et  evito.  Sane  alia  est  conditio 
mea,  qui  nunquam  alicujus  voti  vinculo  me  astrinxi:  et 
aliam  judico  tuam,  qui  sanctioris  propositi  votum  solemniter 
emisisti.     Scriptum  est   enim,  Vovete   et   reddite.     Con- 

vertisti  in  necessitatem  tuse  libertatis  arbitrium,  nec  jam 
sine  animse  periculo,  et  famae  dispendio  conversionem  tuam 
detrectare  poteris,  aut  differre.  Nam  oblatum  exigit,  qui 
non  exegerat  offerendum.  Non  est  aliud  votum  pro- 
trahere,  quam  luxuriari  in  Christo.  Nec  enim  promis- 
sionem  Dominus  acceptat,  nisi  propter  promissionis  effec- 
tum.  Festinantius  igitur  age,  ne  voti  tui  exequutionem 
mors  inopinata  praeveniat.  Relinquas  sseculum,  antequam 
a  sseculo  relinquaris.  Egredere  de  terra  dissimilitudinis,  de 
medio  pravae  ac  perversae  nationis,  de  tenebris  ad  lucem, 
de  miseria  ad  jucunditatem,  de  labore  ad  requiem,  de  exilio 
in  patriam,  de  morte  ad  vitam.  Maturius,  quseso,  tuse 
saluti  prospicere  velis :  ne  tunc  timere  velle  incipias,  quum 
non  possis.  Qui  opportunitatem  deserit  opportunitas  eum 
fugit.  Rugae  tuae  jam  testimonium  dicunt  contra  te  forte.  ^.4- 
Instat  tibi  hora  undecima,  et  ad  operandum  Dominus  te 
invitat.  Si  non  vis  operari,  dum  potes,  justo  Dei  judicio 
non  poteris,  quando  voles.  Vide  quomodo  in  hac  valle 
plorationis  nos  fere  omnes  nubes  caliginosa  involvit :  ubi 
Deo  et  angelis  ejus  spectaculum  triste  et  lacrymabile  facti 
sumus.  Alii  spiritu  vertiginis  ducti  titubando  incedunt,  et  6*.  ja 
in  alios  oberrantes  ? 

ofFendunt.     Alii  nubes  et  inania  captant.    #<*•  4-p-  23d> 
Quidam  in  locis  ccenosis  et  fcetidis  se  voluptuose  volutant. 
Alii  in  desideriis  animse  suse  mortem  sibi  adsciscunt.     Alii 
ventum    hauriunt.     Alii  in  saccum  pertusum  congregant.  -%'  6  ^ 
Alii   quicquid   apprehendunt,    avidissime    devorant.     Alii 
prunas  ardentes  in  sinu  suo  colligunt.     Alii  in  profundo 
submersi   sunt,   quorum  flnis  interitus.     Alii  exeuntes  de 
nebula  respirant  in  liberioris  aurse  gratiam,  cum  jubilatione 
dicentes,  Benedictus  Deus,  qui  non  dedit  nos  in  puteum 
interitus,  qui  nos  eduxit  de  lacu  miserige,  et  de  luto  fsecis. 
Egredere,   quaeso,   de  tenebris    ad  lucem,  de  labore  ad  re- 
quiem,    de  perditione    ad   salutem.     Arripe    arma   sancti- 
monise,   exercitium    divinse   militiae,    studium    disciplinse, 
pacatissimum  fructum  justitiae,  et  primitias  felicitatis  seternse, 

Dies  tui  transierunt,  horrendumque  est  incidere  in  manus 
Dei  viventis,  vitamque,  quae  non  deficit,  perdere,  et  se 
scienter  involvere  doloribus  sempiternis. 


EPISTOLA  XII. — AD  quendam  nepotem;1  suum. 

Salahio  Jierir£i  $i/fur  riurle  a  fttttutlC i t*£  .  Orie-L  X  ~~  fu)  <iw>f  ,»,'^'  -=^/X 

Argumentum. — Consolatur  nepotem  plus  nimio  de  avunculi  sui  obitu, 
incendio  domus,  et  pedis  sui  laesione  dolentem  ;  probatque  hujus 
vitae  afflictiones  divini  in  nos  amoris  esse  signa,  et  mundi  tantam  esse 
vanitatem  ut  minime  lugendus  sit,  qui  mundo  per  mortem  defunc- 
tus  sit. 

Infortunium,  quod  deploras,  quodam  compassionis 
affectu  sustineo :  justum  est  enim,  ut  qui  amicus  eram  in 
prosperis,  profitear  amicitias  in  adversis.  Nobis  avunculum 
tuum  mors  inopina  prseripuit:  qui  si  lacrymis  redimi  possit, 
tota  fere  in  lacrymas  Aurelianis  efflueret.  Veruntamen, 
quia  mortis  jactura  restitutionis  beneficium  non  admittit, 
illud  saltem  adhibeas  solatium,  quod  et  honestas  exigit,  et 
dictat  affectio.  Familiarissime  dilexi  avunculum  tuum: 
ego  te  familiaritatis  illius  successorem  constituo,  et  dilec- 
tionis  haeredem.     Mors  avunculum  tuum  tibi  abstulit :  sed 

.1(4. r$  fortis  est  ut  mors  dilectio,  quse  in  me  tibi  avunculum 
restauravit.  Si  materiam  tuae  promotionis  mihi  obtulerit 
opportunitas,  erit  apud  me  dilectio  fortior,  quam  mors.  et 
gratia,  quam  natura.  Veruntamcn  sequanimiter  tolerare 
non  possum,  quod  inconsolabiliter  doles ;  et  quod  super 
dolorem  vulnerum  tuorum  addidisse  causaris  Dominum, 
jj.w  casualem  pedis  extorsionem,  et  inccndium  domus  tuse.  In 
his  tibi  divina  miseratio  fidem  certissimse  dilectionis  ex- 

'U-/>  hibuit.     Qucm  enim  diligit,  corripit  Dcus  :  flagellat  autem 

omnem  filium  qucm  recipit.     Dulciora  sunt  justi  et  mise- 
ricordis   Dei   verbera,    quam    verba  adulantis.      Utinam, 

t^.s  ■■>       inquit  propheta,    corripiat   me  justus   in   misericordia,  et 
incrcpet  me,  oleum  autem  peccatoris  non  impinguet  caput 

s-  mcum.     Si  elisit,  ct  contrivit  Dominus  pedem  tuum  ;  ipse 

est  qui  erigit  elisos,  qui  sanat  omnes  contritiones  eorum. 
Quum  simus  omnes  filii  irge,  cur  causaris  in  Christo  fla- 
gellum  misericordise ?  Quum  exarserit  in  brevi  ira  ejus,  Ps.2.,'3 
quis  scit,  si  convertatur,  et  ignoscat  Deus,  et  relinquat  post  W  2  /^ 
se  benedictionem  ?  non  obliviscitur  misereri  Deus,  sed  et 
iratus  misericordise  recordatur.  Si  flagellum  ejus  cum 
a^quanimitate  sustineas,  ira  transibit  in  gratiam,  atque 
secundum  multitudinem  dolorura  in  corde  tuo  consolationes  %  $3  /?  **+ 
ejus  lsetificabunt  animam  tuam.  Ideo  forsitan  temporaliter 
te  punit,  ut  seternas  mortis  ardores  pcena  redimat  tem- 
poralis.  In  sedificio  templi  omnes  lapides  prius  malleis 
tundebantur,  ne  in  illorum  positione  sonus  mallei  audiretur  : 
sic  et  vivi  lapides,  qui  ponendi  sunt  in  illa  ccelesti  Hier- 
usalem,  quse  aedificatur,  ut  civitas,  variis  infortuniorum 
tunsionibus  prius  poliuntur,  quam  in  sedificio  ccelestis  habi- 
taculi  collocentur.  Sed  nec  in  horreo  Domini  reponitur 
granum,  donec  flagellis,  aut  triturantium  pedibus  sit  ex- 
cussum.  Circa  tui  autem  avunculi  raortem,  magna  tibi 
debet  esse  consolationis  occasio,  quod  innocentissime  vixit, 
quod  in  sseculo  nihil  saeculariter  egit,  et  pro  diebus  seternis 
dies  transitorios  commutavit.  Ille  introivit  in  potentias 
Domini,  et  in  thesauros  glorise,  quse  non  transit,  in  pace 
factus  est  locus  ejus.  Nos  in  labore  et  serumna  vitam 
miseram  protrahentes  dati  sumus  in  opprobrium  et  derisum 
his,  qui  habitant  in  civitate  Domini  virtutum.  Nonne  Ts^^j)  P&J 
spectaculum  facti  sumus  civibus  illis  Hierusalem,  cujus 
'^^O^participatio  in  idipsum,  cujus  communicatio  est  in  vinculo 
caritatis,  et  unanimitate  virtutum,   quum  tota   conversatio 


nostra  in  id,  etAaliud  tendat,  et  in  universis  actibus  suis, +  rrt 
non  solum  a  proximis,  sed  etiam  a  seipsa  tota  dissentiat. 
Considera  singulorum  judicia,  studia,  vota,  consilia,  offlcia, 
dicta   et   merita,   et   videbis    omnia   quadam   discolori,  et 
repugnanti   varietate    confusa. 

Quidam,  qui  sine  omni  periculo  et  labore  vivere  poterant, 
certa  mortis  pericula  et  labores  importabiles  amplectuntur, 
ut  vivant.  Quidam  more  Tantalico  in  aquis  sitiunt,dum  inter 

opulentias  inedia  se  affligunt.  Quidam  se  voto  continentise 
astrinxeruntj  et  juxta  prophetam,  tanquam  equi  emissarii 
ad  uxores  hinniunt  alienas.  Quidam,  quum  infinita  con- 
gregaverint,  se  nihil  reputant  congregasse.  Quidam  stud- 
iose  inquirunt,  nec  invenire  sufficiunt,  qualiter  modicula, 
quam  habent,  substantia  consumatur.  Quidam  honores 
appetunt,  et  eos  assequi  non  possunt.  Quidam  honores 
fugiunt,  et  ad  eos  trahuntur  inviti.  Quidam  laudes  homi- 
num  vilipendunt,  et  in  hoc  sunt  laudabiles.  Quidam 
omni  tempore  venantur  famam  sseculi,  et  omni  tempore 
sunt  infames.  Quidam  per  labores  requiem  quserunt. 
Quidam  in  requie  requiem  invenire  non  possunt.  Quidam 
apud  alios  vencrabiles,  sibi  apud  se  vilescunt.  Quidam 
plus  de  se  linguse  adulatrici,  quam  conscientise  suae  cre- 
dunt.  Quidam  se  tyrannica  usurpatione  magnificant. 
Quidam  se  sua  benignitate  vilificant.  Quidam  ibi  trepidant, 
ubi  non  est  timor.  Quidam  in  periculo  mortis  certissime 
sunt  securi.  Quidam  non  quiescunt,  donec  rem  habeant 
concupitam,  quam  quum  habuerint,  vilem  reputant  et 
abjectam.  Quidam  rem,  quam  non  concupierunt,  adepti, 
insestimabilem  in  ipsa  concipiunt  voluptatem.  Quidain 
simplicitcr  vivunt,  et  in  omnibus  prosperantur.  Quidam 
versantur  in  dolis,  et  eis  quselibet  adversantur.  Quidam 
pro  libitu  suo  vivunt,  et  semper  sunt  vegeti.  Quidam  a 
regulis  llippocratis  non  deviant,  ct  assidue  sunt  infirmi. 
Quidam  insipientiam  simulando  sapiunt.  Quidam  nimis 
sapiendo  desipiunt.  Quidam  a  philosophias  sinu  ad  arma 
prosiliunt.  Quidam  a  claustrali  aut  scholari  quiete  mi- 
grantes  quotidiana  membrorum  fatigatione  se  frangunt. 
Quidam  in  litigiis  et  contradictionibus  gloriantur.  Quidam 
si  eos  oportuerit  litigarc,  torquentur.  Quidam  in  rebus 
nugatoriis  sunt  plurimum  circumspccti,  in  arduis  autem, 
atque  seriis,  et  qu?e  maturo  indigercnt  consilio,  penitus 
inconsulti.  Quidam  amicis  ct  domesticis  suis  graves,  ini- 
micos  humiliter  venerantur.  Quidam  verissimse  amicitiaj 
professorcs    inimicos  severissime    pcrscquuntur.     Quidam 

se   superbe    humiliant.       Quidam    humiliter    se    exaltant. 

Quidam  in  suis  mendaciis  gratiosi  sunt.     Quidam   semper 

laborant  esse  verissimi,  et  mendacissimi  reputantur.     Qui-  viuey^iil  e?. 

dam  ea  semper  differunt,  quse  differre  non  expedit  :  ibique 

sunt  praecipites,  ubi  res  saniore  consilio  indigeret.     Quidam 

in  perniciem  animse  conjurantes,  curam  corporis  in  deliciis 

agunt.     Quidam  zelantes  salutem  animse,  corpori  misero  et 

afflicto  non  parcunt.      Quidam  de  crastino  nunquam  cogi- 

tant.     Quidam  in  universis  oculos  providentise  dirigunt  in 

futurum.      Quidam  de  proprio  patrimonium  Christi  augent. 

Quidam  Christum  sequuntur  pauperem,  ut  de  Christi  patri- 

monio  suis  nepotibus  thesaurizent.     Quidam  interius  sim- 

plices,  exterius  sunt  austeri,  ut  sic  inter  fratres  vinculum 

sociale  concilient.      Quidam  exterius  mansueti  murmurant 

interius,  ut  fraternse  societatis  unitatem  dissuant.     Quidam 

irascentes    ad   horafn   insaniunt.      Quidam   dissimulatorio 

vultu  palliant  ad  tempus  injurias  et  abscondunt.     Quidam 

sub  risu  fictitio  plorant.     Quidam  sub  hypocrisi  lamenta- 

tionis  exultant.     Quosdam   ad  damnosos  honores  inducit 

ambitio.     Quidam  nihil  honores  reputant  sine  lucro.     Qui- 

dam  libentius  donant  sernper  ingratis.     Quidam  libentius 

mutuant  debitoribus  nunqnam  mutuum  soluturis.     Quidam 

omnes  libros  revolvunt,  et  nihil  addiscunt :  sed  et  quidam 

omnia  promittentes,  promissa  non  solvunt.     Quidam  omnia 

imprudenter  agunt,  et  ipsis  pro   voto   succedit.     Quidam 

omnia  consiliose   disponunt  et  semper  in  contrarium  eis 

cedit.     Quosdam  nobilitas  sua  magnificat,  quosdam  humi- 

liat,  et  quandoque  apud  principes  acceptior  est  fatuus,  quia 

ignobilis,    quam  nobilis,  quia  prudens.      Quidam  omnem 

sollicitudinem  a  se  prorsus  excutiunt.     Quidam  non  solum 

suis,  sed  etiam  alienis  negotiis  se  minus  sufficienter  invol- 

vunt.     Quidam  omnia  consilio  alieno  disponunt.     Quidam 

in  omnibus  sequuntur  proprise  voluntatis  arbitrium.    Quos- 

dam  negotia  licet  ardua  nunquam  solicitant.     Quidam  in 

rebus  etiam   nugatoriis  curiosc  se  torquent.     Quidam,  ut 

alienis   parcant   expensis,   seipsos   evacuant.     Quidam   de 

alicno  prodigi,  de  proprio  suntavari.  Quidam  satis  tenues, 
multa  vestimenta  faciunt  et  consuunt.  Quidam,  quod 
deterius  cst,  multa  sedificia  incipiunt,  ncc  consummant, 
Quidam  comedunt,  ut  jejunent.  Quidam  jejunant,  ut 
comedant.  Et  quid  per  univcrsa  excurram  ?  Si  linguis 
hominum  loquar,  aut  angelorum,  dissonantias  habitantium 
in  hac  terra  dissimilitudinis,  recensere  non  potero,  quum 
unusquisque  non  tantum  a  proximis  dissentiat,  scd  dissideat 
a  seipso.  Gaude  igitur,  si  raptus  est  avunculus  tuus  de  hoc 
srcculo  nequam,  ne  malitia  mutaret  intellectum  ipsius.  De 
mundo  eductus  est,  quo  mundus  non  erat  dignus.  As- 
sumptus  est  de  medio  pravae  ac  perversse  nationis,  ut  habi- 
tet  in  splendoribus  sanctorum :  ubi  ad  pacem  et  conso- 
nantiam  universa  componit  harmonia  virtutum  :  ubi  vivendi 
est  invariabilis  status  et  seternus  gaudiorum.  De  incendio 
autcm  domus,  aut  pedis  extorsione  ne  murmures.  Nam  si 
animi  dotes,  quibus  proecellcbat  avunculus  tuus,  imiteris, 
pes  tuus  stabit  in  directo,  ct  erit  Dominus  lucerna  pedibus 
tuis :  et  sic  super  semitas  justia3  te  deducet,  ut  pro  domo 
fragili  domum  habeas  in  ccelis  non  manu  factam,  salubrem, 
jucundam,  dccoris  incomparabilis,  et  acternam.  Mitte 
mihi  versus  ct  ludicra,  quas  fcci  Turonis  :  et  scias,  quum 
apud  me  transscripta  fuerint,  eadem  sine  dilatione  aliqua 
rehabebis. 

EPISTOLA  XIII. — AD  MONACHUM  NOVITIUM. 

Argumentum. — Monachum  novitium  reprehendit,  ante  tempus  prior- 
atum,  lioc  est,  liberam  e  monasterio  egrediendi,  et  verbum  Dei 
praedicandi  potestatem  affectantem  :  monetque  monachi  novitii  potius 
esse  doccri  quam  docere  ;  subesse,  quain  pra^esse  :  latere,  quam  in 
publicum  prodire. 

Claustrum  et  custodiam  posucram  ori  mco  :  sed  illud  in 
amaritudinis  vcrba  rclaxarc  compcllor,  quum  tu  novitius  ct 
claustralis  appctas  prioratum.  Dicis,  quod  in  parochia  prio- 
ratus,     qucm    postulas,    multos    lucrifaccres    Deo  :    de    tuo 

siquidem  lucro  dubius,  de  tua  proditione  sum  certus.   Nam 

quid  est  claustralem  redire  ad  sseculum,  nisi  cceli  habita- 

torem  cadere  in  infernum  ?    Vis  prseesse,  antequam   sub- 

esse,    aut    coesse     didiceris,    et     disciplinatum     prsevenis 

magistratu.     Ordo  hic  praeposterus  est,  priusquam  doceas 

expedit  te  doceri.  Apostolus  Timotheum  insfruens,  qualem    /«^  "'  ^ 

deberet    eligere    in   ministerium    verbi   Dei :    Non    neo- 

phytum,inquit,ne  forte  subito  elatus  in  superbiam  incidat  et 

in    tentationem  diaboli.       Periculosum    est  neophytis,   et 

nondum  in  sancta  religione  firmatis,  exire  in  publicum,  et 

usurpare    officia    perfectorum.     Nam    filius    Sunamitides,  i/ 

quoniam  adhuc  tener  et  puerulus  egressus  est  ad  messores, 

revertens  ad  matrem,  et  clamans,  Caput  meum  doleo,  ex-  2&**fs4-'j 

tinctus  est.     Dina  filia  Jacob,  nisi   in   publicum    exisset,  #  3± 

Sichem  raptoris  sui  violentiam   declinasset.     Inter  Jacob 

mansuetudines  computatur,    quod   domi   sedebat,    quando 

Esau  durus  et  hispidus  exterius  venabatur.     Utinam  desi- 

derium    tuum  esset  jugo  Domini  assuescere,  et  sedere  in 

claustro,    maxime    dum    adolescentia  est  in  cursu.     Nam  ^^  *£&£ 

teste    sapientia,   bonum   est  viro,  quum  portaverit  jugum 

Domini  ab  adolescentia  sua ;  sedebit  solitarius  et  tacebit : 

levabit  enim  se  supra  se.    Proni  autem  sunt  sensus  hominis,  ,;    %  « , 

sicut  dicit  Scriptura,  ab  adolescentia  in  malum.    Amplectere 

igiturjugum  Domini,  et  delectare  in  vinculis  ejus :  jugum  h*&ft-3» 

enim  Domini  suave  est,  et  onus  ejus  leve.     De  sapientia,  £CCJ^~  S.zs/ 

scriptum  est:  Injice  pedem  tuum  in  compedes  ejus,et  ne      fM./j^Jt 

acedieris  vinculis  ejus.     Claustrum  semel  ingressus  clausisti 

te,  et  Christi  vinculis  alligasti.     Clausisti  sane  et  alligasti 

te  per  obedientise  jugum,  per  clausuram  ordinis,  per  disci- 

plinse   observantiam,  per  timoris  et  reverentise  ligaturam. 

Clausuram   hanc   abjecerat  ille,  de  quo   Salomon    impro- 

perando  decantat,  dicens  :  Per  agrum  pigri  hominis  transivi,  %tu.24-*3of.  % 

et  per  vineam  stulti,  totumque  repleverant  urticae  et  spinae, 

etj  maceria  lapidum   ejus   destructa   erat.     Scio   equidem 

quod   scholaris   es,    et   tecum  aliquid    de  scholari  scientia 

attulisti  in  claustrum.  Veruntamen  non  existimes  te  habere 

spiritum  Dei,  donec  draco  Moysi  devoret  dracones  Pha- 
raonis :  donec  scientia  caritatis  evacuet  scientiam  vanitatis. 
Adhuc  novitius  es,  et  ignoras,  qualiter  te  in  agricultura 
Domini  oporteat  laborare.  Scriptum  quippe  est  in  lege 
Domini :  Non  arabis  in  primogenito  bovis.  In  Levitico 
legis,  si  obtuleris  munus  primitiarum  frugum  tuarum  Do- 
mino  de  spicis  adhuc  virentibus,  torrebis  eas  igni,  et 
confringes  eas  in  modum  farris :  in  quo  vita  novitiorum 
patenter  exprimitur,  quorum  mentes  adhuc  desideriorum 
carnalium  humoribus  gravidse  et  tumentes,  non  acceptantur 
in  sacrificio  Domini,  nisi  prius  igne  tribulationis  torreantur  : 
nec  paleas  priornm  deponunt  affectuum,  nisi  per  laborem 
et  abstinentiam  confringantur.  Verbum  Ecclesiastici  est : 
Non  te  immittas  in  populum,  nec  alliges  tibi  peccata 
duplicia :  quod  quidam  faciunt,  qui  citra  meritorum  suffi- 
cientiam  officium  docentis  assumunt.  Sicut  asseris,  caritas 
ad  magisterinm  te  compellit:  cui  putas  illudere  ?  Apostolus 
ad  Corinthios  loquens  dicit  :  Caritas  non  est  ambitiosa,  non 
agit  perperam  :  nos  autem  scimus,  quia  perperam  facis,  et  ad 
hoc  cseca  ambitio  te  inducit.  Si  percussus  fuerit  incantator 
a  serpente,  quis  medebitur  ei?  Non  fuerunt  principi 
Apostolorum  commissse  claves  regni  ccelorum,  donec  terna 
confessione  fidei  probaretur.  Utinam  suscitaret  Dominus 
spiritum  tuum,  qui  suscitavit  ad  liberationem  Susannae 
spiritum  pueri  junioris.  Ipse  suscitasse  legitur  spiritum 
Othoniel,  spiritum  Delboras,  spiritum  Gedeonis,  et  aliorum 
omnium,  quorum  ministerio  ad  liberationem  populi  sui 
utebatur.  Nescio,  si  forte  cum  Apostolo  dicis,  quod  non 
ab  homine,  sed  a  Deo  duntaxat  evangelium  didicisti. 
Utinam  noveris,  quia  qui  gladium  accipit,  gladio  peribit : 
se  namque  interimit,  qui  verbum  prsedicationis  indigne 
prsesumit.  Lex  imperialis  minorem  viginti  quinque  annis 
ad  tutelse  officium  non  admittit.  Sed  nec  Ezechieli,  donec 
tricesimum  annum  compleat,  aperiuntur  cocli,  ut  visiones 
Dei  intelligat,  nec  Moyses  ad  libcrationem  populi  de 
iEgypto   mittitur,   donec   annos  septuaginta   transcendat. 

Doleo,  quia  prioratum  desideras ;  prioratum  tamen  leviter 
obtineres,  si  desiderares  esse  posterior.  Ille,  qui  solus  de 
pulvere  erigit  pauperem,  in  schola  evangelicee  disciplinse  nos 
erudit  non  appetere  prselaturam.  Ardes  desiderio  lucendi 
aliis :  utinam  arderes  ardenti  desiderio  non  lucendi.  Erat, 
inquit  Christus,  Joannes  lucerna  ardens  et  lucens.  Suffi-  -  *" 
ciat  tibi,  si  in  claustro  ardeas.  Si  enim  velis  lucere  coram 
hominibus,  timeo  ne  lumen,  quod  in  te  est,  tenebrae  sint.  ^-/.^-^3 
Nam  qui  hominibus  placent,  confusi  sunt,  quoniam  Deus 
sprevit  eos.  Bonum  est  ardere,  sed  igne  caritatis,  non 
vanitatis.  Ignem,  dicit  Dominus,  veni  mittere  in  terram,  et  «A-  '-■  '*? 
quid  volo,  nisi  ut  ardeat  ?  Ardebat  siquidem  et  lucebat  ille, 
quo  major  inter  natos  mulierum,  veritatis  testimonio,  nemo 
surrexit.  Tu  vero,  quamdiu  sub  modio  es,  ardere  tibi  potes 
et  lucere,  sed  paucis:  lucere  autem  publice  non  est  tibi 
datum,  donec  super  candelabrum  colloceris.  Sustineas 
igitur  interim,  et  ardeas  sapienter.  Ardet  enim  reprobus, 
sed  sicut  ignis  in  spinis.  Exarserunt  et  iniqui,  sicut  legitur, 
in  concupiscentiis  suis.  Si  vis  exire  de  claustro,  ut  obtineas 
libertatem,  devias  et  aberras :  recedens  enim  a  claustro, 
elongaris  a  Deo.  Nec  possum  te  videre  liberiorem,  quam 
si  pro  Christo  claustralem  subeas  et  impleas  servitutem. 
liberrimum  te  facis,  si  ei  servis  ex  corde,  cui  servire  regnare 
est.  Dicis,  quod  si  haberes  prioratum,  aut  saltem  liberam 
egrediendi  et  praedicandi  licentiam,  fructum  in  Ecclesia  Dei 
faceres  tempestivum.  Faceres  quidem,  nisi,  quia  jam  mun- 
dus  osculo  Judse  proditorio  te  vendidit :  et  quum  te  fallaci 
osculo  alliceret,  angelis  Satanse  dicebat:  Quemcunque  ^^.z6-4<P 
osculatus  fuero,  ipse  est,  tenete  eum.  Nam  te  jam  prae- 
sentialiter  tenent:  et  te  desiderare  compellunt,  quod 
spontaneus  abjurasti.  Vereor,  ne  quum  spiritu  cceperis, 
carne  consummeris.  Renunciasti  sseculo  et  pompis  ejus,  et 
spiritualem  in  te  Jericho  subvertisti.  Scis,  quoniam  adhuc 
durat  imprecatio  Josuae,  Maledictus,  qui  reaedificat  Jericho.J*^^6  . 
Non  decet  ad  saeculum  redire  monastici  ordinis  professorem. 
Si  prsedicare  et  docere  affectas,  prius  docearis,  quod  docere 

te  oporteat.  Adhuc  plangentis  habes,  non  doccntis  offi- 
cium.  Porro  quidam  de  domo  tua  exierunt,  occasione 
alios  instruendi,  et  ad  sanctioris  vitse  propositum  con- 
vertendi,  et  per  eos  scandalizata  est  domus  tua.  Nemi- 
nem  palpat  Dominus.  Vse  homini,  per  quem  scandalum 
venit.  Vse,  inquit  Christus  vobis,  qui  circuitis  mare  et 
aridam,  ut  unum  proselytum  faciatis.  Hi  sunt,  dicit  Apo- 
stolus,  qui  penetrant  domos,  et  captivas  ducunt  mulier- 
culas  oneratas  peccatis.  Sane  in  claustro  potes  legere, 
scribere,  et  docere.  Sapientia  dicit :  Sapientiam  scrioe  in 
otio,  et  qui  minorantur  actu,  percipient  eam.  Nam 
et  Paulus  in  vinculis  scribebat,  et  sedificabat  alios  ad 
salutem.  Jeremias  clausus  in  carcere,  scribit  et  prsecipit 
Baruch,  ut  legat  comminationes  Domini.  Ama  qugeso 
claustrum,  et  abscinde  ab  animo  tuo  desiderium  exeundi : 
nam  juxta  sententiam  cordis  mei,  si  paradisus  in  hac  vita 
prsesenti  est,  vel  in  claustro  est,  vel  in  scholis.  Quicquid 
enim  extra  hsec  duo  est,  plenum  est  anxietate,  inquietudine, 
amaritudine,  formidine,  sollicitudine  et  dolore.  Tu  vero 
nescio  quam  sseculi  dulcedinem  somniasti  in  claustro,  quam 
si  forte  per  insipientiam  apprehenderis,  avolabit  ut  somnium, 
et  inter  nugatorias  beatitudines,  quas  suspiras,  invenies  te 
delusum.  Fallax  et  seductoria  illa  evagandi  voluptas 
consumet  claustralis  innocentise  fructus :  et  quod  nunc 
reputas  honorabile  et  lucrosum,  in  tuse  famae  dispendium  et 
periculum  animse  convertetur. 

qr.£/o./Sb 
EPISTOLA     XIV. — AD    SACELLANOS    AULICOS    REGIS 

ANGLORUM. 

Argumentum. — Fatetur  se  movbi  gravis  beneficio  cognovisse  vitae 
aulicae  pericula.  Ejusdem  multiplices  vanitates  et  molestias  prolixe 
describit.  Clericos  doctiores  aitapud  Deum  inexcusabiles  esse,  si  aulas 
sectentur,  et  sacellanos,  ad  quos  scribit,  hortatur,  ut  suo  exemplo  eas 
deserant. 

Dilectis  dominis,  et  amicis  omnibus  clericis  de  capella  domini 

regis,  suus  Petrus  Blesensis  Bath.  Archidiac.  salutem  in 
vero  salutari. 

Gratias  ago  gratise  vestrse  quantas  possum,  quia  quamdiu 
conversatus  sum  inter  vos,  me  fraterno  coluistis  affectu  :  nec 
minus  mihi  apud  vos  effecit  gratia,  quam  apud  alios  diuturna 
nutriturse  conditio,  aut  natura.  Si  quando  equitabamus, 
eratis  lucerna  pedibus  meis,  eratis  mihi  pro  vehiculo  in  via.^  fljLJlSJ  /os 
Si  autem  nostris  indulgebatur  jumentis  sabbatum  (homines 
enim  in  curia  sabbatizare  non  vidi,  unde  et  in  ea  parte 
melior  est  conditio  jumentorum)  tsedium  illud,  quod  fre- 
quenter  afficit  curiales,  vestra  mihi  dulcissima  colloquia 
furabantur :  eratisque  solatium  et  exultatio  mea  in  via,  in 
camera,  in  capella.  Ductus  equidem  quodam  spiritu 
ambitionis,  me  totum  civilibus  undis  immerseram :  Deumque 
et  ecclesiam  ejus,  atque  ordinem  meum  post  terga  rejiciens, 
non  quanta  fecisset  mihi  Dominus,  sed  quantas  possem 
mihi  aggregare  divitias,  anxius  attendebam.  Eorum  ergo, 
-2/3qua3  retro  sunt,  oblitus,    me  ad  anteriora,  sed  non  more 

apostoli,  porrigebam :  veruntamen  castigans  castigavit  mel    i//y)- /<? 
Dominus,    et  morti   non  tradidit  me :   quem  lecto  doloris 
affligens,  in  corpus  parvum,  abjectum,  et  miserum,  spiritum 


^  .3/ 


suae  indignationis  infudit.  Anxiabar  ad   mortem,  jamque 

corporis   et  animse  divortium    certissime  imminebat:  sed 

intelligens  pater  misericordiarum,  quia  datura  esset  mihi 

vexatio   intellectum,    iratus,    misericordiae   recordatus   est, 

simulque  spiritum  irse  suse  cohibuit,   et   a  me  ambitionis 

spiritum   exsufflavit.     Sane    frequenter   legeram    verbum 

illud  Salomonis :  Ire  de  hospitio  in  hospitium  vita  pessima  &*£**,. ^j.si  m 

est,  sciebamque  quod  vita  curialis,  mors  est  animse :  reco- 

lebam,    damnabile  esse  in  clerico,  se  curialibus  aut  srecu- 

laribus  negotiis  immiscere.     Nec  a  memoria  mea  exciderat 

illud  Ecclesiastici  verbum,  quod  me,  et  consimiles  a  curia- 

libus  curis  debuerat  abstraxisse.     Noli,  inquit,  ab  homine  &J*s  -/-f/h 

quserere  ducatum,  neque  a  rege  cathedram  honoris  :  penes    o  as 

regem  noli  videri  sapiens.  Noli  qua^rere  fieri  judex,  nisi  valeas 

virtute  irrumpere  iniquitates  populi.     Non  te  immittas  in 
multitudinem  civitatis,  nec   alliges   tibi   peccata    duplicia. 
Porro  sic  me  inebriaverat  ambitio,  sic  me  blanda  principis 
promissa  subverterant,  ut  sciens  et  prudens  viderer  in  omne 
discrimen  animse,  corporisque  dispendium  pertinaciter  con- 
jurasse.     Veruntamen  in  flagello  Domini  gratiam  paternae 
correctionis   intelligens,  meditatus   sum  nocte  cum    corde 
meo,  et  exercitabar,    et  scopebam   spiritum   meum.      Sic 
pallium   cum  Joseph,  cum  Matthreo  telonium,    sindonem 
cum  Joanne,  cupiditatis  hydriam  cum  Samaritana  relinquere 
et  abjurare  decrevi.     Audivit  me  Dominus,   et  ambitionis 
ardorem,    quem     prius   in   me    torrentes    auri   et   argenti 
temperare  non    poterant,  ros  divinse  miserationis  extinxit. 
Confirma  hoc,  Deus,  quod  operatus  es  in  me :  nec  me  redire 
ad    vomitum,    nec   me   unquam,    quod    destruxi,    Jericho 
resedificare  permitte.     Ego  putridissimus  pulvis,  et  modico 
flatu  dispergendus  in  veutos,  ut  quid  ad  amphores  divitias 
anhelabam?  Modicus   venter   meus  quotidie   uno  modico 
pane  contentus  est :  dederatque  mihi  Dominus,  unde  sin- 
gulis  diebus  cum  hilaritate  animi,  et  quiete  corporis,  possem 
pascere  multos  ventres.    Nunquid  infelix  debui  venari  et 
jejunare  in  castris  in  animae  et  corporis  mei  exitium,  ut 
pascerem  multitudinem  jumentorum  ethominum?  nunquid 
gloria  hominisest,  et  homines  et  jumenta  pascere,  eta  verbo 
Dei  et  a  cibo  animae  jejunare?^Esca  ventri,  et  venter  escis, 
dicit  apostolus :  Deus  autem  hunc  et  has  destruet :  porro 
panis  vita3  duraturus  est  in  seternum.     Sane  servientes,  de 
quorum   numerosa   multitudine    magnates   plurimum  glo- 
riantur,  suorum  venatores  sunt    et  aucupes    dominorum: 
prsedam  enim  sequuntur  non  homines.     Quod  ex  eo  mani- 
festissime  liquet :    quia   illos,    quos  in  divitias  et  honores 
extulit  fortuna  clementior,  ncc  numerositas  illa  clientelse 
sequuta  est,  dum  adhuc  pauperes  essent,  nec  hodie  seque- 
retur,  si  in  consimilem  reciderent  paupertatcm.     Pro  hac 
vanissima  vanitate  militant  hodie  nostri  curiales  in  labore 
et  serumna,  in  vigiliis  multis,  in  periculis  magnis,  periculis 

maris,  periculis  fluminum,  periculis  pontium,  periculis 
montium,  periculis  in  falsis  fratribus ;  in  mortibus  fre- 
quenter,  in  confractione  et  lassitudine  corporis,  atque  in  aliis 
vitae  discriminibus,  in  quibus  gloriam  martyrii  mererentur, 
si  hsec  pro  Christi  nomine  sustinerent.  Nunc  autem  sunt  S 
martyres  sseculi,  mundi  professores,  discipuli  curise,  milites 
Herlewini.  Per  multas  siquidem  tribulationes  intrant  justi 
in  regnum  coelorum :  hi  autem  per  multas  tribulationes  pro- 
merentUr  infernum.  Vse  qui  trahitis  jugum  iniquitatis,  /s*  $~J& 
sicut  propheta  commemorat,  in  funiculo  vanitatis.  Quid 
prodest  homini,  si  totum  mundum  lucretur,  animse  vero  suae 
detrimentum  patiatur?  Longe  melius  foret  esse  justum,  quam 
divitem,  quia  testimonio  Salomonis  :  non  proderunt  divitise  T^vuJf^ 
in  tempore  ultionis  :  Dives  enim  quum  interierit,  non  sumet 
omnia,  et  non  descendet  cum  eo  gloria  domus  ejus,  Justitia 
vero  liberabit  a  morte.  Miserrimi,  quando  fruemur  curn 
quiete  et  gaudio,  bonis,  quae  supra  omnem  nostrorum  exi- 
gentiam  meritorum  nobis  gratia  divinse  miserationis  indulsit? 
Libenter  siquidem  frueremur ;  sed  domina  ambitio  non  per-  #t.  #/ 
mittit,  quae  ad  majorem  divitiarum  acquisitionem  nos  excitat, 
etsemper  hiatus  aperit  ampliores.  Verumtamen  juxta  Salo- 
monem,  avarus  non  implebitur  pecunia:  et  qui  amat  divitias, 
fructum  non  capiet  ex  eis.  Apud  homines  quidem  vilis,  sed 
apudDeum  et  angelos  ejus  gloriosus  est  titulus  paupertatis. 
Scio,  quia  eos  qui  in  curia  domini  regis  morantur,  aut  potius 
moriuntur,  spes  regise  liberalitatis  frequenter  exhilarat,  quae 
quandoque  in  multos  magnifice  et  munifice  se  effundit.  ££./*? 
Sperat  autem  unusquisque  sibi  eventurum,  quod  videt  plu- 
ribus  aliis  evenisse.  Sub  istius  expectationis  dulcis  et 
incertae  solatio  taediosa  delectant,  gravia  levigantur,  amara 
dulcescunt,  nostrique  martyres  labores,  quamvis  infirmi, 
expensas  etiam,  quamvis  avari,  non  sentiunt. 
Sic,  ut  non  perdat,  non  cessat  perdere  lusor. 

Et  revocat  cupidas  alea  blanda  manus.    &l>.  aj?  a** .  / 

Videntur  mihi  in  verbis  et  desideriis  illum  Persii  versare 
versiculum. 

Jamdabitur,  jam,  jam:  donec  deceptus  et  exspes, 
Nec  quicquam  fundo  suspirat  nummus  in  imo.  viwc*  i'&> 
Porro  juxta  Sapientem,  sera  est  in  fundo  parsimotiia.  Illud 
in  curia  detestabile  est,  quod  qui  magis  diligunt,  minus 
diliguntur.  Imperiti  etiam,  et  omnino  inutiles  elegan- 
tioribus  beneficiis  ampliantur,  divitise  accumulantur  divi- 
tibus:  nec  est  qui  respiciat  ad  inopem  et  mendicum. 
Helizaeus  implebat  vasa  vacua,  et  deficientibus  vasis  vacuis 
oleum  stetit.  In  curia  autem  vasa  vacua  contemnuntur,  et 
plena  implentur,  ligna  in  sylvas,  et  aquaein  mariadeferuntur. 
Ego  sane  dispendia  enormium  expensarum,  et  super  omnia 
jacturam  perditi  temporis,  deplorarem  :  nisi,  quia  maximum 
laboris  mei  reputo  fructum,  quod  nostrum  principem  per 
gratiam  Dei  et  suam  semper  habui  propitium,  mitem,  affa- 
bilem,  et  benignum.  Nunquam  porrexi  ei  preces,  quas  non 
admiserit  liberaliter:  praeparationem  etiam  cordis  mei  in 
pluribusejus  bonitatis  beneficiis  quandoque  prsevenit.  Dili- 
gebam  ipsum,  et  diligo,  et  semper  diligam  ex  affectu :  nec 
me  diligat  Deus,  quum  ab  ipsius  dilectione  desistam :  gratia 
namque  ejus  me  perpetuo  vendicavit  in  suum :  suumque 
semper  erit,  si  quid  cogito,  si  quid  scribo,  si  quid  sum,  si 
quid  valeo,  si  quid  possum.  Hinc  est,  quod  quamdiu 
vestra  usus  sum  comitiva,  quselibet  dies,  in  qua  domini  regis 
alloquio  non  fruebar,  mihi  tristis  et  nubila  videbatur  dies  : 
in  qua  vero  suo  me  dignabatur  alloquio,  mihi  tota  tanquam 
dies  nuptialis  in  gaudio  ducebatur.  Confidentissime  dico, 
majoremque  partem  mundi  testem  habeo,  in  hac  parte  a 
tempore  Caroli,  nullum  fuisse  principem,  adeo  benignum,^ 
prudentem,  largum  et  strenuum.  Hsec  pauca  in  ejus  com- 
mendatione  perstrinxi,  quia  in  his  quatuor  omnia  bona 
principum  efficaciter  concluduntur. 

Illud  autem  noveritis,  quod  ad  gloriam  et  magni- 
ficentiam  domini  regis  jam  de  actibus  ejus  librum  ex 
♦magna  parte  composui,  qui  vestrse  fraternitati  communi- 
candus  est :  sed  adhuc  opus  illud  manus  artificis  corrigit  et 
elimat,  ut  quum  in  publicam  audientiam  venerit,  nec  obtrec- 

tatorum  linguas,  nec  venenosos  morsus  invidiae  pertimescat. 
Porro  quamvis  obsequium  et  reverentiam  debeamus  prin- 
cipibus,  et  maxime  regi,  juxta  apostolum,  tanquam  prse-  #/.4«-»s- 
cellenti :  tamen  nostrae  professionis  homines  efficacius 
possent  in  ecclesiis  deservire  principibus,  quam  in  castris. 
Simpliciores  equidem,  et  qui  minus  in  divina  pagina  sunt 
eruditi,  si  in  obsequio  regise  majestatis  militare  proponunt, 

non  arbitror   hoc  absurdum.     Verum,  in  sacris  ordinibus  * 

constitutus,  et  sacro  eloquio  pollens,  qui  jam  tenetur  &■? 
fontes  suos  derivare  foras,  talentumque  sibi  a  Domino 
creditum  cum  lucro  ad  Dominum  reportare,  omnino  inex- 
cusabilis  est,  si  secularibus  negotiis  se  immiscet  et  vinculis 
curialibus  innectit.  Audite  quid  de  talibus  dicat  Dominus 
per  prophetam,  Dedi  eis,  mquit,  argentum  et  aurum  meum  :  ^  „  j,  rmY 
ipsi  vero  de  auro  et  argento  meo  operati  sunt  Baal.  Nonne 
fabricant  Baal  de  auro  et  argento  Domini,  quibus  sapientiam 
et  eloquentiam  dedit  Deus  ad  dandam  scientiam  salutis  &>■/$'■  2? 
plebi  ejus:  ipsi  vero  talentum  Domini  terrse  infodiunt ; 
atque  Baal  construunt,  dum  pro  temporalium  rerum  qusestu, 
quasi  sub  jactu  alese,  vitam  et  animam  ponunt?  Isti  consti-  #  Za  2J4 
tuunt  arcam  Domini  in  Azoto,  quse  interpretatur,  ignis 
concupiscentise :  quia  per  ambitiosam  concupiscentiam  glo- 
riam  nostrse  professionis  evacuant.  Convertit  Dominus 
flumina  eorum  in  sanguinem,  ne  bibant :  terramque  ferream, 
et  coelum  seneum  dat  eis^  ut  pluvise  ccelestis  expertes  fruc- 
tum  vit?e  non  faciant.  Scienter  equidem  et  prudenter 
pereunt,  quia  immiscuit  eis  Dominus  spiritum  vertiginis, 
eisque  rotam  malorum  rex  sapiens  impiorum  ventilator 
immittit.  Perditse  vitse  homines  se  laboribus  torquent, 
cruciant  curis,  expensis  eviscerant:  nonne  figuram  aranese 
gerunt,  quse  de  suis  visceribus  telam  texit,  ut  capiat 
muscam  vilissimam  ?  Quid  est  inanis  gloria,  quam  ve- 
nantur,  nisi  musca  vilissima,  murmurosa,  sordida,  pungitiva? 
Quidam  allegantes  excusationem  in  peccatis,  et  veteris  ^.5 
Adse  perizomata  prseferentes,  interrogantibus,  quare  curiam 
sequantur,  quam  Deo  et  saluti  suse  non  ambigunt  esse 
contrariam  :     ad    colorem    et    tuitionem    sme    ambitionis 

cxempla  antiqui  teraporis  introducunt.  Ad  correctionem 
et  eruditionem  regum,  inquiunt,  missi  sunt,  Moyses  ad 
Pharaonem,  Jeremias  ad  Zedechiam,  Helias  ad  Achab, 
Joiadas  ad  Josiam.  O  clerice  curialis,  nunquid  Dominus 
misit  te  ad  regem  ?  in  obsequium  ejus  te  misit,  aut 
potius  intrusit  ambitio.  Certe  post  signa  in  rubo,  in 
serpente,  in  manu  leprosa,  ab  injuncta  legatione  Moyses 
se  excusat.  Si  tibi  legatio  etiam  impossibilis  a  rege 
injungitur,  sponte  te  offers,  magna  dicis,  et  majora  pro- 
mittis.  Cupienti  enim  animo  nil  grave  videtur,  nihil 
ambitioso  difficile :  ideoque  ambitio  est  qusedam  simia 
caritatis.  Caritas  enim  patiens  est  pro  seternis :  ambitio 
patitur  omnia  pro  caducis.  Caritas  benigna  est  pauperibus : 
ambitio  divitibus.  Caritas  omnia  suffert  pro  veritate : 
ambitio  pro  vanitate.  Utraque  omnia  credit,  omniasperat: 
sed  longe  dissimili  modo :  hsec  ad  gloriam  hujus  vitse,  illa 
ad  gloriam  sine  finc.  Nam  in  igne  aliter  se  habet  aurum 
rutilans  ;  et  alitcr  palea  fumans.  Caritas  nunquam  excidit: 
ambitio  nunquam  surgit.     Ambitio  enim  ipsa  est  iniquitas 

r.r/T  super  talentum  plumbi.  Haec  est  oculus  omnium  curialium, 
sicut  Zacharias  dicit.  Haec  est  oculus  eorum  in  universa 
terra,  non  dexter  oculus,  sed  sinister.  Omnes  enim,  qui 
militant  in  castris  ambitionis,  capti  sunt  a  Naas  Ammonite, 
dextrosque  oculos  amiserunt.  Pcrspicaces  enim  sunt  in 
acquisitione  temporalium  ;  jacturam  vero  vitse,  quae  pne- 
terit,  et  immincntia  mortis  seterna?  supplicia  non  attendunt: 
caccutientes  autem  sunt  ad  bonum,  sed  perspicaces  in 
malum.  Sapientes  sunt,  dicit  prophcta,  ut  faciant  mala : 
bona  autem  facere  nesciunt,  ipsi  autem  tanquam  lapidcs 
sanctuarii  dispcrsi  sunt  in  capite  oinniura  platcarum. 
Rerum  tcmporalium  acquisitioni  impendunt,  quicquid 
sciunt,  quicquid  loquuntur,  quicquid  faciunt.  De  uno 
potissimum  miror  :  qualiter  curialis  sustinere  potest  moles- 

£f>  Mt$  tias,  qui  diu  scholari  militise,  et  castris  disciplinalibus 
assuevit.  Ad  curiales  redco :  apud  quos  in  accipicndo 
cibo,  in  cquitatu,  in  vigiliis  non  cst  ordo,  non  est  ratio,  non 
cst  niodus.     Apponitur  clerico,  aut  militi  curiali  panis  non 


//.  epistol^e.  49 

elaboratus  non  fermentatus,  confectus  ex  cerevisise  faecibus  :  ^373 
panis  plumbeus,  loliatus  et  crudus  :  vinum  vero  aut  acore, 
aut  mucore  corruptum,  turbidum,  unctuosum,  rancidum, 
piceatum,  et  vapidum.  Vidi  aliquando  vinum  adeo  fsecu- 
lentum  magnatibus  apponi,  quod  non  nisi  clausis  oculis,  et 
consertis  dentibus,  cum  horrore  et  rictu,  cribrari  oportebat 
potius,  quam  potari.  Cerevisia,  quae  in  curia  bibitur,  hor-  t 
renda  gustu,  abominabilis  est  aspectu.  In  curia,  propter 
frequentiam  populorum  animalia  venduntur  indifferenter, 
sana  et  morbida :  pisces  etiam  jam  quatnduani :  nec  tamen 
aliquid  de  pretio  putredo  aut  foetor  imminuit.  Servientes 
enim  de  infelicium  convivarum  morte  aut  languore  non 
curant,  dummodo  dominorum  suornm  mensis  plenioribus 
ferculis  serviatur.  Implentur  morticiniis,  fiuntque  multorum 
sepulcra  mortuorum  discumbentium  ventres.  Multi  etiam 
ex  ciborum  hujusmodi  corruptela  frequentius  morerentur, 
sed  famelica  ventris  ingluvies,  et  illius  exitialis  abyssi 
Scyllsea  vorago  ope  laboriosse  exercitationis  omnia  consu-  f/>.#$~ 
mit.  Hinc  est,  quod,  si  in  aliquo  municipio  spacinm  moree 
productioris  indulgeant,  aliqui  eorum  semper  manent 
moribundi.  Ut  caeteras  taceam,  molestias  mareschallorum 
snstinere  non  possum.  Hi  siquidem  blandissimi  sunt  v/ 
adulatores,  detractores  pessimi,  improbissimi  emunctores. 
Importunissimi  sunt,  donec  accipiant :  quum  acceperint, 
sunt  ingrati  :  et  nisi  manum  suam  donator  continuet, 
inimici.  Vidi  plurimos,  qui  Mareschallis  manum  porrex- 
erant  liberalem  :  qui,  dum  hospitium  post  longi  fatigationem 
itineris  cum  plurimo  labore  quaesissent,  quum  adhuc  essent 
eorum  epulae  semicrudae,  aut  quum  jam  forte  sederent  in 
mensa,  quandoque  etiam,  quum  jam  dormirent  in  stratis, 
mareschalli  supervenientes  in  superbia  et  abusione,  abscissis 
equorum  capistris,  ejectisque  foras  sine  delectu,  et  non 
sine  jactura,  sarcinulis,  eos  ab  hospitiis  turpiter  expel- 
lebant,  amissisque  omnibus  ad  quietis  nocturnse  solatium. 
comportatis,  non  habebant  miseri,  divites  tamen,  ubi  nocte 

illa  capita  reclinarent.  Curialibus  miseriis  illud  adjicio  : 
quod  si  rex  alicubi  perendinare  promiserit,  maxime  si 
regiam  vox  praeconia  publicaverit  voluntatem,  certissime 
scias,  quod  rex  summo  mane  iter  arripiet,  et  propositum 
singulorum  inopina  subitatione  deludet.  Ideo  frequenter 
evenit,  quod  hi  qui  sibi  in  curia  sanguinem  minuunt,  vel 
accipiunt    medicinam,    omissa    corporis   cura,    principem 

-H>  sequuntur;  et  ponentes  vitam  suam  quasi  sub  jactu  alese, 

ne  perdant,  quod  nec  habent,  nec  habituri  sunt,  seipsos 
perdere  non  verentur.  Videas  homines  quasi  furiosos  ex- 
currere,  instare  summariis,  et  quadrigas  occursare  quadrigis : 
omnes  tumultuari  ad  invicem  :  ut  ex  ipsa  rerum  turbatione 
tibi  apertissime  describatur  facies  inferni.  Quod  si  prin- 
ceps  praedixerit,  se  ad  certum  locum  summo  mane  in 
crastino  profecturum :  sententia  procul  dubio  mutabitur  : 
ideoque  scias  eum  usque  ad  meridiem  dormiturum.  Vide- 
bis  summarios,  sub  oneribus  expectantes,  silere  quadrigas, 
dormitare  praeambulos,  mercatores  curiae  anxiari,  omnesque 
invicem  mussitantes.  Curritur  ad  meretrices,  et  taberna- 
cularios  curiales,  ut  inquiratur  ab  eis,  quo  princeps  pro- 
fecturus  sit.  Hoc  enim  genus  curialium  arcana  palatii  fre- 
quenter  novit.  Regis  enim  curiam  sequuntur  assidue 
histriones,  candidatrices,  aleatores,  dulcorarii,  caupones, 
nebulatores,  mimi,  barbatores,  =- 

uA.C .f.c.15  ■   '  balatrones,  hoc  genus  omne.^r.iV  /-2.-2. 

Saepe  vidimus,  rege  dormiente,  dum  medium  silentium 
tenerent  omnia,  quod  sermo  a  regalibus  sedibus  veniebat, 
non  omnipotens,  sed  omnes  excitans,  et  civitatem,  ad  quam 
eundum  erat,  vel  oppidum  nominabat.  Post  longa  taedia 
expectationis  incertae,cedebat  nobis  adsolatium,  ibi  hospitari, 
ubi  sperabatur  hospitiorum  et  victualium  copiam  inveniri. 
Tanta  itaque  et  tam  confusa,  atque  tumultuosa  erat  equitum, 
peditumque  discursio,  ut  crederes,  abysso  eversa,  eruptionem 
7- .-  fieri  ab  inferno.  Porro  quum  jam  dietam  illam,  aut  totam, 
aut  fere  totam  nostri  prseambuliperegissent,  mutatavoluntate 

rex  alio  divertebat,  ubi  forte  unicam  domum,  et  sufficientiam 
victualium,  quae  nulli  communicabantur,  habebat :  et  credo, 
si  hoc  dicere  audeam,  quod  voluptates  suas  de  nostris 
angustiis  ampliabat. 

Tribus  ergo  aut  quatuor  milliaribus  per  sylvas  incognitas 
et  frequenter  in  tenebris  oberrantes,  credebamus  nobis 
successisse  ad  votum,  si  nos  sordidum  et  vile  contingeret 
invenire  tugurium.  Erat  autem  ssepissime  inter  curiales 
de  mapalibus  gravis  et  dura  contentio  :  seque  pro  hospitio 
gladiis  appetebant,  pro  quo  indignum  esset  litigium  inter 
porcos.  Qualiter  ea  nocte  nobis,  aut  evectionibus  nostris 
fuerit,  aliquem  vestrum  hsesitare  non  credo :  ego  autem  et 
mei  divisi  eramus,  vixque  per  triduum  potui  congregare 
dispersos.  Summe  Deus  omnipotens,  tu  qui  es  rex  regum 
et  dominus  dominantium,  qui  es  terribilis  apud  reges 
terrse,  qui  aufers  spiritum  principum,  qui  das  salutem 
regibus,  in  cujus  manu  cor  regis  est,  et  quocunque  volueris, 
vertis  illud:  verte  et  converte  cor  hujus  regis  ab  hac  \/ 
pestilenticonsuetudine,ut  sciat  seesse  unum  hominem,atque 
hominibus,  quos  post  eum,  non  ambitio,  sed  necessitas 
trahit,  discat  et  assuescat  exhibere  gratiam  regise  libera- 
litatis,  et  humanae  compassionis  affectum.  Dimitte  quseso 
me,  ut  adhuc  plangam  paululum  dolorem  meum,  ne 
revertar  in  curiam  laboriosam,  et  opertam  mortis  caligine, 
ubi  umbra  mortis  est,  et  nullus  ordo.  Nam,  ut  ad  minis- 
teriales  curiee  redeam  :  apud  forinsecos  janitores  biduanam 
forte  gratiam  aliquis  multiplici  obsequio  merebitur,  sed 
usque  in  diem  tertium  non  durabit :  nisi  continuatis  mune- 
ribus  et  obsequiis  redimatur.  Regem  dormire,  aut  aegro- 
tare,  aut  esse  in  consiliis  mentientur:  te,  si  honestus,  aut 
religiosus  es,  ut  qui  eis  heri  non  dederis,  diutissime  foris  in 
luto  et  in  pluvia  stare  cogent :  et  ut  iniquius  jecur  tuum 
ira  ulcerent  et  crudelius  anxient,  ciniflones  et  furciferos  ad  JLr-.&t./.^-j* 
primum  verbum  gratis  intrare  permittent.  Ostiarios 
camerse  confundat  Altissimus:  faciem  enim  cujuslibet  boni 

viri  confusione  multiplici  et  rubore  perfundere  non  veren- 
tur.  Evasisti  terribiles  virgas ;  si  nihil  dederis  ostiario, 
nihil  actum  est : 

f  cr  S'-&/  ^1  nihil  attuleris,  ibis  Homere  foras.  0v-*rs  ojh..  //' 

Post  primum  Cerberum,  tibi  superest  alius  horribilior 
Cerbero,  BriaYeo  terribilior,  nequior  Pygmalione,  crudelior 
Minotauro.  Quantacunque  tibi  mortis  necessitas,  aut 
discrimen  exheredationis  incumbat,  non  intrabis  ad  regem ; 
imo  quod  saepius  accidit,  ut  gravius  anxieris,  et,  ut  ita  loquar, 

rumpantur  ut  ilia  Codro,  u&j.  &./.  vli  26 
tuus  introducetur  adversarius  te  excluso.  Domine  Jesu 
Christe,  si  sic  vivitur,  et  in  talibus  vita  et  spiritus  eorum, 
qui  castra  sequuntur,  nunquam  quaeso  in  castra  regrediar ; 
jactura  siquidem  annorum,  quos  circa  curiam  in  nugis 
consumpsi,    sestimationem    non    recipit.      Saluto   vos,    et 

■t>'  militiam  vestram,  ne  dicam  malitiam  curialem.     Alia  mili- 

tia  est,  ad  quam  Timotheo  scribens  apostolus  me  invitat : 

f  !'*' "■       Milita,  inquit,  militiam  bonam^habens  fidem  et  conscientiam 

■VJa.  puram.  Ubi  dicit,  militiam  bonam,  patenter  excludit 
militiam  curialem,  tanquam  male  sibi  consciam,  inho- 
nestam,  reprobam,  perditam  et  damnatam.  Vos  etiam, 
amici  carissimi,  quandoque  recogitetis  in  amaritudine 
animse  vestrse  dies,  quos  in  curia  perdidistis.  Hora  est  jam 
nos  de  somno  surgere.  Surgite  postquam  sederitis,  ne 
obdormiatis  in  morte.  Vita  nos  fugit,  mors  instat,  hostis 
insidiatur,  ut  rapiat,  et  non  est  qui  eripiat.  iEmulor 
quidem  vos  Dei  semulatione,  zelans  et  sitiens  salutem  ves- 
tram  in  visceribus  Jesu  Christi:  videtis,  quia  curia  plena 
est  laqucis  mortis:  mors  autem  inevitabilis  et  incerta, 
judcxque  terribilis  nos  expectat.  Horrendum  est  autem 
$•*  incidere  in  manus  Dei  viventis,  illosque  cruciatus  incurrere, 
quorum  non  est  intermissio,  neque  finis.  Scio  me  spiri- 
tualem  Jericho  subvertisse  Josueque  Moysi  successorem 
dixisse  recordor :  Maledictus,  qui  resedificat  Jericho.  Ego 
siquidem  processi  in  diebus  meis :  et,  ut  sermonibus  Job 

utar ;  Ragae  mese  dant  testimonium  contra  me.     Et  item:   ^T.  .."^3 
Breves  anni  transeunt,  et  per  semitam,   qua  ambulo,  non 
revertar:  recogitabo    ergo    dies   perditos    in    amaritudine  /s*.&p-Gr 
animas  meae,  residuumque  annorum  meorum  studiis  imrao- 
labo  et  paci. 

Bene  valeant  socii  et  amici  nostri,  et  sciant  me  suum  esse 
universi  et  singuli. 

EPISTOLA  XV. AD    COMITEM    RAINALDUM    ELECTUM    IN 

EPISCOPUM  CARNOTENSEM  [ A.  D.  1178.] 

Argumentum. — Instruit  filium  comitis  R.  in  episcopum  Carnotensem 
electum,  quibus  virtutibus  episcopus  ornatus  esse,  et  a  quibus  vitiis 
abhorrere  debeat. 

Vocavit  te  nobilis  ecclesia  Carnotensis  de  subdito  in 
praelatum,  de  filio  in  parentem,  de  discipulo  in  magistrum. 
Si  vis  esse,  quod  diceris,  ut  inter  electos  Domini  censearis, 
qui  in  electis  suis  mittit  radices,  qui  quos  elegit,  hos  et 
praedestinavit :  convertere  a  conversatione  tua  antiqua,  ut 
novum  induens  hominem,  omnem  vitae  prioris  exuas 
vetustatem.  Quum  eras  parvulus,  sapiebas  et  loquebaris  ut 
parvulus :  nunc  autem  quia  in  virilis  aetatis  plenitudinem 
evasisti,  evacuanda  sunt,  quae  erant  parvuli,  ut  nihil  puerile, 
aut  tenerum  sapiant  opera  tua,  sed  te  per  omnia  exhibeas 
virum  in  Christo  perfectum.  Super  omnia  humilitatem 
amplectere,  ut  apud  te  nihil  superciliosum  appareat,  in 
verbo,  vel  in  facie,  vel  in  gestu.  Principem  te  consti- 
tuerunt  fratres  tui,  dicit  sapientia,  esto  in  illis  quasi  unus 
ex  illis.:  nihil  singularitatis  praetendas,  nihil  dominationis 
exerceas.  Estote,  inquit  beatus  Petrus  apostolus,  non 
dominantes  in  clero,  sed  forma  facti  gregis  in  populo.  Ille, 
qui  vocat  ea  quae  non  sunt,  tanquam  ea  quse  sunt,  vocavit 
te,  ut  sacerdotio  fungaris  ei,  ut  in  domo  matris  suse  sis 
fidelis  et  prudens  dispensator,  servus  non  dominus,  sis 
possessionum  suarum  custos,  et  populi  advocatus.  Posuit 
te  Dominus,  ut  sis   principibus  ad  correctionem,  plebibus 

ad  eruditionem,  afflictis  ad  solatium,  nocentibus  ad  timo- 
rem,  clericis  ad  liberationem,  superbis  ad  humiliationem, 
humilibus  ad  tutelam.  Agnosce,  qureso,  vocationem  tuam  : 
non  enim  vocavit  te  iterum  Dominus  in  immunditiarn,  ut 
deducas  in  bonis  dies  tuos,  et  agas  curam  carnis  in  deside- 
riis  :  haec  omnia  a  mente  futuri  episcopi  convenit  exulare  : 
scriptum  est  enim ;  necesse  est,  ut  munda  sit  manus,  quae 
sordes  diluit  alienas.  Sane  in  Exodo  legitur,  quod  quum 
Moysesde  mandatoDomini  proposuisset  Aaron  in  pontificem 
consecrare,  eum  prius  diligenter  ablutum  vestivit  subucula, 
et  balteo  cinxit :  in  quo  ostenditur  quod  in  episcopum 
consecrandus  prius  abluitur,  ut  de  antiqua  conversatione  in 
novam  innocentiam  reformatus  suscipiat  incrementa  vir- 
tutum.  In  subucula  quidem  vitae  munditia  designatur  : 
quae  balteo  constringitur,  ut  sub  arctiore  tutela  pudicitia 
nutriatur.  Apponitur  etiam  tunica  hyacinthina,  ut  sit  con- 
versatio  ejus  coelestis,  ut  jam  non  loquatur  verba  hominum, 
aut  sapiat  nisi  Christum.  Superhumerali  autem  rationale 
adjicitur,  in  quo  erat  doctrina  et  veritas :  ut  sit  scriba 
doctus  in  regno  Dei,  et  quum  opportunum  fuerit,  producat 
de  thesauro  suo  nova  et  vetera.  Haec  a  tuae  administrationis 
officio  exactissime  requiruntur,  ut  per  omnia  sit  in  te, 
hunriiitas  non  vilescens,  dignitas  non  praesuinens. 

Hodie  in  promotione  quorumdam  prima  quaestio  est,  quaa 
sit  summa  redituum,  non  quae  sit  conversatio  subjectorum : 
verumtamen  Deus  non  irridetur.  Ad  honorem  vocavit  te 
propter  onera,  non  ad  multiplicandum  numerum  familiae, 
aut  equorum :  non  ad  dandas  parentibus  dignitates,  sed  ad 
dandam  scientiam  salutis  plebi  ejus.  Majus  gaudium  Deo, 
et  angelis  ejus,  si  convertatur  peccator  a  via  sua  mala,  prse- 
lati  officio,  quam  si  per  ejus  industriam  pompa  episcopalis 
eminentiae  in  evectionibus  et  familiis  augeatur.  Non  est 
in  hoc  gaudium  angelorum,  in  quo  est  pauperum  domorum 
subversio,  a  quibus  procurationes  exigis  importunas.  Con- 
queruntur  et  dicunt,  quia  multiplicasti  gentem,  et  non 
magnificasti   lactitiam.      Si   te   illius   discipulum  profiteris, 

qui  venit  ministrare,  non  ministrari;  sic  ministrabis  pau- 
peribus,  ut  non  vituperetur  ministerium  tuum,  ut  patri- 
monium  Christi  et  pauperum  ejus,  quod  tibi  commissum 
est  in  egentium  necessitates,  non  in  usus  extraordinarios 
expendatur.  Patrimonii  hujus  zelator  est  Dominus,  ra- 
tionem  tecum  districtissimam  positurus,  et  usque  ad 
novissimum  quadrantem  exiget  universa.  Sane  propter 
hoc  irritavit  impius  Deum.  Dixit  enim  in  corde  suo,  non 
requiret.  Sed  certe  requiret.  Nec  te  poterunt  excusabilem 
reddere  tuse  generositatis  eminentia,  et  numerositas  clien- 
telae.  Si  quia  filius  comitis,  aut  consobrinus  regis  es,  manu 
effusiore  teneris  expendere:  necessitas  hsec  Christi  patri- 
monium  non  contingit.  Expensas,  quas  de  rebus  mundanis 
fecisses,  alias  fortassis  enormes  pro  tua  generositate,  debet 
in  rebus  ecclesiasticis  episcopalis  modestia  cohibere.  Elec- 
tus  es  in  episcopum  a  Christo,  ut  ei  fungaris  sacerdotio,  ut 
reddas  populum  acceptabilem  Domino,  sectatorem  bonorum 
operum,  ipsum  verbo  instruens  et  exemplo.  Propter  quod 
omni  antiqua  vanitate  deposita,  studeas  moribus  implere 
pontificem,  et,  ut  sancto  sanctorum  devotae  servitutis  impen- 
das  officium,  induas  sanctitatem.  Sis,  quaeso,  compositus 
ad  mores,  fervidus  in  dilectione,  mansuetus  in  societate, 
stabilis  in  promisso,  fortis  ad  patientiam,  pronus  ad  concor- 
diam,  rigidus  ad  censuram.  Sis  in  judiciis  rectus,  in 
loquendo  modestus,  in  jubendo  discretus,  in  dispensatione 
industrius,  in  agendo  strenuus,  in  auxiliando  sollicitus,  in 
consiliis  fidus,  in  responsionibus  circumspectus.  Exhibe  te 
majoribus  devotum,  minoribus  blandum,  aequalibus  man- 
suetum,  rigidum  superbis,  benignum  humilibus,  miseri- 
cordem  poenitentibus,  inflexibilem  obstinatis.  Exhibe  te 
Joannem  incestuosis,  Jehu  et  Mattathiam  apostatis,  forni- 
cantibus  Phineem,  Heliam  idololatris,  mentientibus  Petrum, 
blasphemantibus  Paulum,  negotiantibus  Christum. 

Brevissimus  est  hujus  vitse  temporalis  excursus :  finis 
autem  horribilis  et  incertus.  Quanto  est  celebrior  titulus 
tuae   nobilitatis,   tanto  gloriosius    tibi   cedit   ad   cumulum 

laudis,  si  alios  in  Christi  ministerio  superas  sanctitate,  quos 

generositate    transcendis.     In    episcopali    conditione  nihil 

est  medium :  vel  ssecularis  erit  tua  conversatio  et  probrosa ; 

vel  sancta,    et  tam  apud   Deum    quam  homines  gloriosa. 

Nihil  est,  quod  adeo  vitam  hominis  cito   obtenebret,  aut 

illustret,    sicut  pontificalis  auctoritas.     Cito  fit  vel  bonus 

odor  Deo,  vel  rumor  in  populo.     Quaedam  gemmae  splen- 

didiores   sunt  in  obscuro,   quam    in   luce.     Quidam    ante 

dignitatis  adeptionem  satis  commendabiles  extiterunt;  sed 

super  candelabrum  Ecclesise  constituti,  lucem  in  tenebras, 

et  famam  in  infamiam  converterunt. 

Vulgariter  dicitur  quod  honores  mutant  mores  :   sed  raro 

in   meliores.     Melius  plerisque    fuisset   adhuc   latere    sub 

modio,  et  sub  umbra  honestae  opinionis,  quam  cum  infamia 

candelabrum    ascendisse.     Adhuc    turpitudo    eorum   sub 

paupertatis  obscuro  lateret,  nisi  eam  dignitas  divulgasset. 

Crevit  honor,  et  cum  honore  infamia ;  nam  juxta  satyricum ; 

Omne  animi  vitinm  tanto  conspectins  in  se 
Crimen  habet,  qnanto  qui  peccat  major  habetur. 

Privato  peccanti  saepe  parcitur :  sed  si  praelatus  deliquerit, 
in  ejus  infamiam  linguae  omnium  acuuntur.  Multi  ex  aliena 
persuasione  credunt  suum  crimen  prorsus  esse  absconditum, 
sed  periculose  falluntur.  Sciat  enim  omnis  prselatus,  ex 
aliquo  semper  se  esse  infamem,  nisi  veram  operibus  exhi- 
beat  sanctitatem.  Scriptum  est,  quia  vox  populi,  vox  Dei. 
Nec  leviter  juxta  aestimationem  meam  opinio  communis 
aliquem  praelatum  extolleret,  nisi  quem  effectus  operum,  et 
jugis  experientia  commendasset.  Si  te  igitur  publicae  com- 
mendationis  titulos  habere  delectat,  Christo  et  hominibus 
placere  intendas,  non  in  multitudine  divitiarum,  sed  gratia- 
rum,  non  in  ornatu  vestium,  sed  virtutum.  Ulorum  episco- 
porum  vitam  detestabilem  reputes,  quorum  habitus  in  veste 
pompatili,  quorum  incessus  erecta  cervice,  quorum  facies 
torva,  truces  oculi,  minae  terribiles,  dominantes  in  clero,  non 
forma  facti  gregisin  populo,  quorum  Deus  venter  est,  quorum 
vita  in  morte  sepultaest,  mendaces,  vaniloqui,  et  superbi, 

socii  furum,  non  collegse  Petri  sed  Simonis,  non  Christi 
discipuli,  sed  Neronis.  Isti  dum  pauperes  spoliant,  dum 
monasteria  gravant,  dum  extorquent  a  clero,  dum  in  quse- 
stum  trahunt,  et  venalem  exponunt  justitiam  Dei:  dum 
Gieziticam  negotiationem  exercent,  thesaurum  irae  et  mortis 
sibi  accumulant,  cum  thesauro  pecunise  Christum  habituri 
vindicem,  quem  non  timent  judicem.  Ulud  certissime 
teneas,  quod  si  ad  hos  enormes  actus  manum  semel  prselatus 
extenderit, 

Ut  canis  a  corio  non  absterrebitur  uncto  : 

sed  glutino  malitiae  inviscatus  de  csetero  respirare  non  poterit, 
et,  nisi  cum  multiplici  austeritate  poenitentiae,  adinnocentiam 
non  redibit.  Prselatus  siquidem  rarissime  invenitur,  qui 
collaterales  non  habeat  assentatores  sibi,  qui  eum  lactant  et 
palpant,  qui  oleo  peccatoris  caput  impinguant.  Laudatur 
peccator  in  desideriis  animae  suae,  et  iniquus  benedicitur. 
Isti  sunt,  quiquumvident  domini  suianimum  in  tentationibus 
vacillantem,  possentque  eum  verbo  exhortationis  imbuere, 
et  a  peccato  avellere  et  erigere  in  virtutem,  mellitis  sermo- 
nibus  spiritum  in  eo  virtutis  extinguunt :  quum  scriptum 
sit:  Spiritum  nolite  extinguere,  atque  adhuc  imbecilles 
sanctioris  propositi  conatus  evacuant,  et  subvertunt.  Si 
continentiam  vovet,  si  ad  abstinentiam  se  conformat :  Pro- 
pitius,  inquiunt,  sis  tibi,  Domine ;  juvenis  es,  jejunia  capiti 
sunt  importuna,  nimia  carnis  afflictio  morbos  parit:  sic 
debes  chordam  tendere,  ne  rumpatur.  Haec  omnia  in  annos 
maturitatis  differri  oportet.  Non  sumus  meliores  quam  patres 
nostri.  Ad  solatium  viri  creata  est  foemina.  Viro  et  foeminse 
dictum  est,  Crescite  et  multiplicamini,  et  replete  terram. 
Nec  virtus  tua,  virtus  est  lapidis,  nec  caro  tua  aenea  est. 
Delicta  juventutis  et  ignorantias  Dominus  non  attendit. 
Somnus,et  ludus,et  sollicitudinum  depositio  amicissima  sunt 
naturae.  Bonum  custodit  castrum,  qui  servat  cum  diligentia 
corpus  suum.  Temerarium  est  se  citra  necessitatem  affligere. 
Religio  in  juvenibus,  raro  commendabiles  sortitur  eventus  ; 
setas  provectior  satis  redimet  lubricum  juventutis.     Satis 

tempestiva  est  poenitentia,  quae  anticipat  diem  mortis :  latro 
in  cruce  poenitet  :  nemo  sero  poenituit,  quem  mors  invenit 
poenitentem.  Tuae  proprium  est  parentelse,  motus  adoles- 
centiae  sequi,  atque  ad  tempus  laxioribus  indulgere  desi- 
deriis,  et  tandem  in  tempore  maturitatis  odorem  suavitatis 
emittere.  His  et  aliis  modis  superseminat  zizania  inimicus 
homo :  sed  mentita  est  iniquitas  sibi.  Nam,  ut  novissimis 
ejus  verbis  prius  respondeam,  magnus  ille  comes  Theo- 
baldus,  et  alii  plerique  progenitores  tui,  etiam  ante  ju- 
ventutis  ingressum,  magnarum  virtutum  titulis  effulserunt. 
sed  et  avunculus  tuus  archiepiscopus  Remensis  senilem 
induit  ab  adolescentia  gravitatem,  ex  tunc  ascensiones  in 
corde  suo  disposuit,  atque  per  incrementa  virtutum  in 
eminentiam  vitse  perfectioris  ascendit.  Certe  populus 
qui  te  lactat,  in  errorem  inducit.  Crede,  amice  carissime, 
Paulo  doctori  gentium,  non  adulatori:  Abstinete  vos, 
inquit,  a  desideriis  carnis,  quae  militant  adversus  animam ; 
si  enim  secundum  carnem  vixeritis,  moriemini ;  illa,  scilicet, 
morte,  quae  nec  moritur,  nec  finitur.  Sapientia  carnis,  quae 
tibi  suadet  illicita,  inimica  est  Deo.  Attende  suggestiones 
adulantium  tibi,  et  vide  quem  fructum  ex  eorum  consilio 
assequaris.  Sane  in  voluptatibus  carnis  cito  praeterit  quod 
delectat ;  et  permanet  sine  fine  quod  cruciat.  Quem  fruc- 
tum  habuistis,  dicit  apostolus,  in  his,  in  quibus  nunc  eru- 
bescitis  ?  Hsec  sunt,  quae  carnis  opera  comitantur,  appetitus 
anxietatis  et  vecordiae,  actus  abominationis  et  immunditiae, 
exitus  poenitudinis  et  verecundiae.  De  universis,  in  quibus 
Deum  offendimus,  nihil  residuum  est,  nisi  conscientia  im- 
munditiae  testis,  et  se  crucians  recordatione  peccati.  Teste 
apostolo,  fructus  peccati  mors:  fructus  autemjustitise,  spes 
et  gaudium  in  Spiritu  sancto.  Factus  es  discipulus,  non 
Epicuri,  sed  Christi,  ut  crucem  Christi  circumferas  in  cor- 
pore  tuo,  non  ut  curam  carnis  in  desideriis  agas.  Si  Christi 
ministerium  suscepisti,  in  omnibus  exhibe  te  sicut  Dei 
ministrum,  ut  non  blasphemetur  in  te  nomen  Dei.  Ille, 
cui  ministrare  proponis,  sanctus  est,  innocens,  impollutus, 


/s;*. 


EPISTOL^E.  59 


excelsior  coelis  factus.  Sancti,  inquit,  estote,  quia  ego 
sanctus  tum.  Hsec  est,  inquit  apostolus,  voluntas  Dei,  sanc- 
tificatio  vestra.  Et  subjungit :  Ut  abstineatis  a  fornicatione, 
ut  sciat  unusquisque  vas  suum  possidere  in  sanctificatione  et 
honore.  Sic  te  existimet  homo,  ut  ministrum  Christi,  et 
dispensatorem  mysteriorum  Dei.  Bene  qnidem  dispensas, 
si  vivas  ordinabiliter,  socialiter,  humiliter :  ordinabiliter 
tibi,  socialiter  proximo,  humiliter  Deo.  Si  onerosus  tibi 
videtur  vitae  melioris  ingressus,  erit  tibi  progressus  accep- 
tior,  ipsamque  propositi  sancti  duritiam  certior  retributionis 
expectatio  levigabit.  Propheta  dicit :  Propter  verba  la- 
biorum  tuorum  ego  custodivi  vias  duras.  Quod  leve  est, 
dicit  apostolus,  et  momentaneum  tribulationis  nostrae, 
immensum  glorise  pondus  operatur  in  nobis.  Transibit 
enim  spes  inrem,  labor  in  prsemium,  continentia  in  gloriam, 
abstinentia  incoronam:  quodbreve  est,  inperpetuum,  quod 
mutabile  est,  in  seternum.  Inter  caetera,  tanquam  domi- 
num  et  amicum  humiliter  et  obnixe  te  precor,  quatenus 
hanc  exhortationem  meam,  quse  procedit  ex  corde,  patienter 
admittas :  quodque  per,  s  tu'  et f  tibi'  et '  te'  scribo  moleste 
non  feras :  pluralis  enim  loquutio,  qua  uni  loquendo  men- 
timur,  sermo  adulatorius  est,  longe  a  sacro  eloquio  alienus. 

EPISTOLA  XVI. — ad  episcopum  quendam 

JAM  GRANDiEVUM. 

Argumentum. — Episcopum  multis  negotiis  et  occupationibus  distractum 
serio  hortatur,  ut  tranquilliorem  vivendi  rationem  causa  suae  et 
aliorum  salutis  procurandae  ineat :  et  cogitet  satis  non  esse,  si  culpae 
nullius  gravioris  conscius  sit,  nisi  bona  multa  opera  innoxiae  vitae 
adjungat. 

Veniens  et  inveniens  vos  tot  negotiis  implicitum,  tot 
circumvallatum  turbis  hominum,  tot  occupationibus  ad  tam 
diversa  distractum,  condolui  vobis,  et  concussa  sunt  viscera 
mea  pio  compassionis  affectu.  Quis  enim  sustineat  pati- 
enter,  ut  tam  nobilis  anima  spiritualibus  doctrinis  imbuta 

sub  quodam  velamine  libertatis  in  opus  servile  degeneret  ? 
Animam  siquidem,  quse  tot  labyrinthis  intricata  est,  necesse 
est  frequentius  ancillari;  non  enim  solummodo  habitatio 
terrena  hanc  deprimit,  sed  et  ipsa  ad  terrenorum  inquie- 
tudinem  se  diffundit,  ut  cum  Jeremia  dicat;  Effusa  sunt 
in  terram  viscera  mea.  Et  cum  Ezechiele :  Terra  erat 
usque  ad  fenestras,  et  fenestrae  clausae,  sic  coelum  mutatur 
in  terram,  aurum  in  scoriam,  spiritus  in  carnem.  Carnalis 
homo  deprimit  spiritualem,  et  draconem  Moysi  dracones 
Pharaonis  absorbent.  Loquar  ergo,  quia  si  tacuero,  os 
meum  condemnabit  me.  Rogabo  ut  dominum,  monebo  ut 
patrem:  et  si  animam  ejus  ad  notitiam  suse  conditionis 
alias  revocare  non  possum,  utar  cantico  amoris,  et  dicam : 
O  pulchra,  si  te  ignoras,  egredere  post  gregem  sodalium 
tuorum.  Nemo  enim  se  novit,  donec  dies  suos  recogitet, 
eundo  recordatione  post  gregem  et  multitudinem  commis- 
sorum.  Loquar  itaque,  et  de  solicitudine  vestra  importa- 
bili  aliquid  imminuam,  aut  eam  omnino  extinguam,  et 
aliquid  eruditionis,  et  sedificationis  infundam.  Sunt  enim 
in  candelabro  tabernaculi,  infusoria,  extinctoria  et  emun- 
ctoria.  Ero  autem  transgressor  Dominicae  legis,  si  susti- 
neam,  quod  nemus  juxta  altare  Domini  crescat,  quod  circa 
ecclesiae  rectorem  solicitudinum  multitudo  silvescat.  Ma- 
jus  est  omni  thesauro,  quod  in  discrimine  ponitur  certo. 
Impretiabile,  et  super  omnem  sestimationem  est,  quod  quasi 
sub  jactu  alese  seternse  perditioni  exponitur.  Abigendae  om- 
nino  sunt  scenicae  istae  meretriculae,  sirenes  usque  in  exitium 
dulces,  muscae  exterminantes  suavitatem  unguenti,  mures 
ebullientes  de  terra,  ut  corrodant  extales  eorum,  qui  ponunt 
arcam  Domini,  id  est,  administrationem  ecclesiasticam,  juxta 
Dagon  ;  qui  temporalia  non  minus  quam  spiritualia,  et  forte 
diligentius  administrant.  Propheta  dicit  de  hujusmodi, 
Sicut  araneam  tabescere  fecisti  animam  meam.  Aranea 
siquidem  de  suis  visceribus  telam  texit,  et  texendo  tabescit, 
ut  muscam  vilissimam  capiat.  Quid  aliud  facit  homo,  qui 
se  eviscerat  in  expensis,  et  in  curis,  ut  muscam,  sive  mustum 

odoriferae  opinionis,  et  favorem  linguse  meretricantis  ac- 
quirat?  In  hujusmodi  homines  mittit  Dominus  spiritum 
vertiginis,  et  errare  facit  eos  in  invio,  et  non  in  via.  Sic 
filii  Israel  quadraginta  annos  expenderunt  in  itinere  trium 
dierum  circa  montem  Seir,  nec  terram  promissionis  intra- 
verunt.  Isti  sunt  lunatici,  qui  offeruntur  Domino  ad  cu- 
randum,  modo  cadentes  in  aquam  solicitudinum,  modo  in 
ignem  cupiditatis,  aut  odii,  aut  iracundise,  aut  alicujus 
extraordinariae  voluptatis.  Vix  possum  credere,  ut  in  tanta 
turbatione  animae  possit  quis  invenire  orando  rorem  devo- 
tionis,  aut  fluenta  gratiae.  Est  enim  tempestas  valida,  et 
mirabiles  sunt  elationes  maris  in  corde.  Hi  sunt,  quibus 
promisit  Dominus  coelum  ferreum,  ut  coelestis  pluviae  vel 
gratiae  sint  extorres;  et  terram  seneam,  ut  circa  terrena 
interius  obdurati  fructum  vitae  non  faciant.  Absit,  absit, 
amantissirne  pater,  ut  adversus  innocentiam  tuam  aliquid 
sinistre  conjiciam  vel  prsesumam.  Caritas  tamen,  qua  medi- 
ante  gesto  te  in  visceribus  meis,  timere  me  facit :  utinam  et 
tu  timeas.  Beatus  enim  homo,  qui  semper  est  pavidus. 
Circumspecti  hominis  est,  omne  opus  suum  habere  sus- 
pectum.  Verebar  omnia  opera  mea,  dicit  Job.  Quum 
omnia  bene  fecerimus,  debemus  dicere,  quod  servi  inutiles 
sumus.  Breves  dies  hominis  sunt:  nescio  quid  statuerit 
super  nos  terribilis  in  consiliis  super  filios  hominum :  nes- 
cimus,  quid  ventura  pariat  dies.  Verbum  prophetse  est: 
Ecce  mensurabiles  posuisti  dies  meos:  in  imagine  enim 
pertransit  homo.  Dies  mei  transierunt,  dicit  Job :  et  per 
viam,  qua  ingredior,  non  revertar. 

Singula  de  nobis  anni  praedantur  euntes. 
Qui  non  est  hodie,  cras  minus  aptus  erit. 

Non  dicam,  vitse,  sed  jam  tuae  mortis  pars  magna  prseteriit. 
Clepsydra  non  tantum  ultimum  stillicidium  exhaurit,  sed 
totum  quod  prius  effluxit :  nec  mors  est  in  ultimo  vitae  ttiae, 
sed  in  toto,  quod  de  vita  prsecessit.  Noe,  ut  se  suosque 
salvaret,  centum  annis  in  arcse  fabrica  laboravit :  nos  vero 
quantum  laboravimus,  quorum  singuli   dies   momentanei 

sunt,   transitorii   et  finales?   Plurimum  timendum  est,  ne 
fuga  nostra  fiat  in  hyeme,  vel  in  sabbato,  quando  operari 
non  licet.     Ideo  sexta  die  colligendus  est  gomor,  quia  in 
hac  sexta  setate  operandum  est,  ut  in  illa  septima  quies- 
camus,   quando  dicetur,  ut  requiescant  a  laboribus   suis. 
Forte  in  corde  tuo  cum  apostolo  dicis,  nihil  mihi  conscius 
sum :  et  cum  beato  Job,  non  reprehendit  me  cor  meum  in 
vita  mea.     Sed  benignissime  pater,  munda  conscientia  sine 
opere  non  sufncit  ad  salutem.     Propheta  dicit:  Diverte  a 
malo,  et  fac  bonum.      Utrumque  sine  altero  imperfectum 
est.     Dominus  in  evangelio,  servum  non  solum  male^ope- 
rantem,  sed  a  bono  opere  torpentem  damnat.     Non  enim 
solummodo  arbor,   quae  malos  fructus  facit,   sed   et    quae 
bonos  fructus  non  facit,  excidetur,  et  in  ignem  mittetur. 
Hujus  modi  ignis  horrorem  semper  habeas  in  corde,  dilec- 
tissime  pater,  ut  te  premant  et  molant  assidue  metus  aeternae 
mortis,  et  desiderium  interminabilis  vitae.     Istae  sunt  molae, 
quibus  molitur  anima  Christiana:  quarum  una  sine  altera 
juxta  praeceptum  Domini  in  obligationem  pignoris  transire 
non  debet:    omnes   siquidem   peccavimus.      Vide,    pater, 
quantum  pro    teipso  satisfeceris,  ut  scias,  quid  desit  tibi. 
Ut  de  tua  taceam  anima,  vide  quot  animas  de  ore  leonis,  et 
de  faucibus  infemi  ejeceris:  quantum  lucri  de  talento  tibi 
commisso,  opere,  verbo  et  exemplo  retuleris :  qualiter  sex 
opera  misericordiae,  quae  Dominus  proponetin  judicio,jugiter 
impleveris;  quam  solicite  carnem  tuam  purgaveris  jejuniis 
et  disciplinis :  quam  fortiter  pro  domo  Domini  ex  adverso 
ascenderis.     Ad  omnia  haec  factus  es  ex  tua  professione 
obnoxius,   et  haec  omnia,  pater,    a  te   exactissime    requi- 
rentur.     Temeritati   et   praesumptioni  forsitan   ascribetur, 
quod  vos  moneo,  sed  caritas  me  compellit.     Scio,  quod  in 
die   tremendi  judicii  reddituri  sumus  rationem,  etiam  de 
sermonibus  otiosis.  Nullos  ibi  excessus  praeceptio  regia,  vel 
hominum  temporalis  utilitas   poterit  excusare.     Sed  erit, 
qui  dicat :   Quia  quicquid  deliquimus,  confessionis  beneficio 
poterit  aboleri:  porro  nemo  de  vitae  diuturnitate  securus 

est.  Testimonio  scripturse,  quum  dixerint  Pax  et  securitas, 
tunc  repentinus  superveniet  interitus.  Mors  enim  subita  et 
incerta  remedium  pcenitentise  frequenter  anticipat:  morbi 
etiam,  qui  ssepissime  graves  et  invalescentes  sunt  angustia 
sensuali  spiritum  devotionis  extinguunt.  Certissimum  est 
autem,  quod  non  punit  homo  puniet  Deus.  Horrendum 
vero  est  incidere  in  manus  Dei  viventis.  Quis  enim 
habitare  poterit  cum  igne  devorante,  aut  quis  stabit  cum 
ardoribus  sempiternis  ? 

Hsec  me  movent,  ut  te  moneam,  pater,  quatenus  ex  hoc 
nunc  quantumcunque  poteris  a  turbatione  ssecularium 
sabbatizes.  Miserere  animse  tuae  placens  Deo.  Si  teipsum 
non  habes,  nihil  habes.  Sola  pax  Dei,  quae  exsuperat 
omnem  sensum,  faciat,  ut  ab  omni  sensualitate  et  saecula- 
ritate  sis  liber:  haec  occupationum  turba  mors  animse  est. 
Ideo  dicit  Salomon :  Fili,  in  paucis  sint  actus  tui.  Et  ecce 
plus  quam  Salomon,  non  ad  pauca,  sed  ad  unum  duntaxat 
docet  esse  solicitum :  porro,  inquit,  unum  est  necessarium, 
Deum  scilicet  diligere  :  quod  sine  animi  sinceritate  haberi 
non  potest.  Non  est  qui  faciat  bonum,  donec  veniat  ad  hoc 
unum.  Scriptum  est :  unam  petii  a  Domino,  et  hanc 
requiram.  In  uno  siquidem  cubito  consummata  est  arca. 
Mandatum  enim  caritatis,  consummatio  est  suramse  pacis. 
Ideo  dicit  propheta;  Omnis  consummationis  vidi  finem, 
latum  mandatum  tuum  nimis.  Sane,  quia  ex  abundantia 
cordis  os  loquitur ;  vereor  ne  filialis  afFectio  et  zelus,  quem 
de  salute  vestra  concepi,  epistolam  praesentem  protrahat  in 
immensum :  ideo,  ne  multiloquio  aures  delicatas  offendam, 
epistolam  in  verbo  doctoris  gentium  claudo :  Gratia  sit  vobis 
et  pax  a  Domino  Jesu  Christo. 

EPISTOLA  XVII. AD  CLERICUM  NEGOTIATOREM. 

Argumentum. — Ostendit  clericum  negotiationi  operam  dantem,  non 
differre  ab  usurario :  ac  studium  omne  cumulandarum  opum  vanum 
esse  et  perniciosum. 

Petrus  Blesensis  Bath.    archid.    dilecto   socio    et   amico    G. 
salutem,  et  aterna  salutis  memoriam. 

Si  tuae  professionis  ordinem,  et  gratiam  divinse  vocationis 
attenderes,  te  potius  lectione,  quam  negotiatione,  artibus 
quam  mercibus  occupares.  Periculosum  siquidem  est  in 
laico,  sed  perniciosum  in  clerico,  negotiationibus  augere 
peculium,  atque  rerum  ambitiosa  venalitate  seipsum  diabolo 
venalem  exponere.  Clericus,  qui  leviore  comparat  pretio, 
ut  vendat  carius,  filius  est  avaritise,  idololatra  pecunise, 
servus  mammonse,  et  venundatus  sub  peccato.  Quum 
enim  species  usurse  sit,  minus  proximo  dare,  et  plus  ab  eo 
accipere :  non  video  clericum  ab  usurarum  crimine,  et  a 
nomine  criminoso  immunem,  qui  sibi  cum  alieno  dispendio 
lucrum  quserit.  Sane  fcenerator,  dum  proximum  mani- 
feste  spoliat,  fure  deterior  est,  et  prsedone.  Das  pro 
frumento  vinum,  pro  vino  equum :  et  sic  sub  colore  per- 
mutationis,  aut  dilationis  obtentu  recipis  incrementum 
in  bursa,  detrimentum  in  anima :  longe  deterior  Judseis, 
dum  illi  tantum  alieno,  tu  vero  alieno  et  proximo  foene- 
raris.  Congregabis  divitias,  et  in  novissimo  non  gau- 
debis:  et  eveniet  tibi,  quod  Dominus  per  Jeremiam  figu- 
raliter  dicit:  Perdix  fovit,  quse  non  peperit:  fecit  divi- 
tias,  et  noninjudicio  :  in  medio  dierum  derelinquent  eum, 
et  in  novissimis  suis  reperietur  insipiens.  Foenerator  enim 
tristissimos  habebit  hujus  vitise  exitus,  cujus  finis  inte- 
ritus,  cujus  mors  detestabilis,  cujus  damnatio  sine  fine. 
Porro  negotiationis  crimen  attenuas,  et  ad  excusandas 
excusationes  in  peccatis  proponis  tui  laboris  et  providentiae 
fructum  esse,  quod  plus  recipis,  qui  rem,  dum  vilius  ven- 

debatur,  emisti.  Dicis,  omnino  non  esse  absurdum,  si 
laborem  in  qusestum,  si  in  lucrum  periculum  convertisti. 
Quicquid  proponas,  unum  denuncio  tibi,  quod  nego- 
tiationem  in  tuse  salutis  periculum  convertisti.  Negotia- 
torem  clericum  sacri  canones  execrantur.  Quum  enim 
beatus  sit  hc-mo,  qui  miseretur  et  commodat,  et  qui 
pecuniam  suam  non  dedit  ad  usuram,  eum  possumus 
judicare  ab  seterna  beatitudine  alienum,  qui  quod  accepit, 
sicut  accepit,  non  prsestat:  qui  juxta  sacrse  scripturse 
consilium  dati  et  accepti  gratiam  non  observat.  Porro  tibi 
adscribis  ad  gloriam,  quod  ad  cumulum  tuae  damnationis 
accedit,  quia  in  negotiationibus  publice  jactitas  te  circum- 
spectum  ;  qui  utinam  damnabile  tibi  non  novisses  officium. 
Propheta  dicit :  Quia  non  cognovi  negotiationem,  introibo 
in  potentias  Domini.  Sciebat,  quantum  esset  in  nego- 
tiatione  periculum.  Nam  et  Job,  qui  in  potentias  Domini 
certum  expectabat  introitum,  dicebat:  Duae  species  diffi- 
ciles  et  periculosse  mihi  apparuerunt;  difficile  exuitur 
negotians  a  negligentia  Dei,  et  caupo  non  justificabitur  a 
peccato  labii.  Sane  famam  ct  animam  perdis,  ut  perdenda 
lucreris.  Sententia  Christi  est,  totum  mundum  nemini 
esse  lucrandum,  ut  quis  suse  patiatur  animse  detrimentum. 
Tu  contrarium  sentis,  qui  de  tua  perditione  non  curas,  et 
saluti  proprise  perditionis  pecuniam  anteponis.  Summam 
reputas  beatitudinem,  imn^ensas  et  supervacuas  opcs  habere  : 
quarum  partem  decimam  toto  vitse  tuae  spatio  non  ex- 
pendes.  Utinam  non  fuisset  hsec  pecunia ;  quae  tibi  non 
solum  Deum,  sed  et  proximum  abstulit,  et  teipsum.  Sane 
si  beatitudo  per  divitias  conferretur ;  non  compararet  eas 
Dominus  spinis ;  nec  prsedicaret  Dominus  beatitudinem 
paupertatis.  Si  divitise  apud  Deum  commendabiles  essent, 
justis  et  timentibus  Deum  frequentius  obvenirent.  Nunc 
autem  eccc  peccatores  et  abundantes  in  sseculo  obtinuerunt 
divitias.  Fceneratores  et  violenti  ecclesise  persecutores, 
isti  sunt  qui  ampliorcs  hodie  divitias  thesaurizant.     Esau, 

quem  Dominus  reprobaverat,  incedebat  cum  quadringentis 
viris,  Jacob  in  baculo  suo  transeunte  Jordanem.  Nunquid 
metuis,  miser,  quod  tibi  non  sufficiant  quse  parasti?  certe 
prius  tibi  deficiet  vita,  quam  victus.  Ne  dicam  de  te  :  Mul- 
tos  facit  avaritia  inter  divitias  indigere.  Judicium  enim 
Dei  est,  ut  in  eo,  in  quo  quis  deliquit,  puniatur,  ut  semper 
indigeat,  qui  semper  indigentiam  timet.  Sicut  scriptum 
est,  Qui  metuit  pruinam,  veniet  super  eum  nix.  Unum 
scio,  quod  in  saccum  pertusum  congregas  universa,  nec 
proderunt  tibi  in  die  ultionis.  Quum  enim  interieris,  non 
sumes  omnia,  neque  descendet  tecum  gloria  domus  tuee. 
Succedet  tibi  forsitan  inimicus,  et  qui  cogitat  hodie  diem 
mortis  tuse,  introibit  in  labores  tuos,  et  in  bonis  tempora- 
libus,  quibus  more  Tantalico  pepercisti,  manu  profusiore 
congregata  dispergens  fructum  capiet  voluptatis :  tu  vero 
dormies,  et  utinam  cum  patribus  tuis :  eritque  sepulchrum 
domus  tua  in  seternum.  Sufficeret  mihi,  si  tibi  sufficeret, 
si  a  te  vitium  negotiationis  auferres:  Habentes  alimenta, 
dicit  apostolus,  et  quibus  tegamur,  his  contenti  simus. 
Nam  qui  volunt  divites  fieri,  incidunt  in  tentationes  et 
laqueum  diaboli.  Porro,  si  opes  congreges,  ut  plenius 
habeas  sufficientiam  vitse  hujus,  teipsum  decipis:  auget 
enim  inopiam  multiplicata  rerum  temporalium  substantia. 
Divites,  inquit  prophcta,  eguerunt  et  esurierunt:  inqui- 
rentes  autem  Dominum  non  minuentur  omni  bono.  Juxta 
Poetam, 

Crescit  amor  nummi,  quantum  ipsa  pecunia  crescit. 
Rogo  igitur,  et  in  vera  consulo  caritate,  ut  legitima 
bonorum  acquisitione  contentus,  ab  enormibus  lucris  cesses, 
ne  de  csetero  tui  ordinis  reverentiam  negotiatorio  crimine 
dehonestes.  Quod  si  non  acquiescis  amici  consilio,  scias, 
quod  securis  tibi  posita  est  ad  radicem.  Qui  enim  faciunt 
vindictam  in  nationibus,  increpationes  in  populis,  ipsi  jam 
in  te  crimen  negotiationis  et  foenoris  olfecerunt.  Et  nisi 
pro  te  humiliter   supplicassem,  te  tanquam   damnatissimi 

fructus  arborem  succidissent.  Quod  si  te  ad  emenda- 
tionem  supplicia  seterna  non  movent,  te  saltem  ignominia 
hujus  vitse,  et  temporalia  damna  sollicitent. 


EPISTOLA    XVIII. AD    MAGISTRUM     QUENDAM 

AMICUM  SUUM. 

Argumentum. — Gravissime  perstringit  mores,  ingenium  et  vitam  deter- 
rimam  cujusdam  episcopi,  ad  cujus  aulam  ab  amico  invitabatur. 

Magister   P.    Blesensis   Bathon.   archid.    carissimo  socio  et 
amico,  magistro  N.  salutem. 

Scio  quod  ex  sincera  dilectione  procedit,  quod  me  nunciis, 
et  litteris  crebrius  mones,  ut  revertar  ad  dominum  tuum, 
qui  me  familiarem  consiliarium  habere  desiderat,  et  domes- 
ticum  commensalem.  Quandoque  facta  est  mihi  mensa 
ejus  in  laqueutn,  in  retributionem,  et  in  scandalum  :  ideo 
non  revertor.  Pro  multiplicibus  obsequiis,  quibus  eum 
totum  meruisse  et  emisse  credideram,  non  beneficium,  sed 
maleficium,  non  gratiam,  sed  injuriam  reportavi,  ideo  non 
revertor.  Claves  regni  coelorum  accepit,  non  ad  reditus 
auferendos,  sed  ad  corrigendos  cxcessus.  In  omnibus 
autem,  quae  cogitat,  quse  deliberat,  quae  agit  aut  dicit, 
procurat  lucrum,  intendit  ad  qusestum,  temerario  ausu 
omnia  sua  existimans  esse,  quae  a  subditis  possideritur. 
Sane  testimonio  apostoli  parentes  filiis,  et  non  filii  pa- 
rentibus  thesaurizant :  si  tamen  iste  pater  est,  et  non  potius 
vitricus :  suorum  enim  gravis  est  persequutor,  exactor  im- 
probus, 

torvusque  Procrustes. 
Odit  honestos,  prudentes  opprimit,  insidiatur  incautis, 
divites  spoliat,  pauperes  gravat,  nulli  proflcit,  officit  univer- 
sis.  Ex  omni  causa  per  fas  et  nefas  pecunias  congregat, 
congregatis  applaudit,  nec  veretur  suse  aut  alterius  animse 
detrimentum,  dummodo  qualitercunque  possit  assequi  tem- 

porale  compendium.  Longe  dissimilis  est  doctori  gentium, 
qui  fructum  animae  suse,  non  munera,  sive  retributiones 
affectabat  in  subditis :  ideoque  dicebat,  non  requiro  datum, 
sed  fructum.  Quoties  ad  eum  venitur,  non  faciem,  sed 
manum  adventantis  attendit,  quasi  semper  munera  suscep- 
turus.  Attritae  frontis  est  in  petendo :  ingratus,  quum 
acceperit :  si  non  acceperit,  inhumanus.  Alieni  sermonis 
impatiens,  rei  aliense  improbissimus  exactor,  suce  avarissimus 
dator,  afflictis  immisericors.  ssevissimis  mansuetus,  instabilis, 
intractabilis,  incorrigibilis,  nulli  tolerabilis,  cunctis  odibilis, 
inimicus  pacis,  contemptor  fidei,  adversarius  unitatis,  infidus 
in  consiliis,  negligensin  agendis,  furiosus  in  ira,  remissus  in 
misericordia,  dissolutus  in  verbis,  in  conviviis  gulosus,  gar- 
rulus,  temulentus,  tumidus  in  prosperis,  timidus  in  adversis. 
Dominus  tuus  nihil  pro  ratione,  omnia  vero  pro  libitu  agit, 
et  quasi  in  bestialem  degeneret  sensum,  a  se  omne  con- 
silium,  judiciumque  discretionis  excutiens,  proprium  se- 
quitur  appetitum.  Homo  enim  quum  in  honore  esset,  non 
intellexit,  comparatus  est  jumentis  insipientibus,  et  similis 
factus  est  illis.  Juxta  verbum  Nathan  prophetse,  illius 
hominis  imaginem  gerit,  qui  quum  oves  innumeras  possi- 
deret,  unicam  pauperis  oviculam  concupivit.  Nec  absimilis 
est  Achab,  qui  quum  teneret  summam  rerum  abundantiam, 
injectis  oculis  in  hortulum  Naboth,  vineam  quam  affec- 
taverat  morte  possessoris  obtinuit.  Utinam  sapcret,  et 
intelligeret ;  sed  intelligere  noluit,  ut  bene  ageret:  ob- 
duruit  enim  in  malitia  sua,  et  assiduitate  peccandi  decidit 
in  contemptum.  Absorbuit  eum  vitiorum  profunditas: 
ideoque  delicta  non  intelligit,  nec  vulnerata3  et  periclitantis 
animse  morbum  sentit.  Certum  est  autem,  membrum, 
quod  stupuit,  periculosius  laborare  :  et  is,  qui  suos  excessus 
dissimulat,  aut  ignorat,  longe  est  a  salute.  Cor  domini  tui 
nunquam  scindit  compunctio,  non  movet  affectio,  pietas 
non  emollit.  Non  mansuescit  obsequiis,  beneficiis  est  in- 
gratus,  surdus  ad  preces,  ad  judicia  sa^vus,  infidus  ad  consilia, 
inverecundus   ad  turpia,   temcrarius  in    divina,  in   animse 

periculo  securus,  in  damno  temporali  pusillanimis  promptus 
ad  dissensiones,  ad  odia  inhumanus.  Gratiam  sibi  exhi- 
bitam  non  recolit,  ad  solam  injuriarum  memoriam  et 
vindictam,  omnes  turbulentse  mentis  versutias  circumducit. 
Scriptum  est, 

Simia  in  tecto  rex  fatuus  in  solio  sedens. 
Honor  fatui,  gladius  in  manus  insani.  Et  qui  insipienti 
dat  honorem,  sicut  qui  mittit  lapidem  in  acervum  Mer- 
curii.  Ascendit  in  eminentiam  cathedrae  pastoralis,  non 
vocatus  a  Domino  tanquam  Aaron.  Ascensus  enim  ejus 
nec  Deo  nec  hominibus  placet.  Prophetae  et  apostoli 
(quorum  simulacrum  gerit,  quorum  potius  simia  est,  tan- 
quam  degener  successor  et  haeres  reprobus)  fortes  fuerunt 
in  bello,  non  molles  in  sericis,  non  gulse  dediti,  non  superbi, 
non  invidi,  non  rapaces,  non  libidine  subnervati.  Ridi- 
culum  est  in  praelato,  prseminere  populis,  et  vitiis  subjacere, 
esse  lingua  magniloquum,  opere  vero  esse  pusillanimem, 
remissum  et  infirmum,  pompatice  et  vultuose  incedere,  et 
integrse  testimonium  conscientise  non  habere. 

Non  bene  conveniunt,  nec  in  una  sede  morantur 
generis  jactantia  et  populi  communis  infamia,  extollentia 
oculorum  et  foeditas  morum,  vitse  vilitas,  et  honoris  auc- 
toritas.  Non  attendit  infelix  propriae  conscientiae  testi- 
monium,  mentitur  se  majorem  se,  virtutem  reputat  digni- 
tatem,  et  quum  omni  honore  omnino  sit  indignus,  credit  se 
obtinuisse  meritis,  quod  eum  permisit  Dominus  in  locum 
prsecipitii,  et  in  occasionem  damnationis  seternee,  et  in 
prsesentis  vitae  ignominiam  sublimari.  Periculosa  est  cel- 
situdo,  quse  discrimen  intendit.  Sera  querela  est,  Quoniam 
elevans  allisisti  me.  Melius  erat  illi  non  ascendisse  in 
eminentise  gradum,  quam  in  proximo  cum  rubore  tenere 
novissimum  locum.  Scio  enim,  quod  hoc  eveniet,  atque 
periculum  prsecipitii  prsesumptuosa  elatio  non  evadet: 
securis  enim  posita  est  ad  radicem.  Porro  si  hsec  peri- 
zomata  maledictionis  antiquse,  et  fucati  ac  fugacis  honoris 
gloriam  umbratilem,  si  infames  primitias  sui  ortus  attendat, 

se  miserabiliorem  cunctis  inveniet,  utpote  qui  ab  ineunte 
a3tate  non  nisi  turpia  didicit,  atque  nsu  adolevit  in  vitiis : 
ab  adolescentiae  annis  flagitiosa  praesumpsit,  et  in  cathedram 
pestilentiae  sublimatus,  ab  oppressionibus  subditorum,  ab 
injuriis  et  exactionibus  non  cessavit.  Evolat  a  se,  et  se 
extra  se  quasrens  ambulat  in  magnis  et  mirabilibus  supra  se. 
Sic  multis  praeest,  ut  nulli  prosit:  sic  dominatur,  ut  ei 
omnis  injustitia  dominetur.  Dominatio  ejus  superbiae  indu- 
cit  cxcmplum,  formamque  malitiae :  quum  e  contrario  prin- 
ceps  apostolorum  scribat,  et  dicat,  non  dominantes  in  clero, 
sed  forma  facti  gregis  in  populo.  Aspice  loquentem,  aspice 
ct  incedentem : 

Quas  gerit  ore  minas,  quanto  premit  omnia  fastu. 

Semper  incedit,  oculos  fastuose  circumducendo,  cervice 
crccta,  humerosque  jactando, 

Et  multum  referens  de  Msecenate  supino. 
Totum  ejus  studium,  totus  honor,  tota  gloria,  tota  et  sola 
usurpatae  dignitatis  auctoritas  in  eo  est,  protensio  pectoris, 
cervicis  elatio,  incessus  pompaticus,  oculorum  distortio, 
vultuositas,  tonitrusque  minarum :  et,  ut  multa  paucis 
includam,  apud  eum  totum  datur  elationi,  ninil  sanctitati, 
nihil  pudicitiae,  nihil  amicitiae,  nihil  tandem  relinquitur 
honestati.  Antequam  in  hanc  ruinosse  potestatis  cxcelsiam 
ascendisset,  erat  in  eo  quaedam  liberalitatis  species  adum- 
brata,  erat  quaedam  hypocriticae  humilitatis  ostcntatio 
colore  simulatorio  subornata:  sed  honores  mutant  mores. 
Accidit  circa  eum,  quod  scriptum  est :  Omnis  homo  primum 
bonum  vinum  ponit :  quum  autem  inebriati  fuerint,  tunc 
id  quod  deterius  est.  Factus  pontifex  statim  convertit  in 
apertum  odium  simultates,  quas,  dum  fuerat  privatus,  fuco 
mendacisbenevolentiaepailiabat.  Nam  testimonio  Scriptura?, 
Est  qui  se  humiliat  nequiter,  et  interiora  ejus  plena  sunt 
dolo.  Circa  se  habitare  non  patitur,  nisi  eviratos  et  molles, 
qui  cum  palpent,  qui  eum  post  desidcrii  passiones  abire 
permittant :  omnc  enim  animal  diligit  simile  sibi.  Isti 
sunt   qui   miserum   beatificant,    ct  oleo  adulationis   caput 


EPISTOL^E.  71 

peccatoris  impinguant.  Laudatur  peccator  in  desideriis 
animse  suse,  et  iniquus  benedicitur.  Si  enim  vir  honestus 
accedat,  ut  eum  instruat  et  informet,  ut  ad  frugem  melioris 
vitse  ipsum  familiarius  exhortetur  ;  irascitur,  uritur,  anxiatur. 
Optime  erit  eum  corripienti  si  illsesus  evadat, 

Si  liceat  paucis  cum  dentibus  inde  reverti. 

Instanter  me  revocas  ad  domum  episcopi  tui,  et  ad 
execrabilem  ejus  mensam.  Non  tanti  facio  episcopum 
tuum,  ut  pro  eo  me  perdam.  Scio,  quod  qui  tangit  picem, 
inquinabitur  ab  ea :  suosque  hospites  male  remunerant 
serpens  in  sinu,  ignis  in  gremio,  mus  in  pera.  Domum 
episcopi  decet  sanctitudo :  sed  hac  domo,  ut  cum  familia 
etiam  dominum  comprehendam,  nihil  est  damnabilius  ad 
meritum,  nihil  seditiosius  ad  consortium,  nihil  inhonestius 
ad  mores,  nihil  sordidius  ad  conscientiam,  nihil  culpabilius 
ad  famam,  nihil  perniciosius  ad  exemplum.  Leva,  Domine, 
manus  tuas  insuperbiasejus,  et  confringe  cornuapeccatoris. 
Aufer  de  domo  tua  idolum  Moloch,  adimpleas  quod  pro- 
phetice  promisisti :  non  habitabit  in  medio  domus  mese,  qui 
facit  superbiam.  Superbus  est  Moab,  et  major  est  arrogantia 
ejus,  quam  fortitudo  ejus:  ideo  juravi,  et  statui  declinare  et 
elongari  ab  eo.  Filium  enim  superbiae,  abominationis 
idolum,  oculos  sublimes,  labia  dolosa,  et  linguam  magni- 
loquam  sustinere  non  possum.  Fugio  igitur,  et  elongor  ab 
eo,  ut  in  me  verbum  prophetse  impleam  :  superbo  oculo,  et 
insatiabili  corde,  quum  hoc  non  edebam. 


EPISTOLA    XIX. AD   AMICUM   R.    JURIS   CANONICI 

STUDIOSUM. 

Argumentum. —  Duas  quaestiones  propositas  diluit.  Altera  est,  an 
mulier  quae  existimans  virum  suum  obiisse,  monasticen  professa  est, 
eo  reverso,  sua  auctoritate  virum  repetere  possit.  Altera,  an  eadem, 
viro  deinde  mortuo,  teneatur  monasticen  repetere. 

Petrus  Blesensis  Bath.  archidiac.  dilecto  socio  et  amico 
R.  salutem,  et  si  quid  melius  est  salute. 

Nuper  in  conflictu  scholastico  qusedam  qusestiones,  sicut 

asseris,  deductae  in  medium,  tuum  animum  in  dubio  suspen- 
derunt.  Eas  mihi  proponis,  earumque  solutionem  cum 
instantia  petis  :  veruntamen  quum  sis  in  scholis,  ego  autem 
in  castris :  et  quum  jam  biennium  in  legibus  et  decretis 
expenderis,  vereor  ne  tentative  hoc  facias,  ut  sic  me  in 
simplicitate  mea  callide  comprehendas.  Poteram  tibi  dicere, 
quod  prudens  illa  mulier  Joab  quaerenti  caput  Sibae  legitur 
respondisse :  Proverbium  est,  inquit,  ut  qui  interrogant, 
intcrrogent  in  Abela.  Qui  interrogant,  interrogent  Parisiis, 
ubi  difficilium  qusestionum  nodi  intricatissimi  resolvuntur. 
Quaestionum,  quas  proponis,  solutionem  apud  cos  facilius 
invenire  poteris,  qui  in  talibus  se  exercent.  Ego  quidem, 
quod  scio,  non  invideo  tibi :  utinam  voluntaria  oris  mei 
bencplacita  tibi  faciat  Deus,  ut  quaestiones  quas  proponis, 
ctsi  non  ad  rationem,  saltem  ad  hominem  possint  solvi. 
Mihi  autem  sufficere  credo,  si  solutionem  quam  daturus 
sum,  unius  legis,  aut  canonis  auctoritate  firmavero. 

Quaeris  de  muliere,  quae  virum  suum  peregre  profectum 
ex  verisimili  bonorum  virorum  relatione  credens  concessisse 
in  fata,  monasterium  ingressa,  et  velata  est,  utrum  viro  ejus 
rcdeunte,  et  eam  non  repetente,  sua  possit  auctoritate  exire, 
ct  virum  repetcre  ? 

Quaeris  etiam,  si,  postquam  professa  est  propositum  sanc- 
titatis,  restituenda  sit  viro ;  utrum,  eo  postea  mortuo,  co- 
genda  sit  ad  observantiam  voti  sui  ?  sublata  enim  est  causa, 
quae  ad  tempus  votum  ipsius  suspendere  vibcbatur. 

Primae  quaestioni  respondeo :  quia  votum  continentiae, 
quod  emisit  citra  auctoritatem  et  licentiam  viri  sui,  eam 
obligare  non  potuit.  Quod  manifestissime  liquet  ex  octava 
synodo:  ex  synodo  Eugenii  Papae:  ex  epistola  Gregorii 
ad  Urbicum :  ex  epistola  Nicolai,  et  dictis  Augustini. 
Hieronymus  etiam  super  cpistolam  ad  Titum  idipsum  con- 
stantcr  affirmat :  Ambrosius  etiam  in  libro  qusestionum  novi 
ct  veteris  Testamenti,  mulieris  votum  reprobat,  nisi  con- 
scnsus  viri  pariter  voventis  assistat.  Idipsum  autcm  Au- 
gustinus  in  quaestionibus  Numcri  manifeste  declarat.  Licet 
autcm  cx  concilio  apud  Compcndium  habito  vidcatur,  quod 

nisi  vir  eam  revocaverit,  exire  non  possit,  intelligere  debes 
eam  exire  non  posse,  si  vir  continentiam  vovere  voluerit: 
alioquin  si  vir  pariter  converti  renuit  aut  uxorem  revocare 
contemnit,  per  ecclesiam  cogendus  est,  vel  uxorem  suam 
repetere  vel  se  vinculo  castitatis  astringere,  testificante  hoc 
Augustino  super  centesimum  quadragesimum  nonum  psal- 
mum.  Quod  si  objicias,  quia  in  suapotestate  erat,  nunquam 
a  viro  debitum  carnis  exigere,  et  quod  in  hoc  se  potuit 
obligare  :  respondeo,  quod  quum  apostolus  dicat  quia  vir 
non  habet  potestatem  sui  corporis,  sed  mulier,  et  versa  vice, 
illa  corpori  suo,  quod  suse  potestatis  non  erat,  non  potuit 
citra  licentiam  viri  legem  castitatis  indicere.  Quod  habes 
expressum  ex  epistola  Alexandri  secundi  Landulpho.  Cae- 
terum,  quum  errore  inducta  votum  castitatis  emiserit,  votum 
hoc  obligatorium  non  videtur :  cui  etiam,  ut  verum  fatear, 
non  consensit.  Nam  Juris  assertione  Civilis,  nihil  est  quod 
magis  impediat  consensum,  quam  error  qui  imperitiam 
detegit.  Si  ergo  mater  esse  desiderat,  exeat  in  nomine  Do- 
mini,  et  repetat  conjugales  amplexus,  si  vir  aut  pariter  con- 
verti  renuit,  aut  uxorem  revocare  contemnit.  Quod  si  vir 
postea  vere  mortis  tributum  exsolverit,  ipsa  liberata  a  lege 
viri,  nubat,  cui  vult,  in  Domino  :  nec  votum,  quod  ab  initio 
non  tenuit,  observare  cogatur.  Nam  expressa  similitudinis 
forma,  servus  quem  dominus  a  monasterio  extraxit,  si  postea 
consequatur  libertatis  beneficium,  et  jam  non  sit,  quod 
impediat  votum  ejus,  tamen  ad  vitae  arctioris  propositum  non 
cogetur.  Hsec  tuse  inquisitioni  communico,  sicut  ministrat 
in  dulcedine  sua  pauperi  Deus.  Si  quid  elegantius  tibi 
datum  fuerit  desuper,  non  invideas  mihi :  nam  sicut  a 
magistro,  sic  a  discipulo  meo  paratus  sum  erudiri.  Dam- 
natissima  enim  est  illa  erubescentia,  quae  sic  a  minore,  sicut 
a  majore,  doctrinse  beneficium  non  acceptat. 

Librummeumde  Prsestigiis  Fortunse,  quem  postulas,  ad- 
huc  habere  non  potes :  prius  enim,  quam  exeat  in  publicum, 
sentiet  castigatioris  lima?  judicium,  ne  illic  aliquid  informe, 
vel  incivile  remaneat,quod  oculos  aut  aures  legentis  offendat. 

L 

Quod  autem  et  per  litteras,  et  per  clericum  tuum  scire  desi- 
deras,  quarc  hoc  novum  opusculum  meum  de  fortunse  prae- 
stigiis  inscribatur,  quum  nihil  in  eo  legatur,  quod  non  sit  de 
Novo  aut  Veteri  Testamento  assumptum,  hoc  in  causa  essa 
cognoscas.  Primus  liber  sufficienter  edisserit,  nihil  esse 
fortunam,  eorumque  satis  probabiliter  reprobatur  opinio,  qui 
ex  quadam  praistigiosa  varietate  fortunoe,  rerum  tempo- 
ralium  metiuntur  eventus :  quum  hanc  ipsam  mutabilitatem 
eventuum  Dei  providentia  in  se  immutabiliter  operetur. 
Idcoque  in  capite  libri  scriptum  est,  De  Prsestigiis  fortunge, 
non  ut  fortuna  sit  aliquid,  vel  ejus  prcestigia,  sed  ut  in  magni- 
ficentia,  vel  humiliatione  hominum,  quse  a  multis  fortuita  et 
incerta  creditur,  cuncta  proccdere  convincantur  ex  dispen- 
satione  divina.  Et,  ut  hoc  oculata  fide  cognoscas,  quinque 
hujus  novi  operis  quaternos  tibi  mitto,  ut  translegas,  non 
transcribas,  ipsosque  mihi  per  latorem  prasentium  cum 
omni  festinatione  transmittas.  Bene  valeas,  amice  in  Christo 
carissime. 


EPISTOLA  XX. — AI)  DOMINUM  CUISFINUM  ET  MAGISTRUM 
PAGANUM.    [A.D.   1188.] 

Argumentum. — Queritur  se  malevolentia  aulicorum  arceri  a  promissa 
episcopi  Carnotensis  Reinaldi  aula  et  consuetudine  ;  humanitatem  et 
liberalitatem  ejus  collaudat,  et  hortatur,  ut  ecclesiasticse  libertatis 
patrocinium  contra  exactiones  regias  intrepide  suscipiat. 

Carissimis  amicis  sais  Domino  Crispino,  et  Macjistro  Pagano, 
M.  Petrus  Blesensis.  Bath.  archidiac.  salutem  in  auctore 
salutis. 

Promiseuat  mihi  dominus  vester,  quod  imponeret  exilio 
meo  finem,  meque  in  terram  meae  nativitatis  honorifice 
rcvocaret.  Utinam  non  esset  apud  eum  Est  et  Non,  neque 
degcncrarct  in  eo  gravitas  pastoralis.  Scio  quia  detractores, 
sicut  apostolus  dicit,  Deo  odibilesmngnificaveruntsuper  mc 

supplantationem.     Habitant  siquidem  in  domibus  Episco- 
porum  et  regum  ranae  pestilentes,  cynomyia,  et  ciniphes, 
musca  iEgypti  gravissima,  loquaces  adulatores,  garruli  et 
mendaces.     De    talibus  scriptum  est:  Edidit  terra  eorum 
ranas  in  penetralibus  regum  ipsorum:  dentes  eorum  arma 
et  sagittae,  et  gladius  in  labiis  eorum.      Sic  igitur  mihi  do- 
mini  vestri  gratiam  enormiter  toxicavit  linguae  meretricantis 
adulatio  et  invidia  detractoris.     Hic  est  aer  ille  pestilens,  et 
aura  corrumpens,  quae  hodie  generaliter  palatinos  inficit,  nt 
a  magnatum  lateribus  viros  approbatae  honestatis  aveliit  : 
pestis  enim  invidiae    merita   virtutum   non  ponderat,    sed 
tormenta  conscientiae  sustinet,  dum  ipsam  praeeeps  ambitio 
et  elationis  propriaa  appetitus  excsecat.     Benedictus  autem 
Deus,  qui  ad  illius  status  moderantiam  me  reduxit,  ut  mihi 
sufficiant  ad  voti  plenitudinem  proprise  facultates.     Nemo 
mihi  de  csetero  objiciet:  Ego  ditavi  Abraham.    Jam  non 
bibam  de  puteo  Samariae,  de  quo  qui  plus  bibit,  amplius 
sitit.  Malo  pauca  cum  puritate  conscientiae,  quam  dignitates 
innumeras  cum  verme,  qui  non  moritur,  possidere.      Jam 
per  gratiam  Dei  me  revocare  non  poterit  illa  proditoria  et 
faliax  parentum  affectio,   quae   me    quasi   sub  jactu    aleae 
toties  posuit,  toties  sub  discrimine  capitis  transfretare  coegit. 
Elegi  mihi  latibulum,  ut  non  videam  mala  gentis  meae :  quia 
ut  verbo  Job  utar,  terra  data  est  in  manus  impii. 

Crede  mihi,  bene  qui  latuit,  bene  vixit :  et  intra 
Fortunam  debet  quisque  manere  suam. 

Abrahae  dictum  est :  Egredere  de  terra  tua  et  de  cognatione 
tua:  et  ego  quare  non  egrediar,  aut  quareadparentes  meos 
regrediar:  apud  quos  non  inveni  nisi  manus  harpyiarum, 
consilia  Achitophel,  vulpium  dolos,  aculeos  scorpionum  ? 
Licet  parentibus  debeam  affectionem  naturalem ;  illud 
tamen  non  debeo,  ut  pro  eis  me  perdam,  aut  pro  eis  ab 
honestatis  proposito  me  reflectam.  Vaccae  siquidem  quae 
in  Bethsames  deferebant  arcam  Domini,  licet  eas  traheret 
naturalis  quaedam  affectio  vitulorum,  ad  eos  tamen  colla  sua 
minime    reflectebant.     Multi   pro   parentibus  suis   animas 

perdiderunt,  dum  in  eis  plus  amantes  carnem  quam  spiritum, 
animas  suas  pro  amicis  suis  temere  et  crudeliter  posuerunt. 
Levita,  imo  archilevita  ego  sum :  scriptum  est  autem  in 
lege  Domini,  ut  nemo  in  sacerdotalem  ordinem,  aut  Levi- 
ticum  assumatur,  nisi  prius  dicat  patri  et  matri  Vale  !  id 
est,  nisi  in  eo  penitus  extinguatur  affectio  parentela3.  Re- 
vertor  ad  Dominum  vestrum,  cujus  familiaritatem,  etsuavis- 
simam  comitivam  perdidisse  me  doleo.  Sperabam,  quod 
esset  ex  mea  conversatione  industrior,  et  quod  nobile  illius 
ingenium,  divesque  memoria  meis  admonitionibus  se  in 
virtutum  culmen  erigeret,  fructumque  in  Ecclesia  Dei  faccret 
tempestivum.  Absentiam  meam  nunc  suppleatis,  amici 
carissimi,  dominumque  vestrum  adhortari  salutaribus  monitis 
non  cessetis,  ut  levitatejuvenilidepositapontificalem  induat 
gravitatem :  me  siquidem  illius  nobilis  animce  zelus  et  cura 
sollicitat.  Non  enim  inveni  pontificem  adeo  socialem,  adeo 
manifestum,  adeo  in  omnes  munificentias  et  liberalitates 
effusum.  Omni  petenti  tribuit :  munificentiam  enim  a 
tenera  prsenuntiavit  infantia :  misericordia  cum  ipso  coa- 
luit,  ut  cum  beato  Job  fiducialiter  dicat:  Ab  infantia  mea 
crevit  liberalis  affectio  mecum,  et  de  utero  matris  mese 
mecum  egressa  est.  Veliem  tamen  quod  munificentiis  ejus 
ratio  mensuram  prsescriberet ;  et  donationes,  quas  militibus 
aut  histrionibus  facit,  modestia  limitaret.  Beneficiorum 
enim,  quse  pauperibus  conferuntur,  mensura  debet  esse 
immensitas.  Quantum  vero  per  adulationes  mediantibus 
donis  ejus  opinio  ad  inanem  jactantiam  crescit,  tantum  apud 
bonos  et  graves,quasi  in  vaporem  et  fumum  suse  beneficentiae 
titulus  evanescit.  Non  militibus,  sed  pauperibus  erogare 
tenetur  patrimonium  crucifixi :  cujusipse  nondominus,  sed 
tutor  est,  ut  misereatur  et  commodet  ad  usus  egentium,  tan- 
quam  testamentarius  dispensator.  Vidi  eum  quandoque  sic 
exinanitum  liberalitatibus  extraordinariis,  quod  eum  invitum 
et  dolentem  adigcbat  necessitas  exactionibus  et  rapinis 
operam  dare.  Utinam  memoriter  et  efficaciter  observasset 
verba  Pauli  in  secunda  epistola  ad  Corinthios :   Non  dico, 

inquit,  ut  gratia  vestra  sit  aliis  remissio,  vobis  autem  tribu- 
latio  :  sed  ut  abundantia  vestra  sit  eis  inopiae  supplementum, 
ut  fiat  sequalitas,  de  qua  scriptum  est :  Qui  multum  habuit, 
non  abundavit,  et  qui  modicum  habuit,  non  minoravit.  In- 
state,  quseso,  opportune,  ut  gloriam  nobilis  ecclesise  Carno- 
tensis  non  obscuret,  sed  eam  supportet  auxiliis,  et  consiliis 
erigat,  meritisque  sanctse  conversationis  illustret.  Si  vult 
salubriter  ei  servire,  cui  servire  regnare  est,  et  habere  laudem 
in  nomine  ipsius,  ascendat  ex  adverso,  et  opponat  se  murum 
pro  domo  Domini.  Non  enim  potest  esse  prseclarior  famae 
titulus  in  praslato,  quam  si  viriliter  tueatur  statum  eccle- 
siasticse  libertatis.  Si  quid  perperam  fecit,  si  quid  vitam 
ejus  aliquo  tempore  offuscavit,  totum  reformabit  et  redimet 
zelus  domus  tuse,  Deus,  et  justitise  amor.  Hsec  duo  faciunt 
ut  fama  hominis  mortua  reviviscat :  et,  qui  prius  obnoxius 
erat  accusantibus  linguis,  postea  in  libertatem  publici  favo- 
ris  et  gratise  odorem  suavitatis  effundat. 

Sane,  sicut  audivimus,  exiit  edictum  a  Philippo  rege,  ut 
describeretur  Gallicus  orbis,  et  oneraretur  ecclesia  deci- 
mationibus  recidivis.  Sic  paulatim  transibit  decimatio  in 
consuetudinem,  et  prsesumpta  semel  abusio  ignominiosam 
ecclesiae  servitutem  infliget.  Offertur  domino  nostro  cce- 
litus  gratiae  triumphalis  occasio.  In  optione  ipsius  est,  aut 
degenerem  et  dejectum  animum  turpiter  ad  serviendum 
submittere,  et  importabile  jugum  suis  successoribus  impor- 
tare,  aut  coronse  immarcessibilis  eminentiam  obtinere. 
Ilegise,  quaeso,  indignationis  motus  non  timeat:  quum 
enim  sit  sequalis  regi  genere,  non  est  eo  inferior  dignitate. 
Ad  ministrum  Dei  dicitur  per  prophetam :  Erunt  reges 
nutritii  tui  et  mammilla  regum  lactaberis.  In  hac  autem 
causa  Deus,  qui  major  est  omnibus,  causa  finalis  est.  Bo- 
nus  autem  pontifex  in  persequutione  seminat,  quod  in 
gaudio  metet.  Potens  in  terra  erit  semen  ejus  :  pressura 
enim  libertatem,  afflictio  jucunditatem,  amaritudo  dulce- 
dinem  germinabit.  Si  se  pro  Christi  ecclesia  erubescentise 
et  confusioni  opposuerit,  scriptum  est :   quia  pro  confusione 

duplici  et  rubore  in   terra  sua  duplicia  possidebit.     Quid 
dubitet  Christianus,  cui  vivere  Christus  est,  et  mori  lucrum  ? 
Quicquid  ei  accidat,   si   Christum   diligat,   vita   ejus   ab- 
scondita   est  cum  Christo  in   Deo.     Eum,    quaeso,   favor 
aurae   blandientis    non    moveat,   nee    turbo    tempestuosus 
inclinet.     Turbo  quandoque  motus  est,  ut  Helias  raperetur 
in  coelum.     Certus  est,  quod  morietur  :  quando  vero  mo- 
rietur  incertus.     Debitor  naturse  est,  ut  ei  mortis  vectigal 
exsolvat.     Nescimus,  quid  ventura  pariat  dies :  et  quis  de 
die  praesenti  securus  est?    Quis  scit,  si  mors  ignominiosa, 
mors  turpis,  mors  subita  eum  rapiat,  et  non  sit  qui  eripiat  ? 
Quum    dulcior   et  jucundior   est   homini   vita   sua,    tunc 
separat  amara  mors.     Teste  scriptura  :  Quum  dixerint,  pax 
et  securitas,  tunc  repentinus  superveniet  eis  interitus   et 
dolor,  sicut  in  utero  habentis,  et  non  effugient.     Job  etiam 
dicit :  Deducunt  in  bonis  dies  suos,  et  in  puncto  horae  ad 
inferna   descendunt.     Horrendum   est  incidere   in  manus 
Dei  viventis.     Sancta  ergo  et  salubris  est  cogitatio,  se  pro 
eo  vitae  aut  famae  periculo  gratanter  exponere,  qui  est  auctor 
vitae  et  glorise  retributor.     Tutius  est  homini  pro  Christo 
animam  suam  perdere,  ut  eam  custodiat,  quam   custodire, 
ut   perdat.     Summa  hujus   exhortationis  est,   ut  dominus 
vester  sibi  circumspecte  prospiciat :  ut  non   terrense  supel- 
lectilis  eum  jactura  deterreat ;  non  alliciat  favor  principum, 
non  enervet  ambitio,  nec  ipsum  spes  vitae  productioris  fallax 
et  proditoria  blandiendo  seducat. 

EPISTOLA  XXI. AD   II.  CANONICUM,  QUONDAM   AMICUM. 

Argumentum. — Insignem  II.  canonici  quondam  amici,  fastum  et 
arrogantiam  describit  et  insectatur. 

Petrus    Blesensis  Bath.   archidiac.   quondam  dilecto  Jilio    et 
amico  H.  salutem  et  spiritum  humiliorem. 

Solerter  inquirens,  ct  diligenter  examinans  universaqua? 
habes  ex  beneficio  naturro  vel  gratioe,  ad  plenum  admirari. 

non  sufficio  :  unde  tibi  obrepere  possit  elationis  occasio,  qui 
ex  pluribus  causis  in  unum  concurrentibus  debueras  in 
oculis  tuis  esse  humilis  et  abjectus.  Quum  nuper  te  Rotho- 
magi  invenissem,  atque  ad  verba  mutuae  societatis  et  ami- 
citise  descendissem  :  nec  unum  a  te  verbulum  mansue- 
tudinis,  aut  dilectionis  extorsi.  Quicquid  humano  cordi 
suggerere  potest  humilitas,  sive  modestia,  proponebam,  ut 
aliquod  verbum  mansuetudinis  et  humilitatis  elicerem.  Tu 
vero  in  superbia  et  abusione,  sublimes  et  infrunitos  oculos 
distorquens  in  fastum,  quadam  pomposa  et  superciliosa  facie 
despiciens  universa,  et  omnia  quasi  pro  imperio  agens,  ami- 
cum,  cui  nunquam  necessarius  esse  potes,  et  cujus  auxilio 
semper  eges,  vix,  et  tamen  indignantissime  respexisti,  et 
despexisti.  Ideo  enim  respexisti,  ut  despiceres  ;  et,  ut  ab 
eo,  qui  te  diligebat  ex  animo,  faciem  tuam  cum  quadam 
fastuosa  oculorum  extollentia  declinares.  Causam  hujus 
rei  nescio,  nisi  quia  magnus  apparere  desiderabas  in  oculis 
tuis,  qui  in  oculis  aliorum  forte  abjectissimus  reputaris. 
Summam  reputo  insaniam,  si  mente  captus  prudentem  se 
judicet :  nec  minorem  vesaniam  censeo,  si  ignobilis  et 
imprudens  arroganti  elatione  se  inflet.  Certe  in  filio  regis 
satis  intolerabile  esset  supercilium  quod  prsetendis  :  publice 
tamen  scitur  quod  non  es  filius  regis,  licet  is,  qui  te  genu- 
erit,  fuerit  coronatus.  Miror  unde  tibi  venerit  pes  superbise  ; 
unde  conceperis  superbiendi  materiam,  nisi  quia  forestariis 
es  addictus,  ut  tyrannicas  exactiones,  quibus  pauperes  oppri- 
muntur,  redigas  in  scripturam.  Porro  illi  te  scribunt  et 
proscribunt  apud  Dominum  in  libro  mortis,  quos  apud 
forestarios  paginse  damnationis  adscribis.  Quum  esses 
litteratorise  artis  omnino  ignarus,  scis,  quia  amici  tui  epistolae, 
quas  depravasti,  te  fecerunt  canonicum :  tuque  per  easdem 
facile  excanonicari  posses,  si  significarent  summo  pontifici 
cum  aliis  enormitatibus  tuis  damnatse  usurpationis  ofTicium 
quod  exerces.  Porro  dictum  est  Danieli:  Daniel,  claude 
sermonem,  et  signa  librum  usque  ad  tempus  statutum  :  sic 
et  ego  cum  patientia  sustinebo,  nec  adversum  te  spiritum 

conceptse  indignationis  erTundam,  donec  experiar,  quid  in 
te  possit  operari  familiaris  et  amica  correctio.  Ego  quidem 
fatuitati  adscribo,  quod  fatuum  doceo  et  superbum :  quum 
Salomon  dicat,  Qui  arguit  impium,  ipse  sibi  maculam  gene- 
rat :  et  qui  docet  fatuum,  quasi  qui  conglutinat  testam.  In 
eo  enim  est  correctio  supervacua,  quem  incorrigibilem 
pertinacia  sua  facit :  testimonio  Salomonis :  Si  contuderis 
stultum  in  pilo  quasi  ptisanas  feriente  desupcr  pilo,  non 
auferetur  ab  eo  stultitia  ejus.  Descende,  quseso,  in  teipsum, 
ct  fode  conscientiae  tuse  parietem,  videbisque  abominationum 
genera,  quibus  te  judicare  poteris  infelicem.  Sic  enim  dicit 
Dominus  Ezechieli :  Fili  hominis,  fode  parietem :  et  quum 
fodisset,  ecce  multitudo  reptilium,  et  abominationum.  Hunc 
parietem  foderat,  suseque  miseriam  conditionis  attendens 
alius  propheta  dicebat :  Ego  vir  videns  paupertatem  meam. 
Verumtamen  non  potes  humiliter  sapere,  quia  ambulans  in 
magnis  ct  mirabilibus  super  te,  atque  ventum  elationis 
magnse  concipiens,  ad  nubes  et  impossibilia  te  extendis. 
Disperdet  Dominus  labia  dolosa,  et  linguam  magniloquam. 
Extollentiam  autem  oculorum  ne  dederis  mihi,  Deus.  Cave 
quseso,  ne  magnificentia  cordis  tui  tibi  occasio  sit  ruinse. 
Scriptum  est  enim :  Ante  ruinam  exaltabitur  cor.  Vidi, 
inquit,  impium  superexaltatum  et  elevatum.  Et  subjungit : 
Transivi,  et  ecce  non  era  t.  Unum  noveris,  quod  cum  hac 
superbia  tua  nec  Deo  nec  homini  potes  esse  acceptus.  Nam 
nec  avis  acceptatur  in  sacrificio  Domini,  nisi  plumae  et 
pulmonis  vesicula  deponatur. 


EPISTOLA    XXII. AD    MAGISTRUM    JOANNEM 

SARESBERIENSEM  [A.D.  1170.] 

Argumentum. — Joannem  Saresberienseni,  cum  S.  Thoma  archiepiscopo 
Cantuariensi  in  exilio  agentem,  spe  futurae  remunerationis  con- 
solatur.     Monottiue  ut  fortiter  pro  ecclesiastica)  libertatis  dcfensione, 

remoto  tanien  omni  studio  vindictce,  certare  pergat.     Non  dubitare 
se  gloriosum  tandem  fore  hujus  certaminis  in  Thoma  exitum. 

Carissimo  amico  suo  magistro  Joanni  de  Saresberia  Petrus 
Blesensis  Bath.  Archid.  salutem  in  auctore  salutis. 

Quoties  communes  ecclesise  Anglicanae  pressuras,  do- 
minique  vestri  Thomse  archiepiscopi  Cantuariensis  exilium 
diligenter  attendo,  plurimum  mihi  cedit  ad  solatium,   quod 
pro  justitia    Dei,    et    pro    ecclesiae   libertate    se    murum 
opponit,    et   ex   ipsa   persequutione^  hac  finem   merebitur 
gloriosum.      Video,    quod   positi   estis   inter   malleum    et 
incudem;  et    assidue    supra    dorsum    vestrum    fabricant 
peccatores.     Verumtamen,  si  in   Christo   et   pro    Christo 
pugnatis,  ipse  non   permittet  vos  tentari  supra  id,   quod 
potestis  ferre :  sed  faciet  cum   tentatione  proventum,  tol- 
letque      Dominus    virgam     peccatorum    desuper    sortem 
justorum,   ut  non   extendant  justi  ad   iniquitatem  manus 
suas.     Si  veritas  non  mentitur,  vestrse  persequutionis  exitus 
beatitudo   interminabilis    erit.     Beati,    inquit,    qui    perse- 
quutionem  patiuntur  propter  justitiam.     Petrus  apostolus 
dicit :  Nemo  ex  vobis  patiatur,  quasi  homicida  aut  fur,  aut 
maledicus,  aut  alienorum  appetitor.     Martyrium  enim  facit 
non  pcena,  sed  causa :  sed  et  sicut  apostolus  ait ;   Si  quid 
patimini  propter  justitiam,  beati.     Donum  quidem  Dei  est 
in  eum  credere,  sed  et  donum  optimum  pro  Christo  con- 
tumelias  sustinere.     Vobis,  inquit  apostolus,  donatum  est 
pro  Christo,  non  solum  ut  in  illum  credatis,  sed   ut  etiam 
pro  ipso  patiamini.     Vobis  itaque  congratulor  quiajustitiam 
injudiciumconvertistis,  quia  quorumdam  rebellionem  atque 
contumaciam    suspensionis   animadversione    reprimitis:  si 
tamen    hoc    facitis    rationis    et  justitise   motu,    non   zelo 
ultionis,  aut  aliense  injuriae  appetitu.     Nihil  qugeso  faciatis 
ex   rancore  vel  odio,   sed  omnia  vestra  in  caritate  fiant: 
nec  enim  ex  persequutione  hac  salutis  manipulos  colligetis, 
nisi  tota  intentio  vestra  procedat  exintimo  caritatis.     Porro 
quum  per   clibanum  iracundia,   sive   persequutio  in  sacra 

pagina  designetur,  in  Levitico  docemur,  sacrificium,  quod 
in  clibano  coquendum  est,  prius  aspergere  oleo  caritatis,  ne 
comburatur.  Illius  enim  animus,  qui  ad  tolerantiam 
persequutionis  se  praeparat,  prius  demulcendus  est  oleo 
caritatis,  ut  nec  in  adversis  a  caritate  deficiat,  nec  adversus 
fratrem  suum  zelo  ultionis,  aut  odio  inardescat.  Meritorium 
igitur  vobis  est,  atque  apud  Deum  et  homines  commen- 
dabile,  si  inobedientiam  subjectorum  justitia  mediante 
compescitis.  Beati  enim,  qui  custodiunt  judicium,  et 
faciunt  justitiam  omni  tempore.  In  exequutione  quidem 
justitise,  non  debet  esse  personarum  acceptio,  aut  delectus. 
Si  sit  frater,  aut  filius :  si  sit  praelatus,  aut  subditus,  semper 
quaeratur  fructus  justitiae,  semper  juste  judicent,  qui  judi- 
cant  orbem  terrae.  Nam  quum  Levitse,  occidentes  fratres 
et  filios  suos,  ulti  essent  peccatum  idololatrise,  ait  illis 
Moyses :  Consecrastis  manus  vestras  hodie  unusquisque  in 
filio  suo,  et  in  fratre  suo,  ut  detur  vobis  benedictio.  Salo- 
mon  quoque  dicit :  Qui  arguunt,  laudabuntur,  et  super  eos 
veniet  benedictio.  Piurimum  quidem  commendabile  est 
in  domino  vestro,  quod  sic  solus  ascendit  ex  adverso  :  quod 
opponit  se  murum  pro  domo  Israel,  et  arguit  pro  mansuetis 
terrse.  Istum  habemus  hodie,  singularem  et  unicum  inter 
filios  excussorum.  Pro  patribus  nostris  natus  est  nobis 
filius,  qui  exemplo  apostolorum  solus  hodie  facit  vindictam 
in  nationibus,  et  increpationes  in  populis.  Et  sicut  illi 
principes  populorum,  qui  modo  congregati  sunt  cum  Deo 
Abraham  pro  justitia  Christi,  tanquam  Dii  fortes  terrae 
vehementer  elevati  sunt :  sic  et  honor  istius,  si  in  exhi- 
bitione  justitiae  perseveraverit,  elevabitur  in  immensum. 

Quod  enim  nunc  exulat,  quod  multa  in  ejus  contumeliam 
attentantur,  ei  totum  hoc  in  gloriam  bcneficio  patientiee 
convertetur.  Quod  leve  est,  et  momentaneum  tribulationis 
nostrae,  dicit  apostolus,  immensum  gloriae  pondus  operatur 
in  nobis.  Exhibeatis  vosmetipsos  tanquam  Dei  ministros 
in  multa  patientia : 

Nam  viclua  est  virtus,  quaui  non  patientia  firmat. 

Et   quis   a   primitivis    ecclesise   cunabulis    sine    patientia 
triumphavit  ?    Sane,  licet    plurimum    habeat    de    spiritu 
fortitudinis  dominus  vester :  dicitur  tamen,   quod  propter 
coronationem  novi  regis  Anglorum  ab   Eboracensi  factam, 
atque  ob   quaedam  privilegia,   sicut  dicunt,   contra  ipsum 
subreptitie  impetrata,   adeo  turbatus  est,   quod  a  pusilla- 
nimitate  spiritus  et  tempestate  pene  moti  sunt  pedes  ejus, 
pene  effusi  sunt  gressus  sui.     Verumtamen  vos,   qui   estis 
manus  archiepiscopi  et  oculus  ejus,  sanctis  exhortationibus 
vestris  confortate  manus  dissolutas,  et  genua  debilia  robo- 
rate.     Non    est    mirum,    si    turbetur    tribulationibus    et 
pressuris :  verumtamen,  si  totus  innitatur  et  inhsereat  ei, 
qui  in  electis  suis  mittit  radices,  omnem  ventum  tentationis 
et  turbinis  securus  excipiet.     Certe  patres  antiqui,   quum, 
essent   quandoque   inter   argustias,  frequenter  tsedio  sunt 
affecti.     Unde  et  fortis  illa  tolerantia  passionum,  qua  ferve- 
bant  in  Domino,  tepere  et  torpere  videbatur  ad  tempus, 
donec  virtute  induti  ex  alto  per  gratiam  divinae  consolationis 
in  spiritu  fortitudinis  resurgebant.     Helias  fugiens  a  facie 
Jezabel,  et  affectus  taedio  hujus  vitse,  projecit  se  subter  unam 
juniperum,  petiitque  animse  suse,  ut  moreretur.     Sufficit, 
inquit,  mihi:  tolle  animammeam.     Apostolus  etiam,  simili 
taedio  intabescens,  Supra  modum,  inquit,  gravati  sumus,  ita 
ut  tsederet  nos  vivere.     Propheta   hsec   tsedia   frequenter 
expertus  dicit:  A  fortitudine  manus  tuse  ego  defeci,  et 
tabescere   fecisti,  sicut  araneam,  animam  meam.      Porro 
caritas  in  eis  invalescebat  ex  taedio,  et  ex  ipsa  infirmitate 
fortitudo  crescebat :  quod  alicui  forte  incredibile  videretur  : 
nisi  apostolus,   qui   frequenter   haec   in   libro   experientiae 
legerat,    testimonium    super   hoc   ferret :    Quando    enim, 
inquit,  infirmor,  tunc  fortior  sum :  sed  et  ei  dictum   est : 
quia  virtus  in  infirmitate  perficitur. 

Si  ergo  propter  ingruentiam  malorum,  quae  sustin  et 
dominus  vester,  aut  pro  suorum  desolatione,  aut  pro  exilii 
hujus  diuturnitate,  videritis  ei  torporem  mentis  obrepere, 
sitis  ipsi  solatio,  ne  desperet,  ne  titubet:  in  proximo  est 

enim  terapus  visitationis  suae.  Nam  si  mirabiles  sunt 
elationes  maris,  mirabilis  est  et  in  altis  Dominus :  qui 
procellara  convertit  in  auram,  et  indignationem  regis  in 
gratiam. 

Per  legatos  sedis  Apostolicse,  cum  quibus  a  Romana  curia 
usque  ad  Bononiam  veni ;  vel  Anglorum  regi  in  proximo 
firmissime  reconciliabitur,  vel  ad  majoris  patriarchatus 
eminentiam  transferetur.  Sane,  qualitercunque  voluerit 
Dominus  negotium  ejus  disponere  :  si  talis  perseverat,  qualis 
est  hodie,  securus  expectet  exitum  hujus  pugnoe :  ideoque 
voces  palpantium  non  attendat,  sed  sequatur  spiritura  Dei, 
qui  in  eo  est,  et  quocunque  ibit  spiritus,  et  rotse  pariter 
gradiantur.  Scio  enim,  quod  gloriosus  erit  sui  certaminis 
cursus,  si  tantummodo  perseveret  in  eo,  quem  ccepit,  forti- 
tudinis  et  constantiae  casu.  Qui  enim  legitime  certaverit, 
coronabitur :  quumque  omnes  virtutes  currant  ad  braviura, 
sola  perseverantia  coronatur.  Rogo  autem  vos,  tanquam 
dominum  et  magistrum  meum,  ut  me  de  vestro  et  ipsius 
statu  frequentius  instruatis.  Nam,  quum  aliud  non  possim, 
oro  jugiter  pro  vobis,  ut  prseveniente  Altissimi  gratia  regis 
Anglorum  gratiam,  vestrarum  rerum  liberam  adminis- 
trationem  obtinere  possitis. 

Librum  vestrum  de  nugis  Curialibus  legi,  et  mirabiliter 
me  refecit :  nam  et  ibi  optima  forma  eruditionis  est,  et 
propter  artificiosam  sententiarum  varietatera  inaestimabilis 
raateria  voluptatis.     Bene  valete. 


EPISTOLA  XXIII. AD  OCTAVIANUM  ROMANjE   ecclesle 

CARDINALEM.  [a.D.   1187.] 

Argumentum. — Dolenter  queritur  passim  indignos,  sive  scientiam,  sive 
virtutem,  sive  eetatem  spectes,  per  summam  ambitionem  in  episcopatus, 
aliasque  dignitates  irruere  :  obtestaturque  Octavianum,  Apostolicae 
sedis  Legatum,  ut  sua  auctoritate  interposita  ambitiosos  et  simoniacos 
omnes  ab  ecclesiae  srubernaculis  arceat. 

Carissimo  domino  et  amico  Oct.  S.  Romance  ecclesice  cardinali 
presbytero,  apostolicce  sedis  legato  magister  P.  B.  Bath. 
Archid.  salutem. 

0  curas  hominum,  0  quantum  est  in  rebus  inane. 
O  inanis  gloria!  O  ambitio  cseca!  O  terreni  honoris  in- 
explebilis  fames !  O  tineee  cordium,  animarum  subversio, 
cupiditas  dignitatum !  Unde  obrepsit  hsec  pestis  ?  Unde 
invaluit  hsec  execranda  prsesumptio,  ut  indigni  digni- 
tates  ambiant:  et  quanto  minus  meruerunt  ascendere  ad 
honores,  tanto  importunius  honoribus  se  importent  ?  Hodie 
per  fas  et  nefas,  hodie  in  animae  corporisque  discrimine 
currunt  infelices  ad  cathedram  pastoralem ;  nec  atten- 
dunt,  quod  sit  eis  cathedra  pestilentise,  dum  sibi  et 
aliis  sit  occasio  ruinse.  In  gregibus  et  armentis,  teste 
Hieronymo,  aries  et  taurus  corpore  et  animositate  prse- 
stantior  alios  antecedit:  homo  vero  bestiis  omnibus  be- 
stialior,  tanto  indiscretius  et  audacius  melioribus  anteesse 
praesumit,  quanto  minus  de  virtutum  titulis,  aut  consci- 
entiae  sinceritate  confidit.  Utinam  saperent,  et  intelli- 
gerent,  ac  novissima  providerent,  nec  populi  iniquitates 
suis  excessibus  aggregarent.  Verba  sunt  ecclesiastici :  Noli 
quserere  ab  homine  ducatum,  neque  a  rege  cathedram 
honoris.  Noli  quserere  fieri  judex,  nisi  valeas  virtute  ir- 
rumpere  iniquitates  populi.  Non  te  immittas  in  populum, 
nec  alliges  tibi  peccata  duplicia.  Qui  nihil  didicit,  aliorum 
doctor  efficitur,  et  quasi  aes  sonans  aut  cymbalum  tinniens 
usurpat  prsedicantis  officium,  quum  sit  truncus  inutilis  et 
idolum  mutum.  Apud  veteres  erat  conditio  sapientum  in- 
sestimabiliter  venerabilis,  hodieque  prudentia  tanquam  vilis  et 
abjecta  calcatur:  quadam  vero  abominabili  mutatione  stultitia 
ponitur  in  sublimi.  Hoc  est,  quod  Ecclesiastes  deplorando 
conqueritur :  Vidi,  inquit,  malum,  quod  sub  sole  est,  stultum 
positum  in  dignitate  sublimi,  et  sapientes  sedere  deorsum. 
Sacrae  Scripturse  prorsus  expertes  onus  importabile  digni- 
tatis  usurpant :  de  aliena  potius,  quam  de  sua  scientia  prse- 
sumentes.     Alia  erat  apostoli  sententia  discipulum  instru- 

entis:  Tibi,  inquit,  commendo,  fili  Timothee,regere  ecclesiam 
Dei,  secundum  quod  novi  te  scientiam  habere  sacrarum  litte- 
rarum.  Scientia  siquidem  spiritualis  gladius  est  in  manu 
potentis.  Haec  est  pera,  in  qua  David  tres  limpidissimos 
lapides  posuit,  quibus  Goliath  prostravit.  Haec  est  asini 
mandibula,  quae  Samsoni  mille  hostium  stragem  fecit.  Hic 
est  vomer  ille  aratorius,  quo  Samgar  sexcentos  Philistaeos 
occidit.  Episcopus  illiteratus,  praeco  est  mutus.  Praelati 
est  erudire  subjectos,  reddere  populum  acceptabilem  Deo, 
aperiendo  mysteria  scripturarum.  Petro  enim  et  succes- 
soribus  ejus  praecipitur  ducere  in  altum  rete,  id  est,  profun- 
dam  sacrae  scripturae  intelligentiam  in  capturam  hominum 
aperire.  Verumtamen  hodie  sicut  populus,  sic  sacerdos: 
sicut  tenebrae  ejus,  ita  et  lumen  ejus.  Erubesce  Sidon, 
ait  mare  ;  erubescat,  doleatque  praelatus  praeesse  populo, 
nec  prodesse  :  docentis  assumpsisse  officium,  et  in  doctrina 
populi  mutumesse.  Verbum  lamentatoris  prophetae  est: 
Grex  perditus,  factus  est  populus  meus:  pastores  eorum 
seduxerunt  eos  :  canes  muti  non  valentes  latrare.  Lupos 
a  gregibus  suis  arcere  debuerant,  sed  ipsi  lupi  sunt  in  suos  ; 
nec  de  sua  suorumve  salute  curantes,  se  cum  gregibus  suis 
in  foveam  mortis  aeternae  praecipitant.  Hodie  in  episcopi 
dignitatem  adolescentuli  promoventur,  et  molles.  Sic  ven- 
ditur  Joseph  Putiphari  eunucho,  dum  Christi  magisterium, 
dum  dispensationem  sacramentorum  Dei  sibi  damnabiliter 
usurpare  praesumit  infructuosus  et  mollis  episcopus.  Porro 
dum  ad  eruditionem  populi  mittit  Dominus  Jeremiam, 
quem  sanctificaverat  ex  utero  matris  suae,  propheta  suum 
considerans  imperfectum,  tanquam  adhuc  elementarius  et 
rudis  in  formatione  verborum,  respondit :  A  A  A  Domine 
Deus,  nescio  loqui.  Moyses  etiam  dum  a  Domino  destina- 
tur  ad  liberationem  populi  Israel  de  iEgypto ;  Obsecro,  in- 
quit,  Domine,  mitte,  quem  missurus  es :  ab  heri  et  nudius 
tertius,  ex  quo  locutus  es  ad  servum  tuum,  impeditioris 
linguae  factus  sum.  Et  quis  hodie  a  pontificali  onere  se 
excusat  ?   quis   hodie    allegat   insufficientiam   suam  ?  quis 

hodie  invitus   trahitur,    aut   reclamat?    Ubi   hodie  similis 
Ammonio   invenitur  ?  quem   quum  clerus    et  populus   in 
episcopum  elegissent,electioni  nullatenus  consentire  volebat; 
praevalentibus   illis   et  invitum    trahentibus,    aurem   sinis- 
tram  cunctis  videntibus  sibi  radicitus  secuit,  dicens :    Lex 
divina  nullum  prsecisa  aure  episcopari  permittit.     Quum- 
que  Timotheus  patriarcha  censeret  hunc  episcopatu  dignum, 
etiamsi  nare  et  auribus  truncatus  esset,  dummodo  scientia  et 
virtutibus  praeemineret:  illis  rursum  Ammonium  rapientibus, 
et  invitum  trahentibus,  Ammonius  dixit :  Linguam  meam, 
propter  quam  vobis  placeo,  nisi  me  citius  dimittatis,  abscin- 
dam.     Dignitatis  equidem  appetitus  natione  ccelestis  est: 
in  coelo  concepit,  et  peperit  iniquitatem.      Per  hanc  affec- 
tabat  sedere  in  lateribus  Aquilonis,  qui  nondum  laboraverat, 
ut  sederet.     Sed  et  isti  nondum  laboraverunt,  ut  sedeant,  ut 
eminentiam  cathedrae  pastoralis  ascendant.      Nondum  pro- 
positum  perfectionis  aggressi  sunt.     Nondum  cum  Petro 
rete,  cum  Joanne  sindonem,  cum  Matthaeo  telonium,  cum 
Joseph  pallium,  cum  homine  evangelico  sepulturam  patris, 
cum  muliere  Samaritana  hydriam,  id  est,  cupiditatem  sseculi 
reliquerunt.     Peccato  talium,  quasi  filiorum  Heli  translata 
est   hodie  arca,  sive  gloria  Domini  de  Israel  in  Azotum, 
ignem,    scilicet,    concupiscentise.      Ignis   autem  iste    non 
inflammat,  sed  infumat,  non  illuminat,  sed  excaecat,  sicut 
scriptum  est :  Supercecidit  ignis,  et  non  viderunt  solem.  De 
Azoto   transfertur  in  templum  Dagon,  id  est,  tristitise,  vel 
desolationis.     Nonne  idolum  tristitise  et  mceroris  est  prae- 
latus  illitteratus  et  fatuus,  qui  in  ira  Dei,  et  populi  deso- 
latione  eligitur,  et  quasi  idolum  erigitur,    ut  veniat  quod 
legitur  in  Matthseo :   Quurn  videritis  abominationem  desola- 
tionis  stantem  in  loco  sancto,  id  est  in  ecclesia  Dei  :  tunc 
vae  praegnantibus,  et  nutrientibus.     Illi  enim,  qui  spiritum 
salutis  conceperant,  exemplo  talium  suffocantur.     Qui  vero 
vitae  ccelestis  alimenta  petebant,  nullo  verbi  divini  pabulo 
sustentantur.    Parvuli,  inquit  propheta,  petierunt  panem,  et 
non  erat.,  qui  frangeret  eis. 

Tu  igitur,  amantissime  pater,  qui  a  latere  summi  ponti- 
ficis  missus  es,  ut  legatione  fungaris  pro  Christo,  surge  in  ex- 
tirpationem  execratissimae  pestis  hujus.     Ecce  constituit  te 
Dominus  super  gentes  et  regna,  ut  evellas  et  destruas,  ut 
disperdas  et  dissipes,  et  aedifices,  et  plantes.  Accendatur  et 
ignescat  zelus  tuae  auctoritatis  adversus  ambitionis  malum, 
dissipa  et  evelle  plantationes  iniquas.     iEdifica,  et  planta  in 
ecclesia   Dei  tales,  quos  humilitas,  quos  innocentia,   quos 
vita   probatior   et   litteratura   commendet  ;    qui    subjectos 
doceant ;  qui  divites  non  palpent ;  pauperes  non  gravent  ; 
qui  minas  potentum  non  timeant ;  qui  crimina  corrigant,  et 
marsupia  non  emungant :   quorum  sermo  sit  doctrina;  quo- 
rum  conversatio  sit  justitia  ;  quorum   auctoritas  sit,  non    in 
habitu,  non  in  fastu,  sed  in  eruditione  et  defensione  fidei : 
quorum  vita  sit  publice  commendabilis :  quorum  memoria 
in  benedictione.  Ad  tuum,  et  collegae  tui  ingressum  quaeso 
laetetur    ecclesia   Christi,    ut   a    simoniacis    et    ambitiosis 
oppressa  sub   vestra  consolatione  respiret.      Congaudeant 
clerici,  et  exultent  populi,  se  hodie  in  vobis  suscepisse  cives 
apostolorum,  et  domesticos  Dei :  portantes  pacem,  et  illu- 
minantes   patriam,  nobis  et   aliis   vitae  aeternae   poscentes 
praemia,   ut    de    labore    et    solicitudine   vestrae   legationis 
immarcessibiles  justitiae  manipulos  reportetis. 


EPISTOLA  XXIV. AD  FAMILIARES  THOJVLE  ARCHIE- 

PISCOPI  CANTUARIENSIS.   [A.D.  1169 70.] 

Argumentum. — Reginaldus  archidiaconus  Sarcsberiensis  in  oflfensionem 
Thomee  archiepiscopi  exulantis  inciderat :  eum  ad  satisfactionem  et 
reconciliationem  paratum  Petrus  cupit  in  amicitiam,  et,  per  eam,  in 
societatem  persequutionis  restitui. 

Doletis,  et  causamini  quod  ad  archidiaconum  Saresbe- 
riensem  me  contuli :  sed  si  culpa  est,  accessisse  ad  eum, 
rcddit  me  necessitas  excusatum.  In  verbo  Domini  dico 
vobis,  quod  nec    noveram,  nec    audieram,   quod    dominus 

vester  adversus  eum  aliquid  rancoris  aut  odii  concepisset. 
Nunc  etiam  certissime  novi,  quod  vestro  domino  recon- 
ciliari  toto  corde  desiderat:  et  jam  nisi  inimicus  homo 
impedisset,  per  omnia  satisfacturus  se  ipsius  pedibus  humi- 
liter  advolvisset.  Adhuc  etiam  correctionem,  et  conver- 
sionem  ipsius  expecto  quotidie,  et  ad  hoc  operam  adhibeo 
diligentem.  Sed  sunt  aliqui  cum  eo,  qui  seminant  zizania, 
et  firmiter  interdicunt,  ne  domino  vestro  reconcilietur,  si 
patris  sui,  quem  super  omnia  diligit,  ac  totius  generis  sui 
salutem  et  quietem  desiderat.  Scitis  equidem,  quia  horao 
circumspectus  est  et  industrius,  vobisque  ac  domino  vestro 
fructuosissimus  esse  posset,  si  staret  vobiscum,  si  in  se 
partem  vestrae  persequutionis  exciperet.  Scio  etiam,  quod 
ad  hoc  eum  tenuissima  exhortatio  domini  Cantuariensis 
efncaciter  inclinaret.  Date  operam,  quaeso,  ut  ad  eum  a 
domino  vestro  super  hoc  litterae  dirigantur.  Quod  si  non 
facitis  vestrse  utilitatis  intuitu ;  faciatis  hoc  saltem  suse 
conversionis  et  salutis  obtentu.  Certe  Moyses,  ut  Hobab 
ab  errore  gentilitatis  averteret,  volens  ipsum  tanquam 
necessarium  retinere,  dicebat :  Proficiscimur  ad  locum, 
quem  Dominus  daturus  est  nobis :  veni  nobiscum,  et  bene- 
faciemus  tibi:  quia  Dominus  bona  promisit  Israeli,  noli 
nos  relinquere  :  tu  enim  nosti,  in  quibus  locis  castra  po- 
nere  debeamus,  et  eris  ductor  noster.  Si  Moyses  gentilem 
postulabat  sibi  fieri  ducem  :  non  erubescat  quaeso  Moyse 
minor  archidiaconum  sibi  adjungere  dolorum  et  laborum 
participem.  Archidiaconus  enim  hoc  prsecipue  desiderat, 
ut  pro  eo,  et  cum  eo  laborem  et  dolorem  inveniat.  Nuper 
legebamus  in  libro  Regum,  et  occurrit  nobis  verbum  illud 
Ethai  Gethaei  ad  David  egredientem  nudis  pedibus  de 
Jerusalem  a  facie  Absalon,  et  dicentem,  quod  ille  rever- 
teretur :  illeque  respondit ;  Vivit  Dominus,  quia  non  dere- 
linquam  te,  neque  in  vita,  neque  in  morte.  Suspirans 
ergo  archidiaconus :  Sic  faciat  mihi,  inquit,  Dominus,  et 
hoc  addat,  antequam  moriar,  ut  sic  possim  domino  Can- 
tuariensi,    et  ex    corde    hoc   dicere,    et    opere    adimplere. 

N 

Suggerite,  quaeso,  domino  archiepiscopo,  ne  clericum  suum 
verbis  provocet,  aut  minis  exasperet:  ne  dum  ligna  cum 
proximo   caeduntur  in  sylva,  ferrum  de  manubrio  securis 
evadat,  proximumque  interimat.     Ligna  enim,  teste  Gre- 
goria,  csedimus,  quum  per  increpationem  proximi  peccata 
succidimus:    sed    ferrum    securis    elabitur,    proximumque 
occidit,  dum  contumeliosa  correctio  conscientiam  proximi 
vulneratam  a  dilectionis    spiritu  in  mortale  odium  vertit. 
Sane  non  est  admonitio  accepta  in  oculis  Altissimi,  quae 
non  fit  ex  caritatis  intimo,  et  in  spiritu  lenitatis.     Quod 
liquido  patet  ex  verbis  Elise,  dicentis  ;  Ecce  spiritus  Do- 
mini  subvertens  montes,  et  conterens  petras,  et  non  in  spi- 
ritu  Dominus :  et  post  spiritum  commotio,  et  non  in  com- 
motione  Dominus :  et  post  commotionem  ignis,  et  non  in 
igne  Dominus :    et  post  ignem  sibilus  aurse  tenuis,  et  in 
sibilo    Dominus.       Nam,    quum    per    praedicta    terribilis 
increpatio    exprimatur,   per  sibilum    aurae   tenuis   blanda 
et  amica   exhortatio   designatur.      Haec    fit  cum  silentio, 
illa   fit   cum  iracundia   et  tumultu :     sicut   scriptum  est : 
Quoniam  aquse  Siloes  cum    silentio  currunt :    aquse  vero 
Rasin   transeunt   cum  tumultu.      Porro  dominus   Cantu- 
ariensis,  qui,  sicut  mihi  videtur,  jam   aggressus   est   arc- 
tioris   et   altioris   vitae    propositum,    non    spiritum    hujus 
mundi  accepit,  sed  spiritum  qui  ex  Deo  est.     Caritas  ergo 
Dei,  quae  diffusa  est  in  corde  illius,  usque  ad  proximum  se 
extendat,   sicut   decet   sanctum.     Unde,  si  Saresberiensis 
archidiaconus   perseverat  in  ea  satisfactione   et  obedientia, 
quam  promittit,  aperienda  sunt  ei  viscera  caritatis.     Ego 
autem  magnum  reputo,  tantum  lucrifacere  virum:  qui,  si 
vestigiis  domini  Cantuariensis  inhaeserit,  fructum  in  ecclesia 
Dei  faciet  tempestivum.     Si  adhuc  residet  in  animo  ejus 
adversus   archidiaconum  aliqua  suspicionis  occasio,   ante- 
quam   eundem  in  sacrarium    suee   familiaritatis   admittat, 
fidem  ipsius  cxperiatur  operibus.     Josue  quidem  non  prius 
angelum  amicum  recepit,  quam   amicum  esse   cognoverit : 
sciscitans    prius,    suusnc    esset,  an   adversariorum  ?    Illud 

verbis  assero  confidenter,  quoniam  si  conversionem  ejus 
procurare  voluerit,  in  eo  quod  Saulum  reperit,  Paulum 
inveniet.  Super  conversione  siquidem  et  salute  archi- 
diaconi  anxia  solicitudo  me  tangit :  non  enim  possum  eum 
non  diligere,  qui  frequenter  in  suis  benedictionibus  me 
prsevenit. 

EPISTOLA  XXV. — AD  OFFICIALEM  EPISCOPI  CARNO- 

TENSIS. 

Argumentum. — Hortatur  officialem,  ut  officium  susceptum,  obgraves 
et  multos  abusus  illi  conjunctos  deserat :  unde  et  prolixe  officialium 
fraudes  et  technas  describit. 

Magister   P.    Blesensis  Bath.   archid.    G.    qfficiali   episcopi 
Carnotensis  salutem,  et  salubre  consilium. 

Quia  te  affectuosissime  diligo  in  visceribus  Jesu  Christi, 

proposui  te  salutaribus  monitis  adhortari,  ut  de  Ur   Chal- 

dseorum,  et   de   medio   Babylonis   tempestivus   exeas,    et 

ministerium  damnatissimse  villicationis  omittas.    Scio,  quod 

munerum  cupiditas  subvertit  cor  tuum,  ut  fieres  officialis 

episcopi.     Quandoque  legeras,  sed  forte  negligebas  verbum 

illud  beati  Job  :  Ignis  devorabit  corpora  eorum,  qui  munera 

libenter  accipiunt.    Ideo  beatus  est,  qui  excutit  manus  suas 

ab   omni    munere.     Credo    hujusmodi   officiales    non    ab 

officii  nomine,  sed  ab  officit,  verbo,  mutuasse  vocabulum : 

Nam  genus  hoc  hominum,  quod  dicitur  Officiperdi : 
Officit  est  verbum  crudele  nimis  et  acerbum  : 
Dictio  plena  malis,  hinc  dicitur  officialis. 

Tota  officialium  intentio  est,  ut  ad  opus  episcoporum 
suae  jurisdictioni  commissas  miserrimas  oves  quasi  vice 
illorum  tondeant,  emungant,  excorient.  Isti  enim  sunt 
episcoporum  sanguisug^e,  evomentes  alienum  sanguinem, 
quem  biberunt.  Quia  testimonio  Scripturse,  Divitias,  quas 
congregavit  impius,  evomet :  et  de  faucibus  illius  extrahet 
eas  Deus.  Isti  sunt  quasi  spongia  in  manu  prementis,  et 
quasi  quaedam  colatoria,  divitias  suis  dominis  influentes,  et 

execrandis  acquisitionibus  nihil  sibi  praeter  peccati  sordem, 

et   fasculentiam   retinentes.      Quod    enim   aggregant  per 

oppressionem    pauperum,    episcopis    quidem    ad    delicias 

cedit,  officialibus  ad  tormentum. 

Sic  vos,  non  vobis,  mellificatis  apes. 
Sic  vos,  non  vobis,  accumulatis  opes. 

Isti  sunt  secretiora  illa  ostiola,  per  quae  ministri  Belis 

sacrificia,  qua3  super  mensam  ponebantur  a  rege,  clanculum 

asportabant.     Sic  Episcopus  quasi  longa  manu  bona  aliena 

diripit,  et  notam  criminis  a  se  removens,  suis  officialibus 

culpse   et   infamise   discrimen    impingit.     Ideo    quasi  sub 

umbra  episcopi,  et  obtentu  justitiae  palliatse  subditos  oppri- 

munt,    ecclesias   gravant,   reditus   alienos   violenter   inva- 

dunt :  oculos   habent  ad    munera ;    pupillo  et  viduae  non 

intendunt.     Verba  sunt  Jesu  filii  Sirach :  Concupiscentia 

spadonis    devirginat    juvenculam :    ita    et   qui  facit    per 

vim  judicium   injustum.      Spado   virginem   opprimit,    et 

prolem    in    oppressione    non    quserens,    sed   suae  libidini 

tantum  serviens,  corrumpit,  non  gignit:  sic  praslatus  ira- 

cundiae,    aut   avaritise   suse   satisfaciens,  nec  fructum  jus- 

titise    quaerens   corrumpit,    non    corrigit;    exasperat,    non 

emendat.     Quod  enim  fit  praetextu  fucatae  religionis,  aut 

simulatae  justitise,  non  fructificat  ad  vitam,  non  sedificat  ad 

salutem.     Parcit  Saul  optimis  gregibus  Amalec,  quasi  ea 

sacrificaturus  Deo,  et  divinam  incurrit  offensam.     Gedeon 

de  prseda  Madianitarum  facit  Ephod  :   et  hoc  ei,  et  domui 

suaB  versum  est  in  ruinam.     Hanc  administrationem,  quam 

tibi  damnabiliter  usurpasti,  patientius  ferrem  :  nisi  sacrarum 

litterarum  scientia  prseemineres.     Causse  et  judicia,  quibus 

te  imprudenter,    ne   dicam   impudenter,  immisces,  potius 

consuetudinario  et  saeculari  jure  quam  ecclesiastico,  deci- 

duntur.      Virum    litteratum    et    ecclesiasticum    non    sic 

decebat  saecularibus  negotiis  implicari.     Apostolus  ad  Co- 

rinthios   scribens   dicit :   Ssecularia   negotia   si   habueritis, 

eos   qui   contemptibiliores   sunt   inter   vos   constituite    in 

ecclesia  ad  judicandum.     Officium  officialium,  quorum  te 

nuuiero  aggregasti,  hodie  est,  jura  confundere,  suscitare 
lites,  transactiones  rescindere,  innectere  dilationes,  sup- 
primere  veritatem,  fovere  mendacium,  quasstum  sequi, 
sequitatem  vendere,  inhiare  exactionibus,  versutias  con- 
cinnare.  Isti  sunt,  qui  hospites  suos  gravant  superflua 
evectione,  et  multitudine  clientelse.  Quaerunt  delicatos 
et  superfluos  cibos,  quum  scriptum  sit:  Comedentes  et 
bibentes,  quse  apud  illos  sunt.  De  alieno  enim  prodigi,  de 
proprio  sunt  avari,  verborum  insidiatores,  et  aucupes 
syllabarum,  tendunt  laqueos  et  pedicas  in  capturam  pecu- 
nise:  jura  interpretantur  ad  libitum,  et  ea  pro  voluntate 
sua,  nunc  abdicant,  nunc  admittunt :  bene  dicta  depravant, 
prudenter  allegata  pervertunt,  rumpunt  foedera,  nutriunt 
simultates,  fornicationes  dissimulant,  matrimonia  distrahunt, 
adulteria  fovent,  penetrant  domos,  et  mulierculas  oneratas 
peccatis  captivas  ducunt,  diffamant  innoxios,  et  nocentes 
absolvunt:  et,  ut  multa  sub  verborum  paucitate  con- 
cludam :  dum  omnia  venaliter  agunt  filii  avaritiae,  servi 
mammonse,  se  diabolo  venales  exponunt.  Dominus  in 
evangelio  dicit:  Gratis  "accepistis,  gratis  date  :  et  Salomon 
in  parabolis :  Veritatem  eme,  et  noli  vendere  sapientiam, 
justitiam  et  doctrinam.  Vereor,  ne  te  rapiat  spiritus 
elationis  et  dominandi  lidido  ad  vanitates  et  insanias  falsas. 
Utinam  attenderes  verba  Sapientiae  talibus  comminantis: 
O  vos,  qui  placetis  vobis  in  turbis,  data  est  vobis  potestas  a 
Deo,  qui  interrogabit  opera,  et  cogitationes  vestras,  quoniam 
quum  essetis  ministri  regni  illius,  non  recte  judicastis. 
Horrende  autem  apparebit  Dominus,  et  judicium  duris- 
simum  his,  qui  prsesunt,  fiet :  atque  fortioribus  instat 
fortior  cruciatus.  Amice,  in  arena  hujus  sseculi  pericu- 
losissime  pugnas :  mors  te  sequitur,  vita  fugit,  caro  palpat, 
mundus  allicit,  leo  rugiens  et  quserens  quem  devoret, 
circumcurrit.  Omnis  enim  qui  in  agone  contendit,  ab 
omnibus  se  abstinet :  utinam  ab  hominibus  hujusmodi 
noxiis  abstineres  :  ut  nil  in  te,  quod  suum  est,  princeps 
hujus  mundi,  et  in  palsestra,  qua  curritur  ad  bravium,  nil 

haberet  adversarius,  quo  te  caperet,  aut  teneret,  aut  a 
bravio  retardaret.  Si  mihi  credis,  imo  si  credis  in  Deum, 
relinque  maturius  officialis  officium,  ministerium  damna- 
tionis,  rotam  malorum,  et  spiritum  vertiginis,  qui  te  ad 
inania  circumvolvit.  Miserere  animse  tuse  placens  Deo : 
cui  placere  non  potes  sine  perditione  officii. 


EPISTOLA  XXVI. — ad  socium  quendam  suum. 

Argumentum. — Scribit  se  deserto  juris  civilis  studio  theologiae  Pari- 
siis  operam  dare  ;  juris  civilis  studium  et  usum  non  convenire  clericis, 
propter  maximos  advocatorum  abusus. 

Domino  suo  B.  et  carissimo   socio   suo   P.    Blesen.   archid. 

Bathon.  salutem. 

In  epistolari  salutatione  ferventior  extitisset  nostra 
devotio :  nisi  vel  invida  mihi  locorum  distantia,  vel  raritas 
itinerantium  contrairet.  Vicarias  ergo  salutationes  praesens 
et  nunquam  intercisa  suppleat  affectio :  quumque  civilis 
possessio  corporalem  assistentiam  non  mendicet :  me;  licet 
remotum,  propinquiorem  habetis,  et  fortius  possidetis 
absentem :  nec  interstitium  locale,  corporumve  remotio,  vel 
temporum  intercursus  robur  dilectionis  evacuat.  Quod  si 
de  verborum  obligationibus,  legem  primam  attenditis, 

Intervallum  medii  temporis  obligationem  non  vitiat. 
Vester,  vobisque  devotissimus  operam  theologise  Parisiis 
indulgeo :  Bononiensis  castra  militiae  crebro  suspirans,  quse 
vehementer  amata  citius  et  prsemature  deserui.  Legimus 
tamen  de  usu  et  usufructu  legato,  quod  fructuario  liceat 
maturitatem  fructuum  prsevenire :  soletque  ex  olivis  citra 
maturitatis  tempora  uberior  olei  copia  emanare.  Currens 
ergo  ad  oleum,  quod  Aaron  cum  laganis  jubetur  offerre, 
leges  saeculi  saluto  ad  tempus,  ne  peccatoris  oleum  me 
impinguet.     Lex  enim  Domini,  lex  immaculata,  convertens 

animas :  meque  praevaricatorem  legis  divinae  constituerem, 
nisi  cum  qualiquali  theologiae  notitia,  nisi  cum  pugillo 
similse  thus  offerrem.  Lex  equidem  ssecularis  gloriosa 
supellectili  verborum,  lepidaque  orationis  urbanitate  lasci- 
viens  me  vehementer  allexerat  et  inebriaverat  mentem 
meam.  Sed  abhorret  propheta  aureum  calicem  Babylonis  : 
ubi  designatus  est  lepor  eloquentiae  sedificans  ad  gehennam. 
Adhuc  tamen,  quia  nondum  dilatavi  gressus  meos  in  lege 
Domini,  lectioni  Codicis  et  Digestorum  plerumque  ad 
solatium,  non  ad  usum,  tempus  vacationis  impendo. 

Res  plena  discriminis  est  in  clericis  usus  legum :  totum 
enim  hominem  adeo  sibi  vendicat,  ut  eum  rei  familiaris 
providentia  fraudet,  suspendat  a  spiritualibus,  a  divinis 
avellat.  Ideo  Joannes  Chrysostomus,  sicut  tripartita  refert 
historia,  licet  scientia  civili  et  facundia  praeemineret,  noluit 
tamen  ad  instantiam  amicorum  gerere  officium  advocati. 
Periculosum  est  ita  se  legibus  humanis  impedire,  ut  mens 
per  horulam  a  divinse  legis  meditatione  jejunet.  Nemo 
simul  potest  precari,  et  orare,  petere  et  postulare,  exercere 
Christi  ministerium  et  officium  advocati,  ne,  dum  in  utroque 
festinat,  neutrum  bene  peragat. 

Non  inficior  neque  denego :  bonum  est  scire  leges,  sed 
non  ad  quaestum,  non  ad  iniquum  juris  compendium,  sed 
ad  inquisitionem  veritatis,  et  judicii  sequitatem  :  si  forte  me, 
aut  alium,  aliquando  oporteat  esse  judicem,  aut  judicis 
assessorem.  Hodie  soli  avaritise  militant  patroni  causarum : 
illudque  quondam  venerabile  nomen,  et  gloriosa  professio 
advocati  notabili  venalitate  vilescit,  dum  miser  et  perditus 
linguam  vendit,  lites  emit,  matrimonia  legitima  dissolvit, 
amicitias  rumpit,  sopitarum  litium  cineres  resuscitat,  pac- 
tiones  violat,  detrectat  transactiones,  privilegia  frangit,  et 
in  capturam  pecunise  pedicas  et  retiacula  tendens  jura 
omnia  intervertit.  Ideo  constitutio  imperialis  ab  officio 
postulandi  removet  litium  redemptores.  Jure  autem  prae- 
torio,  atque  interpretum,  in  praevaricantes  vel  alias  delin- 
quentes  pcense  extraordinarise  statuuntur.     Debuerat  advo- 

catus,  quod  gratis  acceperat,  gratis  dare,  advocare  pro 
pupillo  et  vidua,  pro  utilitate  reipublicae,  pro  ecclesiae 
libertate,  nil  exigens,  sponte  oblata  suscipiens,  eripiens 
inopem  de  manu  fortioris,  egenum  et  pauperem  a  diripi- 
entibus  eum.  Fructuosius  esset  ei  salarium  modicum  et 
honestum,  quam  sinum  inexplebilis  avaritise  per  fas  et 
nefas  extendere  in  immensum :  nam  melius  est  modicum 
justo  super  divitias  peccatorum  multas.  Si  talentum  sci- 
entiae  sibi  a  Domino  commendatum  sponte  et  gratis  expen- 
derit,  non  est  abbreviata  manus  Domini,  ut  ei  respondere 
ad  meritum,  et  ampliora  etiam  conferre  non  possit.  Hoc 
igitur  secure  commendet  patri  orphanorum,  et  judici  vidu- 
arum  :  ipse  enim  promissor  est  magnificus,  et  munificus 
retributor. 


EPISTOLA    XXVII. AD    CANONICOS    DE     BELLOVIDERE. 

[A.D.  1171.] 

Argumentum. — Docet  obitum  S.  Thomae  martyris  Cantuar.  archi- 
episcopi  non  esse  deflendum,  utpote  qui  vitam  terrenam  cum  coelesti, 
miseram  cum  gloriosa  commutarit.  Virtutes  ejusdem  accurate  de- 
scribit  :  ac  monachos  ejus  cathedrales  arguit,  quod  clanculum,  con- 
tempta  communi  episcoporum  et  abbatum  electione,  successorem 
elegerint :  optat  denique  ut  summus  Pontifex  tam  clericorum,  quam 
monachorum  ambitionem  coerceat. 

Carissimis  fratribus  et  amicis  suis   canonicis  de  Bellovidere 
magister  P.  Blesensis  Batho.  Archi.  salutem  et  dilectionem. 

Decessit  pastor  animarum  nostrarum,  cujus  obitum  flere 
decreveram ;  sed  recessit,  non  decessit :  abiit,  non  obiit. 
Mors  enim  per  quam  mirificavit  Dominus  Sanctum  suum, 
non  est  mors,  sed  dormitio :  portus  mortis,  et  porta  vitse, 
introitus  in  delicias  coelestis  patrise,  in  potentias  Domini,  in 
abyssum  claritatis  aeternse.  Peregre  siquidem  profecturus, 
sacculum  pecuniae  secum  detulit,  in  plenilunio  reversurus : 
ejus  enim   anima,  dives    meritis,    recedens    a    corpore,    in 

resurrectione  generali  et  plena  ad  antiquum  hospitium 
revertetur.  Quum  multas  virtutes  quasi  merces  varias  in 
unum  fasciculum  comportaverit  ad  ccelestes  nundinas 
profecturus,  plena  dierum  vetula,  mors  saeculi  scilicet,  anus 
improba,  litigiosa,  querula,  importuna,  invida,  inimica 
et  subdola,  ccepit  revolvere  sarcinulas  ejus,  et  scru- 
pulosius  explorare,  si  quid  esset  in  illo  meritorum  ih- 
volucro,  quod  ad  ipsius  dominium  pertineret.  Ipse  autem 
tanquam  vir  circumspectus  et  prudens  noluit  vitse  suae 
sustinere  dispendium.  Diu  enim  desideraverat  dissolvi,  et 
esse°cum  Christo,  et  tunc  permaxime  suspirabat  exire  de 
corpore  mortis  hujus.  Modicum  itaque  pulveris  projecit 
in  os  vetulae,  quasi  vice  tributi,  et  nomine  vectigalis.  Inde 
ccepit  falsus  ille  rumor  populariter  evagari  et  passim  ple- 
bescere,  quia  fera  pessima  devoravit  Joseph.  Tunica 
siquidem,  qua  spoliatus  est,  fallax  nuncia  mortis  erat.  Jo- 
seph  enim  vivit,  et  dominatur  in  tota  terra  iEgypti.  Beata 
ejus  anima  corruptibilibus  exonerata  exuviis  de  pulvere 
hujus  conversationis  libera  evolavit  in  ccelum.  Assumpta 
est  ab  eo,  qui  dicit :  Vado  parare  vobis  locum :  iterum 
autem  veniam,  et  assumam  vos  ad  meipsum.  Consum- 
matus  in  brevi  explevit  tempora  multa ;  raptus  est,  ne  malitia 
immutaret  intellectum  ipsius.  Vocatus  est  in  ccelum,  quo 
mundus  non  erat  dignus :  nec  est  exstincta  lucerna  hsec, 
sed  flatu  transitorio  percussa  est,  ut  luminosius  splendeat, 
et  jam  sub  modio  non  abscondita  luceat  omnibus  qui  in 
domo  sunt.  Visus  est  oculis  insipientium  mori,  sed  vita 
ejus  abscondita  est  cum  Christo  in  Deo  :  Mors  eum  vicisse 
et  absorbuisse  visa  est,  sed  absorpta  est  mors  in  victoria. 
Desiderium  cordis  ejus  tribuisti  ei,  Domine :  diu  enim 
militaverat  tibi  propter  verba  labiorum  tuorum  custodiens 
vias  duras.  Sane  a  primitivis  adolescentise  moribus,  coepit 
morum  maturitate  senescere,  atque  prurientes  carnalis 
insolentise  motus,  vigiliis,  jejuniis,  disciplinis,  cilicio,  ct 
jugis  continentiae  balteo  cohibere.  Vocatus  est  itaque  a 
Domino  tanquam  Aaron  ad  dandam  scientiam  salutis  plebi 

ejus  ut  redderet  populum  acceptabilem  Domino,  sectatorem 
bonorum   operum,  et  pararet  Domino  plebem  perfectam. 
Elegit  eum  Dominus  in  sacerdotem  sibi,  ut  esset  in  po- 
pulo  ejus  ductor  et  doctor,  vitae  speculum,  pcenitentia3  forma, 
et  sanctitatis  exemplum.     Deus  scientiarum  Dominus  de- 
derat    ei    linguam    eruditam,  et    infudcrat   ei    abundanter 
spiritum  sapientias  et  intellectus,  ut  esset  inter  doctos  doc- 
tior,  inter  sapientes  sapientior,  inter  optimos  melior,  inter 
lmmiles  socius,  inter  maximos  major.      Erat  preeco  vcrbi 
divini,  tuba  Evangelii,  amicus  sponsi,  columna  cleri,  oculus 
cseci,   lingua  muti,    pes   claudi,   sal    terra3,  patria3   lumen, 
minister  altissimi,  vicarius  Christi,  Christus  Domini.     Tota 
conversatio  ejus  erat  schola  honcstatis,  morum  sedificatio,  et 
structura  salutis.     Erat  in  judicio  rectus,  in  dispensatione 
industrius,    in    pra3cipiendo    discretus,    in    loquendo    mo- 
destus,     in    consilio    circumspectus,    parcissimus    in     cibo 
recipiendo,  in  donando  largissimus,  in  ira  pacificus,  in  carne 
angelus,    inter  injurias    mansuetus,    timidus   in    prosperis, 
securissimus  in  adversis,  in  eleemosynis  effusus,  in  miseri- 
cordiis  totus.     Erat  religiosorum  gloria,  delicia3  plebis,  timor 
principum,  Deus  Pharaonis.     De  isto  possumus  fiducialitcr 
dicere,  et  cantare :  quia  post  aurum  non  abiit,  nec  speravit 
in     thesauris    pecuniae,    qui  nec  acceptor    munerum,    nec 
acceptator    esse    dignatus    est   personarum.      Caeteri    in 
eminentire  cathedralis  apicem  sublimati,  statim  curam  carnis 
propensius    agunt,    circumspectius  se  dietant,  non    minus 
timent  corporis  segritudinem,  quam  gehennam,  et  in  omnibus 
spatium  vitae  productioris  affectant.     Iste  vero  a  primo  sua3 
promotionis    ingressu,  summo    dcsiderio    appetebat   finem 
vita3,  imo  ut  verius    loquar,    vivendi    principium.      Nam, 
sicut    Salomon    ait:    Quum    cousummaverit    homo,    tunc 
incipit.      Hujus  enim  vita3  transeuntis  egressus,  ingrcssus 
est  ad  illam,  qua?  non  transit  nec  desinit,  vitam.     A  tene- 
rioribus  annis   incipiens,  singulis    retatibus,  quasi    singulis 
diei  horis,   tanquam  diligens    cultor  et    strenuus  in   vinea 
Domini  Sabaoth  laboravit :  et  sic  in  consummationc  Sanc- 

torum    vitse    transitoriae   cursum    clausit.       Sane   jamdiu 

conversatione  coelestis,  et  a  corpore  peregrinans  anhelabat 

ad   iilas  coelestes   delicias    temporalis   vitae    transire    com- 

pendio.     Ideo  propositum  et  signum  peregrinationis  arri- 

piens  de   torrente  in  via  bibit :    propterea  exaltatum  est 

nomen  ejus  in  patria.     Sic  domini,  et  fratres  nostri  mona- 

chi   cathedrales   pupilli   facti   sunt   absque    patre.      Deus 

autem,  qui  eduxit  de  mortuis  pastorem  magnum  ovium  in 

sanguine   testamenti  seterni  Dominum   Jesum    Christum, 

ipse,  ut  verbo  Moysi  utar,  provideat  virum,  qui  sit  super 

multitudinem    hanc.        Porro   plurimi    conqueruntur,   et 

impatientissime    ferunt   quod    Christi     tunica   inconsutilis 

inter  eos  et  episcopos  terrse  scissa  est:    nec  tantum  vacca 

et  aries,  sed  turtur  et  columba  divisse   sunt,  et  altrinsecus 

separatse.       Ausa    est  irrumpere  usque  ad  religionis  pro- 

fessores  magistra  illa  discordiae,  odii  fomes,  et  occasio  scan- 

dalorum  praesumptuosa,  scilicet,  usurpatio  seorsim  et  sin- 

gulariter  eligendi:   ut   contempta  et  abjecta  episcoporum 

et  abbatum  deliberatione  communi  fieret  electio  clandestina 

et  furtiva,  et  consuetudini  contraria,  inimica  legibus,  dam- 

nata  decretis,    et  moribus  reprobata.     Omnes  cseteri,   qui 

nunc  injuriam  et  contemptum  suum  reputant,  eam  quam 

monachi  fecerunt  electionem,  in  personam,  quae  nominata 

est,  sua  vota  libenter  et  unanimiter  sine  omni  scissura  et 

scandalo  contulissent.    Nunc  autem  vereor  ne  hsec  electio, 

quod   Deus  avertat,   sit   ejus   dejectio :  et   hsec    acquisitio 

umbraticse  libertatis  convertatur  ecclesise  Christi  in  mate- 

riam   servitutis.      Sane  pestis  hsec,  et  alise  innumerabiles 

corpus   ccclesiae  generalis  hodie    inficiunt   et  corrumpunt. 

Irruunt  laici  in  sancta  Sanctorum  :  sanctuarii  vero  lapides 

disperguntur  in  capite  omnium  platearum.     Convertuntur 

hodie  claustra  in  castra  et  fora  :  religiosi  in  ethnicos,  pas- 

tores  in  lupos,  lilium  in   spinam,  aurum  in  scoriam,    fru- 

mentum  in  lolium,  vinum  in  acetum,  oleum  in  amurcam. 

Respiciat  Dominus  in  faciem  testamenti  sui,  ct  non  det  in 

conculcationcm     vineam,    quam    plantavit    dextera    ejus, 

ccclesiam,  quam  acquisivit  sanguine  suo.  Suscitet  spiritum 
Moysi,  et  erigat  cornu  illius  unicornis,  episcopi  illius  unice 
summi  et  singulariter  generalis,  quatenus  arripiat  judicium 
manus  ejus,  ut  cornu  suo  ventilet  Syriam,  intonet  contra 
Edom,  fulminet  contra  vitulos  Betliel,  contra  idola  iEgypti, 
contra  pingues  vaccas  Samaria3,  contra  sacerdotes  Baal, 
contra  pastores  pascentes  seipsos,  contra  judices,  qui  con- 
dunt  iniquas  leges,  contra  canes  mutos  non  valentes  latrare, 
contra  amphoram  Zacharise,  contra  vasa  pastoris  stulti, 
contra  ambitionem  Simonis  Magi,  contra  tyrannidem  saeculi, 
et  ambitionem  claustri,  contra  prsevaricantes,  contra  arro- 
gantes,  contra  oppressores  pauperum,  contra  turbatores 
ecclesiasticse  pacis,  et  fidei  subversores. 


EPISTOLA   XXVIII. — rotroci    epist.   ad  willelmum 

SENONENSEM    ARCIIIEPISCOPUM.   [A.D.    1172.] 

Argumentum. — Rothrodus  Archiepiscopus  Rothornagensis  implorat 
opem  archiepiscopi  Senonensis,  ut  exitium  ccclesiac  Rothomagensi, 
ejusque  nobilissimac  villac  Andeliac,  ex  bello  inter  reges  Anglorum  et 
Francorum  orto  impendens,  sua  industria  amoliatur. 

Willehvo  Senonensi  arckiepiscopo,  et  apostolica  sedis  legato  R. 
Rotkomag.  salutem  et  spiritum    compassionis  qfflictis  im- 

pendcre. 

Si  ad  memoriam  reducantur  ecclesiae  nascentis  exordia: 
sicut  inter  credentes  erat  unitas  in  fide,  in  spiritu,  in  bap- 
tismo :  sic  in  unum  facultatibus  contributis,  unum  crat 
omnibus  votum,  relevare  paupcrum  indigentias,  et  om- 
nium  necessitates  tanquam  proprias  reputarc.  Una  siqui- 
dcm  et  indivisa  est  Domini  tunica :  ncc  unquam  passa 
est  divortium  sponsa  Christi,  nec  contumclias  pcllicis  alicnaj 
sustinuit,  cujus  unitatem  sponsus  in  Canticis  attcstatur, 
dicens:  lTna  est  columba  mea,  dilecta  mca.  Noluit  eam 
numerosa    pluralitate    ccnscri.      Licet   cnim   plures    sint 

ecclesise,  sic  tamen  in  unius  compagem  corporis  uni- 
untur  :  ut  sicut  unius  membri  lsesione  membra  corporis 
omnia  quodam  compassionis  participio  molestantur,  sic 
unius  ecclesiae  desolatio  in  communem  gemitum  con- 
vertatur.  Quum  itaque  in  vinculo  caritatis  singularitas 
locum  non  habeat,  sed  in  dispendium  commune  redundet, 
quicquid  toleratur  a  singulis,  quia  ex  prsesenti  regum  dis- 
cordia  exitialem  ecclesise  Rothomagensi  videmus  imminere 
ruinam,  advestram  gratiam  devolamus:  de  cujus  dilectione 
et  prudentia  pleniorem  in  Christo  fiduciam  reportamus. 
Vos  enim  estis,  in  cujus  consilio,  et  auxilio  potissimam  suae 
salutis  ancoram  navicula  B.  Petri  constituit  :  quum  inter 
schismaticse  persequutionis  fluctus  periculosius  scstuaret, 
vobis  contulit  Deus  in  pueritia  super  senes  intelligere,  et 
futuram  naturse  canitiem  maturiore  morum  senio  praevenire. 
Fluxos  adolescentise  motus  in  vobis  ratio  magistra  cohibuit, 
ut  omni  lascivise  libertate  prsecisa,  nec  forma,  nec  nobilitas 
nec  opum  exuberantia,  nec  potestas,  nec  csetera,  quibus 
pudicitia  expugnatur,  propositum  interverterent  castitatis  ; 
sed  modesta  in  omnibus  conversatio  plus  angeli  quam 
hominis  exhiberet.  Cseteras  virtutes,  quibus  miraculose 
fulgetis,  sub  silentio  praeterimus  :  nec  enim  nostra  prseconia 
mendicatis,  cujus  honestatem  et  prudentiam  fama  latissime 
promulgavit. 

Ad  nostras  et  ecclesise  nostrae  pressuras  revertimur,  quibus 
nos  hostilitas  circumvallat.  Scitis  enim,  qualiter  in  Nor- 
mannorum  perniciem  Francia  tota  conjuraverit :  nec  immi- 
nentis  ruinse  dispendium  Rothomagensis  ecclesia  declinabit, 
nisi  vestrse  celsitudinis  ope  et  consilio  fulciatur.  Si  ergo 
ad  prsefatam  ecclesiae  unitatem  respiciatis,  vestrum  est  aver- 
tere  quod  timemus,  vestrum  est  necessitates  nostras  omni 
praevenire  cautela,  quatenus  caritas  non  ficta,  et  amica 
compassio  se  talem  negotiis  alienis  impendat,  qualem  se 
propriis  exhiberet.  Recordetur  dominus  rex  Francorum, 
Rothomagensem  ecclesiam  suam  esse,  quse  pro  illo  assidue, 
tanquam  pro  regc  suo  unico  spccialiter  interpellat,   suasque 

facultates  omnino  de  ejus  jurisdictione  cognoscit.  Rcgi?e 
majestati  non  congruit  depopulari  quod  suum  est,  aut  illas 
expugnare  ecclesias,  quarum  tutor  est,  et  patronus.  S,i  nos 
alius  infestaret,  ab  ipso,  non  aliunde  remedium  quaereremus. 
Andeliacum  ergo,  et  alias  possessiones  nostras  ipsius  et 
vestrae  protectioni  committimus  et  tuteke.  Sane  quum  de 
discretione,  et  consilio  vestro  dispositio  regni  Francorum 
tota  pendeat,  quum  in  manu  vestra  corda  sint  regum,  et  ad 
vestrse  ordinationis  arbitrium  populi  inclinentnr,  vobis 
incumbit,  quae  ad  pacem  sunt,  quaerere  :  vel,  si  hasc 
dissentio  ad  pacem  reformari  non  potest,  saltcm  res  eccle- 
siasticas,  quas  vestroe  tuitioni  commisimus,  ab  incursibus 
bellicis  liberare.  Quumque  Andeliacum  nobis  et  commen- 
salibus  nostris  unicum  sit  vivendi  subsidium,  villse  nostrrc 
parcite,  si  vultis  parcere  vita3  nostrre. 


EPISTOLA    XXIX. AD    ABBATEM,    ET    CONVENTUM 

S.   ALBANI. 

AiiGUMENTUM. — Queritur  de  inhospitalitate  prioris  de  Wallingford, 
multaque  in  laudem  hospitalitatis~affert,  adclens  ad  ea  jam  olim  prifi- 
cos  monachos  et  monasteria  imprimis  commcndata  fuissc. 

Revcrendis  patribus  ct  amicis,  abbati  ct  conventui  S.  Alban?\ 
Magister  P.  Dlesensis  Dath.  archidiac.  salutem  in  vero 
salutari. 

Nuper  de  archidiaconatus  mei  visitatione  redibam,  pra> 
mittcns  scrvientes  meos  apud  Wallingfordiam,  qui  milii 
hospitium  pr?epararent :  ipsi  vero  quum  a  priore  loci  illius 
domos  ibi  vacantes  ad  usum  unius  noctis  mihi  commodari 
petercnt,  et  jam  illuc  omnia,  quae  nobis  et  jumentis 
crant  necessaria,  comportassent :  prior  eis  in  multa  su- 
pcrbia  ct  abusione  respondit,  et  pcnc  usque  ad  vcr- 
berum  contumcliam  prorumpcns,  cos  ignominiosa  vcr- 
borum    turpitudine    laccssivit.      Domus    cquidcm    vcstra 

nominatissima  quondam  in  observantia  religionis  et  ordinis 
in  hospitalitatis  etiam  exhibitione  longe  lateque  solet  odorem 
suavitatis,    et   fragrantiam     gloriosse   opinionis     effundere. 
Nunc  autem  in  injuriam  capitis  membri  inferioris  putredo 
refunditur,    et   ex   particulari   corruptione    totius    corporis 
vitium  sestimatur.    Verbum  apostoli  est  ad  Hebrseos  :  Hos- 
pitalitatem  nolite  oblivisci  :  propter  hanc  enim  placuerunt 
quidam  angelis  in  hospitio  receptis.     Ubi  est,  quseso,  illa 
hospitalitatis  gratia,  quam  olim  vestri  antecessores  exerce- 
bant   in  Scithim  ?  Mutius,  Apollonius,  Paphnutius,    Ma- 
carius,  Antonius,  Paulus:  inter  quos  diutissime  certatum 
est   pia    contentione,    quis   alteri  panem  frangeret,  quum 
Dominus  gratia  hospitalitatis  quotidianum  annonse  stipen- 
dium    duplicasset.       Edictum   principis   apostolorum    est : 
Estote    hospitales  invicem  sine  murmuratione.     Princeps 
etiam  principum  in  judicio  tremendo  quibusdam  dicturus 
est :   Hospes  fui,  et  non  collegistis  me.     Hospitalitatis  fuit 
meritum,    quod  duo  discipuli  euntes  in  Emmaus,    acrisia 
sublata,  in  fractione  panis  Dominum  cognoverunt.  Pleri- 
que  etiam  autumant  beatum  Gregorium  fuisse  illum  patrem- 
familias,  qui  in  expositione  ejusdem  Evangelii  legitur  in 
leproso  Dominum  suscepisse. 

Prosapia  regis  Anglise,  quia  unus  de  antecessoribus  ejus, 
cuidam  leproso,  quem  in  hospitio  receperat,  gratiam  of- 
ficiosae  humanitatis  exhibuit,  ab  officio  forestarii  in  emi- 
nentiam  regise  dignitatis  ascendit.  Hospitalitatis  gratia 
suscepit  Abraham  de  Sara  sene  et  sterili  filium,  in  quo 
Dominus  benedictionem  omnium  gentium  repromisit. 
Angeli  hospites  liberaverunt  Loth  de  subversione  et  in- 
cendio  Sodomorum.  Raab  ab  hospitibus  suis  Caleb  et 
Josue  in  eversione  Jericho  salutem  suse  domus  obtinuit. 
Hospitalitas  Sunamitidis  dedit  ei  filium  precibus  Helissei, 
eumdemque  mortuum  suscitavit.  Pauperi  viduae,  quse 
Eliam  hospitio  suscepit  et  pavit,  coelesti  gratia  influente, 
postea  nec  oleum,  nec  farina  defecit.  Expressa  simili- 
tudinis   forma,    dum  in   monasteriis   florebat   hospitalitas, 

principes  terrae  loca  religiosorum  passim  et  certatim  magnis 
facnltatibus  ampliabant :  deficientibus  autem  vasis,  oleum 
stetit.  Ex  quo  enim  tempore  in  monasteriis  deficere 
cocpit  Hberalitas  hospitalis;  stetit  ac  cessavit  magnatum 
largitio  :  vereorque  ne  pauperis  viduse  filii,  quos  propheta 
liberaverat,  iterum  a  creditoribus  rapiantur  in  servos. 
Sancta  enim  religio,  quse  monachorum  mater  est,  datur 
hodie  in  conculcationem :  possessiones  illius  trahuntur  in 
direptionem  et  praedam  :  et  quod  olim  devota  principum 
munificentia  contulit :  modernorum  avaritia,  non  sine 
magno  foenoris  dispendio,  revocare  et  auferre  pracsumit. 
Multos  equidem  a  magnatum  familiaritate  et  gratia  separat 
dcfectus  hospitalitatis.  Sic  brachio  contrito,  humerus  a 
junctura  sua  cadit :  dum  reverenda  olim  religionis  auctoritas 
principum  oppressione  calcata  vilescit,  et  evenit  imprccatio 
illa  Job  dicentis :  Si  comedi  buccellam  meam  solus  :  quia 
ab  infantia  mea  crevit  miseratio  mecum,  et  de  utero  matris 
meae  mecum  egressa  est.  Si  foris  stetit  peregrinus  :  si 
ostium  meum  viatori  non  patuit;  humerus  meus  a  junctura 
sua  cadat,  et  brachium  cum  ossibus  conteratur.  Sane 
prsefatus  priora  quandoque  graviter  occasione  ejusdcm 
delicti  punitus  est .  credebamque  quod  ei  vexatio  dedisset 
intellectum,  sed  adhuc  manus  ejus  extcnsa  est :  nec  a  vestrse 
domus  dehonestatione  ccssabit,  doncc  humerus  a  junctura, 
morbidum  pecus  a  grege,  membrumque  putridum  a  corporo 
pra^cidatur. 


EPISTOLA  XXX. AD  R.  BATIIONIENSEM  EPISCOPUM 

ELECTUM.    [A.D.1175.] 

Argumentum. — "Pctrus  semcl,  iterum,  tcrtio  pcr  quictem  viderat 
amicum  suum,  ad  quem  scribit,  Episcopi  oruari  insignibus :  eam 
visiouem  eidum  patefacit ;  optatque  undecunque  tandem  orta  sit, 
ut  suum  couscquatur  effectum. 

Carissimo  domino  et  amico,  R.    Bathon.    electo   P.    Blesen. 
Bath.  archidiac.  salutem,  et  prosperos  ad  vota  successus. 

Quum  humanae  conditionis  status  motu  multiplici  vari- 
etur,  nihil  in  temporalibus  invenio,  praeter  unum,  quod 
vitae  coelestis  imaginem  repraesentet.  Sola  dilectio  est, 
quam  non  alterat  casualis  eventus,  quam  separatio  corporalis 
non  dividit,  quam  temporis  longitudo  non  abolet,  quse 
defectui  non  succumbit.  Sola  dilectio  est,  per  quam 
dominos  et  amicos  absentes  videmus,  alloquimur,  amplex- 
amur  :  quse  sic  quadam  angelica  agilitate  et  imaginario 
commeatu  transvolat  et  recurrit,  ut  nihil  de  damno  cor- 
poreae  molis,  aut  distantise  localis  injuria  conqueratur. 
Vestram  itaque  prassentiam  mihi  imaginationibus  dies, 
visionibus  noctes  offerunt  incessanter.  Sed  nunc  in  vobis 
non  prius  aspectos  titulos  novae  majestatis  intueor:  et 
fortasse  mens  mea  anxia  de  vestra  promotione,  vel,  quod 
factum  est,  jam  sentit :  vel  quod  in  proximo  futurum  est, 
voto  certiori  praesagit.  Deo  teste,  et  conscientia  mea 
loquor.  Dominica  die  illa,  qua  cantatur :  Ego  sum  pastor 
bonus,  mihi  videbatur  in  somno,  quod  te  pontificalibus 
indumentis  ornabat  quaedam  praegrandis  et  admodum 
reverenda  persona,  quse  statura  Ebroicensem  episcopum, 
Rothomagensem  vero  archiepiscopum  referebat  aetate. 
Quumque  illi  operi  hilaris  et  devotus  assisterem  :  videbam 
pedes  tuos  in  caligis,  et  manum  tuam  nullo  annulo  insig- 
nitam.  Quserebam  tacitus,  quid  hoc  esset.  Respon- 
densque  ille  vir  venerabilis :  Annulum,  inquit,  aureum  non 
habebit  ad  tempus,  sed  lapideum,  id  est,  quem  gemma  una 
circulata  continuet :  pretiosiora  vero  sandalia,  et  majorem 
annulum  sua  mater  ei  tandem  datura  est,  per  astutiam 
adolescentis,  cui  a  sacerdote  corona  promittetur :  sed  uter- 
que  sua  expectatione  fraudabitur.  Iste  cito  transibit  ad 
patres  :  ille  adversus  et  reversus  donativis  utetur.  Unum 
scias,  quia  receptis  argenteis  utraque  sandalia  extorquebis. 
Dum  hoc  in  somnis  agerem,  et  inanis   caperem  delicias 

p 

visionis,  ad  Matutinas  pulsatum  est ;  et  abstulit  campanarum 
improbitas,  quod  beata  dormitio  conferebat.  Hanc  visio- 
nem  secundo  et  tertio,  eadem  rerum  serie  nox  secunda 
replicuit.  Quumque  curiositatis  humanse  sortibus,  et 
revolutione  psalterii  hujus  visionis  eventum  diligentius 
explorarem ;  primum  oculis  meis  versus  ille  se  obtulit : 
Moyses  et  Aaron  in  sacerdotibus  ejus.  Ego  quidem,  quid 
revelatio  nocturna  portendat,  ignoro.  Verumtamen  quia 
fidelitati  et  devotioni  vestrae,  quam  regiae  necessitatis  expe- 
rientia  tot  laboribus,  tot  examinavit  periculis,  non  videbam 
sequa  lance  responderi,  jugiter  longa  voti  expectatione 
torquebar :  et  credo,  quod  de  reliquiis  cogitationum,  quas 
diutissime  spes  incerta  protraxerat,  anima  dormientis  sibi 
prsefatae  visionis  imagines  figuravit. 

Faciat  tibi  Domiuus  secundum  cor  meum,  et  in  te 
mirificans  voluntates  meas,  suo  non  fraudet  effectu  dili- 
gentis  affectum. 


EPISTOLA    XXXI. AD    RADULPHUM    ABBATEM    DE 

FONTANIS. 

Argumentum. — Gratias  agit  tum  R.  abbati,  quod  se  graviter  ex  morbo 
afflictum  miseratus  sit,  tum  imprimis  Deo,  quod  misericorditer 
flagellarit,  fuseque  ex  sacris  litteris  ostendit  iufirmitates,  aliasque 
hujus  vitge  afflictiones  salutares,  utiles  et  dulces  esse,  ac  inter  sin- 
gularia  Dei  dona  numerandas. 

Reverendo  patri,  et  domino  R.  Dei  gratia  abbati  de  Fontanis, 
suus  P.  Blesensis  Bath.  archid.  salutem  in  eo,  sine  quo 
non  est  salus. 

Audivi,  quam  pia  benignitate  condoletis  meis  doloribus, 
et  mala  quse  patior,  communicatis  vobis  quodam  sustinentiae 
participio,  et  intimse  compassionis  affectu.  Gratias  ago 
gratiae  largitori,  quia  me  misericorditer  flagellavit :  quum 
enim  ambularem  in  magnis  et  mirabilibus  super  me,  et  quasi 

super  ventum  me   continua  prosperitas  elevasset,  elevans 

allisit  me  Dominus,  et  humiliavit  me,  qui  est  ante  ssecula. 

Secundum   duritiam   meam,    et   cor   impcenitens   thesau- 

risabam   mihi    iram   in   die    tremendi  judicii.      Christus 

iram  mihi  convertit  in   gratiam,   infirmari  me  volens,   ne 

gravius  infirmarer.     Eram   salutis  mese  neglector  et  im- 

memor:    sed   desidem,    et   in   via   Domini   lentescentem 

infirmitatum  multiplicitas  stimulavit  ad  cursum.      Verbum 

prophetae  est :  Multiplicatse  sunt  infirmitates  eorum  :  postea 

acceleraverunt.    Adhuc  tamen  gravissime  afHigor.     Utinam 

quse  patior,  sustineam  patienter :  omnes  enim  cordis,  aut 

corporis  afflictio  citra  meritum  et  fructum  salutis  est  sine 

patientise  condimento.     Ipsse  virtutes,   nisi  patientise  ha- 

beant    fundamentum,   nomen   virtutis   et  officium   perdi- 

derunt : 

Nam  vidua  est  virtus,  quam  non  patientia  firmat. 

Quidam  in  prosperis  fortes  sunt,  confitentes  Domino, 
quum  benefecerit  eis,  sed  in  miseriis  non  subsistent. 
Sane  patientia  saepissime  periclitatur,  lacessita  injuriis:  nec 
enim  fortitudo  hominis  aenea  est,  ut  sustineat :  sed  tole- 
rantia  ipsius  juxta  divinse  dispensationem  gratise  pro- 
movetur  aut  deficit,  minuitur  aut  grandescit.  Quis  mise- 
riam  et  infirmitatem  inter  Dei  dona  non  computet,  quum 
Christus  apostolo  dicat ;  Sufficit  tibi  gratiamea  :  namjsrirtus 
in  infirmitate  perficitur  ?  Idcirco  idem  apostolus  edoctus  in 
schola  experientise,  quod  magister  quandoque  praedixerat : 
Quando,  inquit,  infirmor,  tunc  fortior  sum  et  potens. 
Quod  enim  apud  sapientiam  hujus  mundi,  quse  stultitia  est 
apud  Deum,  videtur  afflictio,  consolatio  est  his  qui  recto 
sunt  corde.  Unde  apostolus :  Pro  me,  inquit,  nihil  glo- 
riabor,  nisi  in  infirmitatibus  meis.  Job  afflictione  corporis 
et  substantise  temporalis  amissione  mulctatus ;  Qui  afflic- 
tus  est,  inquit,  erit  in  gloria;  et  quod  impatientia  sup- 
plicium  reputat,  humiliter  patienti  ad  solatium  cedit.  Quum 
enim  patientise  fructum  consideratius  pensat,  levigatur  onus, 
et  dulcescit  afflictio  :  dum  in  ipsorum  pressura  gravaminum 

futuras  consolationis  primitias  jam  praegustat.  Propterea 
idem  Job  dicit :  Tollat  manum  suam,  et  succidat  me :  et 
haec  sit  consolatio  mea,  ut  affligens  me  dolore  non  parcat. 
Abacuc  etiam  in  cantico  suo  cecinit,  dicens :  Ingrediatur 
putredo  in  ossibus  meis,  et  subter  me  scateat,  ut  requiescam 
in  die  tribulationis,  et  ascendam  ad  populum  accinctum 
nostrum.  Sciebat  quod  sequeretur  vindemia  post  trituram, 
post  afflictionem  laititia :  cederetquc  contumelia  corporis 
ad  coronam.  Apostolus  ad  Corinthios  scribens  dicit :  Sicut 
abundant  passiones  Christi  in  nobis,  ita  et  per  Christum 
abundat  consolatio  nostra.  Et  ad  Hebraeos :  Spectaculum 
facti  opprobriis  et  turbationibus,  rapinam  bonorum  nos- 
trorum  recepimus  cum  gaudio,  cognoscentes  nos  habere 
meliorem  et  manentem  substantiam.  Jacobus  etiam  sciens, 
quam  magna  sit  multitudo  dulccdinis  Dei  in  flagellis  ipsius, 
dicit :  Omne  gaudium  existimate,  fratres,  quum  in  tenta- 
tiones  varias  incideritis.  Flagellat  enim  Dominus  omnem 
filium,  quem  recipit.  Visitat  eum  diluculo,  et  subito  probat 
illum  :  visitat  et  probat,  ut  sic  spiritum  ejus  a  spiritu  ma- 
ligno  custodiat.  Et  visitatio  tua,  inquit  quidam  segrotus, 
custodivit  spiritum  meum.  Flagello  Domini  pulvis  excutitur, 
quem  ad  deformationem  animse  iniquitas  assiduata  con- 
gessit,  et  exteriori  vulnere  sanatur  plaga  intcrior.  Nam 
testimonio  Salomonis  livor  vulneris  absterget  mala  et  plaga 
in  secretioribus  ventris.  Sic  irascitur  Dominus,  ut  man- 
suescat,  affligit  ut  parcat,  prosternit  ut  crigat.  Et  quis, 
Domine,  novit  potestatem  irse  tuae  ?  Plena  est  enim  miser- 
ationibus  ira  Dei ;  ct  indicia  tuae  animadversionis,  quam 
specialiter  exerces  in  tuos,  certa  sunt  pietatis  indicia. 
Justorum  siquidem  anima?  in  manu  Dei  sunt.  Ideo  inter 
delicias  et  dolorcs,  inter  iram  Domini  et  misericordiam 
sapientes  in  flagellis  agnoscunt  specialiter :  Exultaverunt, 
inquit,  filiae  Judae  propter  judicia  tua  Domine.  Omnis 
disciplina  in  praesenti  amarissima  cst:  in  futuro  autem 
reddet  fructum  pacatissimum.  Sane,  qui  in  laborc  homi- 
num  non  sunt,  ct   cum  hominibus  non  flagellantur,  cum 

daemonibus  flagellabuntur.  Justo  itaque  melius  est,  hic 
incidi,  hic  uri,  ut  seternos  cruciatus  absorbeat  vexatio  tem- 
poralis.  Transivimus  per  ignem  et  aquam,  dicit  quidam, 
et  eduxisti  nos  in  refrigerium.  Justus  enim  testimonio  beati 
Job,  miseriae  suae  obliviscetur,  et,  quasi  aquarum  quae  prae- 
terierunt,  non  recordabitur.  Sicut  meridianus  fulgor  con- 
surget  ad  vesperam,  et  quum  se  consumptum  putaverit, 
orietur  ut  Lucifer.  Plane  adhuc  anxie  affligor,  adhuc 
sagittae  Domini  in  me  sunt,  quarum  indignatio  ebibit 
spiritum  meum.  Scio  tamen  quod  minor  est  poena,  quam 
prascesserit  culpa.  Donum  Dei  est,  quod  infirmor;  Dei 
gratia,  quod  affligor.  Medicus  non  semper  dulcia  mini- 
strat  segroto,  sed  frequenter  amaras  porrigit  potiones. 
Cholera,  cui  cibus  delicatior  causam  dedit,  saspe  purgatur 
absynthio :  et  apostemata,  quae  ex  otio  et  crapula  suc- 
creverunt,  ustio  sanat  et  purgat  incisio.  Pro  purgatorio 
mihi  est  vicissitudo  febrilis,  caloris  et  frigoris.  Spero 
autem  in  eo,  qui  spes  nostra  est,  quod  non  consurget 
duplex  tribulatio:  nec  judicabit  me  Dominus  bis  in  idip- 
sum.  Si  praesentes  carnis  molestias  patienter,  et  cum 
sequanimitate  sustineo,  mortem  interminabilem  pcena  redi- 
met  momentanea,  et  temporalis  afflictio  transiet  cum 
seterna.  Patior  quidem,  pro  iniquitatibus  meis:  Utinam 
mihi  desuper  datum  esset  pro  justitia  pati :  Beati  enim,  qui 
persequutionem  patiuntur  propter  justitiam.  Nemo.  inquit 
Petrus  apostolus,  patiatur  ut  fur,  aut  homicida,  aut  avarus, 
aut  alienorum  appetitor :  sed,  si  bene  facientes  sustineatis, 
hsec  est  gratia  apud  Deum.  Ssepe  legimus  illustres  viros, 
authenticos  senes,  elegantes  pueros,  virgines  etiam  delica- 
tas,  pro  Christo  flagella,  ignes,  gladios,  bestias,  et  caetera 
suppliciorum  genera  pertulisse.  Illi  pro  justitia  torque- 
bantur,  ego  pro  iniquitate  mea  affligor.  Sufficit  mihi  ad 
sustinentiam  Christi  gratia,  ut  habeam  patientiae  illius 
documenta :  nec  deficiat  a  pusillanimitate  spiritus  et  tem- 
pestate  caro  dcbilis  et  toties  flagellata. 

EPISTOLA  XXXII. AD  PRIOREM  CANTUARIENSEM. 

Argumentum. — Priori  Cantuariensi,  amicitia  et  caritate  ejus  fretus, 
negotium  quoddarn  ad  conventum  Cantuariensem  attinens  com- 
mendat. 

Carissimo  consanguineo  suo  Willelmo  priori  Cantuar.  P. 
Blesens.  Batlwn.  archid.  salutem,  et  si  quid  pretiosius  est 
salute. 

Ea  est  lex  amicitiae,  et  conditio  caritatis,  ut  amici  in 
mutuis  necessitatibus  suos  interiores  affectus  exteriori 
operum  prosequantur  effectu.  Amicitias  siquidem  de  re- 
centi  contraximus :  et  gratiam,  quam  crebra  non  extorsis- 
sent  obsequia,  quam  longo  temporum  tractu  non  vendicasset 
familiaritas  senex,  spatio  recisiore  firmavit  ad  plenum 
exuberans  et  fervens  affectio.  Momentanea  itaque  collo- 
quutio,  et  notitia  brevis,  sic  me  vobis  in  glutino  caritatis 
univit,  ut  vestrum  omnino  me  censeam :  imo  vos  me  alterum 
reputarem,  si  tanta  posset  esse  identitas  corporum,  quanta 
est  singularitas  voluntatum.  Fortasse  decipior,  nec  meis 
ex  sequo  respondetis  affectibus :  sed  inurbanum  foret  vos 
in  amicitia  claudicare,  quem  verba,  quem  opera,  quem 
facies,  quem  incessus,  quem  quaelibet  alia,  amicum  efficacem 
et  stabilem  pollicentur. 

II.  latorem  prscsentium,  et  negotium,  quod  habet  erga 
conventum  Cantuariensem,  vestrae  dilectioni  mitto,  et  com- 
mitto :  rogans  humiliter,  ut  in  eo  experiar,  qualiter  ad  mu- 
tuum  amicitise  vinculum  respondere  velitis.  Quod  enim 
vestra  ci  gratia  obtinuerit,  mihi  reputabo  impensum : 
absentisque  ac  novi  amici  obsequium  me  ad  uberiores 
gratias  obligabit.     Valete. 

EPISTOLA  XXXIII. — ad  henricum  tertium,  regem 

ANGLIiE. 

Argumentum. — R.  llothomagensis  archiepiscopus  Ilenricum  tertium 
Anglorum  regem  Henrico  II  patri  bellum  moventem  ab  instituto 
revocare  conatur,  et  Andeliacum  illius  tutelte  commendat. 

Henrico  III,  Dei  gratia  illustri  Anglorum  regi,  archiepisc. 
Rothomag.  salutem  in  eo,  qui  dat  salutem  regibus. 

Quoniam  ex  officio  nobis  injunctae  administrationis 
incumbit,  animarum  curam  agere  quarum  exactissimam 
rationem  districtus  judex  in  examine  terribili  postulabit 
a  nobis ;  Excellentise  tuse,  quaesumus,  non  sit  oneri,  si  te 
deprecamur  ut  dominum,  hortamur  ut  regem,  docemus  ut 
filium :  nec  enim  alligatum  est  in  ore  nostro  verbum  Do- 
mini ;  sed  in  spiritu  libertatis  loquimur,  quod  salutem  ani- 
mabus,  quod  quietem  populis,  quod  Ecclesige  libertatem, 
quod  honorem  Deo,  et  patriae  liberationem  conferat,  atque 
ab  erroris  invio  ad  viam  veritatis  et  justitise  te  reducat. 
Non  attendis,  fili  carissime,  quid  inceperis:  nec  incepti 
operis  metiris  exitum.  Votis  odientium  te  festinas  satis- 
facere,  et  in  proprium  caput  provocas  inimicum.  Non 
barbaras  impugnas  nationes,  sed  familiares  et  domesticas : 
non  extraneas  regiones,  non  hostiles  munitiones  invadis, 
sed  tuas :  subjectum  tibi  affligis  populum,  non  rebellem ; 
non  hostem,  sed  patrem,  imo  non  patrem  persequeris,  sed 
teipsum.  Pater  siquidem  tuus,  posthabita  corporis  et  animse 
suse  cura,  se  omni  labori  et  discrimini  exponebat,  ut  tuum 
faceret,  quod  nunc  vis  facere  tuum :  et,  ut  verius  loquar, 
quod  intendis  facere  ne  sit  tuum.  Magis  tuum  pugnando 
non  facies,  quod  paterna  tibi  cessio,  quod  generale  votum  po- 
puli,  quod  juramcnta  principum,  quod  haereditaria  successio 
deferebat.  Quod  rex  et  princeps  pacifice  possidebas,  hoc 
tyrannus  et  invasor,  spoliatione  ecclesiarum,  oppressione 
pauperum,  incendiis  et  homicidiis,  et  ad  ultimum  parricidio, 
nunc  usurpas.  Parricidse  siquidem  censentur,  qui  in  pa- 
rentes  armati  insurgunt :  quos  et  leges  sseculi  damnant,  et 
canones  a  beneficio  successionis  excludunt.  Jus  tuum  in 
injuriam  convertisti,  dum  quod  sequitas  offerebat,  per 
iniquitatem  extorquere  intendis :  quod  sane  puerile  dicerem, 
nisi  quia  hoc  malitiam  provectse  aetatis  excedit.     Si  cum 

patre  venias  ad  conflictum  :  dubium  est,  utrum  tibi  expe- 
diat,  aut  vinci,  aut  vincere.  Si  pietas  habitaret  in  terris, 
gloriosius  assereres,  patri  cedere,  quam  triumphare  de  patre. 
Patri  cedere,  et  subjici,  hoc  lex  Moysi,  hoc  lex  evangelii,  hoc 
censura  canonum,  hoc  apostolorum  institutio,  hoc  leges 
imperiales,  hoc  ipsa  hominum  conditio,  et  lex  naturalis 
indicit.  Dei  et  justitiae  inimicum,  omniumque  legum  te 
transgressorem  constituis,  si  patri  non  obedis,  cui  totum 
debes,  quod  ipse  es:  de  cujus  carne  etsanguine  sementinse 
originis  et  naturse  beneficio  carnem  et  sanguinem  mutuasti. 
Quis  tibi  materiam  existentiae  prsebuit?  pater  tuus.  Quis 
te  educavit  ?  pater  tuus.  Quis  te  in  armis  militaribus 
instruxit  ?  pater  tuus.  Quis  se  exinanivit,  ut  te  regem  face- 
ret  ?  pater  tuus.  Quis  in  omnibus  laboravit,  ut  quiete  omnia 
possideres?  pater  tuus.  Nihil  in  patre  tuo  invenis  accu- 
sandum,  nisi  quod  exuberantem  gratiam,  tuamque  devo- 
tionem,  quam  forte  remissior  munificentia  meruisset,  sola 
benigna  et  effusa  liberalitate  demeruit.  Francorum  igitur 
gentibus  successit  ad  votum :  Normanniam  enim  eorum 
imminentem  cervicibus,  quam  semper  munitam,  et  inex- 
pugnabilem  invenerant,  nunc  ex  omni  parte  te  mediante 
diminuunt :  ut  nec  de  csetero  caput  contra  eos  erigere, 
nec  incursus  hostiles  valeant  sustinere.  O  levitas  adole- 
scentiae  deploranda !  nec  mirum.  Si  enim  tibi  Deus  cur- 
sum  vita3  longioris  indulserit,  flebis  setate  provectior,  quod 
committis  impubes  :  nec  erit  tunc  locus  pcenitendi,  quum 
res  in  eam  desolationem  venerit,  ut  reformari  non  possit. 
Tibi,  dilectissime  fili,  licet  amare,  tamen  ex  amore  sic  lo- 
quor  :  inconsultos  enim  animi  tui  motus  sequanimiter 
tolerare  non  possum.  Et  utinam  mors,  quam  me  cogis 
optare,  prsevenisset  hos  dies,  quibus  te  patris  et  patriae 
persequutorem  conspicio :  quibus  te  amicum  hostibus  tuis, 
et  amicis  hostem  intueor :  quibus  in  eo  statute  video,  quasi 
gladium  tuo  gutturi  affixisses.  Ad  haec  scias  Andeliacum 
unicum  esse  subsidium  vitoe  nostra? :  ipsum  tuae  committo 

custodise,  si  prsedonibus  et  incendiariis  Andeliacum  expo- 
sueris,  mihi  vivendi  materiam  adimes,  qui  das  animum  mo- 
riendi.     Valete. 


EPISTOLA  XXXIV. — ad  p.  petragoricensem 
episcopum.  [c.  A.D.  1172.] 

Argumentum. — Purgat  se  apud  Petragoricensem  episcopum,  qui  eum 
in  suam  aulam  invitabat,  se  promissis  veteris  domini  ita  deliniri,  ut 
nunc  expectationi  illius  facere  satis  non  possit. 

Reverendiss.  domino  et  patri  Petro  Petragoricensi  episcopo,  P. 
Blesen.  suorum  consanguineorum,  imo  servorum  mlnimus, 
salutem  et  continuos  ad  vota  successus. 

Fortis  est  ut  mors  dilectio  :  quum  enim  compagem 
membrorum,  animaeque  et  corporis  foedus  amicabile  mors 
abrumpat:  dilectio  e  contrario  diversas  voluntates  conflat 
in  unam,  et  in  glutino  caritatis  diversarum  animarum  con- 
solidat  unionem.  Dilectio  absentias  damna  non  sentit: 
quumque  diuturnitate  temporum  pleraque  soleantinfirmari, 
dilectio  et  temporis  tractu  et  locali  distantia  convalescit. 
Hoc  in  vobis  experientia  mediante  cognosco,  qui  me  in 
vestrse  magnificentise  parentela  minimum,  et  quasi  inter 
cseteros  abortivum  benigniore  tandem  oculo  respexistis. 
Mandastis  siquidem,  si  mandatum  fideliter  recolo;  ut  ad 
vos  festinantius  venirem,tanquam  domesticus  et  commensalis 
vester  penes  vos  moraturus.  In  verbo  benignitatis  vestrse 
spiritus  meus  votivo  exultabat  applausu  :  et  jam  ad  vos 
festinare  decreveram,  jam  ad  procinctum  itineris  ferventius 
anhelabam ;  quum  dominus  ille,  quern  scitis,  promissionibus 
immensis,  et  quibusdam  blanditiarum  praestigiis  me  minus 
circumspectum  conveniens  et  circumveniens,  meum  pro- 
positum  revocavit.  Expectari  sustinens,  et  multiplex  in- 
terim  beneficiorum  occasio  se  obtulit.  Porrigebam  preces, 
mea  etiam  pro    me   necessitas   allegabat,   in  nullo   reperi 

Q 

munificam  ejus  manum.  Adhuc  benignioris  eventus  vota 
concipio,  et  fortasse  venturum  cum  Britonibus  prsestolor 
Arturum,  et  Mcssiam  cum  Judseis  expecto.  Nobiles  et 
magnificos  decet  nil  promittere,  sed  quasi  prsesagire  de- 
sideria  hominum,  et  eorum  petitiones  largitionibus  prse- 
venire.  Adhuc  expedit  mihi  perdere  modicum  temporis, 
ut  voluntas  ejus  exactissime  exploretur :  cur  scilicet  tanta 
promiserit,  cur  me  voto  longiore  suspendit.  Et  utinam  suae 
famag  discrimen  attendat,  nec  de  promotione  mea,  sed  sua 
opinione  solicitus  verbum  illud  Salomonis  frequenter 
attendat:  Ventus  et  nubes  et  pluvise  non  sequentes,  vir 
gloriosus,  et  promissa  non  complens.  Si  infra  paucissimos 
dies  munificentia  sua  mihi  clementius  non  arriserit,  ponam 
in  te,  Domine,  cogitatum  meura,  et  tu  me  enutries.  De 
tua  enim  potissime  miseratione  prsesumens,  aliunde  suffra- 
gium  non  expecto.  Memor  esto  verbi  tui  servo  tuo,  in 
quo  mihi  spem  dedisti.  Si  illius  piae  liberalitatis,  et  meae 
vocationis  affectio  perseveret  in  vobis^;  sit  de  beneplacito 
vestro  mihi  maturiore  nuncio  vestram  exprimere  volun- 
tatem.  Patrem  siquidem  meum,  et  matrem  meam  de  grege 
hominum  alea  fatalitatis  exemit:  et  quos  mihi  potissime 
necessarios  Eestimabam,  mors  amara  prima  facie  depraedata 
est,  extremse  calamitatis  exemplum  me  faciens,  et  fortunae 
ludibrium.  Quum  igitur  fiduciam  in  vobis  habeam  sin- 
gularem  :  facite  ut  sub  manu  magnificentiae  vestrse  de 
longa  infortunii  tempestate  respirem.     Valete. 

EPISTOLA  XXV. AD  ANSELMAM  SANCTIMONIALEM. 

Argumentum. — Anselmse  nobilissimae  virginis  monasticem  complexae 
institutum  mirifice  laudat,  eamque  hortatur  ut  expugnatis  omnibus 
carnis  mundique  tentationibus,  castitatis  thesaurum  fortiter  tueatur. 

Anselmce  dilectce  in    Christo,  P.  Blesen.  Bath.  archid.    sa- 
lutem  in  eo,  cui  servire  regnare  est. 

Exultat,  et  gratias  refert  gratise  largitori  communi  voto 
sancta  Ecclesia,  quod  te  ancillam  humilem  respexit  Deus, 

quod  inter  voluptuosas  palatinse  dignitatis  illecebras  educa- 
tam  ad  religionis  propositum,  et  vitse  pauperis  appetitum, 
spiritu  consilii  et  fortitudinis  animavit.  Audi  ergo,  filia, 
et  vide,  et  inclina  aurem  tuam :  et,  ne  inter  initiatae  sanc- 
titatis  primitias  te  favor  aurae  popularis  alliciat,  obliviscere 
populum  tuum,  et  domum  patris  tui.  Multi  siquidem  sunt, 
qui  de  calice  Babylonis  tibi  proditorise  adulationis  venena 
propinant;  qui  pulcritudinem  tuam,  et  generositatis  tuse 
titulum  recensentes,  quasi  dolendo,  et  conquerendo  sub- 
murmurant,  quod  abjecta  sis  in  domo  Domini,  et  non 
habites  in  tabernaculis  peccatorum.  Verum  recolere  debes, 
quod  ei  generositatem  et  pulcritudinem  tuam  dedicasti,  qui 
speciosus  est  prse  flliis  hominum ;  cujus  pulcritudinem  sol 
et  luna  mirantur ;  cujus  nobilitatem  propheta  non  sufficiens 
aperire,  Generationem  ejus,  inquit,  quis  enarrabit  ?  Ei 
florem  adolescentise  illibatum  inter  castitatis  liliaconsecrasti: 
quem  adolescentulse  dilexerunt  nimis,  qui  de  seipso  dicit  : 
Ego  flos  campi,  et  lilium  convallium.  Cogitatus  itaque 
tuos,  et  inchoatse  conversationis  eventum  illius  committe 
arbitrio,  qui  te  ad  immaculati  thori  nuptias,  et  desiderabiles 
invitavit  amplexus :  cui  quum  servieris,  libera  es  :  quum 
amaveris,  casta:  quum  tetigeris,  impolluta.  Scio  equidem 
voto  parentum  tuorum  ad  hoc  generaliter  concurrisse,  ut  te 
nepoti  ducis  Burgundiae  matrimoniali  commercio  conjun- 
gerent,  quatenus  cum  eo  contraeta  affinitas,  et  mutuas 
dilectionis  occasio  esset  et  potentise  incrementum.  Sane 
adolescens  ille,  quantum  ad  dotes  corporis,  universis  pro- 
vincise  illius  magnatibus  prseeminebat  :  strenuitate  enim 
armorum,  et  formae  elegantia,  in  oculis  hominum  in  stu- 
porem,  et  miraculum  vertebatur :  et,  quod  poterat  animum 
virginis  fascinare,  nullus  erat  in  verbis  urbanior,  nullus 
uberior  in  rnuneribus,  nullus  ad  omnes  liberalitates  effusior. 
Verum,  et  prudentia  consultiore,  et  arctiore  custodia  tibi 
observantiam  castitatis  indicens,  ibi  gloriosius  de  libidine 
triumphasti,  ubi  gravior  conflictus,  et  pugna  suspectior 
imminebat.     Jam 

in  portu  navigas  : 

ct  adhuc  tamen  de  terra  dissimilitudinis  ventus  tentationis 

erumpens  occulte  tibi  subsibilat.     Si  nunc  esses  in  saeculo, 

te  inter  matronarum   cuneos    virorum   illustrium   brachia 

supportarent.     Si  nunc  esses  in  saeculo,  affluentia  opum,  et 

varietate  supellectilis  conspicua  incederes,  parentum  nume- 

rositate,  et  fcecunditate  sobolis  gloriosa.       Si  nunc  esses  in 

sseculo,  universa  nunc  tibi  exuberarent  ad  votum :    nunc 

claustrali  angustiae  mancipata  es,  ubi  omnis  evagandi  licen- 

tia  prseclusa  est  :  unde  omnis  risus,  omnis  lascivia,   omnes- 

que  voluptates  sseculi,  et  mundi  desideria  relegantur;  ubi 

funereae  vestes,  ubi  continuatse  vigilise,  ubi  est  potus  aquae 

vinique  confusio,  cibus  vero  legumina,  et  panis  austerior. 

Sic  tibi  dilectissima  suggerit  humani  generis  inimicus,  incom- 

moda  mundanae  conversationis  palliando    versute.     Taceo 

enim  de  voluptate  hominum,  quam  sit  sterilis  et  incerta  : 

quae   si  plerumque   placeat,    pcenitudinem   inducit :    et  si 

delectat  ad  modicum,  productiore  spacio  displicebit.     Divi- 

tias  siquidem,  et  honores  sollicitudo  inseparabiliter  conco- 

mitatur.      Mundi   pompa,    et  favor  populi,  fumus  est,  et 

aura  subito  evanescens.     Adde,  quod  mulier  in  dolore  et 

discrimine  maximo  parturit:  et  quod  frequentissime  glo- 

riam  filiorum,  nunc  in  valetudine,  nunc  captivitate,   nunc 

morte  casus  amarior  interrumpit.     Serva  itaque  cor  tuum 

omni  custodia,  ut   possideas  vas  tuum   in   sanctificatione. 

Thesaurus   namque   pudicitise   incomparabilis    est.       Sola 

pudicitia   agnum,    quocumque   ierit,   sequitur,   sola  vitam 

reformat  angelicam.     In   amissione    pudicitiae  voluptatem 

virgines   fatuae   suspicantur:  quum  amitti  non  possit  sine 

erubescentia  et  dolore,  jactura  ejus   non   rccipit   aestima- 

tionem.     £t,  quum  omni  peccato  per  pcenitentiam  medea- 

mur,    solus  lapsus   virginum   restitutionis   remedium   non 

meretur.     Valete. 

EPISTOLA  XXXVL— ad  christianam 

SANCTIMONIALEM. 

Argumentum. — Laudat  sanctimonialem  quod  castitatem  Deo  in  reli- 
gione  consecratam  servarit :  hortatur  ut  virginitati  jungat  cari- 
tatem,  humilitatem  et  perseveran  tiam. 

Carissimce  sorori  suce  Christiance  suus  P.   Blesensis  Batho- 
niensis  archidiaconus  salutem  in  eo,  sine  quo  non  est  salus. 

Magnificat  anima  mea  Dominum :  et  exultavit  spiritus 
meus  in  Deo  salutari  meo :  quia  ambulans  in  spiritu 
salutari  custodias  vas  tuum  in  sanctificatione  et  odore 
suavitatis.  Unde,  et  sicut  unguentum  effusum  est  nomen 
tuum.  Publice  dicitur,  atque  apud  Deum  et  homines 
laudem  plurimam  meruisti :  quia  ab  eo  tempore,  quo 
vitam  sanctimonialem  professa  es,  ab  observantia  castitatis 
et  sanctimoniae  non  cessasti.  Unde  et  secundum  nomen 
tuum,  sic  et  laus  tua  in  fines  terrse.  Quum  esses  nuptiis 
mortalium  destinata,  te  Filius  Altissimi  desponsare  dignatus 
est,  sicut  ipse  per  prophetam  loquitur :  Desponsabo  te, 
inquit,  in  misericordia  et  miserationibus,  et  sponsabo  te 
mihi  in  fide.  Desponsantur  siquidem  virgines  Christo,  ut 
suam  ei  offeraat  castitatem.  Despondi,  inquit  apostolus, 
vos  uni  viro  virginem  castam  exhibere  Christo.  Eas  enim 
sponsalitio  amore  sibi  libentissime  fcederat  Deus,  quas 
sseculum  non  foedavit.  Amator  et  zelator  est  virginitatis, 
qui  nasci  de  virgine  praeelegit.  Ideo  autem  specialiter  de 
virgine  nasci  voluit,  ut  matrem  suam  virginem  pudicitiae 
et  humilitatis  exemplo  alise  sequerentur  virgines,  atque 
cohabitationis  aeternse  glorise  fierent  participes  et  con- 
sortes.  Adducentur,  inquit,  virgines  post  eam  :  proximae 
ejus  afferentur  tibi.  Afferentur  in  leetitia  et  exultatione, 
adducentur  in  templum  regis.  Vide  ergo,  soror  carissima, 
ne  in  vacuum  gratiam  Dei  acccperis.  Gratiam  siqui- 
dem    Christi    acccpisti    in   vacuum,    et    lampadem    defers 

vacuam,  si  non  habes  oleum  caritatis,  id  est,  si  Christum  ex 
toto  corde  non  diligis.  Tunc  enim  pulcra  est,  et  Christo 
placet  castitas,  si  ejus  comes  est  caritas,  juxta  illud: 
O  quam  pulchra  est  casta  generatio  cum  caritate.  Ca- 
ritatem  ergo  habeas,  soror,  et  humilitatem,  quae  illi  accep- 
tissima  est,  qui  in  ccelis  habitat,  et  humilia  respicit  in  ccelo 
et  in  terra.  Super  quem,  inquit,  requiescet  spiritus  meus, 
nisi  super  humilem,  et  mansuetum,  et  trementem  verba 
mea  ?  Mariam  virginem  respexit  Dominus :  non  quia  pulcra, 
non  quia  nobilis,  non  quia  sapiens,  sed  quia  humilis  erat. 
Respexit,  inquit,  humilitatem  ancillse  suae.  Sis  ergo 
humilis,  quae  pro  Christo  te  humiliasti,  et  elegisti  abjecta 
esse  in  domo  Dei,  magis  quam  habitare  in  tabernaculis, 
peccatorum.  Non  prodest  humilitas,  nisi  finaliter  per- 
severet.  Quum  enim  omnes  virtutes  currant  ad  bravium, 
sola  perseverantia  coronatur.  Omnis  gloria  ejus  filiae 
regis  ab  intus,  inquit  propheta,  in  fimbriis  aureis.  Fimbrise 
sunt  vestimenti  extremitates.  Est  ergo  gloria  sanctimo- 
nialis  in  fimbriis :  nihil  enim  prodest  gloria  bonae  con- 
versationis  in  principio,  nisi  sit  gloriosus  et  finis.  Spes 
fructuum  relevat  agricolam  a  labore,  fortemque  pugilem 
contemnere  facit  molestias  ictuum  spes  coronae.  Tibi 
quoque  furetur  gravamina  claustri,  et  grata3  servitutis  obsc- 
quium  expectatio  Jubilaei.  Tunc  columba  septimo  die 
emissa  ad  arcam,  iterum  non  redibit :  et  juxta  verbum  Job, 
filii  cervarum  cuntes  ad  pastum  nequaquam  ad  matres  iterum 
revertentur :  quia  tu  et  consimiles  tui  euntes  in  gloriam 
filiorum  Dei  eritis  in  loco  pascuse,  nec  redibitis  ad  molestias 
hujus  vitse.  Haec  te,  dilectissima  soror,  breviter  exhortari 
et  exorare  decrevi,  non  ut  admonitionc  mea  indigeas,  sed  ut 
ad  palmam  et  bravium  animosius  curras :  quia  juxta  Gen- 
tilcm, 

Non  nocet  adniisso  subdere  calcar  cquo. 

EPISTOLA  XXXVII. — ad  alexandrum  priorem 

GEMETICENSEM. 

Argumentum. — Purgat  se,  cur  librum,  quem  restituturum  se  promiserat, 
constituto  tempore  non  restituerit. 

Carissimo  socio  et  amico  Magistro  Alexandro,  priori  de 
Gemetico,  suus  P.  Blesensis  Bath.  archid.  salutem  in 
vero  salutari. 

Promiseram  vobis  librum  vestrum  die  sabbati,  quse  jam 
praeteriit,  remittere  :  quod  non  feci.  Sed  et  apostolus  se  in 
Hispaniam  transiturum  promiserat:  suamque  promis- 
sionem,  Domino  disponente  aliter,  non  implevit.  Credi- 
deram  totum  librum  transcurrisse  legendo  infra  diem  prse- 
scriptum ;  qui  postea  legendi  licentiam  non  habui  per 
momentum.  De  vestra  itaque  dilectione  confisus,  librum 
adhuc  retinere  prsesumo  :  quumque  alias  accusabilem 
prsesumptio  faciat,  hic  excusabilem  facit  ipsa  prsesumptio. 
Nam  et  in  jure  civili,  si  quis  equum  sibi  accommodatum 
ultra  tempus  et  locum  sibi  destinatum  duxerit,  furti  actione 
tenetur :  qui  tamen,  si  de  confidentia  dilectionis  hoc  fecit, 
a  furto,  et  a  mendacio  excusatur.  Bene  valeat,  et  oret  pro 
me  amicus  meus. 

EPISTOLA  XXXVIIL— ad  albertum  roman^e 
ecclesle  cardinalem.  [A.D.  1176.] 

Argumentum. — Cantuariensis  archiepiscopi  laudes  describit,  et  a  cri- 
minibus  objectis,  ut  quod  ignarus  sit  juris,  quod  avarus,  quod  pro- 
vehendae  progeniei  SU93  plus  aequo  deditus,  eum  vindicat. 

Dilectissimo  domino  suo9  Alberto  Dei  gratia  Rom.  ecclesice 
presbytero  cardinali,  et  cancellario,  suus  P.  Blesensis,  mo- 
dicus  Domini  Cantuariensis  cancellarius,  salutem  in  vero 
salutari. 

Si  loquar  ad  dominum  meum,  quum  sim  cinis  et  pulvis, 
quasi    edicti   venia   impetrata :    rogo,    ut    ejusdem    officii 

participatio,  sicut  ad  audaciam  me  compellit,  sic  ad  indul- 
gentiam  vos  inflectat.  Gratias  ago  Deo,  et  vobis,  quia  in  spi- 
ritu  mansuetudinis  mihi  more  vestro  blande,  et  quasi  socia- 
liter  tetigistis  ea,  quse  in  domino  meo  notabilia  videbantur. 
Scio,  quia  spiritualis  homo  omnia  dijudicat :  ipse  autem  a 
nemine  judicatur.  Unde  et  increpationem  vestram,  sive 
me,  sive  dominum  meum  tangat,  cum  gratiarum  actione 
recipio.  Scriptum  est  enim,  Ego,  quos  amo,  arguo  et 
castigo.  Et  utinam  corripiat  me  justus  in  misericordia,  et 
increpet  me  :  oleum  autem  peccatoris  non  impinguet  caput 
meum.  Non  dico  dominum  meum,  talem  esse,  qui 
peccatum  non  fecerit,  nec  inventum  sit  in  ore  ejus  men- 
dacium  :  mentirer  enim.  Nam  si  dixerimus,  quia  peccatum 
non  habemus,  nosmetipsos  seducimus,  et  veritas  in  nobis 
non  est.  Neque  vos  cum  austeritate  moveri  oportet,  si 
quandoque  ad  vehementem  tentationis  impulsum  cadit 
humana  fragilitas.  Ecce  qui  Deo  serviunt,  non  sunt  sta- 
biles,  et  in  angelis  suis  reperit  pravitatem.  Verumtamen, 
ex  quo  placuit  ei,  qui  vocat  ea  quae  non  sunt,  tanquam  ea 
quse  sunt,  segregare  dominum  meum,  ut  in  ecclesia  patri- 
archali  sibi  sacerdotio  fungeretur:  non  enim  sumpsit  sibi 
honorem,  sed  vocatus  est  a  Domino  tanquam  Aaron ;  non 
exuit  monachum,  factus  vitula  Ephraim  docta  diligere  tri- 
turam :  nec  fuit  dominator  in  clero,  sed  forma  gregis  in 
populo,  vas  suum  in  sanctificatione  custodicns,  et  labia 
consecrata  ad  vaniloquia  non  reiaxans.  Victum  vero  et 
habitum,  omnesque  actus  suos  sub  arctioris  censurae  nodo 
cohibuit :  ut  qui  a  primitivis  adolescentiae  motibus,  in  castris 
monasticse  religionis  Deo  militaverat,  jam  non  monachum, 
sed  angelum  in  homine  fateretur.  Si  ejus  humilitatem 
attenditis,  nemo  est  in  oculis  suis  dejectior,  et,  sicut  de 
Moyse  legitur,  mitissimus  omnium,  qui  morantur  super 
terram,  libenter  intelligens  super  egenum  et  pauperem, 
pressuras  pauperum  in  visceribus  misericordiae  suas  faciens : 
et  quasi,  prsesagiret  necessitates  viduae  ct  pupilli,  praepara- 
tionem   cordis   eorum   beneficiis   antecurrens.     Quum  de 

Job  legatur,  quia  erat  simplex,  ct  rectus,  ac  timens  Deum, 
domino  meo  justo  et  timorato  sua  simplicitas  imputatur  ad 
culpam.  Sane  Christus  Jesus  Petrum,  et  Andream,  et 
alios,  per  quos  operatus  est  salutem  in  medio  terrse,  non  de 
foro  Justiniani,  sed  de  simplicitate  piscatoria  legitur  as- 
sumpsisse.  Inflac  enim  sapientia  hujus  mundi,  et  legum 
ventosa  loquacitas  :  nec  plus  sapere,  quam  oportet  sapere, 
sed  sapere  ad  sobrietatem.  Si  dominus  meus  humiliter 
sentit,  si  alta  non  sapit,  si  non  ambulat  in  magnis  et  mira- 
bilibus  supra  se,  si  praestigia  versuti  juris  ignorat :  eruditus 
tamen  in  lege  Domini,  et  in  ea,  quae  desursum  est  sapientia, 
ambulat  super  semitas  justitiae ;  nihil  in  causarum  deci- 
sionibus  statuens,  quod  in  commune  auditorium,  et  publicam 
hominum  notitiam  non  deducat.  Educit  enim  quasi 
lumen  justitiam  suam,  et  judicium  suum  tanquam  meri- 
diem. 

Novi  autem  quosdam,  quorum  os  maledictione  et  amari- 
tudine  plenum  est,  innocentiam  Domini  mei  detractionibus 
attentasse;  ei  notam  avaritiae  inurentes,  quia  bona  pau- 
perum,  et  patrimonium  crucifixi  venatoribus  non  effundit. 
Talium  gratiam  non  venatur,  quorum  laudem  vituperium 
putat :  neque  gloriam  mendicat  ex  alienae  vocis  officio, 
cujus  gloria  haec  est,  testimonium  conscientias  suse.  Ip?um 
saepe  monui,  ut  esset  propitius  famas  suse,  et  donis  obstrueret 
os  loquentium  iniqua :  et  erat  ejus  responsio  :  Si  talibus, 
dicebat,  placerem,  Christi  servus  non  essem.  Si  expedit 
placere  hominibus,  laus  measit  in  Domino  aqud  mansue- 
tos  et  justos:  ac  si  diceret  cum  propheta:  In  Domino 
laudabitur  anima  mea,  audiant  mansueti  et  lsetentur. 
Non  enim,  qui  seipsum  commendat,  vel  qui  ab  homini- 
bus  commendatur,  ille  probatus  est,  sed  quem  Deus  com- 
mendat.  Imponunt  ei  alii,  quod  circa  suse  parentela3 
promotionem  nimis  anxie  versetur,  et  quod  non  spiritus 
patris,  sed  caro  et  sanguis  revelat  hoc  ei.  Porro  si  suis 
parentibus  pietatis  affectus  impendit,  non  est  hoc  extra 
ordinem  caritatis :  quum    apostolus    dicat :    Qui    suorum 

R 

et  maxime  domestieorum  curam  non  habct,  fidem  negavit 
et  est  infideli  deterior.  Veruntamen  non  adeo  suo  san- 
guini  se  indulget,  quin  etiam  extraneis,  si  honesti  sunt, 
munifice  et  magnifice  provideat,  eosque  propinquioribus 
consanguincis  anteponat.  Proccsserunt  in  sua  malitia 
detractores,  sicut  apostolus  dicit,  Deo  odibiles,  vestrseque 
serenitatem  gratise  meo  domino  turbavcrunt,  elongantes  ab 
eo  amicum  et  proximum.  Doleo,  doleo  :  et  ex  quo  po- 
suistis  eum  contrarium  vobis,  factus  sum  mihimetipsi 
gravis.  Scio  enim,  quod  extra  suorum  exigentiam  merito- 
rum  vestram  ei  gratiam  subtraxistis.  Appones  tamen, 
Domine,  ut  complacitior  sis  adhuc,  et  iratus  misericordiae 
recordaberis.  Revelabit  enim  Dominus  titulos  virtutum,  et 
gratiarum  dotes,  quas  plantavit  in  eo :  confundetque  labia 
dolosa,  et  mendaces  ostendet,  qui  maculaverunt  innoxium. 
Vestrae  autem  intererit  sanctitatis,  ut  Dominum  meum,  qui 
in  omni  veritate  et  sinceritate  vos  diligit,  foveatis  in 
Christi  visceribus,  et  meam  supplendo  insumcientiam, 
negotia  ejus,  quibus  sequitas  assistit  et  ratio,  benigne  et 
efficaciter  proponere  et  promovere  velitis.     Valete. 


EPISTOLA  XXXIX. — ad  amicum  quendam. 

Petrus  Bles.  Bath.  archid.  E.  amicoet  socio  suo  salutem,  etad 

meliora  processum. 

Pr^efationirus  coloratis,  et  picturato  fastu  verborum, 
sincera  non  eget  affectio :  unde  et  certissimus  de  mutua 
inter  nos  unione  affectuum  compcndiosse  orationi  dcservio, 
atque  ab  epistola  prsesenti,  et  venativas  adulationum  blan- 
ditias,  et  omne  teedium  prolixitatis  abscindo.  Refero  vobis 
grates  quia  servientes  vestri  nos  non  pcrmiserunt  ignorare, 
quid  in  vestris  promptuariis  haberetur.  Illud  noveritis, 
quod    Romana   curia   more   suo  me  multiplicitcr    dcbitis 

obiigavit :  sed  si  Scyllam  semel  evasero,  per  Dei  gratiam 
non  recidam  in  Charybdin. 


EPISTOLA  XL. — AD  PR^ELATUM  QUENDAM  AMICUM  SUUM. 

Argumentum. — Iuvehitur  in  H.  praslatum  detractorem  principum. 

Carissimo  amico  suo  H.  suus  P.  Blesensis   Batlwn.  archid. 
salutem  et  circumstantiam  labiorum. 

Gauderem  plurimum,  si  esset  modestior  et  correctior 
sermo  vester,  si  lingua  vestra  in  lubrico  non  sederet. 
Multorum  siquidem  contra  vos  odium  provocatis,  dum  non 
cohibetis  spiritum,  dum  labia  incircumcisa  in  susurrium  et 
detractionem  illicite  relaxatis.  Ut  autem  de  ceeteris  ta- 
ceam :  quae  insania  est  domino  regi  detrahere,  famamque 
ipsius  venenosis  sermonibus  lacessire  ?  Sane  omne  turpi- 
loquium  inhonestum  est  in  praslato,  et  plerumque  dam- 
nosum.  Nam  quum  detractionum  injurias  nullus  aequa- 
nimiter  ferat ;  principes,  quibus  reverentia  debetur  impen- 
sior,  eas  impatientius  ferunt,  et  plerumque  animantur  in 
perniciem  detractorum.  Joannes  apostolus  detractorem 
suum  garrientem  redarguens,  dicit :  Is  qui  amat  princi- 
patum  gerere,  Diotrephes,  garriens  in  nos,  non  recipit 
nos :  propter  hoc,  si  venero,  commonebo  opera  ejus.  Ex 
quo  notatur  linguam  prurientem  etiam  sanctis  et  perfectis 
in  Doniino  displicere.  Istiusmodi  homines  ciniphes  sunt 
mordentes  et  pungentes  occulte,  dumque  bona  aliorum 
detractionibus  aeruginant  et  corrumpunt,  comparantur  seru- 
gini  et  serpenti.  Ideo  Salomon  dicit:  Si  serpens  mordeat 
in  silentio,  nihil  eo  minus  habet,  qui  detrahit  in  occulto. 
Et  idem :  Susurro  et  bilinguis  maledictus :  turbat  enim 
pacificos.  Filii  hominum,  dentes  eorum  arma  et  sagittse. 
Os  eorum  repletum  est  amaritudine  et  dolo  :  ipsorumque 

detractiones  apud  Deum  et  homines  foetent;  quia  sepulcrum 
patens  et  fcetens  est  guttur  eorum ;  venenum  aspidum  sub 
Iabiis  eorum.  Ideo  apostolus  ad  Corintbios  scribens,  His, 
inquit,  qui  hujusmodi  sunt,  denunciamus  et  obsecramus  in 
Domino,  ut  sine  querela,  et  sine  rumusculis  operantes  pa- 
cem  invicem  habeant.  Verba  siquidem,  quibus  vita  prinei- 
pum  depravatur,  occultari  non  possunt,  atque  in  publicum 
deducta  magnatum  suscitant  indignationem,  et  auctoribus 
suis  convertuntur  in  malum.  Salomon  dicit:  Ne  detraxeris 
principi  in  occulto  :  aves  enim  coeli  portabunt  verbum  :  et 
qui  habet  pennas  annnnciabit  sententiam.  Et  de  principum 
indignatioue  non  tacens,  Indignatio,  inquit,  regis,  nuntius 
est  mortis.  Sed  et  in  lege  Domini,  Filius  est  mortis,  qui 
principi  maledicit.  Certe  absurdum  est  nimis  in  prselato, 
scurrilitati  operam  dare,  et  labia  Christi  Evangelio  conse- 
crata,  immunda  et  damnabili  verborum  procacitate  polluere. 
Quod  si  vobis  tanta,  et  tam  effrenis  detrahendi  libido  est, 
saltem  in  hominibus  mediae  manus  malitiam  linguae  pru- 
rientis  exercere  sufficiat.  Non  ponatis  os  vestrum  in 
coelum,  et  in  terram  lingua  vestra  non  transeat :  quum 
juxta  apostolum,  Ilegi  tanquam  prsecellenti  reverentia 
debeatur:  quum  et  vos  ei  vinculo  fidelitatis  astrinxeritis, 
cautius  quceso  vobis  prospicite,  nec  habeatis  spiritum  in 
naribus,  aut  linguam  in  lubrico :  sed  sicut  vestrae  pro- 
fessionis  ordinem  decet,  sic  apponatis  linguae  custodiam,  ut 
se  in  libertatem  malitue  non  relaxet.  Nam,  teste  Jacobo, 
Si  quis  putat  se  religiosum  esse,  non  refraenans  linguam 
suam,  hujus  vana  est  religio.  Vir  linguosus  non  dirigetur 
in  terra.  Linguasiquidem  modicum  membrum  est,  totius- 
que  corporis  gratiam  plerumque  contaminat.  Nec  spe- 
randum  est,  quod  ab  ulla  turpitudine  se  cohibeat,  qui 
immunditiam  lin^uae  non  refraenat.  Nam  testimonio 
Salomonis,  Sicut  urbs  patens,  ct  absque  murorum  ambitu : 
sic  vir,  qui  non  potest  cohibere  spiritum  in  loquendo.  Sic 
et  in  lcgc  Domini,  vas  quod  coopcrculum  non  habet,  repu- 
tatur  immundum. 

EPISTOLA    XLI. AD  HENRICUM  II.  REGEM  ANGLORUM. 

[A.D.  1177.] 

Argumentum. — Queritur  regem  Anglise  incertis  vagari  sedibus:  legatos 
ejus  Romam  missos  revertisse  ;  adesse  quoque  legatos  regum  His- 
panise  commemorat. 

Domino   regi   Anglm   suus   Petrus   Blesens.    Batk.    archid. 
salutem  in  eo,  qui  dat  salutem  regibus. 

Diu  queesivi,  et  non  inveni,  quem  desiderat  anima  mea  : 
diu  vos  insequutus,  sed  non  assequutus  sum.  Vanse 
namque  voces  populi,  de  viis  vestris  varie  sentientes,  dum 
pes  meus  staret  in  via  recta,  me  in  invium  retorserunt. 
Salomon  equidem  dicit,  Tria  investigabilia  esse,  et  quartum 
penitus  inveniri  non  posse :  viam  aquilae  in  ccelo,  viam 
navis  in  mari,  viam  colubri  super  terram,  viam  viri  in 
adolescentia  sua.  Ego  quintuui  possum  adjicere :  Viam 
regis  in  Anglia.  Cucurri,  domine,  hactenus  in  incertum  > 
et  adhuc  ignoro,  quo  veniam,  aut  quo  vadam.  Fatigatus 
enim  ab  itinere,  insuper  et  arreptus  apud  Neuportum 
dysenteria  gravi,  cursores  diversos  vestrorum  exploratores 
itinerum  ante  faciem  meam  circumquaque  praemisi.  Man- 
detis  igitur,  ubi,  et  qua  die  inveniri  possitis,  benignissime 
princeps,  ut  curram  in  via  mandatorum  vestrorum,  et  sit 
lucerna  pedibus  meis  verbum  tuum.  Quum  enim  reipub- 
licae  intersit  injuncta  mihi  per  vos  negotia  tempestivius 
expediri,  non  parcam  corpori  misero  et  afflicto,  donec 
desideratissimam  faciem.  vestram  conspiciam :  tu  vero  dirige 
in  conspectu  tuo,  Domine,  viam  meam.  Nuncii  vestri  a 
Romana  curia  redierunt,  exonerati  quidem  argento,  onerati 
plumbo;  non  muitum  indumentis  aut  evectionibus  hono- 
rati.  Applicuerunt  prgeterea  in  magno  comitatu  nuncii 
regum  Hispanise,  deferentes  ad  vos  illam  antiquam,  et 
utinam  antiquatam  regnorum  controversiam,  quse  tot  civi- 
tatumpopulos  traxit  in  exterminium  etruinam.  Benedictus 
autem  Deus :  nam  sicut  rcgina  Austri  venit  a  finibus  terrse 

audire  sapientiam  Salomonis :  sic  hodie  remotissimi  reges 
in  hac  querela  gravi  et  inexplicabili  vestro  judicio  se 
submittunt,  postulantes  instantius  ut  quaestio  tam  nodosa 
sub  vestrae  discretionis  examine  resolvatur.  Bene  valeat 
carissimus  dominus  meus,  diuque  ac  feliciter  vivat  et 
regnet. 


EPISTOLA     XLII. AD  ROBERTUM  CAMERACENSEM 

ELECTUM.  [A.D.  1173?] 

Akgumentum. — Arguit  R.  pracpositum  Areenseru,  quod  electus  in 
Cameracensem  episcopum  officio  episcopi  non  fungatur,  negotiis  sa> 
cularibus  se  implicet,  causas  sanguinis  agat,  tyrannice  subditos 
spoliet,  nec  moveri  se  a  quoquam  sinat. 

Reverendo  patri  ac  domino  R.  prceposito  Areensi  et  Came- 
racensi  electo  suus  P.  Blesens.  Bath.  archid.  salutem,  et 
salutis  eternce  memoriam. 

In  litteris  quas  tibi  mitto,  antefertur  electo  praepositus, 
quoniam  apud  reges  terrse,  et  maxime  in  ore  populi  cele- 
brius  est  Areensis  praspositi  noraen,  quam  Cameracensis 
clccti :  nec  mirum.  Nam  et  apud  te  adeo  viluit  divina 
vocatio,  quod  et  nomen  et  officium  abhorres  episcopi,  ct 
ingratus  Altissimo  oblatam  tibi  gratiam  erubescis.  Elegit 
tc  sibi  Camcracensis  ecclcsia  in  pastorem  et  episcopum 
animarum :  tu  vero  episcopatus  emolumenta  percipiens, 
adhuc  praepositum  electo  praeponis,  atque  pastorale  minis- 
terium  dedignanter  accipicns  episcopalcs  reditus  ad  usus 
extraordinarios  usurpare  contendis.  Doleo  quidcm,  quia 
tuae  consecrationis  gratiam  dilatio  tam  longa  et  tam  peri- 
culosa  suspendit.  Episcopalis  sane  promotio  semper  cum 
oncrc  impartitur  honorcm.  Sed  tu,  impatiens  oneris  ct 
laboris,  in  operc  laborioso  pnccipuam  'appetis  voluptatem. 
Scriptum  est,  quia  indignuni  Christo  se  facit,  qui  Christi 
ministerium  erubescit.    Qui  me,  inquit  Dominus,  confcssus 

fuerit  coram  hominibus,  confitebor  et  ego  eum  coram  patre 
meo.  Utinam  minus  esses  sollicitus  circa  prudentiam 
hujus  mundi,  quse  inimica  est  Deo  :  scientiam  vero  viarum 
Doinini,  et  disciplinse  ejus  diligenter  inquireres.  Vereor 
enim  ne  in  proximo  tibi  dicatur  a  Domino  :  Quia  scientiam 
repulisti  a  te,  ecce  repello  te,  ne  sacerdotio  fungaris  mihi. 
Tuas  damnationis  sententia  jam  in  ore  omnium  plebescit. 
Noluit,  inquiunt,  benedictionem,  et  elongabitur  ab  eo. 
Tui  opinionem  nominis  enormiter  gravat,  quod  causas 
sanguinis  agis,  quod  abjecta  Ecclesiarum  sollicitudine  ne- 
gotiis  saecularibus  te  totum  occupas  et  involvis.  Verum- 
tamen  tui  professio  ordinis,  nec  degeneres  sseculi  curas,  nec 
soevitiam  gladii  materialis  admittit.  Apostolus  dicit :  Sse- 
cularia  negotia  si  habueritis,  eos,  qui  contemptibiliores 
sunt  inter  vos,  ad  judicandum  eligite.  Non  decet  ordinem 
professionis  tuse  in  alea  tanti  discriminis  diutius  ludere,  et 
salute  animse  spreta  te  adeo  damnabiliter  sgecularibus  invol- 
vere,  montemque  Seir  vertiginoso  spiritu  circuire.  Vide, 
quid  propheta  talibus  imprecetur:  Deus  meus,  pone  illos 
ut  rotam,  et  sicut  stipulam  ante  faciem  venti.  Istos  per- 
cussit  Dominus  in  posteriora,  quorum  finis  interius,  qui 
fundunt  semen  in  terram,  qui  manna  et  gomor  in  putre- 
dinem  vertunt,  quorum  numina  mutantur  in  sanguinem, 
scientia  in  errorem,  quorum  gloria  transit  in  confusionem, 
et  vita  seternatur  in  mortem.  Salomon  in  parabolis  dicit: 
Ventilator  malorum  rex  sapiens  immittet  eis  rotam  malo- 
rum.  Hsec  est  rota,  qua  volveris  incessanter,  dum  pub- 
licis  et  laicis  actionibus  ambitiose  te  ingerens,  Christi 
sacramentaprophanas.  Electus  in  pontificem  sanguinolenta 
conscientia  exerces  gladii  potestatem.  Gladium  materi- 
alem  exerceat,  qui  accepit  gladii  potestatem :  potestates 
equidem  a  Deo  constitutse  sunt,  ut  accipiant  gladium  ad 
vindictam  malefactorum,  laudem  vero  bonorum.  De  his 
autem  qui  sibi  usurpant  usum  gladii,  scriptum  est:  Quia 
omnis  qui  accipit  gladium,  gladio  ;peribit.  Nam  et  illi  qui 
potestatem  gladii  ex  officio  acceperunt,   quia  tamen  sibi 

commissa  abusi  sunt  potcstate,  gladio  pericrunt.     Certe  si 

Romanorum   principum    fata   seriatim  consideres,  nullum 

eorum  invenies  sanguinis  effusorem,  cujus   sanguis  effusus 

non    fuerit.     Julius  Ceesar  a  Bruto  et  Cassio.     Antonius 

interemptus  est  a  seipso,  Claudius  Csesar  a  Caio  Caligula ; 

Caius  a  praetorianis  militibus  est  occisus  ;    Nero,  beatorum 

apostolorum  Petri   et  Pauli  occisor,  sui   ipsius  factus    est 

interfector  ;  successit  Neroni  Galba  :  quem  interfecit  Otho  : 

qui  etiam  postea  interemptus  est  a  seipso.     Successit  ei 

Vitellius,    qui    morte    occisus    turpissima   humana    caruit 

sepultura.  Domitianus  ei  proximus,  qui  B.  Joannem  Evan- 

gelistam   in  Pathmos   insulam  relegavit,   damnatus  est  a 

senatu  et   in   palatio   interfectus.     Aurelius     Commodus, 

Helvius    Pertinax,    Julianus    quoque    Helvii    interfector, 

Aurelius  etiam  Antoninus,  Macer,  Macrinus,  Marcus  An- 

toninus,    Alexander    Romanus,   Maximinus   Julius,   Gor- 

dianus,  Philippus  et  Decius,  Gallus  praeterea  et  filius  ejus 

Volusianus,   Quintillus,  Aurelianus,  Probus,   omnes  hi  et 

alii,  quos  tam  de  Gentibus,  quam  de  Judaeis  alibi  recen- 

semus,   quia   praesumptuose  et   inique   gladii  exercuerunt 

officium,  in  ore  gladii  corruerunt.     Quia,  sicut  poeta  com- 

memorat : 

Ad  generum  Cereris  sine  cscde  et  vulnere  pauci 
Descendunt  reges,  et  sicca  niorte  tyranni. 

Verbum  enim  prophetse  est  :  Viri  sanguinum  et  dolosi  non 
dimidiabunt  dies  suos.  Sane  inter  eos,  quos  modo  nota- 
vimus  gladio  animas  exhalasse,  fuerunt  plerique,  qui  non 
utebantur  gladio,  nisi  ad  fructum  justitia^,  vel  ad  rebel- 
lionem  gentis  barbara3  expugnandam  :  et  hi,  completo 
debito  vitse  cursu,  naturali  resolutione  corporis  tributum 
conditionis  humanae  solvcrunt.  Nerva  cnim,  qui  beatum 
Joannem  ab  exilio  revocavit:  iElius  Adrianus,  qui  Hieru- 
salem  rcsedificavit,  et  eam  suo  nomine  iEliam  designavit  : 
Antoninus  etiam  Pius,  et  Antoninus  Philosophus  gladiorum 
saevitiam  evaserunt.  Aurelius  autem,  et  Julianus  Apostata 
Christiani  nominis  pcrsequutores  pessimi  ab  ipso  Christo 

ccelesti  j  udicio  sunt  percussi.  Vereor,  ne  velis  sequi  vestigia 
Juliani,  qui  quum  esset  vocatus  in  Domini  sortem,  ut  fieret 
imperator,  fecit  se  Christianse  professionis  exsortem. 

Quid  commodi  tibi  confert  magnge  in  gentibus  domi- 
nationis  ambitio  ?  Recole  verba  Christi,  si  te  ejus  disci- 
pulum  profiteris :  Principes  gentium  dominantur  eorum,  et 
qui  potestatem  habent  super  eos,  benefici  vocantur:  vos 
autem  non  sic :  sed  qui  vult  inter  vos  major  fieri,  sit  mi- 
nister  vester.  Si  acceptas  ministerium  Christi,  si  jugum 
Christi  non  detrectas,  permane  in  ea  vocatione,  in  qua 
vocatus  es,  dimittasque  laicis  populi  principatum.  Certe 
Philippusde  Merlaico  Canonicus  Carnotensisjugum  Domini 
abjiciens,  sicut  scis,  ad  arma  se  transtulit:  quumque  magnis 
populis  nuper  prseesset,  in  prselio  sagitta  percussus  interiit. 
Lex  enim  coelestis  est,  et  regula  divini  judicii,  quod  exitus 
hujus  vitae  infelices  habebit,  qui  mundana?  dominationis 
obtentu  Christi  militiam  derelinquit.  Mors  Philippi,  et 
aliorum  plurimum  deterrere  te  potest.  Dedit  tibi  Dominus 
in  eis  significationem,  ut  fugias  a  facie  arcus.  Scriptum 
quippe  est :  quia  mulctato  pestilente,  sapiens  astutior  erit  : 
justusque  lavabit  manus  suas  in  sanguine  peccatoris.  Dici- 
tur  tamen,  quod  sic  raperis  ad  vanitates,  et  insanias  falsas,  et 
quod  abjecta  gratia  divinse  vocationis  adeo  ardenter  affectas 
potentiam,  ut  subjectos  spolies,  ut  per  oppressionem  tyran- 
nicam  de  spoliis  pauperum  tibi  iram  et  furorem  Domini 
thesaurizes.  Scriptum  quippe  est :  Potentes  potenter  tor- 
menta  patientur.  Plane,  exactiones,  quas  sub  prsetextu 
comitis  crebro  facis,  multorum,  quos  amicos  et  domesticos 
tuos  existimas,  tibi  suscitaverunt  invidiam,  ut  sint,  sicut 
scriptum  est,  inimici  hominis  domestici  illius.  Detestabilis 
quidem  rapina  est  in  clerico:  Rapinas,  inquit  propheta, 
nolite  concupiscere.  Certe  actum  rapiendi  prohibuit  ille, 
qui  projecit  avaritiam  ex  calumnia,  dum  rapinae  concu- 
piscentiam  interdixit.  Gryphus,  halisetus,  accipiter,  milvus 
et  vultur,  quia  rapaces  aves  sunt,  reprobantur  in  lege 
Domini,  et  a  sacrificio  prohibentur.     Si  ergo  vis  teipsum 

s 


130  PETRl  BLESENSIS 

offerre  sacrificium  Deo  acceptabile,  nec  rapinis  inhies,  nec 
affectes  potentiam,  nec  munus  acceptes.  Nam,  teste  pro- 
pheta  :  In  quorum  manibus  iniquitates  sunt,  dextera  eorum 
repleta  est  muneribus.  Job  etiam  dicit :  quia  ignis  devo- 
rabit  corpora  eorum,  qui  munera  libenter  accipiunt.  Miror 
equidem,  nec  ad  plenum  mirari  sufficio,  unde  haec  ambitio 
maledicta  adeo  ardenter  tibi  obrepserit.  Tribus  enim 
episcopis  abundanter  sufficeret,  quod  tibi  soli  usurpas  de 
patrimonio  Crucifixi.  Vereor  autem  ne  te  reprobaverit 
Dominus,  et  abjecerit  a  facie  sua,  quia  erubuisti  ministerium 
ejus,  etjugum  ejuscontumaciterabjecisti.  Resipiscas  igitur, 
et  iram  Domini  praevenias  tempestive.  Nam,  si  acuerit  ut 
fulgur  gladium  suum,  si  arripuerit  manus  ejus  judicium, 
vereor  ne  tunc  poenitere  desideres,  quum  non  possis.  Quum 
enim  exarserit  in  brevi  ira  ejus,  succendentur  inextingui- 
biles  flammae,  quas  tamen  cum  matura  correctione,  et 
paucis  lacrymis  pcenitentialibus  poteras  extinxisse. 

Quod  asperius  solito  tibi  scribo;  quod  numeri  pluralis 
adulatione  non  blandior,  pertinacia  tua  facit.  Nam  et 
exhortatorias,  quas  per  abbatem  Clarimarisci  nuper  tibi 
porrexeram,  antequam  easdem  perlegeres,  combussisti,  et 
hominemDei,  qui  verba  vitae  attulerat,  contumeliis  affecisti: 
quumque  te  pro  posse  suo  a  via  mortis  averteret,  tu  sanc- 
tissimam  exhortationem  ipsius  canino  latratui,  sicut  dicitur, 
comparasti.  Dominus  auferat  cor  lapideum  de  medio  tui, 
et  te  in  observantia  mandatorum  tuorum  stabiliat,  ut  ejus 
minister  esse  desideres,  qui  venit  ministrare  pro  nobis. 

EPISTOLA    XLIII. AD    PETRUM    AMICUM    MEDICUM. 

AitauMENTUM. — Indicat  Petro  medicinse  perito  se  ex  itinere  segrum 
nobilem  virum  invisisse,  et  medicinam  illi  fecisse  :  rationem  morbi 
et  medicinae  exponit;  ac  de  ccetero  segrum  illius  curae  committit. 

Carissimo  amico  suo  Petro,  Magister  P.  Blesensis,  salutem  in 

vero  salutari. 

Nuper  ingrediebar  Ambaziam,  ubi  vir  nobilis  Geldewinus 

graviter  aegrotabat:  occurritque  mihi  dominus  castri,  rogans 
humiliter  et  obnixe,  ut  diverterem  ad  infirmum.      Assere- 
bat  enim,  quod  et  si  manum  curationis  ei  non  apponerem, 
haberet  tamen  ex  visitatione  mea  qualecumque  solatium. 
Ad  instantiam  itaque  magnatum,  qui  pro  infirmo  devotis- 
sime  supplicabant,  triduum  ibi  feci.     Et  quia  propter  occu- 
pationes  meas,  quas  ipse  novistis,  moram  non  poteram  ibi 
facere  longiorem,  consilium  meum  fuit,  ut  vocarent  vos ; 
pinguique  retributione  vestram  circa  infirmum  diligentiam 
excitarent.  Licet  autem  sitis  circumspectus  in  his,  tanquam 
similia  frequenter  expertus :  quia  tamen  testimonio  Hippo- 
cratis  est  experimentum  fallax,  et  quandoque  uni  revelat 
Dominus,  quod  abscondit  ab  aliis:  non   tsedeat  vos  audire 
hujus  aegritudinis  modum  :  symptomata  etiam,  quae  plenius 
vos  instruent ;    et  quibus  auxiliis  in  aegritudine  sit  uten- 
dum.       Commune  quidem   medicorum   vitium  est,  semper 
circa   segritudines   variare  :  unde  si    tres   aut  quatuor   ad 
infirmum  veniunt,    nunquam   in    assignatione    causae,    vel 
exhibitione  curae  conveniunt.     Porro,  sicut  nos  duo  sumus 
conformes  in  votis,  sic  et  decet,  ut  identitas  sit  in  nostris 
operibus,  et  in  verbis.      Ego  siquidem  primitias  curationis 
adhibui :  certusque  sum,  quod  assequetur  de  facili  sanitatem, 
si  sit,  qui  prudenter  continuet  manum  suam.      Noveritis 
autem  certissime,  quia  medium  hemitritjeum  patitur :  quum 
enim  patiatur  continue  de  tertio  in  tertium,  magis  afHigitur. 
Scitis  autem  quod  si  minor  hemitritseus  esset,  quum  habeat 
generari  ex  phlegmate  putrefacto  in  vasis,  et  extra,  suos 
nunquam  tertiaret  assultus.     Quod  si  major   hemitritaeus 
esset,  propter  putrefactionem  melancholise  intus  et  extra  in 
motu  materiae  interioris,  seger  etiam  motum  et  aptitudinem 
membrorum  amitteret :  dentes  etiam  ipsius  ad  se  invicem 
clauderentur.     Quae    omnia    quia    in    hac   febre  minime 
accidunt,  constat  medium  esse  hemitritaeum  provenientem 
ex   cholera  in  vasis  et  stomacho  putrefacta.     Nam  si  in 
hepate  putrefactio  esset,  quod  quandoque  solet  accidere, 
urina  rubea  et  tenuis  minaretur  adustionem,  et  ad  nigre- 

dinem  pertineret :  quod,  quia  non  accidit,  videtis  materiam 
in  vasis  et  stomacho  residere.  Ex  quo  igitur  veni,  quia 
ipsa  die  eum  febris  invaserat,  feci  ei  venam  hepaticam 
aperiri.  Et  quia,  dum  morbus  in  augmento  est  (quod  ex 
eo  liquet,  quia  adhuc  est  urina  rubea  et  tenuis)  nondum  est 
purgatione  utendum,  usus  sum  repressivis,  oleumque  vio- 
laceum  super  cor  et  hepar,  ac  fronti  ejus  apposui.  Restat 
igitur,  ut  quum  urina  spissior  plenae  digestionis  tempus 
nuntiaverit,  detis  ei  frigidum  cahonis,  quod  dare  tutius  est, 
quam  oximel,  vel  aliud  :  nam  in  illo  tota  malitia  scammoneae 
beneficio  decoctionis  evanuit.  Optima  etiam  ei  esset  decoc- 
tio  cassiae  fistulae  myrobalanorum  citrinorum  cum  capillis 
Veneris  et  seminibus  citroli,  et  cucurbitse,  et  melonis :  si 
tamen  infirmi  vires  haec  videritis  posse  pati.  Dietam,  sicut 
scitis,  oportet  esse  pertenuem :  ptisanam  scilicet,  et  micam 
panis  ter  in  aquis,  aut  quater  ablutam,  fomentationesque 
de  malvis,  et  violis,  et  papavere,  non  deficiant  circa  pedes : 
nam  ibi  calor  plurimum  invalescit.  Si  vero  vehemens  calor 
arcem  capitis,  sicut  evenire  solet,  invaserit,  radatur  caput, 
atque  aqua  rosacea,  et  succo  solatri,  ac  semper  vivae,  cras- 
sulae  etiam,  et  vermicularis,  atque  plantaginis,  pannorum 
intinctione,  caput,  frons,  et  tempora  mulceantur.  Propter 
ingruentiam  sitis  lingua  lavetur,  sicut  scitis,  cum  persilio, 
lignoque  radatur.  Ad  insomnitates,  papaveris  nigri,  malvae, 
viola3,  hyoscyami  decoctio  pedibus,  herbaeque  decoctae 
capiti  apponantur.  Contra  inobedientiam  ventris  fiat  sup- 
positorium,  aut  ctystrae.  Haec  ideo  scribo  vobis,  non  ut 
indigcatis  instrui,  sed  ut  vobis  securior,  et  aegroto  acceptior 
sit  medicina,  quae  de  nostra  communi  deliberatione  procedit. 
Frequenter  enim  ex  aptitudine  medici  gratiosa,  et  ex  quadam 
confidentia,  quam  aegrotus  inde  concipit,  natura  jam  de- 
ficiens  convalescit.  Oportet  igitur  vos  circa  hunc  circum- 
spectum  esse  ac  strenuum,  de  cujus  convalescentia,  et 
magni  titulus  honoris  vobis  accrescet,  et  utilitas  respondebit 
ad  votum. 

EPISTOLA  XLIV. — ad  arnulphum  lexoviensem 
episcopum.  [c.  A.D.  1108.] 

Argumentum. — Consulit  A.  Lexoviensi  Episcopo,  ne  ob  molestias  a 
principe,  vel  capitulo,  vel  ab  aliis  injuste  illatas  Episcopatu  cedat, 
sed  tantum,  si  per  ambitionis  humanae  suffragia  ad  eum  pervenerit. 

Reverendo  patri,  ac  domino  Arnulpho  Dei  gratia  Lexoviensi 
episcopo,  P.  Blesensis  salutem,  spiritumque  consilii  et  forti- 
tudinis. 

Quum  sitis  vir  alti  consilii,  et  prudentiae  approbatae,  miror, 
quod  a  me,  et  caeteris  minoribus  in  re  periculosa  et  ardua 
consilium  postulatis,  nisi  quia  et  hoc  ipsum  prudentia  est, 
in  arduis  rebus  minorum  explorare  consilium.  Frequenter 
enim  minori  revelat  Dominus,  quae  a  majoribus  abscon- 
duntur.  Habetis  in  desideriis  episcopali  administratione 
cedere,  et  ad  sanctum  otium  vos  transferre,  si  super  hoc 
amicorum  vestrorum  habeatis  consilium  et  assensum.  Te- 
merarium  esset  mihi  in  re  tam  periculosa  et  ardua  praecipitare 
sententiam,  nisi  prius  omnes  vestri  status  circumstantias 
cognovissem.  Scio,  quia  jam  declinatis  in  senectam  et 
senium,  corpusque  confractum  laboribus  et  setate,  suum 
prsenunciat  imperfectum.  Habet  equidem  sanctorum  pa- 
trum  institutio,  ut  episcopis  infirmis  et  senibus  coadjutor 
addatur.  Nam  et  Valerio  Hipponensi  episcopo  adjunctus 
est  Augustinus.  Sic  Ariminensi  episcopo,  auctoritate  Gre- 
gorii;  sic  Bonifacio  Maguntino  archiepiscopo  auctoritate 
Zacharia.'  papse  corporis  incommoditate  laborantibus,  datus 
est  coadjutor.  Quod  si  principis  indignationem,  aut  capi- 
tuli  vestri  vexationes,  aut  alias  hujus  vitae  molestias  formi- 
datis,  et  ideo  pacem  eligitis  et  quietem,  hominem  dege- 
neris  et  dejecti  animi  decet  hsec  facere,  non  vos :  quem 
constat  prae  cseteris  cor  magnificum  et  munificum  habu- 
isse.  Sane  in  hac  requie  non  inveniretis  requiem,  et  ecce 
in  pace  vestra  esset  amaritudo  amarissima;  dum  recole- 

retis,  cum  angustia  spiritus  gementes,  vos  ibi  defecisse, 
ubi  fortius  erat  standum;  abjectoque  spiritu  consilii  et 
fortitudinis  videretis  vos  a  pusillanimitate  spiritus  et  mo- 
dica  tempestate  subversum.  Ad  resignationem  episcopatus 
nulla,  si  mihi  creditis,  vexatio  vos  inducet.  Nam  haec 
omnia  fortasse  opcratur  Dominus,  ut  det  vobis  vexatio 
intellectum.  Trituratur  granum,  ut  reponatur  in  horreo  : 
quadratur  lapis,  ut  sine  sonitu  mallei  in  templi  aedificio 
collocetur:  movetur  turbo,  ut  Elias  rapiatur  in  ccelum. 
Si  vero  vestri  principis  gratiam  aifectatis,  eam  potestis 
obtinere  levissime :  dummodo  vos  habeatis  circa  eum  hu- 
militer  et  devote.  Tpse  homo  est,  qui  rebellionem  et  con- 
tumaciam  in  Episcopis  super  omnia  detestatur.  Ipse 
est,  qui  sola  humilitate  vincit  et  vincitur.  Porro  aliunde 
subesse  potest  legitima  resignationis  occasio.  Quum  enim 
scriptum  sit,  quia  proni  sunt  sensus  hominis  ab  ado- 
lescentia  in  malum:  dicitur,  quod  ab  adolescentia  ccepistis 
ecclesiasticos  honores  olfacere,  et  ad  hunc  honorem,  qui 
nunc  onerosus  est  vobis,  obsequiis  atque  intcrcessionibus 
et  aliis  ambitionis  humanae  suffragiis  aspirare.  Currite 
ergo  ad  conscientise  vestrae  testimonium,  et  si  inveneritis 
vos  minus  canonicum  habuisse  ingressum,  sitis  sollicitus  de 
egressu.  Nam  hic  resignatio  habet  locum;  Beato  enim 
Gregorio  teste,  qui  in  ovile  ovium,  non  per  ostium,  sed 
aliunde  ascendit,  ad  seternse  salutis  bravium  in  vanum 
se  fatigat,  nisi  honorem,  in  quo  deliquit,  penitus  dere- 
linquat.  Sancta  ergo  et  salubris  est  cogitatio,  facta 
episcopatus  cessione,  privatam  eligere  vitam,  si  recolitis 
conscientiam  vestram  jam  dictae  promotionis  obtentu  fuisse 
vel  in  modico  vulneratam.  Si  mese  parvitatis  acceptatis 
consilium,  nihil  omnino  retinebitis  penes  vos,  quod  acqui- 
sieritis  per  peccatum.  Jam  advesperascit  vobis,  et  vitae 
vestrae  inclinati  sunt  dies :  observat  etiam  inimicus  cal- 
caneum  vestrum,  et  ad  luctam  vos  expectat  extrcmam. 
Dissolvitc  colligationes  iniquas,  et  jugum  exactoris  abjicite. 
Deponite  sarcinas  ambitiosae  supcllectilis,  ne  vos  luctator 


epistoljE.  1 35 

occultus  inveniat  oneratum.  Nudus  athleta  fortius  dimicat. 
Natator  exuitur,  ut  flumen  transeat.  Viator  exoneratur  a 
sarcinis,  ut  expeditius  currat.  In  hac  via  torrentem 
mortis  nataturus  estis,  in  proximo,  pugnaturus  cum  eo,  cum 
quo  semper  est  anceps  congressus,  periculosus  casus, 
difficilis  reparatio,  rara  et  nunquam  secura  victoria.  Nihil, 
quseso,  in  vobis  reperiat  suum :  sed  qui  vos  in  annis  for- 
tioribus  quandoque  devicit,  ipse  vosvictorem  inveniat,  licet 
decrepitum  et  infirmum.     Vale. 


EPISTOLA  XLV. — ad  anonymum  quendam. 
[c.A.D.  1174.] 

Argumentum. — Negat  Reginaldum  Bathoniensem  episcopum,  fuisse  aut 
persequutorem  aut  oceisorem  S.  Thomge  Cantuar.  archiepiscopi :  si 
quid  vero  vel  verbo  vel  facto  in  eum  deliquerit,  id  ex  ignorantia 
accidisse,  vel  certe  eleemosynis,  lachrynris,  poenisque  sponte  susceptis 
expiatum  esse. 

Arguitis  et  damnatis  R.  Bathoniensem  electum,  tanquam 
B.  Thomae  martjris  persequutor  fuerit  et  occisor.  Scitis 
equidem,  quam  periculosum  sit  homini  innocenti  notam 
tanti  criminis  inurere,  et  adversus  innoxium  detestabilem 
suscitare  infamiam :  quam  quum  abolere  volueritis,  ipsius 
excursum  non  poteritis  cohibere.  Scio,  quia  Martyrem 
dilexit  ex  corde,  et  inter  desiderabilia  hujus  mundi  fuit  in 
votis  ejus  quandoque  prsecipuum  familiaritati  et  obsequio 
Martyris  adhserere.  Beatus  siquidem  Martyr  suspenderat 
patrem  suum  episcopum  Sarisberiensem.  Nec  mirum  eo 
tempore  videbatur,  si  filius  afflicto  patri  compatiens,  quan- 
doque  durius,  aut  minus  consulte  de  sancto  Martyre 
loquebatur.  Nam  et  nos  insensati  vitam  ipsius  putabamus 
insaniam,  et  finem  illius  sine  honore :  sed  computatus  est 
inter  filios  Dei,  et  sors  illius  inter  electos.  Quicquid  facie- 
bat,  caritatis   obtentu  et  zelo  justitise,  in   crimen  odii  et 

invidiae  vertebatur.  Sed  e  contra,  quicquid  machinabatur 
ad  ejus  infamiam  humana  malitia,  eidem  convertebat 
Dominus  ad  coronam.  De  ipso  capite  nostro  Jesu  Christo, 
dicit  Isaias :  Nos  putavimus  eum  leprosum,  et  percussum 
a  Deo,  et  humiliatum.  Et  nos  quidem  pretiosissimum 
Christi  membrum  leprosum  reputavimus  et  abjectum. 
Hsec  est  lepra,  quae  in  sanctos  Domini  se  diffundit.  De 
hac  lepra  in  Levitico  memini  me  legisse :  Si  effloruerit 
lepra  discurrens  in  cute,  sacerdos  lepram  mundissimam 
judicabit.  Quum  omnis  lepra  immunda  sit,  lepra  infamise, 
quse  Sanctorum  afficit  innocentiam,  munda  est :  nam  quum 
exterius  excurrat  sinistra  opinio,  quum  exterius  mentiatur 
iniquitas  sibi ;  sanctorum  animse  in  manu  Dei  sunt, 
justique  verba  exterioris  contumeliae  contemnentes,  de 
thesauro  conscientise  sunt  securi.  Nota  in  Christo  hujus 
leprse  vestigia,  quae  a  capite  in  membra,  a  patre  in  filios 
derivatur.  Curabat  Dominus  languentes  et  violator  sabbati 
dicebatur.  Non  est,  dicebant,  hic  homo  a  Deo,  qui 
sabbatum  non  custodit.  Ejiciebat  dsemones,  et  hoc  male- 
ficiis  ascribebant.  In  Beelzebub  principe  dsemoniorum, 
inquiunt,  ejicit  dsemonia.  Nunc  Samaritanum,  nunc  filium 
fabri  eum  vocabant.  Ideo  describit  eum  Zacharias  sordidis 
vestibus  indutum :  quod  ei,  et  imitatoribus  ejus  convenit, 
ut  in  veste  sordida  sit  decor  mentis,  et  in  cute  leprosa  sit 
munditia  cordis,  et  inter  contumelias  detractorum  pura  et 
munda  conscientia  sit  in  sanctis.  Propterea  sponsa  in 
Canticis  dicit :  Nigra  sum,  sed  formosa.  Si  ergo  Batho- 
niensis  electus,  sicut  et  nos  omnes,  vitam  Martyris  quando- 
que  habuit  in  derisum,  si  patri  suo  beneficium  relaxationis 
obtinere  curavit,  non  est  quod  ei  debeat  imputari  ad  crimen. 
Sed,  et  si  adversus  eum  deliquit  in  aliquo,  eum  excusabilem 
ignorantia  facit.  Ecclesiam  Dei  persequutus  sum,  dicit 
apostolus,  sed  misericordiam  consequutus  sum,  quia  igno- 
rans  feci.  Credo,  quod  si  sanguis  Abel  clamat  de  terra 
ultionem,  sanguis  mitissimi  Martyris  clamat  remissionem 
peccatorum,  in  his  maxime  poenitentiam  qui  agunt  humilem 

et  devotam.  Scio  autem,  quantum  exterioribus  signis 
perpendere  potest  humana  fragilitas,  quod  si  prsefatus 
electus  aliquid  attentaverit  in  contumeliam  Martyris,  illud 
expiavit  asperitate  cilicii,  largioribus  eleemosynis,  lacrymis 
profusioribus,  et  austerioribus  disciplinis.  Res  est  plena 
periculi,  sinistra  de  homine  innoxio  suspicari.  Ideo  apo- 
stolus  ad  Romanos  scribens  ait:  Infirmum  autem  in  fide 
assumite,  non  in  suspicationibus  cogitationum.  Nulli  aut 
pauci  hodie  sunt,  qui  conscientias  alienas  inspiciant,  qui  cum 
Elisseo  dicant  ad  Giezi :  Nonne  cor  meum  in  praesenti  erat, 
quando  accepisti  argentum  et  vestes  a  Naaman  ?  Teme- 
rarium  est,  si  tuum  delictum  dissimulas  et  judicas  alienum. 
Verbum  Satyrici  est : 

Ut  nemo  in  sese  tentat  descendere,  nemo  : 
Sed  praecedenti  spectatur  mantica  tergo. 

Nolite  ergo  hominem  criminose  arguere,  nolite  judicare 
servum  Domini:  suo  enim  domino  stat  aut  cadit.  Ejus 
est  judicium,  qui  scrutatur  corda  et  renes,  qui  scrutatur 
Hierusalem  in  lucernis,  cui  cogitatio  hominis  confitetur. 
Pro  minimo  mihi  est,  dicit  apostolus,  ut  ab  homine  judicer, 
aut  ab  humano  die.  Cui  concordat,  quod  per  Isaiam  dicit 
Dominus :  Nolite,  inquit,  timere  opprobrium  hominum,  et 
blasphemias  eorum  ne  timeatis.  Ei  soli  relinquatur  judi- 
cium,  cui  omne  judicium  dedit  pater.  Ipse  licet  nunc 
multa  sustineat  patienter,  judicaturus  est  tamen  tempore 
suo.  Quum  accepero,  inquit,  tempus,  ego  justitias  judi- 
cabo.  Tunc  boni  discernentur  a  malis.  Deus  enim 
Deorum  Dominus  loquetur,  et  vocabit  terram  :  habensque 
ventilabrum  in  manu  sua.  veniet,  ut  discernat  populum 
suum.  Interim  autem  cum  Hierosolymitis  habitat  Jebu- 
sseus.  Interim  in  horto  patrisfamilias  simul  sunt  saliunca 
et  abies,  urtica  et  myrtus.  In  grege  Jacob  animalia  alba 
et  nigra,  agni  et  hcedi.  In  reti  Petri  pisces  boni  et  mali. 
In  arca  Noe  animalia  munda  et  immunda.  In  agro  Do- 
mini  lilia  inter  spinas,  et  zizania  inter  spicas.  In  arca 
Domini  granum  cum  palea.     In  cella  Christi  vinum  cum 

acinis,  oleum  cum  amurca.  Non  est  nostrum  aliquem 
judicare  :  novit  enim  Dominus,  qui  sunt  ejus.  Consulo 
igitur,  frater,  et  exhortor  in  Christo,  ut  cessemus  a  verbis 
etiam  ad  rem  non  pertinentibus :  quumque  futuri  sint 
primi  novissimi,  et  novissimi  primi,  credo,  quod  vos  prse- 
cedet  ad  vitam,  quem  novissimum  reputatis. 


EPISTOLA    XLVI. — ad  ricardum  syracusanum  epis- 
copum.[A.D.  1173?] 

Argumentum. — Causarn  Ricardo  episcopo  reddit,  cur  in  Siciliam  reverti 
nolit,  videlicet  propter  aeris  inclementiam  :  tum  excurrit  in  laudes 
B.  Martyris  Thomae  Cantuariensis  ;  ac  denique  episcopum,  ad  quem 
scribit,  hortatur,  ut  in  Anglia,  patrio  solo,  reliquum  vitse  conficiat. 

Carissimo  patri  ac  domino  Bicardo,  Dei  gratia  Syracusano 
episcopo,  P.  Blesens.  salutem  in  vero  salutari. 

Quod  me  in  Siciliam  redire  cupitis,  et  estis  de  mea  revo- 
catione  solliciti,  gratiarum  actiones  vobis  refero,  quantas 
possum :  verumtamen  non  sum  adeo  prodigus  vitse  meae, 
ut  velim  requiem  pro  labore,  securitatem  pro  periculis, 
pro  segritudine  sanitatem,  pro  peregrinatione  patriam,  vitam 
pro  morte,  delicias  pro  angustiis  permutare.  Terra  si- 
quidem  vestra  devorat  habitatores  suos  nec  parcit  aetati, 
nec  sexui  defert,  nec  personam  considerat,  nec  favorem 
conditionis,  nec  gratiam  dignitatis  acceptat.  Triginta 
et  septem  animse  cum  domino  Stephano  Siciliam  sunt 
ingressae,  omnesque  in  morte  conclusi  sunt,  praeter  me  et 
magistrum  Rogerium  Normannum,  virum  litteratum,  in- 
dustrium  et  modestum.  Nos  solos  eduxit  Dominus  per 
misericordiam  suam  de  medio  umbrse  mortis  in  fortitudinc 
manus  suse.  Quumque  vix  aut  numquam  permittatur 
egressus  his,  qui  semel  ingressi  sunt:  nolo  ingredi ; 
quia  me  vestigia  terrent 
Omnia,  te  adversum  spectantia,  nulla  retrorsum. 

Contraxit  ab  aere  suo  Sicilia ;  contraxit  et  a  malitia  in- 
habitantium  in  ea,  ut  mihi  odibilis,  et  quasi  inhabitabilis 
censeatur.  Ipsam  abominabilem  mihi  reddunt  aeris  distem- 
perantia,  et  veneni  distemperatio  frequens,  cujus  immanis- 
sima  crudelitate  ibi  periclitatur  assidue  nostraturn  incauta 
simplicitas.  Quis,  quseso,  ibi  securus  inhabitat,  ubi  praeter 
cseteras  passiones,  montes  ignem  infernalem  semper  evo- 
munt,  et  foetorem  sulphureum  evaporant  ?  Nam  ibi  procul 
dubio  est  porta  inferi,  de  qua  dictum  est :  A  porta  inferi 
erue,  Domine,  animam  meam.  Portse,  inquam,  mortis  et 
inferi  sunt  montes  Trinacrise,  ubi  absorbentura  terra  homi- 
nes,  et  descendunt  in  infernum  viventes.  Dulcedinem 
nativi  aeris  vestri  Anglici,  omnemque  escam  terrse  nostrse 
abominata  est  anima  vestra,  et  appropinquavit  usque  ad 
portas  mortis.  Omnis  quantuscumque  cibus  fuerit,  sive 
potus  apud  nos,  salutaris  est  et  acceptus.  In  tenuibus  disetis 
peccant  vestrates :  quumque  vivant  apio  tantum  et  foeni- 
culo,  in  quibus  fere  est  totus  victus  vester :  ex  his  tamen 
generatur  humor,  qui  semper  in  causam  morbi  acutissimi, 
et  mortis  materiam  computrescit.  Illud  autem  adjicio, 
quod  assidue  legitur  in  libro  experientise  :  quia  quum  scrip- 
tum  sit,  quod  omnes  insulares  populi  sint  generaliter  in- 
fideles,  Siciliae  habitatores  sophistici  amici  sunt,  et  occulti 
atque  perditissimi  proditores.  Vobis  ista  non  scriberem, 
nisi  vos  hsec  eadem  certo  et  frequenti  experimento  didicisse 
novissem.  Inde  est,  quod  quum  alios  fideles  sibi  populos 
nagellet  Dominus  in  spiritu  misericordise  et  mansuetudinis ; 
plebem  Sicilise  flagellat,  nunc  in  judicio  Sodomse  et  Go- 
morrhse,  nunc  in  plaga  Dathan  et  Abiron,  nunc  in  spiritu 
judicii  et  ardoris. 

Scitis,  quod  iEtna  mons  frequenter  ignes  suos  in  immen- 
sum  circumquaque  diffundit :  et  adhuc  per  spatium  disetae 
unius  undique  combusta  et  deformata  est  tota  facies  regi- 
onis.  Saevientis  flammae  procellosa  vorago  omnes  incolas, 
aut  expulit,  aut  combussit.  Haereditas  miserorum  data 
est  in  combustionem  et  cibum  ignis  :  et,  ut  expressius  lo- 

quar,  ignis  et  sulphur,  et  spiritus  procellarum  pars  calicis 
eorum.  In  omnem  terram,  et  in  fines  orbis  terrae  jam 
exiit  plaga  illa,  qua  nuper  in  Sicilia  percussi  sunt  Cata- 
nenses  in  vigilia  B.  Agathes,  quum  Episcopus  ille  damna- 
tissimus,  frater  Matthaei  notarii,  qui,  sicut  scitis,  sibi  sump- 
sit  honorem  non  vocatus  a  Domino,  tanquam  Aaron,  et  qui 
ad  sedcm  illarn  non  electione  canonica,  sed  Giezitica  vena- 
litate  intravit :  quum,  inquam,  abominationis  offerret  in- 
censum,  intonuit  de  ccelo  Dominus,  et  ecce  terrae  motus 
magnus  factus  est.  Angelus  enim  Domini,  percutiens 
episcopum  in  furore  Domini,  cum  populo  et  universa  civi- 
tate  subvertit.  Patet  itaque,  quia  beatissimae  Agathes 
offensam  suis  exigentibus  peccatis  incurrerant. 

Non  sic  quaeso  irascatur  nobis  benignissimus  Martyr 
noster  B.  Thomas.  Si  exarserit  in  brevi  ira  ejus,  patien- 
tiam  quam  semper  habuit  non  dediscat,  et  iratus  miseri- 
cordiae  recordetur.  Spes  equidem  mea  est,  quod  quoties 
nobis  Dominus  flagellum  suae  indignationis  intentat,  stat 
Martyr  in  confractione  pro  nobis,  atque  gemitibus  inenar- 
rabilibus  misericordiam  judicis  interpellet.  Exulta,  An- 
glia,  exulta,  occidens,  quia  visitavit  nos  oriens  ex  alto. 
Thomam  apostolum  India  et  Oricntalis  regio  jactitabat: 
sed  occidentalem  respexit  Ecclesiam,  qui  in  ccelis  habitat 
et  humilia  respicit.  Dedit  Dominus  Angliae  Thomam  nos- 
trum,  non  invidemus  Indiae  Thomam  suum.  Sit  Thomas 
apostolus  in  India :  sit  Thomas  Martyr  noster  in  Anglia,  ut 
per  hos  duos  testes  Christi  ab  ortu  solis  usque  ad  occasum 
sit  laudabile  nomcn  Domini.  Eat,  qui  voluerit,in  Indiam 
ad  suffragia  beati  apostoli :  tam  longa  peregrinatio  nimis 
laboriosa  est  mihi :  mihi  sufficit  Thomas  meus.  Ille  pal- 
pavit  latus  Domini,  et  fixuras  clavorum ;  illc,  quia  vidit, 
credidit :  beatus,  qui  non  vidit,  et  credidit,  nec  dubitavit ; 
atque  holocaustum  Christo,  et  pro  Christo  se  obtulit. 
Non  laboro  mart}7rem  apostolo  comparare,  quum  apostolus 
sit  major  martyre.  Sed  gloriosum  est  nos  habere  mar- 
tyrem,  qui  apostoli  nomcn  habeat,  et  apostolum  miraculis 

aut  imitetur,  aut  vincat.  Non  indignatur  apostolus,  quia 
nec  indignatur  Dominus  apostolorum  et  martyrum,  si 
quandoque  Spiritus  Sanctus  in  operatione  virtutum  plenius 
et  celebrius  alicui  se  infundit.  Et  hsec,  inquit  Dominus, 
facietis,  et  majora  horum  facietis.  Amor  martyris  a  pro- 
posito  meo  aliquantulum  me  abduxit ;  revertor  ad  propo- 
situm.  Sed  ad  vos,  amantissime  pater,  in  Siciliam  non 
revertar.  Fovet  Anglia  me  jam  senem,  quse  vos  fovit  in- 
fantem.  Utinam  relinqueretis  terram  illam,  pater,  mon- 
tuosam  et  monstruosam,  et  ad  nativi  aeris  dulcedinem 
rediretis.  Ad  hoc  vos  movere  debuerant  diuturnitas  et 
securitas  vitae,  amor  patrise,  naturse  lex,  conditio  nutriturae, 
prsecipue  autem,  et  prse  omnibus  amor  domini  Regis  An- 
glorum,  qui  vos  brachiis  sincerae  caritatis  amplectitur.  Et 
nisi  gratiam  respueritis  oblatam  vobis  in  terra  nativitatis 
vestrae,  incomparabiliter  praeparavit  gloriam  et  honorem. 
Vestrse  quceso  nativitati  sepultura  respondeat :  velitis  apponi 
patribus  vestris,  et  Anglia  cineres  vestros,  quos  produxit, 
excipiat.  Dulce  est  in  amicorum  amplexibus  mori,  carorum 
lacrymis  excipi,  cum  suis  progenitoribus  sepeliri.  In  cujus 
rei  observantiam,  sicut  legitis,  sancti  patriarchee  plurimum 
fuere  solliciti.  Fugite,  pater,  a  montibus  flammivomis,  sus- 
pecta  sit  vobis  iEtnse  vicinitas,  nec  vos  morientem  videat 
regio  infernalis. 

EPISTOLA  XLVII. — ad  henricum  iii.  anglorum 

REGEM.  [A.D.  1174.] 

Argumentum. — Ricardus  Cantuariensis  archiepiscopus  Henricum,  Hen- 
rici  II  regis  Anglorum  filium,  hortatur  ut  a  bello,  quod  in  paren- 
tem  suum  moverat,absistat :  et,  ni  faciat,  excommunicationem  minatur. 

Henrico  tertio  Dei  gratia  regi  Anglice,  et  domini  regis  filio 
Ricardus  Cantuar.  ecclesice  humilis  miriister,  spiritum  con- 
silii  cum  salute. 

Si  quid  durum  tibi  loquuturi  sumus,  illustrissime  prin- 

ceps,  sustine  patienter;  nam  ex  abundantia  cordis,  et 
vehementia  doloris  os  loquitur.  Non  feras  moleste,  si 
rogamus,  quae  ad  pacem  sunt,  si  operam  damus,  ut  conver- 
tantur  corda  filiorum  ad  patrem.  Dolemus,  doloremque  dis- 
simulare  non  possumus,  quia  patrem  tuum  persequeris, 
terramque  ipsius,  quam  usque  ad  sanguinis  effusionem 
tueri  debueras,  tu  ipse  das  in  direptionem  et  prasdam. 
Et  unde  hoc  tibi,  quod  Brebantionum  factus  es  ductor, 
gentique  excommunicata?  et  perditissimse  adhsesisti,  ut  per- 
deres  devotissimam  tibi  gentem  ?  In  quo  te  offendit,  in 
quo  gratiam  tuam  demeruit  pater  tuus  ?  Numquam  tibi 
exhibuit  se  dominum,  sive  regem,  sed  quasi  procuratorem 
regni  tui,  et  in  rerum  tuarum  administratione  fidelissimum 
servientem.  Tibi,  et  non  sibi  vivit.  Tuum  est,  quicquid 
potest,  quicquid  scit,  quicquid  facit,  quicquid  congregat, 
quicquid  habet.  Ubi  est  filialis  affectio  ?  ubi  est  reve- 
rentia  patris  ?  ubi  est  lex  naturce  ?  ubi  est  timor  Dei  ? 
ubi  sunt  sacramenta  illa,  quse  patri  tuo  coram  nobis 
corporaliter  prsestitisti  ?  Ubi  est  intercessio  illa,  qua  nos  et 
alios  episcopos  terrse  patri  tuo  pro  te  fidejussionis  vinculo 
obligasti  ?  putas  ita  Deo  illudere  ?  Ipse  est  Rex  regum, 
terribilis  apud  reges  terrse,  et  qui  aufert  spiritum  principum. 
Dilige  et  honora,  fili  carissime,  patrem  tuum,  ut,  pro 
honore  exhibito  patri,  tibi  sit  longitudo  dierum.  Honora 
patrem  tuum  et  matrcm  tuam,  dicit  Dominus,  ut  sis  lon- 
gsevus  super  terram.  Filius  qui  maledicit  patri  aut  matri, 
in  lege  Domini  lapidatur.  Quum  ergo  male  agere  sit 
longe  gravius,  quam  maledicerc,  merito  poense  subjacet 
graviori,  qui  patrem  aut  matrem  contumeliis  afficit,  et 
molcstat  injuriis.  Teste  Salomone,  Gloria  patris  est  filius 
sapicns:  Deo  vero  abominabilis  est>  qui  contumeliarn  facit 
patri.  Quam  grata,  quam  favorabilis,  quam  suavis,  quam 
amabilis,  quam  Dco  accepta  sit  erga  parentes  affectio  fili- 
alis;  quam  vero  execrabilis  et  damnata,  atque  poenalibus 
cxterminanda  suppliciis  irrevercntia  in  parentes,  multis 
doccmur    exemplis.     Mnlta   lcgimus,  quse  tc   et  alios  ad 

poternae  reverentise  observantiam  efficaciter  exhortantur. 
Philippus  inter  Romanos  principes  primus  fuit  fidei  Chris- 
tianse  professor.  Philippum  filium  habuit ;  qui  quum  esset 
patre  vivente  et  consentiente  in  imperialem  apicem  sub- 
limatus,  summse  sibi  glorige  adscribebat,  quod  patrem 
haberet  superstitem,  cujus  imperio  non  minus  humiliter 
obediebat  imperator,  quam  miles  devotus,  vivens  in  omni- 
bus,  quse  habebat,  ad  patrem,  non  ut  imperator,  sed  ut 
filius.  Hermes  Agathoclsei  regis  filius,  quum  pater  ejus 
ageret  in  extremis,  et  a  populo  postularetur  in  regem, 
respondit,  se  regni  officium  non  debere  prsesumere,  quam- 
diu  pater  ejus  vivere  speraretur:  cujus  prudentia  erat  in 
administratione  reipublicse  approbata.  Decius  imperator 
quum  Decium  filium  suum  imperiali  diademate  proponeret 
insignire,  renuit  minor  Decius,  dicens,  Vereor,  ne  si  fiam 
Imperator,  dediscam  esse  filius.  Malo  tamen  non  esse 
imperator,  et  humilis  filius,  quam  esse  imperator,  et  filius 
indevotus.  Imperet  pater  meus :  meum  imperium  sit 
parere  humiliter  imperanti.  Volusianus  imperator  Galli 
imp.  filius,  licet  cum  patre  suo  imperaret,  nihil  tamen  se 
commune  habere  cum  patre  proposuit :  nisi  quod  quum 
pater  ejus  occideretur  ab  hostibus,  se  pro  eo  et  cum  eo 
permisit  occidi.  Valerianus  imperator,  de  cujus  tyrannide 
beati  martyres  Sixtus  et  Laurentius  felici  triumphavere  mar- 
tyrio,  quia  patrem  suum  quadam  die  atrociter  verberavit,  a 
Sapore  rege  Persarum  captus,  apud  eum  adeo  ignominiosa 
servitute  consenuit,  quod  quoties  rex  erat  ascensurus  in 
equum,  Valerianus  humi  acclinis  eum  in  sellam  dorso,  non 
manibus  attollebat,  vitamque  in  hac  probrosa  servitute 
finivit.  De  Absalon  taceo,  quia  historia  nota  est  universis. 
Adramelech  et  Sarasar,  filii  Sennacherib,  quia  persequuti 
sunt  patrem  suum,  a  regno  expulsi  dati  sunt  in  captivitatem, 
et  in  opprobrium,  et  in  mortem.  Demetrius  filius  Deme- 
trii  regis  patrem  suum  crudelissime  persequutus,  vagus  et 
profugus  super  terram  vitam  miseram  in  exilio  et  opprobrio 
terminavit.     Aristobulus,  quia  matrem  suam  pregnantem 

vinculis  carceralibus  mancipavit,  in  morte  et  sanguine 
fratris  sui  Antigoni,  quem  super  omnia  diligebat,  misera- 
biliter  expiravit.  His  et  aliis  innumerabilibus  exemplis 
intelligere  potes,  fili  carissime,  quantum  sit  apud  Deum  et 
homines  commendabilis  exhibita  patri  reverentia,  quantum 
sit  execrabilis,  et  infaustis  damnata  eventibus  injuria  pa- 
rentibus  irrogata.  Porro  mihi  videtur  degenerare  filius, 
cujus  voluntas  a  paterna  voluntate  dissentit.  Nam  ejus 
caro  et  sanguis  est,  et  de  patris  essentia  suam  essentiam 
mutuavit.  Avelle  a  sole  solis  radium,  et  non  lucet :  rivum 
a  fonte,  et  aresciti  ramum  ab  arbore,  et  siccatur:  mem- 
brum  a  corpore,  et  putrescit.  Separa  filium  a  devotione  pa- 
terna,  et  jam  non  est  filius,  sed  frater  et  collega  eorum, 
quibus  dicitur :  Vos  ex  patre  diabolo  estis.  In  principio 
Isaiye  legitur,  Filios  enutrivi  et  exaltavi :  ipsi  autem  spreve- 
runt  me.  Ultimum  autem  verbum  ejusdem  prophetse  est : 
vermis  eorum  non  morietur,  et  ignis  eorum  non  extinguetur. 
Probitatem  tuam,  prudentiam,  liberalitatem,  constantiam, 
pulcritudinem,  atque  alias  gratiarum  dotes,  quibus  te  natura 
multipliciter  illustravit,  mundus  praedicat  universus.  Ve- 
rumtamen,  si  erga  patrem  tuum  humilitatem  et  dilectionem 
in  veritate  non  exhibes,  quanto  celebrior  est  laus  tua,  tanto 
in  majus  et  communius  opprobrium  convertetur. 

Novisti  quia  pater  tuus,  homo  est,  qui  sola  humilitate 
sibi  exhibita  mansuescit.  Sis  ergo  ei  subjectus,  et  ipse  suam 
tibi  .per  omnia  subjiciet  voluntatem,  Exhibe  te  patri  in 
vera  humilitate  filium,  et  ipse  tibi  se  non  solum  patrem 
exhibebit,  sed  famulum.  Eris  rex  regis,  et  dominus  do- 
mini  tui,  qui  ad  hoc  tibi  vivit,  et  sibi  moritur,  ut  post  mor- 
tem  ipsius  magnifice  vivas,  regnumque  et  solium  tuum 
cum  multis  laboribus  et  expensis  corroborat  et  confirmat, 
ut  ipsum  futuris  temporibus  barbarae  hostilitatis  persecutio 
non  subvertat.  Hseres  tui  patris  es,  et  successor  in  regno ; 
de  hsereditaria  successione  securus  et  certus,  Sustine,  non 
festines;  quia,  teste  Salomone,  hsereditas,  ad  quam  in 
principio    festinatur,    in    novissimis   benedictione    carebit. 

Nimis  damnabiliter  te  seducit  adulatorum  suggestio,  qui 
tibi  submurmurant,  et  suadent,  ut  certam  in  regno  tibi 
vendices  portionem :  porro  isti  non  tantum  honorem  tibi, 
quantum  sibi  honorum  et  bonorum  distributionem  deside- 
rant,  et  ut  in  populum  miserum  suum  exerceant  domi- 
natum.  Nonne  consultius  tibi  esset  per  prudentiam 
fidelissimi  patris  in  pace  populum  conservare,  quam  per 
adulatores  infidos  quietem  et  pacem  commissi  tibi  populi 
conturbare  ?  Sane  cum  multis  violentiis  et  peccatis  non 
posset  de  regno  Francorum  summa  illa  pecunise  extorqueri, 
quam  nunc  sine  labore  et  crimine  tuo  tibi  liberalitas  paterna 
largitur.  Utinam  scires,  quam  dulce,  quam  jucundum  sit 
habere,  et  habitos  venerari  parentes.  Hsec  suavissima  ju- 
cunditas  et  frequenter,  dum  parentes  vivunt,  ignoratur,  et 
ex  sola  parentum  amissione  cognoscitur.  Adhuc,  aman- 
tissime  fili,  devote  et  humiliter  supplicamus,  quatenus  facias, 
et  loquaris  pacem  in  plebem  tuam :  et  derelicta  societate 
iliius  excommunicatse,  et  perditae  gentis,  quse  te  in  devium 
malitise  trahit,  revertaris  ad  patrem.  Nos  autem  ita  honori 
et  commoditati  tuse  studebimus  providere,  quod  amplius 
obtinebis  pacis  beneficio,  quam  possis  per  ignem  et  gladium 
extorquere.  Quod  si  nostro  et  Suffraganeorum  nostrorum 
consilio,  qui  super  hoc  generaliter  tibi  scribunt,  acquiescere 
et  consentire  detrectes,  scias  nos  recepisse  a  summo  pon- 
tifice  in  mandatis,  ut  te  et  omnes,  qui  pacem  domini  tui 
turbant,  sublato  appellationis  remedio,  excommunicationis 
vinculo  innodemus,  nosque  mandatum  nobis  injunctum, 
licet  inviti  et  dolentes,  prompto  effectu,  et  debita  reveren- 
tia,  nisi  infra  quindecim  dies  resipueris,  plenissime  prose- 
quemur. 

EPISTOLA  XLVIII. — ad  willelmum  papiensem  car- 

DINALEM.       [A.  D.  1178.] 
Argumentum. — Gratulatur  diuturnuin  schisma  in  Alexandrum  tertium 
excitatum,  prudentia  et  eloquentia  Willelmi  Papiensis  cardin.  apud 
imperatorem  Fridericum  tandem  extinctum.     Deinde   Octavianum 
schismatis  auctorem,  ejusque  electores,  acriter  perstringit. 

U 


146  PETRI  BLESENSIS 

Reverendo  patri  ac  domino  Willelmo  Papiensi,  sacrosancta  Ro- 
mano?,  ecclesia  presbytero  cardinali,  Petrus  Blesensis  devo- 
tissimus  ejusfilius  salutem  et  sincerce  dilectionis  affectum. 

Benedictus  Deus  et  pater  Domini  nostri  Jesu  Christi, 
qui  tandem  respieiens  in  faciem  testamenti  sui  vos  elegit  et 
prseelegit,  ut  per  gratiam  prudentiae  et  facundiae  vobis 
divinitus  datae  scissura  schismatis  consueretur  ad  unitatem, 
et  ecclesia  Dei  de  variis  laboribus  respiraret  ad  pacem. 
Petri  quippe  navicula  diutissime  tempestuosis  fluctibus 
sestuavit  :  quumque  mirabiles  essent  elationes  maris,  mira- 
bilior  in  altis  Dominus  statuit  procellam  in  auram.  Effusa 
enim  contentione  super  principes,  quum  errarent  in  invio  et 
non  in  via,  ille  qui  imperat  ventis  et  mari,  imperavit  impe- 
ratori:  qui  quum  nuper  in  ecclesiam  Dei  efferata  rabie 
desseviret,  hodie  per  gratiam  Christi  decrudescit  in  eo 
severitas,  et  iracundia  ejus  mansuescit  in  gratiam.  Hodie 
per  gratiam  redemptoris,  qui  vos  ad  hoc  specialiter  fecerat 
gratiosum  in  verbis,  persequutor  ecclesise  factus  est  filius, 
de  lupo  factus  est  agnus,  de  hoste  amicus,  de  superbo  devo- 
tus ;  humiliavit  eum,  qui  est  ante  saecula,  qui  humiliat 
omnem  altitudinem  extollentem  se  adversus  scientiam  Dei. 
Nimis  oppresserant,  et  in  conculcationem  dederant  Christi 
ecclesiam  saeculares :  sed  hodie  erecta  est  in  superbiam 
sseculorum,  et  amodo  superborum  et  sublimium  colla  cal- 
cabit,  sicut  dicit  Dominus  per  prophetam :  Ponam  te  in 
superbiam  saeculorum,  non  vocaberis  ultra  derelicta,  sed 
civitas  sancta.  Octavianus  ille  auctor  schismatis  toto  tem- 
pore  vitx  suse  congregaverat  opes  et  divitias,  ut  quietem 
ecclesiae  perturbaret.  Suis  igitur  largitionibus  ita  infasci- 
naverat  sapientes  hujus  saeculi,  quod  magnatum  sibi  conci- 
liaverat  favorem  et  gratiam,  magnamque  partem  curiae 
secum  traxerat  in  errorem.  Sed  juxta  verbum  Jeremiae 
prophetae,  perdix  fovif,  quoe  non  peperit,  fecit  divitias,  et 
non  in  judicio,  in  novissimo  tempore  derelinquent  eum,  et 
in  fine  suo  apparebit  stultus.     Erectus  fuerat  Octavianus  in 

contumeliam  ecclesiae  Christi,  et  cecidit.  Satanas  enim 
Satanam  expulit,  et  abstulit  eum  primogenita  mors,  sicut 
dicit  Job  :  Superbia  namque  primitiva  mortis  generatio 
est.  Post  hunc  exaltatus  est  Guido  Cremanus,  et  corruit. 
Post  ipsum  elevatus  est  Joannes  Struma,  et  dejectus  atque 
confractus  evanuit.  Ecce  idolutn  Dagon,  quod  juxta  arcam 
Domini  fuerat  elevatum  prius,  ceciditprostratum.  Erectum 
secundo  corruit,  ex  magna  parte  confractum.  Elevatum 
vero  tertio,  tandem  totum  confractum  inventum  est,  et 
toto  corpore  dissipatum.  Sic  Octavianus  in  superbia  et 
abusione  sibi  summum  usurpaverat  sacerdotium,  et  propter 
hoc  vehementi  schismate  turbaverat  urbes,  et  regna  con- 
cusserat,  sortem  habiturus  cum  Chore,  Dathan,  et  Abiron, 
quorum  se  imitatorem  fecerat.  Ecce,  quod  de  ipso,  et 
consimilibus  prsedixerat  Isaias.  Numquid  non  est  iste  vir, 
qui  turbavit  terram,  qui  concussit  regna,  qui  posuit  orbem 
terrse  desolatum,  et  urbes  ejus  destruxit?  detrahetur  ad  in- 
feros  superbia  ejus,  concidit  cadaver  ejus :  subter  eum 
sternetur  tinea,  et  operimentum  ejus  erit  vermis.  Adhuc 
recolo,  quam  gloriosus  erat  in  oculis  suis,  quam  pomposus 
in  verbis.  Fui  prsesens,  ubi  se  faciebat  tanquam  statuam 
adorari.  Nam  et  ego  cum  aliis  in  via  ad  Romanam  curiam 
a  carnificibus  ejus  captus,  et  spoliatus,  et  ceesus  sum :  quum- 
que  socii  mei  conjecti  in  vincula  in  compedibus  remansissent, 
ego,  prseveniente  Christi  misericordia,  nec  flexi  genua  mea 
ante  Baal,  nec  in  compedibus  pedem  fixi,  sed  relicta  sindone, 
et  omnibus  perditis  per  murum  in  sporta  dimissus  sum,  et 
sic  effugi  manus  suas.  Scit  Deus,  quia  non  mentior,  et 
ab  ea  die  semper  exoravi  altissimum,  ut  ejus  superbiam 
dejiceret,  qui  superbos  humiliat :  et  tandem  completum  est 
in  eo  verbum  Job  dicentis  de  rege  superbise  :  Si  ascenderit 
in  coelum  superbia  ejus,  et  si  nubes  caput  ejus  tetigerit, 
quasi  sterquilinium  in  fine  perdetur,  et  qui  eum  viderint, 
dicent,  ubi  est?  velunt  somnium  avolans  non  invenietur, 
transiet  sicut  visio  nocturna.  Ejus  et  omnium  complicum 
suorum  memoria  damnata  est  in  aeternum.     Isti  sunt  allo- 

phyli,  qui  quum  in  arcam  Domini  irruere  et  eam  capere 
praesumpsissent,  percussit  eos  Dominus  in  posteriora,  oppro- 
brium  sempiternum  dedit  illis.  Nonne  isti  in  posteriora 
percussi  sunt,  quorum  finis  interitus,  quorum  posteritas 
damnata  est,  ut  successor  eorum  in  Ecclesia  Dei  de  caetero 
non  resurgat?  Semper  redibit  in  memoriam  iniquitas  pa- 
trum,  et  peccatum  Octaviani  non  delebitur  in  seternum. 
Ipse  enim  erat,  qui  crudelius  cseteris  clericos  affligebat, 
persequutus  homines  inopes  et  mendicos,  et  compunctos 
corde  mortificans.  O  quam  csecus  et  turbidus  est  invidise 
oculus.  Ubi  quseso  erant  Cardinalium  corda,  quando  filium 
superbise,  et  idolum  abominationis  in  apostolatus  apicem 
erigebant  ?  Ut  de  vobis  taceam,  ne  videar  adularr,  quomodo 
clausis  oculis  transierunt  dominum  Bernardum  Portu- 
ensem,  Henricum  Pisanum,  dominum  Hyacynthum,  do- 
minum  Humbaldum  episcopum  Ostiensem  ?  respuerunt 
homines  pacis,  et  hominem  dissensionis  et  scandali  erex- 
erunt.  Sane  notare  hic  possumus  problema  Joathan  de 
filiis  Gedeonis,  de  quibus  sibi  ducem  eligere  filii  Israel 
volentes,  contemptis  filiis  legitimis,  Abimelech  spurium,  et 
crudelem  judicem  elegerunt :  juxta  cujus  verbum,  ligna 
sylvarum,  non  olivam,  non  ficum,  non  vitem,  sed  rhamnum 
elegerunt  sibi  in  regem,  et  egressus  est  ignis  de  rhamno, 
et  devoravit  cedros  Libani.  Egressa  est  ab  Octaviano 
malitia,  quse  totum  orbem  tumultuose  concussit,  sed  tandem 
manus  Domini  per  ministerium  linguse  vestrae  prseter  spem, 
et  super  vota  omnium,  omnia  virtute  ineffabili  tranquil- 
lavit.  Vester  sum,  et  utinam  se  offerat  opportunitas,  ut  me 
probetis  per  experientiam  vestrum  esse.  Adhuc  memoriter 
teneo,  quam  pie,  quam  misericorditer  me  ab  exilio  rever- 
tentem  vagum  et  profugum  apud  vos  exceperitis,  nudum 
cooperuistis,  pavistis  famelicum,  et,  ut  multa  paucis  inclu- 
dam,  in  me  totum  misericordiae  senarium  complevistis. 
Ille  pro  me  vobis  retribuat,  qui  bonorum  retributor  est  ope- 
rum,  et  pauperum  fidejussor. 

EPISTOLA  XLIX. — ad  decanum  carnotensem,  et 

ARCHID.    BLESENSEM. 

Argumentum. — Multis  verbis  deplorat  Canonicorum  quorurudam  Carno- 
tensium  amicorum  et  collegarum  suorum  nequitiam,  quod,  ut  ipsum 
prgepositurge  Carnotensis  dignitate  spoliarent,  patrem  suum  etiam 
infamare  conati  fuerint ;  cujus  innocentiam  hic  tuetur. 

Carissimis  amicis  et  sociis  G.  decano  Carnoten.  et  G.  archidi- 
acono  Blesensi,  P.  Bles.  Bath.  archid.  salutem  et  viscera 
compassionis  induere. 

Patior,  patior  vehementer,  et  non  est,  qui  compatiatur, 
qui  misereatur  afflicto.  Miseremini  mei,  miseremini  mei, 
saltem  vos  amici  mei,  quia  manus  Domini  tetigit  me.  Diu 
laboravi  in  gemitu  meo,  sed  nunc  materiam  gemitus  deduco 
in  publicum  :  ideo  et  verba  mea  dolore  sunt  plena.  Exitus 
aquarum  deducunt  oculi  mei,  et  torrentes  effluunt  lacry- 
marum.  Sagittse  enim  Domini  in  me  sunt,  quarum  in- 
dignatio  ebibit  spiritum  meum ;  et  torrentes  iniquitatis 
aliense  conturbaverunt  me.  Utinam  aperiantur  cataractse 
miseri  capitis  mei,  et  totus  in  lacrymas  fluam :  multis 
enim  solatio  sunt  lacrymse,  et  ex  parte  maxima  magni- 
tudinem  doloris  imminuunt.  Dolor  siquidem  speciem  ignis 
gerit,  quia  dum  plus  tegitur,  plus  ignescit.  Si  me  Do- 
minus  in  amissione  rerum  temporalium,  aut  amicorum 
morte,  aut  in  afflictione  proprii  corporis  flagellasset,  totum 
sequanimiter  sustinerem  ;  sed  plagam  sentio,  quse  ad 
interiora  cordis  mei  penetrat :  nec  minus  angustior,  quam 
si  quis  mea  viscera  a  me  violenter  avellat.  Nonne  viscera 
mea  amici  mei  sunt,  quos  foveo,  et  qui  me  fovent  in 
obsequiorum  dulci  commercio,  in  identitate  affectuum, 
sine  quibus  omnis  cogitatio  mihi  esset  taedium  omnis 
operatio  labor,  omnis  terra  peregrinatio,  omnis  vita  tor- 
mentum.  Quibus  vivo,  nisi  amicis  ?  sine  quorum  solatio 
mihi  vivere  esset  mori. 

Hse  sunt  cruces,  amici  mei  carissimi,  quibus  amicus  vester 
affligitur.      Hse  sunt    angustiae,    quas    deplorat,    quoniam 
amici  ejus  conversi  sunt  in  arcum  pravum,  ut  sint  inimici 
hominis  domestici  ejus.    Illi,  de  quorum  dilectione  confiden- 
tius  prsesumebat,  et   ad   quos   diligendos    totam  effuderat 
animam  suam,  facti    sunt  hostes  ejus  in  capite.     Domini 
nostri  Carnotenses,  quorum  frater  et  concanonicus  eram, 
quos  ex  toto  interiore  homine  diligebam,  verbum  iniquum 
constituerunt  adversum  me.     Posuerunt  adversum  me  mala 
pro  bonis,  et  odium  pro  dilectione  mea.     In  causa  siquidem, 
quam  habebam  adversus  R.  Saresberiensem   super  prsepo- 
situraCarnotensi,  quam  adhuc  mihi  vendico  tanquam  meam, 
judicibus  nostris  infames  litteras  porrexerunt,  meique  patris 
vitam  nequissime  depravantes,  sic  nomen  meum  denigrare 
conati  sunt.     Contra   mortuum,  et    adversus    innocentem 
insurrexerunt  in  me  testes  iniqui,  et  mentita  est  iniquitas 
sibi.     Deum  testor,  et  innocentiam  Christi,  patrem  meum 
vixisse  innocenter  et  sancte  ;  fuit  enim  homo  simplex  et 
rectus,  ac  timens  Deum,  sine  querela  et  dolo,  et  mansuetus, 
et  mitis,  et  humilis.     Quod  quidem  non  adeo  confidenter 
assererem,  nisi  quia  idipsum  vos  et  tota  provincia  cognovis- 
tis.    Indubitanter  scitis,  quod  si  pater  meus  fuisset  iitteris 
imbutus,  prudentia  et  sancta  ejus  conversatio   copiosissime 
suffecisset  ad   regimen    eminentissimse   dignitatis.     Confi- 
denter  extollo   et  prajdico  patrem  meum,  cujus  me   malo 
filium  extitisse,  quam  illius  nobilis  proditoris,  a  quo  noster 
semulus,  sicut  scitis,  jactitat  se  fuisse  progenitum.     Nihil 
equidem  mihi  conscius  sum,  nec  vos  apud  vos  aliquid  inve- 
nire  possetis,  unde  posset  esse  notabilis  pater  meus,  nisi  quia 
non  fuit  de  ditioribus  regionis.     Certe  virtus  in  divitiis  non 
consistit :    nam  ecce  peccatores,   et  abundantes  in  sseculo 
obtinucrunt    divitias.      Eum    tamen    satis  judico    divitem 
exstitisse,    cui  et  suis    et  pauperibus   Christi,    quorum   se 
ministrum    devotissunum     sempcr   exhibuit,    sua3    faculta- 
tcs  sufficerent    abundanter.     Satis    commendabiliter  dives 
fuit,  qui  in  a^dificiis,  in  terris,  in  pratis  ct  vineis  abunda- 

vit.  Sane,  et  si  pauperrimus  exstitisset,  nobilitatis  tamen 
titulos  paupertas  non  adimit.  Sicut  publice  notum  est,  pater 
meus  et  mater  mea  de  optimatibus  minoris  Britanniae 
traxerunt  originem.  Nec  istud  ad  jactantiam  dico,  sed 
ut  obstruatur  os  loquentium  iniqua,  qui  de  sua  nobi- 
litate  satis  degenere  detrabendi  sumunt  audaciam.  Veram 
quidem  et  commendabilem  reputo  nobilitatem,  cum  generis 
claritate  virtutem :  cujus  omnino  exortes  sunt,  qui  patri 
meo  objiciunt  sui  exilii  paupertatem.  Nonne  exulavit 
Brutus  ?  Nonne  exulavit  iEneas  ?  in  eorum  tamen  exilio 
non  degeneravit  Trojana  nobilitas.  Illud  pro  certo  com- 
peri :  quod  si  quid  turpitudinis,  vel  in  me,  vel  in  patre  meo 
cognovisset  semulus,  libentissime  illud  in  publicum  dedux- 
isset.  Ego  autem  bene  conscius  mibi,  et  nihil  talium  sus- 
picatus, 

Non  expectato  vulnus  ab  hoste  tuli. 

In  domo  Dei,  in  ecclesia  beatse  virginis  Carnotensis,  cujus 
canonicus  eram,  amicus  illius  esse  credebar,  cujus  erant 
contra  me  omnes  cogitationes  in  malum,  qui  sub  lingua 
blandienti,  venenum  aspidum  nutriebat.  Quod  si  inimicus 
honio  maledixisset  mihi,  sustinuissem  utique  :  tu  vero  homo 
unanimis,  dux  meus  et  notus  meus,  qui  mecum  dulces  ca- 
piebas  cibos,  et  in  domo  Dei  ambulavimus  cum  consensu, 
dilexisti  me  in  ore  tuo,  et  in  lingua  tua  mentitus  es  mihi, 
magnificans  super  me  supplantationem,  et  proditoriis  adin- 
ventionibus  commaculans  innocentem.  Vide,  Domine,  et 
considera  ;  audi  voces  adversariorum  meorum,  et  judica 
causam  meam.  Tu  omnia  scis,  tu  nosti  innocentiam  meam, 
et  quia  odio  habuerunt  me  gratis.  Tu  scis  improperium 
meum  et  confusionem  meam  et  reverentiam  meam.  In 
conspectu  autem  tuo  sunt  omnes,  qui  tribulant  animam 
meam.  Avertantur,  quseso,  retrorsum,  et  erubescant,  qui 
persecuti  sunt  me,  hominem  inopem,  et  mendicum,  et 
animam  afflictam  saturaverunt  opprobriis.  Proposueram 
certe  in  ecclesia  et  obsequio  B.  virginis  et  morari  et 
mori.     Desiderium  mihi  erat  ecclesise  necessitates  in  me 

suscipere,  meisque  pro  ea  militare  stipendiis,  vivere  omni- 
bus,  atque  labore  et  incommoditate  proprii  corporis  com- 
moditates  omnium  procurare.  Nunquid  redditur  pro  bono 
malum  ?  quia  foderunt  mihi  amici  mei  foveam  in  praeci- 
pitium  atque  in  necessitate  mea  proximi  mei  adversum  me 
steterunt.  Alienus  factus  sum  fratribus  meis,  et  peregrinus 
filiis  matris  meae.  Domus  nativitatis  meae  juxta  verbum 
alterius  prophetse  facta  est  mihi  sicut  caverna  lesense,  et  sicut 
habitatio  struthionura.  Quia  vero  nemo  acceptus  est 
propheta  in  patria  sua,  Dominus  in  exilio  mihi  patriam 
faciat,  et  qui  deduxit  me  velut  ovem  Joseph,  ipse  in  loco 
peregrinationis  mese,  per  semitas  misericordise  suse  me  de- 
ducat.  Bonus  es  Domine  sperantibus  in  te,  animae  quae- 
renti  te.  Machinati  sunt  hostes  mei  domestici  supplantare 
me,  et  a  praepositura  Carnotensi  omnino  avertere.  Sed  ne 
averteretur  humilis  factus  confusus,  repulsam  et  opprobrium 
meum  majore  et  uberiore  beneficio  redemisti.  Sic  Jacob 
pro  Rachele  data  est  Lia  foecundior.  Sic  David  pro 
Merob,  quse  data  est  Hadrieli  Malathitae,  data  est  Michol 
dilectior.  Ego  autem  donum  Dei  altissimi,  et  quicquid  circa 
me  benigne  disposuit,  gratanter  accepto ;  votis  meis  repu- 
tans  plenissime  satisfactum,  si  eos  humiliet,  quorum  superbia 
semper  ascendit,  et  mendaces  ostendat,  qui  maculaverunt 
innoxium.  Vos  autem,  carissimi  domini  et  amici,  si 
nostras  non  potestis  injurias  vindicare,  patienti  saltera  animo 
affectum  compassionis  impendite. 


EPISTOLA    L. AD  H.  BAIOCENSEM  EPISCOPUM. 

[A.  D.  1170.] 

Argumentum. — Henrico  Baiocensi  Episcopo  persuadere  conatur  ut  G. 
Camerario  abbatis,  qui  sui  defendendi  causa  csedem  fecerat,  satisfac- 
tionem  offerenti,  ignoscat ;  tum  quia  Christus  poenitentes  recipit  ; 
tum  quia  procceptum  diligendi  proximum  ita  postulet. 

JReverendo  patri  ac  domino  H.  Dei  gratia  Baiocensi  episcopo 
suus  P.  Bles.  Bath.  archid.  salutem,  et  visceribus  pietatis 
offluere. 

Auditur  hodie,  quod  non  est  auditum  a  saeculis,  quia 
desaevit  in  agno  crudelitas,  et  in  lupo  ssevitia  mansuescit. 
Novit  fere  universitas  orbis,  quod  prae  cunctis  mortalibus 
praecipue  et  singulariter  pietatis  gratia  et  spiritu  mansuetu- 
dinis  abundatis :  ideoque  et  omnibus  vertitur  in  stuporem, 
quare  G.  carnerario  abbatis  Cadomensis,  qui  in  multa  cor- 
dis  contritione  et  humilitate  poenitentiae  omni  satisfactioni 
se  offert,  ita  vos  durum  et  inexorabilem  exhibetis. 

Quod  hominem  interfecerit,  non  inficiatur;  sed  quia 
hoc  fecit  provocatus  ab  hostibus,  et  ob  tutelam  proprii  corpo- 
ris,  mortisque  paternae  vindictam,  plurimum  de  quantitate 
criminis  reciditur.  Nam  et  dominus  rex,  qui  hujusmodi 
excessus  prse  cunctis  hominibus  districte  et  terribiliter  punit, 
eum  ad  gratiam  suam,  et  ad  solum  natale  restituit.  Porro 
ubi  materialis  gladius  misericors  est,  gladius  ecclesise  inhu- 
manus  esse  non  debet ;  sanctorumque  clamat  auctoritas, 
securius  nobis  esse,  si  propter  misericordise  humanitatem, 
quam  si  propter  districtiorem  justitiam  judicemur.  Recipe, 
quaeso,  ad  pcenitentiam  hominem  humiliatum,  et  corde  com- 
punctum,  ne,  si  forte  claudatur  ei  sinus  misericordiae,  incidat 
in  desperationis  abyssum.  Gratius  siquidem  acceptat  Deus 
poenitentiam  peccatoris  humilis  et  contriti,  quam  inno- 
centiam  justi  tepidi  et  remissi.  Sed  et  majus  gaudium  est 
angelis  Dei  super  uno  peccatore  pcenitentiam  agente,  quam 
super  nonaginta  novem  justis,  qui  non  indigent  pcenitentia. 
Quum  in  sacro  eloquio  per  ovem  innocentia  simplicis  vitae, 
per  capram  vero  peccantis  immunditia  designetur;  ovis 
tamen  in  lege  Domini  longe  ab  ostio  tabernaculi  jubetur  of- 
ferri.  Capra  vero,  quse  pacifica  hostia  est,  in  ipso  ostio,  unde 
ovis  elongata  est,  immolatur.  Sacra  enim  scriptura  ubique 
invitat  et  recipit  ad  poenitentiam  peccatores.  Elongantur  au- 
tem  a  sanctuario,  qui  vacuam  et  torpentem   innocentiam 

ducunt :  atque  familiarius  admittuntur  in  sinum  matris  eccle- 

sise,    qui   malitiam  per  poenitentiam   fortiter  absterserunt. 

Vides  Dominum  comedentem  et  bibentem  cum  peccatori- 

bus,  et  publice  protestantem  :  Non  veni  vocare  justos,  sed 

peccatores  ad  poenitentiam.     Habes  David,  habes  Petrum, 

habes  publicanum,  habes  Paulum,  qui  primam  meritorum 

gratiam    fructuosa   pcenitentia  transcenderunt.       Christus 

exurgens  a  mortuis,  non  suas  matri  virgini  benedictse,  sed 

Mariae  peccatrici,  de  qua  septem  ejecerat  daemonia,  prius 

dignatus  est  apparere.     Capra  igitur  non  abjiciatur  ab  ostio 

tabernaculi,  sicut  ovis,  quia  Deo  et  angelis  ejus  gratior  est 

peccatoris  conversio,  quam  tepida  simplicitas  innocentis.      Si 

pcenitenti  sinus  misericordise  preecludatur,  vereor  ne  novis- 

sima  hominis  fiant  pejora  prioribus,  et  anima  ipsius  propter 

duritiam  vestram  a  vobis  durius  requiratur.     Tota  die  peti- 

mus  nobis  peccata  dimitti,  sicut  et  nos  dimittimus  debitoribus 

nostris.     Periculosa  est  ei  oratio   Dominica,  qui   peccata 

proximo  non  dimittit.     Dimittite,  inquit  Dominus,  et  dimit- 

tetur   vobis.     Mensura,  qua   mensi  fueritis,  inquit,  reme- 

tietur  vobis.    Idipsum  docet  poeta  theologus  Prosper  dicens : 

Det  peccatori  veniam  peccator,  ut  sequa 
Conciliet  Dominuni  conditione  sibi. 

Quod  si  adversus  praefatum  G.  Camerarium  aliquid  ran- 
coris  aut  odii  concepistis,  benigne,  quseso,  et  caritative 
remittite.  Caritas  enim  benigna  est.  Neque  ullus  in  vobis 
caritatis  est  locus,  si  adversus  proximum  rancor  vel  odium 
retinetur.  Sed  nec  bene  diligimus  Deum,  nisi  diligatur 
proximus  propter  ipsum.  Dilectio  quidem  bipartito  affectu 
se  dividit,  quse  a  proximo  incipiens  in  Deum  se  porrigit 
uniens  in  eo  diversitates  affectuum,  quem  et  in  quo  princi- 
paliter  causam  totius  dilectionis  instituit.  Quum  autem 
velit  Dominus  diligi  propter  proximum,  non  propter  se  : 
bonorum  enim  nostrorum  non  eget :  ab  ipsius  tamen  volun- 
tate  non  recedimus,  si  diligimus  proximum  propter  ipsum  : 
imo  divinae  resistimus  voluntati,  si  proximum  non  diligimus 
propter  Deum,  quum  Dominus  in  eo  diligi  petat,  et  sit  in 

negotio  diligendi  tanquam  Christi  vicarius.  Ex  dilectione 
proximi  nostros  Deus  metitur  affectus.  Quomodo  enim 
diligimus  Deum,  quem  non  videmus,  si  proximum  non 
diligimus,  si  proximo  non  compatimur  quem  videmus  ?  Sic 
ergo  Deus  proximum  in  participium  et  societatem  dilectionis 
admittit,  ut  nec  eum  sine  se,  nec  se  sine  illo  diligi  velit. 
Nam  dilectio  nihil  prodest  nisi  combinata  sit,  omnemque 
singularitatis  calumniam  evacuet.  Hinc  est,  quod  coccus, 
qui  in  veste  sacerdotali  ponendus  erat,  bis  tingi  praecipitur. 
Hinc  est,  quod  Elisseus  doctoris  sui  spiritum  in  se  postula- 
bat  duplicari.  Hinc  etiam  pars  similae,  quae  offertur,  concre- 
matur  Domino  in  altari,  pars  autem  Aaron  et  filiorum  ejus 
usibus  reservatur :  in  quibus  gemina  notatur  dilectio,  ut 
nec  proximus  sine  Deo,  nec  Deus  sine  proximo  diligatur. 
Si  ergo  diligitis  imo  quia  diligitis  Deum,  odium  quod  con- 
cepistis  erga  prsefatum  G.  transferatis  in  dilectionem  et  gra- 
tiam  propter  Deum.  , 

Vos  qui  viam  perfectionis  et  inceditis  et  docetis,  non 
decet  fovere  odium,  nisi  quod  propheta  commemorat: 
Perfecto,  inquit,  odio  oderam  illos.  Odium  quidem  per- 
fectum,  sive  perfectorum  est,  si  peccatum  in  homine,  non 
hominem  in  peccato  habeamus  exosum.  Publice  dicitur, 
et  vos  tamen  idipsum  forsitan  ignoratis,  quia  quidam  ex 
vestris  in  res  ejus  hsereditarias  oculos  injecerunt,  ideoque 
contra  eum  animum  vestrum  turbant.  Vulgo  enim  dicitur : 
Aqua  turbida  piscosior  est:  ipsique  de  vestra  turbatione 
fructum  successionis  expectant.  Verumtamen  quum  nec 
Deus  nec  ecclesia  judicet  bis  in  idipsum,  multis  absurdum 
videtur,  quod  G.  post  satisfactionem  pcenitentise  in  bonis 
patrimonialibus  puniatur. 


EPISTOLA  LI. AD  JO.   SARISBERIENSEM  EPISCOPUM. 

[A.  D.1170?] 

Argtjmentum. — Monet  episcopum,  ut  liberet  fidem  suam  in  persolvenda 
pecunia,  si  honori  suo  consultum  velit.  Deinde  ne  nepotes  suos  aequo 
Mandius  tractet. 

Venerabili  patri,  ac  domino  Jo.  Dei  gratia  Saresberiensi  epis- 
copo,  P.  Blesensis  Bath.  Archidiac.  salutem,  et  veritatem. 

Certissime  mihi  promiserat  vestra  benignitas,  quod 
nepotes  vestros  infra  natale  Domini  proximum  erudiendos 
mihi  mitteretis  Parisios,  et  per  eos  debitum,  quod  mihi 
debetis,  annuum  solveretis.  Expectans  expectavi  domi- 
num  meum,  nec  intendit  mihi.  Adhuc  etiam  promissam 
expecto  gratiam,  fortasse  sicut  Arcturum  Britannia,  sicut 
Judaea  Messiam.  Donatia  quidem  gratuita  prius  fuit  et 
liberalis ;  sed  quia  in  promissione  scripturse  vinculum 
intercessit,  ut  annuum  fieret  beneficium,  gratiam  in  neces- 
sitatem  debiti  convertistis.  Utinam  nunquam  fuisset  hsec 
pecunia,  cujus  expectatio  tamdiu  animum  meum  torsit :  in 
cujus  spe  ego  diffusiores  expensas  faciens  me  debitis  usu- 
rariis  oneravi.  Si  simplex  promissio  prsecessisset,  circum- 
spectius  expendissem,  et  usus  fuissem  leviter  levi  verbo. 
Nunc  in  libro  experientiae  lego,  quam  sancta  etefficax  sit  eru- 
ditio  evangelicse  veritatis.  Sit,  inquit,  sermo  vester,  Est,  Est, 
Non,  Non :  nam  quod  amplius  est,  a  malo  est.  Hoc 
malum  nunc  sentio,  cui  charta  episcopi,  et  vehemens 
ipsius  assertio  causam  dedit.  Verba  tamen  episcoporum, 
qui  apostolorum  sunt  filii  et  haeredes,  vim  juratoriam  in 
se  habent,  ut  in  eis  jusjurandum  sit,  quod  est  verbum 
simplex  in  aliis  :  et  quod  in  aliis  est  simplex  mendacium, 
perjurium  aut  sacrilegium  sit  in  illis.  Attendite  quid 
dicat  Doctor  ecclesise:  Nunquid,  inquit,  levitate  usus  sum, 
aut  quoe  cogito,  secundum  carnem  cogito,  ut  sint  apud  me, 
Est  et  Non  ?  Promittentibus  et  non  solventibus  convenit 
vox  illa  Isaise  prophetae  dicentis :  Ecce  vos  ex  nihilo,  et 
opus  vestrum  ex  eo  quod  non  est.  Magna  debet  esse  in 
promissione  discretio :  inanis  enim  promissio  multoties  de 
familiaribus  amicis  sibi  comparat  inimicos.  Porro  si 
cogitatis  vestris  promissionibus  stare,  nec  mihi  accepta, 
nec  vobis  honesta  est  ista  dilatio,  testimonio  Poetae : 

Dilatio  magna  ruina  est  : 
Et  mora  donandi  non  leve  crimen  haliet. 

Ne  dicas  amico  tuo,  dicit  Salomon,  Vade  et  cras  revertere, 
et  dabo  tibi,  quum  statim  possis  dare.  Cras,  cras,  vox 
corvina  est :  nec  Deo,  nec  hominibus  grata  est  promissionis 
iteratio  frequens.  Et  hoc  ipsum  credo  Salomonem  sen- 
sisse,  quum  dicit :  Fili,  ne  iteres  verbum  in  ore  tuo.  Date 
igitur,  reverende  pater,  voci  vestrae  vocem  virtutis,  et  affec- 
tus  liberales  effectus  adimpleat,  ne  labia  evangelio  consecrata 
possit  arguere  mendacii  charta  concepta  in  testimonium 
veritatis.  Illud  autem  vehementissime  reprehendo,  quod 
nepotes  vestros,  qui  se  in  castris  scholaribus  exercere 
debuerant,  fovetis  in  deliciis,  palpatis  blanditiis :  sciatisque 
quod  hsec  omnia  exinanitio  sunt  virtutum,  et  subversio 
honestatis.  Adhuc  vita  eorum  in  incerto  est,  quia  bivium 
Pythagoricae  litterae  nondum  transierunt :  ideo  magis  expe- 
diret  eos  corripi,  quam  palpari.  Scriptum  est :  Qui  parcit 
virgse,  odit  filium.  Heli  cum  filiis  suis  percussus  est  a  Do- 
mino,  eo  quod  filios  suos  minime  correxisset :  Dilexisti,  dixit 
Dominus,  magis  filios  tuos,  quam  me.  Hodie  pro  filiis  quos 
abstulit  prselatis  ecclesise  Deus,  habere  nepotes  in  dissipa- 
tionem  patrimonii  Christi,  et  in  suae  salutis  dispendium 
permittuntur.  Perniciosa  est  minoribus  blanda  majorum 
remissio.  Ideo  dicit  Sapiens :  Filise  tibi  sunt,  vultum 
hilarem  ne  ostendas  eis.  Vestra  benignitas  eis  ad  omnes 
illecebras  fraenum  custodiae  relaxavit.  Ideoque  vereor,  ne 
vita  eorum  in  primo  flore  degeneret :  sicut  in  Job  legitur ; 
Laedetur,  quasi  vinea  in  primo  flore,  botrus  ejus,  et  quasi 
oliva  projiciens  florem  suum.  Porro  enormiter  peccat,  seque 
vitae  alienae  reum  constituit,  qui  pueros  in  aetate  tenera  nimia 
familiantate  et  suavibus  verbis  emollit.  Cyrus  Persicus,  de 
quo  ducentis  et  decem  annis  prius  praedixerat  Isaias,  Christo 
meo  Cyro,  cujus  apprehendidexteram,  utsubjiciam  ante  fa- 
ciem  ejus  gentes  et  regna,  Crcesum  juxta  Halym  fluvium 
vicerat :  quumque  multae  illum  fecissent  victoriae  gloriosum, 
quia  tamen  gentem  Lydorum  prius  bellicosissimam  fecit  va- 
care  comessationibus,  ludis  atque  amplexibus,  ut  sic  gentem 
eviraret  acerrimam,  a  regina  Massagetarum  Tomyri  victus 

et  occisus  est :  quae  quum  illius  caput  in  utrem  sanguine 
plenum  misisset :  Bibe,  inquit,  sanguinem,  quem  sitisti.  Ap- 
prehendite,  inquit  David  propheta,  disciplinam,  ne  quando 
irascatur  Dominus.  Arguite  et  docete  diligentius  nepotes 
vestros ;  ne  causam  insolentise  prsestet  nimis  blanda  et  fami- 
liaris  affectio.  Informentur  quaeso  ad  opera  honestatis,  ne 
sciant  experientia,  quid  sit  peccatum,  omnisque  turpitu- 
dinis  occasio  prsecidatur.  Judas  et  Simon,  sicut  in  libro 
Judicum  legitur,  regi  Bezec,  sive  Adonibezec,  qui  eos  in- 
festabat,  summitates  manuum  absciderunt :  sic  et  nos  motus 
pubertatis  prsevenire  oportet,  atque  iniquarum  praescindere 
primitias  actionum.  Isti  sunt  parvuli  Babylonis,  quos  ad 
petram,  quse  Christus  est,  oportet  allidi.  Beatus  enim,  qui 
tenebit  et  allidet  parvulos]  suos,  scilicet  Babylonis,  ad  pe- 
tram.  Scriptum  est  enim  :  quia  proni  sunt  sensus  hominis 
ab  adolescentia  sua  in  malum.  Amputetis  igitur  prurien- 
tem  in  tenera  setate  malitiam:  nam  et  spinarum  plantaria 
facilius  evelluntur,  antequam  coalescant. 


EPISTOLA  LII. AD  R.  CANTUAR.  ARCHIEPISCOPUM. 

[A.D.  1178.] 

Argumentum. — Exponit  Cantuar.  Archiepiscopo,  a  quo  erat  ablegatus 
ad  regem,  quantam  tempestatem  in  mari  sit  perpessus  ;  indicat  ob 
beneficia  ab  eo  accepta  se  nullum  defugere  laborem.  Denique  petit 
orari  pro  se,  ut  negotia  commissa  prospere  apud  regem  transigat. 

Carissimo  domino  suo  R.  Dei  gratia    Cantuariensi  archie- 
piscopo,  totius  Anglia  primati,  et  apostolica  sedis  legato  P. 
Blesens.  Batlion.  arclddiac.  salutem    in   eo,    sine  quo  non 
est  salus. 

Me  nuper  ad  obedientiam  vestrae  jussionis  accinxeram, 
jamque  licentiatus,  et  accepta  vestra  benedictionis  gratia 
recedebam,  quum  propter  negotia  qusedam  casualiter  tunc 

emergentia  revocastis  me,  ac  firmiter  injunxistis,  ut  vos 
frequentioribus  nuntiis  certiorarem  de  statu  meo,  et  de  his, 
quse  mihi  in  via  contingerent.  Descenderam  ad  mare,  et 
navem  ascenderam,  quumque  jam  exposuissemus  vela  ven- 
tis,  et  vitam  periculis ;  ecce  nix,  grando,  imber  ac  spiritus 
procellarum  ccelos  obduxerunt  caligine,  atque  in  terribiles 
aquarum  montes  maris  deformavere  planitiem.  Mirabiles 
erant  elationes  maris,  nuctus  enim  ascendebant  in  ccelos,  et 
descendebant  in  abyssos,  et  anima  mea  in  ipsis  tabescebat. 
Omnes  qui  in  navi  erant,  moti  sunt  et  turbati  sunt  sicut 
ebrius,  et  omnis  sapientia  eorum  devorata  est.  Ille,  qui 
gubernaculo  prseerat,  et  sedebat  in  puppi,  abjecta  arte,  et 
derelicta  sede,  navem  fortuito  commisit  eventui.  Uni- 
versa  patiebantur  spiritum  vertiginis,  spiritum  abominationis 
et  nauseae.  Non  erat,  qui  manus,  aut  oculos  in  ccelum 
erigeret ;  non  erat,  qui  porrigeret  Deo  preces :  qui  satis- 
factioni  aut  pcenitentise  se  offerret.  Jacebant  omnes  des- 
tituti  officio  membrorum,  aut  animo  consternati,  et  facti 
sunt  velut  mortui.  Licet  autem  tunc  sestivale  solstitium 
ad  incrementum  diei  plurimum  de  noctis  spatio  recidisset : 
nunquam  tamen  nox  aliqua  adeo  longa  visa  est  mihi.  Nam 
a  meridie  nox  ista  incoepit,  quae  tempus  alienum  sibi  qua- 
dam  tyrannide  procellosa  usurpans  in  suas  tenebras  lucem 
vertit.  O  nox  damnatissima,  nec  in  toto  anni  circulo  com- 
putanda,  nox  turbinis,  nox  irse,  nox  horroris  et  mortis. 
Tota  nocte  hac  pessima  fuimus  in  corde  maris,  et  quasi  in 
ventre  inferni :  donec  desideratissimus  solis  ortus  nobis  cle- 
mentioris  aurse  gratiam  nuntiavit,  placavit  mare,  qui  im- 
perat  ventis  et  mari,  statuitque  procellam  ejus  in  auram,  et 
siluerunt  fluctus  ejus.  Et  laetati  sumus,  quia  siluerunt,  et 
quia  deduxisset  nos  Dominus  in  portum  voluntatis  nostrse. 
Ego  autem  quasi  resurgens  a  mortuis  die  illa  cibum  non 
tetigi,  omnem  escam  abominata  est  anima  mea,  ideo  peren- 
dinavi  sequenti  die  :  turbatus  namque  prse  confusione  soni- 
tus  maris  et  fluctuum  non  potui  ad  plenum  de  facili  respi- 
rare.  "  Hsec  et  his  similia,  quibus  pro  vobis  vehementer 

affligimur,  solicita  deberetis  cogitatione  revolvere,  et  pro 
quiete  vestra  durissimos  labores  patientibus  affectum  com- 
passionis  impendere.  Verumtamen,  sicut  publice  dicitur, 
illi,  qui  in  otio  apud  vos  torpent,  et  qui  dies  suos  in  desi- 
deriis  et  voluptatibus  ducunt,  hi  apud  vos  fructum  gratiaB 
uberioris  inveniunt,  atque  in  labores  eorum  ingrediuntur, 
qui  pondus  diei  et  aestus  pro  vestris  necessitatibus  portave- 
runt.  Porro  ego  absens  et  praesens,  munificentiam  vestram 
semper  inveni  magnificam,  vosque  tanquam  desideria  mea 
prsesagiretis,  citra  omnem  postulationem,  et  supra  omne 
meritum  meum  me  in  vestris  benedictionibus  assidue  prse- 
venistis.  Ea  propter,  quoties  meam  invitaverit  operam 
vestrae  necessitatis  articulus,  non  recuso  laborem,  pro  vestro 
honore  paratissimus  ire  in  carcerem  et  in  mortem.  Domi- 
nus  rex  in  Gasconiam  tendit,  ego  autem  diplomate  utens 
eum  e  vestigio  sequor :  utinam  sic  possim  currere,  ut  compre- 
hendam.  Vos  vero,  pater,  oretis  Altissimum,  ut  gratiam 
in  oculis  ejus  inveniens  negotiis  vestris  prospere  et  propere 
consummatis,  ad  vos  cum  exultatione  regrediar. 

Bene  valeant  magni  rustici  nostri,  Magister  G.  et  archi- 
diaconus  Baiocensis:  bene  valeant  et  alii  socii  nostri, 
quorum  singulorum  sum  totus,  et  omnium. 

EPISTOLA  LIII. — ad  episcopos  angli^:. 
[A.D.  1178?] 

Argumentum. — Ricardus  archiepisc.  Cantuar.  suis  coepiscopis  rnandat, 
ne  exteros  episcopos  incertae  ordinationis  sinant  episcopalia  obire 
munera,  excommunicatosque  denuncient,  qui  pontificis  summi  bul- 
lam,  vel  episcoporum  sigilla  adulterant. 

Ricardus  Dei  gratia  Cantuar.  Archiep.  totius  AnglicB  pri- 
mas,  venerabilibus  fratribus  et  coepiscopis  in  Cantuariensi 
provinicia  constitutis  salutem  in  vero  salutari. 

Licet  futura  omnino  vitare  scandala  non  possimus :  (ne- 
cesse   est  enim,  sicut  legitur,  ut  veniant  scandala)  officio 

tamen  nobis  et  vobis  injunctse  administrationis  incumbit, 
quantum  possumus,  scandalorum  materiam  praescidere,  at- 
que  maturiore  consilio  periculisimminentibus  obviare.  Diu 
est,  quod  angelus  Satanse  transfigurare  se  novit  in  angelum 
lucis,  et  in  vestimentis  ovium,  atque  sub  adumbrata  simpli- 
citate  dessevit  ab  antiquo  lupina  rapacitas.  Sed  et  diebus 
istis  quidam  pseudoepiscopi  Hibernienses,  aut  Scoticae  lin- 
guse  simulantes  barbariem,  quum  a  nullo  impositionem  ma- 
nus  acceperint,  episcopalia  populis  administrant.  Teste  qui- 
dem  apostolo,  Nemo  sumit  sibi  honorem,  sed  qui  vocatur 
a  Deo  tanquam  Aaron.  Illi  vero  non  per  ostium,  sed  aliunde 
intrantes  ecclesiam  Christi  commaculant,  et,  ut  vituperetur 
ministerium  nostruim  prsesumptione  sacrilega  dehonestant 
episcopalis  eminentiae  sacramentum.  Quum  enim  gratiam 
sacrae  unctionis  nunquam  acceperint,  celebrant  ordines,  ec- 
clesias  dedicant,  altaria  consecrant,  benedicunt  abbates,  et 
sic  victumet  vestitum  misere  mendicantes,sacramentanostra9 
redemptionis  miserabilem  et  lacrimabilem  convertunt  in 
quaestum.  Quoniam  igitur  ex  talium  administratione  in  ec- 
clesia  Anglicanamultiplex  occasio  scandali  jam  emersit,  eos- 
que,  quorum  ordinatio  dubia  est,  sacri  canones  non  admit- 
tunt,  universitati  vestrse  mandamus  atque  pra^cipimus,  qua- 
tenus  per  vestras  diceceses  generaliter  prohibere  curetis,  nc 
tales  ministrare  permittantur  episcopalia,  qui  barbaras  na- 
tionis  sunt,  atque  ordinationis  incertae.  Sicut  enim  non  intel- 
ligitur  prsecessisse  dedicatio  vel  baptismus,  ubi  de  talibus 
dubitatur ;  ita  nec  eos  reputamus  episcopos,  quorum  con- 
secratio  ignoratur.  Prseterea,  quoniam  in  his  partibus 
publica  falsariorum  pestis  obrepsit,  qui  bullis  adulterinis,  et 
litteris  calumnias  innocentibus  movent,  et  statum  juste 
possidentium  subvertere  moliuntur,  providentias  vestrae  dis- 
tricte  prsecipimus,  quatenus  solemniter  denunciari  faciatis 
excommunicatos  singulis  festivis  diebus  eos,  qui  domini 
papae  bullam,  vel  nostra  et  vestra  sigilla  falsare  praesumunt, 
eisque  consentientes,  ut  quos  a  sua  malignitate  non  cohibet 

proprise  judiciurn  conscientise,  saltem  frequens  denuncia- 
tionis  iteratio  valeat  deterrere.     Bene  valeatis  in  Christo. 


EPISTOLA    LIV. AD  L.  PICTAVIENSEM    ARCHIDIACONUM. 

Argumentum. — Suadet  archid.  Pictaviensi  ne  Adelitiam  neptem  suam 
invitam  compellat  ad  monasticen.  Ut  matrimonii,  ita  monastices  sta- 
tum  liberam  exposcere  animi  facultatem. 

Carissimo  amico  suo  L.  Pictaviensi  arckidiac.  P.  Bles.  Bathon. 
Arcliid.  salutem,  et  intimcE  dilectionis  affectum. 

Lamentabiliter  conqueritur,  et  causatur  Adelitia  nep- 
tis  vestra,  quod  eam  in  monasterium  detrudere,  et  claus- 
trali  vultis  invitam  et  renitentem  custodia?  mancipare. 
Cogitabat  equidem  conjugales  amplexus,  fructumque  poste- 
ritatis  de  carnis  operibus  expectabat ;  nunc  autem  com- 
pellitur,  sicut  dicit,  abjurare  matris  officium,  et  a  primo 
limine  salutatis  deliciis  vitae  et  desiderabilibus  hujus  mundi, 
se  deplorat  incurrereperpetusesterilitatis  opprobrium.  Sane 
miror  plurimurn  de  prudentia  et  modestia  vestra.  Nam 
quum  prsefata  Adelitia  jam  setatem  habeat,  et  ad  annos  dis- 
cretionis  evaserit  ;  non  est,  sicut  mihi  videtur,  ad  religionis 
propositum  violentcr  urgenda,  maxime  quum  Scriptura 
testetur,  Deo  grata  non  esse  coacta  servitia.  Sed  et  cano- 
num  clamat  auctoritas,  quia  monachum,  sive  monacham 
facit  propria  professio,  vel  paterna  devotio.  Propriae  vero 
professionis  vinculo  non  ligatur,  quia  huic  professioni,  quan- 
tum  potest,  renititur  et  reclamat.  Nec  astringit  ipsam  pa- 
tcrna  devotio,  quia  non  est  in  laribus  patris,  sed  quasi 
emancipata  per  patris  mortem,  et  in  alienam  potestatem 
non  recidens  liberam  animi  sui  adepta  est  facultatem. 
Utriusque  juris  beneficio  matrimonia  libera  sunt :  ideoque 
si  matrimonium  carnale  gaudet  libcrtate  indulta,  spirituale 
matrimonium  privilegiatum  est  plcniore  gratia  libertatis : 

nam  ubi  spiritus,  ibi  libertas.  Si  neptem  vestram  filio 
Altissimi  desponsare  disponitis,  scitis,  quod  sponsus  sibi 
exhiberi  desiderat  mentem  sanctam,  spontaneam,  non 
coactam.  Nam  in  Genesi  legitis  de  desponsatione  Rebeccae, 
quia  ejus  voluntas  diligenter  inquiri  prsecipitur.  Sed  et 
Josue  in  optione  populi  Israel  ponit,  servire  diis  Mesopo- 
tamiae,  aut  diis  Amorrhseorum,  aut  Domino  Deo  :  insinuans 
servitium  non  esse  meritorium  apud  Deum,  quod  preeter 
liberam  arbitrii  benevolentiam  est  extortum.  Porro  neptis 
vestra  publice  protestatur,  quod  eam  inutiliter  fatigatis,  et 
ad  ipsius  conversionem  laboratis  in  vacuum.  Esset  enim, 
sicut  asserit,  ex  ipsa  conversione  perversior,  et  si  miilies 
clauderetur  in  claustris,  ipsa  tamen  in  vestrum  dedecus  et 
contemptum  tempestivum  sibi  procuraret  egressum.  Tenent 
igitur  vos,  sicut  mihi  videtur,  labor  inutilis,  et  cura  super- 
flua  :  vereorque  ne  vobis  adaptet  aliquis  verbum  illud 
Domini:  Va3  vobis,  qui  circuitis  mare  et  aridam,  ut  unum 
proselytum  faciatis,  et  quum  repertus  fuerit,  facitis  eum 
duplo  gehennse  filium.  Desiste  itaque  ab  incceptis,  et  si 
neptis  vestra  jugum  religionis  abhorret,  atque  Deo  immor- 
tali  desponsari  detrectat,  mortali  homini  desponsetur  :  ct 
quae  in  monte  salvari  nonpotest,  salteru  in  Segor  modica 
civitate  salvetur.  Quia  tamen  plurimum  litterata  est,  ego 
ipsam  adhuc  et  litteris,  et  viva  voce  aggrediar,  volens  in  ea 
experiri,  quid  in  talibus  post  gratiam  Dei  possit  humana 
facundia.  Humana  enim  persuasio  sine  gratia  Dei  nihil 
aliud  est,  quam  aes  sonans,  aut  cymbalum  tinniens.  Ille 
solus  donat  os  et  sapientiam,  qui  dicit :  Sine  me  nihil 
potestis  facere.  Tu  igitur,  Domine,  benignus  aspira,  et  qui 
de  lapidibus  suscitas  filios  Abrahae,  tu  auferas  ab  ea  cor 
lapideum,  atque  in  spiritu  timoris  Domini  immittas  ei  con- 
versionis  et  sanctse  conversationis  affectum. 

EPISTOLA    LV. AD  ADELITIAM  MONIALEM. 

Aiigumextum. — Gratulatur  Adelitiae,  quod  aspiret  ad  vitam  monas- 
ticam,  et  occulte  voto  se  ad  ingressum  monasterii  obstrinxerit. 
Laudat  virginitatem.  Hortatur,  ut  perseveret,  et  perfecte  sseculo 
renunciet. 

Dilectce  et prcedilectce  in  Christo  Adelitice  Magister  P.  Blesen. 
salutem  in  Domino  Deo  salutari  nostro. 

Gaudent  omnes  qui  te  diligunt :  sed  et  gaudinm  est 
angelis  Dei,  quia  in  desideriis  habes  sanctioris  vitae  propo- 
situm.  Nam,  sicut  dicitur,  renunciasti,  occulte  tamen, 
fallaci  huic  sseculo,  mundumque  relinquere  decrevisti  pru- 
denter,  antequam  relinquaris  ab  eo.  Beata  es,  qua?  spretis 
filiis  hominum,  filium  Altissimi  tibi  elegisti  in  sponsum. 
Rex  regum,  et  Dominus  dominantium,  ipse  est,  qui  con- 
cupivit  decorem  tuum,  ad  cujuscopulam  propheta  te  invitat. 
Audi,  inquit,  filia  et  vide,  et  inclina  aurem  tuam,  et  obli- 
viscere  populum  tuum,  et  domum  patris  tui.  Decor  tuus, 
non  in  corpore  est,  sed  in  mente :  omnis  enim  gloria  filise 
regis  ab  intus.  Tanto  eris  acceptior  sponso  tuo  Christo, 
quanto  fueris  in  veste  vilior,  in  cultu  corporis  tui  abjectior, 
in  sermone  rarior,  in  vultu  dejectior,  in  aspectu  verecundior, 
in  incessu  maturior.  Non  est  sanctus,  ut  est  Dominus, 
quoniam  ipse  est  sanctus  sanctorum,  qui  a  tc  r.ihil  aliud 
postulat,  nisi  pudicitia}  sanctitatem.  Scriptum  est  enim  : 
Gratia  super  gratiam  mulier  sancta  ct  pudorata. 

Utinam  ei,  qui  te  per  prophetam  filiam  vocat,  dicas,  sicut 
scriptum  est:  Patcr  virginitatis  mea3  tu  es,  et  ipse  tibi  illud 
respondeat,  quod  alibi  legitur  ;  Patrcm  vocabis  me,  ct  post 
me  ingredi  non  ccssabis  :  ingrcdiens  post  virginem  matrem 
sponsi :  ipsa  est  enim  virgo  virginum,  quse  prsecedit.  Addu- 
ccntur  regi  virgines  post  eam,  proximse  ejus  afferentur  tibi, 
ct  adduccntur  in  templum  rcgis.  Filisc  hujus  sseculi  filiaj 
Babylonis,  quse  de  carnis  immunditia  sibi  destinant  succcs- 
sorcs,  in  pcccato  concipiunt,  in  dolorc   pariunt,   in   timore 

nutriuntj  de  viventibus  semper  solicitse  sunt,  de  morientibus 

inconsolabiliter  affliguntur.  Si  vis  parere,  vis  perire  :  partus 

enim  in  modum  viperae  maternos  artus  onerat  et  disrumpit, 

mirumque  est,  quod  foetus  ille  non  laceratur  et  rumpitur  : 

prodiens  autem  in  vallem  plorationis   et  miserise  hujus,  a 

ploratione  incipit,  et  usque  in  finem  hujus  brevis  et  miserae 

vitae  continuat  in  doloribus  dies  suos.     Sicut  beatus  Job 

commemorat  dicens  :   Homo  natus  de  muliere,  brevi  vivens 

tempore,  repletur  multis  miseriis.     O   quanto   beatior  est 

eorum  earumve  conditio,  qui  se  castraverunt  propter  regnum 

ccelorum,  quorum  laus  est  in  evangelio,  quibus  dulcior  est 

amor  Christi,  quam  numerositas  filiorum.     Audi  quid  dicat 

de  talibus  Isaias :  Non   dicat,  inquit,  eunuchus,  ecce   ego 

lignum  aridum,  quia  haec  dicit  Dominus  eunuchis :  Dabo 

eis  in  domo  mea,  et  in  muris  meis  locum  et  nomen  melius 

a  filiis  et  filiabus.     Eos  vocat  eunuchos  tam   propheticus, 

quam  Evangelicus  sermo,   qui  se  pro   amore   Christi  voto 

castimonise  astrinxemnt.       Olim   dictum  est:   Crescite  et 

multiplicamini,    et   replete   terram.     Et:  Maledictus,    qui 

non  reliquerit  semen  super  terram.     Ideo  filia  Jephte  tan- 

quam   maledicto   legis   obnoxia   exortem   posteritatis   suae 

pudicitiam  deplorabat.     Verumtamen  ex  quo  venit  Domi- 

nus  legis  legem  adimpiens,  non  solvens,  ex  quo  vox  turturis 

audita  est,  et  prseco  pudicitise  Paulus  consilium  de  virgini- 

tate  dedit,  impleverunt  nuptise  terram,  et  pudicitia  paradi- 

sum.   Prudenter  egisti,  quiapro  amore  Christi  divitias  hujus 

vitae  fallaces,  et  opes  proditorias  dimisisti.  Ipse  autem  zelator 

et  custos  casti  cordis  et  corporis  te  sanctam,  impollutam,  et 

angelicc-e  puritatis  sociam  conservabit.     Optime  incepisti: 

verumtamen    non    principium,    sed    flnem    attendit,    qui 

judicat  fines  terrae.     Sic  igitur  curre,  ut  comprehendas. 

Gloria  enim  virginum  est  in  fimbriis  aureis,  et  se  usque  in 

oram  vestimenti  unguentum  benediclionis  infundit.     Nihii 

quaeso  sseculare  in  corde  tuo  resideat,  sed  te  totam   offeras, 

ut  sis  coram  Domino  placabile  holocaustum.     Ananias  et 

Saphira  in  interitum  dati  sunt,   quia   qiuedam   de   oblatis 

Domino  recidere  voluerunt.  Renuncia  omnino  sseculo,  et 
ingredere  claustrum.  Utere  habitu,  quem  familiariter 
suscepisti,  et  cujus  susceptionem  jam  dissimulare  non 
potes.  Vota  omnium  jam  tibi  prsedestinant  abbatiam,  et 
Eeternae  felicitati  divitiae  temporales  accrescunt.  Maturius 
igitur  perfice,  quod  ccepisti :  nam  si  Christo  illuseris,  et 
irritam  feceris  primam  fidem,  cum  filiabus  Babylonis  habitura 
es  sortem,  et  infamia  tua  non  delebitur  in  seternum. 


EPISTOLA   LVI. AT>  WALTERUM  ROFFENSEM 

EriSCOPUM. 

Argumentum. — Dehortatur  Walterum  episcopum  octogenarium  a  ve- 
nandi  studio,  multis  rationibus  ;  et  incitat  ad  imitandam  vcnatiouem 
spiritualem,  quam  apostoli  exercuere. 

Reverendo  patri  ac  domino  Waltero  Deigratia  Roffensi  episcopo 
P.  Blesen.  salutem  et  patientiam. 

Inter  angustias  constitutus,  nescio  quo  me  vertam.  Si 
enim  vobis  dixero,  quse  dici  oportet,  incurrere  vereor  vestrse 
indignationis  ofTensam  :  si  autem  tacuero,  ut  verbis  Job 
utar,  os  meum  condemnabit  me,  maxime  quum  taciturnitas 
mea  sit  vobis  erubescentise  materia,  et  subversionis  occasio. 
Malo  tamen  vos  oflfendere,  vestra3  opinioni  consulendo, 
quam  tacere  damnabiliter  vobis,  et  ignominiam  vestram 
dissimulare  silentio.  Certissime  noveritis,  domino  papae 
fuisse  suggestum,  quod  neglecta  commissi  vobis  populi  cura, 
et  abjecta  omnino  gravitate  pontificis,  vitam  vestram  canum 
venationi  totam  impenditis  :  nec  temperat  in  vobis  senectus 
maturior  delicata?  pruriginem  levitatis.  Jam  in  vos  ipse 
dominus  papa  ct  cardinales  gravissimse  animadversionis 
sententiam  promulgasscnt,  sed  legato,  qui  in  proximo  ven- 
turus  cst,  et  rei  inquisitionem,  et  executionem  sententiae 
commiserunt.  Non  decet,  amantissime  patcr,  virum  octo- 
gcnarium  sc  talibus  immiscere,  ncdum  episcopum  :  quein 


EPISTOL.E.  167 

nec   etiam  juventus  a  talibus  excusaret.     Legimus,  quia 

Nicolaus  papa   suspensionis  et  excommunicationis  senten- 

tiam  in  Lanfredum  episcopum  ferri  censuit,  quia  venaticam 

artem  exercebat,licet  illeexcusabilior  essetbeneficio  juventu- 

tis.  Ab  exordio  mundi  percurrite  sanctorum  patrum  seriem. 

Venite  ad   patriarchas,   accedite  ad  duces,  descendite   ad 

judices,    vitam   sanctorum   regum   et  prophetarum   atque 

sacerdotum  inspicite,  nullumque  eorum  invenietis  venationi 

studium  impendisse.     Piscatorem  sanctum  legi,  dicit  Hie- 

ronymus,  venatorem  non  legi.     Nam  si  beatus  Eustachius 

legitur  quandoque  fuisse  venator :  sed  et  Matthaeus  quan- 

doque   telonearius    fuit,   et    Paulus    ecclesise   persecutor. 

Nemrod   robustus  venator  ipse  est,  qui  in  terra  Sennaar 

sedificavit  Babel,  ubi  linguarum  schisma  factum  est,  et  con- 

fusio  labiorum.     Esau,  dum  omcium  venationis  exequitur, 

gratia  primogeniturse  et  paterna  benedictione  fraudatus  est. 

Si  curratur  ad  inventionem,  et  initia  venaticse  artis,  patebit 

ex  ipsa  inventione  sua  damnabilis.     Hujus  enim  artificii, 

aut  potius  maleficii  legitur  fuisse  inventrix  gens   Thebana, 

fceda  parricidiis,  detestanda  incestibus,  insignis  fraude,  nota 

perjuriis.     Deriserunt  eos  Athenienses,  fingentes  sub  quo- 

dam  involucro  Dardanum  venatorem  raptum  ad  pocula,  et 

a  poculis  ad  illicitos  et  infames  amplexus.     Ut  de  sanctis 

patribus  taceam,  vix  in  numero  virorum  illustrium  poterit 

inveniri,  qui  exercuerit  artem  venaticam  gratia  voluptatis. 

Fixerit  aeripedeni  cervam  licet,  aut  Erymanthi 
Pacarit  nemora. 

victor  Alcides  :  si  auctor  Romani  generis  cervorum  corpora 
fudit :  si  Meleager  aprum  stravit  Calydonise  vastatorem :  isti 
in  hoc  non  privatse  voluptati  sed  utilitati  publicse  serviebant. 
Quae  tamen  comparatio  est  gentilium  ad  sacerdotem  Christi, 
qui  mortis  cruciatus  prseeligere  debuisset,  antequam  ad 
talia  posset  cogi  ?  Sane  aliud  venationis  genus  vobis  ex 
ofncio  incumbebat,  in  qua  subjectorum  est  salus  et  gloria 
prsesidentis.  Dicit  enim  Dominus  per  prophetam :  Ecce 
ego  mittam  venatores,  et  venabuntur  in  omni  monte.  Prselati 

siquidem  ecclesise  vcnantur  in  omni  monte,  dum  animas 
aberrantes  quasiin  prsedam  ad  obsequium  Christi  rapiunt  in 
eminentia  scientise  et  doctrinae.  Apostoli  missi  in  orbem 
terrarum  increpabant  feras  arundinis,  dum  ad  instar  magis- 
tri  sui  Pharisscorum  hypocrisin,  et  figurativam  cseremonia- 
lium  observantiam  reprobantes  una  die  multa  millia  homi- 
num  venabantur  ad  fidem.  Utinam  huic  venationi  velitis 
operam  dare,  longique  temporis  jacturam,  quod  in  vanitates 
evanuit,  fructu  vitae  melioris  et  eruditione  populi  compen- 
sare.  Agite  quaeso,  ut  adventum  legati  castigatior  in  vobis 
vita  praeveniat :  veniet  enim  in  spiritu  vehementi,  non  ut 
aedificet,  aut  plantet,  sed  ut  destruat  et  evellat.  Noveritis 
autem,  quod  in  Ramis  palmarum  accepi  licentiam  a  Domi- 
no  papa,  et  fratribus  ejus:  atque  sequenti  die  iter  arripui  veni- 
endi.  Legatus  autem  ea,  quae  vise  et  legationi  suse  erant 
necessaria  cum  omni  instantia  procurabat.  Festino  ad  do- 
minum  regem  post  hujus  viae  pericula  et  labores,  magnas 
apud  ipsum  fatigationes  expectans.     Bene  valcatis. 


EPISTOLA    LVII. AD  AMICUM  G.  de  alneto. 

Argumentum. — Amico  suo,  existimanti  se  post  monasterii  ingressum  a 

tentationibus  fore  liberum,  ostenclit  Monachos  magis  esse  tentatio- 

nibus  obnoxos  quam  saeculares,  sed  fortiter  contra  eas  certandum.  De- 

inde  cantilenam  illi  transmittit  graphice  luctam  carnis  et  spiritus 

exprimentem,  ut  ea  tasdiuni  fallat. 

Carissimo  socio  et  amico  G.  de  Alneto  Petrus  Blesensis  Ba- 
thon.  Ar cliidia.com! s  salutem,  et  in  Domino  confortari. 

Ea  inter  nos  ab  adolescentia  coaluit  dilectionis  affectio, 
quam  in  cognationibus  nec  vinceret  sanguis,  ncc  natura 
transcenderet.  Hoc  in  magno  rerum  discrimine  frequen- 
ter  expertus  sum :  qui  si  corporis  invaletudine,  aut  aliis 
hujus  vitae  molestiis  laborarem,  astitistis  mihi  adjutor  fide- 

lissimus,  et  officiosissimus  consolator.     Ego  etiam  tua  sem- 
per  infortunia  mea  feci,  atque  inter  casuales  eventus  sortem 
meam  tuo    statui  amica  vicissitudine   te   communicatione 
gratissima  coaptavi.     Dicis  te  sanctioris   vitse  propositum 
ideo  specialiter  elegisse,  ut  hujus  sseculi  tentationes  evade- 
res :  nunc  autem  lamentabili  conquestione  deploras,  te  in 
ipso  religionis  ingressu  longe  miserius,  quam  prius,  tenta- 
tionibus  circumseptum,  tuamque  carnem  ex  ipsa  sui  servi- 
tute  legi  spirituali  contumacius  rcpugnare.     Nonne  lege- 
ras,  quia  vita  hominis  tentatio  est,  et  militia  super  terram  ? 
Sapientia  dicit :   Fili,  accedens  ad  servitutem  Dei,   sta  in 
justitia  et  timore  et  prsepara  animam  tuam  ad  tentationem. 
Mundus  adversus  desertores  suos  fortius  pugnat,  et  egre- 
dientes    vitae   ssecularis   illecebras   gravior   congressus   ex- 
pectat :  nam  et  in  exitu  Israel  de  iEgypto  Pharao  vehe- 
mentius  excandescit,  et  Satanas  egrediens  ab  homine,  quem 
ab  infantia   tenuerat,    ipsum  gravius   affiigendo   discerpit. 
Turbo  movetur,  ut  Elias  rapiatur  in  ccelum  :    nec  adversus 
Benjamin   prsevalet  Israel,  donec  multorum  millium  occi- 
sione  purgetur.     Communis  cursus  vitse  praesentis  est  ten- 
tationibus  apprehendi.     Nam  ad  virtutis  exercitium  Hiero- 
solymitis  relictus  est  Jebusaeus  ;  et  apostolo  spiritus  Satanas 
datus   est,   ne  revelationibus  extollatur.     Arenam   pugnae 
ancipitis  ingressus    es,   in  qua  non  apprehendes  bravium, 
nisi  curras,  non  coronaberis,  nisi  pugnes.     Dominus  autem 
fortitudo  plebis  suae,  Dominus  virtutum,  Dominus  fortis  et 
potens  in  prselio,  ipsedoceat  manus  tuas  adprselium,  et  digitos 
tuos  ad  bellum.    Ipse,  si  tentari  te  permittet,  faciet  cum  ten- 
tatione  proventum  :  pressurae  tuse,  quasi  aquarum,  quse  prae- 
terierunt,  non  recordaberis :  quumque  te  consumptum  pu- 
taveris,"orieris  ut  Lucifer,  ac  de  infirmitate  proficies  ad  coro- 
nam,  de  pusillanimitate  spiritus  ad  triumphum.      Quod  au- 
tem  amatoria  juventutis,  et    adolescentiae   vestrae   ludicra 
postulas  ad  solatium  tsediorum,  consiliosum  non  arbitror, 
quum  talia  tentationes  excitare  soleant,  et  fovere.     Omissis 
ergo   lascivioribus   cantilenis,  pauca  quse  maturiore   stylo 

z 

cecini  tibi  mitto,  si  tc  forte  relevent  a  tsedio,  et  sedificent 
ad  salutem. 

CANTILENA  DE  LUCTA  CARNIS  ET  SPIRITUS. 

Olim  militaveram  etc.    [vide  toinuni  IV.  pag.  337.] 
Quihabet  auresaudiat  etc.     [vide  toinum  IV.  pag.  339.] 


EPISTOLA   LVIII. — AD  REGINALDUM  BATHONIENSEM 

episcopum.  [A.  D.  1180.] 

Argumentum. — Graviter  expostulat  cum  Bathon.  episcopo,  quod  contra 
ordinem  juris  vicearchidiaconum  suum  ab  oificio  suspenderit  :  om- 
nesque  occasiones  quccrat  sibi  nocendi  ob  £es  alienum  non  dissolu- 
tum. 

Dilecto  et  pr&dilecto  domino,  et  patri  suo  R.  Dei  gratia  Ba- 
thon.  episcopo,  P.  Bles.  Bath.  archid.  suus,  cum  salute 
obedientiam  devotissimam. 

Vestra^  indignationis  litteras,  imo  tonitruum  legi,  in  qui- 
bus  anima  mea  turbata  est  valde,  et  cor  meum  dereliquit 
me.  Verumtamen,  ut  verbo  prophetse  utar,  invenit  ser- 
vus  tuus  cor  suum,  ut  oraret  te.  Oro  itaque,  quod  quasi 
impetrata  edicti  venia  dimittas  me  prius  ut  glutiam  salivam 
meam,  et  plangam  paululum  dolorem  meum,  non  superbe 
arguens,  sed  devote  respondens,  interdum  tamen  ex  vehe- 
mentia  doloris  aliquid  durius  interponens.  Si  ergo  ex 
abundantia  cordis  verba  mea  quandoque  cursum  devotse 
humilitatis  excesserint,  indulgeat  mihi  liberalitas  vestra  : 
quia,  sicut  sapiens  dicit:  Fervor  iracundias,  et  indigna- 
tionis  impetus  non  est  in  hominis  potestate.  Ignoscite 
misericorditer  suum  agnoscenti  excessum,  quia  inter  primi- 
tiva  legum  cunabula  didicistis,  quod  sanctitas  episcopo  dere- 
linquit  gloriam  ignoscendi,  Scio,  quia  quaeritis  occasiones 
adversum  me,  atque  proditoria  suggestione  inductus  con- 
tentionis  materiam  suscitatis.     Amantissime  pater,  ut  verbo 

Job  utar,  nolo  rnulta  fortitudine  contendas  mecum,  aut 
magnitudinis  tuse  mole  me  premas.  Proponas  contra  me 
sequitatem,  et  appendantur  in  statera  iniquitas  mea,  et  ma- 
lum,  quod  patior.  Si  aperires  oculos  tuos  ad  justitiam  adver- 
sus  eum  cujus  delictum  arguis,  doleres  te  graviter  deli- 
quisse  juxta  testimonium  Salomonis  :  Non  est  in  litigio  de- 
honestandus  amicus  :  nam  ejus  dehonestatio  facile  resarciri 
non  potest.  Frequenter  legistis  in  libro  experientise,  quot 
pericula,  quot  labores  pro  vobis  tulerim,  quam  sollicitam, 
et  quam  efficacem  promotioni  vestrae  operam  dederim.  Si 
consilia  nostra  secretiora  recolitis,  scitis  certissime,  quod 
neque  mors  neque  gladins,  neque  ulla  turbationis  occasio  a 
vestra  dilectione  separare  me  debuit.  Verumtamen,  quum 
fortis  sit  dilectio  ut  mors,  fortior  dilectione  adulatio  mihi 
vos  abstulit :  si  tamen  eum  mihi  potuit  auferre :  quem  pa- 
tet,  sicut  ex  prsesenti  eventu  constat,  me  nullo  tempore 
habuisse.  In  absentia  mea  citra  omnem  solemnitatem  juris 
prohibitiones  vestras  contra  me  fecistis  minus  synodales  in 
synodo,  quse  in  eo  dumtaxat  mihi  molestse  fuerunt,  quia  ves- 
trae  iracundise  impetum,  et  episcopalis  eminentise  intemper- 
antiam  monstraverunt.  Vicearchidiaconum  meum,  quum 
omni  satisfactioni  et  justitisese  offerret,  in  mei  nominis  con- 
tumeliam  suspendistis.  Videte,  si  juste  judicastis,  quijudi- 
catis  orbem  terrae :  recolentes,  quia  et  judices  judicaturus 
est,  qui  judicat  fines  terrae.  Non  ita  in  Lateranensi  concilio 
didicistis :  ubi  in  omni  sententia  excommunicationis,  aut 
suspensionis  ferenda  prima  et  secunda,  et  tertia  erat  ad- 
monitio  preemittenda.  Illa  etiam  privilegialis  ecclesiae  Ro- 
manse  protectio,  quam  sub  tegmine  alarum  vestrarum  impe- 
travi,  et  quse  tempore  concilii  Lateranensis  longe  plenius 
et  solemnius  mihi  roborata  est,  a  vestrse  benignitatis  memo- 
ria  non  debuerat  excidisse :  in  qua  mihi  specialitcr  est 
indultum,  ut  nec  archiepiscopus,  nec  episcopus,  me  aut  meos 
excommunicet,  aut  suspendat,  nisi  publice  convictos,  aut 
in  jure  confessos.  Ut  tamen  verbis  Job  utar:  Si  habuero 
quippiam  justitise,  non  respondebo,  sed  Dominum  et  judi- 

cem  deprecabor,  etiamsi  occiderit  me,  sperabo  in  eo.  Illud 
mihi  ad  cumulum  doloris  accedit,  quod  pro  viginti  solidis, 
quos  vobis  debebam,  suscitata  est  ista  dissensio,  qui  tamen 
solvendo  eram  per  gratiam  Dei,  si  ducentas  marcas  vel  am- 
plius  debuissem.  Nunquid  quaeso  fuisset  ista  pecunia,  quse 
a  me  elongavit  amicum  et  proximurn  ?  accuso  autem  po- 
tius  adulatorum  malitiam,  quorum  vencnosa  suggestio  gra- 
tiamdominimei  pervertere  mihi  potuit  in  odium  et  rancorem. 
Illud  autem  pro  certo  noveritis,  me  dedisse  in  mandatis 
Arnoldo  Bathoniensi,  et  Azoni  de  Paterne,  cujus  promo- 
tioni  toto  corde  congratulor,  ut  vobis  vice  mea  de  debito 
respondcrent.  Sane,  si  me  vinculo  fidei  aut  obligatione 
chirographi  super  hoc  debito  astrinxissem,  suffecisset  quod 
feceram.  Nam  ex  auctoritate  Chalcedonensis  concilii,  et 
Gelasii  papse,  atque  Augustini,  fidei  suce  aut  promissionis 
non  incurrit  periculum,  qui  ab  eo  quod  debuit,  ut  liberare- 
tur,  effecit.  Verumtamen,  ut  verbo  regis  Samariae  utar, 
quseritis  adversum  me  occasiones.  Occasiones  autem  in 
promptu  sunt.  Ego  qui  reliqui,  ne  vos  offenderem,  quod 
pretiosius  et  gloriosius  habebam  inter  omnia  quse  mihi  con- 
tulerat  fortuna  clementior,  antequam  graviter  offendamini 
mihi,  paratus  sum  Angliam,  et  omnia  beneficia  Anglicana 
relinquere,  atque  omnes  ambitionis  nexus,  qure  utinam  nec 
in  me,  nec  in  vobis  regnaret,  abrumpere.  Non  abhorreo 
paupertatem,  in  qua  ditior  fui  et  felicior,  quam  in  divitiis 
maledictis.  Si  me  perdideritis  semel,  me  perdidisse  forsi- 
tan  dolebitis,  et  gravius  feretis  illius  absentiam,  cujus  nunc 
prrescnti  obsequio  uti,  vel  dedignamini,  vel  nescitis.  Apud 
vos  omnia  in  contrarium  mihi  cedunt :  dum  enim  honorifi- 
centise  et  promotioni  vestrse  totus  insudo,  totus  immorior,  vos 
super  dolorem  vulnerum  meorum  addere  non  cessatis. 
Ego  autem  omnia  sequanimiter  sustinebo,  nec  ponam  os 
meum  in  ccelum,  nec  loquar  adversus  Dominum  mcum,  nec 
adversus  Christum  ejus  :  sed,  ut  in  humilitate  Job  universa 
concludam,  qui  flagellat,  occidat  me  semel ;  qui  ccepit,  ipse 
me  conterat :  solvat  manum  suam,  ct  succidat  me,  et  haec 

sit    consolatio  mea,    ut  affligens   me    dolore    non    parcat. 
Vale. 


EPISTOLA  LIX. — ad  r.  bathoniensem  electum. 

Argumentum. — Multis  rationibus  et  exemplis  inducere  conatur  R. 
Bathoniensem  electum,  ut  M.  Henricum  de  se  alias  optime  meritum, 
gratiam  a  qua  exciderat  recipiat,  et  Simonem  adulatorem  et  calum- 
niatorem  pessimum  a  sua  societate  arceat. 

Reverendo  domino  et  amico  Re.  Bathoniensi  electo  suus  P.  Ble- 
sensis,  salutem  et  temperantiam. 

Rogatus  vos  rogare  compellor.  Verumtamen,  etsi  mille 
preces  meam  instantiam  praevenissent,  teneor  pro  amico  meo 
apud  vos  humiliter  supplicare :  cujus  merita  si  recoleretis, 
nec  mea  nec  aliense  intercessionis  deouerat  suffragia  mendi- 
casse.  Ipse  est,  qui  se  pro  vestris  necessitatibus  toties  periculis 
maris  exposuit,  qui  quandoque,  quum  montes  Cyllenii  clau- 
si  essent,  pedesque  nostros  apud  Terminium  aeris  intempe- 
ries  defixisset,et  strata  montium  mortuorumcadaveribusplena 
essent,  ipse  quasi  inter  mortuos  liber  in  Italiam  pro  mandato 
nostro  transalpinare  non  horruit,  expletisque  negotiis  vestris 
cum  comite  Maurianensi,  ad  vos  in  eadem  tempestatis  insa- 
nia  diplomate  utens  remeavit.  Tanti  obsequii  memoriam, 
nec  diuturnitas  temporis,  nec  offensse  grandis  enormitas  ex- 
sufflasse  debuerat,  nedum  proditoria  suggestio  vestri  Simo- 
nis,  cujus  praecipua  est  intentio,  ut  vos  sibi  totum  singulari- 
ter  vendicet,  et  auferat  universis.  Miror  qualiter  ad  verbum 
vilis  aduiatoris  potuistis  ita  excanckscere  adversus  hominem 
gratissimse  opinionis,  et  fidei  approbatse,  nisi  quia  lingua 
adulatoris  turbare  omnia  potest,  cujus  contagio  semper  est 
malum,  verba  autem  oris  ejus  iniquitas  et  dolus.  Ille  olei 
venditor,  qui  caput  vestrum  impinguat  adulationibus  ac 
demulcet,  Magistro  Henrico  non  minus  impudenter  quam 
imprudenter    objecit,  quod  consilia  vestra  dolose  publica- 

verat.  Magister  vero  Henricus  mendacii  eum  redarguens 
verbum  suum  pugno  in  ejus  dentibus  confirmasset,  nisi 
vestrae,  qui  praesentialiter  aderatis,  reverentise  detulisset, 
zelo  etiam  justitise  potius,  quam  iracimdiae  provocatus  in 
vos  qusedam  amaritudinis  verba  protulit,  qui  hominem  re- 
probatae  opinionis  in  ignominiam  vestrse  domus,  et  commu- 
nem  omnium  injuriam  fovebatis.  Ideo  abjecistis  eum  a 
facie  vestra,  longique  merita  temporis,  et  debitum  retribu- 
tionis  fructum  momentanea  delevit  offensa.  Non  sic  de- 
cuit  facere  virum,  quem  elegit  Deus  in  sacerdotem  sibi ; 
quem  oportet  ex  officii  debito  patientiam  et  misericordiam 
polliceri.  Si  Magister  Henricus  ex  motu  animi  minus  cir- 
cumspecte,  aut  durius  forte  loquutus  est,  scitis,  quod  motus 
animi  non  sunt  in  hominis  potestate  :  quodque  fit,  vel  dici- 
tur  ex  calore  iracundiae,  non  prius  debetis  revocare  ad  ani- 
mum,  quam  constiterit  vobis  ex  animi  judicio  processisse. 
Ponatur,  virum  approbatse  opinionis  aliquid  dixisse  intem- 
perantius,  aut  lubrico  linguse,  aut  facilitate  consilii,  aut 
calore  iracundioe,  sive  alio  quolibet  motu  animi,  vestra  in- 
tererat  omnia  sequanimiter  dissimulare  et  pati.  Sic  enim 
juxta  apostoli  doctrinam  his,  quae  putamus  ignobiliora 
membra  corporis  abundantiorem  honorem  circundamus. 
Sic  mater  infirmiorem  filium  tenerius  diligit.  Sic  pater- 
familias  filium  prodigum  benignius  recepit.  Sic  oleum 
caritatis,  sic  amor  Dei  plenius  et  exuberantius  in  vasa  mise- 
ricordiae  se  diffundit.  Sacra  imperatorum  constitutio  nihil 
durum  aut  asperum  in  talibus  constituit  :  nam  si  hoc  ex 
levitate  processit,  contemnendum :  si  ex  insania,  misera- 
tione  est  dignissimum :  si  ex  injuria,  remittendum.  Ju- 
lius  Ccesar  primus  et  potentissimus  imperator,  quum  iniquis- 
sime  ferret  calvitium,  ac  deficientem  capillum  a  cervice 
revocaret  ad  frontem,  ab  irato  milite  dictum  est  ei,  Facilius 
cst,  Csesar,  te  calvum  non  esse,  quam  me  in  acie  quicquam 
egisse  vcl  acturum  csse  timidius :  quod  et  imperator  patien- 
ter  admisit.  Quum  Augusto  C;csari  fuisset  objcctum,  quod 
adoptionem  avunculi  sui  Julii  Cresaris  ignominiosa  corporis 

sui  prostitutione  meruerat,  animi  sui  motum  convertit  in  ri- 
sum.  Eidem  quum  objectum  esset  a  quodam  ob  sui  bre- 
vitatem  corporis,  quod  nanus  erat ;  ipse  vero,  grandiusculis 
esse  calceamentis  utendum,  cum  animi  tranquillitate  re- 
spondit.  Aristippus  a  quodam  sibi  maledicente  recedens, 
Ut  tu,  inquit,  linguse  tuse,  sic  ego  aurium  mearum  sum 
dominus.  Antisthenes  etiam  cujusdam  improperia  vilipen- 
dens,  Auditus,  inquit,  debet  esse  lingua  robustior,  quum 
singulis  hominibus  una  sit  lingua,  sed  aures  binse.  Si  ergo 
fidelissimus  vester  ex  confidentia  amicitise,  aut  forte  correc- 
tionis  intuitu  vobis  spiritu  liberiore  loquutus  est,  totum, 
quseso,  aequanimiter  supportetis,  recolentes,  quia  testimonio 
Sapientis,  lubricum  linguse  non  est  facile  trahendum  in 
poenam.  Et  quis,  qugeso,  in  Graecia  fuit  potentior  aut  emin- 
entior  Alexandro  ?  Ei  tamen  Antigonus  fregit  citharam, 
abjecitque  dicens,  iEtati  tuse  jam  regnare  convenit,  pudeat- 
que  in  corpore  regio  voluptatem  luxuriae  dominari.  Scipio 
Africanus  in  armis  potentissimus,  quum  quidam  eum  minus 
pugnacem  argueret ;  Imperatorem,  inquit,  genuit  me  mater 
mea,  non  bellatorem.  Nonne  Magister  Henricus  justissime 
adversus  infamem  illum  motus  est,  quum  ei  notam  prodi- 
tionis  inureret  ?  vix  crederem  hominem  tam  integri  sensus 
ad  hanc  ineptiam  fuisse  delapsum,  ut  secreta  sibi  commissa 
detegeret,  teste  Ovidio : 

Eximia  est  virtus  preestare  silentia  rebus, 
At  contra  gravis  est  culpa  tacenda  loqui 

Verumtamen  secreta  divitum  occultari  non  possunt.  Avis 
enim  cceli,  sicut  Salomon  dicit,  portabit  verbum  :  et  qui 
habet  pennas,  annunciabit  sententiam.  Ideoque  res  dis- 
criminis  est  divitum  communicare  consiiiis.  Si  quid  enim 
per  incuriam  evolaverit,  secreti  conscio  imponetur,  et  quod 
te  solum  scire  credideras  per  mercatoria  et  tabernas  circum- 
quaque   plebescet.      Audi   testimonium   Aquinatis    poetse 

0  Corydon,  Corydon,  secretum  divitis  ulluni 
Esse  putas  %  servi  ut  taceant,  jumenta  loquentur. 
Et  canis,  et  postes,  et  marmora  ;  claude  fenestras. 

Vela  tegant  rimas,  junge  ostia,  tollito  lumen 
E  medio,  clament  omnes,  prope  nemo  recumbat. 
Quod  tamen  ad  cantum  galli  facit  ille  secundi, 
Proximus  ante  diem  caupo  sciet. 

Si  tonsor  Midae  terrae  secretum  suum  latenter  infodiat, 
succrescet  arundo  ;  quae  cantando  deducet  in  publicum, 
quia 

Auriculas  asini  Mida  rex  habet. 

Pallas    Erichthonium   suum  occultare  non  potuit,    quin 
ipsum  cornicis  garrulitas  publicaret.   Cur  igitur  suggestione 
detractoris    Deo    odibilis     prassumitis   adversus   hominem 
innocentem,    cujus    fidem    et  industriam    toties   in   libro 
experientiae    didicistis  ?    Probabilius    est   illum    delatorem 
vestrum    malitiose   divulgasse  consilium,  ut  sic  Magistro 
Hcnrico,  qui  arcani  conscius  crat,   crimen  impingeret,  et 
inter  vos  zizania,  atque  scandalorum  materiam  seminaret. 
Omni   igitur  rancore   deposito,    Magistrum   Henricum  in 
vestram  gratiam  revocetis.     Scitis  enim,   quod  jucunda  est 
ejus  societas,    vita   commendabilis,    familiaritas   fructuosa. 
Jam  alii  domino  adhaesisset,  qui  tempestivius,    et    uberiore 
manu  suis  erat  meritis  responsurus :  sed  eum  blando  ser- 
mone    detinui,   donec  videam,   utrum    reprobata    illorum 
familiaritate,  qui  dicunt  bonum  malum,  et  malum    bonum, 
eos  socialius  velitis  admittere,   quorum    fides  integra  non 
vacillat.     Scriptum  quippe  est:    Qui  tangit  picem,  inqui- 
nabitur  ab  ea :  corrumpuntque  prava  consortia  bonos  mo- 
res.     Josaphat,  qui  de  transacta  vita  multis  prseconiis  com- 
mendatur,    de    societate    Achab   iniqui    regis    graviter    a 
Domino     increpatur  :   Impio,    inquit     propheta,     praebes 
auxilium,  et   iniquo   amicitiis    conjungeris:  ideoque    iram 
Domini  merebaris,  sed  bona  opera  inventa  sunt  in  te,  eo 
quod  lucos  de  tcrra  Juda   succideris.     Idipsum  objicitur 
vobis :     qui    in   vestrae  familiaritatis   sacrarium  [hominem 
admisistis,  cujus  os  maledictione   et  amaritudine   plenum 
est,  et  qui  veneno  et  malitia  linguse  suae  jam  multos  eli- 
minavit  a  vobis :  ct  sicut  publice  dicitur,   quibusdam  non 

solum  exitum,  sed  exitium  procuravit.  Certe  figmenta 
ipsius  non  debuerant  vos  movisse :  sed  nescio,  qua  de- 
pravatione  naturae  delicatse  aures  divitum  gratius  accep- 
tant  mendacis  et  meretricantis  linguae  blanditias,  quam 
apertum  testimonium  veritatis.  Nam  juxta  Satyricum 
pravus  adulator 

quum  facilem  stillavit  in  aurem 
Exiguum  de  naturse  patriaeque  veneno, 
Continuo  cunctos  adigit,  qui  vera  loquuntur. 

Filii  hominum,  dentes  eorum  arma  et  sagittse,  et  lingua3 
eorum  gladius  acutus :  linguis  suis  dolose  agebant :  judica 
illos,  Deus.  Isti  sunt  range  in  penetralibus  regum  ipsorum, 
id  est,  garruli  et  loquaces  in  domibus  Magnatum.  Isti 
sunt  cynomyise,  et  cinyphes,  qui  occulte  pungunt.  Video 
quod  lingua  dolosa  cor  vestrum  pessime  depravavit.  Sed 
utinam  ad  dolosam  linguam  apponantur  sagittse  potentis 
acutse,  id  est,  judicia  Domini,  ut  linguas  vestrorum  prohi- 
beatis  a  malo,  et  labia  eorum,  ne  loquantur  dolum.  Judi- 
cium  siquidem  justissimum  Dei  fuit,  ut  primus  homo  exu- 
laret  a  paradiso,  quia  divina  jussione  contempta  inimico 
adulanti  consensit.  Recolentes  igitur,  domine  et  amice 
carissime,  quia  testimonio  Salomonis,  Meliora  sunt  amici 
diligentis  verbera,  quam  blanditise  adulantis  verba  seu  ver- 
bera,  Magistri  Henrici  referatis  ad  gratiam ;  et  juxta  formam 
eruditionis  evangelicse,  sic  in  vestra  patientia  possideatis 
animam  vestram,  ut  nullam  in  animo  vestro  de  prseteritis 
foveatis  orTensam. 

Nam  vidua  est  virtus,  quam  non  patientia  firmat. 

Promitto  autem  vobis,  quod  in  Magistro  Henrico  inve- 

nietis  fidele  obsequium,  integram  amicitiam,  obedientiam 

promptam,    et   salubre    consilium.     Bene   valeat  dominus 

meus,  et  omnes  qui  diligunt  eum  ex  affectu  et  in  veritate  ! 


a  a 

EPISTOLA    LX. —  AD  MAGISTRUM  R.  AMICUM    ET    SOCIUM. 

Argumentttm. — Amico  conquerenti  ab  episcopis  eoruni  nepotes  ex 
patrhnonio  Christi  ditari,  et  non  pauperes  virtutis  studiosos,  declarat 
veterem  hanc  esse  querelani  :  paupertatem  autem  divitiis  longe 
praeferendam. 

Carissimo  socio  et   amico  magistro  R.  P.  Bles.  salutem   et 

spiritum  fortiorem. 

Causaris  et  arguis  episcoporum  nequitiam,  qui  circa 
parentum  promotionem  sunt  adeo  singulariter  occupati ; 
ut  nihil  aliud  affectent,  aut  somnient;  atque  indigentiam 
scholarium  vel  in  modica  visitatione  non  relevent.  Pur- 
purata  incedit  parentela  pontificum,  et  elata  de  patrimonio 
crucifixi  in  superbia,  etin  abusionead  omnes  vitae  saecularis 
illecebras  se  effundit.  Non  attendunt  quid  deceat,  dum- 
modo  quid  placeat,  assequantur :  quumque  eis  ad  votum 
omnia  succedant  et  in  contrarium  succedant  omnia  his,  qui 
soli  militant  honestati,  divinam  in  temporalibus  providen- 
tiam  desipere,  aut  dormitare  conquereris.  Amice,  vetus 
querela  est :  et  haec  regis  ac  prophetse  David  animum  quan- 
doque  concussit.  Quum  enim  pressuras  justorum  aspiceret, 
videretque  iniquos  ad  omnes  hujus  vitse  concupiscentias 
licentius  evagari,  quserebat,  si  utique  esset  fructus  justo : 
et  si  esset  Deus  dijudicans  iniquos  in  terra ;  prius  dubitat 
et  vacillat,  et  recurrens  ad  occulta  judicia  Dei  tandem  no- 
dum  qusestionis  implicitae  diligenter  evolvit.  Mei,  inquit, 
poene  moti  sunt  pedes,  pcene  effusi  sunt  gressus  mei,  quia 
zelavi  super  iniquos  pacem  peccatorum  videns.  In  labore 
hominum  non  sunt,  et  cum  hominibus  non  flagellabuntur. 
Ideo  tenuit  eos  superbia.  Ecce  enim  peccatores  ipsi, 
et  abundantes  in  saeculo  obtinuerunt  divitias.  Et  dixi, 
ergo  sine  causa  justificavi  cor  meum,  etlavi  inter  innocentes 
manus  meas  ?  Et  fui  nagellatus  tota  die,  et  castigatio  mea  in 
matutinis.     Existimabam,   ut  cognoscercm   hoc,   labor  est 

ante  me,  donec  intrem  in  sanctuarium  Dei,  et  intelligam  in 
novissimis  eorum.  Verumtamen  propter  dolos  posuisti 
eis,  dejecisti  eos  dum  allevarentur.  Quoniam  facti  sunt 
in  desolationem,  subito  defecerunt,  perierunt  propter  ini- 
quitatem  suam.  Singula  possemus  prosequi  diffusiore 
tractatu,  sed  publicse  expositioni  littera  se  exponit :  in- 
sinuans,  qualiter  divitise  proditorise  et  fallaces  decipiunt 
amatores  suos,  quos  dolose  erigunt,  ut  cum  dolore  proster- 
nant.  Isti  sunt,  qui  fines  suos  in  infinitum  producunt, 
quorum  finis  interitus  sine  fine.  Beatus  Job  eadem  dubi- 
tatione  motus  varios  divitum  successus  enumerat,  et  in  his 
alti  consilii  judicium  et  justitiam  divinse  dispensationis 
assignans,  omnem  scrupulum  dubitationis  elaqueat.  Quare, 
inquit,  impii  vivunt,  sublevati  sunt,  confortatique  divitiis  ? 
Semen  eorum  permanet  coram  eis,  propinquorum  turba  et 
nepotum  in  conspectu  eorum  domus  securse  sunt  et  pacatae, 
et  non  est  virga  Dei  super  eos.  Bos  eorum  concepit,  et  non 
abortivit :  vacca  peperit,  et  non  est  privata  foetu  suo.  Egre- 
diuntur  quasi  greges  parvuli  eorum,  et  infantes  eorum 
exultant  lusibus.  Tenent  tympanum  et  citharam,  et  gau- 
dent  ad  sonitum  organi.  Ducunt  in  bonis  dies  suos  et  in 
puncto  ad  inferna  descendunt.  Ecce  quomodo  dati  sunt 
in  desolationem,  et  dejecit  eos  consilium  Altissimi,  dum 
allevarentur.  Datse  sunt  eis  divitise  in  laqueum,  et  delicise 
in  capturam.  Enormiter  periculosum  est  transitorise  volup- 
tatis,  et  mortis  seternse  commercium,  testimonio  Ethici : 

nocet  empta  dolore  voluptas. 
Verumtamen  plus  quam  nocere  est,  vitam  in  morte,  et 
mortem  in  doloribus  eeternare.  Audis  David  et  Job  multi- 
plicem  divitum  gloriam  recensentes,  et  momentanese  felici- 
tatis  infelicissimum  finem.  Unde  et  beatior  in  sua  miseria 
reputandus  est  pauper,  quam  dives  in  opibus  sophisticis,  et 
gloria  seductrice:  cumulus  enim  deliciarum  in  cumulum 
miscriarum  transiturus  est,  quarum  cruciatus  ille  impatien- 
tius  sustinebit,  qui  diutius  et  delicatius  hujns  vitse  deside- 
rabilibus  assuevit.     111  i  evangelico  diviti,  qui  ad  refrigerium 

linguae  ardentis  digitum  Lazari  postulabat,  dictum  est: 
Recordare,  fili,  quia  recepisti  bona  in  vita  tua,  et  Lazarus 
similiter  mala.  Nonne  putas  eum  tunc  habuisse  in  desi- 
deriis  multa  sustinuisse  aspera,  ut  vel  in  modico  remis- 
sius  ei  fieret  gehennale  incendium  ?  verumtamen  post  exi- 
tum  hujus  vitse  dolor  seternus  cum  pcena  temporali  non 
transibit :  nam  in  inferno  nulla  est  redemptio.  Quumque 
locus  ille  viam  prsecludat  ad  meritum,  compensationis  etiam 
beneficium  non  admittit.  Noli,  quseso,  affectare  divitias, 
quse  te  fugiunt,  et,  ubi  affluunt 

plus  aloes,  quam  mellis  habent, 

et  in  fine  ad  infinibilem  mortem  ducunt.  Sit  tibi  pauper- 
tas  ipsa  solatio,  quse  et  viventem  liberrimum  facit,  et 
securissimum  morientem.  Pauci  divites  moriuntur,  qui  in 
exitu  hujus  vitse  non  desiderent  fuisse  pauperrimi.  Ideo- 
que  et  plerique  providentiae  oculum  dirigunt  in  futurum, 
spiritualem  ducentes  in  divitiis  paupertatem.  David  in 
regali  solio  sedeus,  inquit :  Domine,  inclina  aurem  tuam  et 
exaudi  me,  quoniam  inops  et  pauper  sum  ego.  Et  alibi  : 
Pauper  sum  ego,  et  in  laboribus  a  juventute  mea.  Elegans 
et  prseclarum  Dei  donum  est  paupertas,  si  tamen  hanc 
inter  Dei  dona  computare  dignetur  impatiens  et  ambitiosa 
temeritas.  Hujus  doni  gratiam  intellexerat  ille  Senecae 
nepos  Lucanus  referens  securitatem  animse  pauperis  inter 
bella  civilia. 

0    vitac  tuta  facultas, 
Pauperis  angustique  lares,  o  munera  nondum 
Intellecta  Deum  :  quibus  hoc  contingere  muris, 
Aut  templis  potuit,  nullo  trepidare  tumultu 
Csesarea  pulsante  manw. 

Nabuzardan  in  subversione  Hierusalem  cunctis  paupe- 
ribus  in  pace  dimissis,  solos  divites  captivavit.  Christus 
domum  reguli  rogatus  intrare  noluit,  ne  videretur  divitias 
honorare.  Tu  qui  in  episcopos  nunc  desaevis,  cito  cpisco- 
pabcris  dante  Domino,  erisque,  si  bene  te  novi,  scholaribus 

illius  temporis  publicse  detractionis  occasio.  Nam  et  illi, 
qui  dulce  lignum  jam  adepti  sunt,  quandoque  dum  scho- 
lariter  militarent,  linguas  procaces  acuerunt  in  episcopos, 
et  telam,  quam  hodie  ordiris,  longo  tempore  texuerunt. 
Certissime  autem  scio,  quod  ex  quo  rapieris  ad  cathedram, 
rapietur  a  corde  tuo  scholarisvitsememoria;  subito  nepotum 
tuorum  pullulabit  affectio,  de  maritandis  neptibus  anxie 
cogitabis :  nec  in  beneficiis  attendes  meritum,  nec  in 
matrimoniis  paritatem,  atque  in  hac  insania  singulariter 
aestimabis  plenitudinem  voti  tui,  si  muliercularum  dege- 
nerum  vilitate  titulos  alienae  nobilitatis  inficias,  et  personis 
infamibus  contamines  domum  Dei.     Vale. 


EPISTOLA     LXI. AD  R.  SARESBERIENS.  ARCHIDIAC. 

Argumentum.  —  Dehortatur  R.  Archidiaconum  a  vanitate  aucupii ; 
tum  quia  ratione  officii  non  avium,  sed  ovium  curam  susceperit ;  tum 
quia  brevi  sit  ad  episcopatus  dignitatem  evehendus. 

Carissimo  domino  suo  R.  Saresber.  Archid.  P.  Blesen.  salutem 
in  Deo  salutari  nostro. 

Quia,  teste  Hieronymo,  nescio  quid  latentis  energiae 
viva  vox  habet,  prius  viva  voce,  et  devota  supplicatione  vos 
monui,  deinde  litteris,  ut  parcius  indulgeretis  avium  curia- 
lium  vanitati.  Scio  quia,  teste  apostolo,  omnis  creatura 
subjecta  est  vanitati  non  volens.  Unde  et  propheta  conque- 
rendo  exclamat :  Filii  hominum  usquequo  gravi  corde  ? 
ut  quid  diligitis  vanitatem,  et  quasritismendacium?  verum- 
tamen  vos,  qui  jam  induistis  arma  poenitentise,  et  arripu- 
istis  propositum  sanctitatis,  affectare  non  decet  vanitates  et 
insanias  falsas.  Non  bene  conveniunt  cilicium  et  accipiter, 
afflictio  carnis  et  exercitium  voluptatis.  Reges  gentium, 
et  qui  dominantur  eorum,  quia  litteralis  scientise  solatio  uti, 

aut  nesciunt,  aut  non  possunt,  per  avium  solatium  de 
immanium  solicitudinum  mole  sibi  aliquid  quandoque 
furantur  :  nam  testimonio  prophetae,  hi  sunt,  qui  in  avibus 
coeli  ludunt.  Juxta  veteres  historias  Ulysses  aves  armatas 
intulit  Graeciae  ad  eorum  solatium,  quorum  parentes  iti 
acie  Trojana  ceciderant  :  noluit  tamen  vir  prudens  hac 
vanitate  filium  suum  Telemachum  occupari.  Qua  igitur 
audacia  hoc  in  se  prsesumet  Christi  discipulus  et  professor 
quod  in  filio  suo  gentilis  abhorruit  ?  A  quibusdam  dicitur 
Machabaeus  domesticasse  accipitres  in  avium  capturam  ;  sed 
hac  vanitate  omnino  abjecta,  se  bellis  et  morti  exposuit,  ut 
paternas  leges  erigeret,  eaeremoniasque  innovaret,  et  mun- 
daret  sancta,  debitum  templo  honorem  redderet,  et  deco- 
rem  suae  genti,  et  amissam  restitueret  libertatem.  Hujus 
equidem  aucupii  genus  laboriosissimum  est,  sumptusque 
quos  exigit,  suorum  successuum  commoditate  non  redi- 
mit.  Quum  Marcellus  nepos  Augusti  sollicite  versare- 
tur  in  avibus  capiendis,  quaesivit  ab  eo  Virgilius,  utrum 
mallet  avem  armari  in  avium  prsedatione,  aut  muscam  in 
exterminationem  muscarum.  Relata  ad  avunculum  quae- 
stione,  praeelegit  muscam,  quae  a  Neapoli  abigeret  muscas 
universas,  cujus  petitionem  effectus  implevit.  Mallem  vos 
habere  muscam  Virgilii,  quam  has  sumptuosas  aves,  quae 
in  lege  Domini  ab  ejus  sacrificio  prohibentur:  et  quae  ex 
quadam  degeneris  naturse  corruptela  hoc  habent,  ut  fortior 
sit  in  eis  sexus  muliebris,  quam  masculinus.  Si  igitur  es 
Christi  discipulus  et  professor,  desinite,  quaeso,  currere  et 
clamare  post  voluptuosas  aves.  Currite  et  clamate  post 
eum,  qui  bene  currentes  dirigit,  qui  devote  clamantes 
exaudit:  sine  cujus  gratia  propositum  religionis,  quantum- 
cumque  gravis  et  asperae  vitae,  meritum  non  habebit.  Vi- 
deo  quosdam,  quorum  mentes  avium  delectatio  totas  occu- 
pando  consumit.  Nonne  isti  imaginem  gerunt  Tityi,  cujus 
jccur  poetae  referunt  jugiter  ab  avibus  dcvorari?  Nam  satis 
dcvorantur  ab  avibus,  qui  hac  avium  curiositate  torquentur. 
Sanc  cum   bcncficiis   ccclesiasticis,   quibus   ampliavit   vos 

Dominus  vehementer,  curam  non  avium,  sed  ovium  susce- 
pistis,  in  die  tremenda  cornputandus  in  sinistra  cum  hoedis, 
et  extra  gregem  Domini  faciendus,  si  non  oves  avibus-  ante- 
fertis.  Licet  ad  episcopalis  eminentise  sedem  nondum 
ascenderitis,  quod  Domino  dante  in  proximo  fiet ;  animabus 
tamen,  quarum  in  vos  suscepistis  periculum,  officium  pasto- 
rale  debetis,  quarum  curam  requiret  a  vobis  exactissimus  ju- 
dex,  talentumque  vobis  creditum  exiget,  etiam  cum  usuris, 
vos  supra  multa  constituens,  si  fidelis  supra  pauca  fueritis. 
Abjecta  itaque  avium  vanitate,  vestrum  ad  libros  studium 
convertatis,  ne  vos  Dominus  ignarum  suse  legis  inveniat : 
ignorans  enim  ignorabitur.  Pastores  erant,  dicit  Dominus, 
et  intelligentiam  ignorabant.  Nemo  scientiam  Dei  perti- 
nacius  a  se  potest  repellere,  quam  occupatione  illiciti  amo- 
ris  vel  aucupii  voluptate.  Unde,  vel  ab  hac  temeritate 
cessabitis,  vel  vereor,  ne  vobis  a  Domino  quandoque  dica- 
tur,  Quia  repulisti  scientiam  meam  a  te,  ecce  repello 
te,  ne  saeerdotio  fungaris  mihi.  Volucres  coeli,  sicut  et 
pisces  maris,  non  ad  voluptatem  concessae  sunt  homini, 
sed  ad  usum :  Si  tamen  hae  volucres  deprsedatorise  et 
rapaces  aves  coeli  merito  censeantur,  quarum  exercitio 
coelum  clauditur,  aperitur  infernus.  Quia  ergo  juxta 
communem  cleri  et  populi  sestimationem  in  proximo  est 
dies  vestrse  visitationis :  praeparate  vos  ad  suscipiendum  et 
ferendum  jugum  Domini,  aviumque  temeritatem,  et  ma- 
litiam  hujus  vitae  convertatis  in  Christi  militiam,  et  exer- 
citium  honestatis. 


EPISTOLA    LXII. AD  MAGISTRUM  R.   BLONDUM. 

Argumentum. — Gaufridus    Lincolniensis    electus   clericum  quenda 
suum  inobedientiaB  arguit,  quod  se  relicto  cuidam  abbati  adhgeserit : 
monetque  ne  nomine  abbatis  se  archiepiscopo  Cantuariensi  opponat. 

G.  Dei  gratia  Lincolniensis  electus,  domini  regis  Anglice  filius, 
Magistro  R.  Blondo  salutem  et  humilius  sapere. 

Quum  proponas  in  litteris  tuis,  quod  mecum  velis  dispu- 
tare  de  pari,  fines  pacti  transgrederis :  et  utinam  mecum 
de  pari  tantum,  non  de  superiori  contenderes.  In  eo  enim 
superiorem  me,  aut  mihi  contrarium  te  fecisti,  quod  mea 
vocatione  posthabita  ad  mandatum  cujusdam  abbatis  rema 
nere  in  Anglia  decrevisti.  Fortior  quidem  est  disputatio 
in  contradictione,  et  contrarietate  operum,  quam  verborum. 
Quum  ad  me  venire,  et  mecum  esse  debeas,  et  non  velis, 
contra  me  es :  quia  testimonio  veritatis,  qui  mecum  non 
est,  contra  me  est:  et,  qui  mecum  non  colligit,  spargit. 
Quod  autem  ad  otii  reprobationem  qusedam  de  Tibullo,  et 
monasteriis  iEgypti  tuis  litteris  adjecisti,  otiosi  hominis 
fuit.  Ad  laborem  enim,  non  ad  otium  te  vocabam :  non 
esses  otiosus,  si  meis  insudares  negotiis,  quibus  te  citra  om- 
nem  vocationem  spontaneum  impendere  debuisti.  Te  ta- 
men  excusabilem  facit,  quia  semper  habuisti  me  socium, 
nunquam  dominum:  et  ideo  novisti,  qualiter  socio,  non 
qualiter  domino  sit  scribendum :  si  habuisses  dominum 
assuevisses  obedientise,  quam  detrectas.  Verumtamen  in- 
domita  cervice  ferox  post  vocationis  meae  litteras  nunc  agere 
causas  Parisiis,  nunc  reverti  Bononiam,  nunc  Lincolniam 
proficisci,  nunc  morari  Oxenefordise  ordinas  et  disponis. 
In  hac  tamen  ordinatione  magna  est  confusio,  ubi  mens  tua 
contrariis  sestuat  desideriis,  et  totus  dissides  a  teipso.  Si 
bonum  obedientiae  acceptasses,  vagos  et  dissolutos  affectus, 
qui  te  in  varia  fluctuare  compellunt,  devotus  timor  ad  unius 
voluntatis  arbitrium  alligasset.  Nunc  autem  domina  am- 
bitio,  quae  novum  tibi  beneficium  de  praedicti  abbatis  largi- 
tione  promittit,  ad  crimen  ariolatus,  et  idololatrise  per  inobe- 
dientiam  te  compellit :  quoniam  sacrse  scripturse  testimonio 
peccatum  ariolandi  est  repugnare,  et  quasi  scelus  idololatrise 
nolle  acquiescere.  Utinam  erga  me  humilius  te  haberes,  et 
me  ad  benefaciendum  tibi  propensiore  obsequio  uberiore 

meritorum  gratia  provocares.  Mundus  enim  in  maligno 
positus  est;  et  sicut  optime  nosti,  beneficium,  quod  de  muni- 
ficentia  nostra  obtines,  facile  posset  occasione  ingratitudinis 
et  inobedientiae  revocari.  Ingratitudo  enim  est  ventus 
urens  et  siccans  fontem  liberalitatis,  rorem  amicitiae,  fluenta 
gratise.  Illud  obnixe  te  moneo,  ut  pro  mendico  et  men- 
dace  abbate,  sicut  dicitur,  te  domino  Cantuariensi  in  suis 
negotiis  non  opponas.  Quum  enim  meorum  numero  ad- 
scriptus  sis,  eum  per  te  impugnare  viderer :  ideoque  si  ejus 
negotiis  interesse,  eique  adesse,  non  potes,  aut  forte  non 
audes,  ei  tamen  obesse  in  aliquo,  sicut  me  diligis,  non  atten- 
tes.  Scio,  quia  ex  affectu  me  diligit,  atque  in  angustiis 
meis  experimento  probavi  sincerissimam  ejus  fidem :  ideo- 
que  ejus  amicitias  amplecti  desiderans  et  fovere,  ipsius  in- 
jurias  sequanimiter  sustinere,  aut  dissimulare  non  possem. 


EPISTOLA   LXIII. AD  PETRUM  ATREBATENSEM 

episcopum.     [A.  D.  1190.] 

Argumentum. — Gratias  agit  Atrebatensi  Episcopo  pro  munere  misso. 

Heverendo  patri  ac  domino  Petro  Atrebatensi  episcopo,  Petrus 
Blesen.  Batlion.  archidiac.  salutem,  et  eum}  qui  in  Christo 
est,  caritatis  affectum. 

Liberalitati  vestrae  gratias  refero,  quantas  possum,  super 
cuppa,  quam  mihi  per  fratrem  vestri  ordinis  transmisistis, 
in  qua  circumscriptis  omnibus,  quse  ad  decorem  et  usum 
communem  pertinent,  sincerse  caritatis  imaginem  ad  ocu- 
lum  depinxistis.  Duo  ibi  metalla  video  conflata  in  unum  : 
duo  ligna  redacta  in  vasculum  unum.  Metalla  per  se,  et 
ligna  seorsim,  vas  unum  faciunt,  separata  singula  sibi  suf- 
ficerent ;  combinata  vero  statum  veree  caritatis  informant. 
Caritas   combinari  desiderat,  et  proximum  sibi  uniens  in 

amoris  amplexum  omnem  calumniam  singularitatis  evacuat. 
Combinatur  tinctura  in  cocco :  et  Elisseus  sui  magistri  spi- 
ritum  in  se  postulabat  duplicari.  Omnia  ergo  ita  sunt  in 
hoc  vase  duplicia,  ut  nemo  in  flgura  ejus  quicquam  duplici- 
tatis  inveniat.  Caritas  enim,  cujus  typum  manifestissime 
gerit,  ita  in  Deo  una  est,  ut  secum  patiatur  et  proximum, 
et  sicut  Dominus  per  se  et  pro  se  diligitur,  ita  servus  Do- 
minicee  caritatis  vicarius  existat.  De  unione  fidelium  ad 
Deum  et  ad  se  loquitur  per  Ezechielem  Dominus :  Faciam 
omnes  in  lignum  unum,  et  erunt  unum  in  manu  ejus. 
Hoc  igitur  munus  in  typo  caritatis  veneror,  et  in  munere 
donatoris  amicitias  devotus  amplector. 

EPISTOLA  LXIV. — ad  celestinum    rom.  pontificem. 

[A.  D.  1193.] 

Argumentum. — Rothomagensis  archiepiscopus  una  cum  suffraganeis 
rogat  pontificem  summum,  ut  Ricardum  Anglorum  regem  ab  archi- 
duce  Austriac  in  reditu  ex  pcregrinatione  Hierosolymitana  in  carcerem 
conjectum,  curet  liberari. 

Rcverendo  patri  ac  domino  Celestino  Dei  gratia  summo 
Pontifici  G.  ejusdem  permissione  Rothomag.  Ecclesm  liumi- 
lis  ministcr,  ipsiusque  sxffraganci,  Baiocensis,  Ebroicensis, 
Sagiensis,  ct  Abrincensis,  episcopi,  salutem}  et  devotissima 
servitutis  affectum. 

Vulgariter  dicitur,  quod  nova  et  insolita  morborum 
genera  nova  indigent  medicina.  Ab  usu  siquidem  nostro- 
rum  temporum  prorsus  credimus  alienum,  quod  capiatur, 
aut  ad  redemptionem  aliquatenus  compellatur,  vel  in  eundo, 
vel  in  reditu,  quicumque  Hierosolymitanae  peregrinationis 
prosequutor  existit.  Recolimus,  quod  illius  vise  sanctique 
signaculi  professores  ecclesia  Romana  in  sua  custodia  et  tui- 
tione  suscepit.  Nec  dubium  est,  redundare  in  totius  eccle- 
siai  caput,  quicquid  contra  ejusdem  ecclesia3  auctoritatem 
in   cjus  filios    attcntatur.     Christianissimus   princcps,   rex 

Anglise,  illustrissimus  dominus  noster,  et  devotissimus  eccle- 
siae  Romanae  filius,  quem  specialiter  in  sua  protectione  sus- 
ceperat  in  sua  peregrinatione  post  sudores  et  pericula,  post 
angustias  et  discrimina  vitse,  quse  pro  amore  et  honore  Dei 
diu  sustinuerat,  revertendo  captus  est,  et  injuste  detentus. 
Plangimus  dolores  et  anguslias  nostras,  quas  utinam  nobis- 
cum  communicare  velletis  paterno  compassionis  affectu,  et 
ostenderetis  per  experientiam  in  nostris  angustiis,  quantum 
vobis  teneri  debeat  affectio  filialis.  Docet  publicus  experi- 
entiae  liber  uberiorem  esse  caritatis  affectum  parentibus  ad 
filios,  quam  filiis  ad  parentes:  ideoque  pensata  devotione 
quam  hactenus  habuerunt  Reges  Anglise  erga  Romanam 
ecclesiam,  speramus  in  eo,  qui  spes  nostra  est,  quod  non 
deficiet  in  hac  angustia  nostra  illa  exuberans  et  inexhausta 
gratise  plenitudo,  quse  se  impertitur  afflictis,  lapsos  erigit, 
laesos  reparat :  et,  ut  quod  multum  est  claudatur  in  modico, 
se  communicat  universis:  qui  universorum  et  singulorum 
totus  est,  qui  se  servum  servorum  publice  profitetur.  Quid 
faciat  pro  tanto  filio,  pro  tanto  principe  ;  cujus  injustissimam 
captionem  provincise  lamentantur,  dolent  populi,  plorant 
ecclesise,  et  omnia  jura  tam  moderna,  quam  vetera  detest- 
antur  ?  Exerat  beati  Petri  gladium  manus  vestra,  clemen- 
tissime  pater ;  quid  et  quantum  tanto  filio  debeatis,  exhi- 
beatis  in  opere  :  ut  experientia  mediante  addiscant  minores 
et  inferiores  filii,  quantum  a  vobis  auxilium  in  suis  necessi- 
tatibus  debeant  expectare.     Valete. 

EPISTOLA  LXV. — ad  socium  et  amicum. 

Argumentum. — Docet  amicum,  non  esse  licitum  auguriis,  somniis,  vi- 
sionibus,  fortuitis  eventibus,  vel  aliis  modis  vetitis,  futurorum  explo- 
rare  notitiam. 

Petro  carissimo  socio  et  amico  saus  Petrus  Blesensis  salutem  et 
si  quid  melius  est  salute. 

Quum  nuper  de  hospitio  suo  egredienti  Magistro  G.  pul- 
chro,  Magister  Willelmus  Blesensis  monachus  frater  meus 

occurrisset,  cgredientem  rnonuit  rcgredi,  et  instantissime, 
ne  progrederetur,  inhibuit,  magnum  eadem  die  sibi  renun- 
cians  imminere  periculum,  si  prsesumeret  proficisci.  Ma- 
gister  vero  G.  in  Christo  perfectus,  vaniloquium  reputans, 
quicquid  non  esset  in  fidei  radice  fundatum,  securus  iter 
ingressus  est,  se  comitivse  domini  Cantuariensis  adjungens, 
de  cujus  familia  censebatur.  Profectus  itaque  paululum  in 
fossatam  profundissimam,  et  aquis  concurreutibus  exube- 
rantem,  cum  equo  minus  caute  incidit :  quumque  equus  et 
ascensor  in  profundo  submersi  palpitarent  in  aquis  vehe- 
&.  mentibus,  tandem  Magister AWillelmus  convenientibus  et 
subvenientibus  multis  vix  evasit.  Haec  vidisti,  et  universi, 
qui  tunc  archiepiscopi  consortio  adhrerebant.  Ccepisti  ergo 
scrupulose  inquirere,  et  a  me  prae  caeteris  explorare,  utrum 
his  fidem  adhiberem,  et  quid  sentirem  de  ejusmodi  ominosis 
occursibus,  de  somniis,  et  lemuribus,  de  volatilibus,  de  ster- 
nutamentis.  Ea  siquidem  vice  pro  capacitate  mei  ingenii 
respondissem  :  nisi,  quia  tunc,  sicut  ipse  recolis,  mittebar 
ad  dominum  regem,  atque  de  his  quse  erant  itineri  meo 
expedientia  solicite  cogitabam.  Verumtamen,  quse  tunc 
viva  voce  non  potui,  nunc  scriptis  expediam,  verbique  defec- 
tum  redimet  diligentior  explanatio  per  scripturam.  Quum 
in  sacro  eloquio  legas,  quod  hoec  est  victoria,  quse  vincit 
mundum,  fides  nostra,  ut  fidem  nostram  humani  generis 
inimicus  expugnet,  malitiam  suam  ad  multiformes  astutias 
circumducit:  multae  enim  sunt  astutiae  ejus,  teste  apostolo : 
Non  ignoramus,  inquit,  astutias  Satanse.  Mentibus  itaque 
hominum  phantasticas  illusiones  immittens,  nunc  in  avium 
volatu,  nunc  occursu  hominum,  nunc  ferarum,  somniisque 
et  aliis  modis  promittit  scientiam  futurorum,  et  sic  rerum 
eventus  lsetos  infaustosve  denunciat,  ut  quietem  cordium 
vana  curiositate  sollicitct,  atque  ut  aliquid  paulatim  dc  fidei 
sinceritate  incrustet.  Suggcstione  siquidem  diaboli  quaedam 
mulieres  cercas  sivc  luteas  formant  imagincs,  ut  sic*hostes 
vel  amasios  torqueant  et  inccndant,  juxta  illud  Virgilia- 
num  : 

Linius  ut  hic  durescit,  et  hsec  ut  cera  liquescit,  &c.  " 

Qusedam  habent  oculos  fascinantes,  juxta  illud  Virgilii, 

Nescio  quis  teneros  oculus  mihi  fascinat  agnos. 

Quidam  in  volatu  avium  futura  conjiciunt,  unde  illud, 

Quod  nisi  me  quacumque  novas  incidere  lites 
Ante  sinistra  cava  monuisset  ab  ilice  cornix, 
Nec  tuus  hic  Moeris,  nec  viveret  ipse  Menalcas. 

Legitur  etiam  quod  in  clypeo  Hieronis  proficiscentis  ad 
bellum  aquila  resedit,  significans  euin  esse  victorem  futurum 
et  regem.  Quidam  genethliacos,  quidam  mathematicos, 
quidam  ariolos,  quidam  pythonicos  consulunt.  Et  quia 
divinationi  eorum  quandoque  respondet  eventus,  eis  fides  a 
temerariis  exhibetur.  Nam  mendacii  pater  veritatem  exhi- 
bet  frequenter  umbratilem,  donec  infidelitatis  filios  secum 
prsecipitet  in  gehennam.  Sic  Saul,  dum  Pythonissam  con- 
sulit,  cum  filiis  suis  in  montibus  Gelboe  meretur  interfici. 
Sic  Ochozias,  qui  ceciderat  per  cancellos,  dum  de  vitee  diu- 
turnitate  scrutatur,  vita  ejus  tanquam  tela  texenda  succidi- 
tur.  Oraculo  Apollinis  circumventus  est  Alexander.  Crce- 
sus  Halym  transgressus  in  sequivocatione,  perdendi,  eventu 
deteriore  percussus  est.  Sit  igitur  sententia  Christiani,  ni- 
hil  de  futuris  inquirere,  sed  illius  dispositioni  humiliter  obe- 
dire,  qui  disponit  omnia  suaviter,  cujus  consiliarius  nemo 
fuit.  Non  enim  possumus  ei  dicere,  cur  ita  facis  ?  Dominus 
est ;  quod  bonum  est  in  oculis  suis,  faciat.  Non  laboremus 
nosse  tcmpora  vel  momenta,  quse  pater  posuit  in  sua  potes- 
tate.  Futurorum  enim  explorare  notitiam  auguriis,  vel 
aliis  illicitis  modis  diabolica  tentatio  est,  et  seternse  damna- 
tionis  occasio.  Os  enim  Domini  locutum  est  populum  Is- 
rael  instruentis.  Quum  ingressus  fueris,  inquit,  terram, 
quam  Dominus  Deus  tuus  daturus  est  tibi,  cave  ne  imiteris 
abominationes  gentium ;  non  inveniatur  in  te,  qui  lustret 
filium   suum,  aut  filiam  suam,  ducendo  per  ignem  :  non  sit, 

qui  ariolos  sciscitetur,  et  observet  somnia  et  auguria :  non 
sit  maleficus  vel  incantator:  nemo  perpythones  autdivinos 
quserat  a  mortuis  veritatem  :  omnia  haec  abominatur  Domi- 
nus.  Si  surrexerit,  inquit,  in  medio  tui  propheta,  aut  qui 
dicit  se  somnium  vidisse,  et  praedixerit  signum  atque  por- 
tentum,  et  evenerit,  quod  locutus  est,  verba  somniatoris,  aut 
prophetse  non  audias.  Et  frequenter  evenir,  amice  caris- 
sime,  rerum  prodigia  certos  exitus  obtinere:  eis  tamen 
nulla  fides  adhibeatur.  Licet  enim  saepe  vera  pronuncient, 
saepius  tamen  et  periculosius  mentiuntur :  nec  te  moveat, 
quod  quandoque  ex  dispensatione  divina  talia  personae 
commendabiles  acceptasse  leguntur.  Nam  et  sanctus  Da- 
niel  regem  Nabuchodonosor  visione  imaginis  consterna- 
tum,  peccata  sua  fecit  eleemosynis  redimere,  et  ad  tempus 
divinse  animadversionis  sententiam  declinare.  Joseph  in 
iEgypto  magnificavit  interpretatio  somniorum.  Ezechie- 
lem,  atque  Joannem  Evangelistam  in  sacro  eloquio  admira- 
biles  reddidit  elegantia  visionum.  Jam  vero  in  visionibus 
sperare  superstitiosum  est  et  saluti  contrarium  :  plerique 
tamen  qui  talibus  assueverunt,  ab  iis  avelli  non  possunt. 
Unde  quidam  ad  negotia  profecturi,  si  quo  progrediuntur 
interroges,  revertuntur,  verbum  Judith  forsitan  advertentes, 
quse  quum  egrederetur  de  Bethulia  civitate,  quam  obsede- 
rat  Holofernes,  sperans  in  manu  Domini  liberationem  pa- 
triae,  et  victoriam  de  tyranno,  ne  quis  eam  quo  proficiscere- 
tur  interrogaret,  inhibuit.  Conjiciunt  igitur  interrogationem 
aliquid  ominis  habuisse,  quod  itineris  successum  poterat 
impedirc.  Beatus  etiam  Marcus  evangelista  evangelizandi 
causa  navigio  Alcxandriam  petens,  quum  navem  egredere- 
tur,  calceum  rupit,  atque  Deo  gratias  agens  iter  suum  ex- 
peditum  esse  perhibuit.  Quicquid  tamen  alii  crcdant,  ego 
indubitanter  credo  sanctum  Evangelistam  hoc  non  ex  su- 
perstitiosa  curiositate  dixisse :  cui  etsi  numquam  calceus 
ruptus  esset,  ei  tamen  sui  expeditionem  itineris  et  successum 
per  Spiritum  sanctum  Dominus  rcvelasset.  Sane  hujus- 
modi  pncstigiosa  prognostica,  se  plcrumque  in  varios,  aut 

forte  contrarios  eventus  effigiant.  Unde  et  Julius  Csesar, 
qui,  numquam  ulla  superstitione,  aut  augurio  deterreri  po- 
tuit  ab  inceptis,  dum  in  Africam  proficisceretur,  in  egressu 
navis  prolapsus  est :  sed  ad  meliora  omine  commutato ; 
Teneo  te,  inquit,  Africa,  eamque  obtinuit.  Rex  etiam  Wil- 
lelmus  Anglise  acquisitor  primo  terrse  ingressu  equum 
quem  ascenderat  excitavit  ad  cursum,  qui  cum  equo  lapsus 
et  prostratus  in  terram  :  Terra,  inquit,  mea  est,  quod  even- 
tus  implevit.  De  visionibus  et  somniis  propheta  testatur, 
et  dicit :  Senes  vestri  somnia  somniabunt,  et  juvenes  vestri 
visiones  videbunt.  Si  recenseam  visiones  et  somnia  anti- 
quorum,  epistolam  onerabo  exemplis.  Joseph  enim  sponsus 
beatse  Virginis  ssepius  in  somniis  ab  angelo  eruditur.  Ma- 
gis  interdicitur,  ne  redeant  ad  Herodem.  Docetur  Petrus 
in  linteamine  reptilium  plenitudinem  gentium  colligendam. 
Constantinus  ab  apostolis  visitatus  est :  orbisque  majestas 
publice  professa  est  regnum  et  imperium  Christi  esse.  Vi- 
sio  Africani,  Apocalypsis  Apostoli,  Danielis  et  Ezechielis 
oracula,  somnia  Pharaonis  et  Joseph  legentibus  frequenter 
occurrunt.  His  et  aliis  modis  aperit  suis,  prout  vult  suam 
Dominus  revelare  voluntatem.  Verumtamen,  ut  fidem 
habeam  somniis,  nulla  somnia  me  inducent.  Non  inficior, 
quin  anima  frequenter  ex  reliquiis  cogitationis,  aut  ex  in- 
nata  sibi  perspicacia  quasdam  futurorum  prsefiguret  ima- 
gines,  sed  crebro  decipitur.  Nam,  sicut  per  experientiam 
didici,  ex  ea  visione,  quse  mihi  gaudium  quandoque  nun- 
ciaverat,  postea  contrarium  reportavi.  Somnia  igitur  ne 
cures,  amice  carissime,  nec  te  illorum  errore  involvas,  qui 
occursum  leporis  timent,  qui  mulierem  sparsis  crinibus,  qui 
hominem  orbatum  oculis,  aut  mutilatum  pede,  aut  cucul- 
latum  habere  obviam  detestantur ;  qui  de  jucundo  glorian- 
tur  hospitio,  si  eis  lupus  occursaverir,  aut  columba ;  si  a 
sinistra  in  dexteram  avis  sancti  Martini  volaverit;  si  in 
egressu  suo  remotum  audierint  tonitruum,  si  hominem  gib- 
bosum  obviam  habuerint,  aut  leprosum.    Opinio  autemmea 

est  Magistrum  G.  submersionis  illius  incurrisse  periculum, 
etsi  nullus  ei  monachus  occurrisset. 

EPISTOLA   LXVI. — ad  walterum  archiepisc. 

PANORMITANUM.      [A.  D.   1077.] 

Argumentcm. — Gratulatur  Panorrn.  Archiepiscopo,  quod  ex  humili 
loco  ad  tantam  dignitatem  sit  evectus.  Henrici  secundi  Regis  An- 
glorum  staturam,  moresque  breviter  describit,  et  csedis  S.  Thomce 
Cantuariensis  archiepiscopi  et  martyris  minime  auctorem  fuisse 
demonstrat. 

Quondam  socio,  nunc  domino,  et  amico  in  Christo  carissimo 
Walterio  Dei  gratia  Panormitano  archiepiscopo  P.  Blesen. 
salutem,  et  continuos  ad  vota  successus. 

Benedictus  Dominus  Deus  Israel,  qui  visitavit  et  fecit 
misericordiam  suam  vobiscum,  de  pulvere  egenum  vos  eri- 
gens,  ut  sedeatis  cum  principibus,  et  solium  glorise  tenea- 
tis.  Terribilis  est  Dominus  in  judiciis  suis,  et  in  suis  mi- 
serationibus  magnus  est,  et  laudabilis  nimis :  nam  misera- 
tiones  ejus  super  omnia  opera  ejus.  Miserationum  itaque, 
quas  magnificavit  in  vobis,  jugem  habeatis  firmamque  me- 
moriam,  nec  illud  Judaicum  opprobrium  notetur  in  vobis  : 
Non  fuerunt,  inquit,  memores  beneficiorum  ejus,  et  mirabi- 
lium,  quse  ostendit  eis.  Nihil  est,  quod  adeo  provocet  in- 
dignationem  Altissimi,  sicut  ingratitudo  ;  ipsa  est  malorum 
provocatio,beneficiorumexinanitio,  exterminatio  meritorum. 
Ob  reverentiam  illius,  qui  de  contemptibili  paupertate  vos 
extulit,  plenioris  exhibeatis  humanitatis  ofncium  pauperibus 
cisalpinis :  illos  enim  qui  eunt,  aut  redeunt  a  terra,  in  qua 
steterunt  pedes  Domini,  potestis  affligere  multipliciter :  po- 
testis  et,  sicut  decessores  vestri,  necessitates  eorum  huma- 
nioris  gratise  solatio  relevare.  Illud  noveritis,  quod  pater 
orphanorum  et  pauperum  ipse  est,  qui  exaltat  humiles,  et 
potentes  humiliat ;  ipse  pro  suis  pauperibus  peregrinantibus 
vos  exerit,  ut  apud  vos  auxilium  consuetse  benignitatis  invc- 
niant.     Ideoque  timendum  est  vobis,  ne  clamor  et  querela 


EPISTOL.E.  193 

eorum  ad  aures  illius  ascendat,  qui  est  terribilis  apud  reges 
terrae,  qui  judicat  causam  pauperum,  et  arguit  pro  mansu- 
etis  terrse.  De  zona  aurea,  et  lumbari  serico,  et  samito,  et 
aliis  xeniis,  quse  per  latorem  praesentium  de  vestra  largitione 
suscepi  non  quantas  volo,  sed  quantas  valeo  refero  vobis 
grates.  Ex  hoc  enim  patet  antiqua  liberalitatis  vestrae 
integritas,  quam  nec  intervalla  temporum,  nec  locorum 
spatia,  nec  honoris  assumptio,  nec  csetera  amicitise  destruc- 
tiva  subvertere  potuerunt. 

Quod  autem  a  me  cum  omni  instantia  postulatis,  ut 
formam  et  mores  domini  regis  Angliae  vobis  sub  certa  de- 
scriptione  transmittam,  meas  quidem  facultates  excedit :  ad 
hoc  enim  satis  insufficiens  videretur  Mantuani  vena  ingenii. 
Ego  tamen,  quod  scio,  vobis  sine  invidia  et  detractione 
communico.  De  David  legitur,  ad  commendationem  de- 
coris  ejus,  quoniam  rufus  erat :  vos  autem  dominum  regem 
subrufum  hactenus  extitisse  noveritis,  nisi  quod  colorem 
hunc  venerabilis  senectus,  et  superveniens  canities  ali- 
quantulum  alteravit.  Statura  ejus  mediocris  est,  ut  nec 
inter  parvos  magnus  appareat,  nec  inter  majores  minimus 
videatur.  Caput  ejus  sphsericum  est,  tanquam  sapientise 
magnae  sedes,  et  alti  consilii  speciale  sacrarium.  Ea  vero 
est  capitis  quantitas,  ut  collo  et  toti  corpori  proportionali 
moderatione  respondeat.  Oculi  ejus  orbiculati  sunt,  dum 
pacati  est  animi,  columbini  et  simplices :  sed  in  ira  et 
turbatione  cordis  quasi  scintillantes  ignem  et  in  impetu 
fulminantes.  Caesaries  ejus  damna  calvitii  non  veretur, 
superveniente  tamen  artifici  capillorum  tonsura.  Leonina 
faeies  quasi  in  quadrangulum  se  dilatat.  Eminentia  naris 
ad  totius  corporis  venustatem  naturali  est  moderatione 
propensa :  arcuati  pedes  :  equestres  tibiae,  thorax  extensior, 
lacerti  pugiles  virum  fortem,  agilem  et  audacem  denun- 
ciant :  in  quodam  tamen  articulo  pedis  ejus  pars  unguis 
innascitur  carni,  atque  in  contumeliam  totius  pedis  vehe- 
menter  increscit.  Manus  ejus  quadam  grossitie  sua  hominis 
incuriam  protestantur:  earum  enim  cultum  prorsus  negligit; 

c  c 


194  PETRI  BLESENSIS 

nec  unquam  nisi  aves  deferat,  utitnr  chirothecis.  Singulis 
diebus  in  missis,  in  consiliis,  et  aliis  publicis  actionibus  regni 
semper  a  mane  usque  ad  vespcram  stat  in  pedes.  Et  licet 
tibias  habeat  frequenti  percussione  calcitrantium  equorum 
enormiter  vulneratas  et  lividas,  nisi  tamen  equitet,  vel  come- 
dat,  nunquam  sedet.  Una  die,  si  opus  fuerit,  quatuor  aut 
quinque  disetas  excurrit,  et  sic  inimicorum  machinamenta 
praeveniens,  artes  eorum  frequenter  inopinata  subitatione  de- 
ludit.  Ocreis  sine  plica,  pileis  sine  fastu,  et  vestibus  utitur 
expeditis.  Vehemens  amator  nemorum  :  dum  cessat  a 
prseliis,  in  avibus  et  canibus  se  exercet.  Caro  siquidem 
ejus  se  mole  pinguedinis  enormiter  onerasset,  nisi  quod 
ventris  insolentiam  jejuniis  et  exercitio  domat:  atque  in 
ascendendo  equum,  etin  excurrendo  levitatem  adolescentia3 
servans  potentissimos  ad  laborem  singulis  fere  diebus  itin- 
erando  fatigat.  Non  enim,  sicut  alii  reges  in  palatio  suo 
jacet,  sed  per  provincias  currens  explorat  facta  omnium, 
illos  potissime  judicans,  quos  constituit  judices  aliorum. 
Nemo  est  argutior  in  consiliis,  in  eloquio  torrentior,  se- 
curior  in  periculis,  in  prosperis  timidior,  constantior  in 
adversis.  Quem  semel  dilexit,  vix  dediligit:  qucm  vero 
semel  exosum  habuit,  vix  in  gratiam  familiaritatis  admittit. 
Sempcr  in  manibus  ejus  sunt,  arcus,  enses,  venabula  et 
sagittse:  nisi  sit  in  consiliis,  aut  in  libris.  Quoties  enim 
potest  a  curis  et  solicitudinibus  respirare,  secreta  se  occu- 
pat  lcctione,  aut  in  cuneo  clericorum  aliquem  nodum  qua> 
stionis  laborat  evolvere.  Nam  quum  rex  vester  bene  litte- 
ras  novcrit,  rex  noster  longe  litteratior  est.  Ego  enim  in 
litterali  scientia  facultates  utriusque  cognovi.  Scitis,  quod 
dominus  rex  Siciliae  per  annum  discipulus  meus  fuit,  et  qui 
a  vobis  versificatoriaB  atque  litteratoriaB  artis  primitias  ha- 
buerat,  per  industriam  et  sollicitudinem  meam  beneficium 
scientioe  plenioris  obtinuit.  Quam  cito  autem  egressus 
sum  regnum,  ipse  libris  abjectis  ad  otium  se  contulit  pala- 
tinum.  Vcrumtamen  apud  dominum  regem  Anglorum 
quotidiana   ejus   schola   est    littcratissimorum    convcrsatio 

jugis,  et  discussio  quaestionum.  Nullus  rege  nostro  est  ho- 
nestior  in  loquendo,  in  comedendo  urbanior,  moderatior  in 
bibendo  :  nullus  magnificentior  in  donis,  nullus  munifi- 
centior  in  eleemosynis :  ideoque  quasi  unguentum  effusum 
est  nomen  ejus,  et  eleemosynas  illius  enarrat  omnis  eccle- 
sia  sanctorum.  Rex  noster  pacificus,  victoriosus  in  bellis, 
gloriosus  in  pace  :  super  omnia  desiderabilia  hujus  mundi 
zelatur  et  procurat  pacem  populi  sui.  Ad  pacem  populi 
pertinet  quicquid  cogitat,  quicquid  loquitur,  quicquid  agit : 
ut  quiescat  populus  suus,  labores  anxios  et  enormes  inces- 
santer  assumit.  Ad  pacem  populi  sui  spectat  quod  concilia 
vocat,  quod  firmat  foedera,  quod  amicitias  jungit,  quod  su- 
perbos  humiliat,  quod  preelia  minatur,  quod  principibus 
terrores  immittit.  Ad  pacem  quoque  populi  spectat  im- 
mensitas  illa  pecuniarum,  quam  donat,  quam  recipit,  quam 
congregat,  quam  dispergit.  In  muris,  in  propugnaculis,  in 
munitionibus,  in  fossatis,  in  clausuris  ferarum  et  piscium, 
et  in  palatiorum  sedificiis  nullus  subtilior,  nullusque  magni- 
ficentior  invenitur. 

Pater  ejus  potentissimus  et  nobilissimus  comes  fines 
suos  amplissime  dilatavit :  sed  iste  paternis  facultatibus 
superaddens  in  fortitudine  manus  suae  ducatum  Nor- 
manniae,  ducatum  Aquitaniae,  ducatum  Britannise,  reg- 
num  Anglise,  regnum  Scotiae,  regnum  Hibernise,  regnum 
Walliee,  paternse  magnificentise  titulos  insestimabiliter  am- 
pliavit.  Nullus  mansuetior  est  afflictis,  nullus  afrabilior 
pauperibus,  nullus  importabilior  est  superbis :  quadam  enim 
divinitatis  imagine  semper  studuit  opprimere  fastuosos,  op- 
pressos  erigere,  et  adversus  superbioe  tumorem  continuas 
persecutiones  et  exitiales  molestias  suscitare.  Quum  autem 
juxta  regni  consuetudinem  in  electionibus  faciendis  po- 
tissimas  et  potentissimas  habeat  partes,  habuit  tamen  semper 
manus  ab  omni  venalitate  innoxias  et  immunes.  Has  et 
alias  tam  animi  quam  corporis  sui  dotes,  quibus  ipsum  na- 
tura  egregie  prse  cseteris  insignivit,  tango  suminotenus,  non 
describo  :  meam  cnim  profitcor  insufficientiam  crcderemque 

sub  tanta  sudare  materia  Tullium,  aut  Maronem.  Illud 
sane  tantillum,  quod  de  forma  et  moribus  ejus  ad  instantiam 
vestram  breviter  delibavi,  mihi  temeritati  a  pluribus  ad- 
scribetur :  videbor  enim,  aut  onus  importabile  suscepisse, 
aut  plurimum  de  magnificentia  tanti  viri  per  invidentiam 
rescidisse.  Ego  tamen  vestrse  serviens  caritati,  quod  pos- 
sum,  facio,  et  quod  scio  sine  invidia  et  detractione  vestrae 
postulationi  promptissima  voluntate  communico,  atque  inter 
cseteros  magnificos  viros,  qui  de  laudibus  domini  mei  scri- 
bunt,  ego  cum  paupere  vidua  minutum  devotionis  in  ga- 
zophylacium  mitto. 

Quod  autem  de  morte  beati  martyris  Thomae  quaeritis,  in 
verbo  Domini  et  in  ordine  diaconi  vobis  dico,  me  nullo 
modo  habere  in  conscientia,  ipsum  hujus  rei  culpabilem  ex- 
titisse:  hujusque  fidem  plenissimam  vobis  facient  dominus 
Theodinus  Portuensis  episcopus,  et  dominus  Albertus  can- 
cellarius,  qui  propter  hoc  in  partibus  nostris  legatione  fun- 
gentes  exploraverunt,  et  innocentiam  viri  cognovcrunt : 
atque  sub  umbra  illius  hoc  a  quibusdam  attentatum  fuisse, 
totamque  hanc  iniquitatem  a  sanctuario  processisse.  Ac- 
cepta  siquidem  ab  eis  canonica  purgatione  illius,  illi  de 
mandato  summi  pontificis  publice  sententiaverunt,  eum  ab 
hoc  crimine  coram  Deo  et  hominibus  esse  innoxium,  et  in 
quosdam  magnates,  quorum  malitiam  in  hac  parte  mani- 
feste  convicerant,  notam  infamice  retorserunt. 

Illud  quoque  noveritis,  dominum  regem,  gloriosum  mar- 
tyrem  in  omnibus  angustiis  suis  patronum  habere  prse- 
cipuum.  Eadem  siquidem  die,  qua  primo  tumulum  mar- 
tyris  visitavit,  regem  Scotiae  persecutorem,  et  impugna- 
torem  fortissimum  captum  vinculis  carceralibus  mancipavit. 
Continuatoque  dcinceps  favore  successunm  ope  martyris  de 
universis  hostibus  gloriosissime  triumphavit.  Sciatis  igitur 
certissime  quod  caritatem  illam,  qua  se  olim  rex  ct  martyr 
mutuo  dilexerunt,  neque  mors,  neque  gladius  abolevit : 
Fortis  enim  cst  dilectio,  ut  mors:  ct  quum  omnia  transcant, 
caritas  nunquam  excidit.      ihcc  est  porta  speciosa,  quae  in 

subversione  Hierusalem  integra  et  intacta  permansit : 
quumque  omnia  evacuentur  in  morte,  dilectio  in  morte 
non  moritur,  cujus  fortitudini  mors  succumbit. 

Regnum  quidem  Angliae,  quod  adversus  regem  Ste- 
phanum  armis  strenuissimum  sudoribus  obtinuerat  bellicis, 
licet  adolescentulus  et  contemptus,  filii  ejus  consilio  et  aux- 
ilio  regum  et  principum  circumjacentium  gravi  seditione 
turbaverant.  Ipse  autem  destitutus  suis,  et  ab  extraneis  im- 
pugnatus,  illo  succurrente,  in  cujus  virtute  unus  fugat  decem 
millia,  prsevaluit  universis,  deditque  in  manus  ejus  hostes 
suos  Dominus,  ad  alligandos  reges  eorum  in  compedibus,  et 
nobiles  eorurn  in  manicis  ferreis.  Ille  ergo,  qui  convertit 
corda  filiorum  ad  patrem,  ipse  in  filiis  nostri  regis  suscitat 
ac  mittat  filiales  et  devotos  affectus :  ipse  sedem  patris  in 
tempora  longa  stabiliat,  et  faciat  pacem.  Scio  enim  quod 
si  belia  iterum  suscitaverint  in  parentem,  succidet  eos  Do- 
minus.  Nam  Dei  judicio  et  lege  fatali  sancitum  est,  ut 
quicumque  de  consanguinitate  illius  bellis  ipsum  impugnare 
prsesumpserint,  non  dimidiet  dies  suos.  Hoc  autem  in 
libro  experientise  jam  de  multis  legimus,  et  fide  oculata 
cognovimus. 


EPISTOLA  LXVII. — ad  henricum  regem  angli^e. 
[c.  A.D.  1161.] 

Argumentum. — Archiepiscopus  Rothomagensis  Henrico  II  Anglorum 
regi  multis  rationibus,  exemplisque  regum  tam  profanis,  quam  sacris 
persuadere  conatur  Henricum  filium  regni  heeredeni  litteris  esse  iin- 
buendum. 

Domino  suo  dilectissimo  Henrico  illustris.  Anglorum  regi, 
duci  Normannice  et  Aquitanice,  et  comiti  Andegavice,  suus 
Rothrodus  divina  permissione  Rothomagensis  archiepisco- 
pus  salutem  in  eo,  per  quem  reges  regnant. 

Licet  prudentia  vestra  sibi  sufficiat,  ct  eruditionis  aliena3 
suffragia  non  mendicet,   quod   tamen  vobis  ad  utilitatcm 

cedere  credimus  et  honorem,  dissimulare  non  possumus, 
nec  debemus.  Experimento  siquidem  didicimus,  quantum 
commoditatis  accesserit  terrae  vestrse  in  eo,  quod  liberalibus 
disciplinis  vestrse  primitias  adolescentise  imbuistis.  Quum 
enim  aliis  regibus  fit  rude  et  informe  ingenium :  vestrum, 
quod  exercitatum  est  in  litteris,  in  magnarum  rerum  admi- 
nistratione  est  providum,  subtile  in  judiciis,  cautum  in  pfte- 
ceptis,  in  consilio  circumspectum.  Ideoque  omnium  cpi- 
scoporum  vestrorum  unanimiter  in  hoc  vota  concurruut,  ut 
Henricus  filius  vester  et  hseres  litteris  applicetur:  ut  quem 
vestrum  expectamus  hseredem,  habeamus  tam  regni,  quam 
prudentise  successorem.  Scitis,  quod  totius  prudentise  com- 
pendium  in  litteris  continetur:  si  respublica  regenda  est, 
si  prselia  committenda  sunt,  si  castra  metanda,  si  machinDe 
erigendse,  si  renovandi  aggeres,  si  propugnacula  facienda : 
denique,  si  quies  libertatis,  si  justitise  cultus,  si  reverentia 
legum,  si  finitimarum  gentium  amicitiye  sunt  firmandse, 
libri  hsec  omnia  erudiunt  ad  perfectum. 

Rex  equidem  sine  litteris,  navis  est  sine  remige,  et  vo- 
lucris  sine  pennis.  Recensent  historire,  quantum  Julio 
Csesari  contulerit  littcras  didicisse.  In  litterali  studio  tan- 
tus  fuit,  ut  quaternas  simul  dictaret  epistolas.  Quantus  in 
juris  civilis  peritia  fuerit,  leges  Romanorum  indicant.  Vir- 
tutem  potentis  ingenii,  quam  jugiter  in  philosophia  exer- 
cuit,  proedicat  subtilitas  bissextilis.  Doctrina  Aristotclis,  et 
continuum  sub  eo  virtutis  exercitium  magnum  magnificavit 
et  extulit  Alexandrum. 

Atlde,  quod  ingenuas  didicisse  fideliter  artes, 
Emollit  niores,  nec  sinit  esse  feros. 

Teste  Salomone,  Melior  est  sapicntia  cunctis  opibus  pre- 
tiosis  et  omne  desiderabile  non  potest  ci  comparari.  Rcx 
idcm  pacificus  se  illam  super  salutem  et  omnem  pulchritu- 
dinem  dilcxisse  fatctur,  et  cum  ca  bona  sibi  paritcr  evcn- 
isse  omnia  gloriatur.  Rex,  cui  omne  judicium  in  populo 
datum  cst,  quoniodo  judicabit  populum  suum  in  lcgc  Do- 

mini,  si  legem  Domini  non  cognovit  ?  de  rege  scriptum  est 
in  lege  Domini  in  hunc  modum  :  Postquam  sederit  rex 
in  solio  regni  sui  describet  sibi  Deuteronomium  legis  in 
volumine.  In  quo  manifestissime  liquet,  quod  in  rege 
scientia  litterarum  exigitur,  ut  sit  in  lege  Domini  voluntas 
ejus,  et  meditetur  in  ea  die  ac  nocte.  Meditatio  et  exer- 
citatio  tota  erat  in  lege  Domini,  in  justificationibus  et  man- 
datis.  In  lege,  inquit,  tua  meditatus  sum,  et  lex  tua  medi- 
tatio  mea  est.  Exercebar  in  justificationibus  tuis,  et  in 
mandatis  tuis  exercebar,  et  plurima  in  hunc  modum.  Pro- 
cedant  autem  cum  David  alii  reges,  Ezechias,  Josias,  et 
alii  sanctissimi  reges,  qui  custodiebant  testamentum  Do- 
mini,  et  pra^ceptum,  quod  dedit  illis.  De  Josia  rege  legitur, 
quod  quum  in  ejus  prsesentia  Deuteronomium  lectum  esset, 
humiliavit  se,  et  flevit  coram  Domino,  eo  quod  legem  Do- 
mini  non  servasset :  percussitque  fcedus  cum  Domino,  quod 
ambularet  in  viis  ejus  de  caetero :  quod  et  fecit.  Procedant 
etiam  de  schola  Evangelii,  Constantinus,  Theodosius,  Jus- 
tinianus  et  Leo,  atque  alii  Christianissimi  principes,  qui 
populum  rexerunt  in  lege  Domini,  in  fortitudine  armorum, 
nec  minus  militia  litterarum.  Non  video,  qualiter  princeps 
perseveret  in  regno,  aut  judicet  populos  in  sequitate,  nisi 
consilio  litteralis  prudentice  muniatur:  Sapientia  enim 
dicit:  judex  sapiens  judicabit  populum  suum,  et  princi- 
patus  sensati  stabilis  erit.  Et  ibidem  :  rex,  quijudicat  in 
sequitate  populos,  et  sapientiae  pauperes,  thronus  ejus  in 
seternum  manebit.  Quia  David  postulat  a  Domino,  ut  ea- 
pientiam,  et  scientiam  doceatur,  ideo  se  Dominus  in  eo 
virum  secundum  cor  suum  invenisse  testatur:  quumque 
eum  postmodum  in  regale  solium  sublimasset,  continua 
temporum  successione  regnum  ei  perpetuum  pollicetur. 
De  fructu  ventris  tui,  dicit,  ponam  super  sedem  tuam. 
Item,  Et  ponam  in  sseculum  sseculi  semen  ejus,  et  thronum 
ejus  sicut  dies  coeli.  Si  custodierint  filii  tui  mandata  mea, 
et  testimonia  mea  hsec  quse  docebo  eos,  ipsi  et  filii  eorum 
sedebunt  super  sedem  tuam.     Si  autem  dereliquerint  filii 

ejus  legem  meam,  etc.,  visitabo  in  virga  iniqnitates  eorum, 
et  in  verberibus  peccata  eorum.  Ex  praedictis  manifeste  con- 
jicio,  quod  per  imprudentiam  filiorum  regna  fortium  trans- 
feruntur  ad  exteros.  Nam  juxta  Sapientiae  verbum,  reg- 
num  a  gente  in  gentem  transfertur  propter  injustitias  et  in- 
jurias,  et  contumelias,  et  diversos  dolos.  Percurre  a  primo 
rege  in  Israel,  et  vide  quomodo  vita  Saul  et  Jonathae,  et 
omnium  succedcntium  quasi  tela  aranese  in  brevi  succisa 
est:  et  quanto  amplius  intumuerunt  adversus  scientiam 
Dei,  tanto  gravius  dejecit  eos,  dum  allevarentur.  Non  est 
consilium  adversus  sapientiam  Dei.  Frustra  curritur  ad 
munitiones  et  cuneos  armatorum.  Dominus  est,  qui  judi- 
cat  reges  terrse :  qui  aufert  spiritum  principum,  et  non  est 
qui  de  manu  sua  possit  eruere.  Loquitur  Dominus  per 
prophetam :  Erudimini,  qui  judicatis  terram.  Haec  est 
vox,  ad  cujus  auditum  beatus  Job  comminando  reges  in- 
vitat.  Si  audierint,  inquit,  reges  vocem  Domini,  comple. 
bunt  dies  suos  in  bono,  et  annos  suos  in  gloria.  Si  autem 
non  audierint,  transibunt  per  gladium,  et  consumenter  in 
stultitia. 

Ecce  quam  terribilis  est  finis  regum,  qui  eruditionem 
Domini  non  admittunt.  Ecce  qualiter  stultitia,  sive  illite- 
ratura  regum  cedit  eis  in  perniciem :  ipsorumque  praesi- 
dentium  temeritas  frequenter  subjectos  prsecipitat  in  ruinam. 
Temeraria  David  praesumptio  in  populi  numeratione,  fuit 
illius  magnse  pestis  occasio,  quae  septuaginta  millia  de  po- 
pulo  interemit.  Pro  peccato  Saul  populus  in  monte  Gel- 
boe  cecidit.  Culpa  Hieroboam  in  populum  redundavit. 
Religiosorum  communis  est  opinio,  quod  de  lumbis  vestris 
super  solium  non  sedebit  filius,  nisi  primitietur  in  litteris, 
et  lege  Domini  diligentius  instruatur.  Potentia  Domini 
non  minor  est  in  potentissimo  rcgno  transferendo,  quam  in 
tugurio  pauperis  evertendo.  Quis  in  Graecia  potcntior  fuit 
Alexandro,  et  tamen  ei  successisse  legitur,  non  suus,  sed 
saltatricis  filius.  Successorem  Julio  Ca^sari  fecit  adoptio, 
non  natura.     Caesareae  domus  totum  relege  et  revolve  pro- 

gressum,  et  invenies,  quia  in  brevi  periit  memoria  eorum,  et 
ad  inferos  descenderunt,  quoniam  a  se  scientiatn  Dei  repu- 
lerunt,  et  ipsi  repulsi  sunt,  eisque  aut  hostes,  aut  ignoti 
viri  et  extranei  successerunt.  Date  igitur  operam,  aman- 
tissime  princeps,  ut  filius  vester  pueritise  cursum  litteralibus 
disciplinis  impendat,  quatenus  sic  et  malitiam  dediscat  inna- 
tam  beneficio  litterarum,  et  laudabilium  exemplis  operum 
assuescat.     Bene  valete. 


EPISTOLA  LXVIII. — ad  alexandrum  iii  papam. 
[A.D.  1180?] 

Argumentttm. — R.  archiepiscopus  Cantuar.  accusat  abbatem  Malmes- 
buriensem,  quod  se  ab  obedientia  sui  episcopi  subtraxerit.  Deinde 
fuse  deplorat  quanta  mala  secuta  sint  ex  exemptionibus  abbatum  per 
pontifices  Romanos  ob  episcoporum  quorumdam  tyrannidem  in- 
dultis. 

Sanctissimo  patri  et  domino  Alexandro  Dei  gratia  summo  pon- 
tifici  R.ecclesice  Cantuariensis  humilis  minister  devotissimum 
subjectionis  obsequium. 

Sicut  eminentiam  apostolicse  sedis  magistram  omnium 
ecclesiarum  profitemur:  sic  ab  ipsaconsilia  in  ambiguis,  in 
angustiis  solatia,  responsa  in  judiciis  expectamus.  Monaste- 
rium  Malmesburiense,  quod  in  Sarisberiensi  dicecesi  situm 
est,  nuper  sibi  abbatem  elegerat:  quumque  Sarisberiensis 
episcopus  appellasset,  atque  ex  parte  vestra  constanter  inhi- 
buisset  electo,  ne  aliunde,  quam  a  se,  munus  benedictionis 
acciperet :  ille  nihilominus  occulte  profectus  in  Wallias  ab 
episcopo  Landavensi  clandestinam  et  furtivam  benedic- 
tionem  adeptus  sibi  abbatis  officium  usurpavit.  Nos  autem, 
querela  episcopi  et  veritate  rei  diligentius  inquisita,  suspen- 
dimus  Wallensem  episcopum  et  abbatem,  donec  ad  excusa- 
tionem  tanti  excessus  libertatis  aut  dignitatis  privilegium 
allegarent. 

Dd 

Partibus  itaque  in  nostra  praesentia  constitutis,  et  eccle- 
siarum  privilegiis  productis  in  medium,  nihil  invenimus, 
quare  Malmesburiense  monasterium  episcopo  Sarisberiensi 
subesse  non  debeat,  et  humiliter  obedire  ;  eo  solo  excepto, 
quod  abbas  quasdam  exemptionis  suse  litteras  praetendebat, 
quae  in  filo  et  bulla  videbantur  vitiosse,  stylumque  Romanae 
curise  minime  redolebant ;  ideoque  et  eas  falsitatis  episco- 
pus  arguebat.  Abbas  testibus  nitebatur  asserere  decessores 
suos  benedictiones  a  quibus  volebant  episcopis  pro  suo  li- 
bitu  citra  professionis  vinculum  suscepisse.  Episcopus  e 
contrario  multas  professiones  abbatum  Malmesburiensium 
exhibebat,  sibi  et  prsedecessoribus  suis  factas,  quibus  sibi 
abbatis  obedientiam  et  subjectionem  monasterii  vendicabat. 
Productis  itaque  et  receptis  abbatis  testibus,  et  redactis  eo- 
rum  attestationibus  in  scripturam,  quia  secundam  produc- 
tionem  postulabat  abbas  instantius,  diem  alium  prsefiximus  : 
in  quo,  quum  rogaremus  more  nostro  quaspacis  sunt :  epis- 
copus  et  paci  et  judicio  humiliter  se  offerebat.  Abbas  vero 
consilio  cujusdam  advocati  diffugiens  ad  versutijuris  prsesti- 
gia,  nec  judicio  acquiescere  voluit,  nec  verbum  pacis  admit- 
tere,  asserens  se  de  csetero  nulli  episcopo,  vel  archiepiscopo, 
nisi  soli  summo  pontifici  super  professione  vel  obedientia 
respondere  :  recedensque  contumaciter,  Viles,  inquit,  sunt 
abbates  et  miseri,  qui  potestatem  episcoporum  prorsus  non 
exterminant,  quum  pro  annua  auri  uncia  plenam  a  sede 
Romana  possint  assequi  libertatem.  Ideo  haec  ad  aures 
eminentiae  vestrae,  reverende  pater,  communi  deploratione 
deferimus,  quia  pestis  illa  latissime  se  diffundit.  Adversus 
primates  et  episcopos  intumescunt  abbates,  nec  est,  qui  ma- 
joribus  suis  reverentiam  exhibeat  et  honorem.  Evacuatum 
est  obedientiae  jugum,  in  qua  erat  unica  spes  salutis,  et  prae- 
varicationis  antiquse  remedium.  Detestantur  abbates  ha- 
bere  suorum  excessuum  correctorem,  vagam  impunitatis 
licentiam  amplectuntur,  claustralisque  militiae  jugum  relax- 
ant  in  omnem  desiderii  libertatem.  Hic  est,  quod  monas- 
teriorum  fere  omnium  facultatcs  datae  sunt  in  direptionem 

et  praedam.  Nam  abbates  exterius  curam  carnis  in  deside- 
riis  agunt,  non  curantes,  dummodo  laute  exhibeantur,  et 
fiat  pax  in  diebus  eorum :  claustrales  vero,  tamquam  ace- 
phali  otio  vacant  et  vaniloquio  :  nec  enim  praesidem  habent, 
qui  eos  ad  frugem  vitae  melioris  inclinet.  Quod  si  tumul- 
tuosas  eorum  contentiones  audiretis,  claustrum  non  multum 
differre  crederetis  a  foro.  Haec  omnia,  reverende  pater, 
vestrae  [correctionis  judicium  postulant  tempestivum.  Nisi 
enim  huic  malo  maturius  remedium  adhibeatur,  verendum 
est,  ne  sicut  abbates  ab  episcopis,  ita  episcopi  ab  archiepis- 
copis,  et  a  praelatis  suis  decani  et  archidiaconi  eximantur. 
Et  quae  est  hsec  forma  justitise,  aut  potius  juris  deformitas, 
prohibere,  ne  discipuli  magistro  consentiant,  ne  filii  obedi- 
ant  patri,  ne  milites  sequantur  principem  ;  ne  servi  domino 
sint  subjecti  ?  Quid  est  eximere  ab  episcoporum  jurisdic- 
tione  abbates,  nisi  contumaciam,  ac  rebellionem  praecipere, 
et  armare  filios  in  parentes  ?  videant,  quaeso,  ista,  et  judicent, 
qui  judicant  orbem  terrae,  ne  inde  emanare  videantur  inju- 
riae,  unde  jura  sumuntur.  Arguemur  temeritatis,  et  dice- 
mur  os  nostrum  posuisse  in  ccelum,  qui  non  de  superbiae 
spiritu,  sed  de  atramentario  doloris  haec  scribimus :  senti- 
mus  equidem  familiares  angustias,  qui  publicas  deploramus  : 
nec  fortitudo  nostra  fortitudo  est  lapidis,  nec  caro  nostra 
senea  est,  ut  tam  enormes  injurias  dissimulare  possimus. 
Post  Uriae  mortem  et  adulterium  Bethsabese  missus  est  ad 
David  propheta  proponens  ei  paradigma  de  paupere,  qui 
unicam  habebat  oviculam,  quam  abstulit  ei  dives,  qui  oves 
habebat  innumeras.  David  vero  de  sententia  requisitus, 
judicium  mortis  dictavit  in  divitem,  et  per  consequentiam 
in  seipsum.  Et  quis  est  hodie  dives,  qui  habet  oves  innu- 
meras,  nisi  Romanus  pontifex,  qui  ecclesias  orbis  possidet 
universas  ?  et  quis  pauperior,  quam  ecclesia  Cantuariensis, 
quae  quum  unam  et  unicam  abbatiam  haberet,  monasterium 
scilicet  S.  Augustini,  quam  sinu  providentiae  pastoralis  et 
paterno  fovebat  amplexu,  eam  dives  ille  propheticus,  ne  di- 
cam  Romanus  pontifex,  in  suam  specialem  et  propriam  usur- 

pavit.  Si  audeamus  dicere  quod  sentimus,  quum  ex  officio 
justitise  reddatur  unicuique  quod  suum  est,  non  multum 
Romani  pontificis  justitiam  promovet,  si  alicui  in  alienam 
injuriam  beneficium  confert,  si  quod  meum  est  aufert,  si  ea 
committit  in  rebus  ecclesiasticis,  quse  mundana  potestas  in 
ssecularibus  abhorret.  Apostolus  ad  Romanos  loquens : 
Omnis,  inquit,  creatura  potestatibus  sublimioribus  subdita 
sit.  Si  ecclesise  Romanae  sic  apostolus  scribit,  quis  in  eccle- 
sia  Romana  doctrinse  apostolicse  contraire  praesumpsit  ?  Ad 
llebrseos  etiam  scribens,  dicit,  Obedite  prsepositis  vestris. 
In  humano  corpore,  membrum  unum  servire  alteri  non  de- 
trectat.  Quidam  angeli  aliis  praesunt,  nec  inter  se  super- 
biam  emancipationis  admittunt.  Unus  eorum  quandoque 
se  eximere  voluit  a  potestate  divina,  et  de  angelo  diabolus 
factus  est.  Hodie  per  hujusmodi  extraordinarias  libertates 
multorum  praecipitia  machinantur.  Adhuc  replicamus,  quia 
de  facto  summi  pontificis  disputasse,  et  sacrilegium  com- 
misisse  dicemur  :  verumtamen  non  estsequa  disputatio,  ubi 
sustinenti  respondere  non  licet.  Nec  rixa  est,  ubi  tu  pul- 
sas,  ego  vapulo  tantum.  Si  ex  turbatione  spiritus  et  abun- 
dantia  cordis  os  loquitur,  inconsuito  calori  misericorditer  in- 
dulgere  velitis,  clementissime  pater ;  dolor  enim  noster  in 
conspectu  vestro  est,  et  gemitus  noster  non  est  a  vobis  abs- 
conditus.  Utinam  in  caput  meum  manum  animadver- 
sionisUndignatio  vestra  extenderet,  dummodo  per  opprobria 
et  dolores  meos  ecclesia  Cantuariensis  in  antiquae  dignitatis 
gratiam  respiraret.  Quandoque  per  misericordiam  Dei 
cogitabit  Romanus  pontifex,  ut  complacitior  sit  adhuc. 
Nam  si  ecclesiam  S.  Augustini  specialem  filiam  vocat,  filia 
specialior,  atque  speciosior,  et  longe  est  dignior  ecclesia 
Cantuariensis,  cui  si  monasterium  S.  Augustini  subjiciat, 
nihil  subtrahit,  nisi  restituens  alienum.  Nam  teste  Gre- 
gorio,  nihil  ecclesiasticis  dcperit  utilitatibus,  si  quse  sunt 
aliena  reddantur.  Scimus  equidem,  quod  ob  quietem  mo- 
nasteriorum,  et  episcoporum  tyrannidem  has  exemptiones 
plerumquc    Romani   pontifices   indulserunt;    verumtamen 

in  contrarium  res  versa  est.  Monasteria  enim,  quse  hoc 
beneficium  damnatissimse  libertatis,  sive  apostolica  auctori- 
tate,  sive,  quod  frequentius  est,  bullis  adulterinis  adepta 
sunt,  plus  inquietudinis,  plus  inobedientise,  plus  inopise  in- 
currerunt:  ideoque  et  multae  domus,  quse  nominatissimse 
sunt  in  sanctitate  et  religione,  has  immunitates  aut  nun- 
quam  habere  voluerunt,  aut  habitas  continuo  rejecerunt. 
Si  ergo  Malmesburiensis  abbas,  qui  apud  nos  reputatur  arbor 
sterilis,  ficus  fatua,  et  truncus  inutilis,  ad  vos  venerit,  vel 
miserit,  vitam  et  opinionem  illius  in  libra  justitiae  appenda- 
tis  ;  nec  illius  admittatis  privilegia,  donec  manifeste  liqueat 
ex  collatione  scripturae  et  bullarum,  quo  tempore,  et  a  qui- 
bus  patribus  sint  indulta.  Falsariorum  enim  prsestigiosa 
malitia  ita  in  episcoporum  contumeliam  se  armavit,  ut  fal- 
sitas  in  omnium  fere  monasteriorum  exemptione  prsevaleat, 
nisi  in  decisionibus  et  examinationibus  faciendisjudex  veri- 
tatis  exactor  districtissimus  intercedat.  Conservet  vos  Do- 
minus  ad  servandam  debitam  ecclesiis  libertatem. 


EPISTOLA  LXIX. — ad  radulphum  andegavensem 
episcopum.— [A.D.  1182?] 

Argumentum. — Deplorat  lapsum  populi  Andegavensis,  qui  Henricum 
II  Anglorum  regem  bellum  gerentem  contra  rebellem  filium  Henricum 
turpi  fuga  deseruerat  ;  hortaturque  episcopum,  ut  eum  vel  in  fidem 
sui  principis  revocet,  vel  spirituali  gladio  corapescat. 

Reverendo  patri  ac  domino  Radulpho  Dei  gratia  Andegavensi 
episcopo  suus  P.  Bles.  Bath.  arch.  salutem  animce,  et  cor- 
poris  sanitatem. 

Sicut  de  invaletudine  vestra  turbata  est  anima  mea,  sic 
de  convalescentia  vestra  vehementius  exultat.  Benedictus 
autem  Dominus,  qui  castigans  castigavit  vos,  et  morti  non 
tradidit  vos,  misericorditer  reservans  ad  dandam  scientiam 

salutis  plebi  ejus.  Tempus  equidem  est,  accingi  gladio  et 
arripere  judicium  ad  faciendam  vindictam  in  nationibus, 
increpationes  in  populis.  Enormiter  peccavit  populus 
vester,  cujus  malitiam,  nisi  digna  et  tempestiva  animad- 
versione  contuderitis,  verendum  est,  ne  vobis  et  populo 
Dominus  irascatur,  et  ne  in  caput  vestrum  aliena  transgres- 
sio  refundatur.  Et  unde  hsec  proditorise  factionis  ini- 
quitas,  ut  Andegavensis  exercitus,  tanquam  transfuga  et 
desertor  dominum  suum  in  acie  hostilibus  cuneis  fugiendo 
exponeret?  Excusabilior  esset  fuga,  si  deessent  victualia,  si 
arma  deficerent,  si  fortior  hostis  insisteret,  si  princeps 
duceretur  captus,  aut  in  acie  cecidisset.  Nunc  autem  sine 
timore,  sine  vulnere,  sine  periculo,  sine  hoste  fugit  exerci- 
tus,  ut  hostium  gratiam  ex  sui  principis  desolatione  captaret. 
Sane,  quia  benignitas  regiae  majestatis  semper  eos  blande 
rexerat,  et  mansuete  tractaverat,  prodiit  quasi  ex  adipe 
iniquitas  eorum:  atque  beneficio  indultee  mansuetudinis 
abutentes  se  in  insolentiam  contumaciter  erexerunt.  Scio, 
quia  dominationem  filii  malitiose  desiderant,  tantumque,  ut 
poetse  verbo  utar, 

a  principe  vulgus 
Dissidet,  et  qui  mos  populis  venturus  amatur  : 

Et  sicut  habet  eorum  communis  opinio, 

Regnorum  sub  rege  novo  mitissima  sors  est. 
Milites  quoque,  qui  contra  prsestitum  patri  juramentum  in 
partem  filii  conjuratione  clandestina  transierunt,  non  minus 
essent  puniendi,  quam  populus,  quoniam 
Facinus  quos  inquinat  a^quat. 
Quia  in  filio  vita  diuturnior,  et  terribilior  dominatio  expcc- 

tatur, 

Degeneres  trepidant  animi,  pejoraque  versant. 

Verumtamen  sicut  Moyses  ob  vitulum  conflatilem  zelo 
succensus  excanduit,  atque  viginti  tria  millia  hominum 
occidendo  multorum  culpam,  teste  Augustino,  vindicavit  in 
paucis :  sicut  Julius  Caesar  militarem  tumultum,  qucm 
adversus  eum  excitaverant  multi,  paucorum  animadversione 

cohibuit ;  sic  expediret  domino  regi  non  dissimulare,  aut 
negligere  hunc  excessum,  sed  ita  paucorum  insolentiam 
ferro  ultionis  abscindere,  ut,  terrore  derivato  ad  posteros, 
facinus  non  redeat  in  exemplum.  Dominus  loquitur  per 
prophetam :  Si  Dominus,  inquit,  sum,  ubi  timor  ?  si  pater 
sum,  ubi  amor  ?  Nobilissimus  siquidem  rex,  qui  rigorem 
dominationis  paterna  temperaverat  lenitate  in  populo  infideli 
nec  amorem  reperit,  nec  timorem.  In  stratagematibus 
Julii  legitur  Clearchum  Lacedsemoniorum  ducem  dixisse, 
principem  exercitui  magis  esse  timendum,  quam  hostem. 
Faciat  quseso  timor  humiles,  quos  fecit  mansuetudo  princi- 
pis  tumidos  et  rebelles.  Leges  equidem  imperiales  in  eum 
qui  desertor  est,  vel  transfuga,  vel  emansor,  pcenam  ordi- 
nariam,  ad  furcam,  scilicet,  vel  ad  bestias  dictaverunt.  Ap- 
pius  Claudius  eorum,  qui  a  militari  statione  cesserant,  deci- 
mum  quemque  militem  sorte  ductum  fuste  legitur  occidisse. 
Fabius  Rullus  consul  ex  duabus  legionibus,  quse  loco  cesse- 
rant,  vicenos  sorte  ductos  in  conspectu  omnium  securi  per- 
cussit.  Q.  Fabius  Maximus  transfugarum  dexteras  praeci- 
dit.  Marcus  Cato  comprehensis  in  furto  commiiitonibus 
idem  fecit.  Nihil  detestabilius  est  nota  proditoris  in  milite. 
Licet  Joab  omnia  fortiter  fecerit,  non  computatur  tamen  in 
catalogo  fortium  David,  quia  fortitudinem  ejus  proditio  in 
Abner  et  Amasa  denigravit.  Non  dico,  ut  vestro  consilio 
vel  hortatu  Dominus  rex  in  populum  vestrum  rigorem 
gladii  materialis  exerceat:  scio  enim,  quod  in  hac  parte 
vices  exacti  judicis  exequetur,  sed  quod  vestrum  est  agite. 
Manus  dissolutas,  genua  debilia,  mentesque  trepidas  robo- 
rate,  atque  infideles  animos,  aut  revocetis  ad  fidem  sui 
principis,  aut  spirituali  eos  gladio  compescatis.  Novum 
siquidem  a  domino  papa  noveritis  emanasse  mandatum, 
ut  quicumque  pacem  domini  regis  turbant,  appellatione 
remota,  excommunicationis  vinculo  astringantur.  Hac 
auctoritate  fretus  dominus  Cantuariensis  omnes  domini 
regis  impugnatores  apud  Cadomum  nuper  excommunicavit, 
nec  regi  juniori,  nec  alii  exceptionis  gratiam  fecit.      Ulud 

autem  certissime  teneatis,  ipsum  nunquam  aliquem  excorn- 
municasse,  qui  aut  non  morereturin  proximo,  aut  cujusnon 
operiret  faciem  subita  et  ignominiosa  confusio. 

Exeratis  itaque  gladium  Petri,  utaddebitae  fidelitatis  ob- 
servantiam  compellantur  inviti,  qui  spontanea  voluntate  pro 
salute  principis  se  morti  et  carceri  debuerant  objecisse. 
Sola  fidelitas  est,  quae  dilatat  gloriam  populi,  quse  pacem 
firmat,  et  terrorem  incutit  inimicis.  Adhuc  in  Annalibus  re- 
censentur  fideles  populi,  et  vivent  nomina  eorum  in  aeter- 
num.  Refert  Frontinus  Casilinos,  obsidente  eos  Hannibale, 
tantam  fidem  servasse  Romanis,  ut  eos  ad  deditionem,  neque 
fames,  neque  gladius  inclinaret :  tantaque  illos  afHictos 
fuisse  inedia,  quod  mus  centum  denariis  venderetur; 
venditoremque  muris  periisse  fame,  et  emptorem  mortis 
periculum  evasisse.  Petilini  a  pcenis  obsessi  parentes  et 
liberos  ob  inopiam  ejecerunt,  ipsi  autem,  coriis  madefactis 
et  igne  siccatis,  foliisque  arborum  vitam  trahentes,  obsidi- 
onem  undecim  mensibus  contempserunt.  Cyzicum  in  con- 
tumeliam  Romanorum  obsederat  Mithridates,  urbisque 
captivos  produxit,  et  ostendit  obsessis,  arbitratus  futurum, 
ut  miseratione  suorum  ad  deditionem  compelleret  oppidanos. 
At  illi  exhortati  eos  ad  mortem  fortiter  excipiendam,  fidem 
servavere  Romanis.  Vestri  autem  Andegavenses,  quorum 
prse  cseteris  populis  erat  in  actis  bellicis  fama  celebrior,  tan- 
quam  filii  Ephrem  intendentes  et  mittentes  arcum,  conversi 
sunt  in  die  belli ;  et  quasi  degeneres  et  imbelles,  ubi  for- 
tius  et  fidelius  principi  suo  adesse  debuerant,  in  fugam 
ignominiosissimam  sunt  conversi.  Verumtamen  speramus 
in  eo  qui  spes  nostra  est,  qui  convertit  mare  in  aridam, 
quod  convertet  in  proximo  corda  filiorum  ad  patrem,  et 
hanc  dissensionis  amaritudinem  dulcorabit.  Ipse  quoque, 
qui  judicat  fines  terrse,  dabit  victoriam  regi  nostro,  et  subli- 
mabit  cornua  Christi  sui.     Vale. 


EPISTOLJE.  209 

EPISTOLA   LXX. — ad  jo.  carnotensem  episcopum. 

[A.D.  1175?] 

Argumentum. — Conatur  persuadere  Carnotensi  episcopo,  rectius  eum 
facturum,  si  nepotes  potius,  pauperes  tamen  et  konestos,  quam 
externos  ad  ecclesiastica  beneficia  promoveat. 

Dilecto,  et  prce  omnibus  diligendo  domino  suo  Jo.  Dei  gratia 
Carnotensi  episcopo  suus  canonicus  Petrus  Blesensis  salu- 
tem}  et  in  ira  misericordice  reminisci. 

Eam  speravimus  in  vobis  et  de  vobis  maturitatis  et  pru- 
dentiae  gratiani,  ut  vos  adulatio  fallax  facile  non  seducat. 
Proverbialiter  enim  dicitur,  quod 

Stultum  est  vas  incrustare  sincerum. 

Et  testimonio  Salomonis  :  frustra  jacitur  rete  ante  oculos 
pennatorum.  Scitis,quod  Robertus  Salebere  caro  et  sanguis 
vester  est :  illi  tamen  quorum  os  amaritudine  et  dolo  plenum 
est,  qui  dicunt  bonum  malum,  et  malum  bonum,  elongant 
a  vobis  amicum  et  proximum,  et  de  linguae  veneno  confisi, 
eum  a  visceribus  vestris  nituntur  avellere,  exterminantes 
adulatione  seductoria  legem  naturae,  necessitatem  sanguinis, 
beneficium  nutriturse.  Nepoti  vestro,  dum  honestus  est, 
et  ecclesiasticis  idoneus  beneficiis,  minus  aptum  aut  dete- 
riorem  quseso  non  prseferatis  extraneum  :  nec  ab  eo  vestrse 
liberalitatis  gratiam  avertatis,  in  quo  ista  duo  concurrunt, 
natura  et  meritum.  Sane  inomnifacultate  fortius  est,  qnod 
ex  natura  procedit,  quam  quod  accedit  extrinsecus  ;  semper- 
que  sincerior  erga  vos  erit  nepotis  affectio,  quse  naturae 
obsequitur,  quam  quse  sequitur  ex  fortunae  inconstantia. 
Aristotelem  dixissc  recolitis,  quia  omne  quod  natura  tale 
est,  magis  tale  est  eo,  quod  non  natura  tale.  Quid  est,  quod 
in  jure  civili  pactum  stipulationem  tollit,  et  a  stipulatione 
non  tollitur  ?  nisi  quia  pactum  vinculum  naturale  est, 
stipulatio  vero  civilis  est  obligatio :  jus  autem  civile  naturale 
corrumpere  non  potest,  quum  jus  civile  a  naturali  aliquando 

e  e 

tollatur.  Durum  quidem,  et  nimis  austerum  est  vos  eis 
non  esse  propitios,  quos  vobis  natura  conciliat.  Nam  et 
apostolo  teste,  qui  suorum,  et  maxime  domesticorum  curam 
non  habet,  fidem  negavit,  et  est  infideli  deterior.  Bruta 
foetus  suos  nutriunt,  et  eos,  quum  fuerint  grandiusculi,  dere- 
linquunt.  Non  decet  hoc  hominem,  quem  ratio,  quem  in- 
telligentia  faciunt  caeteris  praeeminentem.  Cavete  quaeso 
ab  iis,  qui  hominibus  placent,  confusi  sunt  qui  omnia  dicunt 
ad  voluptatem,  ad  veritatem  nihil.  Adulatio  quidem  pestis 
improbissima  est,  quae  quum  statim  deprehendatur  a  pau- 
pere,  apud  divites  latenter  obrepens  etiam  circumspectum 
circumveniet  et  prudentem.  Aut  enim  sub  dilectionis 
imagine,  aut  devotionis  obtentu,  aut  alicujus  simulatione 
officii  se  adulatio  prodigiosa  palliat,  ut  gratius  acceptetur : 
venena  enim  non  dantur,  nisi  melle  circumlita.  Gloriosum 
vobis  est,  dicit  callidus  adulator,  quod  in  beneficiorum 
collatione  pauperes  honestos  vestris  nepotibus  antefertis  : 
opus  Dei  est  hoc  :  caro  et  sanguis  non  revelat  hoc  vobis. 
Et  quis  in  hac  exhortatione  malitiam  non  deprehendat  ? 
sic  adversus  eum,  in  quo  dolus  non  est,  quandoque  dolosus 
tentator  Pharisaeus  et  Herodianus  accessit  :  Magister, 
scimus,  quia  verax  es,  et  viam  Dei  in  veritate  doces,  et  non 
est  tibi  cura  de  aliquo,  neque  accipis  personam  hominum  : 
licet  censum  dare  Caesari  an  non  ?  praecedunt  blanditiae, 
sed  venenum  est  in  sermone.  Verumtamen  omnes  laquei 
malitiie  dissolvuntur,  dum  producto  numismate  census, 
Deo,  quod  erat  Dei,  et  Caesari,  quod  erat  Csesari,  assignatur. 
Vestra  etiam  discretio  non  ignorat,  quodextranei  ethonesti 
admittendi  et  beneficiandi  sunt,  sed  nunquam  honestis 
nepotibus  praeferendi.  Summa  naturse  injuria  est,  nepotem 
pauperum  et  honestum  abjicere,  carnemque  et  sanguinem 
suum  opprobrio  publicas  mendicitatis  exponere.  Ursa  et 
leaena  diligunt  foetus  suos :  alienos  quoque,  si  eis  impen- 
derint  beneficium  nutriturae.  Sed  ct  lamiae,  juxta  prophe- 
tam,  nudaverunt  mammas,  et  lactaverunt  catulos  suos:  homo 
autem  adeo  efferatae  inhumanitatis  erit,  ut,  quem  docuit, 

negligat,  et  abjiciat  quem  nutrivit  ?  Qui  hoc  vobis,  reverende 
pater,  suggerunt,  parietem  sedificant,  et  dealbant.  Verum- 
tamen  Dominus  dedit  vobis  cor  et  sapientiam,  ut  non  sedu- 
cant  vos  spiritus  mendacii  specie  et  adulationis,  ut  adulatores 
deprehendatis  in  astutia  sua,  debitumque  naturae  in  vobis 
non  extinguat  dolositas  aliena.  Porro  Joannes  evangelista, 
licet  consanguineus  Domini,  prse  cseteris  tamen  est  dilectus  a 
Domino,  alterumque  filium  Zebedsei,  et  Jacobum  minorem, 
Joseph  etiam  justum,  Judam  et  Simonem,  linea  consan- 
guinitatis  a  Christi  consortio  non  abscidit.  Si  nepos  vester 
honestus  est  et  prudens,in  viro  prudente  naturam,  in  consan- 
guineo  diligite  honestatem.  Si  ei  apud  vos  beneficium  naturae 
non  sufficit,  ei  saltem  honestas  et  litteratura  sufficiat,  ut  vos 
inveniat  benignum  et  placabilem  :  apud  quem  circumscripta 
omni  linea  parentelse  de  suorum  exigentia  meritorum 
gratiam  vendicat  et  favorem. 


EPISTOLA  LXXI. — ad  m.  ernaldum  blesensem. 

Argumentum. — Emerat  Blesensis  Parisiis  libros  legum,  pretio  numerato, 
sed  non  abstulerat :  quos  alius,  majori  numerato  pretio,  abstulit. 
Contendit  ergo  Blesensis  libros  illos,  licet  sibi  traditi  non  sint,  ab  alio 
emi  non  potuisse. 

Carissimo  socio  et  amico  magistro  Ernaldo  Blesensi,  Petrus 
Blesens.  Bathon.  archidiac.  salutem. 

Quum  dominus  rex  Anglorum  me  nuper  ad  dominum 
regem  Francorum  nuntium  destinasset,  libri  legum  venales 
Parisius  oblati  sunt  mihi  ab  illo  B.  publico  mangone  libro- 
rum :  qui  quum  ad  opus  cujusdam  mei  nepotis  idonei  vide- 
rentur,  conveni  cum  eo  de  pretio,  et  eos  apud  venditorem 
dimittens,  ei  pretium  numeravi :  supervenies  vero  C.  Saxe- 
burgensis  prsepositus,  sicut  audivi,  plus  obtulit,  et  licitatione 
vincens  libros  de  domo  venditoris  per  violentiam  asportavit. 
Quoniam  igitur  ad  eum,  qui  me  misit,  redire  maturius  me 

oportet,  vosque  moram  facturus  estis  Parisiis,  plenissimam 
habens  in  vestra  discretione  fiduciam  vobis  praedicti  procura- 
tionem  negotii    committo :  aut,  si  moram   Parisiis   aliqua 
vobis  necessitas  interdicit,  maoristro  Hngoni  Genuensi  sub 
litterarum  mearum   testimonio  committatis.     Quum  enim 
ratione  civili  alienis  negotiis  exactissima  diligentia  debeatur  : 
scio,  quod  si  prsesenti  causa?,  cui  plurimum  assistit  sequitas, 
sollicite  impenderitis  procurationis  officium,  intentio  vestra 
cum  honore  et  fructu  veniet  ad  effectum.     Nam,  licet  rei 
venditre,  aut  donatse,  aut  ex  causa  relicti  debitse  non  soleat 
sine    traditione    transferri    dominium,     hic    tamen    habeo 
utilem  actionem  in  rem,  per  quam  contendo  libros  mihi  ex- 
hiberi  et  tradi.    Et  ad  hoc  facit  lex  illa  digestorurn  ad  muni- 
cipalem,  de  jure  omnium  incolarum,  et  lex  tertia  digestomm 
de  liberis  exhibendis.     Sed  et  libertum  meum,  cujus  pos- 
sessionem  nunquam  habui,  sic  peto :  item  et  filium  meum 
adjecta  causa  ex  jure  quiritum.     Item  civis,  aut  civitas  de- 
curionem  suum,  ut  in  institutionibus,  de  actionibus,  prsejudi- 
ciales,  et  digestis,  de  rei    vendicatione,  lege  prima,  para- 
grapho,  per  hanc.     Codice  de   agricolis   et   censitis,   lege 
quisquis  et  lege  omnes.     Ex  habet  de  colonis  Palsestinis,  et 
codice  de  colonis  Thracensibus,  codice  de  fugitivis  colonis, 
de  agricolis  etiam  et  mancipiis  lege  secunda  et  tertia.     In  his 
omnibus  mihi  vendico  rem,  cujus  possessionem  nunquam 
nactus  sum.     Sed  nec  in  omnibushis  traditionis  aut  posses- 
sionis  fit  mentio.     Nam  et  libertumspetam  non  traditum  aut 
possessum.     Alioquin,  quid  fiet,  si  statiin  post  manumis- 
sionem    se    contendat  ingenuum?    Aut  si  jus   patronatus 
emerim  a  patrono,  etsi  non  possederim,  tamen  ago.     Nam 
etsi  pater  mihi  assignaverit  libcrtum,  citra  omnem  tradi- 
tionem  et  possessionem  patre  mortuo  ipsum  peto.     Itcm,  si 
dcbitor  paratus  erat  solvere,  deinde  convenit,  ut  retineret 
pecuniam  in  causam  crediti,  contrahitur  mutuum,  quia  crcdi- 
tor  intelligitur  recepisse,  et  illi  dedisse,  ut  digest.  de  rcbus 
creditis,  lege  singularia.    Expressa  similitudinis  forma  vidcor 
libros  ab  emptore   recepisse,  et  in  causam  ilcpositi   dimi- 

sisse.  Praeterea  traditio  alia  est  vera,  quse  fit  interveniente 
corporali  actu  :  unde  dicitur ;  traditionibns  et  usurpationi- 
bus  quibus  rerum  dominia  acquiruntur,  ut  codice  de 
pactis,  lege  traditionibus.  Alia  fit  per  fictionem  juris, 
quse  triplex  est,  fit  enim  per  constitutionem,  ut  codice  de 
donationibus  lege  quisquis,  et  dig.  de  rei  venditione,  lege 
mulier.  Et  digest.  de  acquirenda  possessione,  lege  inter- 
dum.  Alia  fit  per  celebritatem  unius  actus,  qui  alium  oc- 
cultat,  ut  dig.  de  donationib.  inter  virum  et  uxorem,  lege 
hsec  ratio.  §.  sciendum,  in  medio  paragraphi.  Alia  fit 
ex  appositione  custodis,  ut  dig.  de  acquirend.  posses. 
lege  quarundam.  Plac  brevi  deliberatione  usus  sum, 
non  ut  vos  instruam,  qui  estis  in  jure  civili  prsecipuus, 
sed  ut  ad  subtiliora  vos  excitem.  Informe  principium 
vos  informabit  ad  optima :  scriptum  est  enim  :  Da  sapienti 
occasionem,  et  sapientior  erit:  nam  et  rivulus  ex  cursu 
continuo  in  magnum  plerumque  stagnum  exuberat,  et 
scintilla  incendii  ventorum  suffragio  se  porrigit  in  im- 
mensum.     Vale. 


EPISTOLA   LXXII. — ad  amicum  et  socium. 

Argumentum. — Acriter  invehitur  in  quendam olirn  sociuni  et  arnicum, 
qui  per  invidiam  auctor  fuerat,  ut  Blesensis  in  familiam  arcliiepiscopi 
Senonensis  non  adscisceretur,  aliisque  beneficiis  ecclesiasticis  exci- 
deret.     Epistola  erudita  est  abundans  versibus  poetarum. 

M.  Petrus  Blesensis   G.  quondam  amico  et  socio  suo  salutem 

quam  meruit. 

Quum  dominus  Senonensis  me  vocasset  a  scholari  militia, 
et  sub  certa  expectatione  tempestivi  beneficii  suae  familise 
adscripsisset,  frequenti  suggestione  tuapropositum  revocavit, 
et  sicut  publice  jactitasti,  me  illuso  in  spem  meam  alium 
introduxit.  Benedictus  autem  Deus,  qui  spem  mihi  abstulit, 
et  rem  contulit,  tuamque  conscientiam  cruciatu  poenitudinis 
affligere  postea  non  cessavit.     Nam  juxta  Ethicum, 

Exemplo  quodcumque  malo  committitur,  ipsi 
Displicet  auctori :  prima  est  haec  ultio,  quod  se 
Judice  nemo  nocens  absolvitur. 

Illud  autem  mihi  ad  votum  gratanteraccedit,  quodpublice 
scitur,  hoc  non  ex  culpa  raea,  sed  ex  tua  invidia  processisse, 
mihique  solatio  est  tuse  conscientise  cruciatus. 

Invidia  Siculi  non  invenere  tyranni 

Majus  tormentum. 

Poena  quidem  vehemens,  ac  multo  saevior  illis, 

Quas  et  Caeditius  gravis  invenit,  aut  Rhadamanthus 

Nocte  dieque  suum  gestare  in  pectore  testem. 

Invidia   est    qua   instigante    Cain   fratricidium    commisit: 

Joab  Amasam  interfecit  :  Saul  persecutus  est  David  :  Ju- 

daei  Christum  Pilato  tradiderunt :    filii  Jacob  Joseph  Is- 

maelitis  vendiderunt.    Nunquam  sane  invidisses  pauperi,  si 

qua  tibi  inesset  generis  mentisve  nobilitas :  quia  testimonio 

poetse, 

Livor,  iners  vitium,  mores  non  exit  in  altos, 
Utque  latens  ima  vipera  serpit  humo. 

Jam  non  reputabo  me  miserum,  cui  potest  alius  invidere. 
Vulgo  enim  dicitur :  quia  sola  miseria  caret  invidia.  Usque 
in  diem  mortis  non  judicabo  me  a  morsu  invidise  liberum 
et  immunem.  Nam  juxta  Ethicum,  ille  qui  monstra  domuit 
et  evasit, 

Comperit  invidiam  supremo  fine  domari. 

Certe,  si  inimicus  meus  maledixisset  aut  nocuisset  mihi,  sus- 

tinuissem  utique  :  sed  nunc 

Non  expectato  vulnus  ab  hoste  tuli. 

Ideoque  et  ipsum  impatientius  fero.     Nam  teste  Nasone, 

Leniter,  ex  merito  quicquid  patiare,  ferendum  est. 
Quse  venit  indigne,  poena,  dolenda  venit. 

111  ud  plurimum  adauxit  injuriam,  et  ignem  indignationis 
accendit,  quia  innocentiam  meam  tantse  majestati  reddidisti 
exosam,  quae  solo  nutu  meam  potest  damnare  et  opprimere 
parvitatem.  Legitur,  quod  Augustus  in  Pollionem  scripserat 
Fescenninos:  quumque  respondere  Augusto  Pollio  moncre- 
tur:  At  ego,  inquit  Pollio,  taceo,  non  est  leve  in  eum  scribere, 

qui  de  levi  potest  proscribere.     Longe  quseso  faciat  a  me 
dominus   arehiepiscopus  manum  suam,  nec  ejus  fortitudo 

me  terreat. 

A  Jove  percussus  non  leve  vulnus  habet. 
Ipse  suas  quamvis  vires  inhiberet  Achilles, 
Missa  graves  ictus  Pelias  hasta  dabat. 

Mole  quseso  magnitudinis  suee  me  non  premat.     Nam  satis 

sequanimiter  fero  dispendium,  quod  mihi  hostis  procuravit 

occultus. 

Flagrantior  sequo, 
Non  debet  dolor  esse  viri,  nec  vulnere  major. 

Adhuc  retineo  spei  magnse  solatium  : 

Nec  sic  mea  fata  premuntur, 
Ut  nequeam  relevare  caput :  sors  asqua  merentes 
Respicit. 

Super  omnia  desiderabilia  mea  erat  praecipuum,  ut  in  terra 
nativitatis  mese  aliquod  beneficium  obtinerem :  quia 

Nescio,  qua  natale  solum  dulcedine  cunctos 
Tangit,  et  immemores  non  sinit  esse  sui. 

Nunc  autem  culpis  meis  exigentibus,  vagus  et  profugus 
super  terram, 

Quo  me  cumque  rapit  tempestas  deferor  hospes. 

Verum    quia  innocentia  mea  per  malitiam   subversa   est, 

habeo  consolationem  in  Christo,  ut  sapientia  vincat  mali- 

tiam,   et    disponat  omnia  suaviter,  quse  graviter  sustinere 

compellor  sub  expectatione  misericordise  suae. 

Omne  solum  forti  patria  est,  ut  piscibus  aequor  ; 
Ut  volucri  vacuo  quicquid  in  orbe  patet. 

Si  me   fortuna   dejecisset   in   angiportum,    ut   ita   loquar, 
arctioris  angustiae,  non  timerem.     Poetae  namque  testimo- 

nio, 

Fortuna  miserrima  tuta  est : 
Nam  timor  eventus  deterioris  abest. 

Nunc  autem  de  paupertate  causari  non  possum : 

Pauper  enim  non  est,  cui  rerum  suppetit  usus. 
Quod  satis  est  cui  contingit,  nihil  amplius  optet. 
Si  ventri  bene,  si  lateri  est,  pedibusque  tuis,  nil 
Divitias  poterunt  regales  addere  majus. 

Eccc,  qui  in  domibus  regum  sunt  mollibus  vestiuntur.  Ego 
tamen  nec  sanioribus  cibis,  ncc  indumentis  ornatioribus 
uterer,  si  in  regum  palatiis  habitarcm. 

Sit  mihi,  quod  nunc  est,  etiam  minus  :  ut  mihi  vivam, 
Quod  superest  sevi,  si  quid  superest  mihi  vitas. 
Nam  neque  divitibus  contingunt  gaudia  solis, 
Nec  vixit  male,  qui  natus  moriensque  fefellit. 

Nihil  prorsus  habeo  prcetcr  patrimonium  meum,  illudquc 

totum  largior  et  distribuo  in  parentes  :  avarior  forte  futurus, 

aut  largior,  si  fortuna  clementior  arrideret.     Arridebit  equi- 

dem  Domino  dante,  et  in  caput  tuum  ignominiose  refunde- 

tur,  quod  curialis  scholaram,  versutus  simplicem  supplan- 

tasti.     Jamque  tibi  debitse  ultionis  vicissitudinem    repen- 

dissem,  sed  pro  minimo  mihi  est,  licet  magnus  sis  in  oculis 

tuis,  adversus  vilem  et  abjectum  expetere  ultionem. 

Quippe  minuti 
Semper  et  infirmi  est  animi,  exiguique  voluptas 
Ultio. 

Mihi  sufficit  ad  vindictam  quod  processu  temporis  in  me 

promovendo  misericordia  Altissimi 

videas,  intabescasque  videndo. 
Mc  quidcm  non  procurante  in  promptu  est  subvcrsio  tua, 
quia  tcstimonio  poetse, 

Omnia  sunt  hominum  tenui  pendentia  filo, 

Et  subito  casu,  quac  valuere,  ruunt. 
Tu  quoque  fac  timeas,  et  quae  tibi  grata  videntur, 

Dum  loqueris,  fieri  tristia  posse  puta. 

Putas  te  mihi  exitialiter  nocuisse,  quia  usus  consilio 
Jannes  et  Mambres,  atque  consilio  Achitophel,  quorum 
adhuc  hasredes  omnes  fere  curias  obsederunt,  a  me  dominum, 
amicum  et  proximum  elongasti.  Recolo  quantas  insidias 
rcmulorum  in  palatio  rcgis  Siculi  Willelmi  secundi  quando- 
que  expertus  sum  :  qui  quum  multipliciter  mc  a  regis  latere 
studuissent,  et  non  possent  amovere,  prius  ad  unum  epis- 
copatum  ct  alterum,  demum  ad  Neapolitanam  metropolim 
postulari,  et  solemniter  eligi  me  fecerunt.     Ego  autem  ad 

hoc  nullo  potui  fraudis  artificio  inclinari :  sciebam  enim, 
quod  ad  hoc  et  circa  hoc  tota  eorum  versutia  versabatur,  ut 
ab  aulica  conversatione  remotum  aperta  persecutione  obrue- 
rent.  Tu  e  contrario  post  unam  et  alteram  praabendam, 
quibus  me  fraudulenter  emunxeras,  mihi  in  prsepositura 
etiam  supplantasti.  Porro  terribilis  in  judiciis  Deus  inter 
me  et  Siculos  proditores  terribiliter  judicavit.  Ipse  parcat 
tibi,  ego  enim  nullam  de  te  expecto  ultionem. 


EPISTOLA  LXXIII. — ad  tres  episcopos  angli^e. 

Argumentum. — R.  Archiepiscopus  Cantuariensis  hortatur  episcopos 
ad  tollendum  e  medio  abusum,  qui  in  Anglia  invaluerat,  ut  sci- 
licet  interfectores  ssecularium  capitali  pcena,  clericorum  vero  ct 
episcoporum  tantum  excommunicationis  pcena  plecterentur. 

Ricardus  Dei  gratia  Cantuar.  archiepiscopus  totius  Anglice 
primas,  et  apostolicce  sedis  legatus  venerabilibus  et  dilectis 
in  Christo  fratribus  R.  Wintoniensi,  G.  Eliensi,  Jo.  Norwi- 
censi  episcopis,  salutem  et  salubre  consilium. 

In  ecclesia  Anglicana  damnosa  omnibus,  et  omnino 
damnanda  consuetudo  invaluit,  quse  nisi  per  industriam 
vestram  fuerit  omnino  sublata  de  medio,  in  enorme  totius 
Cleri  dispendium  vehementer  excrescet.  Si  Judseus  aut 
laicorum  vilissimus  occiditur,  statim  supplicio  mortis  ad- 
dicitur  interfector :  si  quis  vero  sacerdotem  vel  clericum 
minoris  aut  majoris  status  occiderit,  ecclesia  sola  excom- 
municatione  contenta,  aut,  ut  verius  loquar,  contempta, 
materialis  opem  gladii  non  requiret.  Scitis  quidem,  quod 
a  Domino  dictum  est  Moysi :  maleficos  non  patieris  vivere. 
Et  apostolo  teste,  princeps  gladium  habet  ad  vindictam 
malefactorum,  laudem  vero  bonorum.  Sed  et  Dominus 
dicit :  qui  vos  tangit,  me  tangit.  Et  per  prophetiam : 
Nolite,  inquit,  tangere  Christos  meos.  Ubi  igitur  posset 
maleficium  immanius  et  execrabilius  inveniri,  quam  grassari 

rf 

in    Christos    Domini,    et   in  populum  acquisitionis  libera 
impunitatis  audacia  gladium  exercere  ?  Accepta  mihi  esset 
sententia  excommunicationis  in  talibus,  si  timorem  homicidis 
incuteret.     Sed  culpis  nostris  exigentibus  gladius  Petri  ru- 
bigine  obductus  est,  et  quia  non  potest  incidere,  datus  est  in 
contemptum.   Si  capra,  si  ovicula  furto  sublata  sit  vel  occisa, 
in  hujus  rei  auctorem,  si  lateat,  sententia  excommunicationis 
emittitur  :  convictus  vero  aut  confessus  furcarum  patibulo 
deputatur.      Porro   clerici  vel  episcopi  occisores  Romam 
mittuntur,  euntesque  in  deliciis  cum  plenitudine  Apostolicae 
gratiae,  et  majore  delinquendi  audacia  revertuntur.  Talium 
vindictam  excessuum  dominus  rex  sibi  vendicat,   sed  nos 
eam  nobis  damnabiliter  reservamus,  atque  liberam  praebentes 
impunitatis   materiam,  in  fauces  nostras  laicorum  gladios 
provocamus.    Ignominiosum  est,  quod  pro  capra  vel  ovicula 
gravior,  pro  sacerdote  occiso  pcenaremissior  irrogatur.    Sed 
his  et  deterioribus  digni  sumus,  qui  jurisdictionem  alienam, 
et  nobis  omninoindebitam  ambitione  temeraria  usurpamus. 
Nam  et  in  corpore  decretorum,  et  in  epistola  ad  Romanos 
haec  verba  nos  legisse  meminimus.     Sunt  qusedam  enormia 
flagitia,  quse  potius  per  mundi  judices,  quam  per  rectores 
et  judices  ecclesiarum  judicantur.     Sicut  est,  quum  quis 
interficit  Pontificem   apostolicum,  presbyterum,  sive  diaco- 
num,  hujus  modi  reos  reges  et  principes  mundi  damnant. 
Omnis   equidem  justitia  ideo  exercetur,  ut  debita  quiete 
gaudeat  innocentia,  et  malignantium  temeritas  refrenetur. 
Verumtamen  in  hac  jurisdictione  maledicta,  quam  ambitiose 
et  superbe   pnesumimus,  Deum  ofFendimus,  et  dominum 
regem,   viamque  in  clericos  malignandi  tutissimam  laicis 
aperimus.     Nuper   apud  Wintoniam    sacerdos   litteraturae 
commendabilis  et  conversationis  honestae  malitiose  occisus 
est  a  Willelmo  Frechet,  et  uxore  ejus,  nec  illi  maleficium 
diffitentur.     Prompti  sunt  ergo  curiam    adire  Romanam : 
nam  confidit  in  ea  cor  viri  sui,  atque  in  specie  et  pulchritu- 
dine  sua  intendit  prospere  procedere,  et  de  lenocinio  uxoris 
in    via   praeter   absolutionis    beneficium  fructus    uberioris 

manipulos  reportare.  Vos  ergo,  dilectissimi  fratres,  huic 
publicse  pesti,  dum  in  suo  cursu  est,  maturiore  consilio 
studeatis  occurrere  :  nam  si  liberius  aliquantulum  et 
licentius  evaserit,  periculum  quod  inter  pauperes  nunc 
versatur  nostris  in  proximo  cervicibus  imminebit.  Eccle- 
siajurisdictionem  suam  prius  exerceat :  et  si  illa  non  suffi- 
cit,  ejus  imperfectum  suppleat  gladius  saecularis.  Hujus  rei 
auctoritas  e  synodo  Urbani  papse,  et  decreto  Gregorii,  ex 
epistola  Nicolai  ad  episcopos  Galliarum,  ex  concilio  etiam 
Martini  papse,  et  ex  concilio  Carthagin.  III,  et  ex  multis 
sanctorum  patrum  institutionibus  emanavit.  Nec  dicatur, 
quod  aliquis  puniatur  propter  hoc  bis  in  idipsum  :  nec 
enim  iteratum  videtur,  quod  ab  uno  incipitur,  et  ab  altero 
consummatur.  Duo  sunt  gladii,  qui  mutuum  a  se  mendi- 
cant  auxilium,  atque  ad  invicem  sibi  vires  impartiuntur 
alternas,  sacerdotium  regibus,  et  sacerdotibus  regnum. 
Ideoque  si  ab  altero  suppletur  alterius  insufficientia, 
non  videtur  duplex  contritio,  aut  punitio  combinata. 
Nam  et  illi,  qui  ad  mortis  patibulum  sunt  damnandi, 
juxta  Moguntinense  concilium,  antequam  ad  tormenta 
ducantur,  per  cordis  contritionem  et  poenitentiam  spiri- 
tualiter  puniuntur,  nec  duplicitatem  contritionis  inducit, 
sed  quaedam  prseparatio  est  ad  mortem  poenitentia  et  satis- 
factio  quae  pra^cedit.  Reddentes  igitur  Deo,  quse  Dei  sunt, 
et  Caesari,  quae  sunt  Caesaris,  juxta  petitionem  domini 
regis,  ei  tantorum  vindictam  excessuum  relinquamus  :  reis 
autemin  mortis  articulo  constitutis,  quia  sententiam  lati  ca- 
nonis  incurrerunt,  si  absolutionem  postulaverint,  et  in  hoc, 
et  in  aliis,  quantum  possumus,  sine  scandalo  et  periculo 
ecclesias,  humanitatis  consiiium  misericorditer  impendamus. 
Publice  namque  interest,  ut  materiali  gladio  cohibeantur, 
qui  nec  Deum  timent,  nec  deferunt  ecclesise,  nec  censuram 
canonum  reverentur.    Bene  valete. 

EPISTOLA  LXXIV.— ad  g.  archidiaconum. 

Argumentum. — Archidiacono  saudet,  ut  Guidonem  hospitem  suum  in 
crimen  adulterii  relapsum,  ac  proinde  incorrigibilem,  non  secundo 
puniat,  sed  patrem  ejus,  qui  eum  ab  ineunte  aetate  ad  lusum  aleaj, 
omnium  malorum  seminarium,  assuefecerit. 

Dilecto  amico  suo  G.  Archidiac.  P.   Blesen.   Bathon.   archid. 
salutem,  et  continuos  ad  vota  successus. 

Preces  vobis  affectuosas  porrigerem  pro  Guidone  hospite 
meo,  sed  nec  precandi  affectum  invenio,  nec  preces  oblatse 
merentur  effectum.  Non  excuso  apud  vos  hominem,  qui 
enormi  dehonestatione  vitse  publice  se  accusat,  nam  ut  verbo 
Nasonis  utar, 

Non  est  confessi  causa  tuenda  rei. 

Sperabam,  quod  esset  ex  vestrae  novissimse  animad- 
versionis  flagello  correctior,  et  quod  ei  vexatio  dedisset 
intellectum  :  sed  et  nunc  reversus  est  ad  vomitum ;  et 
pcenaa,  quam  passus  est,  immemor,  adulteram  quam  abjece- 
rat  ad  extraordinarios  revocavit  amplexus. 

Saucius  evitat,  dicit  poeta,  pugnas  gladiator,  et  idem 

Immemor  antiqui  vulneris  arma  capit. 
Qui  post  naufragium  modo  stagna  lacusque  timebat, 

iEquore  as  iterum  remige  tentat  aquas. 

Pcnitus  despero  de  correctione  illius,  qui  forte  emendabilior 
erit,  si  usque  ad  satietatem  suo  arbitrio  relinquatur. 

Curando  fieri  qua;dam  majora  videmus 

Vulnera,  quoc  melius  non  tetigisse  fuit. 
Vulneris  hoc  genus  est,  quod  quum  sanabile  non  sit, 

Non  contrectari  tutius  esse  puto. 

Videtur  autem  mihi  patcr  ejus  longe  damnabilior  in  hac 
parte :  nam  quum  filium  suum  in  pueritia  sua  sanctis  ct 
honestis  moribus  informare  dcbuerit,  ingenium  illius  exerci- 
tavit  in  alea,  variaque  lenociniorum  turpitudine  depravavit. 
Tunc  equidem  erudiendus  crat,  ct  ad  omnem  formam  sus- 
cipiendam  idoneus,  tanquam 

Udum  et  molle  lufcum  nunc  nunc  properandus,  et  acri 
Fingendus  sine  fine  rota  :  nam 
Fingit  equum  tenera  docilem  cervice  magister, 
Ire  viam  qua  monstrat  eques. 

Qui  si  in  setatem  venae  durioris  evaserit,  ad  mollitiem  am- 
bulatorii  gressus  non  poterit  erudiri.  Morum  siquidem 
qualitas  trahitur  a  convictu:  et  qui  picem  tangit,  inquina- 
bitur  ab  ea:  corrumpuntque  prava  consortia  bonos  mores> 
teste  Satyrico, 

Velocius  et  citius  nos 

Corrumpunt  vitiorum  exempla  domestica,  magnis 

Quum  subeant  animos  auctoribus. 

Quid  faciet  filius,  nisi  quod  viderit  patrem  facientem  ? 

Si  damnosa  senem  juvat  alea,  ludit  et  hasres 
Bullatus,  parvoque  eadem  movet  arma  fritillo. 

Juvenem  vitiosum  esse  non  miror,  cujus  pueritiam  pater 
alese  dedicavit.  Alea  siquidem  mendacii,  perjurii,  furti,  sa- 
crilegii  mater  est.  Ideo  filium  instruens,  fuge  aleam,  dicit 
Cato.  Ludum  tesserarum  et  aleee  legitur  Attalus  Asiaticus 
invenisse,  quem  longe  melius  est  ignorare,  quam  scire. 
Chilon  Lacedaemonius  causa  ineundae  societatis  et  amicitise 
missus  ad  Corinthum  duces  et  seniores  populi  ludentes  inve- 
nit  in  alea.  Infecto  itaque  negotio  rediit,  dicens  gloriam  Spar- 
tanorum,  quorum  virtus  noviter  constructo  Byzantio  clares- 
cebat,  non  esse  hac  infamia  maculandam,  ut  dicerentur 
societatem  cum  aleatoribus  contraxisse.  Regi  quoque 
Demetrio  a  rege  Parthorum  tali  aurei  dati  sunt,  ut  notaretur 
in  eo  levitas  puerilis,  qui  in  majestate  regali  levibus  inten- 
debat.  Quia  igitur  filius  in  patre  corruptus  est,  corripien- 
dus  est  et  in  patre,  ut  poena  patris  doceat  filium  a  turpibus 
abstinere.  Scriptum  est,  quia  mulctato  pestilente  sapiens 
sapientior  erit,  lavabitque  justus  manus  suas  in  sanguine 
peccatoris.  Frequenter  evenit  ut  uni  membro  per  aliud 
medeamur.  Dolent  aures,  et  scyphse  humeris  apponuntur  : 
delictum  cordis  fletus  oculi  purgat.  Peccavit  manus,  et 
pectus  contunditur.     Deliquerunt  genitalia,  et  dorsum  po- 

nitur  ad  flagella.  Sane  pater  sententiam  suspensionis,  et 
excommunicationis  vinculum  non  veretur.  Hsec  omnia 
verbalia  qusedam  sunt  nec  desistet  a  turpitudine  inolita, 
nisi  bursse  dispendio  compescatur.  Certissimam  illius 
emendationem  vobis  promitto  in  ablatione  pecunia?.  Sen- 
sibilis  est  illa  sententia,  non  verbalis,  ideoque  plus  doloris 
incutit  et  timoris.     Nam  juxta  cthicum, 

Ploratnr  lachrymis  amissa  pecunia  veris. 

Non  cohibent  sacra  verba  manum,  majore  tumultu 

Planguntur  nummi,  quam  funera. 

Duos  igitur  in  uno  lucrifacite  :  atque  dispendio  patris  filium 
ad  honestatis  compendium  revocantes  in  dolore  patris  va- 
gam  et  effrenem  filii  petulantiam  cohibetc.  Filium  enim 
iilius  hac  vice  corrigere  nihil  aliud  esset,  quam  stimulare 
insanum,  quam  oleum  adhibere  camino,  et  ventis  incendia 
excitare. 


EPISTOLA  LXXV. — ad  rogerium  decanum. 

Ahuumentum. — Suadet  Rogerio  decano,  ut  quoniam  dura  quaedam  regi 
denuncianda  haberet,  tempus  opportunum  expectet,  quum  placatioris 
erit  animi.  Deinde  addit  consecrationem  electionis  Lincolniensis  a  papa 
in  triennium  prorogatam. 

Pelrus  Blesens.  Buthon.  urchidiuc.  Rogerio  decano  sulutem,  ct 

sulubre  consilium. 

Nullus  magister  fidelior,  aut  efricacior  est,  quam  qui 
probavit  per  experientiam,  quod  impertitur  aliis  per  doctri- 
nam.  Nuper  ad  dominum  regem  missus,  ut  Cantuariensis 
ecclcsiaB  negotia  procurarem,  morc  solito  leetabundus  accessi. 
Verumtamen  legcns  et  intelligens  in  ipsius  facie  turbationem 
animi  sui,  statim  supprcssi  labia,  linguamque  cohibui,  veri- 
tus,  ne  si  loquerer,  ejus  vehcmentius  irritaretur  iracundia, 
quam  mihi  fidelis  interpres  animi  facies  nunciabat.  Nego- 
tiuni  itaque  distuli,  donec  faveret  hora  felicior,  ct  vultus 
serenior  arrideret.     Offensum  cnim  principem  super  gcrcn- 

dis  negotiis  convenire,  nihil  aliud  censeo,  quam  explicare 
retia  in  capturam  sequore  procelloso.  Se  quippe  et  retia  sua 
perdere  properat,  qui  tempestati  se  ingerit,  atque  tranquil- 
liorem  maris  faciem  non  expectat.  Scio,  quia  missus  es,  ut 
domino  regi  dura  denuncies :  unde  et  in  hoc  verbo  te  habere 
cautius  oportet.  Nam  et  ea  quse  per  se  grata  sunt,  quando- 
que  ex  inconsulta  relatione  displicent,  et  dura  eo  quandoque 
artificio  referuntur,  ut  placeant.  Illud  caveas,  ne  accedas 
ad  dominum  regem  negotium  tuum  propositurus,  donec  per 
me,  vel  per  alium,  qui  mores  ejus  noverit,  introitus  prseten- 
tetur.  Agnus  enim  est,  dum  placati  est  animi :  leo  vero, 
aut  leone  truculentior  est,  dum  vehementius  excandescit. 
Non  est  ludus,  illius  indignationem  incurrere,  in  cujus  manu 
honor  est  et  confusio,  hsereditas  et  exilium,  vita  et  mors. 
Teste  Salomone,  indignatio  regis,  nuntius  est  mortis.  Aris- 
toteles  Callisthenem  auditorem  suum  ad  Alexandrum  mit- 
tens,  hortatus  est,  ut  cum  eo  aut  nunquam,  aut  jucundis- 
sime  loqueretur,  quo  apud  regias  aures,  vel  silentio  esset  fcu- 
tior  vel  sermone  acceptior.  At  ille,  dum  Alexandrum  Persica 
salutatione  exultantem  objurgat,  dum  vitam  ejus  corripit  et 
componit,  vita  privatus  est.  Scio,  quid  afferas,  atque  ex 
parte  maxima  injunctum  tibi  jam  explevi  negotium  :  ideo 
circumspectius  tibi  cave,  ne  ex  importuno  accessu,  aut 
ex  inconsulto  sermone  res  quse  ex  voto  procedit,  in  periculum 
incidat,  aut  defectum.  Totum  siquidem  negotium  brevi- 
bus  verbis  poteris  intervertere,  quod  instanti  vigilantia,  et 
propensiore  cautela  studui  promovere.  Scis,  quia  Lincol- 
niensis  episcopatus,  pro  quo  specialiter  missi  sumus,  quin- 
decim  annis,  aut  amplius,  jam  vacavit :  dominusque  Can- 
tuariensis  recepit  a  summo  pontifice  in  mandatis,  ut  com- 
pellat  electum  consecrationis  munus  et  ofncium  Episcopale 
suscipere,  aut  ibi  alium,  omni  occasione  et  appellatione 
remota,  non  differat  ordinare.  Res  autem  in  contrarium 
versa  est:  nunc  enim  de  novo  conserationem  electi  distulit 
in  triennium  Romana  ecclesia.  Ideoque  temerarium  esset 
vos  rigore   uti,   quem  evacuat  dispensatio  aliena.     Porro 

quicquid  differat  Romanus  pontifex,  certissime  teneo,  quod 
intensum  domini  regis  desideriuni  est,  fixumque  proposi- 
tum,  quod  infra  quatuor  menscs  ecclesia  Lincolniensis 
episcopum  habeat  consecratum :  jamque  hoc  ejus  desiderium 
desiderabilis  consummasset  effectus,  nisi  illi  commune  po- 
puli  commodum  impedissent,  de  quorum  manibus  populi 
perditio  exactius  requiretur.  Queedam,  quibus  instructior 
eris,  habeo  tibi  prsesentialiter  aperire,  quae  non  committerem 
nuntio,  vel  scripturse.     Vale. 

EPISTOLA   LXXVI. — ad  m.  petrum  blesensem. 

Argumentum. — Serio  et  erudite  monet  socium  suum,  qui  totam  pene 
actatem  in  juris  civilis,  poeticarumqe  fabularum  studio  consumpserat, 
et  adhuc  pangendis  canendisque  amatoriis  vejsibus,  vacabat,  tandem 
se  ad  Theologia)  studium  applicet,  et  curandae  animae  saluti  impen- 
sius  incumbat. 

Carissimo  socio  suo  mayistro  Petro   Blessensi  P.  Blesensis 
Bathoniensis  archidiac.  salutem  in  auctore  salutis. 

S^epe  scriptis,  ssepe  viva  voce  te  monui  et  rogavi,  quate- 
nus  a  ludicris  et  scurrilibus  abstineres :  et,  ut  verbo  apos- 
toli  utar,  non  subterfugi,  quominus  tibi  annunciarem  con- 
silium  Domini.     Et  quia  locum  apud  te  prsemissa  correctio 
non  invenit,  juxta  consilium  Pauli,  mihi  eadem  scribcre 
non   est   pigrum.      Testimonio    sane   cujusdam   sapientis, 
nunquam  nimis  dicitur  quod  nunquam  satis  dicitur.     Etsi 
varia3  occupationes  liberam  mihi  scribendi  invideant  facul- 
tatem :  zelo   tamen   caritatis   accensus,    paginam   repentae 
correctionis    arripiam.     Zelus    Phinees    coeuntes   occidit. 
Moyses   zelo  ductus  idololatras,   Samuel  regem  Amalech, 
Elias  quinquagenarios,  Judseum  sacrificantem   Matathias, 
Petrus  Ananiam  et  Saphiram  interfecit :   Zelus  domini  de 
templo  vendentes  et  ementes  ejecit.     Zelus,  inquit,  domus 
tuae  comedit  me.     Vse  mihi,  quia  tacui,  quia  tanto  tempore 
obmutui,  ct  silui  a  bonis.     Vereor,  ne  sanguis  fratris  clamet 

ad  Dominum  dc  tcrra  contra  me.  Fratrem  voco,  quem 
mecum  filium  Christi  fecit  divinse  regenerationis  adoptio. 
Verbum  prophetse  est :  maledictus  est,  qui  prohibet  gladium 
suum  a  sanguine,  id  est,  verbum  exhortationis  a  mortifica- 
tione  peccati.  Gladius  enim  sub  lingua  corripientis :  mel 
vero  et  lac  sub  lingua  meretricia  blandientis.  Non  parco 
tibi,  ut  mihi  et  tibi  parcat  Deus.  Rex  Achab  pepercerat 
regi  Benadab,  sicut  in  tertio  regum  libro  legis,  et  locutus 
est  ei  Dominus  per  Michseam  dicens:  quia  dimisisti  virum 
dignum  morte  de  manu  tua,  erit  anima  tuapro  anima  illius. 
Quia  Saul  pepercit  regi  Amalech,  ab  eo  translatum  est 
regnum  ejus.  Doleo,  quia  me  loqui  oportet  debito  et 
solito  duriora  ;  unde  et  verba  mea  dolore  sunt  plena.  Te 
quidem  in  summos  eminentise  titulos  scientia  scholaris  ex- 
tulerat :  quumque  debuisses  aliis  esse  virtutum  forma  et  spe- 
cuium  honestatis,  per  scurriles  nugas  et  fabulosa  commenta 
gentilium  factus  es  mullis  laqueus  in  ruinam.  Quid  tibi  ad 
vanitates  et  insanias  falsas?  quid  tibi  ad  deorum  gentilium 
fabulosos  amores,  qui  debueras  esse  organum  veritatis  ?  O 
bone  Jesu,  O  vera  veritas,  quomodo  diminutEe  sunt  verita- 
tes  a  filiis  hominum  ?  Domine,  principium  verborum  tuo- 
rum  veritas :  in  circuitu  tuo  veritas :  et  omnia  mandata 
tua  veritas.  Et  quse  insania  est  de  Hercule  et  Jove  canere 
fabulosa :  et  a  Deo,  qui  est  via,  veritas  et  vita,  recedere  ? 
Narraverunt,  inquit,  mihi  iniqui  fabulationes,  sed  non  ut 
lex  tua.  Lex  enim  tua,  Domine,  lex  immaculata,  conver- 
tens  animas :  ideo  animas  convertens,  quia  eas  supplant&ri 
non  permittit.  Scriptum  est  enim  de  justo  :  lex  Dei  in 
corde  ipsius,  et  non  supplantantur  gressus  ejus.  Posuerunt, 
inquit,  peccatores  laqueum  mihi,  et  de  mandatis  tuis  non  er- 
ravi.  Quomodo  non  errasti?  quia  hsereditate  acquisivi  tes- 
timonia  tua,  ut  non  peccem  tibi.  Me  expectaverunt,  in- 
quit,  peccatores ;  ut  perderent  me,  sed  non  praevaluerunt, 
quia  testimonia  tua  intellexi.  Iri  fabulis  paganorum,  in 
philosophorum  studiis,  tandem  in  jure  civili  dies  tuos  usque 
in  senium  expendisti,  et  contra  omnium  te  diligentium  vo~ 

luntatem  sacram  Theologiae  paginam  damnabiliter  horruisti. 
Audi  prophetam :  respexisti  ad  majus,  et  ecce  factum  est 
minus  :  intulisti  laborem  tuum,  et  dixisti :  ecce  de  labore 
meo,  et  ego  exsufflavi  illud,  dicit  Dominus  exercituum. 
Jam  canis  respersus  es,  et  adhuc  puerilibus  te  impendis. 
Sapientia  clamitat  in  plateis,  usquequo  parvuli  diligitis  in- 
fantiam,  etstulti,  ea  quas  sibi  noxiasunt,  amplectuntur?  Ve- 
reor,  ne  te  verbum  illud  sapientis  respiciat :  comederunt 
alieni  robur  ejus,  et  nescivit :  sed  et  cani  effusi  sunt  in  eo, 
et  ignoravit :  qui  de  Domino  sentire  in  bonitate  debueras, 
et  in  Scripturis  vitalibus  degustare  gloriam  rnagnificentiae 
suavitatis  ejus,  amatoria  scribis,  ct  adinventionibus  profanis 
et  in  te,  et  in  aliis  passiones  desiderii  suscitans,  indigna- 
tionem  provocas  creatoris.  Turpitudinem  tuam  publicas, 
ut  et  sanguis  sanguinem  tangat,  et  qui  in  sordibus  est,  plus 
sordescat.  Peccatum  suum,  dicit  propheta,  sicut  Sodomse 
prsedicaverunt.  Sed  ex  adverso  clamat  sermo  propheticus, 
ne  ascendatis  in  Bethaven,  aut  in  Galgala,  id  est,  ne  vestram 
ignominiam  publice  prsedicetis.  Insani  capitis  est,  amores 
illicitos  canere,  et  se  corruptorem  virginum  jactitare.  Audi 
quid  dicat  Job :  pepigi  fcedus  cum  oculis  meis,  ut  ne  qui- 
dem  cogitarem  de  virgine.  Verbum  sapientis  est:  tur- 
pia  ne  dixeris :  paulatim  enim  pudor  per  verba  dilabitur. 
Turpitudo  etiam,  inquit  apostolus,  nec  nominetur  in  vobis. 
Ipse  vero  de  scurrilibus  et  curiosis  hominibus  loquens,  in 
secunda  ad  Thessalonicenses :  Denunciamus,  inquit,  vobis 
fratres,  et  per  Jesum  filium  Dei  prsecipimus,  ut  non  com- 
municetis  eis.  Quse  utilitas  tibi  quseso  est,  verba  proferrc 
in  ventum,  talentumque  scientiae  tibi  commissum  a  Domino 
figmentis  impendere  fabulosis  ?  talentum  suum  repetet  cum 
usuris.  Homo  austcrus  est.  Metit,  ubi  non  seminavit. 
Thesaurum  siquidem,  quem  habes,  in  vase  fictili  hactcnus 
quasi  sub  eventu  aleae  posuisti.  Vide,  si  tangit  te  sermo 
ille  Domini  per  prophetam  :  argentum  tuum  versum  cst  in 
scoriam  :  et  ibidem :  dedi  eis  aurum  et  argentum  mcum  : 
ipsi  vero  de  auro  et  argento  meo  operati  sunt  Baal.      Quid 

tibi  ad  Jovem,  et  ad  Herculem?  contra  legis  prohibitionem 
nemus  idololatrise  juxta  altare  Domini  plantare  prsesumis. 
Heu,  heu,  princeps  hujus  mundi  ejectus  fuerat  foras,  et  nos 
eum  reducimus  syrenum  cantibus,  et  rhythmorum  delira- 
mentis.  Te  introducente  venerunt  gentes  in  hsereditatem 
Domini.  Ingressee  sunt  gentes,  id  est,  gentilium  mores  in 
sanctuarium  Dei,  de  quibus  prseceperat,  ne  intrarent  in 
ecclesiam  suam.  Ego  quidem  nugis,  et  cantibus  venereis, 
quandoque  operam  dedi,  sed  per  gratiam  ejus,  qui  me  se- 
gregavit  ab  utero  matris  mese,  rejeci  haec  omnia  a  primo 
limine  juventutis.  Dracones  Pharaonis  devoravit  in  me 
draco  Moysi,  dum  suavitatis  Theologicae  lepor  evacuavit 
scientiam  vanitatis.  Ipsa  est  aqua  Jerichontina,  cujus  ste- 
rilitatem  Elisseus  salis  appositione  sanavit:  et  egressus  ad 
fontes  ait,  non  erit  in  eis  ultra  mors,  neque  sterilitas.  Sa- 
pientia,  quse  desursum  est,  teste  Jacobo,  primum  quidem 
pudica  est,  deinde  pacifica.  Repudiatis  ergo  adulterinis  am- 
plexibus  mundanae  scientise,  tu  qui  major  es  mundo,  stu- 
dium  scientise  salutaris  amplectere,  eamque  studeas  virgi- 
nem  castam  exhibere  Christo.  Hanc  sibi  in  sponsam  et 
amicam  eligeret  sapiens,  qui  dicebat :  Hanc  exquisivi  a 
juventute  mea :  hanc  mihi  assumpsi  in  sponsam,  et  amator 
factus  sum  formae  illius.  Sane  praecepit  Dominus  in  lege 
Moysi  populo  Israel,  ne  quis  de  genere  Canaan  sibi  ducat 
uxorem  :  praeterea  dicebat  mater  Jacob  :  tsedet  me  vivere 
propter  filias  Heth.  Si  acceperit  filius  meus  uxorem  de 
stirpe  Canaan,  nolo  vivere.  Ego,  etsi  non  materna,  fraterna 
saltem  dico  affectione,  quia  taedet  animam  meam  vitae  mese, 
nisi  tempestivius  ab  ista  destiteris  vanitate.  Porro  omnia, 
quse  scribis,  mirabiii  artificio,  et  exquisitissima  sententiarum 
verborumque  venustate  componis.  Sed  damnat  apostolus 
ea,  quse  sunt  rationem  quidem  habentia  sapientise  secun- 
dum  doctrinas  hominum,  sed  non  sedificant  ad  salutem. 
Illud  nobile  ingenium  fratris  mei  magistri  Willelmi,  quan- 
doque  in  scribendis  comcediis  et  tragcediis  quadam  occupa- 
tione  servili  degenerans  salutaribus  monitis  ab  illa  peremp- 

toria  vanitate  retraxi  :  qui  in  brevi  praeeminens  in  exercitio 
doctrinae  coelestis  fructuosa  prsedicationis  instantia  perditi 
jacturam  temporis  plenissime  restauravit.     Recedant  itaque 
vetera  de  ore  tuo,  quia  Deus  scientiarum  Dominus  est,  et 
ipsi   praeparantur   cogitationes.       Ipse    novit   cogitationes 
tuas,  quoniam  vanae  sunt.      Illi,  quorum  janitor  esse  con- 
tendis,  quum  cognovissent  Deum,  non  sicut  Dominum  glori- 
ficaverunt,  sed  evanuerunt  in  cogitationibus  suis,  et  obscu- 
ratum  est  insipiens  cor  eorum.     Dicentes  enim  se  esse  sa- 
pientes,  stulti  facti  sunt.      Porro  sapientia  Dei  justificata  est 
a  filiis  suis  reprobantibus  sapientiam  hujus  mundi.     Filii 
autem  hujus  saxuli  prudentiores  sunt  filiis  lucis  in  genera- 
tione  sua,  reputantes  stultitiam  prudentiam  proedicationis, 
per   quam   Deus   disposuit   salvos   facere   credentes.     Sa- 
pientiam    hujus    mundi,    quse   inimica  est   Deo,    et   mors 
animarum,    cum    sapientia   Dei    simul   habere   non  pote- 
ris.       Duabus    viis   ingredi,    aut   duobus   dominis   servire 
non    potes :    pallium    quidem    breve    est ;    duos   operire 
non   potest.      Usquequo  igitur   claudicas  in  duas   partes  ? 
Unum  precor,  ut  sicut   exhibuisti    cor   et  linguam    tuam 
servire  immunditise,  et  iniquitati  ad  iniquitatem,  ita  ct  nunc 
eadem  membra  exhibeas  servire  justitise  in  sanctificationem. 
Hora  tibi  jam  sexta  est :   quare  stas  tota  die  otiosus,  quum 
ad  operandum  Dominus  te  invitet  ?  Verbum  sapientis  est : 
Quicquid  potest  manus  tua,  instanter  operare :  quia  neque 
ratio,  neque  scientia,  neque  consilium  apud  inferos,  quo  tu 
properas.     Erit  in  proximo  sabbatum,  quando  non  erit  tibi 
licitum  colligere  gomor,   aut  alias  operari.     In   studio  et 
labore  perdito,  subtiliter  quidem,  sed  inutiliter  te  exerces. 
Utinam  Dei  obsequio  impendisses,  quod  in  capturam  hu- 
mani  favoris  et  gratise  laborasti.      Paulus   se  nihil  scire 
arbitratus   praeter  Jesum  Christum,  et   hunc   crucifixum, 
dicebat :  sive  mente  excedimus,  Deo  :  sive   sobrii   sumus, 
vobis.     Omne  studium  suum  Deo  attribuit :  in  cjus  obse- 
quium  omnem  intellcctum  suum  captivare  non  desiit.     Et 
tu  quidem  vcnerandc  magistcr  pnc  omnibus  cosetancis  tuis 

sseculari  scientia  hactenus  floruisti  :  sed  hodie  et  in  prover- 
bium  populi,  et  in  opprobrium  tuum  versus  est  sermo  pro- 
phetae,  qui  dicit :  ante  messem  totus  effloruit,  et  inutiles 
grossos  immatura  perfectio  germinabit.  Sane  non  solum 
arbor,  quse  malos  fructus  facit,  sed  illa  quoque  quse  bonos 
fructus  non  facit  sententiam  excisionis  expectat  r  tibi  ergo 
tanquam  inutili  arbori  imminent  securis  et  ignis.  Sed  si  te 
transplantaveris  super  aquas  refectionis,  id  est,  studium 
sacrse  lectionis,  florebis  in  atriis  domus  Domini,  fructumque 
facies  desiderabilem  et  manentem.  Beatus  vir,  dicit  qui- 
dam,  qui  in  lege  Domini  meditatur  die,  ac  nocte :  fructum 
suum  dabit  in  tempore  suo.  Fructus  autem  spirituales, 
teste  apostolo,  sunt :  caritas,  pax,  patientia,  longanimitas, 
etc.  Et  quem  nunc  habes  fructum  in  his,  in  quibus  nunc 
erubesceres  et  doleres,  si  Theologicse  suavitatis  delicias 
degustares  ?  Exi,  queeso,  de  fceditate  porcorum,  ut  pascaris 
in  deliciis  domus  Dei :  mensa  enim  sacrse  scripturse  contra 
omnes  spirituales  nequitias  tibi  parata  est.  Ideo  mensa 
tabernaculi  ad  aquilonem  posita  memoratur.  Propterea 
scriptum  est,  Parasti  in  conspectu  meo  mensam  adversus 
eos,  qui  tribulant  me. 

Porro  illa  tuarum  clausula  litterarum  graviter  me  turba- 
vit,  in  qua  sermonem  evangelicum  vocas  durum,  insipidum, 
infantilem.  Singulis  tribus  sub  paucitate  verborum  re- 
spondeo.  Non  est  durus  sermo  Domini,  sed  tu  durus  es, 
terrenus  homo,  carnalis,  animalis.  Terrenus,  et  carnalis 
cseci  sunt.  Animalis  homo,  judicio  apostoli,  non  percipit 
ea,  quse  sunt  spiritus  Dei,  quia  stultitia  est  ei,  et  non  potest 
intelligere.  Quum  Dominus  loqueretur  de  sacramento  cor- 
poris  et  sanguinis  sui,  quidam  retro  abierunl  apostatantes,  et 
dicentes,  Durus  est  hic  sermo.  Dum  sermonem  Domini 
durum  vocas,  istorum  apostasiae  deformiter  te  conformes. 
Adamas  et  hyacinthus,  et  cseteree  gemmae,  lapides  quidem 
duri  sunt,  sed  nihilominus  pretiosi.  Non  Domini  sermo, 
scd  tu  potius  durus  es,  qui  terram  aeneam,  et  ccelum  ferreum, 
juxta  prophetae  verbum,  id  est,  duritiem  rationis  ct  intelli- 

gentise  Dominus  iratus  immisisse  videtnr.  In  eo  autern, 
quod  verbum  Evangelii  insipidum  vocas,  multum  distas  ab 
eo,  qui  dicit :  Quam  dulcia  faucibus  meis  eloquia  tua,  super 
mel  ori  meo.  Desiderabilia  sunt  super  aurum  et  lapidem 
pretiosum  multum,  et  dulciora  super  mel  et  favum.  In- 
fantilia  vero  et  simplicia  verba  veritatis  non  inficior:  nam 
semper  amica  est  veritati  simplicitas.  Hic  est  vomer  arato- 
rius  Samgar,  in  quo  sexcentos  Philistseos  occidit.  Hse  sunt 
salivae  defluentes  per  barbam  David.  Quod  enim  stultius 
est  Deo,  sapientius  est  hominibus.  Verbum  autem  Apo- 
stoli  est:  Si  vis  esse  sapiens  in  hoc  sasculo  fias  stultus,  ut 
sis  sapiens.  Nam  per  stultitiam  praedicationis  operatus  est 
Dominus  salutem  in  medio  terrse.  Renovare  igitur  spiritu 
mentis  tuse,  ut,  sicut  portasti  imaginem  terreni  hominis, 
portes  imaginem  ccelestis.  Omitte  penitus  cantus  inutiles, 
et  aniles  fabulas,  et  naenias  pueriles.  Illud  mihi  maxime 
vertitur  in  stuporem :  unde  tibi  materia  cantandi  possit 
erumpere,  quem  inter  anxietates  innumeras  video  constitu- 
tum.  Sagittse  Domini  in  te  sunt,  quarum  indignatio  ebi- 
bit  spiritum  tuum :  quomodo  ergo  potes  vacare  jocosis, 
cujus  spiritum  totum  occupat  vis  doloris  ?  Tempus  ridendi, 
et  tempus  plangendi.  A  corde  tuo  non  debuerat  cxcidisse 
plaga  illa  tam  crudclis,  et  reccns  mors  Joannis  primogeniti 
fratris  tui.  Majoris  tamen  doloris  memoriam  renovat  mors 
Gerardi :  qui  licet  fuerit  minoris  aetatis,  majores  tamen  in 
visceribus  tuis  vendicarat  affectus.  Nepotem  tuum  Nico- 
laum  gloriosas  indolis  agentem  primitias  transeo,  quem  de 
manibus  tuis  repente  mors  amara  praeripuit.  Claudo  sub 
silentio  fratris  tui  Ammonis  carcerales  angustias,  quas  sum- 
mo  desiderio  affectaret  mortis  terminare  compendio.  Quo- 
modo  in  tantis  luctibus  cantandi  materiam  invenisti?  Mu- 
sica  in  luctu,  importuna  narratio.  IIoc  unum  precor,  ut 
omissis  inanibus  cantilenis  scribas,  quse  Theologicam  sapi- 
ant  gravitatem  :  quse  ad  honestatem  fructificcnt,  et  axlificent 
ad  salutem. 

EPISTOLA  LXXVII. — ad  m.  petrum  blesensem. 

Aroumentum. — Gratulatur  M.  Petro  Blesensi  de  communione  nominis, 
utpote  jam  toto  orbe  per  scripta  sua  noti ;  deinde  ostendit  scriptis 
homines  fieri  immortales.  Adulatores  aulicos  insectatur,  et  librum 
suum  de  prsestigiis  ejus  censurse  subjicit. 

Dilectissimo  magistro  suo  Petro  Blesensi  P.  Blesens.  Bath. 
archidiac.  salutem,  et  in  amicitice  sinceritate  constantiam. 

^Equivocationi  vestrae  toto  corde  congratulor  :  nec  reor 

hoc  accidisse  sine  dispensatione  divina,  ut  nobis  esset  uni- 

formitas  nominum,  quos  a  pueritia  fecerat  uniformis  iden- 

titas  voluntatum.     Quod  si  homo  segnioris  vitse  aut  famge 

humilioris  huic  nomini  communicaret,  tantum  honoris  su- 

pererogare  teneretur,  quantum  ille  derogaret  communibus 

titulis,  nunc  autem  quantum  laudis  addo  communi  vocabulo, 

vel  acquisitione  redituum  vel  magnatum  familiaritate,  vel 

populi  favore,  vel  scriptis,  tantum  iisdem  modis  aut  forte 

elegantioribus   ipsius    ex   parte   vestra   notitiam   dilatatis. 

Jam  in  omnem  terram  et  in  fines  orbis  terrse  illud  nomen 

exivit.     Nostra  etiam  scripta,  quse  se  diffundunt  et  publi- 

cant   circumquaque,    nec  inundatio,  nec   incendium,    nec 

ruina,  nec  multiplex  sseculorum  excursus  poterit  abolere. 

Sola  scripta  sunt,  quse  mortales  quadam  famse  immortali- 

tate   perpetuant,  et  actibus   veterum,    quos  traducunt  ad 

posteros,  nullam  permittunt  obrepere  vetustatem. 

Ore  legar  populi,  perque  omnia  ssecula  fama, 
Si  quid  habent  veri  vatum  prcesagia,  vivam, 

dicit  Ovidius.  Quum  Antonius  linguam  Ciceronis  abscin- 
deret,  quse  in  ipsum  dictaverat  invectivas,  dicitur  ei  Cicero 
respondisse. 

Nil  agis,  Antoni,  scripta  diserta  manent. 
Quis  hodie  Lucilium  cognovisset,  nisi  eum  Seneca  suis 
epistolis   illustrasset  ?     Plus   Csesaris   laudibus   addiderunt 
scripta  Virgilii  et  Lucani,  quam  omnes  divitiae,  quas  de 
diversis  mundi  provinciis  adunavit.      Prudentia  Ithaci,  et 

Pelidse  virtus  sub  tenebris  ignorantiae  usque  hodie  latuis- 
sent,  nisi  eas  divina  Homeri  mens  carmine  publicasset.  Ideo 
in  principibus  teme,  et  his  qui  res  arduas  mundi  quae- 
runt  vel  gerunt  nihil  ad  laudis  acquisitionem  posset  com- 
modius  inveniri,  quam  eos  familiares  et  amicos  habere, 
qui  scribendo  scirent  et  possent  res  gestas  ad  posteros  deri- 
vare.  Verumtamen,  sicut  nuper  elegantissime  cecinistis, 
eliminat  a  palatiis  adulatio  veritatem.  Illi  soli  in  magna- 
tum  gratiam  admittuntur,  qui  eos  palpant  blanditiis,  et  aures 
famse  bibulas  calice  Babylonis  inebriant.  Ampliant  eos 
beneficiis,  quos  torquere  debuerant,  et  a  praesumptione 
adulandi  suppliciis  deterrere.  Legitur,  quod  Athenienses 
Timagoram  inter  officia  salutationis  Dario  adulantem 
capitali  supplicio  affecerunt.  Lacedaemoniorum  etiam  Sc- 
natus  Caristolum  interimi  jussit,  eo  quod  maluit  viris  detra- 
here  occulte  quam  publice  et  constanter  arguere,  atque  in 
his  tam  adulatoribus  quam  detractoribus  silentium  indix- 
erunt.  Porro  laudatur  hodie  peccator  in  desideriis  animse 
suse,  et  iniquus  benedicitur.  Mordacissimus  detractor  in 
absentia,  nihil  praesentialiter  proponit,  nisi  quod  placere 
existimat :  verba  oris  ejus  iniquitas  et  dolus.  Nam  se 
sententise  Gnathonis  addixit,  cujus   verba  in  Comico  hsec 

sunt. 

Negat  quis,  nego.     Ait,  aio  :  postrerno 

Imperavi  egomet  mihi,  omnia  assentari. 
Natio  conueda  est,  rides  ?  majore  cachinno 
Concutitur  :  flet,  si  lachrymas  aspexit  amici, 
Nec  dolet.     Igniculum  bruma)  si  tempore  poscas, 
Accipit  Endromydem,  si  dixeris  acstuo,  sudat. 
Non  sumus  ergo  pares,  {dicit  Umbritius,)  melior  qui  scmpcv 

et  omni 
Nocte  dieque  potest  alienum  sumere  vultum, 
A  facie  jactare  manus,  laudare  paratus. 
Si  bene  ructavit,  si  cactera  fecit  amicus. 
Ut  qui  conducti  plorant  in  funere,  dicunt 
Et  faciunt  prope  plura  dolentibus  ex  animo  ;  sic 
Derisor  vero  plus  laudatore  placebit. 

Bene  cum  magnatibus  ageretur,  si  scirent  intcr  adulati- 

onem  laudemque  distinguere  :  sed  cseca  laudis  ambitio,  plus 
credens  aliis  de  seipso  quam  sibi,  utrumque  recipit  indis- 
tincte.  Illud  etiam  apud  palatinos  plurimum  promovet  con- 
ditionis  adulatoriae  sortem,  quia  etsi  non  omnes  laudem  ap- 
petant,  nemo  tamen  renuit  autcontemnit  oblatam.  Nescio 
si  quem  principum  nostrorum  vobis  in  laudis  materiam 
elegistis.  Ego  in  libro  de  Prsestigiis  Fortunae  (quem  vestro 
committo  corrigendum  examini)  actus  domini  regis  Angliae 
Henrici  secundi  pro  mea  parvitate  magnifico,  confidens  in 
Domino,  quod  lector,  si  non  fuerit  invidus,  gratanter  hoc 
opusculum  acceptabit.  Votum  siquidem  meum  est,  ut 
dominus  rex  moriendo  non  moriatur,  sed  per  laudem  mor- 
tuus  vivat,  quumqne  omnes  adulantium  linguae  evanuerint, 
beneficio  scripturae  memorialis  ejus  gloria  seternetur.  Vos, 
quseso,  aliquid  semper  scribite,  quod  lectores  erudiat,  quod- 
que  nomen  vestrum  in  memoriam  sanctorum  et  odorem 
suavitatis  effundat.  Libri  mei  siquidem  prima  pars  a  ma- 
gistro  Willelmo  fratre  meo  correcta  est;  sed  quia  timeo, 
ne  sit  indulgentior  mihi,  si  quid  in  eo  vitiosum  invenerit, 
precor,  ut  ab  initio  totum  diligentiore  cura  recurratis,  qua- 
tenus  nihil  ibi  resideat,  quod  lectorem  offendat,  quod 
inducat  errorem,  quod  virtutem  non  exerceat,  quod  non 
sedificet  fidem,  quod  vitam  non  instruat,  quod  non  sapiat 
honestatem. 


EPISTOLA  LXXVIII. — ad  r.  decanum  et  capitulum 

S.  SALVATORIS. 

Argumentum. — Congratulatur  decano  et  capitulo  Blesensi  de  restituta 
per  nobilem  quendam  Gaufridum  ecclesia,  eosque  ad  unionem  et 
concordiam  animorum,  ac  quotidianam  divini  ofiicii  celebrationem 
hortatur. 

Dilectis  dominis  et  amicis  Magistro  R.  decano  et  capitulo  S. 
Sahatoris  Blesensis,  P.  Blesensis  Bath.  arcliid.  salutem,  et 
cum  temporalium  multiplicatione  incrementa  virtutum. 

Gratias  ago  gratise  largitori,  quod  secundum  multitu- 

ii  h 

dinem  dolorum  in  corde  veetro,  consolationes  ejus  lsetifi- 
caverunt  animas  nostras.  Quum  enim  culpis  nostris  exigen- 
tibus,  nostrates  vagi  et  profugi  super  terram  reclinatorium 
suo  capiti  non  haberent,  ille  qui  in  ccelis  habitat,  et  humilia 
respicit,  pater  orphanorum  et  lugentium  consolator,  disper- 
sos  in  gentes  de  regionibus  congregavit.  Legimus,  quod 
filiis  Israel  servientibus  in  tributo  sub  regibus  Chusan- 
rasathaim,  Eglon,  Moab  et  Amalech,  suscitavit  Dominus 
Othoniel,  et  Aiod  qui  jugum  exactoris  auferrent.  Expressa 
siquidem  pietatis  imagine  dominum  Joannem  episcopum 
Carnotensem  misit  Dominus  pro  salute  nostra,  ut  resedifi- 
centur  muri  terrense  nostrae  Hierusalem,  quatenus  ecclesia 
Blesensis  ruinis  deformata  veteribus  in  optatam  redeat  novi- 
tatem.  Vos  totus  orbis  expuerat,  et  abjecerat  a  facie  sua ; 
non  movebat  vestra  deploranda  captivitas  episcopos  vcl 
abbales  ad  compassionis  affectum,  ut  vos  ad  aliquam  ec- 
cl^siolam,  qualem  qualem  etiam  cum  quantolibet  onere 
servitutis  admiltorent.  Porro  Gaufridus  miles,  faeultatibus 
quidem  tenuis,  sed  et  sanguinis  et  animi  generositate  pne- 
clarus,  evangeiici  Stimaritani  fidelissimus  imitator,  miseri- 
cordiam  fecit  in  clerum  Blesensem :  cujus  dolores  sacerdos 
et  levita  transeuntes  contempserant.  Ea  propter  mernoriale 
erit  nomen  ejus  in  generationem  et  generationem,  ipsiusque 
domus  benedictionem  hsereditabit  aeternam.  Argumentum 
hujus  rei  trahimus  ab  exemplo.  Nam  in  libro  Regum  legi- 
mus,  quod  benedixit  Dominus  domui  Obededom,  eo  quod 
recepit  apud  se  arcam  Domini.  Convenienter  ab  eo  arca 
Domini  accipitur,  apud  quem  pauperibus  Christi  in  disper- 
sionem  datis  stabilis  manbio  providetur.  Kevixit  spiritus 
meus  in  hac  miseratione  Altissimi,  qui  diu  fuerat  dolore  et 
mcerore  conicctus.  Vidontur  mihi  prophetarum  tempora 
rediisse.  Occurrit  animo  mco  communis  et  celebris  illa 
exultatio  populorum,  quum  sub  Dario  rege  per  Zorobabel 
reaedificatur  templum,  quum  sub  Artaxerxe  bibliothecam 
Esdras  reparat,  Nehemias  muros  resedificat,  igncmque 
absconditum  scptuaginta   annis  erudcrans  et  effodicns  in 

crassitudine  aquse  perficit  holocaustum.     Quadam  imagina- 

tione    gratissima   depingit    in   se   animus   meus,    qualiter 

Machabsei  dispersos  fratres  suos  revocant,  leges  lapsas  eri- 

gunt,  renovant  caerimonias,  mundant  sancta,  coronis  aureis 

ornant  templum,  damna  longse  desolationis  eximiae  virtutis 

compendio  redimentes.      Bene  recolitis   quod  olim  plures 

ecclesise  clericales  et  prsebendarise  Blesis  erant,  sed  anteces- 

sores  nostri  propter  enormitatem  vitae  dejecti  sunt,   atque 

innumeras  terrae  ecclesias  traxerunt  in  partem  prsecipitii  et 

ruinae.     Patres  nostri  comederunt  uvam  acerbam,  et  dentes 

filiorum  obstupescunt.     Sed  jam  non  erit  hoc  proverbium 

in  Israel,  nec  in  vobis.  Christus  enimprimitise  dormientium 

resurgentium  post  illam  clericorum  ruinam  publicam  resur- 

gendi  primitias  circa  vos  ordinavit,  erigens  lapsos,  fractos 

consolidans,   liberans  servos,   pauperes  ditans/  magnificans 

humiles,  vagos  ^ongregans,  revocans  aberrantes.     Quumque 

satis  adhuc  novella  plantatio  vestra  sit  ecclesia,  paci  et  quieti 

vestras  vigilantius  provideri  oportet.  Nam  plantse,  quse  non- 

dum  terrae  radicitus  adhseserunt,  suspectam  habent  borealem 

tyrannidem,  et  ventorum  fortiores  excursus.  Habetis  semulos, 

qui  vestros  ortus  impedire  conati  sunt,  qui  Christi  gratiam 

depravantes  in  vobis  vestris  profectibus  intabescunt.     Sane 

coiigregaiio  hsec  nova,  Christi  opus  est,  sicut  ipse  locutus 

est  per  p^ophetam  :  opus,  inquit,  manunm  meavum  haeredi- 

tas  mea  Israel.     Non  ergo  in  vos  dessevit  invidorum  mali- 

tia,  sed  in  Christum,  sicut  Moyses  dicit  ad  populum  incre- 

dulum  et  rebellem  :  nosenimquid  sumus,  inquit,  nec  enim 

contra  nos  est  murmur  ves(rum,  sed  contra  Dominum  ?  sic 

a  Jebusaeo  Israel,  Abel  a  Cain,  Jacob  ab  Esau,  justus  ab 

injustO;  innocens  a  nocente  vexatur.     Proficit  autem  lilium 

inter  spirus:  et,  dum  supra  dorsum  jusli  fabricant  peccato- 

res,  dilatatur  ecclesia.     In  omnem  jam  contra  vos  armatur 

malitiam  iniquitas  superborum.     Vos  autem  erga  eos,  qui 

pacem  vestram  turbant  cor  habeatis   pacificum,  sicut  pro- 

phetade  seipso  commemorat :  quum  his,  qui  oderunt  pacem, 

eram  pacificus.     Vincite  in  bono  malum:  nam  et  sapientia 

vincit  malitiam,  confringetque  Dominus  cedros  Libani:  leva- 
bit  manus  suas  in  superbias  eorum,  et  humiliabit  omnem 
altitudinem  extollentem  se  adversus  scientiam  Dei.  Adhuc 
pauci  estis,  et  vos  multitudo  expugnat.  Nolite  tamen  ti- 
mere,  pusillus  grex.  Dominus  enim  Sabaoth  venit,  non 
in  multitudine,  sed  in  paucis.  Et  vos  quidem  ereseore 
oportet,  illos  autem  minui :  qui  etiam  jam  declinant  mani- 
festissime  in  defectum.  Ille,  qui  vocat  illa,  quae  non  sunt 
tanquam  eaquaesunt:  ille,  qui  infirma  eligil,  ut  confundat 
fortia,  ipse  ut  reprimeret  superbiam  Moab,  vos  in  suo  no- 
mine  benedicto  congregavit.  Verbum  autem  ejus  est :  ubi 
duo  vel  tres  congregati  sunt  in  nomine  meo,  ibi  ego  in  me- 
dio  eorum  suni.  Testimonio  propheta?,  bonum  estetju- 
cundum  habitare  fratres  in  unum.  Sed  non  est  in  unum 
habitatio  vestra,  nisi  sit  in  vobis  communiter  unio  volunta- 
tum.  Vos,  quibus  unicum  ct  praecipuum  votum  est  initiatae 
ecclesiae  videre  profectum,  ceiliosime  noveritis,  quod  non 
nisi  per  unitatem  habitura  est  incrcmentum.  Recolamus 
ecclesise  nascentis  infantiam,  et  videbimus,  qualiterab  uni- 
tate  ortum  habuerit,  et  progressum :  et  in  unitate  etiam 
complebitur.  Nam  in  cubito  uno  consummata  est  arca ; 
unus  spiritus,  una  fides,  unum  baptisma,  hsec  tria  ecclesiam 
fundaverunt  in  eo,  de  quo  scriptum  est :  audi,  Israel,  Deus 
tuus  unus  est.  Profecit  etiam  in  melius  beneficio  unita- 
tis.  Legitur  enim,  quod  multitudinis  credeniium  erat  cor 
unum,  et  anima  una,  et  erant  eis  omnia  communia.  Hanc 
unitatis  gratiam  Paulus  in  se  et  in  aliis  nutriebai.  Om- 
nibus,  inquif,  omnia  factus  sum,  ut  omnes  in  Christo 
lucrifaciam.  Et  iterum  :  Rogo  vos  fratres,  ut  idipsum  sen- 
tiatis,  et  non  sint  in  vobis  schismata.  Petrus  apostolus 
eadem  affectione  et  solicitudine  ductus,  ante  omnia,  inquit, 
mutuam  in  vobis  caritatem  habcatis.  Pacem,  ait  Paulus, 
habete  vobiscum  et  sanctimoniam,  sine  qua  nemo  videbit 
Deum.  Habeatis  igitur  unitatem  spiritus  in  vinculo  pacis. 
Nec  enim  inveniri  potest  forma  expressior  conversationis 
angelicse,  quam  unitas  socialis.     Illud  etiam  precibus  devo- 

tis  adjicio,  ut  in  ecclesia  vestra  quotidie  et  solemniter  cele- 
bretur  obsequium  debitae  servitutis.  Sit  in  cantu,  sit  in 
psalmis  observantia  jugis:  hoc  est  enim  sacrificium  laudis, 
quo  Dominus  postulat  honorari.  Sacrificium,  inquit,  laudis 
honorificabit  me.  Angeli  psalmodise  libenter  intersunt,  si 
ordinata  sit,  et  ex  devotione  procedat.  Praevenerunt,  inquit 
propheta,  principes  conjuncti  psallentibus  in  medio  juven- 
cularum  tympanistriarum.  Et  iilud :  In  conspectu  ange- 
lorum  psallam  tibi,  Deus  mens.  Si  autem  murmuratis  in 
choro;  si  serpentina  consilia  sibilatis  ad  invicem,  si  patinae 
animum  a  devotione  subtrahunt  et  furantur,  si  obrepunt 
cogitationes  immundae  psallendo,  non  est  hic  psalmus  ju- 
cunda  decoraque  laudatio ;  huic  psalmodiae  angelus  inimi- 
cus  assistit,  elongatur  autem  amicus  et  proximus.  Sic 
igitur  in  psalmis,  in  canticis,  et  in  sacramento  altaris, 
in  eleemosynis  etiam  vestra  exerceatur  devotio,  ut  videant 
homines  opera  vestra  bona,  et  glorificent  patrem  vestrum, 
qui  in  ccelis  est.  Sic  enim  plurimi  societatis  vestrse  desi- 
derio  accendentur,  et  initiatse  facultates  ecclesiae  continuum 
in  reditibus  suscipient  incrementum.  Ergo  primus  inter 
primos,  qui  Blesensem  restituerunt  ecclesiam,  mihi  satisfac- 
tum  fuisse  crederem  usque  ad  plenitudinem  voti  mei,  si 
viderem  fabricam  ecclesise  vestrae  consurgere  ad  perfectum, 
domos  claustrales  disponi  et  erigi,  utensilia  et  ornamenta 
multiplicari,  numerum  canonicorum  usque  ad  octogenarium 
crescere,  et  ordinabiliter  in  ecclesia  ministrari.  Hsec,  ante- 
quam  moriar,  videant  oculi  mei,  ut  magnificet  anima  mea 
Dominum,  claudamque  diem  novissimum  cum  exultatione, 
et  in  Cantico  Simeonis :  Nunc  dimittis  servum  tuum  Do- 
mine  secundum  verbum  tuum  in  pace.  Bene  valeatis 
universi  et  singuli. 


238  PETRI  BLESENSIS 


EPISTOLA  LXXIX. — ad  r.  amicum  suum. 

Argttmentum. — Irridet  R.  diaconum,  quod  quum  ab  ineunte  aetate 
summus  fuerit  muliehris  sexus  hostis,  amore  foeminarum  etiam  ad 
sacnlegas  nuptias  se  pertrahi  passus  sit.  Valde  autem  exaggerat 
matrimonii  incommoda,  ex  lib.  viii,  Polycrat.  Jo.  Sarisb.  cap.  11. 

M.  Petrus  Blesensis  Bath.    arohid.   dilerio    ambio   suo   R. 
salutem,  et  cautius  negotiari. 

Qctis  ccelum  terris  non  misceat,  et  mare  ccelo  ? 
Credendum  est  de  levi  posse  contingere,  quicquid  com- 
munis  usus  abhorret  ?  quicquid  natura  prohibuit  ?  Is.  qui 
muliebrem  sexum  a  pueritia  detestatus  est,  qui  in  ejus  ig- 
nominiam  semper  detractionis  linguam  armavit,  nunc  in 
foveam,  quam  semper  evitarat,  cecidit :  et  qui  in  superbia 
et  in  abusione  quondam  mulieribus  insultabat,  sponte  sua 
jugulum  laqueis  muliebribus  alligavit.  Gaudeant  itaque 
mulieres,  quia  de  persecutore  suo  triumphavere  felicitei. 
Captus  est  lupus  ab  ovibus,  et  a  gallina  simplici  deprehensa 
est  vulpis  astutia.  Perditissime  hominum,  quae  te  incan- 
tavit  Hecate,  quse  cerebrum  tuum  exturbavit  Erinnys,  ut 
gutturi  tuo  laqueum  inextricabilem  injiceres,  et  abjecta  ju- 
cundissima  libertate  ignominiosam  eligeres  servitulem  ?  In 
eo  siquidem,  in  quo  deliquisti,  justissime  punivit  te  Deus  : 
nam  hodie  obstruunt  mulieres  os  loquentium  iniqua,  quse 
toties  a  te  sustinuerant  linguse  procacisinjurias,  ut  verbo  B. 
Augustini  utar.  Navigasti,  uxorem  duxisti;  satius  tibi  fue- 
rat  in  exilium  duci,  quam  sic  ducere  :  nam  et  haec  ipsa  duc- 
tio  nihil  aliud  est,  quam  a  bono  famse,  et  a  tranquillitate 
animi  longius  exulare.  Non  est  sine  plurima  incommodi- 
tate  copula  conjugalis,  vixque  posse  obtineri  credifur  pax 
animi  cum  uxore.  Refert  Valerius  Maximus,  quod  Socrates 
rogatus  a  quodam  adolescentulo,  utrum  uxorem  duceret,  an 
a  nuptiis  abstineret,  respondit,  eum  quodcunque  eorum  fa- 
ceret  pcenitere.    Hinc  tc,  inquit,  solitudo,  hinc  orbitas,  hinc 

generis  interitus,  hinc  hseres  alienns  excipiet.  Illinc  perpe- 
tua  solicitudo,  contextus  querelamm,  dotis  exprobratio,  affi- 
nium  importunitas,  garrula  socrus  lingua,  succensoria  alieni 
matrimonii,  incertus  liberorum  eventus.  Phoroneus  rex 
ille  nominatissimus  in  thesauris,  distribulis  potius  quam  re- 
tentis,  die  qua  decessit,  legitur  dixisse  Leontio  fratri  suo, 
nihil  sibi  defuisse  ad  plenam  felicitatem,  si  defuisset  uxor. 
Leontio  autem  quserenti  causam,  respondit :  Sciunt  hoc 
omnes  mariti.  Teste  Hieronymo  Aureiius  Theophrastus 
in  libro  de  nuptiis  quserit,  an  vir  sapiens  ducat  uxorem  :  et 
quum  dehnisset,  si  pulchra  esset,  si  bene  morata,  si  hones- 
tis  parentibus,  si  ipse  sanus  ac  dives,  sic  sapientem  posse 
ducere,  statim  infert :  hsec  autem  in  nuptiis  rarissime  con- 
currunt  universa.  Multa  sunt,  inquit,  quse  matronarum 
usibus  necessaria  sunt,  ut  pretiosae  vestes,  aurum,  gemmse, 
sumptus,  ancillae,  supellex  varia,  lecticse,  et  esseda  deaurata. 
Deinde  per  noctes  totas  garrulse  conquestiones  :  illa  ornatior 
procedit  in  publicum  :  hsec  honoratur  ab  omnibus,  ego  in 
conventu  foeminarum  misella  despicior.  Cur  aspiciebas 
vicinam  ?  Quid  cum  ancillula  loquebaris  ?  De  foro  veniens 
quid  attulisti  ?  Non  amicum  habere  possumus,  non  soda- 
lem.  Alterius  amorem  suum  odium  suspicatur.  Pauperem 
alere  difficile  est,  divitem  ferre  tormentum.  Quum  Marius 
filiam  suam  dote  divitem,  forma  nobilem,  fama  celebrem, 
genere  illustrem  Metello  in  conjugium  obtulisset ;  respon- 
dens  Metellus :  Malo,  inquit,  meus  esse,  quam  suus.  Cui 
Marius,  Imo  ipsa  tua  erit.  Virum,  inquit  Metellus,  oportet 
esse  uxoris.     Nam  ratione  logicae, 

Talia  sunt  subjecta,  qualia  prsedicata  esse  permiserint. 
Sic  urbanitate  verborum  divertit  ab  oneribus  dorsum  suum. 
Adde  quod  nuila  est  uxoris  electio:  qualiscumque  obve- 
nerit  habenda  est ;  si  iracunda,  si  fcetida,  si  superba,  si 
fatua,  si  deformis.  Equus,  asinus,  bos,  canis,  et  vilis- 
sima  mancipia,  sedile  ligneum,  urceoli  et  lebetes  pro- 
bantur  prius,  et  sic  emuntur  :  sola  uxor  non  ostenditur,  ne 
ante  displiceat,  quam  ducatur.      Quoscunque  dilexerit  illa, 

licet  ingrati  sint,  tibi  tamen  amandi  et  colendi  sunt.     Si 
tolam   domum  ei  regendam  commiseris,  serviendum   est. 
Si  quid  tuae  dispositioni  reservaveris,    fidem  te   sibi   non 
habere  putabit,  sed  vertetur  in  odium,   et  tibi  si  potest, 
veneno  exitium  cogitabit,     Anus,  aruspices,  ariolos,  insti- 
tores  gemmarum  et  sericarum  vestium  si  intromiseris,  peri- 
culum   pudicitiae  est:   si   prohibueris,  suspicionis   injuria. 
Livia  virum  suum  interfecit,  quem  nimis  habebat  exosum. 
Lucilia  suum,  quem  vehementissime  diligebat :  hsec  poculo 
amatorio,  illa  veneno.     Dejanira   monstrorum  domitorem 
veneno  domuit  monstruoso,  dum  in  sanguine  Nessi,  quem 
occiderat  Hercules,  sanguinem  et  vitam  occisoris  appetiit. 
Ideoque   Valentinianus   Imperator   eminentiorem    eligens 
vitam,   pudicitiam   vovit:  nec   unquam  carnem  suam    ad 
motus  illicitos  relaxavit.     Unde    quum  jam   octogenarius 
moreretur,  audiretque  suorum  recoli  praeconia  triumphorum, 
quibus  celeberrimus  erat,    dixit   se   in   una   sola   victoria 
gloriari :  requisitus  autem  de  illa  victoria,  hostem,  inquit, 
meum  pessimum,   carnem  meam  semper  oppressi  et  vici. 
Porro  liberorum  causa  uxorem  ducere,  ut  vel  nomen  nos- 
trum  non  intereat,  vel  ut  habeamus  praesidia  senectutis, 
certisque  utamur  haeredibus,   stolidissimum  est.     Et  qure 
sunt   hsec  senectutis  auxilia;  quse  namque   dementia   est 
nutrire   domi   eum,   qui  aut  prior  te  forte   moriatur,   aut 
perditis  moribus  sit,   aut,  quum  ad  maturam  aetatem  per- 
veneris,  ei  nimis   vivere  videaris?    Haeredes  meliores,  et 
certiores  sunt,  quos  arbitrio  tuo  eligas,  amici  et  proximi, 
quam  quos  invitus  habere  cogaris.     Mulier,  quantumcum- 
que  honesta  sit  et  pudica,  quam  citius  potest  deponere 
vestem,  solet  abjicere  honestatem.     Unde  et  Herodotus  ita 
scribit :  Mulier  cum  veste  deponit  verecundiam.      Si  illam 
satyram  Juvenalis,  Credo  pudicitiam  etc,  frequentius  re- 
legisses,  nulla  te  proditoria  mulierum  malignitas  in  hanc 
miseriam  dejecisset.     Canius  poeta  lenis  facundise  et  ju- 
cundae,  reprehensus  est  a  Livio  Pceno   gravi  et   uxorato, 
quod  multarum  faeminarum  gaudcrct  amoribus :  nostram, 

inquit  Livius,  philosophiam  participare   non  poteris,  dum 

a   tot   participaris :    non    enim   Junonem   eo  jecore  amat 

Titjus,    quod   multi    vultures   in   multa   divellunt.       Cui 

Canius :   Si  quandoque  labor,  resurgo   cautior:    si   oppri- 

mor,  aerem  resumo  alacrior,  vices  noctium  dies  exhilarant, 

sed  tenebrarum  perpetuitas  instar  inferni  est.     Non  arguo 

nuptias,  in  quibus  magnum  est  Christi  et  ecclesise  sacramen- 

tum,  sed  te  nuptias  contraxisse,  et  quod  mirabilius  est,  te 

nunc  esse  uxoratum,  inasstimabiliter  miror,  eoque  maxime, 

quia  vehementissimus  eras  in  studiis,   et    nominatissimus 

philosophiae  professor.  Legimus,  quod  quum  Cicero  rogare- 

tur,ut  post  repudium  Terentise,  sororem  Hirtii  duceret,  pror- 

sus  omne  matrimonium  renuit  dicens,se  philosophiae  et  uxori 

pariter  vacare  non  posse.    Scribit  beatus  Hieronymus,  quod 

totae  Euripidis  tragcediae,  in  mulieres  maledicta  sint :  et  quod 

Epicurus,  quum  Metrodorus  discipulus  ejus  Leontion  duxis- 

set  uxorem,  dixit,  Sapienti  rarissime  ineunda  conjugia,  eo 

quod  plura  etgravissima  incommodabrevibus  nuptiarumdeli- 

ciis  sint  admixta.  Pacuvius  flens  ait  vicino  suo,  Amice,  arbo- 

rem  habeo  in  horto  meo  infelicissimam  a  qua  suspendit  se  pri- 

ma  uxor  mea,  quam  habui :  ab  eadem  secunda  uxor  mea  ele- 

git  suspendtum.    Ab  eadem  suspendit  se  et  tertia.     Cui  re- 

spondit   amicus :    Miror  te  in  tantis  successibus  lacrymas 

invenisse.     Et  idem :  Dii  boni,  arbor  illa,  a  quot  dispendiis 

te  suspendit,  da  mihi  surculos  de  arbore  tua,  ut  in  mortem 

uxoris  mese  vivificetur  et  crescat.  Haec  arbor  tibi  necessaria 

esset.     Noveris  autem  contubernium  istud,  ne  dicam  matri- 

monium,  infaustos  habiturum  eventus.     Quicquid  enim  in 

eo  factum  est,  contra  Deum  et  apostolicas  prcesumptum  est 

sanctiones.    Eras  equidem  electus  in  sortcm  Domini,  atque 

in  ordinem  diaconatus  ascenderas,  eoque  forsitan  prcetextu 

ad  vota  matrimonialia  convolasti,  ut  quum  appetitum  novaa 

libidinis  satiasses,  ratione  conjunctionis  illicitae  divortium 

celebrares.     Porro  praeter  aniinse  discrimen  periculosum  est 

tibi  ita  parentibus  tuae  uxoris  illudere,  qui  sui  generis  titu- 

los  nimis  humiliasse  frequenter  conquesti  sunt,  eo  quod  te 

i  i 

in  suse  parentelse  participium  admiscrunt.  Video  te  inevi- 
tabilibus  angustiis  circumseptum ;  quia,  sive  in  matrimonio 
perseveres,  sive  ab  uxore  divertas,  vitse  aut  famse  pericu- 
lum  non  evades.     Valeas,  et  negotiare  consultius. 

EPISTOLA  LXXX.— ad  g.  amicum  suum. 

Argumentum. — Monet  G.  amicum  suum,  ne  ob  invidiam  vel  malevo- 
lentiam  falsorum  fratrum  deserat  monasterium  :  illam  ad  virtutem 
multis  profuisse  :  deinde  videat  ne  prastextu  malevolentiae  aliena? 
suam  palliet  malitiam. 

Petrits  Blesensis  Batk.  archid.  carissimo  amico  suo  G.  salu- 
tem,  et  immarcessibiles  patientia  fructus. 
Fama  est,  quod  velis  interdictum  ponere  de  migrando, 
atque  salutata  a  primo  limine  congregatione  sanctorum,  di- 
cis,  quod  invidiam  tuse  domus,  et  periculum  in  falsis  fratribus 
sustinere  non  potes.     Vel  nulla,  vel  frustratoria  cst  tui  re- 
cessus  occasio,  cui  cedere  debuisset  ad  gloriam,  habere  unde 
semulus  invideret.     Nam  solos  miseros  ignorat  invidia:  ve- 
runtamen  virum  fortem  excitat  ad  virtutis  exercitium  alieni 
livoris  aculeus,  nec  mentis  oculos  torpere  permittit  invidia 
detractorum.     Jacob,  qui  in  baculo  suo  Jordanem  transi- 
erat,non  rediisset  quum  duabus  turmis,nisi  eum  invidiaEsau 
agitasset.     Joseph  non  imperasset  iEgypto,  nisi  ipsum  fra- 
trum  invidia  vendidisset.     Scriptum  quippe  est,  Abel  esse 
non   potest,  quem   Cain  invidia  non   exercet.     Invidebat 
forte  tibi  aliquis,  sed  habebas  vindicem  tuum.     Et  qui  ad- 
versus  innocentiam  tuam  erigebat  tormenta  invidise,  suum 
gerebat  in  mente  tortorem.     Nam  juxta  verbum  Ethici : 

Justius  invidia  nihil  est,  quae  protinus  ipsum 
Auctorem  torquet,  discrucians  animum  ? 

Nonne  tormenta  sunt,  ex  bonis  aliorum  marcescere,  segres- 
ccre,  deperire  ?  Audi  poetam  : 

Invidus  alterms  macrescit  rebus  opimis. 
Audi  alium  proprietatem  invidise  assignantem : 

Insultare  malis,  rebusque  a?grescere  loctis. 
Audi  etiam   Job  :     Stultum,  inquit,  interficit  iracundia,  el 

parvulum  occidit  invidia :  pusillanimitas  enim  invidiam  pa- 
rit.  In  eo  enim,  quod  alio  inferiorem  et  minorem  se  repu- 
tat,  malitia  in  ipso  ignem  livoris  inflammat.  Sustine  ergo, 
quod  invidi  et  semuli  tui  seipsos  occidant,  ut  gladius  eorum 
intret  in  corda  ipsorum.  Sane  Goliath  interfectus  est  gla- 
dio,  quo  David  exitium  intentabat.  Aman  suspensus  est 
in  patibulo,  in  quo  supplicium  destinaverat  Mardochaeo. 
Verbum  Salomonis  est :  Qui  mittit  lapidem  in  altum,  super 
caput  ejus  cadet. 

Nec  enim  lex  aequior  ulla  est, 
Quam  necis  artifices  arte  perire  sua. 

Quum  haec  pestis  tolerabilior  sit  invidioso,  quam  invido :  ni- 
mis  delicatus  es,  si  tui  aemuli  cruciatum  ferre  non  potes. 
Detractores  Deo  odibiles,  sicut  apostolus  dicit,  quantomalig- 
nius  tuam  depravant  innocentiam,  tanto  se  probant  inferio- 
res,  et  magnificentius  tuse  virtutis  titulos  extollunt,  teste 
poeta  : 

Summa  petit  livor,  perflant  altissima  venti. 

Quorum  vita  favorabilior  est  ad  gloriam,  acriores  invidiae 

sentiunt  morsus. 

Urit  enim  fulgore  suo,  qui  prsegravat  artes 

Infra  se  positas. 
Legitur,  quod  quum  Platoni  ejus  socii  inviderent,  qusesivit  a 
Socrate  magistro  suo,  qualiter  eorum  invidiam  declinaret. 
Cui  Socrates  :  Esto,  inquit,  ut  Thersites  :  in  quo  manifestis- 
sime  declaravit,  ibi  deesse  invidiam,  ubi  virtutum  gratia  non 
adesset.  Innocentia  Christi  stimulos  invidiae  non  evasit 
Unde  et  Pilatus  quandoque  agnovit,  quod  per  invidiam  tra- 
didissent  eum.  Nonne  hic  est  fabri  filius  ?  dicebant.  Non 
est  hic  homo  a  Deo,  qui  sabbatum  non  custodit.  In  Beel- 
zebub  principe  daemoniorum  ejicit  deemonia.  Quem  non 
urerent  verba  hsec,  quse  de  fornace  invidise  procedebant  ? 
sicut  senex  in  Andria  docet,  Si  velles  humilitati  etpatientise 
militare,  invenires  laudem 

sine  invidia  et  amicos  pares. 
Legitur,  quod  Julius  Caesar  audita  morte  Catonis  compassus 

est  ejus  morti,  et  egregium  civem  ademptum  de  medio,  et 
ablatum  reipublicse  deploravit :  professus  est  tamen,  quod 
Cato  actibus  ejus,  et  quod  ipse  gloriae  Catonis  inviderat. 
Nihil  in  te  gloriosius  video,  quam  quod  habes  invidos,  quod 
odientes  te  affligis  et  uris,  atque  in  deliciis  tuis  crucias  ini- 
micos.  Vereor  tamen,  ne  aliud,  quam  invidia  fratrum,  te 
excludat  a  claustro  :  novi  enim  tui  animi  levitatem  :  et  si 
publicse  voci  creditur,  non  invidiam  claustralium  fugis,  sed 
saecularium  sequeris  voluptatem.  Vide  ne  sub  prsetextu 
malevolentiae  aliense  tuam  velis  palliare  malitiam,  et  egre- 
diendo  claustrum,  ingressum  tibi  praeparare  ad  gehennam. 


EPISTOLA  LXXXI. — ad  simonem  carnotensem 

CANONICUM. 

Argumentum. — Simonem  canoiiicum  deserto  litterarum  studio  opibus 
congerendis  vacantem,  hortatur  ut  studium  litterarum,  cupiditatc 
opum  rescissa,  exemplo  multorum  philosophorum,  prosequatur. 

M.  Petrus  Blesensis  Bathon.  archidiac.  Simoni  Carnotensi  ca- 
nonico  cum  salute  mentis  et  corporis  desiderium  honestatis. 

Animam  meam,  quam  tua  invaletudo  plurimum  contris- 
taverat,  tua  convalescentia  jucundavit.  Nunc  autem  me 
in  plenam  cxultationem  animi  reformares,  si  relictis  pueri- 
libus,  maturioribus  intenderes,  qui  fines  pueritia?  jam  exce- 
dis.  Spcs  equidem  agricolae  vehementius  cxhilarescit,  si 
plantam,  quam  excolit,  florere  conspiciat,  fructumque  pro- 
mittere  tempestivum.  E  diverso  graviter  animo  consterna- 
tur,  si  planta  nunquam  turgescit  in  florem,  si  se  tantum 
difTundit  in  ramos,  et  in  degenerem  foliorum  luxuriat 
ubertatem.  Sane  tempus  est,  ut  honestioribus  studiis  te 
impendas,  atque  prurientis  primitias  pubertatis,  sub  arctiore 
nodo  custodiae,  et  prudentia  vigilantiore  cohibeas.  Obre- 
punt  equidem  desideria  carnis,  quse  latenter  exterminant 
gratiam  studiorum,  et  sub  quadam  setatis  indulgentia 
militant  in  dispendium  honestatis.     Si  modicum  delibasses 

de  amore  sapientiae  et  dulcedine  studiorum,  spes  virtutis  in 
te  mihi  securior  arrideret.     Nam  quum  hactenus  sub  virga 
disciplinse,  et  sub  jugo  fueris  magistrali,  te  doctoris  instan- 
tia  quasi  quaedam  sigilli  violenta  impressio  informavit  ad 
mores.      Sed  certissima  exhiberes  virtutum  indicia,   si  ti- 
morem  in  amorem,  si  necessitatem  in  desiderium  commu- 
tasses.     Quum  studium  sit  vehemens  animi  applicatio  ad 
faciendum,    meditandumve    aliquid :    studiosus   esse    non 
potest,  cujus  animum  voluntaria  discendi  affectio  non  ac- 
cendit.     Qui  autem  in  talibus  negligens  est,  aut  remissus, 
non  nmltum  dissimilis  est  ab  eo,  qui  languente  appetitu, 
atque  insipiente  palato  cibum  recipit,  cibosque  contradic- 
torios  gulae   fastidienti    stomacho   violenter  intrudit.       Si 
semel  suavitatem  sapientiae  degustasses,  omnia  praeter  illam 
in  fastidium  tibi  verterentur.     Habet  enim  incomparabiles 
thesauros  deliciarum,  atque  omnium  bonorum  gratiam  largi- 
tur  ad  plenum :  et  ad  hsec  forte  verba  illa  Salomonis  respi- 
ciunt:    Super   salutem,   inquit,   et  omnem   pulcritudinem 
dilexi  sapientiam,  et  proposui  pro  luce  habere  eam.     Vene- 
runt,  inquit,  omnia  bona  pariter  mihi  cum    illa.     Amor 
discendi   admissus    segre   amittitur,    atque   in   desiderium 
transiens  sua  se  voluptate  perpetuat,  et  cum  vita  hominis 
limitatur.      Legitur,    quod    Solon    temporibus   suis   apud 
Athenienses  prudentiae  gloria  singularis,  quum  in  ultimis 
laboraret,  assidentibus  suis  amicis,  et  invicem  conferentibus 
caput  erexit :  et  interrogatus,  cur  hoc  fecisset :  respondit, 
Ut,  quum  istud,  quicquid  id  est  de  quo  disputatis,  percepero, 
moriar.     Carneades  philosophus,  laboriosus  sapientiae  miles, 
nonaginta   annos  continuavit  et  consummavit  in  studiis. 
Tu  vero  vix  in  scholis  quadriennium  complevisti,  et  ab- 
jectis  studiis,  temporalium  rerum  sollicitudini  te  immisces. 
Rem  tuam  affectas  disponere,  quae  procul  dubio  periclita- 
bitur  in  manibus  tuis,  et  insuper  evolabit  in  ventos,  quic- 
quid  hactenus  didicisti.     Scio,  quia  ut  filius  sseculi  sitienter 
appetis  divitias,  sed  consultius   et   fortius  ageres,  si  cum 
Salomone  sapientiam  divitiis  anteferres.     Studiis  equidem 

et  divitiis  pariter  vacare  non  potes.  Nec  animam  illam 
dignatur  inhabitare  prudentia,  quam  videt  infectam  desi- 
deriis,  et  curis  temporalibus  involutam.  Scriptum  est,  quia 
in  malevolam  animam  non  introibit  sapientia,  nec  habitabit 
in  corpore  subdito  peccatis.  Quondam  philosophise  profes- 
sores  execrabantur  divitias,  nec  putabant  cum  earum  solli- 
citudine  aliquam  posse  obtineri  prudentiam,  aut  digne  in 
castris  disciplinalibus  militare.     Verbum  poetae  est : 

Quis  locus  ingenio,  nisi  quum  se  carmine  solo 
Vexant,  et  dominis  Cyrrhaj,  Nysacque  feruntur, 
Pectora  nostra  duas  non  admittentia  curas  ? 
Magnse  mentis  opus,  nec  de  lodice  paranda 
Attonitce,  currus,  et  equos,  faciesque  Deorum 
Aspicere,  et  qualis  Rutulum  confundat  Erynnis. 

Ideoque   quum   pater  Demctrii  filio  suo  tantas  reliquisset 

divitias,    quibus    exercitum    regis   Xerxis  poterat  uno  die 

procurare,  Democritus  patrimonium  suum  donavit  patrise: 

et   Athenis   in  discendo  et  docendo  dies  suos  continuans 

studiorum    militiam   consummavit    in    aurea   paupertate. 

Crates  ille  Thebanus  projecto  in  mare  non  parvo  pondere 

auri,  abite,  inquit,  pessum  divitise  pessimae  :  ego  vos  submer- 

.gam,  ne  submergar  a  vobis.     Anaxagoras,  quum  post  longa 

tempora  studiorum  in  patriam  rediisset,  propriasque  posses- 

siones  ex  longa  absentia  sua  invenissct  enormiter  dissipatas : 

Non  essem,  inquit,  salvus,  nisi  istre  periissent.   Verbum  So- 

cratis  fuisse  dicitur ;  neminem  studiosum  fieri  nisi  se  medio- 

criter  pauperem  opinetur.  Nam  sicut  supervacuas  opes  rejici, 

sic  paupertatem,  si  tolerabilis  et  munda  non  sit,  studium  non 

admittit.     Haec  enim  urit   animum,  hae  subvertunt,  sicut 

Ethicus  dicit : 

Cui  non  conveniet  sua  res,  ut  calceus^olim, 
Si  pede  major  erit,  subvertet :  si  minor,  uret. 

Quoniam  igitur  tibi  copiose  contulit  Deus,  ut  scholarem 
possis  continuare  militiam,  rogo,  moneo,  consulo,  ut  lauda- 
bile  tuge  indolis  initium  plcniore  studio  prosequaris,  et  ad 
tempus  divitiarum  acquisitione  suspensa,  totum  te  impendas 

amori  sapientise,  cujus  accessoria  et  subsecutiva  erunt 
testimonio  Salomonis  bona  temporalia  pariter  et  seterna. 
Vale. 


EPISTOLA  LXXXII. — ad  abbatem  et  conventum 

CISTERTIENSEM. 

Argumentum. — Ricardus  Cantuar.  archiepiscopus  post  laudes]  magna 
ordinis  Cistertiensis,  ostendit  eum  uno  hoc  nsevo  plurimum  obscurari, 
quod  consuetas  decimas  clericis  et  monachis  subtrahant.  Deinde 
excommunicationem,  et  brachii  sgecularis  vim  comminatur,  nisi  eas 
persolvant. 

Ricardus  Dei  gratia  Cantuar.  archiepiscopus,  totius  Anglice 
primas,  et  apostolicce  sedis  legatus,  dilectis  in  Christo  fra- 
tribus  et  amicis,  abbati  et  conventui  Cistertiensi  salutem  et 
consilium  salutare. 

Licet  vos  diligamus  in  Christi  visceribus,  et  in  caritate 
non  ficta,  gravem  tamen  et  publicam  ad  vos  et  de  vobis 
querelam  deferre  compellimur.  Nam  quum  per  gratiam  Dei 
domus  vestra  nominatissima  sit  in  observantia  ordinis,  et 
perseverantia  sanctitatis,  periculosum  est  pro  re  modica 
titulum  et  gloriam  tantse  opinionis  perdere,  atque  convertere 
in  famse  dispendium  compendium  temporale.  Inter  univer- 
sas  ordinum  varietates,  quibus  decorata  est  sponsa  Christi, 
nullus  ordo  virtute  fragrantior,  nullus  sancti  nominis  odore 
suavior  est  in  Christo  quam  vester :  si  rem  unicam  amove- 
ritis  de  medio,  per  quam  hostis  humani  generis  sinceritatem 
vestram  attentare  prsesumit.  Scitis,  quod  omnium  malorum 
radix  est  cupiditas :  publice  tamen  dicitur,  et  nos  idipsum 
cum  lacrymis  recensemus,  quod  usque  ad  congregationes 
vestras  ausa  est  irmmpere  illa  transgressionis  mater,  magis- 
tra  nocendi,  primipilaria  iniquitatis,  et  auriga  malitise,  sica- 
ria  virtutum,  seditionis  origo,  fovea  scandalorum.  Renun- 
ciastis  mundo,  et  cupiditatibus  ejus,  atque  cum  Josue  ves- 
tram  in  vobis  spiritualem  Jericho  subvertistis.  Senten- 
tiam  maledictionis  incurrit,  qui  reaedificat  Jericho,  et  cuni 

Achap  filio  Charmi  lapidibus  obruitur,  qui  de  anatheraate 

Jericho  rapuisse  convincitur.  VerbumTobia3  est :  Videte  ne 

furtivus  sit.     Furtum    siquidem  committitur,  quoties  res 

aliena  invito  domino  contrectatur.     Sed  et  rapinae  crimen 

in  jure  civili  furtum  improbius  definitur.     Neminem  prse- 

donem  vocamus,  aut  furem,  sed  veremur,  ne  vestram  sug- 

gillet  opinionem,  si  rem  concupiscitis,  aut  rapitis  alienam. 

Una   omnium  vox  est,  quia  Cistertiensis  ordinis   profes- 

sores,  tanto  differentius  prse  caeteris  triumphales  sanctitatis 

titulos   referent,    quanto    expressius   religionis    apostolicae 

vestigiis    inhseserunt ;  quum  in  tenuitate  ciborum,  in  as- 

peritate  vestium,  in  vigiliis,  in  confessionibus  in  discipli- 

nis,  in  psalmis,  in  humilitate,  hospitalitate,  obedientia,  cari- 

tate,    et   cseteris,    quibus  fructus  vitae  seminatur  in  terris, 

deprimatis    carnem,     spiritum    erigatis.      Angelicae    vitse 

sinceritati  vos  homines  compararent  ubique,  quum  vobis  in 

favorem   plenissimuui   laus   hominum    communis   assistat, 

unum,     nisi,    clamat    in    contrarium,    tantamque    vestrae 

gloriosre  opinionis    faciem    decolorat.     Et    quse    est   ista 

maledicta  conjunctio,  nisi,  quae  a  Christi  gratia,   et  favore 

hominum  vos  disjungit  ?     Inviti  et  dolentes  hoc  dicimus, 

sed  ad  dicendum  murmur   universale  et   communis  que- 

rimonia   nos    compellunt.      Vota   et  linguse   omnium   in 

vestrae  sanctitatis  prseconium  laxarentur,  nisi  raperetis  quod 

alienum  est,  nisi  monachis  et  clericis  decimas  auferretis. 

Heec  est  conjunctio  qusedam,  et  dictio  satis  modica,  sed  quse 

vitam  vestram  non  modice  dehonestat.      Testimonio  sacrae 

paginse,  decimae  tributa  sunt  egentium  animarum.     Et  quae 

est  hsec  injuriosa  immunitas,  ut  exempti  sitis  a  dccimarum 

solutione,  quibus    obnoxise    terrse  erant,  antequam  vestrae 

essent,  et  quae  solutae  sunt  hactenus  ecclesiis,non  personarum 

obtentu,  sed  territorii  ratione  ?  Si  in  vestram  possessionem 

terrae  devolutse  sunt,  quare  in  hoc  periclitatur  alienum  jus? 

nam  ad  vos  terrse  juxta  communem  opinionem  cum  suo 

onere  transierunt.     Ut  quid  in  alienam  injuriam  terras   et 

nutrimenta  vcstra  privilegiari  facitis,  ut  auferatis  quod  alie- 

num  est  ?  Numquid  Abel  de  nutrimentis  suis  Dominum  non 
respexit  ?  numquid  justiores  estis  primo  omnium  justo  ?  ut 
vos  contra  Dei  justitiam  crigatis?    Per  prophetam  praecepit 
Dominus  decimas  inferri  in  horreum  suum :  vos  ab  ejus  hor- 
reo  jubetis  auferri.     Habet  justitia  divinae  lcgis,  ut  in  Levi- 
tarum  sortem  cedant  decimae:  unde  et  justitiae  Dei  mani- 
feste  resistit,  qui  ministris  ecclesiae  nititur  jus  decimationis 
auferre.  Sane  et  ex  his,  et  consimilibus  satis  liquet,  quod  si 
virtus  obedientiae  est  in  solutione  redituum,  aut  exhibitione 
decimarum  aut  juris  alicni,  facile  detrectaretis  obedientise 
jugum.     Milites  Galliarum  sibi  jus  decimationis  usurpant, 
nec  vestris  privilegiis  deferentes,  eas  a  vobis  potenter  extor- 
quent.     Adversus   eos  deberetis  insurgere,    non   adversus 
clericos,  aut  ecclesias  clericorum :    dcberetis  recolere  vos 
quandoque   fuisse  clericos,    atque    saeraincnta   salutis    in 
eorum  ecclesiis  percepisse.     Sed  et  Christianae  professionis 
vinculum,  et  devotio  filialis  affectus  privignales  induit,  et 
sub  religionis  praetextu  transiitin  contemptum.     Non  poni- 
mus  os  nostrum  in  coelum,  nec  de  facto  summi  pontificis 
disputamus.     Sed   si   dominus   papa   quadam  indulgentia 
speciali  quandoque  privilegiavit  vos,  dum  ordo   vester  in 
paupertate  gaudebat,  dum  in  usus  egentium  suae  tenuitatis 
viscera  liberaliter  effundebat,  potuit  tolerari  ad  tempus,  li- 
cet  in  communem  redundaret  injuriam,  quod  causa  neces- 
sitatis  fucrat  introductum.     Nunc  autem,  quando  vestrae 
possessiones  multiplicatse  sunt,  etiam  in  immensum :  privi- 
legia  haec  potius  ambitionis,  quam  religionis  instrumenta 
censentur.     Quicquid  indulgeant  privilegia  Romanae  cccle- 
siae,  vobis  expedire  non  credo,  contra  conscientiam  vestram, 
quod  alienum  est,  usurpare.      Quid  si  a  sede  illa  publicum 
emanasset  edictum,  quod  ubicumque  inveneritis   clericos, 
aut  alterius  habitus  monachos  equitantes,  vobis  liceret  eos 
de  suis  evectionibus  dejicere,  et  equos  in  usus  proprios  re- 
tincre  ?  quid  interest,  equos  rapiatis,  an  decimas  ?  nisi  quia 
decima  res  spiritualis  est,  et  ideo  enormius  sacrilegium  in 
decimis  committitur,  quam  in  equis  ?  Quum  Dominus  praeci- 

k  k 


250  PETRI  BLESENSIS 

piat  decimas  solvi,  quis  contra  ejus  praeceptum  potuit  dis- 
pensare?  ubi  divina  et  humana  jussio  sibi  invicem  contra- 
dicunt,  obediendum  estDeo  magis,  quam  hominibus.  Quum- 
que  sint  duae  leges,  exterior  et  interior :  interior  semper  prse- 
judicat:  quodque  puritas  conscientise  dictat  mihi,  exteriori 
prsecepto  fortius  est,  et  omnem  indulgentiam  aliense  dispen- 
sationis  evacuat.  Si  filii  Israel  de  mandato  Domini,  et  in 
retributioncm  longi  obsequii,  quod  iEgyptiis  impenderant, 
eis  vasa  argentea  et  aurea  abstulerunt :  non  expedit  vos 
haec  ad  consequentiam  trahere  nisi  constet  Dominum  hsec 
mandasse,  et  vos  nobis  tanquam  iEgyptiis  longse  servitu- 
tis  obsequium  impendisse.  Consultius  ergo  et  modestius 
agentes,  date  operam,  ut  praedictse  ambitionis  nota,  quae 
vestrae  sanctitatis  titulos  dehonestat,  abscindatur  a  vobis, 
nec  pro  rebus  perituris  commune  in  vos  scandalum  excite- 
tis.  Vse  illis  per  quos  scandalum  venit.  In  restitutione 
aliense  rei  non  credatis  conscientiam  vestram  in  aliquo 
laedi :  nam,  si  quid  utilitatibus  vestris  deperit  in  hac  parte, 
devotio  populorum,  quae  nunc  erga  vos  plurimum  turbata 
est,  totum  hoc  pleniore  munificentia  restaurabit.  Quod  si 
pertinaces  vos,  et  inflexibiles  exhibetis,  vinculo  anathematis 
innodabimus  universos,  qui  aliquid  vobis  dederint,  aut  ven- 
diderint,  unde  jus  decimationis  obveniat,  atque  in  ccelum 
clamabimus,  et  ad  thronum  summi  judicis  appellabimus,  ne 
quis  hujus  vinculum  excommunicationis  absolvat.  Prin- 
cipum  etiam  favorem  in  hoc  plcnissime  obtinebimus,  ut 
gladio  spirituali  manus  civilis  assistat,  et  quicquid  contra 
principale  oraculum,  venditum  aut  donatum  vobis  fuerit, 
confiscetur.  Antequam  ergo  res  in  deteriorem  vergat  exi- 
tum,  vestrae  famae  maturius  providentes,  velitis  assuescere 
solutioni  decimarum,  illarum  maxime,  quas  cum  majore 
omnium  rancore  et  odio  usurpatis,  et  quas  clerici,  sive  mo- 
nachi  hactenus  perceperunt.  Nam  si  de  novalibus  tantum, 
sicut  beatse  recordationis  Hadrianus  papa  constituit,  deci- 
mas  rctinetis,  nobis  in  ea  re  damnum  erit  tolerabilius,  cujus 
emolumcnta  non  sensimus.     Verum  juxta  philosophi  sen- 

tentiam,  non  sine  dolore  amittitur,  quod  delectabiliter  et 
commode  possidetur.     Valete. 


EPISTOLA  LXXXIII. — ad  b.  exoniensem  episcopum. 
[A.D.  1167—1175.] 

Argumentum. — Walterus  archid.  monet  Exoniensem  episcopum,  uti 
judicem  ecclesiasticum,  ut  matrimonium  inter  consanguineos  illegi- 
time  celebratum  ex  mandato  Romani  pontificis  dissolvat. 

Carissimo  domino  et  amico  B.  Dei  gratia  Exoniensi  episcopo, 
Walterus  de  Constantiis  Oxeneforden.  archidiaconus,  sa- 
lutem  in  eo,  qui  judicatjines  terrce. 

Quum  plurima  litteratura,  ususque  et  experientia  negotio- 
rum,  prudentem  et  circumspectum  vos  fecerint  in  decisione 
causarum :  miror,  et  mirantur  cseteri,  qui  sunt  in  utroque 
jure  periti,  quare  inter  Robertum  et  Ismenem  consangui- 
neam  suam  celebrare  divortium  tanto  tempore  distulistis : 
maxime  quum  mandatum  domini  papee  super  hoc  habeatis 
expressum,et  quum  sacricanones  detestabilereputent  cohabi- 
tationem  talium  sustinerc.  Testes  equidem  legitimi,  nulli- 
que  exceptioni  obnoxii  producti  sunt,  qui  si  in  causa  hac 
vobis  fidem  non  fecerint  ad  plenum,  juxta  clausulam  illam 
litterarum  domini  papse,  ubi  dicitur  :  et  aliorum  plurium  : 
auctoritate  etiam  Fabiani  et  Celestini,  atque  aliorum  Sanc- 
torum  patrum,  qui  post  eos  propinquiores,  et  sanioris  testi- 
monii  erant,  admittendi  sunt,  ut  sit  lucerna  pedibus  vestris 
ad  convertendam  justitiam  in  judicium,  diligens  inquisitio 
veritatis.  Quanto  enim  flagitiosius  et  immanius  peccatum 
est  incestus,  tanto  scrupulosius  certitudinem  consanguini- 
tatis  exquiri  oportet,  ut  in  celebrando  divortio  sententia 
judicis  non  vacillet.  Nihil  hic  dissimulanter  agere  judici 
licet,  ubi  vertitur  periculum  animarum.  Ideoque  amico- 
rum  parcite  fatigationibus  et  expensis,  qui  jam  alterutram 
debuerant   reportasse    sententiam,    qui   etiam   libenter  se- 


25:1  PETRI    BLESENSIS 

cundse  et  tertiae  prodnctioni  renunciant ;  si  secundum 
testificata  aliorum  velitis  expedire  negotium.  Si  ad  ple- 
niorem  notitiam  rei  alia  productione  opus  est,  ipsi  judicio 
et  productioni  secundse  se  offerunt ;  utrum  velitis,  eligite, 
dummodo  ulterius  non  velitis,  in  eorum  injuriam  frustrato- 
rias  dilationes  innectere.  Porro  unum  in  hoc  negotio  est, 
quod  prsecipuc  nos  molestat.  Nam  quum  ille  Robcrtus  sit 
primogenitus  primogeniti  fratris  mei,  et  ab  ipso  ratione 
patris  quasi  a  capite  series  parentelae  nostrae  tota  dependeat, 
veremur  ne  conjunctionis  incestse  vitium  transfundatur  ad 
posteros.  Concipiet  enim  tota  successio  corruptelam,  si  a 
capite  membra,  si  a  fonte  rivuli,  si  rami  a  stipite  legitime 
non  procedant.  Sacra  equidem  scriptura  testante  filii  in- 
cestuosorum  abominabilcs  sunt  Deo.  Et  sicut  beatus  Gre- 
gorius  asscrit,  ex  incestuoso  concubitu  proles  legitima  non 
succrescit.  Faciatis  igitur,  prudentissime  pater,  verbum 
abbreviatum,  et  mandatum  domini  papae,  quod  hactenus 
suspendistis,  sine  moratoria  dilatione  mancipetis  effectui, 
aut  recurrentibus  litteris  nos  velitis  instruere,  quare  in 
causa  ista  procedere  non  possitis.     Valete. 


EPISTOLA  LXXXIV.— ad  alexandrum  papam 

ROMANUM. 

Argumentum. — R.  archiepiscopus  Cantuar.  nomen  episcoporum  in  aula 
regia  degentiiun  a  calumniis  tuetur,  ac  ostendit  exemplo  veterum, 
quanto  cum  fructu  regni  in  ea  versentur. 

Alexandro  Dei  gratia  summo  pontifici  Ricardus  Cantuariensis 
ecclesia  humilis  minister,  devotum  humilitatis  et  obedienticB 
famulatum. 

Detractores  Deo  odibiles  serenitati  vestrse  de  nostris 
episcopis  enormia  suggesserunt,  asserentes,  quod  venerabiles 
fratrcs  nostri  R.  Winton.  et  G.  Elien.  atque  Joannis  Nor- 
vicen.    Episcopi,  sequcntes  odorem    munerum,  et   omnino 

abjecta  sollicitudine  pastorali,  militise  ne  dicam  malitise 
curialis  fluctibus  se  immergunt.  Dicunt,  quod  judicia 
sanguinis  exercent:  ideoque  tanquam  viri  sanguinum  a 
sacris  abstinent,  et  ad  mensam  Domini  non  accedunt.  Ea 
propter  succensa  est  adversus  eos  indignatio  vestra,  nobisque 
pcenam  indicitis,  si  excessus  hujusmodi  canonice  non  puni- 
mus.  Inhonestum  siquidem  esset,  gravique  animadversione 
dignissimnm,  si  esset  in  hac  parte  os  loquentium  iniqua 
veridicum  :  sed  mentita  est  iniquitas  sibi.  Nam,  ut  excer- 
pamus  pauca  de  multis,  Wintoniensi  episcopo  nullus  est 
afflictis  compatientior,  nullus  in  oculis  suis  humilior,  nul- 
lus  in  altari  devotior,  nullus  in  beneficiis  profusior.  Unde 
sicut  unguentum  effusum  est  nomen  ejus,  et  eleemosynas 
ejus  enarrat  omnis  ecclesia  Sanctorum.  Eliensis  autem, 
ex  quo  juxta  beneplaciti  vestri  formam,  citra  omnem  infa- 
miam  tamen,  et  quasi  de  abundanti  suam  purgatione  ca- 
nonica  innocentiam  declaravit,  plene  et  efficaciter  implevit 
episcopum,  sanctaque  et  honesta  conversatione  mendaces 
ostendit,  qui  maculaverunt  innoxium.  Ipse  etiam  et  epis- 
copus  Norvicensis,  cujus  honestatem  et  prudentiam  fre- 
quenter,  dum  ad  vos  a  domino  rege  mitteretur,  diutina 
conversatione  et  experientia  didicistis,  ecclesias  suas  pau- 
peres  invenerunt,  sed  possessiones  earum  prudenter  et 
strenue  revocantes,  et  amplissime  dilatantes,  ipsas  nunc  in 
statum  optimum  erexerunt.  Non  est  equidem  novum,  quod 
regum  consiliis  intersint  episcopi :  sicut  enim  honestate  et 
sapientia  caeteros  antecedunt,  sic  expeditiores  et  efficaciores 
reipublicae  administratione  censentur.  Quia,  sicut  scriptum 
est,  minus  salubriter  disponitur  regnum,  quod  non  regitur 
consilio  sapientum.  Scriptum  etiam  legitis,  vae  terrae,  cujus 
rex  puer  est,  et  cujus  principes  mane  comedunt.  Beata 
terra  est,  cujus  rex  sensatus  est,  et  cujus  principes  vescuntur 
tempore  suo.  In  quo  notatur,  eos  consiliis  regum  debere 
interesse,  qui  sciant,  et  velint,  et  possintpatientibus  compatL, 
paci  terrae  ac  populi  saluti  prospicere,  erudire  ad  justitiam 
rcgcs,  et  imminentibus  occursare  periculis,  vitaeque  matu- 

rioris  exemplis  informare  subditos,  et  quadam  auctoritate 
potestativa  praesumptionem  malignantium  cohibere.  Reg- 
num  Hebraeorum  temporibus  Roboam  non  fuisset  divisum, 
nec  recessissent  ab  eo  decem  tribus,  si  prudentiores  viros 
sibi  consiliarios  elegisset.  Quum  esset  Saul  prophetans  inter 
eos  qui  invocabant  nomen  domini :  regnum  tamen  David 
erexit  et  firmavit  ejus  solium  institutio  Samuelis.  Rex 
Ezechias  oppressus  a  Sennacherib,  et  quasi  in  extremis 
angustiis  constitutus  per  Isaiam  civitatis  liberationem,  et 
beneficium  consolationis  obtinuit.  Elisseus  Acrisiam  Syris 
induxit,  et  ejus  beneficio  Samariae  obsessores  convertuntur 
in  fugam.  Joiada  sacerdos  Joas  filium  Ochozise  a  facie 
Athalise  persequentis  abscondit,  quem  quum  erexisset  in 
regem,  sanctis  eum  moribus  informavit.  Sed  Joiada  mortuo, 
coepit  Joas  a  Dei  legitimis  declinare  :  quem  quum  Zacha- 
rias  argueret,  eum  lapidibus  obruit  et  contrivit.  In  quo 
manifestissime  liquet,  quam  utilis  et  necessaria  sit  conver- 
satio  et  doctrina  justorum  his,  qui  populi  regimen  acceperunt. 
Nam  temporibus  Sedeciae  regis,  non  fuisset  exterminatum 
regnum  Judseorum,  nisi  adversus  Jeremiam,  qui  publicse 
consulebat  utilitati,  prgevaluissent  mendacia  pseudo-prophe- 
tarum.  Unum  noveritis,  quia  nisi  familiares  et  consiliarii 
regis  essent  prcefati  episcopi,  supra  dorsum  ecclesise  fabri- 
carent  hodie  peccatores,  et  immaniter  ac  intolerabiliter 
opprimeret  clerum  pra3Sumptio  laicalis.  Nunc  autem,  si 
quid  in  ecclesise  attentatur  injuriam,  auctoritate  pontificali 
corripitur :  aut  si  ad  hoc  ecclesiastica  censura  non  sufficit, 
spiritualis  gladii  defectus,  civili  suppletur:  et  ad  eorum 
arbitrium  principalis  animadversio  exercetur.  Si  quando- 
que  ut  fieri  solet,  adversus  insontes  regis  indignatio  vehe- 
mentius  excandescit,  episcoporum  precibus  tempcratur. 
Istis  mediantibus  mansuescit  circa  simplices  judiciarius 
rigor,  admittitur  clamor  pauperum,  ecclesiarum  dignitas 
erigitur,  relevatur  pauperum  indigentia,  firmatur  in  clero 
libertas,  pax  in  populis,  et  in  monasteriis  quies,  justitia 
libcrc    excrcetur,    superbia    dcprimitur,    augetur    laicorum 

devotio,  religio  fovetur,  diriguntur  judicia,  leges  acceptantur 
decreta  Romana  vim  obtinent,  et  possessiones  ecclesiasticse 
dilatantur.  Isti  singulis  prsecipuis  solemnitatibus  suis  in- 
tersunt  ecclesiis,  ubi  eleemosynarum  largitione,  consolatione 
pupillorum  ac  viduarum,  subjectorum  correctione,  atque 
aliis  sanctitatis  operibus  plenissime  redimunt  dies,  quos  in 
curia  consumpserunt.  Porro  archiepiscopi  vel  episcopi, 
qui  in  curia  regis  Siculi  conversantur,  per  septennium 
aut  decennium  a  curia  non  recedunt :  nec  refert,  vivant 
aut  decesserint,  quantum  ad  ecclesiasticarum  possessionum 
custodiam,  vel  regimen  animarum.  Ab  hac  equidem 
curialitate  nostros  quandoque  voluimus  episcopos  prohi- 
bere,  sed  consiliosis  et  prudentibus  viris  visa  est  ex- 
pediens  eorum  cohabitatio  circa  regem :  quos  si  extrahere- 
mus  a  familiaritate  illius,  subtraheremus  quietem  monas- 
teriis,  oppressis  solatium,  ecclesiis  libertatem.  Unde  licet 
propter  incommoditates  varias,  quas  ibi  sustinent,  desiderio 
desiderarent  egredi :  publicse  tamen  utilitatis  obtentu  com- 
muni  fratrum  nostrorum  consilio,  non  solum  in  hac  vita 
castrensi  tolerari,  sed  ad  eam  trahi  debuerant  et  compelli. 
Utilitatem  quidem  Anglicanse  ecclesise,  et  malitiam  detrac- 
torum,  qui  vobis  veritati  contraria  suggesserunt,  velitis, 
pater,  in  libra  sequitatis  appendere,  et  quod  super  hoc  in 
oculis  vestris  acceptum  fuerit  nostrse  parvitati  nuncio,  vel 
litteris  velitis  intimare.  Rei  veritatem  prius  vobis|decla- 
rari  oportuit,  ut  ad  hujus  rei  decisionem  certius  et  confi- 
dentius  procedatis.  Nos  autem,  quum  receperimus  vestrse 
sanctitatis  oraculum,  apostolicae  jussionis  executores  efrica- 
ces  erimus  et  devoti.  Conservet  vos  Deus  ecclesise  suse  per 
tempora  longa,  sanctissime  pater. 


EPISTOLA  LXXXV. — ad  r.  sarisberiensem. 

Argumentum. — Graviter  reprehendit  in  R.  Sarisberiensi  ventris  inglu- 
viem,  quantaque  mala  ex  ea  nascantur,  veterumque  exemplis  declarat, 
quanti  facienda  sit  sobrietas. 

M .  Petrus  Blesensis  Bath.  archid.  R.  Sarisb.  salutem  in  Deo 

salutari  nostro. 

Si  tibi  increpatoria  et  solito  duriora  propono,  facit  hoc 
insolentia  tua,  et  iniquitas  ex  adipe  prodiens,  qua3  quum  mul- 
tis  exhortationibus  meis  amicabiliter  et  blande  sollicitata  sit, 
correctionis  tamen  beneficium  non  admisit.  Si  de  salute 
animae  tuse,  aut  saltem  de  incolumitate  corporis  cogitares, 
plus  animae  et  minus  corpori,  minus  ventri  et  plus  spiritui 
deservires.  In  animae  tuae  perniciem  conjurasti,  atque  in 
ipsius  gravamen  ventris  imploras  auxilium:  cujus  ingluvies, 
durn  omnia  devorando  vivere  appetit,  sua  voracitate  mor- 
tificat  animam,  et  interioris  hominis  lumcn  obtenebrat. 
Enorme  tui  ventris  incrementum  patientius  sustinerem,  nisi 
ex  eo  gravissimum  immineret  tuis  posscssionibus  detrimen- 
tum.  Porro  possessorem  possessio  tua  imitatur  et  sequitur: 
quia  dum  ventrem  facis,  ventrem  faciunt  domus  tuae.  Non 
intelligis  miser  ruinam  nobilium  sedinciorum,  quse  magna- 

nimitas  tui  decessoris  extruxit  ?  dummodo  sedifices  ventrem 
tuum, 

Nugaris  quum  tibi,  Calve, 
Pinguis  aqualiculus  propenso  sesquipede  extat  : 

Sed  ventrosi  parietes  prohibentur  exstare,  quorum  altitudi- 
nem  et  robur  humiliat  ventorum  liber  excursus  et  injuria 
pluviarum.  In  domibus  ruinosis  non  vetustatem,  sed  tuam 
universi  causantur  inertiam ;  dum  te  vident  ad  carnis  deli- 
cias  resolutum  in  cute  curanda  plus  aequo  sollicitum, 

Et  rident  omnes  Epicuri  de  grege  porcum. 
Quicquid  in  te  spirituale  fuerat,  totum  evacuat  et  pervertit 
carnalis  ista  curiositas,  quae  nec  te  dies  tuos  dimidiare  per- 
mittet,  nec  illud  modicum  vitae  quod  tibi  superest,  cum 
jucunditate  transigere.  Nam  in  tanta  mole  corporis  anima 
quasi  tenebris  obscssa  carceralibus  in  spirituale  lumen 
respirare  non  potest.  Membra  vero  suis  destituta  officiis 
ex  longa  desidia  et  torpore  sonticas  passiones  expectant. 
Multi  cnim  ex  nimia  gulositate  morbescunt,  suamque  cra- 
pulam  vomitu  remediantur,  turpiter  egerentes,  quod  turpi- 

ter  ingesserunt.     Galenus   equidem    fidelissimus    Hippo- 

cratis  interpres,  teste  Hieronymo,  refert  athletas,  quorum 

vita  et  ars  sagina  est,  diu  vivere,  aut  sanos  esse  non  posse, 

animasque  eorum   nimio  sanguine  et  adipibus  quasi  luto 

involutas,   nihil   tenue  aut  cceleste  sapere,   sed  semper  de 

ructu  et  ingluvie  cogitare.     Testimonio  Hippocratis  crassa 

et  obesa  corpora  necessariam  habent   crebram   sanguinis 

demptionem,  et  alios  attenuationis  modos ;  alioquin  para- 

lysis,  podagra,  et  alii  morbi  pestilentes  erumpent.      Ideo 

Galenus    semper    die    decima    vitse    medicinalis    auxilii 

legitur  sibi  abstinentiam  indixisse:  nec  facile  aliquem  in- 

firmari,  qui  frequen  er  abstineat,  aut  regulam  dietse  modes- 

tioris   observet.     Legimus  quosdam  morbo  articulari,  aut 

podagra  laborantes,  proscriptione  bonorum,  et  simpliciore 

mensa    membrorum    officio   restitutos.     Refert   Pompeius 

Trogus,  quod  teterrimus  ille  tyrannus   Sicilise  Dionysius, 

dum  gulse  et  edacitati  vacaret,  lumen  oculorum   perdidit. 

Nihil  enim  magis  praadatur  oculos,  quam  ingluvies  ventris, 

et  ut  ait  Pontinianus,    edacitas   cibos   frangit,    et  oculos 

vorat.     Ideo   Lucius  Sylla,  Lepidus    consul  et   alii  pleri- 

que  leguntur  tulisse  leges  cibarias,  quas  alibi  Cato  censorius 

vocat  sumptuarias,  in  quibus  vivendi  modus  et  sufficientia 

naturse  depingitur.     Nam  quicquid  epularum  sumitur  prae- 

ter  usum  necessitatis,  non  est  debitum  naturse,  sed  vitium 

voluptatis.    Sumptuariis  legibus  se  Paulus  alligaverat,  quum 

dicebat:  habentes  alimenta,  et  quibus  tegamur,  his  contenti 

sumus.     /Emilianus  Scipio  cum  amicis  ambulans  pane  vesci 

solitus    erat,  ne  aliquam   diei   partem   perderet    otiosam. 

Idipsum  dicitur  Alexander  magnus  in  consuetudinem  dux- 

isse.     Augustus  cibo  vulgari  et  modico  vescebatur,  qui  pro 

deliciis  reputabat  secundarium   panem,  et   minutos  pisci- 

culos,  caseumque  bubulum,  manu   pressum :  ficus   autem 

biferas   virides  vehementer   appetebat.     Socrates   dicebat, 

quosdam  vivere,  ut  comederent  et  biberent,  se  autem  come- 

dere   et  bibere,  ut   naturae  satisfaceret,  et   excursum  vitse 

fragilis  sustentaret.     Ethicus  dicit : 

L   1 

Summum  crede  nefas  animam  przeferre  pudori, 

Et  propter  vitam  vivendi  perdere  causas. 
Non  est  equidem  regnum  Dei  esca  et  potus.  Esca  ventri, 
et  venter  escis.  Deus  autem  et  hunc  et  has  destruet. 
Quidam  autem  toti  sunt  in  gutture,  merito  gurgulionibus 
comparandi,  quorum  cogitatio  tota  de  ventre,  in  ventre,  et 
sub  ventre  est :  quibus  satisfieri  omnino  non  potest,  donec 
ventre  despumante  in  venerem  delectatio  gulre  lumborum 
excitet  voluptatem.  Abjecta  siquidem  reverentia  et  timore 
tremendi  judicii,  relaxantur  ad  omnes  illecebras,  et  in 
cunctis  extraordinariis  voluptatibus  se  volutant. 

Sed  quum  lapidosa  chiragra 

Fregerit  articulos  veteris  ramalia  fagi, 

Tum  crassos  transisse  dies,  lucemque  palustrem, 

Et  sibijam  seri  vitam  ingemuere  relictam. 

Ita  convertetur  dulcedo  in  amaritudinem,  in  asperitatem 
suavitas,  delectatio  in  dolorem,  eritque  instar  inferni,  aut 
pcenae  infernalis  initium,  dolorum  continuatio,  et  deside- 
rium  moriendi.  Illud  quoque  ad  cumulum  doloris  accedit, 
quod  ex  intemperantia  gulae  quidam  sibi  nomen  inane  ve- 
nantur,  et  gloriam  sine  fructu,  putantes  ex  crapula  et  ebrie- 
tate  hominum  sibi  titulos  gloriosae  opinionis  acquirere  : 
quum  viros  honestos,  quibus  viscera  sua  claudunt,  omni  de- 
fectui  vitse  humanae  subjacere  videant,  et  publice  mendicare. 
In  talibus  liberalitatem  pra^cipuam  reputant :  in  quibus  li- 
bertas  quidem  peccandi  est,  sed  animse  servitus  ad  corporis 
voluptatem.  Sane,  sicut  Cicero  et  Apuleius,  et  quod  ma- 
jus  est,  Augustinuset  Hieronymus  testantur,  plus  est  anima 
quam  corpus :  isti  autem  damnum  animae  non  curantes  de- 
votissimam  carni  miserae  impendunt  servitutem,  sicut  scrip- 
tum  est :  sterilem  pavit,  et  viduae  non  bene  fecit.  Porro 
beatus  ille  Job  plenissime  nomen  et  officium  liberalitatis 
implebat,  qui  nihil  indulgens  ebrietati  aut  crapulse,  nec  se- 
quens  hujus  vitse  vanitates  et  insanias  falsas  se  totum 
pauperum  necessitatibus  impendebat.  Non  alebat  leones, 
ursos,  aut  simias.  Non  confluebant  ad  eum  histriones, 
dulcorarii,  fabularum  aut  nugarum  inanium  concentores; 

sed  ex  purse  liberalitatis  conscientia,  ex  corde  sincero,  et 
caritate  non  ficta,  dicebat :  humerus  meusa  junctura  sua  ca- 
dat,  et  brachium  meum  cum  ossibus  avellatur,  si  negavi  pau- 
peribus,  quod  volebant ;  si  oculos  viduse  expectare  feci;  si  co- 
medi  buccellam  meam  solus,  et  non  comedit  pupillus  ex  ea  : 
si  ostium  meum  viatori  non  patuit;  si  prsetereuntem  despexi, 
eo  quod  non  haberet  indumentum,  et  sine  operimento 
pauperem;  si  non  benedixerint  mihi  latera  ejus,  et  si  de 
velleribus  ovium  mearum  non  fuerit  calefactus.  O  quam 
melior,  et  per  omnia  commendabilior  est  modesta,  et  sobria 
hsec  liberalitas,  quse  ad  vitam  seternam  fructificat,  quam  illa, 
quse  subvertit  animum,  rationem  hebetat,  corpus  destruit,  et 
aedificat  ad  gehennam.  Si  te  jejuniis  afiTigeres,  si  jejunia 
et  afflictiones  pauperum  sublevasses,  providisses  tibi  con- 
sultius,  nec  baratrum  ventris  autgulae  scyllsea  vorago  domos 
tuas  in  prsecipitium  devolvisset.  Nunc  vero  post  dispen- 
dium  animre  tuae,  specialiter  illud  plango,  quod  ventos  et 
pluvias  circumquaque  admittunt,  quod  vespertilionibus 
sunt  pervise,  quod  in  horrorem  solitudinis  redactse  sunt, 
quod  in  preecipitium  pendent,  quod  nec  sedilia,  nec  alia 
utensilia  ibi  sunt,  nec  serse,  nec  ostia,  nec  fenestrse.  Ad- 
huc  tamen  gloria  sedificiorum  antiqua  resurgeret,  si  vora- 
ginem  gulse,  et  exitiaiem  ventris  ingluviem  cohiberes. 

EPISTOLA   LXXXVL — ad  magistrum  alexandrum 

MONACHUM. 

Argumentum. — Multis  rationibus  persuadere  conatur  Alexandro  mona- 
cho  Carthusiano,  ne  ordinem  suum  id  temporis  celeberrimum,  vel 
quod  quotidie  in  eo  rem  divinam  facere  non  possit,  vel  aliis  etiam  de 
causis,  deserat,  et  ad  laxiorem  transeat. 

M.  Petrus  Blesemis  Bath.  archid.  magistro  Alexandro  mona- 
cho  salutem,  et  in  salutari  desiderio  conslantiam. 

Si  conceptse  indignationis  spiritum  possem  dissimulare 
siientio,  mallem  tacere,  quam  scribere.     Sed,  ut  verbo  Job 

utar,  plenus  sum  sermonibus,  et  coarctat  me  spiritus  uteri 
mei :  ego  quasi  mustum  absque  spiraculo,  quod  novas  dis- 
rumpit  lagunculas.     Me  licet  invitum,  tua  invitat  et  urget 
temeritas  scribere  invectivam.     Nam  sicut  cervus  desiderat 
umbram,  et  mercenarius  finem  laboris  sui,  sic  in  votis  habe- 
bam  praecipuum  cessare  a  verbis,  quibus  amicitia  vulneratur. 
Verumtamen  jacturam  tuae  opinionis  aequanimiter  tolerare 
non  possum ;  factus  enim  es  fabula  in  clero  et  in  plebe  ludi- 
brium,prurientium  desaevit  in  telinguarum  procacitas:  et  qui 
te  comedunt,  non  dormiunt.   Si  te  laveris  nitro,  et  multiplica- 
veris  tibi  herbam  borith,  non  auferetur  a  te  macula  praevari- 
cationis  tuae.     Verumtamen  non  reputas  injuriam  damnum 
famae,  qui  bibis  quasi  aquam  subsannationem :  et.  ut  verbo 
prophetico   utar,   frons  meretricis   facta   est   tibi,    noluisti 
erubescere.     Dereliquisti  fontem  aquse  vivae,  et  fodisti  tibi 
cisternam  dissipatam,  quse  aquas  continere  non  potest.     Et 
nunc    quid    tibi  vis    in  via  iEgypti,  et    quid    tibi  in    via 
Assyriorum,  ut  bibas  aquam  turbidam  ?    Cogitas   de  mi- 
grando,  atque  in  confusionem  et  in  scandalum  fratrum  tuo- 
rum  succingis  te  ad  exitum.    Multum  ei  dissimilis  es,  qui  cu- 
piebat  anathema  esse  a  Christo  pro  fratribus  suis.     Coepisti 
spiritu,  carne   consummandus :     atque   sicut    Isaias    dicit, 
concepisti  ardorem,  et  stipulam  peperisti.    Juxta  verbum 
alterius    sapientis,    abstulit   ventus    desiderium    tuum,    et 
velut   nubes    pertransiit   fides  tua.     Primam   enim   fidem 
irritam  faciens,  sanctae  conversationis  novitate   contempta, 
per  quam  veterem  in  te  hominem  reformare  debueras,  sub 
quodam  religionis  colore  divitias  appetis,  et  seminas  inter 
spinas,  quum  scriptum  sit :  novate  vobis  novale,  et  nolite 
serere  super  spinas.     Jam  senuisti,  rugseque  tuae  testimo- 
nium  dicunt  contra  te.   Unde  ergo  obrepsit  tibi  haec  incon- 
stantia  in  aetate   provecta,  ut  semper  sit  apud  te,  Est,  et 
non;  semperque  dissideas  a  teipso?    sed  Dei  judicio,  qui 
Christo  non  convenit,  sibi  convenire  non  potest.     Posuisti 
me,  inquit,  contrarium  tibi,  et  factussum  mihimetipsi  gravis. 
Status  animi   tui,  sicut  aurse  inccrtitudo  cst,  sicut   aeslus 

maris,  fumusque  pertransiens.     Sane  Dominus  in  populo 
gravi  laudari  desideral.     Unde  tuam,  et  consimilium  vitarn 
sub  typo  Hierusalem  propheta  redarguens :  peccatum,  in- 
quit,  peccavit  Hierusalem,  propterea  instabilis  facta  est.    In 
libro  sapientise  scriptum  est,  quia  stultus  ut  luna  mutatur. 
Et  in  eodem  legis,  quod  prsecordia  fatui,  sicut  rota  plaustri, 
et  quasi  axis  versatilis  cogitatus  illius.     iEtas  provectior 
animum  tuum  maturitate  aliqua  debuerat  stabilisse.     Porro 
si  mutare  potest  iEthiops  peilem  suam,  aut  pardus  varietates 
suas ;  et  animus  tuus  poterit  gravitatem  vitse  maturioris 
induere.    Ideo  et  verba  mea  dolore  sunt  plena.     Cur  sanc- 
tum  et  gloriosae  opinionis  ordinem  Carthusiensem  praevari- 
cando  depravas?  Nunquid  resina  non  est  in  Galaad,  aut 
medicus  non  est  ibi?  Ibi  sane  inveneras  locum  pcenitentise, 
secretum  solitudinis,  pacem  anima3,contemplationis  arcanum 
gaudium  in  spiritu  sancto,  munus  salutis,  et  efficax  benefi- 
cium  medicinse.     Verum  manna  cceleste  fastidiens,  et  sus- 
pirans  ad  ollas   carnium,   domum  illam  appetis,   quse  de- 
siderio  tuo  satisfaciet,  quse  tibi  delicatius  et  indulgentius 
ministrabit.     Ideoque   tumultum  frequentise  popularis,  si- 
lentio,  et  solitudini  anteponis  sollicitudinem :  licet  noveris 
scriptum  esse,  quia  qui  jugum  Domini  accipit,  sedere  debet 
solitarius  et  tacere.     Hoc  in  ordine  Carthusiensi  causaris  et 
arguis,  quod  singulis  diebus  missas  non  faciunt,  atque  hujus 
religionis  aut  potius  superstitionis  obtentu,  tuum  machinaris 
egressum.     Tuae   litterae   faciunt  te  insanum.     Sed  juxta 
verbum  sapientise :  melior  est  homo  minoratus  sapientia  et 
sensu  deficiens  in   timore,   quam  qui   abundat   sensu,    et 
transgreditur  legem  Domini.    Scis,  quia  monachorum  pater, 
et   sacri   ordinis   institutor,    nec   etiam  sacerdotii   gradum 
attigit,   expersque  missarum  multo  tempore,  etiam  in  die 
Paschae,  utrum  Paschalis  esset  solemnitas  ignoravit.    Paulus 
primus  Eremita,et  Antonius,Petrus  et  Paulus  apostoli,  atque 
caeteri,  quorum  laus  est  in  evangelio,  non  leguntur  singulis 
diebus  salutis  hostiam  immolasse.     Frequentia  contemp- 
tum  parit,  et  ex  ipsa  raritate  crescit  reverentia  sacramenti. 

Peccamus  quidem  assidue,  et  ubi  continuantur  peccata, 
continuum  oportet  esse  peccati  remedium :  verumtamen 
mundi  pretium  impretiabile,  communemque  humanae  salutis 
hostiam,  nisi  in  spiritu  humilitatis,  et  corde  contrito  immo- 
lare  non  licet.  Mors  in  olla  est,  nisi  Elisaei  farinula  condia- 
tur.  Olim  anima,  quse  certis  temporibus  afflicta  non  erat,  ex- 
terminabatur  de  populo  suo  :  nec  celebrabatur  agni  Pascha- 
lis  sacrificium,  nisi  in  amaritudine  agrestium  lactucarum. 
Magnum  est  sacramentum,  et  nunquam  nisi  corde  contrito 
et  humili  est  celebrandum.  Magnum  est,  dicit  aposto- 
lus,  sacramentum  hoc  pietatis,  manifestatum  quidem  in 
carne,  justificatum  in  spiritu,  apparuit  angelis,  prsedica- 
tum  est  gentibus,  creditum  est  mundo,  assumptum  in 
gloria.  Teste  Ambrosio  nunquam  nisi  puro  corde  et 
mundis  manibus  et  contritione  devota  orferenda  est 
hostia,  in  qua  est  salus  mundi.  Tua  vero  sententia 
est,  ut  tibi  Christum  incorpores  singulis  diebus,  non  dijudi- 
cans  corpus  Domini.  Propter  hoc  multi  sunt  imbecilles 
et  dormiunt  multi  in  peccatis.  Verbum  sapientis  est, 
quum  sederis  ad  mensam  divitis,  appone  cultrum  gutturi 
tuo,  ut  inter  coelestes  cibos  et  laicos  sive  communes  devota 
veneratione  discernas.  Vide,  ne  Dominus  dicat  de  te : 
ecce  manus  tradentis  me  mecum  est  in  mensa.  Et  illud : 
dederunt  in  escam  meam  fel.  Prohibet  siquidem  Dominus, 
ne  de  ango  Paschali  comedat  advena  vel  immundus.  Nec 
ponendus  est  Christus  nisi  in  sindone  munda,  et  in  monu- 
mento  novo :  quia  panis  vitse  non  est  recipiendus,  nisi 
conscientia  munda  et  corde  sincero.  Hostia  enim  indigne 
accepta  suscipientem  damnat,  non  salvat,  inquinat  non 
emundat.  Propheta  enim  dicit :  quid  est,  quod  dilectus 
meus  fecit  scelera  multa  in  domo  mea?  nunquid  carnes 
sanctse  auferent  malitias  ejus,  in  quibus  gloriatus  est  ?  et 
alibi :  tu  qui  credis  mundari  per  hostias,  scito  quod  non 
mundaberis,  sed  amplius  pollueris.  Tamen,  ne  in  domo 
tua  fieres  scandali  generalis  occasio,  ut  obstrueretur  os 
loquentium   iniqua,  tibi   fraterna   caritas    singulis    diebus 

offerre  hostiam  speciali  devotione  indulsit.  Sciens  itaque 
et  prudens  vitam  declinas,  et  festinas  in  mortem,  atque  ad 
excusandas  excusationes  in  peccatis  nullam  de  csetero 
poteris  prsetendere  rationem.  Si  attendas  domum  Carthu- 
siensem,  quam  relinquere  desideras,  consideres  unde  venias, 
aut  quo  vadas.  Hierusalem  pro  Babylone,  terram  promis- 
sionis  pro  iEgypto,  pro  exilio  patriam,  ccelum  pro  inferno, 
quietem  et  pacem  pro  labore  et  miseria  derelinquis.  Domus 
siquidem  Carthusiensis  et  locus  habitationis  illius  situs  est 
in  montibus  et  scopulis,  et  in  petris :  ut  sit  potius  habita- 
tio  angelorum,  quam  hominum,  ad  dandam  altissimo  vocem 
confessionis  et  laudis :  sicut  scriptum  est :  super  ea  volu- 
cres  cceli  habitabunt :  et  de  medio  petrarum  dabunt  voces. 
Sed  et  columba  nidificat  in  foraminibus  petrse :  et  vir 
prudens  aedificat  domum  suam  supra  petram  :  ubi  nec  maris 
fluctus,  nec  ventus  turbinis,  nec  pluviarum  inundatio,  nec 
alluvio  formidatur.  Vere  terribilis  est  locus  iste,  nec  est 
hic  aliud,  nisi  domus  Dei,  et  porta  cceli.  Et  licet  domus 
illa  sit  in  terra  horroris  et  vastae  solitudinis,  nominatissima 
tamen  est  in  observantia  religionis  et  ordinis.  In  omnem 
terram  per  gratiam  Dei  exivit  fama  ejus,  et  in  fines  orbis 
terrse  suse  odorem  suavitatis  effudit.  Plantatio  enim  Dei 
est,  et  vinea  Domini  Sabaoth.  Ideoque  jam  excrevit  in 
immensum,  et  multiplices  fructus  fecit.  Vide,  si  jam  non 
operuerit  montes  umbra  ejus;  si  non  extendit  palmites 
suos  usque  ad  mare,  et  usque  in  Angliam  propagines  ejus. 
Tu  vero  docuisti  linguam  tuam  mendacium,  ut  inique 
ageres,  sanctaeque  domus  ordinem  depravares.  Scriptum 
est,  quia  spiritualis  homo  omnia  dijudicat,  et  ipse  a 
nemine  judicatur.  Tu  vero,  quum  sis  carnalis  homo,  et 
venundatus  sub  peccato  spirituales  viros  judicas,  et  in  animae 
tuae  dispendium  domum  sanctissimam  scandalizas.  Ad 
exemplar  siquidem  domus  illius,  de  qua  scriptum  est :  in 
domo  patris  mei  mansiones  multae  sunt,  habet  hic  unus- 
quisque  cellulam  et  mansiunculam  suam,  ut  contemplationi 
et  orationi  liberius  vacet.     Sic  enim  in  schola  evangelica 

veritas  nos  informat  dicens  :  tu  autem  quum  oraveris,  intra 
in  cubiculum  tuum,  et  clauso  ostio  ora  patrem  tuum.  So- 
litudinem  hujns  cellulas  propheta  elegerat,  qui,  sicut  ipse 
commemorat,  similis  factus  est  pelicano  solitudinis,  et  sicut 
passer  solitarius  in  tecto.  Elongavi,  inqnit,  fugiens,  et 
mansi  in  solitudine.  Qui  Rachelis  amplexus,  et  delicias 
contemplationis  affectat,  juxta  verbum  Job,  contemnit 
multitudinem  civitatis,  et  vocem  exactoris  non  audit. 
Unde  et  Jeremias :  quis  dabit  me  in  solitudinem?  aut  in 
diversorium  viatorum  ?  si  affectares  vacare  tibi,  et  appetcres 
scribere,  orare,  legere,  meditari  et  psallere,  nunquam  civita- 
tem  eremo,  nunquam  sollicitudinem  solitudini  praetulisses. 
Nunc  manifestissime  liquet,  quid  multis  diebus  in  corde 
tuo  nutrieris  :  diu  dissimulasti,  ac  sub  taciturnitate  suspccta 
concepisti  dolorem,  et  peperisti  iniquitatem.  Juxta  verbum 
prophetse,  ova  aspidum  eruperunt :  qui  comederit  de  ovis 
morietur:  et  quod  confotum  est,  erumpet  in  regulum.  Nocuit 
priori  tuo,  quod  te  nimis  familiariter  et  blande  tractaverat, 
atque  de  ipsius  humilitate  superbiam  concepisti.  Egisset 
prudentius,  si  cervicem  onerasset  insolentem,  et  se  in  multis 
erga  te  austerius  habuisset.  Scriptum  est  in  libro  Sapientiae, 
quia  malitiam  otiositas  docet,  servumque  inclinant  opera- 
tiones  assiduse.  Et  item  :  servo  malevolo  debentur  compe- 
des,  et  tortura,  ne  vacet.  Adhuc  replico,  quia  scienter  et 
prudenter  in  interitum  animae,  et  famce  periculum,  te  de- 
volvis.  Scriptum  quippe  est :  qui  amat  periculum,  in  illo 
peribit.  Non  est  religiosorum  sapientia,  ubi  eam  venaris  et 
quaeris:  non  enim  invenitur  in  terra  suaviter  viventium. 
Viamvitse  perfectioris  aggressus  es,  sed  cito  emarcuit  religio 
tua,  quasi  vinea  in  primo  flore,  et  quasi  botrus  projiciens 
flores  suos.  Vix  adhuc  mustum  eras,  quando  corruptus 
es  in  acctum. 

Si  per  longam  expericntiam  didicisses  ordinis  illius  dul- 
cedinem,  sapientius  cogitasses.  Nam  testimonio  sapientiae, 
virinmultisexpertus  cogitabit  prudentiam,et  qui  multadidi- 
cit,  proferet  intellectum.   Possum  tibi  dicere,  quod  apostolus 

Timotheo  :  Ab  infantia  sacras  litteras  nosti,  qiife  te  poterant 
ad  salutem  instruere.  Sed,  sicut  idem  loquitur  ad  Hebrseos, 
Quum  deberetis,  inquit,  magistri  esse  propter  tempus,rursum 
indigetis,  ut  ad  vos  doceamini,  et  facti  estis,  quibus  lacte 
opus  est,  non  solido  cibo.  In  legibus  et  decretis  quandoque 
te  habui  conscholarem,  sed  te  infatuavit  is,  qui  juxta  verbum 
Job  adducit  consiliarios  in  stultum  flnem,  et  judioes  in  stu- 
porem.  Et  unde  hoc  tibi,  ut  recedas  a  loco,  cui  te  reli- 
gionis  voto,  et  stabilitatis  vinculo  obligasti  ?  Disce  quseso 
negotiari  cautius,  ne  tunc  poenitere  incipias,  quando  non 
erit  pcenitudinis  locus.  Hoc  apud  te  deliberasse  debueras, 
antequam  arbitrio  alieno  tuam  subjiceres  voluntatem  :  prius 
enim  in  potestate  tua  erat,  declinare  Domini  servitutem. 
In  manu  consilii  tui  eras,  tibique  boni  et  mali,  ignis  et 
aquae  vitse  et  mortis  erat  oblata  discretio.  Porro  nunc  voti 
vinculo  necessitati  adstrictus  es :  et  exigit  oblatum,  qui 
non  exegerat  offerendum.  Quid  quaeso  tibi  defuit,  quam- 
diu  cum  Carthusiensibus  eras  ?  Incrementum  non  exigit 
quod  satis  est;  opem  extrinsecam  sufficientia  non  mendicat, 
et  adjectione  non  indiget  plenitudo.  Nunquid,  dicit  Job, 
rugiet  onager,  quum  habuerit  herbam,  aut  mugiet  bos, 
enim  volo  mortem  peccatoris,  sed  ut  convertatur  et  vivat. 
quum  ante  plenum  prsesepe  steterit  ?  Brutorum  animalium 
natura  te  damnat,  quia  cum  eis  pabulum  commune  sufficiat 
quiescunt.  Ex  adipe  prodiit  iniquitas  tua,  quem  post  labores 
studiorum  et  scholares  angustias  otiositas  instabilem  fecit,  et 
sufficientia  contumacem.     Nam  et  poetse  testimonio, 

Luxuriant  animi  rebus  plerumque  secundis. 
Nec  facile  est  aequa  commoda  mente  pati. 

Ferrem  patientius,  si  ad  Cistertiensis  ordinis  observantiam 
te  transferres.  Si  enim  in  proposito  religionem  habes,  ibi 
probatissima  religionis  schola  est,  summus  ibi  modestise 
usus,  morum  regularitas  fraternitatis  affectio,  pax  animi, 
omnium  communicatio,  mutua  obsequela,  disciplinse  vigor, 
amor  obedientise,  vinculum  caritatis,  carnis  servitus  hospi- 
talitatis    exhibitio,    lugendi    libertas,    nocturnse    excubice, 

quies  meditationis,  devotio  psalmodiae.  Quid  quaeso 
dulcedinis  aut  devotionis  invenies  apud  eos,  quibus  versa 
est  in  nauseam  murmurosa  atque  confusa  iteratio  et  farsura 
psalmorum.  Paulus  dicit,  Psallamus  spiritu,  psallamus  et 
mente.  Si  psallentibus  non  adsit  devotio,  licet  eumdem 
psalmum  millies  repetant,  non  est  hic  psalmus  jucunda  de- 
coraque  laudatio.  Doctrina  Salomonis  est:  fili,  ne  iteres 
verbum  in  ore  tuo.  Quumque  alibi  dicat,  omnis  labor 
hominis  in  ore  ipsius,  vereor  ne  hoc  eis  nimis  periculose 
aptetur,  labor  labiorum  ipsorum  operiet  eos.  Ephraim 
puer  delicatus  est:  scioque  quod  carnis  deliciae  te  a  spi- 
rituali  studio  retraxerunt.  Te  inter  conversationis  tuae 
primitias  forsitan  terruerunt  inexperta  vitae  asperitas,  rigor 
ordinis,  lex  obedientiae,  solitudinis  terror,  et  prse  omnibus 
austeritas  disciplina?.  Sane  disciplina  unica  est  clavis  in- 
nocentise,  religionis  anchora,  custos  ordinis,  et  per  quam 
specialiter  motus  animi  revocatur  a  malo,  et  stabilitur  ad 
bonum :  cum  propheta  nos  moneat  apprehendere  disci- 
plinam  :  apostolus  prophetae  succinit  et  concordat:  si  estis, 
inquit,  extra  disciplinam,  ergo  adulteri  estis.  Certus  es, 
quod  egressio  tua  multis  scandalum  generabit.  Scriptum 
est  autem  generaliter,  nec  ullus  excipitur :  vae  homini,  per 
quem  scandalum  venit.  Esses  excusabilis,  si  ex  simplici- 
tate  delinqueres,  sed  studiose  hoc  agis,  ut  tua  iniquitas  inve- 
niatur  ad  odium.  In  Exodo  primogenitum  a  sini  vel  in- 
terflcitur,  vel  ove  redimitur :  in  quo  datur  intelligi,  quod 
cuilibet  religioso  viro  divina  animadversio  intentatur,  si 
pigritiam  vel  defectum  boni  operis  animi  simplicitate  non 
redimat.  Quid  expediat  tibi,  tu  videris.  Sed,  ut  verbum 
apostoli  exhortatione  nostrse  accommodem,  si  qua  tibi  con- 
solatio  est  in  Christo,  si  quod  solatium  caritatis,  si  qua 
societas  spiritus,  si  qua  viscera  miserationis,  imple  gaudium 
meum,  imple  pollicitum  quod  fecisti,  ne  des  animum  tuum 
in  exterminium,  et  in  opprobrium  famam  tuam.  Fcedus 
amicitiae  contraximus  ab  antiquo,  tuaeque  salutem  animae 
zelo  et  sitio  in  visceribus  Christi,  et  in  caritate  non  ficta : 

propterea  tibi  consulo,  quod  arbitror  expediens  et  hones- 
tum.  Novi,  recentesque  venerunt,  qui  te  sollicitant  ad 
egressum.  Vereor  autem,  ne  apud  te  praevaleant  in  con- 
silio  rationi  voluntas  et  in  amicitia  novitas  vetustati.  Sapi- 
entia  dicit,  si  tamen  verbum  sapientise  digneris  audire  : 
amicum  non  derelinquas  antiquum,  novus  enim  non  erit 
similis  illi.  Vinum  novum,  amicus  novus:  veterascet,  et 
cum  suavitate  bibes  illud.  Considera  quseso  juxta  verbum 
prophetse  semitas  Theman,  itinera  Saba,  et  expecta  paulis- 
per,  ut  habito  maturiore  consilio,  superfluctuante  animi  tui 
statu  fluxa  vivendi  remissio  te  colligationibus  impietatis  non 
occupet  ad  terrena.  Sis  quietus  apud  te,  et  in  ea  vocatione, 
qua  vocatus  es,  negotio  tuae  salutis  constanter  insistas.  Sic 
ad  Philippenses  scribens  apostolus:  operam,  inquit,  detis, 
ut  quieti  sitis,  et  vestrum  negotium  peragatis.  Et  in 
prima  ad  Corinthios :  fratres  mei  dilecti  stabiles  estote  et 
immobiles,  abundantes  in  opere  Dei.  Semperassuesce  qugeso 
jugo  Domini :  injice  sicut  ccepisti,  pedem  tuum  in  compedes 
illius,  et  ne  accidieris  in  vinculis  ejus.  Si  quid  grave,  aut 
amarum  in  ordine  Carthusiensi  est,  totum  levigabit  amor, 
totum  caritas  dulcorabit.  Caritas  omnia  suffert,  omnia 
sustinet.  Nihil  difficile  est  amanti.  Vides,  quod  omnis 
creatura  vanitati  subjecta  est.  In  imagine  pertransit  homo. 
Dies  ejus  sicut  umbra  prsetereunt:  totumque  quod  appetis, 
cito  ad  nihilum  deveniet  tanquam  aqua  decurrens.  Declina 
ergo  vagos  excursus,  quos  desideras,  et  antiquse  consuetu- 
dinis  libertatem,  ne  in  domo  laxioris  vitae  cum  enormi 
famse  dispendio  domum  tibi  sedifices  gehennalem. 


EPISTOLA  LXXXVIL— ad  willelmum  eliens. 
episcopum.     [c.  A.D.  1191.] 

Akgumentum. — Consolatur  G.  Eliensem  episcopum  proditione  quorum- 
dam  turpissime  dejectum  administratione  regni  Anglise,  et  graviter 
in  perfidos  consiliarios  regum  invehitur. 

Beverendo  patri,  et  domino  Willelmo  Dei  gratia  Eliensi 
episcopo,  regis  Anglice  cancellario  et  apostolicce  sedis 
legato,  Petrus  Blesensis  Bathon.  archid.  salutem,  et  in 
adversitate  constantiam. 

Super  lectum  doloris  mei  in  infirmitate  versabar,  cum 
doloribus  dolores  accumulans  intermeantium  crebra  relatio 
nuntiavit  quam  proditorie,  et  quam  maligne  vestram  sup- 
plantaverat  innocentiam  factiosa  conjuratio  invidorum.  Ab 
ea  die  sagittae  Domini  in  me  sunt,  quarum  indignatio  ebi- 
bit  spirituin  meum.  Idcirco  ego  gemens,  et  oculus  meus 
deducens  aquam,  nullam  invenit  requiem  compatientis  af- 
fectus.  Nam,  ut  verbo  beati  Job  utar :  si  dormiero,  dico, 
quando  resurgam  :  et  rursus  expectabo  vesperam,  replebor- 
que  doloribus  usque  ad  tenebras.  Sane  antequam  cum 
domino  rege  Anglia  exivissem,  praesens  eram,  vobisque 
praedixeram,  qualiter  semuli  vestri  jam  contra  vos  arma 
iniquitatis  in  invidise  fornace  conflabant.  Invidia  est,  quae 
Christum  in  mortem  tradidit.  Invidia  Cain  armavit  in  fra- 
trem,  Saul  in  David,  Joab  in  Abner  et  Amasam.  Per  invi- 
diam,  dicit  Salomon,  mors  intravit  in  orbem  terrarum.  Haec 
est  bestia  saltus,  quse  devoravit  exercitum  Absalon.  De  illa 
sapiens  dicit :  ne  ambules,  et  ne  comedas  cum  homine  in- 
vido.  Comede  et  bibe  dicet  tibi,  et  mens  ejus  non  erit 
tecum.  In  oculis  tuis,  dicit  ecclesiasticus,  lachrymabitur, 
et  quasi  adjuvans  suffodiet  plantas  tuas.  Filius  ille  perdi- 
tionis,  qui  nunquam  posuit  Deum  adjutorem  suum,  sed  con- 
fisus  est  in  verbis  mendacii,  mel  et  lac  habebat  in  ore,  cau- 
dam  vero  scorpionis  abscondebat  in  corde.  Ipse  et  com- 
plices  ejus,  quorum  os  amaritudine  plenum  erat,  qui  os  suum 
semper  docuerunt  loqui  mendacium,  linguis  suis  dolose 
agcbant.  Syrencs,  usque  in  exitium  dulces,  eorumque 
nequissimam  simultatem  prudentia  vestra  deprehendcrc 
potuit,  scd  inter  amicum  et  hostem  prospcritas  non  distin 
guit.  Vidi,  vidi,  rcvcrendissime  pncsul,  quando  illi  dc- 
tractores   Deo  odibiles,   illi  venditores  olci    diccbant    tibi, 

euge,  euge,  hurailiantes  se  nequiter,  et  in  tuum  exitium 
excubantes.  Est  enim  qui  nequiter  se  humiliat,  dicit 
ecclesiasticus,  et  interiora  ejus  plena  sunt  dolo.  Eos  qui- 
dem  domesticos  et  unanimes  tibi  fecerat  linguse  meretri- 
cantis  astutia ;  nunc  autem  est  gladius  in  labiis  eorum. 
Et  in  libro  experientiae  legis,  quia  inimici  hominis  domes- 
tici  ejus,  sicut  ignis  in  sinu,  serpens  in  gremio,  mus  in  pera 
suos  remunerant  hospites.  Quam  cito  malignandi  occasio 
se  obtulit,  ut  verbo  Isaise  utar.  ova  aspidum  eruperunt,  et 
quod  confotum  est  in  eis  erupit  in  regulum.  Si  inimicus 
tuus  maledixisset  tibi,  sustinuisses  utique,  nunc  autem 
homo  pacis  tuse,  qui  edebat  panes  tuos  tecum  ambulans 
cum  consensu,  magnificavit  super  te  supplantationem.  Sic- 
ut  homo  bonum  vinumprimum  ponit:  quum  autem  inebri- 
ati  fuerint,  tunc  id  quod  deterius  est,  sic  supplantatores  im- 
pii  post  vinum  adulatorise  lenitatis  propinaverunt  tibi  vinum 
de  suburbanis  Gomorrae,  venenum  aspidum  insanabile.  Et 
te  quidem,  pater,  usu  et  convictu  novisse  credideram  illud 
semen  Chanaan,  genimen  viperarum :  generatio  enim  prava 
est,  et  exasperans,  et  quae  nunquam  direxit  cor  suum,  nec 
est  rectus  cum  Deo  spiritus  ejus.  Si  potest  iEthiops  mutare 
pellem  suam,  aut  pardus  varietates  suas,  et  isti,  qui  quasi 
aquam  biberunt  iniquitatem  ab  adolescentia  sua,  poterunt 
oblivisci  malitiee,  quam  a  parentibus  contraxerunt.  Verbum 
Salomonis  est :  Si  impium  contuderis  in  pila  quasi  ptisanas, 
seriente  desuper  pilo,  non  auferetur  ab  eo  nequitia  ejus. 
Heu,  heu,  ubi  est  timor  Dei  ?  Ubi  memoria  mortis  ?  Ubi 
gehennse  terror?  et  horribilis  illa  expectatio  tremendi  ju_ 
dicii  ?  Quomodo  filium  illum  plorationis  seternse  non  revo- 
cavit  a  tanto  scelere  vinculum  fidei,  tot  beneficiorum  me- 
moria,  tanta  fcederis  promissio,  et  obligatio  juramenti?  Sane 
juxta  Jeremise  verbum,  frons  meretricis  facta  est  ei,  noluit 
erubescere,  obduruit  in  malitia  cor  illius,  et  adhuc  manus 
ejus  extenta.  Domine  Jesu  Christe,  qui  es  amator  veritatis 
aut  potius  amor  et  veritas,  quomodo  diminutae  sunt  verita- 
tes  a  filiis  hominum  ?  Corruerunt  in  plateis,  dicit  Isaias,  ve- 

ritas  et  justitia.  Et  Osee  :  Non  est  veritas,  non  est  miseri- 
cordia  in  terra :  Maledictum  et  mendacium  inundaverunt, 
et  sanguis  sanguinem  tetigit :  ideo  maledictus,  qui  confidit 
in  homine  :  pravum  enim  est  cor  hominis  et  inserutabile,  et 
quis  cognoscet  illud  ?  Sophisticae  dilectionis  faciem  tibi 
prsetendebat  semulus,  et  de  coenosissimo  lacu  conscientise 
jam  scatebant  exhalationes  inferni,  ventus  urens,  aer  pes- 
tilens,  et  aura  corrumpens.  Porro  testimonio  Job,  si  ascen- 
derit  in  coelum  iniqui  superbia,  quasi  sterquilinium  in  fine 
perdetur :  transibit  enim  sicut  visio  nocturna,  et  invenient 
eum  mala  quse  fecit.  Verbum  Salomonis  est :  Semper 
jurgia  quaerit  homo  perversus,  angelus  autem  malus  contra 
eum  mittetur.  Habe  igitur,  pater,  sustinentiam,  et  in  opus 
fortitudinis  te  accinge.  Si  enim  in  spiritu  mansuetudinis 
hsec  sustineres,  propter  mansuetudinem  et  justitiam  tuam, 
liberabit  et  exaltabit  te,  qui  arguit  pro  mansuetis  terrse,  et 
exigit  mansuetos  in  salutem.  Qui  afflictus  et  humiliatus 
est,  dicit  Job,  erit  in  gloria.  Et  tu  quoque  frequentius 
psallas  et  dicas :  Bonum  mihi,  Domine,  quia  humiliasti  me. 
Tanquam  aurum  in  fornace  probavit  te  Dominus.  Non  est 
enim  Jacob,  quem  Esau  non  persequitur :  nec  est  Abel 
quem  Cain  malitia  non  exercet.  Justus  septies  cadit  in 
die,  fortiorque  resurgit.  Multse  enim  sunt  tribulationes 
justorum.  In  sex  tribulationibus,  dicit  Job,  liberabit  te 
Dominus,  et  in  septima  non  tanget  te  malum.  Non  de- 
seras  quaeso  patientiam  :  patientia  enim  justorum  non  peri- 
bit  in  finem.  Non  te  moveant  opprobria  exprobrantium 
tibi :  quia  testimonio  Scripturse,  Non  contristabit  justum 
quicquid  acciderit  ei.  Docent  nos  exempla  majorum,  quia 
viri  magnanimi  fortitudo  gravioribus  injuriis  lacessita  gran- 
descit.  Nihil  arduum,  nihil  magnum  est  magno  viro :  nec 
timendum  est  ei  quicquam  esse  difficile,  quum  soleat  diffi- 
cultas  ex  solo  timore  procedere.  Si  rei  familiaris  dispendia, 
jacturamque  et  pressuram  tuorum  aegre  sustines,  recole  ver- 
bum  apostoli  ad  Ilebraeos  :  Spectaculum,  inquit,  opprobriis 
ct  tribulationibus  facti  rapinam  bonorum  nostrorum  recepi- 

mus  cum  gaudio,  cognoscentes  nos  habere  meliorem  et 
manentem  substantiam.  Erit,  erit,  quando  "  hsec  meminisse 
juvabit."  Erit,  quando  respondebis  exprobrantibus  tibi  ver- 
bum.  Erit,  quando  cum  gratiarum  actione  cantabis  et 
dices  :  Ostendisti  mihi,  Domine,  tribulationes  multas  et 
malas,  et  conversus  vivificasti  nos.  Secundum  multitudi- 
nem  dolorum  meorum  in  corde  meo  consolationes  tuae  lseti- 
ficaverunt  animam  meam.  Lampas,  ait  Job,  contempta 
apud  cogitationes  divitum  parata  erit  ad  tempus  statutum. 
Haec  omnia  peccator  videbit,  et  irascetur :  te  enim  oportet 
crescere,  ipsum  autem  minui.  Princeps  quidem,  quse  digna 
sunt  principe  cogitabit,  et  ex  tua  restitutione  plenior  et  ex- 
uberantior  gloria  subsequetur.  Tunc  videbis  et  afrlues, 
quia  tuis  remetieris  semulis  in  mensura,  qua  mensi  sunt  tibi. 
Tuli,  dicit  Dominus  per  Isaiam,  calicem  indignationis  mese 
de  manu  tua  :  non  adjicies,  ut  bibas  illum  ultra:  et  ponam 
illum  in  manu  illorum,  qui  te  humiliaverunt.  Deus  enim, 
dicit  Job,  non  abjicit  potentes,  quum  ipse  sit  potens,  sed 
causas  intuebitur  singulorum.  Scio,  quia  faciet  Dominus 
de  persequentibus  te  judicium :  reposita  est  hsec  spes  mea 
in  sinu  meo.  Expecto,  ut  juguletur  Goliath  gladio,  quem 
paraverat  in  mortem  David :  et  Aman  puniatur  in  cruce 
quam  paraverat  Mardochseo.  Tua  vero  circumspectio, 
pater,  de  csetero  fidem  diligentius  examinet  singulorum, 
quos  decreveris  admittendos  in  tuse  familiaritatis  sacrarium. 
Nam  sicut  in  Ecclesiastico  legis,  amico  fideli  nulla  est 
sestimatio,  et  non  est  ad  comparationem  illius  ponderatio 
argenti  et  auri.  Causam  tuam,  dicit  Salomon,  tracta  cum 
amico  tuo,  et  consilium  tuum  extraneo  ne  reveles.  Et 
Ecclesiasticus :  Non  credas  inimico  tuo  in  seternum,  quia 
sicut  aeramentum  semper  aeruginabit  nequitia  illius.  Bene 
et  diu  valeas,  benignissime  pater.  Et  pax  Dei,  quae 
exuperat  omnem  sensum,  custodiat  cor  et  intelligen- 
tiam  vestram,  ut  serviatis  in  sanctitate  et  justitia  co- 
ram  ipso  omnibus  diebus  tuis.  Ego  autem  ad  Domi- 
nam  reginam  me  contuli,  donec  videam  ultionem  de  in- 

imicis  tuis,  et  in  statum  pristinum  cum  gloria  et  honore 
revertaris. 


EPISTOLA  LXXXVIIL— ad  abbatem  theokesbe- 

RIENSEM. 

Argumentum. — R.  archiepiscopus  Cantuariensis  Theokesberiensem  al>- 
batem  rogat,  monet,  multisque  rationibus  impellit,  ut  monachum  or- 
dinis  desertorem,  sed  jam  resipiscentem,  in  ordinem  recipiat. 

Dei  gratia  Cantuar.  archiepiscopus,  totius  Anglia  primas,  et 
apostolica  sedis  legatus,  dilecto  Jilio  Theokesberiensi  ahbati 
salutem  in  visceribus  misericordia  et  spiritu  pietatis. 

Miserabilis  ac  deploranda  conquestio  P.  latoris  prsesen- 
tium  commovit  viscera  nostra,  et  ad  hoc  efficaciter  nos  in- 
duxit,  ut  de  ejus  salute  solliciti  simus  ac  perditionem  illius 
nobis  imputemus  de  castero,  nisi  salutem  ipsius  cum  exacta 
diligentia  procuremus.  Verum  est,  nec  inficiari  vult,  aut 
potest,  quod  in  ecclesia  vestra  religionis  habitum  sumens 
tandem  votum  professionis  emiserit;  sed  a  stabilitate,  quam 
promiserat  damnabili  levitate  resiliens,  de  cibo  ad  vomitum, 
de  ccelo  in  ccenum,  de  paradiso  in  infernum,  de  claustro  ad 
saeculum  revolavit.  Quaerenda  erat  errabunda  ovis,  ac  pas- 
torali  diligentia  reconcilianda  ovili,  si  fugeret,  si  sanctorum 
congregationem,  si  virgam  disciplinse,  si  jugum  Domini  de- 
trectaret.  Porro  qui  vitio  levitatis  egressus  est,  devota 
humilitate  regreditur,  ac  per  abjectioris  habitus  vilitatem, 
et  lacrymas  uberiores  sui  crimen  exitus  redimit  et  compen- 
sat,  Non  ergo  praecludatur  ei  sinus  misericordise,  ne  de- 
speret.  Scitis  quia  majus  gaudium  est  angelis  Dei  super 
uno  peccatore  poenitentiam  agente,  quam  supra  nonaginta 
novem  justis,  qui  non  indigent  pcenitentia.  Nam  et  capra, 
quse  peccatoris  imaginem  gerit  in  ostio  tabernaculi  immola- 
tur  :  quum  ovis  longe  a  tabernaculo  jubeatur  offerri.  Miseri- 
cordiam,  inquit  Dominus,  volo,  et  non  sacriMcium.      Non 

enim  volo  mortem  peccatoris,  sed  ut  convertatur  et  vivat. 
De  throno  et  cosequalitate  patris  descendit  altissimi  fllius  in 
hanc  vallem  plorationis,  et  conditionis  humanse  miseriam, 
ut  ovem  centesimam  reportaret  ad  caulas.    Quum  pauperes 
in  necessitatibus  suis  adire  soleant  divitem,  ac  potentem  : 
venit  omnipotens  ad  infirmos,  dives  ad  pauperes,  beatus  ad 
miseros.     Non  expectavit,    ut  ad   eum   veniremus :   quos 
praevenit  in  benedictionibus  dulcedinis  suse.     Si  ejus  imi- 
tator,  aut  filius  esses,  ovis  errabundse  regressum,  et  pceni- 
tentiam  non  oportuerat  expectare  ;  sed   eam  sollicitudine 
pastorali  quserere,  ac  salutaribus  monitis  ab  errore  et  invio 
ad  vitse  semitam  revocare :   salus  enim  illius  et  mors  de 
tuis  manibus  a  districto  et  terribili  judice  requiretur.     Ad 
laboris  itaque  compendium  tibi  cessit,  quod  regressus  est, 
quod  januam  pulsat,  quod  suum  confitetur  excessum,  quod 
devote  et  humiliter  misericordiam  petit,  quod  omni  satis- 
factioni  secundum  usum  et  regulam   B.  Benedicti  se  offert, 
quod  judicium  a  misericordia  non  excludit.    Misericordiam 
quam  monastici  ordinis  institutor  ad  ternarium  numerum 
coarctavit,  evangelicae  mansuetudo  gratise  septuagies  sep- 
ties  ampliavit.     Ideoque  sanctorum  testimonio  satius  est, 
ut  pro  exuberanti  misericordia,  quam    pro  exacto  rigore 
justitise  judicemur.     Si  cecidit,  Domino  dante,  adjiciet  ut 
resurgat.    Si  peccavit,  et  nos  omnes  peccavimus,  et  egemus 
gratia  Dei.     Blasphemus  fui,  dicit  apostolus,  sed  misericor- 
diam  consecutus  sum  ;  ubi  abundavit  delictum,  superabun- 
davit  et  gratia.     Quis  in  saeculo  peccavit  enormius  Paulo  ? 
quis  in  religione  gravius  Petro  ?  illi  tamen  per  poenitentiam 
meruerunt   assequi   non   solum    peccatorum  veniam,   non 
solum  ministerium  fidei,  sed  magisterium  sanctitatis.   Domi- 
nus  in  Evangelio  dicit :    Serve    nequam,  omne   debitum 
dimisi  tibi,  quia  rogasti  me :  nonne  oportuit  et  te  misereri 
conservi  tui,  sicut  et  ego  tui  sum  misertus  ?  Ubi  est  vincu- 
lum  Dominicae  orationis,  aut  potius  obligationis,  qua  dici- 
mus :  Dimitte  nobis  debita  nostra,  sicut  et  nos  dimittimus 
debitoribus  nostris?  dimittite,  inquit,  et  dimittetur  vobis: 

n  n 

quod  si  non  dimiseritis  ex  corde,  nec  Pater  meus  ccelestis 
dimittet  vobis.  Paulus  ad  Ephesios  scribens,  dicit :  Omnis 
amaritudo  et  indignatio  tollatur  a  vobis,  ut  sitis  misericor- 
des,  donantes  commissa  invicem.  Verbum  Salomonis  est: 
Homo  homini  reservat  iram,  et  in  homine  simili  sibi  non 
servat  misericordiam.  Jacobus  vero  dicit:  Judicium  sine 
misericordia  illi  erit,  qui  non  fecit  misericordiam.  Dicit 
Dominus  per  prophetam  :  Misericordiam  volo,  et  non  sa- 
crificium.  Lege  misericordiam  Joseph  in  fratres  suos, 
Moysi  in  populum  incredulum  ac  rebellem,  David  in 
Saulem  et  Absalon  et  Semei,  et  aliorum,  qui  fuerunt  viri 
misericordes,  et  nullum  eorum,  aut  aliorum,  qui  miseri- 
cordiam  fecerunt,  invenies  periisse.  Si  deliquit  monachus 
tuus,  humanum  est  delinquere  ;  sed  inhumanum  atque  dia- 
bolicum  est,  nec  a  peccato  recedere,  nec  pcenitenti  mise- 
ricorditer  indulgere.  Culpa  est  totam  persequi  culpam. 
Erubesce  Sidon,  ait  mare.  Audi  et  erubesce,  Christiane, 
facta  gentilium,  qui  in  exhibitione  misericordiae  celeberrimi 
erant.     Audi  et  poetam  : 

Tu  piger  ad  pcenani  princeps,  ad  proernia  velox, 
Quique  doles,  quoties  cogeris  esse  ferox. 

Memor  esto  misericordise^quam  filio  prodigo  revertenti  pater 
evangelicus  legitur  impendisse,  regressum  filii  gratanter  ad- 
mittas  in  visceribus  pietatis.  Nam  si,  quod  absit,  in  hac 
parte  te  durum  et  inexorabilem  exhibueris :  nos  justitiam 
in  judicium,  et  misericordiam  in  necessitatem,  non  sine  tuo 
fortasse  dispendio,  convertemus.     Vale. 


EPISTOLA   LXXXIX.— ad  hugonem  episcopum. 
[A.D.  1192.] 

Acriter  in  H.  episcopum  invehitur,  quod  prcecipuus  auctor  fuerit,  ut 
Willelmus  episcopus  Eliensis,  per  summam  ignominiam  officio  ad- 
ministrandi  regni  Angliae  privaretur. 

Quondam    Domino   et   amico  H.    Covent.  et  Cestrensi  dicto 
episcopo,  Dei  memoriam  et  timorem. 

Livor  quo  tendat,  invidia»  quo  feratur,  proditorise  fac- 
tionis  hodie  patefecit  immanitas.  Dilectus  Deo  et  homini- 
bus  episcopus  Eliensis,  vir  sapiens,  amabilis,  generosus,  be- 
nignus  et  mitis,  et  in  omnes  liberalitates  effusus,  juxta  di- 
vinse  dispensationem  gratiaB,  et  suorum  exigentiam  merito- 
rum  reipublicae  administrationem,  et  summam  rerum  fuerat 
assequutus.  Vidisti  et  invidisti :  ex  tunc  ira  tua.  Ibi  in- 
vidia  concepit  dolorem  et  peperit  iniquitatem.  Ipse  autem 
ambulans  simpliciter,  te  in  suse  familiaritatis  sacrarium, 
atque  in  unanimitatem  amicitise,  et  vinculum  fcederis 
accersivit.  Totus  requiescebat  super  te  spiritus  ejus,  et 
erant  adversus  eum  omnes  cogitationes  tuae  in  malum. 
Vse,  dicit  Ecclesiasticus  duplici  corde,  atque  labiis  scelestis, 
et  peccatori  ingredienti  duabus  viis.  Interioris  conscientise 
malum  quondampraetextu  amicitise  facies  hypocrita  palliabat, 
et  tu  exercebas  occulte  in  hominem  innocentem  linguse 
seditionariaB  et  procacis  injurias.  Maledictus,  inquit  Salo- 
mon,  susurro  et  bilinguis  in  populis,  turbat  enim  pacificos. 
Omnem  conscientiam  suam  effundebat  in  sinu  tuo :  te  enim 
quasi  se  alterum  reputabat:  tu  vero  eum  in  occasionem 
praecipitii  proditoriis  adulationibus  impingebas.  O  de- 
testanda  proditio.  Judas  osculo  filium  hominis  tradidit, 
et  tu  verbo  exhibebas  exterius  diligentis  officium,  et  lingua 
tua  concinnabat  dolos.  Sedens  adversus  fratrem  tuum  lo- 
quebaris,  et  adversus  filium  matris  tuae  ponebas  scandalum. 
Vae  homini  illi,  per  quem  scandalum  venit.  Hoc  equidem 
facinus  interminabilem  tibi  maculam  sinistrse  opinionis  in- 
ussit :  et  si  quid  commendabile  de  beneficio  naturge  perce- 
peras,  culpa  hoc  perenniter  abolevit.  Nimirum  Joab  multa 
fortiter  fecerat,  sed  proditio  in  Amasam  et  Abner  omnes 
in  eo  virtutum  titulos  denigravit.  O  labia  detractoria,  O 
lingua  maledica  et  dolosa.  Quid  apponetur,  Domine,  ad 
hanc  linguam  dolosam  ?  Utinam  apponantur  sagittae,  quae 

eam  transfodiant :  et  carbones  desolatorii  hanc  incehdant. 
Utinam  tu  Seraphin,  qui  ccelesti  carbone  prophetse  labia 
emundasti,  gehennali  flamma  totum  os  et  linguam  ejus 
emundando  destrueres  :  et  possimus  cantare  et  dicere  : 
Destruxisti  eum  ab  emundatione.  Labia  Evangelio  con- 
secrata  nunquam  desinunt  effundere  ventum  in  verba 
mendacii.  Totum  vanitati  datur,  quod  erat  debitum  veri- 
tati.  Porro,  vir  linguosus  non  dirigetur  in  terra.  Ergo 
qui  stat,  videat  ne  cadat.  Ante  ruinam  enim  exaltatur 
cor.  Exultas  infelix  et  jactitas,  quod  supplantaveris  inno- 
centem  ;  sed  certe  positus  est  in  ruinam  resurrectionemque 
multorum  in  suam  scilicet  et  suorum  restitutionem.  In 
tuam  vero  tuorumque  ruinam  complicum,  faba  hsec  recu- 
detur  in  caput  tuum.  Omnis  enim  fraus  in  se  reversa  col- 
liditur.  De  dolo  non  colliges,  nisi  fructum  doloris,  et  or- 
ditus  es  telam,  ut  diploide  vestiaris.  Verbum  Isaise  est: 
Qui  ordimini  telam,  in  umbra  iEgypti  confiditis,  diem 
amaritudiuis  expectate.  Publice  gloriaris  et  jactas,  quod 
hanc  turbam  moveris,  quod  incautam  deceperis  et  indux- 
eris  plebem,  ut  armis  inermem,  et  insidiis  appeterent  inno- 
centem.  Quid  gloriaris  in  malitia  qui  potens  es  in  iniqui- 
tate  ?  Quid  prsedicas  malitiam  tuam,  quse  in  pluribus  pro- 
vinciis  tua  discurrcnte  infamia  jam  plebescit  ?  Sed  de  te,  et 
consimilibus  tuis  dici  potest:  Lcjetantur,  quam  male  fece- 
rint,  et  exultant  in  rebus  pessimis.  Porro  verbum  Sapi- 
entis  est :  Qui  lsetatur  in  ruina  alterius,  punietur.  Salo- 
mon,  Quum  ceciderit,  etiam  dicit  alibi,  inimicus  tuus,  ne 
gaudeas,  ne  videat  Deus,  et  in  te  iracundiam  suam  vertat. 
Sanc  semper  familiare,  et  proprium  suse  prosapise  fuit,  dis- 
sentionum  materiam  seminare,  ramusque  pestilens  malitiam 
suam  de  malae  arboris  radicc  contraxit.  O  generatio  prava, 
O  domus  exasperans,  O  genimen  viperarum.  Quis  te  do- 
cuit  fugere  a  ventura  ira  ?  Putas  quod  non  videat  et  re- 
quirat  hsec  Dominus  ?  Propter  hoc  irritavit  impius  Deum  : 
Dixit  enim  in  corde  suo,  non  requiret.  Sed  certe  requirct 
Dominus.      Kcquiret  etiam  illc,  et  de  cujus  nunc  angustiis 

gloriaris,  quandoque  dante  Domino  respirabit.  Sapientia 
enim  justum  venditum  non  derelinquet,  et  in  tempore  erit 
respectus  illius.  Decebat  ordinis  tui  gravitatem,  pacem 
conciliare  in  populis,  sedare  seditiones,  maxime  in  Anglia : 
quse  te  satis  pauperem  suscipiens,  magnificis  honoribus  am- 
pliavit.  Jeremias  loquens  ad  eos,  qui  in  transmigratione 
Babylonica  erant :  Quaerite,  inquit,  pacem  civitatis,  ad 
quam  migrare  fecit  vos  Dominus,  quia  in  pace  illius  erit 
pax  vestra.  Vice  alia  tibi  scripsi,  et  ut  cessares  a  talibus, 
monitis  salutaribus  supplicavi.  Verumtamen  cithara  David 
nunquam  Sauli  vesaniam  sedavit  ad  plenum  :  et  adhuc 
manus  ejus  extenta  est.  Memento  igitur  homo,  si  tamen 
horno :  memento,  inquam,  tuee  conditionis :  memento  hujus 
vitae  brevis.  Memor  esto  districti  et  horrendi  judicis. 
Memor  esto  pcenae  terribilis,  horribilis,  intolerabilis,  inter- 
minabilis,  quse  tibi  in  seternum  parata  est,  si  a  tali  maleficio 
non  desistis. 


EPISTOLA    XC. AD  M.  WILLELMUM  BLESENSEM 

ABBATEM.        [c.   A.D.    11(39.] 

Prinio  exponit  qua  de  causa  Siciliam  cum  concensu  regis  Siculi  deser- 
uerit.  Deinde  fratri  suo  abbati  persuadere  omnino  conatur,  ut  in- 
signia  pontificalia,  ut  mitram,  annulum,  sandalia  a  papa  accepta  re- 
signet,  vel  administrationi  abbatige  renunciet. 

Carissimo  fratri  suo  M.    Willelmo    Bles.    abbati   Matinensi 
Petrus  Blesensis  salutem,  et  Trinacriam  salutarem. 

Quam  atrociter  conjuraverint  in  exitium  domini  Ste- 
phani  Panormitani  electi,  et  regii  cancellarii  Siculi  pro- 
ditores,  relatione  non  indiget.  His  enim  et  aliis  durioribus, 
quae  frequenter  auditis,  tinnierunt,  aures  vestrse.  Ego 
autem,  qnum  in  illa  turbatione  et  egressu  domini  mei 
medio    hemitritseo    laborarem,  de    mandato    domini    regis 

curae  et  custodiae  Salernitani  archiepiscopi  commissus  sum, 
qui  non  minorem  circa  me  diligentiam  exhibuit,  quam  si 
dominus,  aut  filius  ejus  essem.  Ex  quo  autem  convalui, 
accessi  ad  dominum  regem,  petens  ab  eo  et  magnatibus 
curiae  licentiam  recedendi.  Rex  autem  per  Dominum 
Salernitanum,  et  per  R.  electum  Syracusanum  me  solici- 
tari  multipliciter  fecit,  ut  in  curia  ejus,  et  in  sigilli  officio 
remanerem  :  sed  non  potui  ad  hoc  precibus,  aut  promissis, 
aut  muneribus  inclinari.  Terra  siquidem  illa  devorat  habi- 
tatores  suos,  timensque  a  malitia  inhabitantium  in  ea,  in 
hoc  redegeram  meorum  desideriorum  summam,  ut  haberem 
licentiam,  et  cum  securitate  recessum.  Quia  igitur  exire 
Siciliam  in  equis,  et  proficisci  per  Calabriam  mihi,  et  om- 
nibus  qui  mecum  erant,  suspectissimum  videbatur:  ibi 
quandam  Genuensium  navem,  quam  ceperant  Siculi  piratae, 
cum  hominibus  et  mercibus  dedit  mihi  dominus  rex,  mu- 
nitam  omni  genere  victualium  cum  mattis,  cum  culcitris, 
cum  tapetis.  Praestito  itaque  a  Genuensibus  juramento  de 
exhibcnda  mihi  fidelitate,  ac  tutela  mei  corporis,  et  meorum 
qui  circiter  quadraginta  poterant  aestimari,  ut  evaderem 
mortem  terrae,  me  morti  maris  exposui.  Porro  blandiente 
suavitate  vcrnali  et  languentibus  ventis  facta  est  stationaria 
navis  nostra  nec  mense  integro  potuimus  viam  peragere, 
quam  quinque  dierum  spatio  melioris  venti  beneficio 
debueramus  percurrisse.  Veniens  itaque  Genuam,  et  a 
magnatibus  terrae,  et  maxime  ab  his,  qui  apud  Siculos  in 
palatina  magnificentia  me  viderant,  cum  honore  susceptus 
sum,  qui  quantum  obsequium  et  honorem  impenderint 
mihi,  faeile  verbis  explicare  non  possem. 

[In  codicibus  MSS.,  qui  in  Musceo  Britannico  asservantur  [Reg.  14. 
c.  iv.  et  Arund.  227]  hcec  epistoJa  in  duas  divisa  est.  Quce  hincsequuntur, 
separata  epistola  est,  prcefixa  inscriptione,  Cariss.  fratri  suo  Magistro 
W.  Mathinensi  abbati  P.  Bles.  salutem.] 

Retulit  mihi  quidam  nuncius  vester,  qualiter  dominus 
papa  vos  mitra  proprii  capitis,  et  aliis  ornamentis  episcopa- 
libus    insignivit.     Dc    benedictione   gaudco :   sed   insignia 

episcopalis  eminentiae  in  abbate,  nec  approbo,  nec  accepto. 
Mitra  enim  et  anulus,  atque  sandalia  in  alio,  quam  episcopo, 
qusedain  superba  elatio  est,  et  praesumptuosa  ostentatio  li- 
bertatis.  Talium  usus  est  in  ecclesia  dedicandis,  in  conse- 
crandis  virginibus,  in  ordinibus  celebrandis.  Quare  igitur 
his  utitur,  aut  potius  abutitur,  qui  uti  talibus  prohibetur  ? 
Homini  haec  habenti,  et  non  utenti,  sunt  potius  oneri  et 
ludibrio,  quam  honori.  Ambigenae  non  generant  teste 
Hippocrate  :  quod  igitur  genitalia  in  mulo  faciunt.  hoc  san- 
dalia  in  abbate.  Numquid  emanavit  haec  abusio  episcopa- 
lium  a  regula  B.  Benedicti  ?  nunquid  prsecipiuntur  eman- 
cipationes  istae  in  evangelio  et  prophetis  ?  nolite  quaeso, 
carissime  frater,  detrectare  obedientise  jugum  :  nam  per  in- 
obedientiam  mors  intravit :  quae  adhuc  seminare  non  cessat 
inter  episcopos  et  abbates  jurgiorum  fomitem,  et  materiam 
scandalorum.  Adam  per  inobedientiam  periit :  Saul  per 
inobedientiam  regnum  perdidit.  Nec  blandiatur  sibi  aliquis, 
quod  per  privilegium  Romanse  ecclesise  ab  inobedientia  ex- 
cusetur.  Deus  enim,  apud  quem  melior  est  obedientia  quam 
victimae,  quicquid  emancipet,  aut  privilegiet  homo,  inobedi- 
entiamdetestatur.  Si  unum  praecipit  Deus,et  aliud  indulget, 
aut  praecipit  homo,obediendum  est  Deo  potius,quam  homini. 
Scitis,  quod  Abdon  missus  ad  Jeroboam  a  Domino,  prohi- 
bitus  est  ab  eo,  ne  in  via  comederet,  suggerente  alio  pro- 
pheta  ut  comederet,  et  dicente  se  propter  hoc  missum  a  Do- 
mino,  comedit.  Sed  licet  auctoritate  alterius  prophetae  hoc 
fecisset,  propter  inobedientiam  tamen  a  leone  devoratus 
interiit.  Quum  enim  speciale  mandatum  Domini  susce- 
pisset,  ad  suggestionem  hominis  non  erat  in  praecepto 
Domino  dispensatio  admittenda. 

Si  Romanus  pontifex  a  jurisdictione  vestri  episcopi  vos 
exemit :  nolite,  quaeso,  uti  privilegio,  quod  materiam  rebelli- 
onis  inducat.  Oza  percussus  est  a  Domino,  eo  quod  in 
arcam  Domini  manus  temeritatis  erexit.  Maria  percussa 
est  lepra,  quia  contra  Moysen  objurgavit.  Terra  Dathan  et 
Abiron  absorbuit  vivos,  quia  contra  Moysen  et  Aaron  se  in 

superbiam  erexerunt.  Complices  etiam  eorum  pcenalis 
flamma  combussit :  exarsit  enim  ignis  in  synagoga  eorum, 
flamma  combussit  peccatores.  Quum  detestabilis  sit  ubique 
superbia;  detestabilior  est  in  professore  humilitatis.  Quod 
enim  rubigo  est  in  ferro,  quod  in  veste  tinea,  quod  fel  in 
lacte,  quod  venenum  in  melle,  hoc  est  superbia  in  habitu 
monachali.  Putatis  in  susceptione  mitrse,  sandaliorum  et 
anuli  vestri  monasterii  dignitatem  plurimum  promovisse : 
in  his  tamen  nihil  video,  nisi  inobedientiae  malum,  semin- 
arium  odii,  tumorem  elationis,  et  superbise  ventum.  Su- 
perbia  natione  ccelestis  est,  semper  in  altum  nititur,  ut 
gravius  cadat.  Hodie  autem  in  claustris  imitatores  ac  se- 
quaces  suos  invenit  primus  filius  superbise,  ille  Lucifer,  aut 
potius  tenebrifer,  qui  sibi  sedem  destinabat  in  lateribus 
aquilonis,  atque  sibi  similitudinem  Altissimi  usurpabat. 
Ubi,  et  in  quo  laboraverat  miser,  qui  jani  sedere,  et  quies- 
cere  disponebat  ?  Omnes  alii  mittebantur  in  ministerium, 
devoti  et  humiles  ad  imperium  creatoris.  Millia  millium 
testimonio  Scripturse  assistebant  ei,  et  decies  millies  cen- 
tena  millia  ministrabant  ei.  Iste  autem  erigebat  sibi  se- 
dem,  antequam  laboraret.  Ponam,  inquit,  sedem  meam 
ad  Aquilonem,  et  ero  similis  Altissimo.  Appetiit  sequali- 
tatem  Altissimi,  meruitque  quod  suum  erat  perdere,  dum 
rapuit  alienum.  Solus  Filius  Dei  non  rapinam  arbitratus 
est,  esse  se  sequalem  Deo,  cui  ex  natura  convenit  sedere 
non  sub  pedibus,  sed  a  dextris.  Prsecipitetur  ergo  ille 
filius  superbise,  et  cathedra  pestilentise  subvertatur.  Au- 
feratur  ei  stola  jucunditatis,  qua  ipsum  manus  creatoris 
induerat,  spoliatusque  gratuitis  detrudatur  in  exteriores 
tenebras,  et  interminabiles  flammas  :  quibus  et  illi  pariter 
deputati  sunt,  qui  in  superbia  et  abusione  detrectant 
obedientiam  prselatorum.  Quid  enim  aliud  est  positio  sedis 
in  Aquilone,  et  usurpatio  similitudinis  Altissimi,  quam 
emancipationis,  et  insignium  episcopalium  acquisitio  in 
abbate  ?  Per  salutem  itaque  Patris  qui  nos  genuit,  et  per 
ubera  quse  suximus  in  eadem  matre,  frater  unice,  vos  ad- 

juro  et  deprecor,  ut  in  signum  plenge  humilitatis,  pontifi- 
calia  resignetis  insignia :  aut,  si  hoc  sine  scandalo  fieri  ne- 
quit,  renuncietis  in  manu  dominipapse  monasterii  adminis- 
trationem,  et  substituto  ibi  ad  instantiam  vestram  pastore 
idoneo,  vos  ad  claustrale  otium  et  salubrem  militiam  con- 
vertatis.     Vale. 


EPISTOLA    XCI. AD   RADULPHUM  LEXOVIEN.  EPISC. 

[A.D.  1181—93.] 

Argumentum. — Vehementer  invehitur  in  episcopum  Lexoviensem 
ob  avaritiam  et  foenerandi  studium,  ac  imprimis  quod  annonae 
tempore  horrea  non  aperuerit  pauperibus. 

Carissimo  domino  et  amico  suo  Radulpho  Lexoviensi  episcopo 
suus  Petrus  Blesensis  Bathon.  archid.  veram  in  Christi 
resurrectione  salutem. 

Si  resurrectionis  seternse  gloriam  fiducialiter  et  indubita- 
biliter  expectares,  modo  non  ageres,  quod  agis :  nec  sic  te 
terrenorum  fsecibus  immergeres,  qui  in  immundis  avaritise 
et  ambitionis  nexibus  te  totum  implicas  et  involvis  :  quum 
scriptum  sit,  quia  gloria  eorum  in  confusione,  qui  terrena 
sapiunt :  tu  nihil  nisi  terrenum  vis  sapere  aut  amare.  Qui 
de  terra  est,  de  terra  loquitur ;  terram  vides,  terram  diligis, 
ac  sicut  talpa  capta  oculis,  liberioris  aeris  beneficium  non 
admittis.  Mundi  lumen  esse  debueras,  sed  si  lumen  tuum 
tenebrae  factse  sunt,  tuae  tenebrse  quantae  erunt  ?  lumen 
coeli  videre  non  potes :  quia  infixus  es  in  limo  profundi,  et 
conglutinatus  est  in  terra  venter  tuus.  Scriptum  est  quia 
oculi  sapientis  in  capite  ejus  semper,  oculi  autem  stulti  in 
flnibus  terrse.  Terram  sapis,  terram  loqueris,  terram  lingis. 
Non  ab  hac  terrenorum  fsece  poteris  exui,  donec  fodiatur 
peccatori  fovea,  donec,  qui  terra  es,  et  in  terram  revertaris. 
Leva,  quaeso,  oculos  tuos,  et  vide,  et  suspice  lumen  cceli : 
cogita,  quia  de  terra  exempti  sunt  amici  Dei,  quorum  con- 

o  o 

versatio  in  coelis  est.  In  hac  habitatione  terrena  nihil  est 
nisi  labor  et  dolor,  et  qusedam  imago  miserise  infernalis. 
In  vita  et  operibus  tuis,  tota  fere  facies  inferni  depingitur. 
Nec  enim  deest  tibi  unda  Tantali,  Tityi  jecur,  rota  Ixionis, 
urna  Belidum,  saxum  Sisyphi,  dum  inter  divitias  esuris, 
dum  solicitudinibus  anxiaris,  dum  cupiditate  torqueris,  dum 
ad  illicita  raperis,  dum  in  saccum  pertusum  congregas,  dum 
congregando  divitias  labore  continuo  et  supervacuo  te  affli- 
gis.  Quia  segre  audis  historias,  fabulosa  intersero :  sed  et 
de  fabularum  gentilium  moralitate  quandoque  forma  erudi- 
tionis  elicitur  quoniam  fas  est  et  ab  hoste  doceri.  Non 
enim  veretur  apostolus  ab  ethnicis  veritatem  mutuari,  quo- 
niam  a  quocunque  dicatur  :  A  Spiritu  Sancto  est,  et 
quando  eam  ex  libris  impiorum  accipimus,  non  aliena  rapi- 
mus,  sed  quse  sunt  nostra,  ab  injustis  possessoribus  nobis 
vindicamus.  Dominus  etiam  populum  suum  peculiarem 
auro  et  argento,  et  omni  supellectili  iEgyptiorum  honorari 
voluit  et  ornari.  Posuit  te  Dominus,  ut  sis  sal  terrae  :  timeo 
ne  fias  sal  infatuatum,  quia  jam  ab  hostibus  conculcaris. 
Conditionem  episcoporum  enormiter  laedis,  atque  ministe- 
rium  Christi  das  in  opprobrium  et  contemptum.  Utinam 
non  fuisset  haec  pecunia,  quae  te  a  via  honestatis  et  salutis 
abducit.  Nam  in  hujus  mortalitatis  excursu  nunquam  ob- 
tinebis  vitse  brevium  sine  divitiarum  contemptu,  et  viatico 
caritatis. 

Scis,  quia  Hippodamia,  quamdiu  cursum  procorum  con- 
certantium,  projecto  auro  retardabat,  praevolabat  ad  palmam : 
quumque  virgo  triumphos  obtinuisset  multiplices,  tandem 
contemptor  auri  de  virgine  triumphavit.  Dominus  quidem 
expeditissimam  tibi  viam  salutis  aperuit :  fames  enim  valida 
desaevit  in  pauperes,  in  quibus  regnum  suum  tibi  Dominus 
venale  exposuit.  Regnum  Dei  tanti  est,  quantum  ex 
afFectu  compassionis  pauperibus  ejus  exhibes.  Pauper 
Christi  vicarius  est :  et  sicut  se  in  eo  rejici  dolet,  con- 
temni  erubescit,  ita  se  in  eo  recipi  delectatur.  Quamdiu, 
inquit,  uni  istorum  fecistis,  mihi  fecistis.     Aperias  itaque 

publice  mendicantibus  viscera  et  horrea  tua,  ne  sententiam 
illius  damnationis  incurras :  Maledictus,  qui  abscondit  fru- 
menta  in  populis.     Semina  in  benedictionibus,  ut  de  bene- 
dictionibus  et  metas.     Effunde  largiter,  quod  cupide  con- 
gregasti.     Nam  qui  parce  seminat,  parce  et  metet.     Hila- 
rem  enim  datorem  diligit  Deus.    Noli,  quseso,  ulterius  tem- 
porale   foenus    amplecti,    quod   gravissime    detestatur   qui 
omnia  quse  habes  tibi  commodavit  et  nunc  in  pauperibus 
suis  sibi  postulat  commodari.     Beatus  homo,  qui  miseretur 
et  commodat:   non   enim  miseretur,  qui  lucrum   sequitur 
temporale.     Qui  autem  miseretur  pauperi,  Domino  fcene- 
ratur.     Sibi  vero  apud  Deum  pietatis  januam  claudit,  qui 
viscera  misericordiee  proximo  mendicanti  non  aperit.   Apud 
eos,  quibus  in  Christi  ministerio  successisti,  erant  omnia 
communia,  dividebantque  singulis,  prout   unicuique   opus 
erat.     Omnes  sub  uno  capite  unum  corpus  sumus,  in  uno 
corpore  alter  alterius  membra.     Si  ergo  manus,  pedes,  aut 
oculi,  vel  hujusmodi  membra  alterius  membri  lsesioni  com- 
patiuntur,  tu  erga  pauperes  viduas  viscera  pietatis  et  com- 
passionis  affectum  impendere  quando  incipies  ?  Jam  fame  et 
inedia  perierunt  infinita  pauperum  millia,  nec  adhuc  uni 
eorum  manum   misericordiae   porrexisti.     Unum    noveris, 
quod  mortes  omnium  requiret  a  te  districtissimus  judex, 
quia  omnium  factus  es  reus,  quorum  vitam  annonae  bene- 
ficio  redimere  potuisti.     Certe  jam  albescunt  regiones  ad 
messem,  nec  adhuc  in  hac  edulitatis  clade  unum  pauperem 
refecisti.     Nunc  etiam  primum  horrea   tua  reserare  pro- 
ponis  :  non  ut  releves  afflictorum  miseriam,  sed  ut  vendas 
carius,  et  commodes  ad  usuram.     Infelicissime,  pecunia  et 
frumentum  quod  commodas,  Dei  est,  et  non  tuum :  proinde 
negotiare  cautius.     Ipse  enim  homo  austerus  est :  metit, 
ubi  non  seminavit :  superveniet  autem  tibi  alius  fcenerator 
fortior  te  et  exactior,  qui  diripiat  labores  tuos,   et  eveniet 
tibi  quod  scriptum  est:   Scrutetur  foenerator  omnem  sub- 
stantiam  ejus,  et  diripiant  alieni  labores  illius.     Verbum 
Isaise  est :  Vse,  qui  praedaris,  nam  et  ipse  prsedaberis.     Et 

testimonio  B.  Job,  thesauros  quos  devorasti  evomes,  et  de 

ventre  tuo  extrahet  illos  Deus.     Lues  quse  fecisti  omnia, 

nec  tamen  consumeris.  Dolores  enim  mortis  seternse  evadere 

non   poteris.      Nam  sicut  lana   ovium   tonsa   permittitur 

crescere,  ut  iterum  tondeatur;  sic  moriendo  vives,  ut  non 

desines  mori.    Verbum  prophetse  est :  Sicut  oves  in  inferno 

positi  sunt,  mors  depascet  eos. 

Sic  inconsumptum  Tityi,  semperque  renascens 
Non  perit,  ut  possit  saepe  perire,  jecur. 

Dicit  Dominus  per  Amos  prophetam  :  Deficere  sinitis  ege- 
nos  terrse,  dicentes :  quoniam  transibit  opulentia,  et  venun- 
dabimus  frumentum,  ut  possideamus  in  argento  egenos,  et 
quisquilias  frumenti  vendamus.  Sed  tenebrescere  vos  fa- 
ciam  in  die  luminis,  et  festivitates  vestras  convertam  in 
luctum,  dicit  Dominus :  commovebuntur  cardines  et  super- 
liminaria.  Avaritia  enim  in  capite  omnium,  et  usque  ad 
novissimum  percutiam  eos  gladio.  Gladius  equidem  Do- 
mini  bis  acutus  te,  praesul,  expectat,  ut  sine  misericordia  te 
medium  secet,  qui  cum  Christo  et  ejus  pauperibus  miseri- 
cordiam  non  fecisti.  Cur  non  erubescis,  perditissime  homi- 
num,  quod  nomen  tuum  foetet  in  populis,  quod  avaritiam 
tuam  provinciee  damnant,  quod  missam  tuam  nullus  audit, 
quod  officium  pastorale  diffamas,  dum  gravissimum  exac- 
torem,  et  usurarium  publicum  te  proclamant?  Alii  ponti- 
fices  nunc  aliunde  mutuantur,  ut  pauperum  relevent  eges- 
tatem :  temporalia  seminant,  ut  metant  seterna :  tu  ad  tem- 
poralia  occupatus,  non  cogitas  de  seternis.  Tibi  sufficit,  ibi 
collocare  denarium,  ubi  plures  faciat  filios,  et  ad  te  non 
sine  multiplici  progenie  revertatur.  Redeunt  ad  Dominum 
multiplicati  denarii,  et  quia  de  paucis  multa  lucrati  sunt, 
intrant  in  gaudium  Domini  sui.  Gaudium  siquidem  avari, 
thesaurus  ejus  est.  Ubi  est,  inquit,  thesaurus  tuus,  ibi  est  et 
cor  tuum.  Ideo  quoties  quseritur,  ubi  est  cor  avari  ?  juste 
respondetur,  in  arca. 

Populus,  dicit  avarus,  me  sibilat :  at  mihi  plaudo 
Ipse  domi,  sim  ac  nummos  contemplor  in  arca. 

Isti  sunt,  avare,  Dii  tui :  isti  sunt,  quorum  imaginem  Crea- 
toris  tui  imagini  prsetulisti.  Quandoque  audivi  ex  ore  tuo, 
quod  quasi  ad  excusandas  excusationes  in  peccatis,  tuam 
munificentiam  jactitabas,  teque  amplius  una  vice  largiri, 
quam  omnes  episcopos  regionis.  Sane  quod  domino  regi 
donas,  sicut  cseteri  fceneratores,  aut  Judsei,  quoddam  tribu- 
tarise  functionis  onus  est,  et  imago  qusedam  Judaicae  ser- 
vitutis.  Si  magnatibus  terrae  donas,  non  procedit  ex  liber- 
alitate  ista  largitio,  quae  quasi  in  capturam  mittitur,  dum 
vicem  multse  retributionis  expectat.  Audi  quid  de  te,  et 
consimilibus  canat  poeta : 

Munera  quod  senibus,  viduisque  ingentia  mittis. 

Vis  te  munificum,  Gargiliane,  vocem  ? 
Sordidius  nihil  est,  nihil  est  te  spurcius  uno, 

Qui  potes  insidias  dona  vocare  tuas  1 
Sic  avidis  fallax  indulget  piscibus  hamus  : 

Callida  sic  stultas  decipit  esca  feras. 
Quid  sit  largiri,  quid  sit  donare,  docebo, 

Si  nescis,  dona,  Gargiliane,  nihil. 

Decessor  equidem  tuus  gratia  hospitalitatis  munificae,  et 
effusse  liberalitatis  magnificentia  celeberrimos  famse  titulos 
acquisivit :  sed  quantum  memoria  illius  ascendit  in  gloriam, , 
tantum  damnatissimum  tuum  nomen  in  confusionem  et  op- 
probrium  te  dejecit. 


EPISTOLA    XCII. AD  REGINALDUM  BATHONIENS. 

EPISCOPUM. 

Arqumentum. — Invehitur  in  Zoilum  scriptorum  suorum  obtrectatorem. 

Domino  suo  R.  Bathon.  episcopo  P.  suus  archid.  salutem,  et 
devotce  subjectionis  affectum. 

Audio,  quod  apud  vos  detractor  occultus  opuscula  mea 
lacessere  clandestina  depravatione  praesumit;  in  quo  tanto 

feliciorem  me  reputo,  quanto  gravius  torquetur  invidus  meus, 
et  miserius  intabescit.  Omnia  opera  mea  fundavi  in  lapide 
adjutorii,  in  quo  obstruetur  os  loquentium  iniqua,  et 
dentes  mordacis  invidise  contundentur.  Me  compilatorem 
semulus  vocat,  eo  quod  omnia,  quse  in  epistolis,  aut  sermon- 
ibus  meis  scribo,  historiarum  exemplis,  aut  sacrse  scripturse 
auctoritatibus  firmo.  Hunc  equidem  modum  a  sanctis  pa- 
tribus  mutuavi,  qui  in  universis  operibus  suis  novi  ac  veteris 
testamenti  verba  frequenter  interserunt,  ut  eorum  artifici 
junctura  dictis  suis  robur  adjiciant  et  ornatam.  Et  quae 
invidia  est,  si,  quod  ex  multiplici  librorum  lectione  decerp- 
si,  ferventiore  studio  digerente,  in  materiam  virtutis  et  ex- 
ercitium  prudentise  coalescit  ?  Nam  sicut  in  libro  Saturna- 
lium,  et  in  libris  Senecae  ad  Lucilium  legimus,  apes  imitari 
debemus,quae  colligunt  flores,  quibus  divisis,  et  in  favum 
dispositis,  varios  succos  in  unum  saporem  artifici  mixtura,  in 
quadam  sui  spiritus  proprietate  transfundunt.  Arguit  semu- 
lus,  et  temeritati  adscribit,  quod  litteras  meas  passim  et 
varie  dispersas  in  unum  colligo  :  quod  formam  dictandi 
prsescribo  simplicibus,  quod  publicse  utilitati  munus  devoti 
laboris  et  ofncium  caritatis  impendo.  Cesset  eemulus  a 
verborum  injuriis  :  nam  si  pergit  dicere  quse  vult,  audiet 
quse  non  vult.     Plenus  sum  rimarum, 

hac  atque  illac  perfluo. 
Qui  me  commorit,  melius  non  tangere  clamo, 
Flebit,  et  insignis  tota  cantabitur  urbe. 

Utinam  experiatur  invidus  meus  ingenii  sui  vires,  ac  de 
flosculis  sacri  eloquii  compilatis,  simile  componat  opusculum. 
Si  tamen  hoc  attentaverit,  quod  modo  levissimum  putat, 
vereor,  ne  multum  sudet,  frustraque  laboret 

Infelix  operis  summa,  quia  ponere  totum 
Nesciet. 

Incipere  quidem  poterit,  sed  si  novi  hominis  facultatem,  ig- 
nominiose  et  infeliciter  consummabit.  Quicquid  canes 
oblatrent,  quicquid  grunniant  sues,  ego  semper  aemulabor 
scripta  veterum  :  in  his   erit  occupatio   mea ;   nec  me,   si 

potero,  sol  unquatn  inveniet   otiosum.     Nos,    quasi   nani 
super  gigantum  humeros  sumus,  quorum  beneficio  longius, 
quam  ipsi,  speculamur,  dum  antiquorum  tractatibus  inhser- 
entes  elegantiores  eorumsententias,  quas  vetustas  aboleverat, 
hominumve    neglectus,   quasi  jam    mortuas   in    quandam 
novitatem  essentise  suscitamus.     In  libro  Saturnalium  legi- 
mus,  quod  Afranius  togatarum  scriptor  in  ea  togata,  quae 
Compitalia  inscribitur,  suis  respondens  aemulis,  qui  eum 
multa  de  libro    Menandri  depilando  sumpsisse  dicebant: 
Fateor,   inquit,    sumpsi,    sed    ea    quse   melius   me    posse 
invenire  non  credidi.     Et  in  eadem;  Quis  fraudi  Virgilio 
vertat,  si  ad  sui  ornatum  carminis,  qusedam  ab  Homero,  vel 
aliis  mutuetur?  imo  gratia  in  hoc  habenda  est  ei,  quod  in 
opus  perpetuo  mansurum  dicta  eorum  transtulit,  quos  jam 
neglectui  et  risui  habebamus.     Et  post  pauca :  Denique  et 
judicio  transferendi,  et  modo  imitandi  consequutus  est,  ut 
quod  apud  eum  alienum  legimus,  melius  ibi,  quam,  ubi  na- 
tum  est,  sonare  miremur.     Scimus  apostolos  a  prophetis, 
doctores  ab  apostolis,  et  a  doctoribus  alios  doctores,  sicut 
Hieronymum  de  libris  Origenis,  Augustinum  et  Bedam  de 
libris  Ambrosii,  Ambrosium  vero  de  scriptis  Ciceronis  et 
Senecse,  Gregorium  quoque  de  scriptis  Augustini  et  Hiero- 
nymi  non  solum  sententias,  sed  verba  ipsa  in  causam  mutui 
accepisse.     Confidenter  et  sub  testimonio  plurium    dico, 
me  semper  dictare  litteras  solitum  citius,  quam  posset  ali- 
quis  exarare.     Ipsa  certe  festinatio  vitium  et  suspicionem 
compilationis  excludit.     Ad  veritatem,  non  ad  jactantiam 
dico.     Vidit  quandoque  dominus  Cantuariensis,  et  vos  ipse 
cum  eo,  multique  alii  me  de  diversis  materiis  tribus  dictare 
scriptoribus,  et  uniuscujusque  calamo  festinanti  satisfacere: 
meque  quod  de  solo  Julio  Csesare  scribitur,  quartam  episto- 
lam  dictare  et  scribere.     Quod  si  alicui  res  ista  in  dubium 
venerit,  facti,  quseso,  experientia  faciat  dicti  fidem.     Scio, 
unde  spiritum  elationis  conceperit,  et  quare  vester  Cornifi- 
cius  intumescat.     Verum  sicut  plena  vento  vesicula  detu- 
mescit,  si  acu  modica  perforetur,  sic  uno  verbulo  de  follibus 

imperiti  gutturis  ventum  loquacitatis  excutiam.  Implebo 
faciem  ejus  ignominia :  nam  in  eo  ad  plenum  materia  ig- 
nominiosae  confusionis  exuberat : 

Quum  sit  Socraticis  notissima  fossa  cinaedis. 
Si  opuscula  mea  in  manu  aemuli  quandoque  sinistro  devol- 
vantur  eventu :  bona,  inquit,  haec  essent,  si  auctoritates, 
quas  ipse  adaptat,  sederent  competentius,  aut  materiae  re- 
sponderent.  Si  in  scriptis  veterum  plerumque  describitur 
invidia  et  venenosa  malitia  detractorum. 

Felix  et  nato,  felix  et  conjuge  Peleus, 
Et  cui,  si  demas  jugulati  crimina  Phoci, 
Omnia  contigerant.         4 

Et  illud,  Julium  Fortunatum  fateor  virum  fortem,  qualiter 
tamen  judicium  repetundarum  evaserit,  miror.  Publius 
Antonius  elegantissime  postularet,  nisi  quia  praevaricatus 
est  in  causa  Lucilii.  Ecce  quomodo  invidia  mel  intoxicat, 
et  dum  aliena  virtute  torquetur,  bonum  quod  apud  se  non 
invenit  malitiose  depravat.  Opinionis  enim  alienae  dispen- 
dium,  suae  famse  reputat  lucrum,  totumque  sibi  detrahi 
credit,  quod  ad  titulos  vicinae  bonitatis  accedit.  Porro  quod 
Martialis  suo  imprecatur  invido,  hoc  imprecor  meo : 

Qui  ducis  vultus,  et  non  legis  ista  libenter 
Omnibus  invideas,  invide,  nemo  tibi. 


EPISTOLA    XCIII. AD  M.  WILLELMUM  ABBATEM. 

[A.D.  1170.] 

Argumentum. — Gratulatur  fratri  suo  abbati/quod  consilio  suo  obsecutus 
abbatiam  in  manus  summi  pontificis  resignarit,  et  dignitati  superioris, 
subditi  humilitatem,  Franciam  Siciliae  anteposuerit. 

Carissimo  fratri  suo  Magistro  Willelmo  Matinen.  abbati  P. 
Blesen.  salutem  et  perseverantiam  in  virtute. 

Magnanimitati  vestrse  congratulor,  quia  juxta  parvitatis 
mese  consilium,  rejectis  insignibus,  quae  profusior  Domini 

papse  gratia  vobis  indulserat,  curam  Matinensis  monasterii 
sponte  in  ejus  manibus  resignastis.     Nobilis  et  magnanimi 
cordis  est  tanti  emolumenti  dignitatem  relinquere,  ad  cujus 
*  acquisitionem  plurimos  anxia  sollicitabat  ambitio.    Honora- 
bilior  autem  est  in  vobis  contemptus  honoris,  quam  illius 
adeptio  :    acquisisse   enim  fortunse  fuit,   fortitudinis  con- 
tempsisse.     Venari  honores,  congregare  divitias,  et  in  eis 
quserere  voluptatem,  commune  vitium  est,  et  publica  ambi- 
tionis  viaest:  insignis  autem  virtutum  titulus  est,  trium- 
phare    de    sseculi    pompa,    mundique    divitiis    conculcatis 
se  in  paupertate  sola  divitem  reputare.     Dominus  sseculo- 
rum  fugere  nos  docuit  sseculi  dignitates.     Nam  postquam 
de  paucis  panibus  quinque  millia  hominum  refecerat,  turbse 
considerantes  in  miraoulo   Domini  majestatem   testimonio 
evangelistse  voluerunt  eum  in  regem  eligere,  ipse  vero  aufu- 
git  in  montem.     Quum  in  manu  Gedeon  Dominus  Israel 
liberasset,  dicebant  ei:   Dominare  tu  nostri,  et  filius  tuus, 
et  filii  filiorum  tuorum,  quia  liberasti  nos  de  manu  Madiani- 
tarum.     Quibus  ille  ait:    Non  dominabor  vestri,  nec  do- 
minabitur  filius  meus  in  vos/sed  Dominus.    Refert  Valerius 
Maximus,  quod  quum  viro  cuidam  approbatae  virtutis  vestis 
imperialis  cum  diademate  fuisset  oblata,  ille  vestem  respi- 
ciens :    O  pannum,  inquit,  nobilem  potius  quam  felicem : 
quem  si  quis  attendat,  quantis  solicitudinibus  et  periculis, 
et  miseriis  sit  refertus,  nec  in  luto  jacentem  tollet.      Iste 
anxia  et  occulta  divitum  tormenta  cognoverat.     Nisi  enim 
divitiae  et  honores   variis   anxietatum   aculeis   pungerent, 
numquam   spinis  eas  Dominus    comparasset.      Mirabiliter 
elusa  est  sapientia  hujus  mundi :  filiis  hujus  sgeculi  assidue 
convertuntur  eorum   divitiae   in   miseriam  et   tormentum : 
filii   vero  lucis   experiuntur  jugiter,  quod   carere    divitiis 
liberum  facit   et  beatum.     Confitebor  tibi,  Pater  coeli  et 
tense,  quia  abscondisti  hsec  a  sapientibus,  et  revelasti  ea 
parvulis.     Pauper  et  justus  contemnit  divitias,  et  nihil  ei 
deficit,  quia  sufncit  ei  Deus.     Dives  autem,  filius  avaritiae, 
cultor  mammonse,  servus  pecuniae,  majorem  in  eo  solicitu- 

pp 

dinem,  et  timorem,  et  miseriam  invenit,  in  quo  pleniorem 
sibi  constituerat  voluptatem.  Si  vultis  in  sancta  religione, 
et  aurea  paupertate  transigere  dies  vestros,  felicitati  vestrae 
non  poterit  regum  gloria  comparari.  Melius  erit  modicum ' 
super  divitias  peccatorum  multas.  Perdidisti  dies,  quos  in 
operibus  expendisti.  Melior  erit  amodo  dies  una  in  atriis 
Domini  super  millia.  Quamdiu  eratis  in  Sicilia,  eratis 
tanquam  vas  perditum.  Nam  illa  regio  infernalis,  quse 
devorat  habitatores  suos,  vestrum  faciebat  reditum  desperari, 
nunc  autem  per  gratiam  Dei  nativum  aerem,  et  vina 
Blesensia  bibitis,  cui  Sicilia,  si  vos  tenuisset  diutius,  more 
suo  vinum  aspidum  porrexisset.  Modo,  frater,  in  sepulchro 
jaceretis  marmoreo  :  ubi  ad  inanis  gloriae  quaestum  forsitan 
superscriptum  esset,  Willelmus  Blesensis  Matinensis 
Abbas  hic  jacet.     Frater,  poeta3  testimonio, 

Levis  est  jactura  sepulcri. 
Nomen  vestrum  diuturniore  memoria  commendabile  red- 
dent  tragcedia  vestra  de  Flaura  et  Marco,  versus  de  pulice 
et  musca,  comcedia  vestra  de  alda,  sermones  vestri,  et 
csetera  theologicae  facultatis  opera,  quse  utinam  diffusius  es- 
sent  ac  celebrius  publicata.  Plus  honoris  accrevit  vobis  ex 
vestris  operibus,  quam  ex  quatuor  abbatiis,  Species  qui- 
dem  auri  deceperat  vos ;  unde  et  quidam  nostratum  Siculas 
opes  vitse  comparavere  dispendio.  Sed  et  Dominus  cancel- 
larius,  sicut  et  Hierosolyrnitae  referunt,  in  fata  concessit : 
quum  enim  herpes  estiomenus,  qui  vulgo  lupus  dicitur, 
femur  ejus  enormiter  occupasset,  omnia  in  eo  medicorum 
instrumenta  frustrata  sunt,  tandemque  in  sancta  Dei  civitate 
inter  brachia  regis  et  in  ccetu  principum  circumstantium  et 
plangcntium  spiritum  exhalavit.  Veridica  etiam  comme- 
antium  relatione  cognovi,  quod  in  ultionem  domini  Stephani 
Catanensis  civitas  tcrrae  motu  concussa  est,  et  subversa:  in 
qua  filius  ille  superbiae  frater  Matthsei  notarii,  qui  vobis 
episcopatum  supplantaverat  fraudulenter,  ct  adversus  inno- 
centes  proditoriam  suscitaverat  factionem,  interccptus  et 
obrutus  animam  ministram  iniquitatis  et  ancillam  Satanae 

ructavit.      Sumus,  frater,  in  dulci  Francia,  quae  sola,  teste 

Hieronymo,  monstra  non  habet.     Bonum  est  nos  hic  esse. 

Vivant  in  Sicilia,  qui  proditiones  et  venena  procurant  adu- 

lationis  officiarii,  et  qui  aures  magnatum  vento  inanis  glorise 

prurientes  venenosa  suavitate  demulcent. 

Vivant  Arturius  illic, 
Et  Catulus  ;  maneant  qui  nigra  in  candida  vertunt. 

Mihi  sufficit,  si  illic  vivam  et  moriar,  ubi  natus  sum  et  nu- 
tritus.  Vita  circularis  mihi  accepta  est,  ut  cum  nascendi 
exordio  vitae  mese  limitetur  excursus.     Vale. 


EPISTOLA    XCIV. AD   I.  ARCHIDIACONUM. 

Argumentum. — Queritur  apud  archidiaconum  de  insolentia  nepotum 
ejus  militum,  quod  sacrum  clericorum  ordinem  impie  proscindant, 
otium  sectentur,  et  a  virtute  veterum  militum,  quorum  laudes  depin- 
git,  longissime,  ut  et  alii  sui  sgeculi,  discesserint. 

Carissimo  domino  suo  Joan.  archidiac.  Petrus  Blesensis  sa~ 
lutem  in  auctore  salutis. 

Nepotum  vestrorum  militum  fastuosam  gloriam  tolerare 
non  possum,  qui  vitse  militaris  eminentiam  jactitantes  cleri- 
corum  sortem  multiplici  detractione  depravant:  vitam  et 
opera  eorum  ducentes  in  opprobrium  et  contemptum.  Sane 
in  depravatione  ordinis  nostri  non  multum  eorum  excel- 
lentia  promovetur :  qui  si  essent  milites,  aut  quse  militum 
professio  essety  cognoscerent,  deferrent  clericis :  et  se  a 
scurrilitate  verborum  quadam  puellari  modestia  temperarent. 
Porro  ordo  militum  nunc  est,  ordinem  non  tenere.  Nam 
cujus  os  majore  verborum  spurcitia  polluitur,  qui  detesta- 
bilius  jurat,  qui  minus  Deum  timet,  qui  ministros  Dei  vili- 
ficat,  qui  ecclesiam  non  veretur  iste  hodie  in  ccetu  militum 
fortior  et  nominatior  reputatur.  Tolerabiiius  mihi  esset,  si 
alii,  quam  nepotes  vestri  in  hanc  superbise  et  abusionis  au- 
daciam  prorupissent :  maxime  quum  illi  a  pueriti?e  cunabu- 

lis  solam  in  vobis  modestiam  noverint,  solam  a  vobis  didi- 
cerint  honestatem.  Verumtamen,  quum  omnis  setas  prona 
sit  ab  adolescentia  in  malum,  ex  quo  suis  adhseserunt  com- 
railitonibus,  ab  eis  mores  perditos  contraxerunt.  Nam  et 
in  rhetoricis  argumentum  trahitur  a  convictu :  et,  Qui  tan- 
git  picem,  inquinabitur  ab  ea : 

Uvaque  conspecta  livorem  ducit  ad  uva. 

Militaris  hodie  disciplina,  quam  Vegetius  Renatus  ac  pleri- 
que  alii  docuerunt,  prorsus  evanuit,  et  se  in  quandam  delin- 
quendi  libertatem,  et  scurrilitatis  speciem  deformavit.  Olim 
se  juramenti  vinculo  milites  obligabant,  quod  starent  pro 
reipublicse  statu,  quod  in  acie  non  fugerent,  et  quod  vitae 
proprise  utilitatem  publicam  prsehaberent.  Sed  et  hodie 
tyrones  enses  suos  recipiunt  de  altari,  ut  profiteantur  se  filios 
ecclesiae,  atque  ad  honorem  sacerdotii,  ad  tuitionem  paupe- 
rum,  ad  vindictam  malefactorum  et  patrise  libertationem 
gladium  accepisse.  Porro  res  in  contrarium  versa  est :  nam 
ex  quo  hodie  militari  cingulo  decorantur,  statim  insurgunt 
in  Christos  Domini,  et  desaeviunt  in  patrimonium  crucifixi. 
Spoliant  et  praedantur  subjectos  Christi  pauperes,  et  miser- 
abiliter,  atque  immisericorditer  affligunt  miseros,  ut  in  do- 
loribus  alienis  illicitos  appetitus  et  extraordinarias  impleant 
voluptates.  Refert  Lucas,  quod  milites  accedentes  ad 
Joannem  Baptistam,  interrogaverunt  eum  dicentes :  Ma- 
gister,  quid  faciemus  et  nos?  Neminem,  inquit,  concus- 
seritis,  neque  calumniam  faciatis,  sed  contenti  estote  stipen- 
diis  vestris.  Qui  contra  inimicos  crucis  Christi  vires  suas 
exercere  debuerant,  potibus  et  ebrietatibus  pugnant,  vacant 
otio,  marcent  crapula,  vitamque  degenerem  in  immunditiis 
transigentes  nomen  et  officium  militise  dehonestant.  Nihil 
damnabilius  est  in  milite,  quam  otium :  per  quod  usus  ar- 
morum  dediscitur,  nutritur  pusillanimitas,  vires  fatiscunt, 
obrepit  inertia,  et  ad  immunditise  actus  animus  occupatur. 
Ideo  P.  Nasica  quum  exercitum  in  hibernis  regeret,  licet 
usu  classium  non  egeret,  ne  tamen  miles  corrumperetur  de- 

sidia,  seu  crapula,  vel  per  otii  libertatem  superbiret,  naves 
aedificari  instituit.  Legitur  Trajanus  imperator  milites  suos, 
quoties  vacabant  a  praeliis,  exercuisse  in  cursu,  in  saltu,  in 
usu  natandi,  in  studio  caesim  vel  punctim  feriendi,  mittendi- 
que  lapides  manu  vel  funda,  et  missilia  jaciendi :  eos  ad 
omnes  modos  erudiens,  quibus  bellum  sustineri  debeat,  aut 
inferri.  De  magno  Pompeio  refert  Sallustius,  quod  cum 
alacribus  saltu,  cum  velocibus  cursu,  cum  validis  vecte  cer- 
tabat.  Verumtamen,  ex  quo  ipse,  et  Senatus,  ac  populus 
Romanus  otio  et  quieti  vacare  cceperunt,  qui  quandoque  in 
remotissimis  nationibus  hostiles  insultus  modico  agmine 
propulsabant,  superveniente  Csesarea  paucitate  reliquerunt 
prsesidia  fortissimse  urbis,  et  in  sola  fuga  sibi  fiduciam  pos- 
uerunt.  Sed  et  hoc  preecipue  Csesaris  excitabat  audaciam, 
quia  res  ei  erat  adversus  otiosum  militem,  ducemque  eme- 
ritum,  et  qui  longa  pace  dedicerat  ducem.  Refert  Trogus 
Pompeius,  quod  novissimus  rex  Assyriorum  Sardanapalus 
propter  otium  et  mollitiem  vitse  a  regali  solio  turpiter  est 
dejectus.  Quid  Romanos  extulit?  aut  unde  habuerunt 
super  omnes  populos  principatum  ?  nomen  eis  et  gloriam 
acquisivit  armorum  usus  et  exercitatio  prseliorum.  Vegetii 
Renati  testimonio  inutilis  est  omnino  militkc  nutritus  te- 
nere,  et  deliciis  assuetus :  eum  autem  ccnset  prseliis  ap- 
tiorem,  qui  sub  divo  et  sole  nutritur,  laboris  patiens,  umbrge 
negligens,  balneorum  nescius,  aeque  ferens  frigoris  injurias 
et  caloris,  rudis  in  causis,  simplex  in  actibus,  cibo  inodera- 
tiore  contentus  ;  qui  non  erubescit  fossam  ducere,  reparare 
aggeres,  ferre  lapides  et  csementum,  lignorumque  materiam 
comportare.  Ideo,  teste  eodem  auctore,  Romana  juventus 
quondam  abluebat  in  Tiberi  sudorem,  quem  cursu  vel  ex- 
ercitio  campestri  collegerat :  nec  minus  balnea,  quam  ef- 
feminatrices  aquas  Salmacis  abhorrebat.  Sed  etiam  in  tem- 
poribus  Judicum  Jerobaal  sive  Gedeon,  ut  figuralium  mys- 
teria  taceantur,  Domino  mandante,  prohibitus  est  in  multi- 
tudine  delicata  atque  inexercitata  et  timida  Madianitis  oc- 
currere.     Quumque  clamaret  Gedeon,  cunctis  audientibus: 

Qui  formidolosus  est  et  timidus,  revertatur,  recesserunt  ab 
eo  viginti  et  duo  millia,  et  tantum  decem  millia  remanserunt. 
Sed  et  de  illis  tanquam  ad  bellum  expeditiores  dumtaxat 
elegit,  qui  in  siti  sua  velut  canes  lamberent,  et  festinantius 
aquam  ad  os  mitterent :  illis  prorsus  abjectis,  qui  se  ad 
bibendum  flexo  poplite  inclinabant.  In  trecentis  itaque 
facta  est  liberatio  populi,  quos  non  crediderim  inter  deli- 
catiores  epulas,  et  exquisita  convivia  didicisse  aquam  lam- 
bere.  Quos  ideo  prseelegit  Dominus,  quia  necessitati  satis- 
fecerunt  in  humilitate  naturae.  Hodie  in  deliciis  nutritur, 
et  tota  ad  carnis  delicias  se  relaxat  philosymbola  nostra 

In  cute  curanda  plus  eequo  operosa  juventus. 
Quod  si  milites  nostros  ire  in  expeditionem  quandoque 
oporteat,  summarii  eorum  non  ferro,  sed  vino,  non  lan- 
ceis,  sed  caseis,  non  ensibus,  sed  utribus,  non  hastis,  sed 
verubus  onerantur.  Credas  eos  ire  ad  domum  convivii,  non 
ad  bellum.  Clypeos  deferunt  optime  deauratos,  prsedam 
potius  hostium  cupientes,  quam  certamen  ab  hostibus,  et 
eos  referunt,  ut  ita  loquar,  virgines  et  intactos.  Bella  tamen 
et  connictus  equestres  depingi  faciunt  in  sellis  et  clypeis, 
ut  se  quadam  imaginaria  visione  delectent  in  pugnis,  quas 
actualiter  ingredi,  aut  videre  non  audent.  Eleganter 
Scipio  Africanus,  sicut  in  libro  Stratagematum  Julius  Fron- 
tinus  refert,  quum  scutum  cujusdam  vidisset  auro  et  gemmis 
multipliciter  ornatum,  dixit  se  non  mirari  quod  tanta  dili- 
gentia  ornasset,  in  quo  plus  prsesidii,  quam  in  ense  haberet. 
iEneas  quidem  gemmas  a  digitis  ad  ensem,  Birro  a  digitis 
ad  pocula  legitur  transtulisse.  Refert  Pericles  non  pic- 
turam,  non  aurum  et  lapides,  sed  scutum  divulsum,  fractam 
galeam,  hebetem  gladium,  faciem  vulneratam  cedere  mili- 
tibus  ad  ornatum.  Porro  quum  nostri  milites  ab  cxpe- 
ditione  sinc  vulnere  et  cicatrice,  sanis  etiam  et  integris  ar- 
mis  per  Dci  gratiam  revertuntur,  cnrritur  ad  bibendi  con- 
flictum. 

Crateras  igitur  laeti  statuunt,  et  vina  coronant, 
Atque  exhausta  canunt  praelia  Marte  gravi. 

Illic  ^Eacides,  illic  tendebat  Ulysses, 
Et  pingunt  fluido  Pergama  tota  mero. 

Garriunt  igitur,  et  laxant  procaces  linguas  in  detractionem 
hominum  innocentium,  desseviunt  in  Christos  Domini,  re- 
feruntque  et  conferunt  labores  suos  ad  otia  sacerdotum. 
Datur  itaque  inter  eos  sententia,  et  communi  lege  sancitur, 
ut  decimas  auferant,  ut  ecclesiae  et  clero  non  deferant,  ut 
excommunicationem  non  timeant,  ut  non  revereantur 
Deum,  ut  injuriis  afficiant  sacerdotes,  et  quicquid  in  usus 
ecclesise  cessit  de  largitione  avitse  aut  paternse  liberalita- 
tis,  evacuent.  Verumtamen  magnus  Dominus,  et  terribilis 
nimis,  qui  humiliat  omnem  altitudinem  extollentem  se  ad- 
versus  scientiam  Dei,  ipse  salvos  faciet  filios  pauperum,  et 
humiliabit  calumniatorem  tollensque  virgam  peccatorum 
desuper  sortem  justorum,  arguet  pro  mansuetis  teme,  et  ob- 
struet  os  loquentium  iniqua,  dejicietque  omnem  extollentiam 
superborum.  Quum  autem  dicat  Dominus  sacerdotibus 
suis,  Qui  vos  spernit,  me  spernit :  et  Qui  tangit  vos,  tangit 
pupillam  oculi  mei :  si  nepotes  vestros  diligitis  et  zelatis  ad 
vitam,  ne  pereant  cum  Oza,  dum  ad  arcam  Domini  manum 
temerariam  porrigit:  Ipsos  ad  reverentiam  ecclesise  et  Of- 
ficialium  Christi  salutaribus  monitis  informate,  Nam 
quum  eos  receperitis  in  sortem  familiaritatis  et  participium 
mensse  vestrse,  non  estis  omnino  immunis  a  culpa,  si  com- 
mensales  vestros  permittitis  passim  garrire  in  clericos,  et  in 
ecclesiam  protervire. 

Verum  est,  quia  nepos  vester  S.  in  brachio  et  fortitudine 
advocati  Bethunice  quandoque,  forsitan  semel,  solemnes 
militise  titulos  acquisivit:  sed  non  propter  hoc  adversus 
ecclesiam  Dei  superbise  ventum  debuerat  concepisse.  Nihil 
enim  est,  quod  magis  laudis  imminuat  precium,  quam  suos 
assidue  jactitare  successus,  et  singulis  diebus  anni  vendere 
diem  unum.  Legitur  de  Mario,  quod  quum  plurima  fecis- 
set  egregie,  una  sui  jactitatione  gloriam  famse  perdidit:  et 

quia  sibi  prsesumpsit  adscribere,  quod  ex  ore  alieuo  captare 
debuerat,  publicae  commendatiouis  vota  demeruit.  Ut  ad 
domestica  jactantise  et  ostentationis  veniamus  exempla: 
rex  Ezechias,  quem  Dominus  in  umbra  horologii,  in  appo- 
sitione  annorum,  et  fuga  Sennacherib  prae  universis  regi- 
bus  honoraverat,  quia  nuntiis  Merodach  filii  Baladan  regis 
Babylonis  pigmenta,  unguenta  quoque,  et  domum  vasorum, 
cellasque  aromatum,  et  omne  quod  erat  in  thesauris  suis  ad 
ostentationem  et  jactantiam  demonstravit,  juxta  verbum 
Isaise  filii  Amos,  thesauri  ejus  ablati,  et  in  Babylonem 
translati  sunt :  filiique  ejus  captivati,  et  in  palatio  regis 
Babylonis  facti  sunt  eunuchi.  Triplex  quoque  optio  divinse 
animadversionis  proposita  est  David,  eo  quod  ad  jactantiam 
Dei  populum  numeravit.  Sed  Nabuchodonosor,  quia  se 
magnificavit  in  fortitudine  et  decore  et  gloria  regni  sui_,  hu- 
miliatus  in  animal  brutum  comparatus  est  jumentis  insipi- 
entibus,  et  similis  factus  est  illis.  Utinam  non  intumescant 
adversus  Christum,  et  Christos  ejus;  sed  humiliter  ac  de- 
vote  recolant,  qualiter  per  gratiam  Dei,  aut  potius  vestram, 
de  pulvere  paupertatis,  et  de  stercore  sunt  erecti.  Nam  et 
Abraham  electus  et  vocatus  a  Domino,  memor  tamen  suae 
conditionis,  Loquar,  inquit,  ad  Dominum,  quum  sim  pulvis 
et  cinis.  In  Levitico  etiam  de  sacrificio  avium  praecipitur, 
ut  plumse  et  vesicula  pulmonis  deponantur  in  pulvere,  qua- 
tenus  is  quem  Dominus  exaltat,  humilietur,  et  inter  di- 
vina3  gratioa  magnificentias  se  pulverem  recognoscat.  Bene 
valeatis. 


EPISTOLA    XCV. AD  H.  ANGLORUM  REGEM. 

Akgumentum. — Quoniam  rex  Anglice  conscius  esse  non  poterat  omniuni, 
quae  in  amplissimis  provinciis  agerentur,  monet  eum  de  variis  vice- 
comitum  et  aliorum  inferiorum  pra?fectorum  abusibus,  modumque 
aperit,-quo  emendari  possint. 

Carissimo  domino  suo  H.  Dei  gratia  illustrissimo  Auglorum 
regi,  duci  Norman.  et  Aquitan.  comiti  Andegan.  suus  P. 
Blesen.  Bath.  archid.  salutem,  in  regno  temporali  regni 
cozlestis  memoriam  et  amorem. 

Loqui  vereor,  et  tacere  non  expedit :  mihi  tamen  tutins 
videretur  sestuantis  animi  motum  dissimulare  silentio  :  sed 
imminet  animae  meae  magnum  ex  mea  taciturnitate  pericu- 
lum.  Loquar  ergo,  quia,  ut  verbo  Job  utar,  si  tacuero,  os 
meum  condemnabit  me.  Loquar  quod  vobis  ad  honorem 
et  salutem  cedere  debeat,  vestris  vero  subditis  ad  quietem. 
Licet  prae  cunctis  regibus  terrse  subjectorum  mores,  vestri- 
que  regni  statum  noveritis  :  quia  tamen  humanum  tran- 
scendit  ingenium  omnium  habere  notitiam,  quse  in  tot  et 
tam  diffusis  provinciis  fiunt,  audite  pauca,  quse  nec  ego  sine 
peccato  possum  silentio  tenere,  nec  vos  sine  periculo  igno- 
rare.  Multa  siquidem  Dominum  quandoque  latent,  quae 
subditis  innotescunt.     Nam  testimonio  Aquinatis, 

Dedecus  ille  domus  sciet  ultimus. 

Quum  multa  fiant  in  domibus  privatorum,  quse  dominorum 
notitise  subducantur,  non  est  vestrse  negligentiae  aut  incurise 
adscribendum,  si  in  tam  spaciosis  et  diffusis  regionibus,  qui- 
bus  Dominus  vos  prsefecit,  singulorum  excessus  non  novistis 
ad  plenum.  Ipsos  enim  justitiarios,  quos  vulgariter  errantes, 
vel  itinerantes  dicimus,  dum  errata  hominum  diligenter  ex- 
plorant,  frequenter  errare  contingit.  Excessus  namque  ho- 
minum  absconduntur,  aut  amore,  aut  timore,  aut  lege  con- 
sanguinitatis,  aut  pietatis  officio,  aut  occultis  muneribus 
redimuntur.  Admittitur  enim  vox  redemptse  miserationis, 
et  in  injuriam  senatusconsulti  Turpiliani  abolitio  impetra- 
tur.  Forestariorum  siquidem  ac  vicecomitum  innumeri 
officiales,  dum  avaritise  et  cupiditati  suse  satisfacere  student, 
deprsedantur  pauperes,  simplicibus  insidiantur,  fovent  im- 
pios,  opprimunt  innocentes,  exultant  in  rebus  pessimis, 
laetantur  quum  male   fecerint,  peccata    populi   comedunt, 

Q  q 

luxuriantur  in  lachrymis  viduarum,  et  in  fame  pupillorum, 
in  pauperum  nuditate,  in  afflictione  simplicium.  Legitur 
in  libro  Sapientiae,  quia  venatio  leonis  onager  in  eremo : 
sic  et  pauperes,  vicecomitum  aut  nemoralium  judicum,  et 
aliorum  collateralium  sunt  esca  et  potus,  ac  publica  deprae- 
dationis  occasio.  Devorat  justum  impius,  rusticum  curialis, 
exactor  innocentem,  simplicem  fraudulentus.  Ministeria- 
lium  siquidem  tanta  est  multitudo,  quanta  est  locustarum, 
ut  istis  recedentibus  illi  succedant,  et  quod  ex  parte  fuerat 
devoratum,  alii  devorent  exitialiter  et  consumant:  imple- 
turque  in  eis  illud  propheticum  :  residuum  erucae  comedit 
locusta,  et  residuum  loeustae  comedit  bruchus,  et  residuum 
bruchi  comedit  serugo.  Isti  sunt  merguli,  rapina  piscium 
suam  urgentes  ingluviem,  quos  B.  Mareinus  abigens  dicebat 
hasc  forma  dsemonum  est.  Isti  sunt  sanguisugae  principum, 
sitientes  assidue,  et  bibentes  sanguinem  alienum.  De  Sa- 
muele  quidem  scriptum  est,  quia  judicabat  populum  Israel, 
circuiens  Bethel  et  Galgala,  et  Masphat,  revertebaturque  in 
Ramatha,  ubi  erat  nativitas  et  habitatio  ejus.  In  quo  mani- 
festissime  prsesumitur,  quod  nec  esculentum,nec  poculentum 
ex  sua  jurisdictione  captabat.  Unde  loquens  ad  omnes 
filios  Israeh  libera  conscientia  et  secura  dicebat :  Ego  ab 
adolescentia  mea  vobiscum  convcrsatus  sum.  Loquimini 
dc  me  coram  Domino,  et  coram  Christo  ejus,  utrum  bovem 
alicujus  tulerim,  aut  asinum  :  si  quempiam  calumniatus  sum, 
si  oppressi  aliquem,  si  de  manu  cujusquam  munus  accepi, 
et  contemnam  illud  hodie,  restituamque  vobis.  Consimile 
est,  quod  B.  Job  dicit :  Si  clamat  adversum  me  terra  mea, 
quasi  diceret  :  subjectus  meus  contra  me  super  aliquo  gra- 
vamine,  aut  oppressione  non  clamat.  Accusatur  hodie 
simplex  et  innocens,  quod  siivam  inciderit,  quod  ferarum 
captioni  consenserit,  quod  jura  coronae  tacuerit,  quod  pub- 
licae  functionis  tributum  non  solverit,  quod  hundredo  et  ali- 
moto  defuerit,  quod  regios  ministerialcs  honorifice  non  exhi- 
buerit:  qui  tamen  nec  habebat,  undc  sibi  et  uxori  ministra- 
ret  ac  filiis.  Et  hoc  tamen  tolerabilius  esset,  si  eis  respondere 

liceret,  ac  suam  allegare  inopiam.  Porro  apud  tales  verba 
pauperum  leviora  sunt  vento,  et  quantumlibet  firma  jura- 
menta  vilescunt :  quia  juxta  verbum  Ethici, 

conteninere  fulmina  pauper 
Creditur,  atque  deos,  diis  ignoseentibus  ipsis. 
Quantum  quisque  sua  nummorum  servat  in  avca, 
Tantum  habet  et  fidei. 

Quum  scriptum  sit :  Beati  qui  esuriunt  et  sitiunt  justitiam. 
Hi  qui  judicant  pauperes  vestros,  justitiam  et  prudentiam 
ignorantes  solam  esuriunt  et  sitiunt  pecuniam.      Majores 
enim  vestri  Officiales  tales  duntaxat  sibi  substituunt,  quos 
expectatio  Iucri,  vel  affinitas,  aut  natura,  aut  nutritura  com- 
mendat.     Ideoque  sapientia  miserabili  lamentatione  conque- 
ritur:  Tenentes,  inquit,^  legem  nescierunt  me,  judices  ex- 
titerunt,  et  ego  ignorabam.     Potestas  equidem  judicialis,  et 
sequitatis  ministerium  non  ex  carnis  dilectione,  sed  ex  sola 
debet  dilectione  hominum  aut  Dei  certa  dispensatione  pro- 
cedere.      Certe  quum  Moyses  dnbitaret  de  filiabus  Salphaad 
judicio  Domino  ad  paterme  hsereditatis  beneficium  sunt  ad- 
missae.     Successio  siquidem  sanguinis  hseredem  facit,  electio 
judicem.     Sane  illi  constituendi  sunt  judices  populorum, 
quos  vita  purior,  et  eminentior  prudentia  prse  cseteris  illus- 
travit:    nam  reverentia  et    auctoritate  praesidentium    vitia 
temperantur  in  subditis.  Scipionem  Africanum  tanta  morum 
gravitas,  et  austerse  maturitas  pudicitise  commendavit,  ut  solo 
suse  castitatis  exemplo  publicum  votum  continentise  firmaret 
in  populis.     Iste,  sicut  Titus  Livius  refert,  quum  a  Pyren- 
seis  montibus  usque  ad   columnas    Herculis,   et   usque   ad 
Oceanum  devicto  Hannibale,  et  aliis  Romanorum  hostibus 
provincias  subjugasset,  pueros  captivos  et  puellas  egregire 
pulchritudinis  restituit  barbaris,  nec  passus  est  eas  in  suum 
venire  conspectum,  ne  vel  oculus  ejus  aliquid  de  integritate 
pudicitise    deiibaret.     Legitur    Fronto    tantam    gravitatem 
vitse  operibus  et  facie  pra^tendisse,  et  non  solummodo  actus, 
sed  affectus  quoque  illicitos  in  hominibus  cohiberet.     De 
seipso  Job  dicit :   Quando  procedebam  ad  portam  civitatis, 

in  platea  cathedram  parabant  mihi.  Videbant  me  juvenes, 
et  abscondebantur,  senes  .assurgentes  astabant  mihi.  Prin- 
cipes  cessabant  loqui,  et  superponebant  digitum  ori  suo.  In- 
dignantur  viri  nobiles  et  discreti,  quia  eorum  jurisdictioni 
subjecti  sunt,  quos  sciunt  esse  plebeios,  et  qui  nullos  pru- 
dentise  aut  virtutis  titulospraeferunt ;  nisi  quod  familiaribus 
vestris  parentela  vel  affinitate,  obsequio  aut  muneribus  ad- 
hseserunt. 

Haec  in  vestram  notitiam,  amantissime  princeps,  facile  ve- 
nire  non  possunt.  Licet  enim  clamores  pauperum  benigne 
et  misericorditer  exaudire  velitis,  pauper  tamen  veretur  ape- 
rire  malitiam  exactorum,  ne  graviora  moliantur  in  eum,  et 
fiant  posteriora  hominis  pejora  prioribus.  Quod  sialiquis 
compassione  et  misericordia  ductus  vobis  pauperum  pres- 
suras,  et  tyrannicas  ministrorum  exactiones  revelare  attentet, 
Domini  eorum  graviter  movebuntur,  atque  in  odium  illius, 
qui  causam  pauperum  ad  vos  detulerit,  omnes  alios  aulicos 
excitabunt.  Licet  autem  in  plerisque  curialibus  simultates 
et  invidiae  praecipue  regnent,  ubi  tamen  occasione  talium 
aliquis  diffamatur,  etiam  hostes  suos  invenit  defensores. 
Quumque  in  omnibus  fere  voluptates  eorum  dissideant,  in 
excusatione  tamen  ac  defensione  mutua  socialis  gratiae  vin- 
culum  servant,  et  spiritum  unitatis.  Hi  namque  sunt 
squammai  Behemoth,  de  quibus  in  Job  legitur,  quia  una 
uni  conjungitur,  et  spiraculum  vitae  non  incedit  per  eas. 
Si  in  auditorio  vestrae  Celsitudinis,  aut  in  praesentia  vestrae 
justitiae  principalis  causarum  negotia  ventilantur,  ibi  nec 
aura  munerum  locum  invenit,  nec  acceptio  personarum. 
Ibi  omnia  procedunt  in  judicio  et  justitia,  nec  excedunt 
statuta  vestra  vel  in  modico  limites  aequitatis.  Porro  si  ad 
Pedaneos  et  minores  judices  pauperum  negotia  devolvantur, 
justificatur  impius  pro  muneribus.  atque  in  subversionem 
judicii,  et  captionem  pauperis,  et  syllabarum  aucupationes, 
et  verborum  tendiculse  proponuntur.  Quidam  sunt,  qui 
super  exhibitione,  aut  executione  justitiae  litteras  non  indul- 
gent,  nisi  sub  certa  promissione  pecuniae.     Sed  sciat,  quis- 

quis  hujusmodi  litteras  vendidit,  quod  Dei  justitiam,  cujus 
debitor  est,  et]quam  gratis  exhibere  tenetur,  venalem  ex- 
ponit.  Sanctorum  enim  patrum  auctoritate,  qui  unum 
vendit,  sine  quo  reliquum  non  provenit,  neutrum  inven- 
ditum  derelinquit.  Certe  acceptior  est  apud  Deum  jus- 
titia,  quam  prsebenda :  ideoque  quum  in  utroque  possit  si- 
monia  committi,  damnabilior  tamen  est  apud  eum  omnis 
venalitas  in  exhibitione  justitise,  quam  in  venditione  decimse 
aut  prsebendse.  Haec  vos,  justissime  princeps,  oportet  dili- 
genter  inquirere,  et  inquisita  corrigere,  ne  minorum  exces- 
sus  de  vestris  manibus  a  /Domino  requirantur.  Frequenter 
enim  culpa  populi  redundat  in  principem,  quasi  de  majorum 
negligentia  obveniant  errata  minorum.  Legitur  in  libro 
Numerorum  quod  fornicante  populo  Israel  cum  Madian- 
itis,  Phinees  pugione  perfodit  Zambri  et  Madianitidem  co- 
euntes :  quievitque  ira  Domini,  factusque  est  sermo  Domini 
ad  Moysen  :  Tolle,  inquit,  cunctos  principes  populi,  et  sus- 
pende  eos  contra  solem  in  patibulis.  Principes  non  pecca- 
verant,  sed  populus :  principes  tamen  pro  peccato  populi 
puniuntur.  Heli  pro  peccato  filiorum  suorum  punitns  est. 
Sustinete  patienter,  invictissime  princeps,  quod  vobis  ex 
sincera  devotione  propono.  Zelo  enim  et  sitio  salutem 
vestram  ardentissimo  caritatis  affectu.  Non  est  ludus  in 
oppressionibus  pauperum,  quse  non  expiantur  muneribus, 
nec  eleemosynis  redimuntur.  Nam  qui  offert  sacrificium 
de  substantia  pauperis,  teste  Salomone,  facit,  sicut  qui  vic- 
timat  filium  ante  oculos  patris.  Ne  dicas,  dicit  Sapiens,  In 
multitudine  munerum  meorum  respiciet  Deus,  et  offerente 
me  munera  placabitur  Altissimus.  Certe  bonorum  nos- 
trorum  non  indiget  Deus.  Et  qui  dat  regibus  divitias  terrse 
ab  eis  aurum  non  postulat,  vel  argentum,  sed  ut  audiant 
causam  viduse  et  pupilli,  et  ut  arguant  pro  mansuetis  terrse, 
Expedit  vobis,  illustrissime  princeps,  ista  diligenter  atten- 
dere,  talesque  ministros  publici  juris  instituere,  qui  vestro, 
vestraeque  justitiae  principalis  exemplo  Deum  timeant,  qui 
non  sequantur  retributiones,  qui  personarum  gratiam  non 

acceptent,  qui  dc  vestrorum  familiarium  parer.tela  fiduciam 
impunitatis,  et  audaciam  saeviendi  non  habeant.  Apud  an- 
tiquos,  teste  Cicerone,  proverbialiter  dicebatur,  Exuit  per- 
sonam  judicis,  quisquis  amicum  induit.  iEquitas  enim, 
cui  judex  obsequitur,  sinistram  odii  vcl  amoris  dexteram 
nescit.  Talis  debct  esse  minister  juris,  ut  in  ejus  manu 
nullius  auctoritate  personae  titubet  aut  vacillet  libra  justitiae. 
Magni  quidem  Alexandri  causa  in  castrensi  judicio  a  com- 
militonibus  ejus  abjecto  terrore  damnata  est.  Nominatis- 
simus  eloquentiae  doctor  Pytbagoras  in  causa,  quam  habe- 
bat  erga  discipulum  suum,  sententiam  posti.labat  instanter, 
ejus  tamen  petitio  audita  non  est.  Nec  terror  Alexandri, 
nec  auctoritas  Pythagorae  justitiae  lancem  ab  sequitate  po- 
tuit  declinare.  Nihil  adeo  gloriose  lucet  in  principe,  sicut 
amare  et  exhibere  justitiam  sine  omni  acceptione  personae. 
Zaleucus,  quum  in  urbe  Locrensium  filius  ejus  in  adultcrio 
deprehensus  secundum  legem  civitatis,  quam  ipse  condi- 
derat,  privandus  esset  utroque  oculo :  atque  ob  honorem 
patris  pcenam  ei  debitam  populus  remitteret  universus,  ille 
aliquandiu  repugnavit.  Tandem  prece  et  instantia  populi 
victus,  sibi  prius  unura,  et  postea  filio  alterum  eruit  oculum, 
et  sic  rclicto  utrique  usu  videndi,  mirabili  aequitatis  tempe- 
ramento  justitiam  in  patre,  et  raisericordiam  servavit  in  prin- 
cipe.  Quod  si  ferre  vultis  manipulos  justiiiae  in  conspectu 
magni  et  districti  judicis,  oportet,  quod  vestri  regni  judices 
districtissime  judicetis,  ut  terror  et  reverentia  regise  majes- 
tatis  eos  ad  salutaria  excitet,  quos  gehennale  incendium,  et 
pcena  infinibilis  pravis  deputata  judicibus  non  deterret. 
Vale. 

Akgumentum. — Ricardus  e  monacho  Cistertiensi  ad  archiepiscopatum 
Cantuaricnsem  evectus;  commendat  se  orationibus  patrum  Cistertii  euii- 
gregatorum. 

Venerabilibus  et  sanctis  patribus  in  Cistertiensi  capitulo  con- 
gregatis  R.  Dei  permissione  Cantuar.  ecclesia  minister  sa- 
lutem  in  auctore  salutis. 

Inter  desiderabilia  hujus  mundi,  praecipuum  apud  me 
versabatur  in  votis,  vestrse  sanctitatis  conventui  praesentiali- 
ter  interesse,  sed  novse  vocationis  occupatio,  et  incumbens 
negotiorum  prolixitas  fructum  optatse  jucunditatis  invidet 
mihi,  nec  me  castris  felicibus  ad  tempus  interesse  permittit. 
O  castra  optabilia:  O  congregatio  veneranda  !  O  Cistertium, 
quam  magna  est  domus  tua,  quam  fcecunda  in  flliis,  quam 
magniflca  in  linguis,  quam  gloriosa  in  populis !  Leva  ocu- 
los  tuos  et  vide  :  omnes  isti  congregati  sunt :  venerunt  tibi, 
linguarum  apud  te  diversitates  innuit  unius  vitse  professio : 
et  ex  omni  genere  religio  congregata  miraculum  Pente- 
costes  in  emissione  sancti  Spiritus  repraesentat,  ut  utar 
verbo  Apostoli :  Testis  est  mihi  Deus,  quomodo  cupiam 
vos  in  visceribus  Jesu  Christi  fovens  affectionem  invicem 
in  visceribus  caritatis,  non  deserens  collectionem  vestram, 
quam  per  prsesentiam  spiritus  amplector  in  Christo,  memor 
communionis  vestrae,  cujus  oblivisci  non  possum.  Vos 
enim  estis  gloria  mea  et  gaudium,  honor  cnpitis  mei  et  co- 
rona.  Ille,  qui  juxta  verbum  Job  ponithurniles  in  sublimi : 
ille,  qui  vocat  ea  quae  non  sunt,  tanquam  ea  quse  sunt,  ipse 
ad  onus  mihi  importabile  me  vocavit.  Ego  autem  vir  vi- 
dens  paupertatem  meam  et  insufficientiam  meam,  conside- 
rans  etiam  qualiter  ex  simili  causa  gemant  gigantes  sub 
aquis,  et  curvantur  qui  portant  orbem,  a  pusilianimitate 
spiritus  et  tempestate  subverterer,  nisi  in  lapide  adjutorii,  et 
orationum  vestrarum  suffragio  fiduciam  concepissem.  Nam 
juxtaverbum  Job,queeestfortitudomea,utsustineam.  Ecce 
non  est  auxilium  mihi  in  me,  sed  infirmitas  et  defectus.  Ve- 
reor,neoffensus  mihi  Dominus  hanc  injunxerit  mihi  sollicitu- 
dinem  multorum,  qui  non  sufficiebam  proprise  salutis  procu- 
rare  negotium.  Sed  posuit  mihi  Dominus  in  vobis  verbum  re- 
conciliationis,  ut  si  offensus  mihi  est,  se  propitium  vestra 

oratione  raihi  exhibeat,  meuraque  suppleat  imperfectum. 
Nam  potens  est  omnia  facere  superabundantius,  quam  peti- 
mus  et  intelligimus.  Si  qua  ergo  vobis  consolatio  est  in 
Christo,  si  quod  solatium  caritatis,  si  qua  societas  spiritus,  si 
qua3  viscera  miserationis,  implete  gaudium  meum.  Gaudii 
namque  mei  plenitudinem  post  Deum  in  orationibus  vestris 
pono,  ut  vestrarum  beneficio  precum  in  hac  administratione 
mihi  commissa  velit  misericordia  Domini  meum  supportare 
defectum.  Nam  apostolus,  licct  vas  electionis  factus,  et 
virtute  indutus  ex  alto,  sanctorum  tamen  orationes  sibi  ad 
doctrinam  gentium  necessarias  judicans:  Obsecro,  inquit, 
vos  per  Dominum  Jesum  Christum,  et  per  caritatem  Spiri- 
tus  Sancti,  ut  adjuvetis  me  orationibus  vestris  apud  Domi- 
num.  Nos  igitur  infirmi  et  fragiles,  devote  et  humiliter 
supplicamus,  ut  per  pias  affectiones  vestras  circa  nos  excitet 
vinculum  fraternalis  professionis,  comraunio  caritatis,  debi- 
tum  subjectorum,  necessitas  et  devotio  supplicantis. 


EPISTOLA    XCVII. AD  ABBATEM  DE  EVESHAM. 

Argumentum. — Ostendit  monasticorum  ordinum  varietatem  esse  lau- 
dandam,  nec  facile  ab  uno  ad  alium  transeundum  ;  laborem  autem 
manuum  in  iis  nec  laudaudum  nec  improbandum. 

Reverendo  patri,  et  domino  abbati  de  Evesham  M.  Petrus 
Blesens.  Bath.  archid.  salutem  in  auctore  salutis. 

Invidi^e  proprium  est  laudem  alterius  suam  reputare  in- 
juriam :  sed  probata  in  vobis  religio,  et  nativse  benignitatis 
interpres,  morum  jucunda  suavitas  sibi  ad  contumeliam  non 
adscribet,  quod  Cistertiensium,  aut  Carthusiensium  ordinem 
visus  sum  prse  caeteris  commendasse.  Nihil  vobis  in  eorum 
commendatione  detraxi.  Illos  approbo,  et  vos  laudo  :  ip- 
sorumque  titulos  in  vestroe  famse  praejudicium  non  erexi. 
Christus  divisus  non  est :  sive  in  alba,  sive  in  pulla  veste, 

in  omni  professione  et  ordine,  in  orani  gente  quicumque 
operatur  voluntatem  Domini  aeceptus  est  illi.  Inter  album 
et  nigrum  habitum  non  distinguit  ille,  apud  quem  non  est 
distinctio  Judsei  et  Grseci.  Attendit  Dominus  mentem  non 
vestem,  merita  non  colorem.  In  monte  Cassino  schema 
monasticum,  quo  B.  Benedictus  est  usus,  usque  hodie,  sicut 
dicitur,  perseverat.  Quis  audeat  tanti  patris  habitum  blas- 
phemare  in  filiis?  nam  si  delibatio  sancta,  etmassa:  siradix 
sancta,  et  rami.  Sive  cum  Nazaraeis  candidior  nive  sit  ali- 
quis,  sive  cum  B.  Job  super  carbonem  denigrata  sit  cutis 
ejus,  uterque  salutem  in  domo  Domini  operatur.  Sane  in 
ovili  Jacob  sunt  agni  albi  et  nigri.  In  vinea  Sorec  sunt 
uvse  albae  et  nigrae.  Sed  et  sponsa,  quae  liliis  convallium 
praealbescit,  ipsa  eadem  dicit :  Nigra  sum,  sed  formosa. 
Apud  sponsam  Christi  non  est  absurda  varietas,  quum 
ipsa  circumamicta  varietatibus  describatur.  Ipsa  varietas 
uniformitatis  causa  est.  Nam  in  cithara  ex  diversitate 
chordarum  fit  uniformis  modulatio  ad  concentum.  Porro 
juxta  apostolum  divisiones  gratiarum,  et  divisiones  ministra- 
tionum,  et  divisiones  operationum  sunt,  idem  vero  estDeus, 
qui  operatur  omnia  in  omnibus.  Legitur  enim  in  libro 
Numeri,  qualiter  diversa  offlcia  Dominus  in  ministerium  ta- 
bernaculi  voluerit  ordinari,  ut  essent  aliiLevitae,alii  Meratitae 
alii  Caathitae,  alii  Gersonitae,  alii  Aaronitae.  Apostolo  autem 
teste,  quosdam  dedit  Dominus  apostolos,  alios  prophetas,  alios 
evangelistas,  alios  pastores  et  doctores.  Non  enim  omnia 
corporis  membra  eundem  actum  habent :  ut  ex  multarum 
personis  facierum,  ejus  quae  in  nobis  est  donationis  per 
multos  gratiae  Deo  agantur.  Sponsae  decorem  videas  in 
varietate  actuum,  professionum,  morum,  opinionum,  et  or- 
dinum.  Ideoque  describitur  in  sacro  eloquio  quasi  cedrus, 
quasi  cypressus,  quasi  palma,  quasi  plantatio  rosae,  quasi 
oliva,  quasi  platanus,  sicut  cinnamomum  et  balsamum,  quasi 
myrrha  electa,  quasi  storax  et  galbanus,  et  ungula,  quasi 
terebinthus,  quasi  libanus  non  incisus.  Hanc  varietatem 
per  Isaiam  insinuans,  dicit  Dominus  :  Ecce  ego  sternam  la- 

pides  tuos  per  ordinem,  fundabo  te  in  sappbiris,  et  jaspide, 
et  lapidibus  sculptis.  Teste  Apostolo,  in  domo  Domini  sunt 
vasa  aurea  et  argentea,  lignea  et  fictilia  apta  in  ministerium  : 
sed  et  omnia  membra  corporis  quum  sint  multa,  unum 
corpus  sunt.  Universa  enim  opera,  studia  et  consilia  redi- 
guntur  ad  unum.  Nam  finis  legis  Christus  ad  justitiam 
omni  credenti.  Sanctus  est  ordo  Cluniacensium,  sanctusque 
Cistertiensium,  et  in  utroque  posuit  Dominus  ministerium 
reconciliationis,  et  negotium  salutis.  Nemo  graviter  ferat 
diversitatem  ordinum  in  hominibus :  nam  et  in  stellis  ordo 
est.  Luna  etiam,  teste  Abacuc,  stetit  in  ordine  suo :  et  di- 
versi  angelorum  ordines  distinguuntur.  Videte  itaque  vo- 
cationem  vestram ;  unusquisque  in  ea  qua  vocatus  est  vo- 
catione  permaneat.  Quidam  inconsulta  levitate  animi  cum 
enormi  scandalo  de  domibus  religiosis  exeunt,  et  in  aliena 
regula  gloriantes,  eam  contemptui  habent,  cuise  professionis 
vinculo  astrinxerunt :  nec  advertunt  verbum  illud  apostoli : 
non  gloriantes  in  regula  aliena.  Propter  hoc  adversus 
magistrum  Alexandrum  in  epistola  quadam  nuper  excandui, 
et  verba  quae  ipsum  specialiter  contingebant,  passus  sum  in 
quorumdam  offensam  licentius,  quam  oportuit,  evagari. 
Fateor,  quod  psalmodise  prolixitas,  si  ex  devotione  procedit, 
saluberrima  est :  si  acediam  habet  sociam,  occupatio  tamen 
est  honesta :  et  si  vagos  excursus  mentis  omnino  non  repri- 
mit,  per  eam  saltem  homo  studiis  honestioribus  assuescit. 
Labores  autem  manuales  in  monacho,  nec  arguere,  nec 
laudare  prsesumo.  Nam  quum  apostolus  ad  Corinthios  di- 
cat :  Laboramus  manibus  nostris :  et  ad  Ephesios,  Magis 
autem  laboret  manibus  suis ;  et  ad  Thessalonicenses,  Nocte 
et  die  laborantes,  ne  quemquam  gravaremus.  Idem  tamen 
ad  Timotheum  scribens  ait :  Exerce  te  ad  pietatem  :  nam 
corporalis  exercitatio  ad  modicum  utilis  est.  De  istis  dicit 
apostolus :  Qui  non  laborat,  non  manducet.  Illis  autem 
per  Isaiam  mandat  Dominus:  stabunt  alieni,  et  pascent  pe- 
cora  sua:  filii  eorum  agricolas,  et  vinitores  vestri  erunt. 
Vos  autem  sancti  Domini  vocabimini,  Ministri  Dei.     Istis 


EPISTOL.E.  307 

per  ecclesiam  dicitar :  Non  oderis  laboriosa  opera,  et  rusti- 
cationem  a  Deo  creatam.  Illis  autem  e  contrario  dicitur : 
Sapientiam  scribe  in  otio,  et  qui  minoratur  actu,  inveniet 
eam.  In  hac  diversitate  novit  Dominus  qui  sunt  ejus. 
Sed  et  juxta  verbum  Job,  Deus  in  manu  omnium  hominum 
posuit  signum,  ut  noverint  singuli  opera  sua:  ejusdemque 
testimonio  scriptus  est  liber  monumenti  coram  eo  timenti- 
bus  Deum,  et  recogitantibus  nomen  ejus.  Item  inter  diver- 
sos  ordines  ille  solus  judicio  meo  prudenter  et  feliciter 
modum  vitse  suse  dispensat,  de  cujus  corde  et  manu  Domi- 
nus  servitutis  obsequium  gratanter  acceptat. 


EPISTOLA    XCVIII. AD  SUFFRAGAN.  ECCLES.  CANTUAR. 

[A.  D.  1185.] 

• 

Argumenttjm. — Archiepiscopus  Cantuar.  suffraganeis  suis  episcopis  de- 
clarat,  quanta  necessitas  sit  succurrendi  terrse  Hierosolymitanae,  mo- 
netque  ut  sedulo  pecuniam  secundum  formulam  praescriptam  a  sub- 
ditis  suis  in  eam  rem  colligant. 

B.  Dei  gratia  Cantuar.  archiepiscopus  Anglice  primas,  vene- 
rabilibus  et  in  Christo  dilectis  suffraganeis  ecclesia  Cantuar. 
salutem  in  auctore  salutis. 

Ubi  publica  jactura  est,  et  commune  dispendium,  sicut 
dolor  in  universitatem  se  porrigit :  ita  communi  consilio  et 
auxilio  est  utendum,  ut  verbis  Jeremiae  utamur  :  vox  la- 
mentationis  audita  est  de  Sion,  et  planctus  de  Hierusalem. 
Facti  sunt  hostes  ejus  in  capite,  et  inimici  ejus  locupletati 
sunt.  Peccatis  enim  nostris  exigentibus  inimici  crucis 
Christi  adeo  invaluerunt,  quod  terram  sanctam,  in  qua  ste- 
terunt  pedes  Domini,  hsereditatem  et  patrimonium  crucifixi, 
in  superbia  et  in  abusione  demoliri  conantur,  atque  juxta 
querelam  ejusdem  lamentatoris  prophetse,  non  est  qui  sus- 
tentet  eam  ex  omnibus  filiis,  quos  genuit,  et  non  est,  qui 

supponat  manum  ex  omnibus  filiis  quos  nutrivit.     Clamat 

itaque  ad  vos  Hierusalem  mater  nostra :  suas  nobis  exponit 

angustias,  et  in  remedium  sui  doloris  postulat  filiales  affec- 

tus.     Quia  ergo  filii  estis,  dolores   maternos  excipite,   et, 

sicut  dicit  Isaias,  tristamini  cum  Hierusalem,  et  dolete  cum 

ea  omnes  qui  diligitis  eam.     Veniunt  enim  gentes  in  haere- 

ditatem  Domini,  ut  polluant  templum  ejus.     Qui  oderunt 

Dominum,  extulerunt  caput,  et   gloriati  sunt  omnes,  qui 

oderunt  Sion.     Dixerunt  enim  in  corde  suo  cognatio  eorum 

simul,  Quiescere  faeiamus  nomen  Christi  aterra:  tollamus 

locum  et  gentem.     Venite  et  disperdamus  in  multitudine 

gravi  Christiani  populi  paucitatem.     Speramus  tamen  in  eo, 

qui  spes  nostra  est,  quoniam  respiciet  in  faciem  testamenti 

sui ;  quia  urbs  fortitudinis  nostrae  Sion,  Salvator  ponetur  in 

ea,  murus  et  antemurale ;  licet  multa  malignetur  inimicus 

in  sancta,  non  est  tamen  abbreviata  manus  Domini,  ut  sal- 

vare  non  possit:  sed  probat  nos,  ut  appareat,  si  diligamus 

domum  Jacob  et  locum  habitationis  glorise  sua3,  quam  ac- 

quisivit  sanguine  suo,  quam  sua  nativitate,  conversatione, 

prsedicatione,  morte,  et  resurrectione  multipliciter  illustravit. 

Juxta  publicam  juris  civilis  observantiam,  rei    proditionis 

apud  filium  Dei  erimus,  si  in  terram,  quam  ex  patris  seter- 

na  donatione,  et    matris    hsereditaria   successione    obtinet, 

gens  apostata  violenter  irruat,  populusque  redemptus  ab  eo 

se  ad  tuitionem  hsereditatis  Dominicse  non  apponat.     Quum 

enim  pater  gentes  in  hsereditatem  et  possessionem  terminos 

terrse  dederit,  mater  ejus,  quae  de    tribu   Juda    et   stirpe 

David  recta  linea  duxit  originem,  regnum  suum  et  filii  sui 

requirit  de  manibus  nostris,  et  ad  defensionem  illius  fideli- 

tatem,  quam  promisimus  in  baptismo,  sine  dissimulatione 

postulat  exhiberi.     Propter  hoc  missi  sunt  ad  illustrissimurn 

regem  nostrum  patriarcha  Hierosolymitanus,  et  alii  mag- 

nates,  quos  nihil  ad  tanti  laborem  itineris,  nisi  prsegrandis 

et  urgentissima  terrse  necessitas  induxisset.     Sed  et  benig- 

nissimus  princeps  noster,  quae  digna  sunt  principe  cogitavit. 

Videns  enim  sanctae  civitati  lamentabile  periculum  immi- 

nere,  ad  thesauros  proprios  magnificam  et  munificam  manum 
misit,  atque  communi  episcoporum  terrse,  comitumque  et 
baronum  consilio  collectam  instituit,  quam  juxta  formam, 
quse  subscripta  est,  per  singulas  parochias  episcopatus  vestri 
faciatis  diligenter  et  efficaciter  observari,  ut  mater  nostra 
Hierusalem,  quse  gravissimo  moerore  coafecta  est,  sub  offi- 
ciosa  filiorum  visitatione  respiret.     Valete  ! 


EPISTOLA    XCIX. AD  URBANUM  PAPAM  ROMANUM. 

[A.D.  1185,  6.] 

Argumentum. — B.  archiepisc.  Cantuar.  gratulatur  Urbano  papae,  quod 
post  Lucium  III,  unanimi  consensu  electorum  fuerit  in  pontificem 
subrogatus,  eique  pro  pallio  recepto  g  ratias  agit. 

Sanctissimo  patri  Urbano  Dei  gratia  summo  pontifici  B. 
Cantuar.  ecclesia  minister  humilis  salutem,  et  debitum  devo- 
tionis  obsequium. 

Domus  Dei,  quse  in  lapide  adjutorii  super  fundamentum 
apostolorum  et  prophetarum  stabiiita  est,  a  Petro  et  succes- 
soribus  ejusformam  semper  eruditionis,  et  statum  incolumi- 
tatis  accepit.  Quod  enim  stipiti  rami,  quod  capiti  membra, 
quod  radii  soli,  quod  fonti  rivuli,  hoc  apostolicse  sedis  emi- 
nentise  debent  ecclesise  omnes,  quas  ubique  terrarum  reli- 
gio  Christiana  fundavit.  Inde  est,  quod  beatae  recordationis 
Lucio  tertio  papa  viam  universse  carnis  ingresso  (mortis  enim 
tributarii  omnes  sumus,  mortisque  responsum  habemus  in 
nobis,  et  foedus  cum  ea  percussimus)  erant  et  lugebant  apud 
nos  filii  sine  sponso.  Quumque  munus  exequiale  defuncto, 
et  pios  affectus  impenderent,  electionis  vestrse  nuncius  su- 
pervenit,  qui  nubilum  publici  moeroris  auferens  corda  om- 
nium  festiviore  lsetitia  serenavit.  Communis  enim  fama  est, 
quod  Dominus  qui  juxta  verbum  Amos  suscitat  de  filiis 

prophetas,  et  de  juvenibus  Nazarasos  ;  ipse  in  specula  celsi- 
tudinis  apostolicae  talem  nunc  de  filiis  suis  per  gratiam  suam 
collocare  dignatus  est,  qui  prodesse  velit,  et  praeesse  sciat, 
qui  prudentia  et  moribus  praeeminens  cathedram  sanctorum 
meritis  implere  sufficiat.  In  commune  itaque  desiderium 
cedit,  verboque  celebri,  et  votiva  gratiarum  actione  publice 
recensetur,  qualiter  Dei  sapientia  suaviter  universa  disponens, 
vos  de  gradu  in  gradum,  de  virtute  in  virtutem,  de  honore 
in  honorem  promoverit.  Nec  illud  deesse  permittit  ad  ple- 
nitudinem  gaudiorum,  quod  tanta  fuit  eligentium  vos  una- 
nimitas,  nullumque  sustinuit  rete  Petri  scissionis,  aut  rup- 
turae  dispendium  :  sed  juxta  verbum  Isaise,  quod  Dominus 
exercituum  decreverat,  quis  poterit  infirmare  ?  nec  variat 
casualis  eventus,  quod  consilii  ccelestis  altitudo  disposuit. 
Quia  ergo  ex  hominibus  assumpti  estis  a  Domino  pontifex, 
et  pro  hominibus  constituti  in  his  quae  sunt  apud  Deum,  ipsi, 
qui  vos  elegit,  cum  multa  gratiarum  actione  preces  affectu- 
osas  offerimus,  quatenus  is,  qui  segregavit,  et  vocavit  vos  ad 
dandam  scientiam  salutis  plebi  ejus,  ipse  in  bonis  dies  ves- 
tros  continuet,  atque  in  faciem  testamenti,  vel  Christi  sui 
respiciat,  ecclesiam  ab  omni  errore  purgatam  sub  vestra 
provisione  tranquiilet.  Ad  haec  non  quantas  volo,  sed 
quantas  valeo  vobis  gratiarum  referens  actiones,  minorem 
me  profiteor  cunctis  miserationibus  vestris :  nam  meorum 
exigentiam  meritorum  multipliciter  vestrorum  beneficiorum 
magnitudine  prsevenistis.  Non  sufficio  tantae  gratiaa  re- 
spondere  ad  meritum.  Ille  pro  me  respondere  dignetur, 
qui  secundum  divitias  bonitatis  suae  suorum  insufficientiam 
supplet.  Ego  enim  vir  videns  paupertatem  meam  prse 
munificentia  et  magnificentia  indultse  mihi  gratiae  vestrae 
me  vobis  totum  debere  profiteor,  quicquid  debere  servus 
Domino,  magistro  discipulus,  filius  patri  potest.  Precor 
igitur,  ut  imperfectum  meum  videant  oculi  vestri,  et  in  ea 
plenitudine  potestatis,  quse  vobis  ccelitus  data  est,  meam  in- 
sufncientiam  sustentare  velitis.  Juvate  me,  pater,  orationi- 
bus  vestris,  ut  quod  possibilitas  nostra  non  obtinet,  in  hac 

administratione   vestrse    orationis   et   eruditionis   suffragio 
suppleatur.     Vale. 


EPISTOLA  C— ad  r.  amicum  suum.     [A.D.  1176.] 

Argumentttm. — Tuetur  famam  cujusdam  archiepiscopi  novi,  qui  de 
nimia  lenitate  aecusabatur :  ac  fuse  ostendit,  quae  lenitas  laude, 
quse  reprehensione  digna  sit  in  episcopo. 

Carissimo  domino  et  amico  R.  suns  P.  Blesensis  Bath. 
arcliid.  salutem  et  patientice  fructum. 

Innocentem  arguis,  virumque  fortem  vocas  tepidum  et 
remissum  :  et  utens  verbo  illo  Levitici :  nihil  mellis  adole- 
bis  in  sacrificio  Domini,  hominem  probata^  religionis  per- 
hibes  a  divinis  sacrificiis  alienum.  Sane  cum  spiritus  Dei 
reddat  testimonium  spiritui  ejus,  ipsi  pro  modico  est,  ut  ab 
homine  judicetur,  aut  ab  humano  die.  Sed  et  tu  quis  es, 
qui  servum  judicas  alienum  ?  Domino  suo  stat,  aut  cadit : 
stabit  autem.  Nam  si  statum  animi  sui  studio  propensiore 
attendas,  nihil  in  eo  variabile  reperies,  aut  incertum,  sed 
quicquid  in  animo  suo  praevia  ratione  disponit,  firmissima 
invenies  stabilitate  subnixum.  Mel,  inquis,  non  acceptatur 
in  sacrificio  Domini :  nec  accepta  est  a  Domino,  quae  signi- 
ficatur  in  melle  blanda  et  dissoluta  lenitas  prselatorum.  Amice, 
est  lenitas,  et  est  lenitas.  Est  lenitas  necessaria,et  lenitas  dis- 
soluta.  Nam  et  mel  licet  prohibeatur  a  sacrificio,  sicut  assidue 
improperando  proponis,  mellis  tamen  primitise  offeruntur :  et 
ubi  prohibetur  mellis  sacrificium,  ibidem  mellisprimitiaeju- 
bentur  offerri.  Velles,  vellentque omnes,  qui tecum  desipiunt, 
quod  dominus  meus  ex  quolibet  motu  animi  inter  regnum 
et  sacerdotium  fcedus,  pacemque  dissolveret,  nec  mellis  pri- 
mitias  in  oblatione  prsemissse  pacis  offerret.  Juxta  omnem 
legem;  juxta  omnium  gentium  ritus,  pax  prius  offerendaest 


312  PETRI  BLESENSIS 

etiam  inimicis,  maxime  in  fide  Christi,  in  qua  nihil  pras- 
cipitanter  agendum  est,  in  qua  nemo  repente  sit  sum- 
mus.  Attende  igitur  diligenter,  quia  est  quaedam  re- 
missio  cauta  et  necessaria,  quae  defertur  potestatibus 
hujus  mundi,  et  maxime  regi  tanquam  pra3cellenti.  Nam 
omnis  potestas  a  Domino  Deo  est.  Hsec  lenitas  regnum 
et  sacerdotium  facit  unum  :  unde  hsec  sua  benignitate  ob~ 
tinet,  quod  nunquam  per  minas  aut  violentias  a  principibus 
extorqueret.  In  hac  lenitate,  nec  Deus,  nec  homo  offendi- 
tur,  in  qua  fides  a  praelato  tam  Deo,  quam  homini  exhibetur. 
De  hac  lenitate,  et  de  hac  fide  scriptum  est :  in  fide  et  in 
lenitate  ipsius  sanctum  fecit  illum.  Turpe  quidem  et  ab- 
surdum  est  in  prselato  cum  ira  et  austeritate  corripere,  sicut 
apostolus  ad  Timotheum  scribens,  ait  :  servum,  inquit, 
domini  non  oportet  litigare,  sed  mansuetum  esse  et  patien- 
tem  ad  omnes,  et  cum  lenitate  corripere  eos,  qui  resistunt 
veritati.  Legitur,  quoniam  aquse  Siloes  cum  silentio  cur- 
runt,  aquae  vero  Rasin  transeunt  cum  tumultu.  Quumque 
sponsa  in  Canticis  dicat:  amicus  meus  bibit  vinum  cum 
lacte,  id  est,  rigorem  exercet  cum  lenitate  :  ipse  conversus 
ad  sponsam,  et  severitati  mansuetudinem  prseferens :  meli- 
ora  sunt,  inquit,  ubera  tua  vino.  Quum  propheta  diceret: 
ecce  spiritus  grandis  conterens  petras,  et  non  in  spiritu 
Dominus  :  et  post  spiritum  commotio ;  et  non  in  commo- 
tione  Dominus  :  et  post  commotionem  ignis  :  et  non  in  igne 
Dominus  ;  et  adjungit:  et  post  ignem  sibilus  aurse  tenuis; 
et  in  eo  Dominus.  Nam  dum  spiritus  irse  et  commotionis, 
ignisque  et  iracundiae  Deo  displiceant ;  ipsi  accepta  est  lenis 
ac  blanda  correctio.  Verumtamen  in  hac  lenitate,  aut  po- 
tius  in  hoc  melle  fel  fructuosse  correctionis  absconditum  est. 
Nam  in  sua  lenitate  zelum,  et  in  blanditiis  suis  aculeos  ha- 
bet :  et  ecce  in  suavitate  et  paces  ejus  amaritudo  amaris- 
sima  est  adversus  eos,  qui  ignorant  et  errant.  Ubi  enim 
verius  diligit,  severius  corrigit,  occulte  tamen  :  et  efficacior 
est  in  eis  ad  emendationem  principum  lenitas  columbina, 
quam  severitas  exterior,  et  indignatio   vultuosa:  sicut  in 

Jeremia   notatur :    Facta  est,   inquit,   terra   iniquorum   in 
desolationem  a  facie  irse  columbse.     Hsec  lenitas  spiritum 
fortitudinis  habet.     Et,  ut  verbo  Job  utar,  haec  est,   quae 
dicit  Regi,  apostata :    quse  duces  impios  vocat ;  hsec  non 
accipit  personas  principum :  nec  agnoscit  tyrannum,  quum 
disceptaverit  contra  pauperem.     Attende  igitur,  quia  dis- 
tinctionem   recipiunt,  suasque  vices  utiliter  et  prudenter 
alternant  blanda  et  severa  correctio.     Nam  de  utraque  in 
Ezechiele  scriptum  est:  Ignis  erat  in  medio,  et  de  medio 
ignis  quasi  species  electri ;  quum  electrum  sit  genus  metalli 
temperatissimum,  significat  correctionis  suavissimum  blan- 
dimentum.     De   severitate  autem  scriptum  est  ibi :  Ignis 
erat  in    medio   animalium,    et  de   igne  fulgur  egrediens. 
Debet  itaque  mansuescere  quandoque  severitas.     Nam  et 
in  opere   templi,   ubi  leones  sculpti  sunt,   et  lora  depin- 
guntur,  in  quo  notatur  necessarium  esse,  ut  disciplinse  se- 
veritas  refraenata  loro  mansuetudinis  temperetur.     Verum- 
tamen  remissio,  quse  os  Prselati  obstruit,  quse  mentem  ejus 
dejicit,  quse  adulatorem  et  venditorem  olei  facit,  dum  sibi 
quietem  et  honorificentiam  venatur  in  favore  principum, 
hsec   miseros  praecipitat  in  foveam  scandalorum.     In  hac 
fovea,  sicut  Propheta  dicit,  cubavit  lamia,  et  invenit  sibi 
requiem.     In  hac,  teste  B.  Job,  bestia  suum  ingredietur 
latibulum,  et  in  antro  suo  morabitur.     Haec  est  remissio, 
per  quam  unus  aedificat  parietem,  et  alius  linit :  per  quam 
laudatur  peccator  in  desideriis  animae  suae,  et  iniquus  bene- 
dicitur.    Per  hanc  canes  muti  non  valentes  imo  non  volentes 
latrare,  per  consensus  uniformitatem,  faciem  et  similitu- 
dinem  peccatoris  assumunt,  sicut  scriptum  est :  usquequo 
judicatis  iniquitatem,  et  faciem  peccatoris  sumitis?     Per 
hanc  Praelati  miseri  bonum  pcenitentise,  quod  in  principibus 
vident,   palpando,    et   usque    ad   canos  uberiorem  Christi 
misericordiam  promittendo  evacuant.    De  quibus  sub  specie 
Ephraim   Propheta    irascens,   Comederunt,   inquit,    alieni 
robur  ejus,  et  nescivit:  sed  et  cani  efFusi  sunt  in  eo,  et 
ignoravit.     Hic   est   ventus  adulationis,  ventus  pessimus, 

s  s 

ventus  urens,  multos  erigens  in  superbiam,  atque  a  propo- 
sito  et  desiderio  sanctitatis  avellens,  sicut  in  eorum  persona 
Job  dicit :   Abstulisti  sicut  ventus  desiderium  meum :  ele- 
vasti  me,  et  super  ventum  ponens  elisisti  me.     Sane  certus 
es,  quod  in  Dominum  meum  nulla  cadit   adulationis  aut 
remissionis  dissolutse  suspicio :  cujus  vita  est  omni  excep- 
tione  superior :  cujus  verba,  ut  testimonio  Jeremise  utamur, 
quasi  ignis,  et  quasi  malleus  conterens  petram.     Verum- 
tamen  ratio  est,  quare  non  habeat  in  ore  suo  redargutiones 
ad  tempus,     Adhuc  recens  et  novitius  est  injunctse   sibi 
administrationis  officio :  scitisque,  quod  non  aratur  in  pri- 
mogenito  bovis,  nec  spicse  virentes  in  oblationem  veniunt, 
donec  ignibus  torreantur.     Tota  itaque  intentio  ejus  nunc 
est :   ut   plantet   Episcopos,   ut  habeat   adjutorium   simile 
sibi :  va3  enim  soli.     Nam  non  sufficit  solus  oneri,  sub  quo 
curvantur,  qui  portant  orbem.     Si  interim  a  quibusdam 
sub  praetextu  amoris,  sicut  dicunt,  arguitur:  ipse  de  sua 
apud  Deum  intentione  securus  cum  B.  Job  respondebit,  et 
dicet:  verbosi  amici   mei,  ad  Deum   stillat  oculus  meus. 
Illud  equidem  moris  est,  ut  se  in  Prselatos  linguae  prurientes 
exerceant :   et  ad  hoc   Prselati  constituti  sunt,   ut  linguse 
meretricantis  injurias  modeste  et  patienter  ferant.     Sicut 
Paulus  inter  blasphemos,  Vos,  inquit,  scitis,  quia  ad  hoc 
positi  sumus.     Si   ad  caput  nostrum   Christum   respicitis, 
nullius  innocentiam  maledicus,  aut  detractor  acerbius  im- 
pugnavit:    quem    Judaica  superstitio,    nunc   fabri    filium, 
nunc  vinosum,  nunc  voratorem  carnium,  nunc  ministrum 
Beelzebub,  nunc  socium  Ethnicorum,  nunc  destructorem 
Sabbati  vocans  multipliciter  in  eum  virus  suae  malignitatis 
effudit. 

EPISTOLA    CI. AD  R.   ARCHIDIAC.  NANNET. 

Argumentum. — Judicium  suum  Archidiacono  exponit  de  ingenio  ne- 
potum  duorum  suae  institutioni  commissorum,  simulque  docet  non 
nisi  jactis  probe  fundamentis  Grammatices  ad  sublimiora  studia 
prosiliendum. 

Carissimo  domino  et  amico  suo  R.  Archidiacono  Nannetensi 
P.  Blesens.  salutem,  et  si  quid  melius  est  salute. 

Duos  e  nepotibus  tuis  mihi  erudiendos  nudiustertius 
commisisti :  alterum  pueritiae  annos  agentem,  alterum  plena 
integrum  pubertate.  Nunc  autem  per  litteras  tuas  vehe- 
menter  evehis  et  commendas  majoris  ingenium,  et  asseris 
te  nunquam  venae  subtilioris  hominem  invenisse :  ideo  sup- 
plicas,  et  hortaris,  ut  circa  eum  tempestivius  vigilantia 
magistralis  appareat:  leve  namque  sestimas  illi  aedificio 
manum  supremae  consummationis  apponi,  cui  aliena  solli- 
citudo  contulit  incrementum.  Verumtamen  res  in  contra- 
rium  versa  est.  Melius  enim  spero  de  illius  eruditione,  qui 
ad  me  rudis  et  informis  accessit,  quam  de  alterius,  cujus 
jam  ex  parte  induruit  vena,  sibique  quasi  effigiem  alieni 
doctoris  impressit.  Argilla  et  cera,  atque  hujusmodi  quse 
susceptioni  formae  et  impressioni  se  offerunt,  facilius  et 
fidelius  effigiantur  ad  imprimentis  arbitrium,  si  nulla  prius 
in  se  susceperint  lineamenta  formarum.  Refert  equidem 
Quintilianus  in  libro  de  institutione  oratoris  Timotheum 
quemdam  celebrem  in  arte  tibiarum  solitum  duplas  ab  his 
mercedes  exigere,  quos  alios  docuisset.  Duplex  enim  in 
talibus  labor  est:  alter,  in  eluenda  doctrina  minus  com- 
mendabili  qua  imbuti  fuerant,  alter  in  exhibenda  scientia, 
quse  lucrum  pariter  generaret  et  famam :  segre  namque  de- 
discitur,  quod  didicit  aetas  tenerior:  quia, 

Quo  semel  est  imbuta  recens  servabit  odorem 
Testa  diu. 

In  jure  etiam  civili  ex  aedilitio  edicto  veterana  mancipia, 
quae  ad  alienos  mores  informata  sunt,  reprobantur:  et 
quandoque  dubitabile  fuit,  utrum  venirent  in  causam  red- 
hibitionis.  Nova  enim  mancipia  favorabilia  visa  sunt,  eo 
quod  sint  magis  perceptibilia  disciplinaa,  et  ad  ministerium 
aptiora.  Willelmum  praedicas  subtilioris  venae,  et  acutioris 
ingenii,  eo  quod  grammaticse,  et  auctorum  studio  prsetcr- 

misso  volavit  ad  versutias  Logicorum :  ubi  non  in  libris, 
sicut  fieri  solet,  dialecticam  didicit,  sed  in  schedulis  et 
quaternis.  Non  est  in  talibus  fundamentum  scientise  lit- 
teralis,  multisque  perniciosa  est  ista  subtilitas,  quam  ex- 
tollis.  Ait  enim  Seneca  :  Odibilius  nihil  est  subtilitate,  ubi 
est  sola  subtilitas.  Quid  enim  prodest  illis  expendere  dies 
suos  in  his,  quse  nec  domi,  nec  militiae,  nec  in  foro,  nec  in 
claustro,  nec  in  curia,  nec  in  ecclesia,  nec  alicui  prosint 
alicubi,  nisi  dumtaxat  in  scholis?  Seneca  scribens  ad  Lu- 
cilium,  quid  est,  inquit,  acutius  arista,  et  in  quo  est  utilis  ? 
Tale  est,  inquit,  ingenium,  quod  sola  subtilitate  lasciviens 
nulla  in  se  residet  gravitate.  Icarus  dum  elevatus  juvenili 
levitate  fertur  in  coelum,  fluctibus  marinis  immergitur. 
Tales  etiam  dum  se  in  artibus  temere  elevant,  alliduntur. 
Quidam  antequam  disciplinis  elementaribus  imbuantur, 
docentur  inquirere  de  puncto,  de  linea,  de  superficie,  de 
quantitate  animse,  de  fato,  de  pronitate  naturse,  de  casu  et 
libero  arbitrio,  de  materia  et  motu,  de  principiis  corporum, 
de  progressu  multitudinis,  et  magnitudinis  sectione,  quid 
sit  tempus,  quid  inane,  quid  locus,  de  eodem  et  de  diverso, 
de  diviso,  et  de  dividuo  et  individuo,  de  substantia  et  forma 
vocis,  de  essentia  universalium,  de  ortu,  usuque  et  fine 
virtutum,  de  causis  rerum,  de  refluxione  oceani,  de  ortu 
Nili,  de  variis  latentis  naturse  secretis,  de  variis  figuris 
causarum,  quae  in  contractibus  vel  quasi-contractibus,  male- 
ficiis,  vel  quasi  maleficiis  oriuntur,  de  primis  rerum  initiis, 
et  aliis  quampluribus,  quse  plenioris  scientise  fundamentum, 
et  eminentiores  exigunt  intellectus.  Primitiva  erat  setas 
tenera  in  regulis  artis  Grammaticae,  in  analogiis,  in  barba- 
rismis,  in  soloecismis,  in  tropis  et  schematibus :  in  quorum 
omnium  doctrina  Donatus,  Servius,  Priscianus,  Isidorus, 
Beda,  Cassiodorus  plurimam  diligentiam  impenderunt: 
quod  equidem  non  fecissent,  si  sine  his  posset  haberi 
scientise  fundamentum.  Nam  et  Quintilianus,  qui  hanc 
doctrinam  tradit,  et  tradendam  asserit,  tantis  eam  attollit 
praeconiis,  ut  publice  protestetur  sine  illa  scientise  nomen 

non  posse  subsistere.     C.  Csesar  de  analogia  libros  edidit, 

sciens  sine  hac  scientia  nec  prudentiam,  in  qua  perfectis- 

simus   erat,   nec   eloquentiam,  in   qua  erat  potentissimus, 

posse  a  quoquam  facile  obtineri.     M.  Tullius,  sicut  ex  ejus 

epistolis  frequentibus  patet,  ad  artem  grammaticam  filium, 

quem    tenerrime    diligebat,    diligenter    invitat.      Et    quse 

utilitas  est,  schedulas  evolvere,  firmare  verbotenus  summas, 

et  sophismatum  versutias  inversare,  damnare  scripta  vete- 

rum,  et  reprobare  omnia  quse  non  inveniuntur  in  suorum 

schedulis  magistrorum?     Scriptum  est,  quia  in  antiquis  est 

scientia.     Nec  Jeremias  de  lacu  educitur,  donec  in  funibus 

ei  submittantur  vestes  veteres  et  attritse.     Nam  de  tenebris 

ignorantiae  ad  lumen   scientise  non   ascenditur,   nisi  anti- 

quorum  scripta  propensiore   studio  relegantur.     Gloriatur 

Hieronymus  se  scriptis  Origenis  operosius  institisse.     Ho- 

ratius  quoque  jactat  se  relegisse  Homerum, 

Qui,  quid  sit  pulchrum,  quid  turpe,  quid  utile,  quid  non, 
Plenius  ac  melius  Chrysippo  et  Crantore  dicit. 

Scio  mihi  plurimum  profuisse,  quod  quum  in  arte  versi- 
ficatoria  parvulus  erudirer,  prsecipiente  magistro  mihi  ma- 
teriam  non  de  fabulis,  sed  de  historiarum  veritate  sumebam. 
Profuit  mihi,  quod  epistolas  Hildeberti  Cenomanensis 
episcopi  styli  elegantia,  et  suavi  urbanitate  prsecipuas  fir- 
mare,  et  corde  tenus  reddere  adolescentulus  compellebar. 
Praeter  cseteros  etiam  libros,  qui  celebres  sunt  in  scholis, 
profuit  mihi  frequenter  inspicere  Trogum  Pompeium,  Jo- 
sephum,  Suetonium,  Hegesippum,  Q.  Curtium,  Corn.  Ta- 
citum,  Titum  Livium,  qui  omnes  in  historiis  quas  referunt, 
multa  ad  morum  sedificationem,  et  ad  profectum  scientiae 
liberalis  interserunt.  Legi  et  alios,  qui  de  historiis  nihil 
agunt,  quorum  non  est  numerus.  In  quibus  omnibus, 
quasi  in  hortis  aromatum  flores  decerpere,  et  urbana  sua- 
vitate  loquendi  mellificare  sibi  potest  diligentia  modernorum. 
Nolite  ergo  ulterius  allegare  subtile  Willelmi  vestri  nepotis 
ingenium  :  nec  mihi  imputetur  ad  culpam,  si  modico  tcm- 
pore  non  proficit  ad  perfectum.     Purgatur  enim  segrotus, 

antequam  sanetur :  et  juxta  sententiam  Timothei,  qui  de 
aliorum  discipulis  retributionem  laboris  sui  duplicem  exi- 
gebat,  inutilia  prius  evellenda  sunt,  ut  utilia  inserantur. 
Nam  in  Mercurialibus  nuptiis  Philologia  inutilis  scientiae 
libros  evomit,  antequam  in  eminentiam  dignitatis  optatse 
mereatur  assumi.  Vereor  siquidem,  ne  nimis  vera  sit 
assertio  Timothei.  Joannes  quidem  Willelmum  quodam 
discendi  compendio  jam  praecedit ;  caput  in  caudam  ver- 
titur :  et  si  Joannes  in  proposito  perseverat,  minor  primo- 
genitum,  et  Jacob  Esau  supplantabit. 


EPISTOLA    CII. AD   H.  RADINGENSEM  ABBATEM. 

Argumentum. —  Prolixam  recenset  querelam  abbatis  Rading.  volentis 
ob  gravia  pericula  renuntiare  assumptae  dignitati.  Deinde  querelae 
respondet,  monetque  ut  diligenter  consideret,  num  expediat  illi 
renuntiare. 

Reoerendo  patri,  ac  domino  H.  Dei  gratia  Rading.  abbati 
suus  Petrus  Blesensis  Bat/wn.  archid.  salutem,  et  felices 
ad  vota  successus. 

Quoties  recolo  verba  collationis  illius,  quam  inter  nos 
nuper  habuimus,  concalescit  cor  meum  intra  me,  et  in 
meditatione  mea  exardescit  ignis.  Ignitum  enim  eloquium 
tuum  vehementer,  et  spiritus  vitse  erat  in  verbis,  aut  potius 
verba  illa  spiritus  et  vita  sunt,  quia  non  eratis,  qui  loque- 
bamini,  sed  spiritus  Patris,  qui  erat  in  vobis.  Scio  siquidem, 
quod  verba  illa  concepta  in  personam  alterius  vos  specialiter 
contingebant :  ideoque,  quasi  scintillse  ardentes  ex  cordis 
abundantia  procedebant.  Amantissime  Pater,  quum  inter 
perfectos  hujus  temporis  viros  per  gratiam  Dei  praecipua 
sanctitate  praeemineas :  certus  sum  tamen  quod  ad  majoris 
cumulum  perfectionis  aspiras,  apostoli  strenuus  imitator, 
qui  dum  in  profectu  est,  non  reputat  se  perfectum,  non 
quod  jam  apprehenderim,  inquit,  aut  perfectus  sim  :  omnium 

autem,  quae  retro  sunt,  oblitus,  ad  ea,  quse  anteriora  sunt 
me  extendens  sequor  ad  bravium  supernse  vocationis  in 
Christo.  Et  subjungit:  quotquot  autem  perfecti  sumus, 
hoc  sapiamus.  Te,  reverendissime  pater,  a  tam  felici  pro- 
posito  non  retraho,  nec  dehoitor:  properantem  enim  a 
terris  in  ccelum,  qui  vel  modicum  detinet,  plurimum  nocet. 
Affectas  honorem  relinquere,  multis  quidem  concupisci- 
bilem,  quia  ipsum  multipliciter  ampliasti,  ut  excessus,  tan- 
quam  locusta,  tibi  vaces  ad  lsetandum  in  laetitia  gentis, 
quam  Christus  hsereditavit,  ut  laudetur  cum  hgereditate  sua. 
Sane  ad  hoc  nulla  saecularis  occasio,  sed  sola  Christi  caritas 
te  invitat.  Justo  enim  lex  non  est  posita:  nec  accepistis 
spiritum  servitutis  iterum  in  timore,  sed  spiritum  adoptionis 
filiorum.  Veritas  autem  dicit:  Ponite  jugum  meum  super 
vos.  Ac  si  dicat :  non  impono,  vos  imponite.  Vos  tollite, 
si  vestris  animabus  vultis  requiem  invenire.  Dedisti  pro- 
fessioni  Evangelicse  manum  :  tibique  alienum  videtur  a  via 
justificationum  Dei  sequi  fallacias  hujus  mundi.  In  ama- 
ritudine  quidem  animee  tuae  planctu  anxio  et  lamentabili 
gemitu  tua  tempora  deplorabas.  Tenorem  vero  querela? 
illius,  etsi  non  expresse  recolam  verborum  vestigio,  ab 
eorum  tamen  sententia  non  aberro.  Suspirando  dicebas : 
Infelix  ego  homo  carnalis,  et  venundatus  sub  peccato,  quid 
mihi  ad  divitias  et  honores  ?  cur  mihi  magisterium  et  ca- 
thedram  super  alios  usurpavi?  nonne  sufficiebat  mihi  ini- 
quitas  mea,  nisi  peccarem  in  multitudine,  et  alligarem  mihi 
peccata  duplicia  ?  Professor  evangelicae  paupertatis  intra- 
veram  castra  Dei,  et  me  spirituali  miiitise  alligaveram :  nunc 
vero  per  hujus  maledicti  honoris  assumptionem  tanquam 
transfuga  et  desertor  arma  innocentice  regularis  abjeci. 
Heu  heu  posuerunt  me  custodem  in  vineis,  qui  meipsum 
custodire  non  possum.  Qui  me  regere  non  sufficio,  con- 
stitutus  sum  ut  alios  regam,  indoctus  doctor,  et  csecutiens 
se  ductor.  Complantaveram  me  similitudini  mortis  Christi, 
et  elongaveram  fugiens  ut  a  viis  hominum,  tanquam  ab 
immunditiis    abstinerem :    nunc    autem    in    medio    populi 

polluta  labia  habentis  ego  habito:    commixtus  sum  inter 
gentes,  et  didici  opera  eorum.     Immiscuit  in  me  Dominus 
spiritum  vertiginis,  et  errare  me  fecit,  sicut  errat  ebrius  et 
vomens,  et  vere  vomens.     Evenit  enim   mihi,  quod  Do- 
minus   per   B.   Job  impio  comminatur.     Divitias,   inquit, 
quas  devoravit  evomet,  et  de  ventre  ejus  extrahet  eas  Deus. 
Sane  judicio  diligentium  Deum  terribile  ejus  possum  ex- 
pectare  judicium :    quum  in  libro  sapientise  legam,  quia 
horrende  et  cito  apparebit  Dominus,   et  judicium  duris- 
simum  his  qui  praesunt  fiet :  Ego  spiritus  vadens  et  non 
rediens,   quomodo   retro  aspexi,   qui  apposueram   manum 
aratro?       Qui   mundum    evomui,    quomodo    ad   vomitum 
redii  ?     Qui  exueram  veterem  Adse  tunicam,  quomodo  re- 
indui  eam?    Qui  laveram  pedes  meos,  quomodo  eos  iterum 
inquinavi?     Quomodo  ad  portas  inferi  reductus  sum,  qui 
jam  in  paradiso  posueram  pedem  unum  ?    Quis  ita  quaesivit 
animam  suam  ut  perderet  eam  ?     Quis  ita  impie  cogitavit 
repellere  pretium  suum,  et  hsereditatem  illam  prseclaram: 
cujus  jam  arrham  et  pignus  acceperam?     Sed  justo  Dei 
judicio,   qui  pacem  ad   Christum  non   habet,   ad  seipsum 
pacem  habere  non  potest.     Posuisti  me  contrarium  tibi,  et 
factus  sum  mihimet  ipsi  gravis.     Animam  meam  quasi  sub 
jactu  alese  posui,   dum  ad  incertum  divitiarum  sub  certo 
discrimine  mortis  aeternae  me  contuli.     Et  quid   prodest 
homini,  si  totum  mundum  lucretur,  animse  vero  suae  detri- 
mentum  patiatur  ?  in  dispendio  animae  nulla  est  aestimatio. 
Sciebam  omnem  honorem  hujus  sseculi  esse  impedimentum 
grave,  et  quoddam  peremptorium  salutis  seternae.     Quem 
enim   legimus   a   saecularibus   deliciis  ad  delicias  seternas 
demigrasse  ?     O  quam  fallax  et  vana  est  gloria,  quam  ho- 
mines  ab  invicem  petunt,  et  accipiunt,  et  gloriam   quae  a 
solo   Deo   est   non    quserunt.     Vere  vana,  quia  vani  filii 
hominum.     Monachus,  si  aliis  vult  prseferri,  nonne  collega 
est  illius,  qui  dicit :  Ponam  sedem  meam  ad  Aquilonem,  et 
ero  similis  altissimo?     Sed  cujus  ascendit  cathedram,  ejus- 
dem    timeat  praecipitium    et  ruinam.     Multi  per  honores 

transitorios  elongaverunt  a  Christo  dicentes  anathema  Jesu. 
Certe,  qui  prseesse  aliis  volunt,  cor  eorum  vanum  est,  dum 
a  virtute  vacui,  spiritu  elationis  et  vento  gloriae  volatilis 
intumescunt.  Elegeram  abjectus  esse  in  domo  Dei,  erat- 
que  mihi  pro  summo  honore  abjectio  et  contemptus:  nunc 
autem  in  ira  Dei  elatus  in  cathedram  pastoralem,  cujus 
assumptionem  etsi  non  procuraverim,  eam  tamen  non  sine 
ambitiosa  voluntate  recepi.  Sufficiebat  mihi  paupertas  mea. 
Sufficiebat  mihi  preeesse  tantum  corpori  meo,  ut  non  reg- 
naret  in  me  peccatum.  Sufficiebat  mihi  servare  thesaurum 
Domini  in  hoc  vase  fictili :  animam  meam  dico :  pro  qua 
ille  magnus  mercator  sanguinem  suum  fudit.  Video  in 
claustris  coelestes  homines,  aut  potius  angelos  terrestres, 
quorum  conversatio  est  in  ccelis,  qui  quadam  nobili  superbia 
despiciunt  honores  et  divitias  hujus  mundi.  Nos  autem 
peccatores  et  abundantes  in  saeculo  obtinuimus  divitias,  quas 
veritas  in  Evangelio  damnat,  cum  quibus  ventilator  im- 
piorum  rex  sapiens  mihi  rotam  malorum  immisit.  Hae 
sunt  aquse  de  puteo  Samarise,  quse  plus  potae  plus  accendunt 
concupiscentise  sitim.  Sed  beatus  vir,  cujus  est  Dominus 
spes  ejus,  cui  nihil  deficit,  quia  Christus  ei  sufficit.  Hae 
sunt  muscse,  quee  exterminant  suavitatem  unguenti:  aves, 
quas  abigebat  Abraham :  mures,  qui  de  terra,  id  est,  affec- 
tione  terrena  ebulliunt,  qui  extales,  id  est,  interiora  eorum 
corrodunt,  qui  arcam  Domini  ponunt  juxta  Dagon,  qui 
scilicet  sacrse  Scripturse  scientiam  mundanse  sollicitudinis 
abusione  confundunt.  Propter  hoc  Dominus  dicit :  Dedi 
eis  aurum  meum,  et  argentum  meum,  ipsi  vero  de  auro  et 
argento  meo  operati  sunt  Baal.  Antequam  hunc  honorem, 
aut  potius  hoc  onus  mihi  imposuisset  ccelestis  indignatio,  ad 
hoc  enim  in  ira  Dei  vocatus  sum,  sentiebam  de  Domino  in 
bonitate  et  simplicitate  cordis  mei,  atque  in  memoria  hu- 
manee  suavitatis  jugiter  exultabam.  Frequenter  in  oratio- 
nibus  meis  inter  ignitas  compunctiones,  inter  jubilationes 
arcanas,  inter  pia  suspiria,  inter  devota  susurria,  quadam 
desiderii  vehementia  in  Deum,  meee  devotionis  ferebantur 

affectus.  Ubi  modo  sunt  illi  divinae  inspirationis  aestus  ? 
illae  supernse  suavitatis  experientiae,  et  quaedam  delibationes 
fruitionis  aeternae?  sed  illos  coelestis  gratiae  motus,  mea 
perdita,  mea  infelix  anima  jam  non  sentit,  quos  in  die 
Domini  bona,  et  in  hora  beneplaciti  ejus,  de  Christi 
amore  tanquam  de  ligno  vitae  fructus  salutis  et  paradisi 
delicias  colligebat.  Nunc  autem  omnem  escam  abominata 
est  anima  mea,  et  appropinquavit  usque  ad  portas  mortis. 
Defecit  caro  mea  et  cor  meum  conturbatum  est.  Defecit 
gaudium  cordis  mei.  Cor  meum  conturbatum  est :  dere- 
liquit  me  virtus  mea,  et  lumen  oculorum  meorum,  et  ipsum 
non  est  mecum.  Facta  est,  Domine,  anima  mea,  sicut  terra 
sine  aqua  tibi.  Aut  enim  obduratur  ad  lachrymas,  aut  ir- 
ruentium  sollicitudinum  turbine  quasi  in  ventos  dispergitur 
ad  vanitates  et  insanias  falsas.  Aperiantur  quseso  cataractae 
capitis  mei,  et  cordis  mei  disrumpantur  abjssi,  ut  super 
faciem  hujus  terrae  inundet  diluvium  aquarum  multarum. 
Dedisti  mihi  Domine  ccelum  ferreum,  et  terram  aeneam,  ut 
super  hunc  montem  Gelboe,  qui  per  elationem  honoris 
intumuit,  nec  ros,  nec  pluvia  cadat.  Tempus  itaque  meum 
perdidi.  Defecerunt  in  vanitate  dies  mei,  et  anni  mei  cum 
festinatione ;  dives  factus  sum  ut  fierem  miser.  Honores 
adeptus  sum,  ut  perderem  Deum,  honoris  enim  sequela 
perditio  est.  Sane  honores  et  divitiae  sibi  habeant  annexam, 
vitse  securitatem,  vinum  et  pinguia,  otium  et  saturitatem, 
contemptum  Dei  et  dispendium  sui.  Inter  honorem  et 
paupertatem  Evangelicus  sermo  manifeste  distinguit :  dum 
Lazarum  beatificat  in  sinu  Abrahae,  et  divitem  sepelit  in 
inferno.  Qui  debueram  plangere  dies  meos  quos  perdidi, 
quia  perdite  vixi,  favorabilis  factus  aurae  venator,  sequor 
curiam,  intersum  magnatum  consiliis,  inferiores  judico,  ma- 
jores  magis  quam  meae  salutis  auctorem  veneror  et  adoro. 
In  his  patrimonium  Christi  dilapidans  et  profligans  falsae 
largitionis  obtentu  me  totum  in  capturam  inanis  gloriae, 
et  magnificentiam  pompae  saecularis  eviscero.  Quid  enim 
confert  illa  superflua  numerositas  evectionum,  quas  circum- 


epistol^:.  323 

duco,    et   multiplicitas   clientelag?     Quid   de    hospitalitate 
dicam?    quae   merito   hostilitas  potius,    quam    hospitalitas 
censetur.     Christus  enim  causam  ei  non  praestat.  sed  inanis 
gloriae  obtentus :  divitibus  quidem  in  hospitio  cum  honore 
et  reverentia  susceptis  in  omni  opulentia  deliciae  apponuntur 
de  patrimonio  crucifixii :  Christus  autem  semel  olim  cruci- 
fixus  in  ligno  foris  in  pauperibus  suis  crucifigitur  et  tor- 
quetur  in  luto.     In  quibus  aut  nudus  omnino,  aut  in  semi- 
cinctiis   tabescens   fame,    et   frigore    tremens  de  his   quae 
interius  dantur  canibus  solatium  angustiae  suse  postulat,  et 
non  est,   qui  moveatur  super   contritione    Joseph.      Ecce 
hospitalitas  hodierna,  in  qua  divites  ad  gloriam  dsemonum 
splendide   epulantur :    et   Christus,    qui   caritas   est,   con- 
temptu,   inedia,  et  nuditate   afficitur:    ego   autem  oblitus 
terribilium  judiciorum  Dei,  et  immemor  animae  meaa  sedeo 
tanquam    Balthasar   in    medio   convivarum,   vasis   Domini 
abutens  et  patrimonio  pauperum  ad  contumeliam  Christi. 
Interim   exeunt   de    domibus  hospitum  garsiones   cibariis 
onusti    et   ebrii,    ut  de    superfluitate    illorum    pauperibus 
ingeratur   cumulatior   doloris   et    tormenti   materia.      Sub 
hujus  falsae  hospitalitatis  prsetextu  Vicecomitibus,  Foresta- 
riis,  et  caeteris  officialibus,  aut  potius  officiperdis  hominibus, 
tanquam  Dominis  et  Magistris  omne  humanitatis  officium 
exhibemus.     Proponetur  tamen   querela  de  inofficioso,  to- 
tamque    hospitalitatis   gratiam    ingratitudo   pervertet,   nisi 
architriclinus  usque  ad  nauseam  et  vertiginem  capitis  cum 
hospitibus  suis  bibendi  bella  continuet.     Haec  omnia  judi- 
cabit,  cujus  judicia  occulta  sunt,   et   ideo  plus    timenda. 
Sumptus  tam  detestabiles  et  enormes  non  de  labore  aut 
patrimonio  nostro  fiunt,   sed  de  eleemosynis  fidelium,  de 
oblationibus   atque    decimis,  et  de  tributis  egentium  ani- 
marum,  de   exactionibus  et  oppressionibus  pauperum,  de 
obventionibus  etiam  placitorum.     Quique  in  sudore  vultus 
pane  nostro  vesci  debuimus,  labores  miserorum  nobis  usur- 
pamus  ad  delicias,  atque  in  crapula  et  ebrietate  sudorem 
bibimus  alienum.    Scriptum  est,  Judicia  ejus  abyssus  multa. 

Ille,  qui  intuetur  abyssos,  et  sedet  super  Cherubim,  terri- 

bilis  in  consilii^   super  filios    hominum,  judicabit   causam 

pauperum,  quando  stabunt  in  magna  constantia   adversus 

eos,  qui  se  angustiaverunt.     Vindicabit  hsec  omnia  pater 

orphanorum,  et  judex  viduarum  :  patientia  vero  pauperum 

non  peribit  in  finem.     Ubi   est  ergo  quseso  verbum  illud 

Prophetse :  Dispersit,  dedit  pauperibus?     Porro  nec  divi- 

tibus  dare,  nec  nos  ligna  ferre  in  sylvam,  nec  aquas  in  mare 

effundere  oportebat.     Verbum  B.  Hieronymi  est,  Sacriie- 

gium  esse,  res  pauperum  non  pauperibus  dare.     Et  idem : 

Paria  sunt,  peccatoribus  dare,  et  daemonibus  immolare :  nec 

minus  turpe  est  conferre  turpibus,   quam  ob  turpia  dare. 

Ecclesiasticus  dicit :  bene  fac  humili,  et  ne  dederis  impio : 

da  bono,  et  ne  recipias  peccatorem.     Item  Hieronymus: 

Clericus,  qui  de  bonis  suis  sustentari  potest,  si  accipit,  quod 

pauperum   est,  sacrilegium   profecto  committit,  atque  per 

abusiones  talium,  judicium  sibi  manducat  et  bibit.     Si  hoc 

de  clerico  statuitur,  quid  de  monacho  fiet  ?  qui  si  habeat 

aliquid  proprium,  nihil  habet  commune  ad  Christum.    Ple- 

num  est  discrimine  superbam  familiam  de  pauperum  spo- 

liis  exhibere  :  tutiusque  mihi  esset  humiliari  cum  mitibus, 

quam    dividere    spolia    cum  superbis.     Nonne    pauperum 

spolia  sunt  oblationes  et  decima^,  quas   per  Ecclesiasticae 

sententise  metum  a  pauperibus  violenter  extorqueo  ?  Scrip- 

tum  est :   Sumite  psalmum,  et  date  tympanum.    Qua  fronte 

temporalia  recipio,  qui  spiritualia  non  impendo?   Quid  de 

talliis  et  exactionibus,  quid  de  obventionibus  placitorum,  et 

caeteris  improbis  extorsionibus  loquar  ?     Audio  Dominum 

per  Isaiam  lamentabiliter  conquerentem  :  Populum,  inquit, 

meum  exactores  sui  spoliaverunt.     Quare  atteritis  populum 

meum,   et  facies  egenorum   confunditis?     Vos  enim  cum 

.  .     .       • 

austeritate  et  potentia  imperatis,  in  domibus  vestris  rapina 

pauperum  invenitur.     Detestabile  quippe  est  in  monacho, 

ut  sub  quocunque  honoris  colore,  aut  titulo  potestatis  ha- 

beat  feuda,  servos  et  ancillas,  homagia  et  fidelitates,  atque 

ligantias,  ut  hominibus  angarias,  ct  parangarias,  cseteraque 

onera  publicae  functionis  imponat ;  ut  ita  in  extraordinarios 
usus,  aut  potius  abusus,  sicut  eleganter  proposuistis  patri- 
monium  Christi  dilapidet  et  profliget :  damnabile  est,  ut  sit 
depilator  pauperum,  exactor  improbus,  torvnsque  Procrustes, 
Audi  Hieronymum :  Monache,  si  eges,  et  accipis,  das  potius 
quam  accipias.  Si  autem  non  eges,  et  accipis,  rapis :  porro 
non  indiget  monachus,  si  habeat,  quod  naturae  sufficit,  et 
hanc  sufficientiam  Apostolus  certa  definitione  praescribit. 
Habentes,  inquit,  alimer^ta,  et  quibus  tegamur,  his  contenti 
simus.  Quae  ergo  insania  est,  thesaurizare  in  laboribus 
pauperum,  et  in  sanguine  alieno  mihi  et  meis  delicias  pro- 
curare  ?  Nunquid  me  apud  districtum  judicem  poterunt 
excusare,  parentum  sustentatio,  falsae  hospitalitatis  fama, 
numerositas  evectionum,  et  multiplicitas  clientelae  ?  Nun- 
quid  propter  hoc  me  oportuit  bona  pauperum  rapere? 
Rapio  enim,  etsi  non  manu  propria,  sed  aliena,  et  quasi 
longa  manu.  Scriptum  est  autem:  Manus  in  manu  non 
erit  innocens  malus.  Non  excusatur  Saul  a  morte  David, 
nec  a  Christi  morte  Judaei,  quamvis  malitiam  suam  aliena 
manu  studuerunt  adimplere.  Et  si  longa  sit  manus,  qua 
rapio :  sed  non  est  abbreviata  manus  Domini,  quominus 
judicet  in  justitia  pauperes,  et  arguat  in  sequitate  pro  man- 
suetis  terrse.  B.  Job  dicit :  Si  adversum  me  terra  mea 
clamat :  in  quo  clamorem  pauperum  adversus  eorum  do- 
minos  oppressores  periculosum  insinuat.  Faciant  haec,  et 
consimilia  hi,  quorum  Deus  non  est  memor  amplius,  et 
ipsi  de  manu  ejus  repulsi  sunt,  quorum  non  est  respec- 
tus  morti  eorum,  et  firmamentum  in  plaga  eorum.  Sed 
quse  conventio  mihi  ad  rapinam:  qui  omne  quod  habe- 
bam  proprium  abdicavi.  Certe  nec  milvus,  nec  accipiter, 
nec  vultur,  sive  herodius,  aut  alia  rapax  avis  acceptatur  in 
Dei  saerificium.  Avaritiam  enim  ex  calumnia,  et  obla- 
tionem  de  rapina  Dominus  detestatur.  Contra  edictum 
ccelestis  Imperatoris  est,  non  solum  concupiscere  aut  rapere 
aliena,  sed  sua  etiam  cum  lite  repetere.  Apostolus  ad 
Timotheum  dicit :   Servum  Dei  non  oportet  litigare.     Et 

idein :  Hoc  ipsum  delictum  est  in  vobis,  quod  judicia 
habetis,  et  non  potius  fraudem  patimini.  Nunquid  accepi 
damnabiles  istas  divitias,  ut  carni  mese  lautius  indulgerem  ? 
Sciebam  sane,  quam  terribiliter  Apostolus  comminetur  his, 
qui  curam  carnis  in  desideriis  agunt.  Testimonio  Christi 
caro  non  prodest  quicquam.  Nec  regnum  Dei  caro,  teste 
Apostolo,  possidebit.  Hsec  est  sterilis  terra  et  proxima 
maledicto,  quse  non  generat  nisi  spinas  et  tribulos :  quam 
Dominus  veniet  percutere  spiritu  oris  sui.  Si  sterilem 
pasco,  et  viduse  non  benefacio,  testimonio  Job  sententiam 
divinre  animadversionis  incurro.  Contra  animam,  quae  se 
ad  mundanas  voluptates  effundit,  Dominus  graviter  excan- 
descit,  sui  judicii  executoribus  dicens :  Quantum  exaltavit 
se  in  deliciis,  tantum  date  ei  tormenti  et  luctus.  Certe 
sapientia  non  habitat  in  terra  suaviter  viventium  :  nec 
est  regnum  Dei  esca  et  potus,  sed  justitia,  et  pax,  et  gau- 
dium  in  Spiritu  sancto.  Empti  sumus  pretio  magno,  ut 
glorificemus,  et  portemus  Christum  in  corpore  nostro,  ne 
circa  curam  corporis  indulgentius  nos  habentes,  audiamus, 
quod  Dominus  delicatis  improperat  per  Prophetam  :  Ab- 
jecistis  me,  inquit,  post  corpus  vestrum.  Nunquid  immo- 
labo  carnem  meam  mensse  dsemoniorum,  quam  offerre 
debueram  hostiam  vivam,  sanctam,  Deo  placentem,  ratio- 
nabile  obsequium  meum  ?  Si  accepi  divitias,  ut  parentum 
meorum  indigentia  relevetur :  terret  me  B.  Hieronymus 
dicens,  quod  quum  propinquitates  corporum  respicimus,  cor- 
poris  et  animse  creatorem  offendimus.  Et  adjungit:  Multi 
dum  parentibus  miserentur,  animas  perdunt.  Hi  sunt,  qui 
judicio  meo  animas  suas  pro  amicis  suis  crudeliter  et  dam- 
nabiliter  ponunt.  Legi  epistolam  Hieronymi  ad  Helio- 
dorum,  et  inveni,  quam  gravi  et  austero  rigore  abscindenda 
sit  in  his  qui  convertuntur  ad  cor  omnis  affectio  parentelae. 
Vaccae  fsetse,  qua3  deferebant  arcam  Domini  in  Bethsames 
ad  vitulos  suos  colla  minime  reflectebant :  nec  in  domo 
Domini  sacerdos  aut  Levita  eligitur,  nisi  dixerit  patri  et 
matri :  nescio  vos.     Mortuus  eram  mundo,  et  mundus  mihi. 

Amor  autem  sseculi,  qui  in  corde  meo  aruerat  sub  quodam 
falsse  pietatis  obtentu  per  affectiones  sanguinis  revirescit. 
Infelices  autem,  qui  parentibus  erogant,  unde  post  illorum 
gaudeant  obitum,  quum  vana  vivorum  gaudia  ssepe  transeant 
in  supplicia  mortuorum.  Destruat  igitur  in  me  Dominus 
omnem  altitudinem  extollentem  se  adversus  scientiam  Dei, 
et  in  captivitatem  redigat  omnem  intellectum  meum  in  ob- 
sequium  Christi.  Sane  nunc  demum  sentio,  quam  fruc- 
tuosus  sit  homini,  et  quam  gloriosus  apud  Deum  titulus 
paupertatis.  Nescit  homo  pretium  ejus.  Paupertas  enim 
sola  est  via  secura  et  expedita  ad  vitam,  caeterse  vise  ma- 
lignis  latronibus  plenae  sunt.  Mundus  enim  in  maligno 
positus  est,  plenus  periculis,  plenus  laqueis,  plenus  scan- 
dalis,  plenus  colloquiis  pravis,  et  exemplis  malis,  proditoriis 
verbis,  et  iniquis  consiliis.  Sed  quid  differo,  quid  expecto, 
forte  hac  nocte  repetent  animam  meam.  Quantulacunque 
jactura  temporis,  dispendium  est  salutis.  Extremse  insa- 
niae  est,  negotium  animae  in  necessitatis  differre  articulum, 
donec  desidiam  suam  falsa  expectatione  foventem  tonitruum 
divinse  indignationis  absterreat.  Vse,  inquit,  prsegnantibus 
et  nutrientibus  in  illa  die.  Heu  mihi  quia  incolatus  meus 
prolongatus  est.  Quis  ergo  dabit  mihi  pennas  sicut  co- 
lumbse,  et  volabo,  et  requiescam  ?  Tu  autem  Domine  Deus 
Sabaoth,  Pater  misericordiarum,  et  Deus  totius  consola- 
tionis  quando  consolaberis  me  ?  quando  replebis  in  bonis 
desiderium  meum  ?  Tibi,  dixi,  cor  meum,  et  gemitus  meus 
a  te  non  est  absconditus.  Quid  enim  mihi  est  in  ccelo,  et 
a  te  quid  volui  super  terram?  Deus  cordis  mei,  et  pars 
mea  Deus  in  seternum.  Imperfectum  meum  viderunt 
oculi  tui :  et  cui  affectum  suggeris,  da  effectum,  qui  omnia 
potes,  quia  sine  te  nihil  possumus. 


RESPONSIO. 

Tile   conquestionis   seriem,    Pater,    sicut   sestimo,    fida 
recordatione   collegi,    collectamque   recensui.      Quia  vero 

cousilium  petis,  audi  cum  aequanimitate,  quod  in  caritate 
non  ficta  tibi  consulit  filialis  affectio,  et  amica  simplicitas. 
Video,  quia  faciem  habes  euntis  in  Hierusalem,  sed  vide,  ne 
in  vanum  accipias  animam  tuam,  et  ne  te  circumveniat,  qui 
frequenter  se  in  angelum  lucis  transfigurat.  Multae  sunt, 
teste  Apostolo,  astutise  Satanae:  cave,  ne  te  a  consilio  jus- 
torum  et  congregatione  supplantet.  Sed  si  spiritus  potes- 
tatem  habens  super  te  irruerit,  locum  tuum  ne  deseras. 
Periculosa  est  locorum  mutatio,  et  sijmurn  animse  seoro- 
tantis.  Qui  locum  mutat,  quasi  qui  fugit  umbram  corporis 
sui,  seipsum  fugiendo  circumfert.  Regnum  Dei  intra  vos 
est:  intra  te  est,  unde  possis  placere  altissimo.  Uberioris 
gratiae  est,  inter  sseculares  esse  religiosum,  inter  impios  esse 
justum.  David  cum  his,  qui  oderunt  pacem,  erat  pacificus. 
Loth  justus  habitavit  in  Sodomis.  Joseph  in  iEgypto  cum 
Pharaone.  Daniel  in  Babylone  cum  Nabuchodonosor. 
Tobias  in  Ninive.  Chusia  in  consiliis  Absalon.  Abdias 
cum  Achab  et  Jezabel,  nihil  tamen  de  illorum  merito 
minuit  aliena  malitia:  imo  eorum  adauxit  meritum  societas 
impiorum.  Quod  autem  omnia  affectas  relinquere  pro 
Christo,  donum  Dei  perfectum  est  descendens  a  patre 
luminum.  Pro  Christo  siquidem  omnia  relinquentibus  ju- 
diciaria  sedes  in  regeneratione  promittitur:  nec  judicescum 
Christo  sedebunt,  qui  pro  eo  omnia  non  relinquunt.  Bonum 
est  tamen  fratribus  praaesse :  nam  et  his,  qui  bene  praesunt, 
duplex  corona,  teste  Apostolo,  promittilur:  diversae  siqui- 
dem  vise  sunt  ad  salutem,  et  divisiones  gratiarum  sunt : 
unicuique  autem  datur  manifestatio  spiritus  ad  utilitatem. 
Noe,  Daniel  et  Job  diversis  professionibus  vitae  aeternae 
denarium  mcruerunt.  Si  pro  utilitatibus  fratrum  laboribus 
te  exponis,  curis  tc  oneras,  bonum  est :  sed  melius  forte 
est,  si  juxta  consilium  Apostoli,  teipsum  ad  pietatem  exer- 
ceas.  Ipsius  enim  testimonio  corporalis  exercitatio  ad 
modicum  valet :  pietas  vero  ad  omnia :  habens  promissionem 
vitae,  quae  nunc  est,  pariter  et  futurae.  Bonum  est  solicitari 
cum  Martha,  sed  quietius  sedere  ad   pedes   Domini  cum 

Maria.     Dulcius  est,  providere  Dominum  in  conspectu  suo 
semper,  vacare  et  videre,  quam  suavis  est  Dominus.    Multi 
salutem  fratrum  saluti  proprise  anteponunt :  ego  cum  istis 
non  sentio  :   nemo  enim  me  ipso  rnihi  germanior  est :  pro 
fratribus   meis   libenter  corpus   expono  periculis,  sed  non 
animam :    nisi    nomine    animse    voces    vitam.       Nam    etsi 
Moyses  stans  in  confractione  in  conspectu  Domini  orat,  ut 
dimittat   populo   noxam,   aut  deleat  eum  de   libro   quem 
scripsit;    Si   Job   radicatus   in   caritate   non    dubitat   esse 
frater  draconum,   et  socius  struthionum :    si    Paulus   vult 
anathema  esse  a  Christo  pro  fratribus  suis  isti  quidem  abun- 
dabant  oleo  et  frumento  :  at  ego  pauperculus  non  habeo, 
nisi   modicum  olei,   quo  ungantur  ulcera  mea.      Illi  prse 
participibus  suis  uncti  erant:  vino  enim,  frumento,  et  oleo, 
spiritualibus  scilicet  divitiis  prse  cseteris  abundabant.     Vis 
audire    eorum    divitias?     Audi   Dominum    loquentem    de 
Moyse,  et  dicentem  :  Si  locutus  fuero  servis  meis  prophetis, 
loquar  eis  in  visione,  vel  per  somnium,  sed  non  sicut  servo 
meo   Moysi,  qui  fidelis   est  in  tota   domo   mea :  ei  enim 
loquar  facie  ad  faciem.     De  B.  Job  ait  ad  Satan :  Numquid 
vidisti  servum  meum  Job,  quod  non  sit  ei  similis  in  terra, 
vir  simplex  et  rectus,  et  timens  Deum,  et  recedens  a  malo  ? 
Apostolus  vero  totus  oleo  misericordite  affluebat,  quum  di- 
ceret :  certus  sum,  quod  neque  mors,  neque  gladius,  neque 
vita,  neque  angeli,  neque  principatus,  neque  altitudo,  neque 
profundum,  neque  instantia,  neque  futura,  neque  creatura 
alia  poterunt  me  separare  a  caritate,  quse  est  in   Christo 
Jesu.     Qui   ad  tertium  ccelum  raptus,   inter  csetera   Dei 
arcana  didicerat,  quod  non  poterat  a  Christo  separari,  de 
magna  confidentia  et  certitudine  vult  pro  salute  fratrum 
esse  ad  tempus  anathema  a  Christo.     Ego  autem  vir  videns 
paupertatem  meam,  habeo  animam  meam  in  manibus  meis, 
semper  ipsam  illi   committens,   qui  potens  est  depositum 
meum  servare  in  illum  diem.     Etsi  ego  animalis  sum,  ter- 
renus  et  carnalis,  loquor  tamen  vobis,  quantum  prsevaleo 
in  doctrina  spiritus  spiritualibus  spiritualia  comparando: 

u  u 

vos  autem  qui  spirituales  estis,  scitis,  quae  sit  voluntas  Dei 
bona,  beneplacens  et  perfecta.  Nec  sermo  meus  praejudi- 
cium  vobis  facit.  Spiritualis  quidem  homo  omnia  dijudicat, 
ipse  autem  a  nemine  judicatur.  Ubi  enim  spiritus  Dei  ibi 
libertas.  Qui  vero  spiritu  Dei  aguntur,  hi  sunt  filii  Dei. 
Ego  quidem  exercitium  spirituale  prsefero  corporali,  sicut 
spiritum  carni :  nec  enim  vir  propter  mulierem,  sed  mulier 
facta  est  propter  virum  :  ipsa  est,  cui  a  Domino  dicitur:  Et 
ad  virum  tuum  erit  conversio  tua,  ut  animalitas  ex  se  omnino 
nihil  praesurnat,  sed  spiritui  tanquam  viro  subjecta  sine  mur- 
muratione  obediat.  Habes  prae  oculis,  Pater  sanctissime, 
caritatis  ascensorios  gradus,  scalam  Jacob,  et  exemplar, 
quod  Ezechieli  ostensum  est  in  monte  visionum  Dei.  Nec 
jam  te  moneo  ad  currendum  in  viam  mandatorum  Dei : 
eges  enim  fraeno  potius,  quam  calcari.  Te  ad  hoc  dumtaxat 
exhortor,  ut  in  vigiliis,  jejuniis,  disciplinis,  et  caeteris  exer- 
citiis  spiritualibus  ita  modestise  regulam  teneas,  ne  in  jac- 
turam  ministerii  Deo  debiti  langueat  corpus,  deficiat  virtus, 
subtrahatur  affectus  spiritui,  effectus  operi,  ne  tollatur  tibi 
conscientise  tuae  gloria,  ne  sis  tibi  domesticus  homicida. 
Ego  autem,  bone  Jesu,  a  quo  omnis  gratia,  tibi  actiones 
refero  gratiarum,  quia  tantum  et  tam  venerabilem  virum 
sic  afficis,  sic  inspiras.  Scio  tamen,  quod  mutatio  haec, 
quae  sine  dubio  est  mutatio  dexterse  excelsi,  multis,  et 
maxime  terrae  magnatibus  displicebit  et  erit  scandali  com- 
munis  occasio.  Transibit  eorum  amor  in  odium,  familiaritas 
in  contemptum.  Sed  testimonio  B.  Job,  lampas  contempta 
apud  cogitationes  divitum  parata  est  ad  tempus  statutum. 
Satius  est  placere  Deo,  quam  homini.  Si  hominibus  pla- 
cerem,  dicit  Apostolus,  Christi  servus  non  essem.  Qui 
enim  hominibus  placent,  confusi  sunt,  quoniam  Deus  spre- 
vit  eos.  Si  facies  tua  confundatur  ad  tempus,  confusio  hsec 
adducet  gloriam,  atque  pro  confusione  hac  et  rubore  in 
terra  tua  duplicia  possidebis.  Scio,  quod  offendentur  Prin- 
cipes,  nec  te,  quaeso,  illorum  offcnsio  scandalizet.  Certe 
discipulis  Christo  dicentibus :  scis,  quia  Pharissei  scandali- 

zati  sunt  in  sermone  isto,  respondit  dicens:  Sinite  illos, 
cgeci  sunt,  duces  csecorum.  Qui  ergo  prohibet  scandalizari 
unum  ex  pusillis  credentibus  in  eum,  suaviter  portat  scan- 
dalizari  Pharisseos  et  Principes  sacerdotum.  Gloriosum 
est  apud  glorise  Dominum  seipsum  abnegare :  potiusque 
aliense  voluntatis  arbitrio  subesse,  quam  prseesse :  et  est 
majoris  meriti  minori  vel  compari  exhibere  obedientiam, 
quam  majori :  hanc  enim  obedientiam  informat  caritas ; 
illam  vero  extorquet  imperiosa  necessitas.  Verum  est 
tamen,  quod  in  administratione  honoris  vix  unquam  potest 
plena  perfectio  inveniri.  Certe  B.  Martinus  celebrior  in 
miraculis  fuit,  antequam  cathedram  ascendisset  eminentise 
pastoralis.  Legimus,  quod  Gaufridus  Perronensis  Clare- 
vallis  Prior,  electus  in  Episcopum  Tornacensem,  electioni 
nullatenus  acquievit.  Qui  postea  defunctus  et  apparens 
cuidam  fratri  inquirenti  qualiter  ei  esset,  respondit:  Reve- 
lavit  mihi  Trinitas  sancta,  quod  si  suscepissem  Episcopatum, 
fuissem  de  numero  reproborum.  Quid  ergo  facient  infe- 
lices,  qui  temporalium  solicitudinum  fluctibus  se  sponte  et 
gratanter  immergunt,  qui  splendide  epulando,  dormiendo, 
bibendo,  sedendo  ad  telonium,  fiscalem  calculum  dispen- 
sando,  quserendo  quse  sua  sunt,  aut  potius  quse  sunt  Cse- 
saris,  et  non  Dei,  vitam  suam  in  vanitatibus  transigunt:  se 
tamen  arbitrantur  esse  perfectos,  quia  furta,  aut  rapinas, 
aut  homicidia  non  committunt?  A  fructibus  eorum  cog- 
noscetis  eos.  Isti  dum  in  incentivo  cupiditatis  exasstuant, 
dum  trahuntur  inanis  glorise  appetitu,  omnes  miserise,  quas 
sustinent,  eis  in  delicias  convertuntur.  De  talibus  dicit 
Job  :  esse  sub  sentibus  delicias  computabant.  Isti  sunt 
gigantes,  de  quibus  idem  Job  dicit,  gigantes  sunt  qui  por- 
tant  orbem,  gemunt  sub  aquis,  et  qui  cum  eis  sunt.  His, 
quibus  voluptatem  facit  cupiditas  in  tormentis  Osee  pro- 
pheta  sub  specie  Ephraim  insultat,  et  dicit :  Vitula  Ephraim 
docta  diligere  trituram.  Sic  enim  anxietates  eorum,  aut 
cupiditas  levigat,  aut  inanis  gloriae  quaestus,  quod  eis  a 
talibus  cessare   non  libet,  etiam   quando  licet.     Nimirum 

calice  Babylonis  inebriati  sunt,  nec  terribilia,  et  subita  Dei 
judicia,  quse  eis  de  proximo  intentantur,  attendunt.  Propter 
quod  in  Evangelio  Dominus  dicit:  Attendite  vobis,  ne 
graventur  corpora  vestra  in  crapula,  et  ebrietate,  et  in  curis 
hujus  vilse,  et  veniat  super  vos  repentina  dies  illa.  Quum 
enim  dixerint,  pax  et  securitas,  tunc  repentinus  superveniet 
interitus,  et  dolor,  sicut  in  utero  habentis,  et  non  effugient: 
prosperitas  siquidem  stultorum  perdet  eos.  Quumque  de- 
duxerint  in  bonis  temporalibus  dies  suos,  testimonio  Job, 
in  momento  ad  inferna  descendent.  Sane  magnse  arbores 
diu  crescunt,  et  in  modico  tempore  succiduntur.  Contem- 
nunt  itaque  miseri  habere,  unde  spiritualiter  gaudeant,  et 
per  temporales  acquirunt  angustias,  unde  temporaliter  et 
seternaliter  gemant.  Intelligentes  ergo,  in  novissimis  eorum 
compatiamur  his,  qui  ignorant  et  errant.  Eis  enim  securis 
posita  est  ad  radicem,  et  tanquam  infructuosse  arbores,  sen- 
tentiam  excisionis  et  combustionis  expectant.  Hanc  ex- 
hortatiunculam  meam  stylo  recisiore  exarare  decreveram, 
sed  amor,  qui  finem  nescit  (caritas  enim  nunquam  excidit) 
vix  finem  potuit  invenire  scribendi.  Evasit  itaque  brevitas 
in  immensum,  schedula  crevit  in  pellem,  et  epistola  trans- 
ivit  in  librura.     Vale. 


EPISTOLA    CIII. AD  H.  ABBATEM  RADING. 

Argumentum. — Excusat  se  ob  proecedentis  Epistolse  prolixitatem. 

Reverendo  patri  et  domino  H.  Dei  gratia  abbati  Radingensi 
suus  Petrus  Blesen.  Bathon.  archidiac.  spiritum  consilii 
cum  salute. 

Breve  vobis  scribere  inceperam :  sed  breve  crevit  in 
longum.  Exuberante  enim  dictandi  materia,  stylus  licen- 
tius  debito  evagatus  est  in  immensum. 

Scriptus  et  in  tergo  est.  necdum  finitus  Orestes. 

Sane  dictando  et  scribendo  videbar  mihi  vobiscum  praesen- 
tialiter  loqui :  et  sic  decrescebat  prolixitas  ex  affectu,  to- 
tumque  scribendi  laborem  mihi  devotio  furabatur.  Si  igitur 
aures  vestras  ccelestibus  exercitiis  occupatas  sermo  pro- 
ductior  onerat,  dilectio,  quse  me  trahit  ad  culpam,  ad 
veniam  intercedat.  Quum  autem  rotuli  prsecedentis  primam 
faciem  legendo  transieritis,  volvatis  in  tergum,  et  demum 
excurratis  a  primo  rotulo  in  secundum.  Hanc  vero  exhor- 
tatiunculam  meam  habuissetis,  transacti  sunt  multi  dies, 
nisi  me  turba  negotiorum  multipliciter  ingruentium  re- 
tardasset. 


EPISTOLA    CIV. AD  DECANUM  ET  CAPITULUM 

SARISBERIENS.  ECCLESLE. 

Argumentitm. — Congratulatur  canonicis  Sarisberiensibus,  quod  cogi- 
tent  Ecclesiam  suam  e  monte  in  planitiem  deducere. 

Dilectis  dominis  et  amicis,  decano  et  capitulo  Sarisberiensis 
Ecclesice,  Petrus  Blesen.  Bathon.  archidiac.  salutem  in  vero 
salutari. 

LiETATUS  sum  in  his  quse  dicta  sunt  mihi,  quod  sedem 
Ecclesise  Sarisberiensis  transferre  disponitis.  Ego  autem 
huic  proposito  tota  devotione  congratulor.  Erat  enim  locus 
ille  ventis  expositus,  sterilis,  aridus,  desertus,  angustus. 
Erat  ibi  turris  quasi  in  Siloe,  quse  habitatores  loci  onere 
longse  servitutis  oppressit :  sed  qui  suscitavit  spiritum  Otho- 
niel,  ut  a  populo  Dei  jugum  tyrannica?  oppressionis  excu- 
teret,  ipse  ad  opus  memoriale  vestri  Pnesulis  excitavit 
affectum.  Sic  olim  filii  prophetarum  consilio  Elisasi  de 
loco  angusto  et  sterili  descenderunt  ad  fluenta  Jordanis,  ut 
ibi  spatiosius  sedificarent,  aptioresque  sibi  facerent  man- 
siones.  Captiva  erat  in  monte  illo  Sarisberiensis  Ecclesia, 
sed  et  olim  capta  et  captivata  erat  arca  Domini  ab  allopbjlis 

in  nionte  Gelboe,  juxta  quam  turris  illa  quasi  alter  Dagon 
in  superbia,  et  in  abusione  erecta  est :  quse  utinam  cum 
praedicto  idolo  confractionis  et  dejectionis  sententiam  ex- 
cepisset.  Certe  arca  Noe,  quae  generis  humani  residuum 
quandoque  salvaverat,  postquam  inter  montes  Armenise 
resedit,  nullis  usibus  apta  fuit.  Descendamus  ergo  felici 
auspicio  ad  complana,  ubi  valles  abundabunt  frumento,  ubi 
campi  speciosa  pinguescent,  ubi  comedet  quisque  sub  vite 
sua,  et  sub  ficulnea  sua,  eritque  melior  dies  una  in  atriis 
illis  super  millia.  Dum  sollicitus  considero  et  perpendo 
Episcopi  vestri  cor  prudens,  et  magnificam  manum,  ho- 
norem  ipsius,  quietem  etiam  clericorum,  atque  recorda- 
tionem  futuri  temporis,  et  memoriale  perpetuum,  prae  de- 
siderio  hujus  temporis  anima  mea  deficit,  et  liquescit. 
Quadam  enim  grata  imaginatione  depingit  animus  meus 
mihi  quod  factum  est  a  diebus  antiquis,  quando  dividebat 
altissimus  gentes,  quando  separabat  filios  Adam,  constituens 
terminos  mansionum  juxta  numerum  filiorum  Israel:  quo- 
modo  sub  Josue,  et  Caleb  duodecim  tribubus  data  est  in 
sortem  terra  Chanaan  in  funiculum  distributionis.  Revixit 
itaque  spiritus  meus,  et  reiloruisse  mihi  visa  est  caro  mea, 
quia  diebus  nostris  video  prophetarum  tempora  rediisse. 
Occurrit  animo  meo  communis  et  celebris  illa  exultatio 
populorum,  quum  sub  Dario  rege  aedificatur  templum,  sub 
Artaxerxe  muros  reparat  Nehemias,  ignemque  multis  annis 
in  puteo  absconditum  eruderans  et  educens  in  crassitudine 
aquae  perficit  holocaustum.  Recolo  virum  in  Ezechiele, 
cujus  species  quasi  species  seris,  et  funiculus  lineus  in  manu 
ejus,  et  calamus  mensurae  in  manu  ipsius,  et  mensus  est 
longitudinem,  latitudinem,  et  altitudinem  sedificii,  parietes, 
portas,  vestibula,  superliminaria,  altaria,  mensas,  et  sancta 
sanctorum,  gazophylacia  et  fenestras.  Videre  mihi  videor 
Salomonem  solicite  anhelantem  circa  templi  sedificium, 
Ilirain  ministrantem  ligna,  operosius  adificio  insistentes 
latomos,  ca3inentarios,  biblios,  et  onerum  portatores.  Ex 
quo  igitur  noster   Darius,   Dominus  Rex   huic  mutationi, 

quse  procul  dubio  mutatio  dexterse  excelsi  est,  prompto 
favore  consensit,  operetur  quaeso  manus  vestra  instantius 
quicquid  potest:  nescimus  enim,  quid  futura  pariat  dies. 
Mundus  in  maligno  positus  est,  et  diabolus  inaestimabilem 
translationis  hujus  fructum  praesentiens  ad  omnes  impe- 
diendi  artes  suas  versutias  circumducit.  Opus  itaque  quod 
instantius  et  maturius  urgeri  oportet  nulla  dilatione  frus- 
tretur,  ne  vobis  eveniat,  quod  populo  infideli  propheta  im- 
properans  ait :  Populus  hic  dicit,  nondum  tempus  est 
sedificandi  domum  Domini.  Ego  autem  praecipuum  ha- 
bebam  in  votis  huic  distributioni  mansionum  praesentialiter 
interesse,  sed  majoris  praeceptio,  et  lex  obedientise,  invitum 
et  renitentem  a  proposito  me  reducunt. 


EPISTOLA    CV. AD  PRIOREM  ET  CONVENTUM  DE 

FONTANIS. 

Argumentum. — Consolatur  monachos  ob  messis  defectum  desolatos. 

Venerabilibus  dominis  et  amicis  priori  et  conventui  de  Fontanis, 
M.  Petrus  Blesen.  Batlton.  archidiac.  salutem,  et  si  quid 
melius  aut  fructuosius  est  salute. 

Cum  licentia  vestra  et  benedictione  recedo  ab  Ebora- 
censi  provincia,  et  vado  ad  eum  qui  me  misit.  Quod 
autem  circavos  in  obsequiis  et  visitationibus  minus  frequens 
extiti,  fecit  domini  Abbatis  absentia,  circa  Ecclesiam  nos- 
tram  jugis  occupatio,  studiosa  lectio,  quae  dispendium  tem- 
poris  otiosi  cum  patientia  non  admittit,  et  prsecipue  vestrae 
domus  desolatio,  cui  totus  quadam  compatiendi,  imo  com- 
moriendi  affectione  coanxior.  Etsi  ad  tempus  prsesentialiter 
vos  non  video,  praesens  tamen  spiritu  vos  in  interioribus 
meis  circumfero.  Quanto  enim  praecellit  anima  corpori, 
tanto  vobis  sum  vicinior  in  visceribus  Christi,  jacturamque 
absentise  corporalis  anima   longe   ditior  in  suis  affectibus 


336  PETRl   BLESENSIS 

recompensat.  Sane  citra  spem  hominum  vobis  alimenta 
hoc  tempore  defecerunt,  et  hsec  est  prsefatae  desolationis 
occasio :  sed  qui  in  deserto  de  paucis  panibus  quinque 
millia  hominum  pavit,  qui  tempore  siccitatis  Eliam  pas- 
cendum  viduse  corvoque  commisit:  ille  potens  est  exhibere 
uberiorem  clementiara  cceli.  Et  si  de  illo  modico,  quod 
habetis,  feceritis  indigentibus  misericordiam,  nec  hydriam 
farinae,  nec  lecythum  olei  largitio  minorabit.  Fons  miseri- 
cordise,  fons  sapientiae,  fons  et  abyssus  exultationis  aeternaB, 
mihi  et  fratribus  Fontaneis  uberiores  rivos  suse  miserationis 
infundat,  ut  a  torrente  voluptatis  iilius  inebriemur,  et  hau- 
riamus  curn  gaudio  de  fontibus  Salvatoris. 


EPISTOLA    CVI. AD  R.  SUBDECANUM  SARESBERIENSEM. 

Argumentum. — Docet  calamitates  a  Deo  immitti,  non  solum  ob  Prin- 
cipum,  ut  ille  Subdecanus  putabat,  sed  etiam  ob  populi  peccata. 

M.  Petrus  Blesensis  Bath.  archid.  dilecto  socio  et  amico  R. 
subdecano  Sarisberiensi  salutem  in  vero  salutari. 

Constanter  asseris,  quasi  spiritum  habeas  prophetiae,  et 
Dei  arcana  praenoveris,  ex  delicto  nostri  Principis  evenisse, 
quod  commissas  sibi  provincias  tanta^  hostilitatis  turbo  con- 
cusserit.  Ille,  qui  aufert  spiritum  Principum,  sicut  terri- 
bilis  est  in  judiciis  suis,  ita  inscrutabilis  est  in  consiliis  suis 
super  filios  hominum.  Quis  enim  novit  sensum  Domini, 
aut  quis  consiliarius  ejus  fuit?  Non  minus  delicta  popu- 
lorum,  quam  Principis,  materiam  malorum  praesentium  ar- 
bitror  extitisse.  Legimus  saepe  populos,  ssepe  Reges,  nunc 
pro  aliis,  nunc  pro  se,  divinae  animadversionis  sententiam 
incurrisse.  Comedit  Princeps  uvam  acerbam,  et  dentes 
populi  obstupescunt.  De  rhamno  ignis  egreditur,  et  cedri 
Libani  devorantur.  Peccavit  David  populum  numerando, 
et  septuaginta  millia  virorum  de  populo  divina  indignatione 

percussi  sunt.  Frequenter  propter  membrorum  immode- 
rantiam  caput  affligitur,  et  propter  iniquitatem  plebis,  poena 
principibus  irrogatur.  Universitas  enim  plerumque  affli- 
gitur  ob  unius,  paucorumve  delictum  :  nam  peccante  Achan, 
populus  anathema  incurrit.  Quia  Gad  et  Ruben,  et  di- 
midia  tribus  Manasse  in  terra  Chanaan  sedificarunt  altare 
sacrilegum,  ira  Dei  universaliter  desa?viit  in  populum. 
Ultionem  suam  ssepe  inchoat  Dominus  a  sanctuario ;  et  qui 
potentes  potenter  punit,  frequenter  in  eos,  qui  praesunt, 
durius  excandescit.  Fornicatur  Israel  cum  Madianitis,  et 
Principes  ejus  contra  solem  in  patibulis  suspenduntur. 
Mo}7ses  et  Aaron,  qui  in  populo  Dei  merito  et  officio  pree- 
eminebant,  propter  multitudinis  impetum  demeruerunt 
apud  aquas  contradictionis  terrse  promissionis  introitum. 
Heli  pro  peccato  filiorum  sella  eversa,  fractisque  cervicibus 
expiravit.  Quis  huic  malo  causam  praestiterit,  ego  nescio. 
Utinam  tam  Princeps,  quam  populus,  se  tanti  reum  discri- 
minis  arbitretur.  Utinam  cum  rege  David  rex  noster  hu- 
milietur,  et  dicat  angelo  percussori :  In  me  converte 
gladium,  ego  enim  sum  qui  peccavi.  Utinam  subjecti  cum 
populo  Ninivitarum  se  peccasse  proclament,  atque  ccelestis 
irae  vindictam  in  planctu  et  gemitu,  et  in  cilicii  asperitate 
declinent.  Utinam  plorent  sacerdotes  inter  vestibulum  et 
altare  dicentes  :  Parce,  Domine,  parce  populo  tuo.  Utinam 
sit,  qui  suppleat  Moysi  vices,  ut  populus  Dei  contra  Ama- 
lech  in  manuum  suarum  erectione  prsevaleat.  Porro  jam 
non  solum  Amalechitse  timendi  sunt,  nec  jam  solum  ab 
Aquilone  panditur  omne  malum,  sed  ab  Africa  prorum- 
pentes  vastant  Hispaniam  duse  caudse  titionum  fumi- 
gantium.  Respiciat  Dominus  in  faciem  testamenti  sui, 
et  excitet  nostrorum  Principum  fidem,  (fides  enim  est 
victoria  quae  vincit  mundum  :)  qui  si  infideliter,  aut  dissi- 
mulanter  egerint  negotium  Christi,  Christus  contra  eos,  qui 
blasphemant  sanctum  Israel  causam  propriam  agat,  eligat 
de  plebe  sua  humilem,  ut  vincat  in  humilitate  superbiam. 
Ipse  enim  est,  de  cujus  beneplacito  pedites  expugnavemnt 

x  x 

fortissimum  Regem  Syriae,  Holofernem  vidua,  culices  Pha- 
raonem.     Bene  vale. 


EPISTOLA   CVII. — AD  AMICUM  B.   MONACHUM. 

Argumenttjm. — Reprehendit  B.  monachum,  quod  aulicam  vitam,  ejus- 
que  vitia,  detractionem  et  adulationem  sectetur. 

Magister  P.  Blesen.  Bath.  archidiac.  dilecto  amico  suo  B. 
Monacho  salutem,  et  de  medio  Babylonis  exire. 

Dedisti  professioni  Apostolicae  manum,  et  te  specialiter 
ejus  servitio  deputasti,  cui  servire  regnare  est:  nunc  autem 
excusso  servitutis  illius  jugo,  quee  te  perducebat  in  liber- 
tatem  filiorum  Dei,  te  undis  immersisti  curialibus,  oppro- 
brium  ignominiosae  servitutis  incurrens  ex  ipsa  libertate 
peccandi.  Testimonio  quidem  Apostoli,  qui  facit  peccatum, 
servus  est  peccati.  Mores  autem  a  convictu  trahuntur,  et 
ex  conversatione  malorum  vitae  corruptela  traducitur.  Fac- 
tus  es  de  numero  locustarum,  quarum  potestas  in  linguis 
tota  est,  et  in  caudis,  socius  eorum,  quorum  os  plenum  est 
amaritudine  et  dolo.  Sed  et  caudae  eorum  caudae  vulpium, 
quibus  Samson  alligavit  incendium,  quorum  finis  interitus, 
quorum  poena  ignis  et  vermis.  Qui  os  tuum  Evangelio 
consecraveras,  nunc  illud  venenis  detractionum,  et  adula- 
tionum  spurcitiis  dehonestas.  Nimirum  praeelegisti  habitare 
cum  ranis,  quoe  sunt  in  penetralibus  Regum,  et  inter  aulicos 
simulacrum  religionis  adumbratae  praetendens  magnatum 
gratiam  in  magno  discrimine  animae  tuae,  et  proprii  corporis 
afflictione  venaris.  Quod  autem  conquereris  in  te  prorsus 
assuetae  devotionis  lacrymas  aruisse,  non  mireris,  si  Do- 
minus  ccelum  suum  tibi  clauserit,  si  terram  aeneam  tibi 
dederit,  si  super  montes  Gelboe  non  pluit.  Quum  enim  sis 
favorabilis  aurae,  et  curialis  gratise  appetitor,  appetitus  hic 
tanquam  ventus  urens  rorem  ccelestis  misericordiae  et  gratiae 

fluenta  siccavit.  Quid  tamen,  si  lacrymis  affluas?  La- 
crymse  in  multis  leviter  profluunt,  et  eadem  levitate  ares- 
cunt.  Sunt  fornicatores,  et  adulteri,  ambitiosi  et  avari, 
cseterique  vitae  nequioris  homines,  qui  Deo  suam  eis  gratiam 
offerente  torrentibus  exuberant  lacrymarum.  Verumtamen 
in  diluvio  aquarum  multarum  ad  Deum  non  approxima- 
bnnt.  Compunguntur  ad  tempus,  et  in  tempore  tentationis 
recedunt.  De  talibus  autem  scriptum  est:  Misericordia 
eorum  quasi  nubes  matutina,  et  sicut  ros  mane  pertrans- 
iens.  Commissa  plorant,  et  ploranda  continuant.  Porro, 
etsi  utrumque  irriguum  Axae  filise  Caleph  obtinebant,  hse 
tamen  lacrymse  perditse  sunt,  nisi  a  pravis  operibus  resi- 
piscant.  Graviter  ergo  decipiuntur,  putantes  se  aliquid 
esse,  quum  nihil  sint,  et  de  oblata  sibi  gratia  praesumentes, 
dicunt  cum  uxore  Manue :  Si  Dominus  voluisset  nos  occi- 
dere,  non  recepisset  sacrificium  de  manibus  nostris.  Itaque 
non  superbiat  servus,  si  de  gratia  Dei  ad  mensam  filiorum 
admittitur.  De  similibus  enim  scriptum  est:  cibavit  eos 
ex  adipe  frumenti,  et  de  petra  melle  saturavit  eos.  Ipsi 
autem  se  inter  amicos  Dei  mendaciter  sestimabant,  sicut 
notatur  in  versiculo,  qui  praecedit :  Inimici  Domini  mentiti 
sunt  ei,  et  erit  tempus  eorum  in  saecula.  Vereor  autem,  ne 
sicut  abjecisti  a  te  timorem  Dei,  et  terribilium  judiciorum 
ejus,  ita  te  abjiciat  Deus.  Cum  sancto  enim  sanctus  est, 
et  cum  perverso  pervertitur.  Super  omnia,  quseso,  illud 
verbum  Salomonis,  aut  potius  divinse  animadversionis  toni- 
truum  pertimescas.  Considera,  inquit,  opera  Dei,  quia  non 
est  qui  possit  eum  corrigere,  quem  ille  abjecerit.  Cain 
vocem  Domini  audivit,  sed  quia  abjecerat  ipsum  Deus,  cor- 
rectionis  gratiam  non  suscepit.  Et  ut  in  verbo  Poetse 
epistola  claudatur, 

Tecuin  habita,  et  uoris,  quam  sit  tibi  curta  supellex. 

Vale. 

EPISTOLA    CVIII. AD  G.   ELIENSKM  EPISCOPUM. 


Argumentum. — Implorat    auxilium   Cancellarii    Regii   contra   tyran- 

nidem  vicecomitis. 


Reverendo  patri  ac  domino  W.  Dei  gratia  Eliensi  episcopo 
Apostolicce  sedis  legato,  et  domini  regis  Anglice  cancellario, 
Petrus  Blesensis  Bath.  archid.  salutem,  et  regale  sacer- 
dotium  salubriter  exercere. 

Quia  sicut  oleum  effusum  est  nomen  vestrum,  atque 
innata  vobis  largitas  se  in  orbem  terrarum  magnificae  libe- 
ralitatis  exhibitione  diffudit:  curro  ego  cum  cseteris  ad 
oleum,  ad  fontem  benignitatis  et  munificentiae  inexhaustum. 
Offero  et  ego  cum  caeteris  vas  vacuum,  ut  ei  de  vestro  oleo 
infundatur.  Oleum  enim  stabit,  nisi  vasa  frequentius  offe- 
rantur:  vobis  ex  impendio  nihil  deperit.  Sicut  enim  ca- 
ritas  ex  infirmitate  est  fortior,  sic  exinanita  plus  crescit, 
non  sentit  ex  distributione  dispendium,  ex  largitione  recipit 
vires,  transitque  ejus  exinanitio  in  augmentum.  Non  au- 
rum  a  vobis,  non  pecuniam  peto,  sed  gratiam  intercessionis 
ad  regem.  Vos  enim  constituit  Dominus  inter  columnas 
regni,  inter  cardines  cceli,  inter  gigantes  qui  portant  orbem, 
ut  eorum  onera,  quos  injuriatrix  calnmnia  premit,  blando 
compassionis  humero  supportetis,  et  tyrannidem  Viceco- 
mitis  de  Staffort,  qua  in  meos  homines  pemiciose  gras- 
satur,  juxta  vestrse  promissionis  verbum  potestate  regia 
comprimatis.  Justitiam  pauperum  ad  vos  clamantium, 
quseso,  advertite,  ut  suum  judicium  nobis  convertat  in  mi- 
sericordiam,  qui  judicat  fines  terrae.  Oppressi  sunt  prae- 
dicti  homines  contra  antiqua  privilegia  Ecclesise  nostrae  de 
Wolverhampton,  jugo  gravissimse  servitutis.  Sed  juxta 
Isaiae  verbum,  jugum  illud  putrescat  a  facie  olei,  et  de  vultu 
vestro  judicium  prodiens  ab  oppressis  pauperibus  virgam 
exactoris  avertat.     Vale. 

EPISTOLA    CIX. AD  H.  CANTUAR.  ARCHIEPISCOPUM. 

Argumentum. — Morbo  impediri  se  indicat  quo  minus  ad  aulam  redire 

possit. 

Reverendo  patri  ac  domino  H.  Dei  gratia  Cantuariensi  archi- 
episcopo,  totius  Angliae  primati,  et  apostolicce  sedis  legato 
suus  P.  Blesen.  Bath.  archid.  salutem,  et  sincerum  obe- 
dientice  filialis  affectum. 

Habebam  in  votis  post  peregrinationem,  quam  feci,  ve- 
nire  ad  vos,  et  mandatum  vestrum  obedienter  amplecti, 
quicquid  sustinere  posset  fllialis  affectio.  Verumtamen 
quartanae  insidiantis  et  imminentis  praeambulos  aestus  jam 
praesensi ;  et  quia  nunc  biennio  continuato  expertus  sum 
ejus  malitiam,  vereor,  ne  in  me  ipsius  malitia  recidivet:  si 
vel  tumultus  curiales  aggrediar,  vel  dietae  transgrediar 
legem,  seu  labori,  aut  frigido  aeri  me  exponam.  Moram 
itaque  meam  excuset  apud  gratiam  vestram,  non  timor 
segritudinis,  quam  patior,  sed  potius  mortis.  Si  tamen  Ec- 
clesise  Cantuariensi,  aut  personae  vestrae,  quod  absit,  grave 
discrimen  immineat,  meamque  prsesentiam  articulus  ne- 
cessitatis  exegerit,  nec  morienti  parcat  oculus  vester,  nec 
languenti.  Circa  periculum  vestrum,  aut  status  Ecclesiae 
sine  omni  dissimulatione  et  subterfugio  publice  interest 
obedire.  Quisquis  enim  in  talibus  circa  obedientiam  am- 
bigit,  aut  distinguit,  lignum  scientiae  boni  et  mali  in  suam 
perniciem  gustare  praesumit.  Placeat  Deo,  ut  sicut  dis- 
pendium  patimur  primae  inobedientise,  ita  mihi  claudat 
obedientia  cursum  vitae.     Vale. 


EPISTOLA    CX. AD  ABBATEM  ET  CONVENTUM  DE 

ELEEMOSYNA. 

Aroumentum. — jEger  implorat  auxilium  orationum  a  monachis. 

Venerabilibus  dominis  et  amicis  abbati}  et  conventui  Elee- 
mosyna  M.  Petrus  Blesen.  Bath.  arckid.  salutem  in  eo,  qui 
mandat  salutes  Jacob. 

SrcuT  domus  vestra  inter  cseteras  sanctae  opinionis  odore 
prsecipua  secundum  nomen  ejus,  ita  inventa  est  et  laus 
ejus.  Ex  tunc  effudi  animam  meam  in  omnem  affectum 
dilectionis  ad  vos ;  proposuique  locum  illum  mihi  deside- 
rabilem  frequentius  visitare,  solatiari  vobiscum,  et  mutua 
aedificatione  gaudere.  Sane  non  fui  sanus,  ex  quo  recessi 
a  vobis.  Prius  passus  in  oculis,  postea  in  acutam  incidi. 
Tertiana  successit  acutae,  quae  post  varias  et  prsestigiosas 
mutationes,  quibus  me  diutissime  torsit,  transiit  in  quarta- 
nam.  Quoniam  igitur  miserum  corpus  meum  miserabiliter 
igne  et  frigore  febrili,  aut  potius  gehennali  affligitur,  nec 
mihi  salutis  fiduciam  corporalis  medicina  promittit,  oratio- 
num  vestrarum  suffragia  devotus  imploro.  Quantum  enim 
aliena  fides,  vel  oratio  prosit,  non  solum  experimento  didici, 
sed  ex  Evangelica  relatione  cognovi.  Nam  in  Evangelio 
Matthaei  quibusdam  paralyticum  in  lecto  deferentibus,  et 
offerentibus  Christo,  Centurione  pro  servo,  Chananaea  pro 
filia  supplicante,  Maria  et  Martha  pro  Lazaro,  ille  qui  vita 
est  in  morientibus,  aut  jam  mortuis,  jura  mortis  evacuavit: 
quantumque  sit  alienae  orationis  beneficium  opere  manifes- 
tavit.  Frequenter  per  ignem  et  aquam  febrilem  transeo, 
sed  si  pro  me  semel  aqua  devotionis  inter  vos  et  Deum 
effusa  fuerit,  transibo  in  refrigerium,  citoque  veniam  ad  vos 
redditurus  debitum  gratiarum.  Moveat  vos,  dilectissimi, 
conditio  humanae  societatis,  communionis  obligatio,  quam 
in  capitulo  mutuo  vobis  fecimus,  vinculum  caritatis,  pa- 
tientis  angustia,  et  devotio  supplicantis.     Valete. 


EPISTOL/E.  343 


EPISTOLA    CXI. AD  G.  CANONICUM  AMICUM  SUUM. 

Argumentum. — Hortatur  G.  Canonicuni  ut  sacras  litteras  diligenter 
perlegat,  si  velit  tentationibus  carnis  resistere. 

Carissimo  socio  suo  et  amico  G.  Canonico,  M.  Petrus  Bles. 
Bath.  archid.  salutem,  et  in  desolatione  solamen. 

Quodam  jure  naturae  in  contractum  amicitiae  venit,  ut 
amici  seipsos  mutua  consolatione  praeveniant,  et  onera  ten- 
tationum,   quae    alterutrum   nimis   premunt,   communicatae 
caritatis  beneficio  patientius  ferant.     Exieras  de  vana  con- 
versatione  hujus  saeculi,  ut  in  deserto  immolares  Domino 
abominationes.    iEgyptii  siquidem  oves  abominantur,  sed  in 
malignis  spiritibus  detestabilis  est  omnis  simplicitas.     Cre- 
debas  itaque  carnales  concupiscentias  penitus  evasisse,  sed 
nondum  deferbuit  malitia  Pharaonis,  et  adhuc  manus  ejus 
extenta.     In  deserto  enim  invenisti  labores  iEgyptiae  ser- 
vitutis,  in  solitudine  tumultum,  in  pace  bellum,  in  portu 
naufragium.     Nam   sicut  conquerendo  deploras,  desideria 
carnis  et  terreni  afFectus,  qui  in  corde  tuo  penitus  aruerant, 
quodam  recidivo  venenosse  propaginis  revirescunt.     Hujus 
mali   exhibet   incentivum   et   causam,    quod    studio  sacrse 
scripturae  et  exercitio  militise  spiritalis  omisso,  cibum  animse 
et  manna  cceleste  fastidis.     Necesse  est  enim  animam  ad 
carnalia  et  terrena  dejici,  quae  a  spirituali  vita  degenerans 
ad  ccelestia  non  aspirat.      Propterea  misit  tibi   Dominus 
coturnices,  et  pluit  circa  te,  sicut  pulverem,  carnes.     Co- 
turnices    equidem    modicum   elevantur    a    terra :    hi    sunt 
terreni  affectus,  et  desideria  carnis,  quse  militant  adversus 
animam.     Vide,  ne  terrena  sapias,  ne  carnibus,  quas  cce- 
lestis  indignatio  pluit,  id  est  carnis  afTectibus,  Angelorum 
panem  posthabeas.     Sacram  tibi  Scripturam  apposuit  Do- 
minus,  in  omni  tentatione  solatium.     Haec  est  mensa,  quse 
reficit,   juxta  illud:    Posuisti   in  conspectu   meo  mensam, 

adversus  eos,  qui  tribulant  me.  Haec  est  cithara  David 
psallentis  in  ea,  per  quam  spiritus  nequam  recedit  a  Saul : 
et  ea  reticente,  eundem  rursus  exagitat.  Lectioni  igitur  et 
orationi  vigilanter  intende,  ne  te  tentatio  inimica  subvertat. 
Vale. 


EPISTOLA  CXTI. — ad  r.  aurelianensem  episcopum. 

[c.  A.D.  1190.] 

Argumentum. — Vehemeuter  pugnat  pro  immuuitate  ecclesiastica, 
nempe  ut  a  rege  Frauciae  in  bellum  Hierosolymitauum  contra  Sara- 
cenos  a  clericis  non  pecuniarum,  sed  orationum  tantum  exactiones 
fiant. 

Reverendissimo  patri  et  domino  R.  Dei  gratia,  Aurelianensi 
episcopo  M.  Petrus  Bles.  Bath.  archid.  salutem  et  sincerce 
dilectionis  affectum. 

Scriptum  est,  Est  tempus  tacendi,  tempus  loquendi. 
Diu  autem  obmutui,  et  silui  a  bonis,  sed  jam  nequeo  fidei 
Christianse  injuriam  dissimulare  silentio.  Jam  circa  con- 
finia  terrae  vestrae  barbaries  efFerata  desaevit,  et  in  exter- 
minium  Christiani  nominis  gentium  grassatur  immanitas. 
Quid  ergo  hic  statis  tota  die  otiosi  ?  Vibratur  in  cerviccs 
vestras  gladius  hostilis,  nec  est,  qui  ex  adverso  ascendat, 
qui  exprobrantibus  nomini  agminum  Dei  Israel  zelo  fidei 
se  opponat.  Tu  ergo,  reverendissime  pater,  quuminter  cse- 
teras  ecclesiae  columnas  quodam  statu  digniore  prseemineas, 
redde  testimonium  fidei  tua3,  et  in  Christi  negotio  ulterius 
non  lentescas,  non  sit  alligatum  apud  te  verbum  Domini : 
sed  sicut  magnificavit  te  Dominus  in  conspectu  regum,  ita 
officium  magnificentiae  pontificalis  exerceas.  Clamat  ad 
te  Dominus  per  spiritus  sui  organum  Hieremiam  :  Sta,  in- 
quit,  in  atrio  domus  Domini,  et  loquere  ad  omnes  civitates 
Juda  sermones,  quos  locutus  sum  tibi.  Et  sermones  illos 
exprimendo,  subjungit :   Vade  et  clama,  revertcre  adversa- 

trix  Israel,  dicit  Dorninus,  et  non  avertam  faciem  meam  a 
te.  In  eodem  spiritu  clamat  Ezeclriel  dicens  :  Si  specula- 
tor  viderit  gladium  venientem,  et  non  insonuerit  buccina, 
veneritque  hostis,  et  tulerit  animam  unam  de  populo,  san- 
guinem  ejus  de  manu  speculatoris  requiram.  Noli  ergo 
otiari  in  talento  Domini,  sed  evangelicam  Domini  negotia- 
tionem  exerceas,  ut  talentum  tibi  creditum  Dominus  cum 
fcenoris  accessione  recipiat.  Insta  ergo  opportune,  impor- 
tune,  opus  fac  evangelistse,  ministerium  tuum  imple.  Noli 
semulari  in  malignantibus,  Episcopis  dico,  qui  regem  tuum 
blandis  adulationibus  palpant,  canes  muti,  non  valen- 
tes  latrare.  Acceptissima  quidem  est  in  episcopis  apud 
Deum  professio  veritatis.  Animam  pro  veritate  ponere 
non  formides,  ut  videas  dies  bonos,  quia  sanguinem  pere- 
untis  Dominus  de  manu  muti  sacerdotis  exquiret.  Arca  si- 
quidem  Dei  capitur,  et  populus  gladio  ruit,  dum  sacerdos 
in  filiorum  correctione  torpescit.  Nec  motum,  aut  vultuo- 
sitatem  regis  extimeas,  sed  in  omni  libertate  eum  salutari- 
bus  monitis  aggredere,  quia,  ubi  spiritus  Dei,  ibi  libertas. 
Maluit  Joannes  Baptista  periclitari  apud  regem,  quam  clis- 
simulare  legem  Domini,  qui  ad  Herodem,  et  Herodiadem, 
sicut  Elias  ad  Achab  et  Jezabel  legati  officio  fungebatur. 
Vos  ergo,  qui  reminiscimini  Deum,  ne  taceatis,  et  ne  detis 
silentium  ori  vestro.  Joannes  in  Herodem,  Phinees  in  Ju- 
dseum  et  Madianitidem,  Samuel  in  Agag  regem,  Petrus  in 
Ananiam  et  Sapphiram,  Paulus  in  Elyuian  magum  zeli 
gladium  exercuit,  atque  correctionis  exemplum  eorum  tibi 
vita  prsescribit.  Lex  Dei,  et  fides  Christi  omni  supellectili 
mundanre  superaestimanda  est,  honori  etiam,  et  famse,  pro- 
priseque  saluti.  Kex  Achab  quum  regi  Syrise  eum  graviter 
opprimenti  servos  et  ancillas,  filios  et  filias,  et  uxorem,  om- 
nemque  supellectilem  obtulisset,  postquam  ventum  est  ad 
riolandum  legem  Dei,  licet  reprobus  esset  in  aliis,  tamen 
pro  lege  Dei  pugnee  discrimen  inire  non  timuit.  Melius 
est  incidere  in  manus  hominum,  quam  derelinquere  legem 
Dei.     Si  regis  Francorum  faciem  revereris,  adhibe  tibi  de 

Coepiscopis  tuis,  qui  spiritu  Dei  aguntur,  ut  tanta  verborum 
moderatione  utaris,  ut  si  fortis  est  sermo,  nihilominus  sit 
suavis.     Nam  et  sapientia,  quae  attingit  a  fine  usque  ad 
finem  fortiter,  suaviter  universa  disponit.     Super  omnia, 
quaeso,  notam  adulatoris,  et  officium  palponis  evites.     Mel 
enim  adulationis  a  sacrificio  Domini  relegatur.    Frequenter 
in  palatiis  conversantur,  qui  mollibus  et  delicatis  auribus 
principum,  etiam  in  turpibus  blando  lenocinantur  applausu, 
ponentes  cervicalia  sub  capite,  et  pulvinaria  sub  omni  cu- 
bito  manus.    Vix  invenitur  in  curiis,  qui  non  vendat  oleum, 
qui  caput  peccatoris  oleo  non  impinguet.     Laudatur  enim 
peccator  in  desideriis   animse  suse,  et  iniquus  benedicitur. 
Sed  timeat,  quod  per  Jeremiam  dicitur  Sedechiae :  O  Se- 
dechia,  seduxerunt  te  viri  tui  pacifici.     Quum  in  exercitu 
Xerxis  esset  navium  et  curruum  innumerabilis  multitudo, 
eique  ab  aulicis  adulatoribus  diceretur,  quia  nec  mare  tantse 
classi  sufficeret,  nec  aer  tot  populorum  tela,  nec  terra  tot 
currus  sua  caperet  vastitate,  in  tanto  exercitu  unus  fuit 
Demaratus,  qui  in  spiritu  libertatis  auderet  dicere  Xerxi : 
Victus  eris  a  te  ipso,  et  te  opprimet  tui  exercitus  multitudo. 
Ab  exhortatione,  quseso,  non  cesses,  licet  ille  suorum  con- 
silio  assessorum  ad  tuam  instantiam  se  obduret.     Scio  enim, 
quod  adhuc  Jannes  et  Mambres  apud  Pharaonem  Moysi  re- 
sistunt,  etsuccessoresAchitophel  justorum  Qonsiliamalitiose 
pervertunt.      Circa   meretricantium    linguarum    malitiam 
patet  campus  orationis  latissimus :  sed  ad  alia  festinantes 
haec  omnia  sub  dissimulatione  transimus.     Quid  expediat 
tuae  famse,  tu  videris.     Tu  vero  diligentiam  adhibe  studio- 
sam,  ut  consanguineus  tuus  tanquam  primipilarius  eccle- 
sise  vexillum  fidei  ferat  ante  reges  et  principes  terrae,  ut 
sicut  vigilantior  fuit  in  bellicis  actibus,  modo  non  sit  in 
Christianae  fidei  defensione  retrogradus.     Si    autem  pro- 
posuit  iterum  iter  hujus  percgrinationis  arripere,  non  de 
spoliis  ecclesiarum,  non  de  sudoribus  pauperum  viaticum 
sibi  et  suis  exhibeat,  sed  de  reditibuspropriis,  aut  de  praeda 
hostili  bella  Christi  conficiat.     Non  est  enim   abbreviata 

manus  Domini,  ut  qui  magna  fecit  in  Israel,  etiam  in  po- 
pulo  acquisitionis  brachium  suse  magnificentiae  non  exaltet. 
Certe  in  exitu  Israel  de  iEgypto  Doniinus  de  spoliis  iEgyp- 
tiorum  ditavit  Hebrseos.  Ingressus  autem  populus  terram 
Chanaan  de  prsedis  hostilibus  innumerabiles  sibi  divitias 
aggregavit.  Imo  bellorum  lex  publica  est;  ut  munificentia 
principalis  suis  commilitonibus  de  castrensi  obventione  sti- 
pendia  largiatur.  Quee  ratio  est,  ut  qui  pro  ecclesia  pug- 
nant,  ecclesiam  spolient,  quam  inimicorum  spoliis  et  donis 
triumphalibus  ampliare  debuerant?  Putantne  insipientes, 
et  miseri,  quod  Christus,  qui  summa  justitia  est,  velit  sibi 
de  injuriis  et  sacrilegio  exhiberi  sacrificium,  aut  sustineat 
commissa  ex  his  spolia  prosperari  ?  Si  enim  testimonio 
veritatis  in  ignem  seternum  mittitur,  qui  sua  pauperibus 
non  dedit  :  ubi,  quseso,  mittendus  est,  qui  bona  pauperum 
vel  ecclesiae  rapuit,  aut  fraudavit  ?  Pro  his  et  consimili- 
bus  filii  Ephrem  intendentes  et  mittentes  arcum  conversi 
sunt  in  die  belli.  Numquam  pauperum,  numquam  ecclesiee 
spolia  prosperum  habuerunt  eventus  auspicium.  Ideo  in 
ultima  peregrinatione  eflPusa  est  contentio  super  principes,  et 
errare  fecit  eos  Dominus  in  invio,  et  non  in  via.  Euerunt  con- 
tritio  et  infelicitas  in  viis  eorum,  quia  viam  pacis  non  cogno- 
verunt.  Patrimonium  Christi,  et  ecclesise  suse  hodie  vertitur 
in  occasionem  scandali,  et  materiam  servitutis.  Certe  sub 
Pharaone  quum  ex  principali  decreto  omnes  ad  solutionem 
quintse  partis  generaliter  urgerentur,  sacerdotes  tamen  fu- 
erunt  ab  observantia  et  onere  illius  constitutionis  immunes. 
In  libro  etiam  Numeri  ad  figuram  perpetuae  libertatis 
praecipit  Dominus  Leviticam  tribum  ab  omni  publica 
functione  liberam  esse,  summique  Pontificis  dumtaxat 
arbitrio  subjacere.  Quid  aliud  a  Pontificibus,  vel  a  clero 
potest  vel  debet  Princeps  exigere,  quam  ut  incessanter 
fiat  oratio  ab  Ecclesia  ad  Deum  pro  eo  ?  Omnis  Pontifex 
ab  hominibus  assumptus,  pro  hominibus  constituitur  in 
his  quae  sunt  ad  Deum,  ut  offerat  dona  et  sacrificia  pro 
rege    et  populo  :    et  si  iratis  est  eis  Dominus,   sacerdos 

medius  intercedat,  et  in  tempore  iracundise  fiat  reconcilia- 
tor.  Iratus  Dominus  populum  suum  Israel  delere  decre- 
verat :  stetitque  Moyses  in  confractione  in  conspectu  ejus, 
motumque  divirise  indignationis  oratione  placavit.  Flamma 
divinae  animadversionis  de  saeviebat  in  populum,  et  Aaron 
arrepto  thuribulo  medius  inter  viventes  et  mortuos  se 
flammse  objecit,  cessavitque  quassatio.  Item  contra  Ama- 
lech  Israel  praevalebat  Moyse  orante  et  erigente  manus  suas 
ad  Dominum.  Et  postea  temporibus  Josue  sacerdotibus 
ministrantibus  muri  Jericlio  corruerunt.  Scio,  quod  si 
Rex  tuus  angariis,  parangariis,  exactionibus,  capitationibus, 
caeterisque  sordidis  et  extraordinariis  muneribus  Ecclesiam 
decreverit  prsegravare,  quamplures  Episcopos  hujus  rei 
fautores  inveniet.  Ipsi  enim  Evangelicae  libertatis  obliti, 
quse  non  solum  filios  Dei,  sed  amicos  facit,  in  ignominiam 
servitutis  perpetuae  sibi  permittent  aurem  subula  perforari. 
Sic  olim  rege  Antiocho  jura  templi  et  sacerdotii  subver- 
tente  multi  de  Israel  egressi  sunt,  qui  solius  adulationis, 
aut  vani  timoris  intuitu  in  consensum  illius  tyrannidis 
transierunt.  Tu  vero,  reverendissime  pateiv,  pro  domo 
Israel  ex  adverso  ascendas,  et  pro  testamento  Dei  murum  in- 
expugnabilem  te  opponas.  Enorme  namque  famye  et  animse 
discrimen  incurres  si  hanc  injuriam  Christi  silentio  aut 
neglectu  dissimules.  Doctrina  et  exhortatione  tua  recolat 
dominus  rex  se  non  ad  oppressionem  pauperum,  sed  ad  tui- 
tionem  Ecclesise  potestatem  gladii  ab  Ecclesia  suscepisse. 
Et  qui  nunc  vivens  Ecclesise  suffragia  jugiter  experitur, 
etiam  post  mortem  ejusdem  beneficiis  longe  amplius  indi- 
gebit.  Morietur  enim,  et  utinam  incertos  mortis  eventus 
attenderct,  ac  novissima  sua  memorans  per  prsesentes  divi- 
tias  futuram  miseriam  compensaret.  Ecclesiasticus  dicit : 
Rex  hodie  est,  et  cras  morietur :  quum  autem  fuerit  mor- 
tuus,  hsereditabit  serpentes,  bestias  et  vermes.  Spiritus 
pertransibit  in  illo,  et  non  subsistet,  et  non  cognoscet  am- 
plius  locum  suum.  Agnoscat  itaque  locum  suum  et  officium, 
in  quo  posuit  eum  DominuSj  nec  de  thesauris  Ecclesise  qui 

solis  debentur  pauperibus,  sed  de  fiscali  serario  bella  Do- 

mini  prselietur,  neque  confidat  in  fortitudine  aut  multitu- 

dine  armatorum,  sed  in  Domino.     Quia  testimonio  Salo- 

rnonis,  Nomen  Domini  plurima  fortitudo.     Dominus  for- 

titudo  plebis  suse  est.     Quod  apertissime  liquet  in  prseliis 

antiquorum.     Quomodo  enim  persequebatur  unus  mille  et 

duo  fugabant  decem  millia?  nonne  ideo,  quia  Deus  vendi- 

dit  eos,  et  Dominus  conclusit  illos?  nec  enim  in  gladio  suo 

possederunt  terram,  et  brachium  eorum  non  salvabit  eos, 

sed  dextera  tua  et  brachium  tuum,  Domine,  et  illuminatio 

vultus  tui,  quoniam  complacuisti  in  eis.     Sibi  autem  com- 

placebit  Dominus  in  eis,  qui  fideles  fuerint  in  testamento 

ejus.     Sine   fide  autem  impossibile  est  placere  altissimo. 

Haec  est  enim  victoria,  quse  vincit  mundum,  fides  nostra. 

Et  quia  fere  universos  regni  Magnates  video  in  via  Domi- 

ni  quodam  taedio  laboris  et  pusillanimitate  lentescere  :  vos, 

quaeso,  jugi  prasdicationis  instantia  manus  remissas,  et  ge- 

nua  debilia  roborate.     Plane,  quia  eis  in  praecedenti  pere- 

grinatione  non  successit  ad  votum,  credunt  abbreviatam 

esse  manum  Domini,  et  inexhaustum  fontem  gratise  cceles- 

tis  aruisse.     Porro  tunc  in  superbia  et  in  abusione  profecti 

sunt,  nec  ex  defectu  suae  fidei,  sed  ab   eventu   dumtaxat 

divinse  dispensationis  judicium  metiuntur.     Fides  quidem 

eorum  semel  probata  est,  et  inventa   est  minus   habens. 

Adhuc  experietur  eam  Dominus :  nam  ex  eorum  fide  et 

humilitate  victoriae   calculus   pendet,   ac   de  his    speciali- 

ter  expetendus  et  expectandus  est  praeliorum  triumphalis 

eventus.     Peccaverat  tribus  Benjamin  in  uxore  Levitae,  et 

se  reliquae  tribus  in  ultionem  sceleris  accinxerunt.     Erat 

causa  eorum  justior,  et  exercitus  longe  numerosior  atque 

fortior.     Et  quum  eis  Ducem  praelii  Dominus  adsignasset, 

ipsiusque  natu  in  prselium  descendissent,  terribilis  in  con- 

siliis  super  filios  hominum  Deus,  justos  ab  impiis,  plures  a 

paucioribus  superari  permisit :  et  ceciderunt  ea  die  viginti 

duo  millia  de  Israel.       Iterum  ad  conflictum  veniunt  ex 

praecepto  Domini,  et  succumbunt,  decemque  et  octo  millia 

de  Israel  occisi  sunt ;  nimirum  quia  de  sua  fortitudine  et 
multitudine  praesumebant,  primo  et  secundo  victi  et  humi- 
liati  sunt,  ut  per  humilitatem  denuo  vincerent,  qui  per  su- 
perbiam  victi  erant.  Fides  autem  eorum  ex  prima  et  se- 
cunda  frustratione  non  torpuit,  sed  ex  geminato  discriminc 
crescens  denuo  ad  conflictum,  quanto  humilius,  tanto  for- 
tius  se  accinxit.  Tertio  autem  congressi  sunt,  et  tanta 
sanguinis  effusione  purgati  fere  totam  tribum  Benjamin 
deleverunt.  Scias,  quod  secundum  populi  fidem  secundse 
peregrinationis  metiemur  eventus.  Instrue  ergo  in  fide  et 
timore  Dei  populum,  et  populi  Ducem  :  et  ut  multa  paucis 
includam,  Reverendissime  et  dilectissime  Pater  mi,  tuse 
discretioni  committo  religiosorum  quietem,  pacem  simpli- 
cium,  causam  Christi,  et  Ecclesise  libertatem. 


EPISTOLA    CXIII. AD  G.  EBORACENSEM 

ARCHIEPISCOPUM. 

Argumentum. — Hortatur  Archiepiscopum,  ut  resistat  haereticis,  eosque 
ex  communi  consensu  cleri,  tam  gravi  multet  pcena,  ut  coeteri  ab 
haeresi  absterreantur. 

Reverendo  patri  et  Domino  G.  Dei  gratia  Eboracensi  Archi- 
episcopo,  suas  P.  Blesen.  Bath.  archid.  sentire  de  Domino 
in  bonitate,  et  impugnatores  catholicce  fidei  expugnare. 

Dum  in  rebus  humanis  ageret  pater  vester,  dum  ei  fallax 
mundi  gloria,  et  proditoriahujus  vitas  prosperitas  arrideret; 
diu  fuistis  dubius,  quid  expediret,  aut  deceret  vos  agere, 
clericale  officium  prosequi,  aut  exercitiis  scholaribus  mili- 
tares  titulos  anteferre.  Vidimus,  et  preesentes  fuimus,  ubi 
regnum  Palestinse,  regnum  etiam  Italise  patri  vestro,  aut 
uni  filiorem  suorum,  quem  ad  hoc  eligeret,  ab  utriusque 
regni  magnatibus  et  populis  est  oblatum.  Quidam  vero 
attendentes  probitatem  et  industriam  vestram,  vobis  mul- 

tiplicium  honorum  eminentiam  communi  desiderio  destina- 

bant.     Porro  quum-rex  junior,  Duxque  Britanniae,  fratres 

vestri,  qui  temporibus  suis  pra3  cseteris  mortalibus  obtinue- 

runt  gloriam  militiee  triumphalem,  sublati  essent  de  medio, 

tandemque  genitor  vester  beatae  memoriae  rex   Henricus 

tributum  mortis  naturae  solvisset,   vidistis,   quia   universa 

vanitas  omnis  homo  vivens.     Nam  in  imagine  pertransit 

homo :  ideoque  reliquistis  vanitates  et  insanias  falsas,  usi- 

que  maturiore  consilio  illius  servitium  elegistis,  cui  servire 

regnare  est.     Quia  ergo  multa  est  messis  quse  vobis  com- 

missa  est,  suosque  palmites  latius  extendit  vinea  Domini  Sa- 

baoth,cujus  vosipse  custodemconstituit,  circumspectius  pro- 

videre  et  agere  vos  oportet,  ne  degenerent  propagines  vinese 

in  labruscam,  frumenta  in  lolium,  aurum  in  scoriam,  oleum 

in  amurcam.     Surrexerunt  enim   temporibus  vestris  fal- 

sorum  dogmatum  praedicatores,  doctores  mendacii,  hostes 

veritatis  et  fidei  subversores.     Blandi  et  simplices  sunt,  ut 

agni,  sed  ut  vulpes  astuti  sunt,  et  rapaces  ut  lupi.     Isti 

sunt  hseretici,  qui  in  vestimentis  ovium  veniunt.     Isti  sunt 

lupi,  quos  mercenarius  fugit.     Isti  sunt  vulpes,  quae  demo- 

liuntur  vineas.     Quia   igitur   estis    successor   et   vicarius 

Petri,  qui  oves  Domini  custodiendas  et  pascendas  accepit : 

plurimum  vestra  interest  prsevidere,  et  praecavere  illorum 

versutias,  qui  legem  Domini    praevaricantur   occulte,   qui 

laqueos  et  pedicas  tendunt  in  capturam  simplicium,  seque 

cum  aliis  in  praecipitium  damnationis  aeternae    devolvunt. 

Zelus  itaque  domus  Domini  accendatur  in  vobis.    Ascendite 

ex  adverso,  et  opponentes  vos  murum  contra  inimicos  crucis 

Christi,  reddite  testimonium   fidei    vestrse,  et   pro    testa- 

mento  Dei  viriliter  et  efficaciter  state.    Accite  clerum,  con- 

gregate  populum,  ut  ex  eorum  communi  deliberatione  qui 

spiritum  Dei  habent,  terribilis  constitutio  in  vestra  pro- 

vincia   promulgetur,  quatenus   tam  gravi  animadversione 

plectantur,  qui  hac  peste  laborant,  ut  ex  eorum  pcena  cse- 

teri  terreantur.     Vale. 

EPISTOLA  CXIV. AD  J.  CARNOTENSEM  EPISCOPUM. 

[c.  A.D.  1179.] 

Argumentum. — Gratulatur  Joanni  Sarisberiensi,  quod  in  episcopum 
assumptus  sit,  quod  Petrum  Blesensem  cognominem  suum  promoverit, 
quod  vitam  D.  Thomae  martyris  eleganti  stylo  scripserit. 

Dilectissimo  domino  suo  et  patri  J.  Dei  gratia  Carnotensi 
episcopo  P.  Bles.  Bath.  archid.  salutem,  et  si  quid  melius 
est  salute. 

Benedictus  Dominus,  qui  erexit  vos  in  titulum,  et  glo- 
riam  suse  laudis,  plantans  vos  quasi  olivam  fructiferam  in 
domo  Domini,  ad  dandam  scientiam  salutis  plebi  ejus,  ad 
redimendum,  juxta  verbum  prophetye,  dispersosin  gentibus, 
et  reducendum  filios  de  longinquo.  Clerus  Blesensis  cceles- 
tis  arbitrii  dispensatione  proscriptus,  vagus  erat  et  profugus 
super  terram,  donec  eis  datus  est  episcopus  animarum  sua- 
rum,  qui  posset  compati  patientibus,  et  ex  longa  experientia 
exulandisciret quam humanum sit exulibus misereri.  Vocatus 
ergo  a  Domino  tanquam  Aaron,  non  acquievisti  statim  carni 
et  sanguini,  non  episcopalis  munificentiae  gratiam  a  paren- 
tibus  inchoastis,  non  sedificastis  Sion  in  sanguinibus,  sed 
primitias  beneficiorum  vestrorum  consecrastis  in  eo,  quem 
me  alterum  sentio,  qui  me  totum  gerit  animo,  vultu,  no- 
mine,  cognomine  et  statura.  Ille  juxta  suorum  exigentiam 
meritorum,  si  ad  vitam,  si  ad  mores,  si  ad  litteraturam  re- 
spicias,  dignus  est,  ut  ei  plenioris  gratise  oleum  infundatur. 
Manus  vestrae  myrrham  primam  distillaverunt,  spero  futu- 
rum  iri,  quod  balsamum  uberioris  gratise  redundabunt. 
Recole  auteiu,  quid  de  promotione  nostratum  auribus  meis 
instillaverit  secretius,  os  illud  veritati  et  Evangelio  conse- 
cratum.  Secretum  meum  mihi,  secretum  meum  mihi. 
Dabitis  voci  vestrae  vocem  virtutis :   nec  invenietur  apud 

vos,  est,  et  non :  sed  in  campis  Geth,  et  in  compitis  Asca- 
lonis  nominis  vestri  gloria  prsedicabitur ;  ubi  nuper  igno- 
minia  exilii  vestri  infamise  publicse  palpebris  versabatur. 
Bene  valete.  Illud  autem.  noveritis,  quod  de  mandato 
Domini  mei  Archiepiscopi  scribere  triumphum  B.  Thomae 
martyris  attentassem,  nisi  aliud  mihi  scriptum  fortuitus 
obtulisset  eventus,  in  quo  elegantia  styli  ingenium  Ma- 
gistri  Joannis  Sarisberiensis  exprimebat  et  linguam.  Ad- 
mirans  ergo  gratiam,  quse  diffusa  est  in  labiis  vestris, 
substiti,  ne  laudes,  quas  lingua  erudita  dictaverat,  indoctis 
humanse  sapientise  verbis,  et  stylo  degeneri  deturparem,  et 
injurius  fierem  martyri,  qui  per  insufficientiam  rudis  in- 
genii  tantae  magnificentia3  prseconia  decurtassem.  Valete. 


EPISTOLA    CXV. AB   H.  ABBATEM  DE  MESSENDER. 

Argumentum. — Quaestionem  propositam  de  gradibus  affinitatis,  quando 
conjugium  vitient,  exponit. 

Carissimo  domino  suo,  et  amico  H.  Dei  gratia  abbati  de 
Messender,  Petrus  Btesens.  Bathon.  archid.  salutem  in 
auctore  satutis. 

Acute  moveris  et  quseris  instantius,  utrum  matrimonium 
stare  possit,  quod  inter  Robertum  et  Adelitiam  contractum 
est,  eo  quod  quodam  affinitatis  genere  se  contingant.  Sicut 
autem  memoria  fideli  recenseo,  processum  affinitatis  illius 
tali  serie  et  computatione  disponis.  Joannes,  frater  Mariee 
uxoris  Andrea?,  duxit  Agnetem.  Agnes  vero  mortuo  Joanne 
nupsit  Eliae :  processit  ex  his  Robertus,  qui  sibi  Andreae 
filiam  Adelitiam  desponsavit.  Si  bene  recolo,  quid  super 
hac  qusestione  canonum  censura  definiat,  Joannes,  frater 
Maria3  uxoris  Andrese,  et  Andreas  in  primo  affinitatis  ge- 
nere  convenerunt.  Agnes  vero  uxor  Joannis  fratris  Marise, 

z  z 

et  Andreas  affinitatem  secundi  generis  contraxerunt.  Jus 
enira  regulare  est,  quod  persona  addita  personae  per  carnis 
copulam  mutat  genus,  et  non  gradum.  Et  hujus  defini- 
tionis  obtentu  matrimonium  relictae  Joannis  initum  cum 
Elia  tertium  genus  affinitatis  manifeste  confecit.  Robertus 
ergo  Elise  filius,  et  filia  Andrese  Adelitia  in  secundo  gradu 
tertii  generis  affinitate  conjuncti  sunt.  Gradus  enim  inter 
affines,  non  secundum  matrimoniale  vinculum,  sed  secun- 
dum  consanguinitatis  gradus  computare  solemus,  juxta 
tenorem  illius  regulse  doctrinalis :  Persona  adjuncta  per- 
sonae  per  carnis  propagationem  mutat  gradum,  et  non 
genus.  Ego  autem,  ut  summatim  tuae  inquisitioni  re- 
spondeam,  si  tales  invenirem  in  tam  dispari  et  remoto 
affinitatis  genere  conjugatos,  vinculum  inter  eos  matrimo- 
niale  non  solverem.  Disciplinalia  quidem  sunt  haec,  et 
quodam  exercitio  scholaris  militiae  ad  cautelam  majoris 
observantiae  introducta.  Dominus  equidem  in  lege  Moysis 
circiter  duodecim  duntaxat  personas  excepit,  inter  quas 
conjugium  cum  domestica  carnis  suae,  et  illegitima  revelatio 
turpitudinis  inhibetur.  De  secundo  autem,  aut  tertio  ge- 
nere  affinitatis  testamenti  veteris  serie,  aut  Evangelio  citra 
exceptiones  illas  duodecim  personarum  nihil  memini  me 
legisse.  Quod  enim  Joannes  Baptista  dixit  Herodi,  Non 
licet  tibi  habere  uxorem  fratris  tui,  viventis  subintellige, 
primum  genus  affinitatis  insinuat.  Publico  siquidem  legis 
edicto  praecipiebatur  frater  semen  fratri  suo,  non  viventi, 
sed  mortuo  suscitare,  si  tamen  sine  liberis  decessisset. 
Nos  autem  hunc  legis  articulum  spiritualiter  intelligimus, 
et  tenemus.  Christo  enim,  qui  primogenitus  est  in  multis 
fratribus,  qui  pro  salute  nostra  mortuus  est,  et  primoge- 
nitus  mortuorum,  qui  dicit  Mariae,  Vade  ad  fratres  meos, 
per  verbum  praedicationis  semen  fidei  suscitamus,  et  nihil- 
ominus  divinae  legis  oraculum  tam  in  vivo,  quam  in  mortuo 
fratre  de  non  ducenda  iilius  uxore  generaliter  observamus. 
Inveniuntur  autem  canones,  ex  quorum  intelligentia  triplex 
affinitatis  genus,  et  in  eis  diversorum  distinctionem  gra- 

duum  industria  scholaris  explicuit.  Sed  juxta  conscientise 
mese  judicium,  nova  hsec  adinventio  et  traditio  magistralis 
matrimonio  non  praejudicat,  cui  certos  limites,  sicut  prse- 
notavimus,  lex  divina  prsescribit.  Sane  in  primorum  pa- 
rentum  conjugio  duse  tantum  personse  pro  raritate  homi- 
num,  pater  et  mater  videlicet,  a  lege  conjugali  exempta3 
sunt,  ubi  dicitur :  Propter  hoc  relinquet  homo  patrem  et 
matrem,  et  adhserebit  uxori  suse,  id  est,  nec  patri  filia,  nec 
matri  filius,  matrimonialiter  adhserebit.  Processu  tempo- 
ris  excepit  legislator  matrem,  novercam,  sororem,  neptem, 
amitam,  materteram,  uxorem  patrui,  nurum,  uxorem  fratris, 
subaudi  viventis,  privignam  privigni,  privignseque  filiam, 
et  uxoris  sororem.  Ex  quo  autem  vox  turturis  audita  est 
in  terra  nostra,  et  his  qui  se  castraverunt  pro  regno  Dei 
beatitudo  promissa  est,  multa  salubriter  introduxit  ad  ob- 
servantiam  continentise  ratio  publicae  honestatis,  quse  ver- 
suum  paucitate  conclusi : 

Votum,  conditio,  violentia,  spiritualis 

Proximitas,  error,  dissimilisque  fides, 
iEtas,  turpe  scelus,  sanguis,  conjunctio,  tempus, 
Hsec  si  canonico  vis  consentire  rigori, 

Te  de  jure  vetant  jura  subire  thori. 

Vale. 


EPISTOLA    CXVI. AD  H.  ABBATEM  S.  DIONYSII. 

Argumentum. — Mittit  H.  abbati  librum  quemdam  a  se  compositum 
examinandum,  et  simul  eum  consolatur  in  afliictione  quam  habebat 
a  Rege. 

Carissimo  domino  suo  et  amico  H.  Dei  gratia  abbati  S. 
Dionysii  M.  Petrus  Bles.  Bath.  archid.  salutem  et  pri- 
mitias  novifructus. 

Mitto  vobis  opus  novum,  sed  imperfectum,  et  penitus 
incorrectum.     Placeat  itaque  vobis,  quum  ipsum  legeritis, 

lectum  ad  artificis  sui  limam  remittere,  ut  si  id  vestra  dig- 
natio   acceptaverit,   emendatius  ad   vos    redeat   cum    aliis 
opusculis  meis,  ex  quibus  elegantior  stylus,  materia  gratior, 
fructusque  suavior  et  uberior  invenitur.     Rogo  autem,  qua- 
tenus  tractatum,  quem  de  statu,  aut  potius  de  casu  vestro 
in   Sicilia  descripsistis,  communicetis  mihi,  si  fieri  potest : 
ut  cortina  cortinam  trahat,  unus  Cherubin  alterum  respiciat, 
et  inter  veteres  amicos  mutua  scriptorum  missio  grata  vicis- 
situdine  intercurrat.     Novi  vestras  angustias,  novi  cruces, 
novi  rapinam  bonorum  vestrorum,  audivi  regise  commina- 
tionis  tonitruum ;  atque  praesentialiter  aderam,  ubi  vestros 
domesticos  excitabat  contra  vos  in  tumultum.     Positus  estis 
in  conflatorio  Domini,  sed  magnanimitatem  vestram,  quse 
se  in  tam  arctis  rebus  frequenter  exercuit,  finalis  patientia 
declarabit.      Ob  immensas  pecunias  promittit  vobis  pacem, 
et  vulpina?  reconciliationis    osculum,   qui  aures  suas  per- 
tinaciter  obturaverat  ad    preces   Summi  Pontificis,   et   ad 
comprovincialium  episcoporum  et  abbatum  instantiam,  ad 
clamorem  sacrarum  virginum,  ad  lachrymas  monachorum. 
Foeda  est  confoederatio  hsec  venalis,  et  gratia  hsec  mercalis 
Deo  et  hominibus  est  ingrata.     Honestiorem  pacem  vobis 
provideat,   qui  aufert  spiritum  Principum,   ac    sublimium 
colla  propria  virtute  conculcat.     Multis  equidem  simulata 
pace   melior  fuit  persecutio  manifesta.      Iniit  quandoque 
rex  Israel  cum  Benadab  pacem,  sed  in  scandalum  versa  est 
ei,  et  populo  in  ruinam.     Sint  ergo  oculi  vestri  semper  ad 
Dominum :  ponite  cor  vestrum  super  vias  vestras,  ut  eas 
acceptet  Dominus,  et  faciat  pacem.     Scriptum  est  enim  in 
Proverbiis:  Quum  placuerint  Domino  visehominis,  inimicos 
ejus  convertet  ad  pacem.    Et  pax  Dei,  quse  exuperat  omnem 
sensum,  custodiat  cor  et  intelligentiam  vestram,  atque  hunc 
agonem  vobis  consummet  ad  gloriam  et  triumphum.    Vale. 

EPISTOLA    CXVII. AD  G.   ABBATEM  MAJORIS 

MONASTERII. 

Argumentttm. — Reprehendit  Gr.  abbatem,  quod  priorem  S,  Cosmae  oc- 
casione  cujusdam  terrse  et  pascuorum  traxerit  ad  judicium. 

Dilectissimo  domino  suo  et  amico  G.  Dei  gratia  abbati 
majoris  Monasterii,  Magister  Petrus  Blesens.  Bathon. 
archidiac.  quietem  animi  pro  salute. 

Prior  Sancti  Cosmae  lachrymabiliter  causatur  et  con- 

queritur,  quod  eum  occasione  cujusdam  terrse  et  pascuorum 

ad  Ecclesiam  suam  longo  prsescriptionis  titulo,  sicut  asserit, 

pertinentium  in  judicium  trahis,  et  eum  modis  omnibus, 

quibus  potes,  infestare  praesumis.     Verumtamen,  si  votum 

professionis  illius,  cui  obligatus  es,  diligenter  attenderes, 

qua3  sursum  sunt,  non  quae  super  terram  propensiore  studio 

procurares  juxta   doctrinam   Apostoli :    Servum  Dei  non 

oportet  litigare  :  quum  ipse  alibi  dicat :  Hoc  ipsum  delictum 

est  in  vobis,  quod  causas  habetis,  et  non  potius  fraudem 

patimini.     Ipse   bonorum    suorum   rapinam   cum    gaudio 

sustinet,  ut  ad  similem  a^quanimitatem  verbo  et  opere  te 

invitet.     Non  decebat  tanti  ordinis  virum  litigare  pro  terra, 

cujus  conversatio  jam  erat  in  coelis,  sicut  se  opinio  commu- 

nis  habebat.     Absit,  absit,  ut  spiritualis  homo  sic  terram 

appetat,  quod  famae  dispendium,  aut  animse  suae  discrimen 

incurrat.     Sed  hoc  suggerit  tibi  ille  triplex  Geryon,  ille 

triformis  et  monstrosus  homo,  terrenus,  carnalis,  animalis, 

cujus  contra  te  sunt  omnes  cogitationes  in  malum,  qui 

utinam  ita  crucifigatur  in  vobis,  ut  destruatur  corpus  pec- 

cati,  et  jam  non  serviamus  peccato.     Quique  terrigense  et 

filii  hominum,  ut  quid  litigatis  pro  terra,  quibus  prope  est, 

ut  Dominus  de  terra  vos  perdat,  ut  terra  vos  absorbeat,  et 

consumat  ?     De  vobis  scriptum  est :  Fructum  eorum  de 

terra  perdes,  et  semen  eorum  a  filiis  hominum.    -Filii  ho- 

minum  usquequo  gravi  corde,  ut  quid  diligitis  vanitatem  et 
quaeritis  mendacium  ?  Mendax  enim  est,  et  transitoria 
possessio  hujus  mundi :  ubi  non  est  nisi  concupiscentia 
oculorum,  concupiscentia  carnis,  et  superbia  vitse.  Verbum 
Prophetse  est :  O  terra,  terra,  terra,  audi  sermones  meos. 
Terra  est  homo,  quia  de  terra  sumitur,  in  terra  conversatur, 
in  terram  revertitur :  terram  sapit,  terram  lingit,  terram 
sitit.  Conglutinatus  est  in  terra  venter  ejus,  descendit  in 
inferiora  terrse,  et  coelestium  oblitus,  pro  terra  litigat,  pro 
terra  pugnat :  nec  cessabit  a  talibus,  donec  in  terram,  qui 
de  terra  est,  revertatur.  Tunc  ei  septem  vel  octo  pedes 
terrse  sufficient,  cui  modo  non  sufficit  camporum  latitudo, 
et  vastitas  regionum.  Ibi  O  homo  gleba  corporis  tui  quse 
est  terra,  de  terra  ad  id,  unde  sumpta  est  reducetur.  Hic 
est  funiculus  haereditatis  tuse,  qui  nunc  pro  terra  litigas, 
quasi  hsereditate  possideas  terram,  qui  in  proximo  futurus 
es  portiuncula  terrae,  serpentum  possessio,  et  vermium 
cibus.  In  auditorio  Turonensis  Archiepiscopi  nuper  te  pro 
hac  terra  et  pascuis  litigare  vidi,  et  doleo  me  vidisse,  ita 
totius  religionis  et  honestatis  oblitum,  ut  qui  vultu,  gestu 
et  habitu  monasticam  exhibere  debueras  gravitatem,  omnia 
in  abusum  verteres,  et  omnibus  fieres  in  derisum.  Jacta- 
bas  manus,  prosiliebas  in  medium,  torquebas  oculos,  dis- 
trahebas  labia,  et  pauperi  Priori  quodam  vultuoso  fastu  et 
probris  insultans,  cerebroso  spiritu,  et  clamore  nautico  in- 
tonabas.  Porro  ille,  qui  in  ccelis  habitat,  et  humilia  re- 
spicit,  ipse  liberavit  pauperem  a  potente,  et  inopem  a 
diripientibus  eum  :  quia  in  odium  dissoluti  et  inquietissimi 
status  tui  Prior  ea  die  ab  instantia  litis  absolutus  est,  et 
quantum  ad  praesentem  controversiae  illius  articulum  con- 
trarium  sententise  calculum  reportasti.  Tibi  tamen  im- 
niinet  judicium  gravius,  et  suspectior  dies,  qui  finem  im- 
ponet  litibus  tuis,  quas  nunc  in  omni  praetorio  notus  ad 
injuriam,  et  scandalum  monasticae  professionis  exerces. 
Quia  igitur  contra  inopem  et  mendicum,  tantam  membro- 
rum  dissolutionem,  tantam  exercuisti  linguae  procacis  in- 

juriam,  dies  mortis,  qui  cano  capiti  tuo  imminet,  debitam 
istorum  exiget  ultionem.  Caro  congelascet,  crura  rigescent, 
manus  et  brachia  decident,  pectus  anhelabit,  cervix  lan- 
guescet,  spumabunt  labia,  obtenebrabuntur  oculi,  facies,  ut 
testa,  pallescet.  Sic  in  modico  terrae  fodietur  peccatori 
fovea,  et  erit  sepulchrum  domus  ejus  in  seternum,  donec 
veniat  dies  ille  terribilis,  qui  unicuique  retribuet  juxta 
suorum  exigentiam  meritorum.  Cessa  igitur,  imo  cessent 
omnes  religiosi  a  talibus,  quibus  conscientise  sanctorum 
vulnerantur,  denigratur  bonorum  opinio,  scandalizatur 
Ordo,  animae  jugulantur.  Qui  enim  pro  terra  litigant, 
aut  pro  pascuis,  indigni  sunt  in  terra  viventium,  aut  loco 
pascuse  collocari.     Vale. 


EPISTOLA    CXVIII.— AD  G.  ARCHIDIACONUM 
EBORACENSEM. 

Argumentum. — Reprehendit   archidiaconum    qui   de    sua   innocentia 
gloriabatur,  quum  tamen  multa  in  eo  essent  reprehensione  digna. 

Carissimo  socio  et  amico  G.  Archid.  Eborac.  Petrus  Blesensis 
Bathon.  archid.  salutem,  et  temperantiam  tabiorum. 

Audivi  te  nuper  inter  Abbates  et  Archidiaconos,  atque 
alios  magnas  honestatis  viros  de  puritate  tuse  conscientise 
gloriantem,  coepique  mirari,  unde  tantae  innocentise  secu* 
ritas  obvenisset.  B.  Job  veretur  omnia  opera  sua.  Et 
Isaias  Propheta  omnes  justitias  suas  panno  comparat  men- 
struatse.  Si  in  tuis  infirmitatibus  gloriaris,  non  eris  in- 
sipiens.  Si  teipsum  commendas,  non  est  commendatio 
hsec  secura :  non  enim  qui  seipsum  commendat  ille  pro- 
batus  est,  sed  quem  Deus  commendat.  Illa  autem  perfecta 
et  consummata  commendatio  judicanda  est,  quando  erit 
unicuique  laus  a  Deo.  Utinam  de  te  sentires  humilius, 
et,  si  quid  boni  habes,  illud  non  habere  te  crederes.    Nemo 

hominum  novit,  quae  sunt  in  homine,  nisi  spiritus  hominis, 
qui  in  ipso  est,  sed  nec  ipse  ad  plenum  sua  interiora  cog- 
novit.  Cor  enim  hominis  pravum  est,  et  inscrutabile. 
Job,  quem  Dominus  prae  caeteris  commendabat,  quod  non 
esset  ei  similis  in  terra,  vir  simplex,  et  rectus,  ac  timens 
Deum,  ipse  poterat  dicere,  Non  reprehendit  me  cor  meum 
in  vita  mea.  Et  Paulus,  quem  Christus  sibi  vas  electionis 
effecerat,  licet  diceret,  nihil  mihi  conscius  sum  :  non  tamen 
arbitrabatur  se  justificatum.  Et  quis  confidat  se  habere 
cor  mundum,  qui  de  immundo  conceptus  est  semine,  et 
qui  conversatur  in  mundo  pleno  spurcitiis  peccatorum  ? 
Qui  stat,  videat,  ne  cadat,  aut  potius,  ne  jam  ceciderit. 
Petrus  de  sua  stabilitate  prsesumens,  ubi  stare  fortius  con- 
fidebat,  infirmius  cecidit.  Si  dixerimus,  quia  peccatum  in 
nobis  non  est,  dicit  Joannes,  nosmetipsos  seducimus,  et 
veritas  in  nobis  non  est.  Hoc  ipsum  grave  peccatum  est, 
et  obstinatse  mentis  signum,  quod  nullo  peccato  intelligis 
te  gravatum.  Membrum  enim,  quod  ita  stupuit,  ut  sen- 
tire  non  possit,  longe  est  a  salute.  Totus  insensibilis 
factus  es,  si  non  cogitas  timorem  Dei,  si  te  eruditis  cogi- 
tationibus  non  exercet  expectatio  futuri  judicii.  Sane  vix 
unum  transigimus  diem,  in  quo  non  offendamus  Deum  aut 
proximum,  irascendo,  detrahendo,  murmurando,  invidendo, 
scandalizando,  cupiendo,  garriendo,  sequendo  gulam,  ob- 
sequendo  carni,  contradicendo  spiritui,  appetendo  quae 
sunt  sseculi,  contemnendo  quse  sunt  Dei,  obliviscendo 
quam  enormia  fecimus,  quam  dura  meruimus,  quam  mise- 
ricorditer  Deus  nos  ad  pcenitentiam  dissimulando  expectat, 
quam  terribilia  comminetur,  quam  incerta  mors,  quam 
intolerabilis  et  interminabilis  poena  nobis  immineat.  Novit 
autem  Dominus,  qui  sunt  ejus ;  et  eos  Apostolus  certa 
definitione  declarat,  dicens  :  Qui  Christi  suut,  crucifixerunt 
carnem  suam  cum  vitiis  et  concupiscentiis.  Tu  videris, 
cujusmodi  crucem  feras,  propter  verba  labiorum  ejus  cus- 
todiens  vias  duras.  Neminem  judico,  sed,  sicut  asserunt 
plurimi,  suavius  est  tibi  jugum  mammona3  jugo  Christi. 

Sunt,  qui  se  justissimos  arbitrantur,  eo  quod  crimina 
damnabiliora  non  committunt,  sed  cor  eorum  vanum  est : 
Non  enim  justificabitur  iri  conspectu  ejus  omnis  vivens. 
Vide  ne  solvas  Jesum.  Jesum  solvit,  qui  verbis  eum  con- 
fitetur,  operibus  autem  negat.  Verbum  autem  Joannis 
est :  Omnis  spiritus,  qui  solvit  Jesum,  ex  Deo  non  est. 
Video  te  ad  negotia  mundana  circumspectum  et  anxium, 
circa  salutem  vero  animae  desidem  et  remissum.  Tua  opi- 
nione  es  sanctus,  innocens,  impollutus,  sed  supellex  varia, 
delicatior  cibus,  vestitus  cultior,  uberes  reditus,  ambitio 
ad  majora,  aedificia  ampla,  multiplices  clientelse,  circa  de- 
sideria  carnis  cura  impensior,  tuse  opinioni  multipliciter 
obloquuntur.  Porro  ignis  opus  uniuscujusque  probabit, 
quum  sederit  Dominus  quasi  ignis  conflans  et  emundans 
argentum,  quum  Dominus  laverit  sordes  filiarum  Sion,  et 
sanguinem  Hierusalem  de  medio  ejus  in  spiritu  judicii,  et 
spiritu  ardoris.  Si  iniquitates  observaveris  Domine,  Do- 
mine,  quis  sustinebit  ?  O  quam  periculosum  est  incidere 
in  manus  Dei  viventis.  Quum  exarserit  in  brevi  ira  ejus, 
beatus  cujus  opus  non  ardebit  ?  Felix,  qui  sedificaverit 
aurum  et  argentum,  et  lapides  pretiosos.  Sufficit  mihi 
servo  inutili,  si,  crematis  lignis,  fceno,  stipula,  quse  mihi 
coacervavi  ad  gehennam,  de  illo  igne  semiustus  evadam. 
Jam  undecima  mihi  hora  est,  et  inclinata  est  dies,  et  adhuc 
tamen  ad  operandum  Dominus  me  invitat.  Delicatus, 
infirmus,  impatiens,  perfectam  hactenus  pcenitentiam  dis- 
tuli.  Consiliosum  mihi  est,  ut  fructus  pcenitentise,  qui 
exigitur  a  me,  perditi  jacturam  temporis  recompenset. 
Humiliabor  ergo  sub  potenti  manu  Dei,  observabo  me  ab 
iniquitate  mea,  ponam  in  pulvere  os  meum,  si  forte  sit 
spes.  Cur  timebo  in  die  mala?  nonne  melius  est  timere 
in  die  bona?  Ecce  nunc  tempus  acceptabile,  in  quo  pos- 
sum  operari  et  fugere  de  medio  Babylonis,  ne  fiat  in  hor- 
rendo  discrimine,  in  hyeme,  vel  in  sabbato,  fuga  mea.  Tu, 
qui  ambulas  in  magnis  et  mirabilibus  super  te,  securus  es 
de  divinse  praedestinationis  arcano,  certus  quod  neque  mors, 

3  A 

neque  gladius,  neque  aliud  te  poterit  separare  a  Christo. 
Bonum  certamen  certasti,  cursum  consummasti,  qui  per 
delicias  adeptus  es  regnum  Dei.  Sed  vide,  quid  ei  re- 
spondeas,  qui  de  omni  verbo  otioso  exacturus  est  rationem, 
qui  non  solum  peecata,  sed  justitias  judicabit.  Video, 
quod  csecus  es,  et  teipsum  non  vides  :  claudus  es,  nec  am- 
bulas  in  via  recta.  Time  quseso  vetus  illud  proverbium, 
quia  csecus  et  claudus  non  intrabunt  in  templum. 


EPISTOLA    CXIX.— AD  R.  CANONICUM. 

Argumentum. — Arguit  R.  Canonicum,  quod  contumeliis  affecerit  eos 
ad  quos  mittebatur,  detractionesque  eorumdem  in  bonam  interpre- 
tatur  partem,  idque  multorum  exemplo  facere  ostendit. 

Magister  Petrus  Blesens.   Bathon.  archidiac.  R.  Canonico, 
salutem  et  circumstantiam  labiorum. 

De  facundia  et  discretione  tua  magna  conjiciens,  tibi 
negotia  mea  mandaveram  apud  Principem  peragenda:  ea 
enim  pro  maxima  parte  expedieram  :  sed  eadem  enormiter 
impedisti.  Quumque  jam  vota  mea  navigarent  in  portu, 
me  tua  temeritate  in  pelagus  rejecisti.  Excessisti  man- 
dati  limites,  quia  commotus  ad  modicum  unius  hominis 
verbum  et  calore  iracundise  ductus  temperantise  frsenum 
in  verba  contumelise  relaxasti.  OfFendisti  omnes,  qui  ad- 
erant,  et  ut  attritse  frontis  homo,  et  verecundiae  prodigus, 
nec  pepercisti  ordini  tuo,  sed  nec  Episcopis  assidentibus, 
nec  ipsi  Principi  detulisti.  Porro  etsi  aliquis  eorum  contra 
te,  aut  etiam  contra  me,  sicut  asseris,  aliquod  verbum 
amaritudinis  protulisset;  non  sic  tamen  excanduisse  de- 
bueras,  ut  tuse  mentis  impetum  in  publicam  eorum  contu- 
meliam  retorqueres.  In  secundo  libro  Valerii  Maximi 
legimus,  quod  Legati  Romanse  Reipub.  missi  a  Senatu 
Tarentum,  quum  graves  injurias  accepissent,  ita  ut  unus 

eorum  respergeretur  urina,  legationem  tamen  suam  per- 
agentes  de  illatis  injuriis  nihil  conquesti  sunt,  ne  ultra, 
quam  mandatum  eis  fuerat,  loquerentur.  Sane  illi,  quos 
asseris  mihi  publice  detraxisse,  et  ideo  te  contra  eos  fuisse 
commotum,  amici  mei  sunt,  de  quibus  nulla  mihi  suspicio 
est,  quod  proposito  detrahendi  hoc  dixerint;  nam  multi- 
plici  experientias  argumento  probavi,  quod  affectuose  me 
diligant :  nec  aestimare  debeo,  neque  possum,  quod  eorum 
dicta  vel  facta  mihi  cedere  debeant  in  adversum.  Dilectio 
ergo,  qua3  vicissitudine  alterna  ssepius  probata  est,  notam 
suspicionis  aliquam  non  admittit.  Quidam  asserebat  Pla- 
toni,  sicut  Valerius  Max.  scribit,  Xenocratem  discipulum 
ejus  eidem  multipliciter  detraxisse,  et  dum  hoc  ipsum  offe- 
rebat  juramento  firmare,  subjecit  Plato  :  non  est  credibile, 
quod  me  non  amet  fideliter,  quem  tam  efficaciter  amo. 
Quumque  criminator  instaret,  Plato  adjecit :  etiamsi  hoc 
dixerit,  et  hoc  ipsum  mihi  expedire  cognovit.  Alexandro 
segrotanti  de  communi  sententia  medicorum  Philippus 
medicus  et  amicus  ejus  medicinam  suis  confectam  manibus 
porrigebat.  Supervenerunt  litterse  Parmenionis  hortantis, 
ut  rex  insidias  Philippi  caveret,  utpote  quem  Darius  pe- 
cunia  corrupisset,  quibus  lectis  ille  hausit  incunctanter,  et 
tunc  tradidit  litteras  Philippo,  ut  legeret.  Secure  amico 
se  credidit,  mortisque  timorem  in  ipso  mortis  nuncio  virtus 
dilectionis  exclusit.  Pone  autem,  quod  mihi  malignandi 
affectu  dixerint :  respondeo  tibi,  quod  Suetonius  refert 
Csesarem  Augustum  respondisse  nepoti  suo  Tiberio  per 
epistolam  conquerenti,  quod  multi  de  illo  perperam  loque- 
rentur.  Ita  enim  rescripsit :  mi  Tiberi,  non  magnum  est, 
si  nobis  maledicant  homines,  dum  non  male  faciant.  Uti- 
nam  posuisses  ori  tuo  custodiam,  nec  misisset  meum  ne- 
gotium  in  discrimen  inconsulta  loquacitas.  Scriptum  est : 
Yir  linguosus  non  dirigetur  in  terra.  Ideo  B.  Serapion 
dicere  consuevit,  non  est  membrum  in  meo  corpore,  quod 
timeam  sicut  linguam.  Pro  levi  et  modico  verbo  ad  in- 
jurias  blasphemise  convolasti,  nec  famse,  nec  animae  tuse 

parcens,  nec  ccetui  Prsesulum,  aut  magnatum  deferens,  sed 
nec  regiae  majestati.  Sic  olim  Callisthenes  Aristotelis 
auditor  missus  ad  Alexandrum,  quia  praescriptos  sibi  fines 
obedientise  non  servavit,  fructum  injunctse  legationis  per- 
didit,  et  seipsum.  Graviter  de  tua  legatione  offensus, 
epistolara  claudo,  recolens  verbum  B.  Jacobi  verum  esse, 
dicentis :  Si  quis  putat  se  religiosum  esse,  non  refrsenans 
linguam  suam  a  malo,  sed  seducens  cor  suum,  hujus  vana 
est  religio.  Tu  ergo,  qui  religionis  habitura  prsetendis, 
religiosius  te  habeas,  loquaris  parcius,  et  modestius  mo- 
vearis.  Ego  autem,  qui  te  arguo,  potius  arguendus  sum. 
Calicem,  quem  nunc  bibo,  mihi  miscui,  quia  nolui  audire 
Salomonem  dicentem :  Claudus  est  pedibus,  qui  verba 
mittit  per  nuncium  imprudentera. 


EPISTOLA    CXX. AD  R.   DECANUM  TURONENSEM. 

Argumentum. — Rogat  decauum,  ut  nepotem  suum  simoniace  uinlta  ec- 
clesiae  beneficia  venantem,  maximoque  aere  alieno  obstrictum,  corrigat. 

Carissimo  domino  et  amico  R.  decano  Turonensi  M.  Petrus 
Blesensis  Bathon.  archidiac.  salutem  in  auctore  salutis. 

Nepotem  vestrum  P.  libenter  vivse  vocis  officio  conve- 
nirem,  nisi  ipsius  et  vestram  praesentiam  mihi  localis  dis- 
tantia  invideret.  Mihi  autem  ei  litteras  destinare  non  ex- 
pedit,  quia  quum  fere  sit  non  litteratus,  litteras  aut  non  le- 
geret,  aut  non  intelligendo  negligeret.  Nam  testimonio 
sapientis,  Legere  et  non  intelligere  negligere  est.  Vos 
quaeso  temeritatem  ipsius,  quae  nimis  publica  et  notoria  est, 
et  quse  non  mediocriter  denigrat  gloriam  famse  vestrse,  in- 
stanti  studio  reprimatis,  ne  delinquat  in  facie  communis 
notitiae,  sed  aut  cesset  a  Simoniae  commerciis,  aut  ipsum  a 
conversatione  vestra,  tanquam  putridum  membrum  a  cor- 
pore  praecidatis.     In  triviis  Geth,  et  in  compitis  Ascalonis 

publice  praedicatur,  quam  multiplici  venalitate  venetur  in 
diversis  ecclesiis  dignitates,  et  quam  obstinatus  in  ambi- 
tione  sua  nec  perditionem  Simonis,  nec  lepram  Giezi  refor- 
midet.  Nuperrime  autem  factus  est  populi  sibilus,  et  com- 
mune  ludibrium :  quia  mane  mercatus  archidiaconatum ; 
eumdem  sero  perdidit.  Ipsum  enim  enormibus  obligatum 
debitis,  et  ideo  non  esse  solvendo,  venditor  intellexit.  Jo- 
candum  est  de  archidiaconatu  istius ;  sicut  Vatinium  unius 
diei  consulem  Cicero  in  libro  Tusculanarum  legitur  delu- 
sisse :  Magnum,  inquit,  ostentum  anno  Vatinii  factum  est, 
quod  illo  consule,  nec  bruma,  nec  ver,  nec  aestas,  nec 
autumnus  fuit.  Quaerenti  deinde  Vatinio,  quare  ad  eum 
Cicero  non  venisset :  respondit;  Volui  in  consulatu  tuo 
venire,  sed  nox  me  comprehendit.  Nepos  vester  in  diversis 
ecclesiis  diversos  adeptus  est  turpi  commercio  personatus. 
Non  enim  intravit  per  ostium  ;  quandoque  auditurus  ver- 
bum  illud  terribile  :  Quomodo  huc  intrasti,  non  habens  ves- 
tem  nuptialem  ?  Scitis  quia  vestis  nuptialis  est  caritas,  hu- 
militas  et  honestas.  Hunc  autem  non  promovet  honestas, 
sed  cupiditas,  non  moralitas,  sed  venalitas,  non  scientia, 
sed  pecunia,  non  electio,  sed  ambitio,  non  meritum,  sed 
pretium,  non  virtus  aut  sanctitas,  sed  contractus.  Verbum 
prophetae  est :  Vae  his,  qui  aedificant  Sion  in  sanguinibus  : 
vae  qui  congregant  non  sua,  usquequo  aggravant  contra  se 
densum  lutum  ?  Quum  sit  persona,  vel  potius  bellua  mul- 
torum  capitum,  hydram  tamen  et  Briareum,  caeteraque 
monstruosa  prodigia  multarum  facierum  numero  ;  aut  po- 
tius  personarum  multiplicitate  transcendit.  Detestanda 
quidem  praesumptio  est ;  quod  insufficientiam  suam  non 
considerat,  quod  vires  suas,  et  dignitatum,  quas  usurpat, 
onera  non  compensat.  Quum  Dominus  mitteret  Moysen 
in  iEgyptum  pro  liberatione  populi,  Quis,  inquit,  ego  sum, 
ut  vadam  ad  Pharaonem  liberare  populum  de  iEgypto  ? 
Licet  eum  elegisset  Dominus  tanquam  dignum,  ipse  tamen 
tanta  legatione  se  humiliter  reputabat  indignum.  Qua 
fronte,  quaeso,  praeesse  praesumit,  qui  prodesse  non  novit? 

Teste  Hieronymo,  non  taurus  degener,  sed  qui  cseteros  for- 
titudine  superat,  praecedit  armentum.  Elephantorum  etiam 
gregem  ille  qui  omnibus  excelsior  est  antecedit  et  ducit. 
Nonne  tibi  videtur  insanus,  qui  omnino  navigationis  ig- 
narus  in  discrimine  tempestatis  peritissimos  nautas  contem- 
neret :  ipse  autem  in  suam  et  aliorum  perniciem  temeritate 
sua  navis  magisteriumusurparet?  In  Matthaeo  scriptum 
est :  Quum  videritis  abominationem  desolationis  sedentem 
in  templo,  tunc  vae  praegnantibus  et  nutrientibus ;  ac  si 
diceret :  Quum  videritis  in  ecclesia  ambitiosum  et  fatuum 
melioribus  praeeminentem  :  vae  his;  qui  per  praelati  pru- 
dentis  industriam  a  spiritu  timoris  Domini  conceperant : 
et  quum  coepissent  facere  vitae  fructum,  per  malitiam  succes- 
soris  foecunditas  versa  est  in  aborsum.  Ideo  conqueritur 
Ecclesiastes,  et  dicit:  Vidi  malum,quod  est  sub  sole,stultum 
positum  in  dignitate  sublimi,  et  sapientes  sedere  deorsum. 
O  negotiatio  detestanda,  pro  honore  transitorio  animam 
perdere,  tantumque  pecuniae  numerare  pro  reditu,  quan- 
tum  de  obventionibus  ejus  non  possit  per  quinquennium 
obvenire.  De  animse  perditione,  aut  salute  taceo  :  nam  de 
anima  ultima  quaestio  est  apud  eum.  Non  attendit  miser- 
rimus,  quid  super  eum  cogitet  terribilis  in  consiliis  super 
filios  hominum  Deus.  Quis  scil,  si  hodie  vel  cras  su- 
bitatio  mortis  eum  rapiat,  et  non  sit,  qui  eripiat  ?  Sicne 
illum  dementavit  ambitio,  ut  per  fas  et  nefas  ecclesiarum 
personatus  acquirat,  nec  proponat  Deum  ante  conspectum 
suum,  nec  vereatur  judicia  Dei,  nec  illud  saltem  tonitruum 
divinae  indignationis  attendat:  Stulte  hac  nocte  repetent 
animam  tuam,  et  quae  parasti  cujus  erunt  ?  Infelix  ob 
inanis  gloriae  ventum  suam  animam  jugulat,  et  insuper 
se  infinitis  et  insolubilibus  debitis  obligare  non  cessat. 
Certe  publica  omnium  aestimatione  tota  Turonensis  archi- 
episcopatus  subventio  vix  sumceret  eum  ab  aere  alieno 
cximere.  Miror,  nec  ad  plenum  mirari  sufficio,  si  vel  ad 
unius  horae  dimidium  possit  ei  somnus  obrepere  sub  tanto 
pondere  debitorum,  inter  tot  fcenorum  cruces,  quibus  a 

Judseis  torquetur,  inter  tam  multiplices  et  urgentes  mo- 

lestias  creditorum.     Cicero  in  libro  Tusculanarum  refert, 

quod  Augustus  Csesar  audiens  quendam  Romanum  equi- 

tem  decessisse,  qui  sestertia  ducenta  seris  alieni  vivendo 

celaverat,  culcitram  bicubitalem,   quae  in   bonis    defuncti 

reperta  est,  petiit.     Quserentibus,  quare  hoc  ageret,  cul- 

citra  hsec,  inquit,  ad  somnum  habenda  est,  in  qua  potuit 

dormire,  quem  tanta  debitimoles  jugiter  debuerat  anxiasse. 

Credo  autem,  quod  nepos  vester  suorum  angustias  debito- 

rum  solatietur,  et  relevet  illo  Epigrammate  Martialis  : 

Sexte  nihil  debes,  nil  debes  Sexte  fatemur. 
Pebet  enim  si  quis  solvere  Sexte  potest. 

Debita  ejus  sunt  utique  poma  illa  in  Sodomis,  quse  sicut 
B.  Augustinus  libro  vicesimo  primo  de  civitate  Dei  refert, 
speciosa  quandoque  sunt  et  matura,  sed  attentata  morsu 
in  fumum  et  favillam  subito  evanescunt.  Vana  equidem 
et  inanis  est  contra  eum  actio  creditorum,  quam  evacuat 
inopia  debitoris. 


EPISTOLA    CXXI. AD   I.  ROTHOMAG.  DECANUM. 

Argumentttm. — Hortatur  Rothomag.  Decanum  ne  occasione  Hierosoly- 
mitani  belli  Ecclesias  sinat  opprimi  exactionibus  :  ac  ne  profectio, 
ut  alias,  diutius  differatur. 

Carissimo  Domino  et  amico  I.  Rothomagensi  Decano  M. 
Petrus  Blesensis  archicl.  salutem  et  sincerce  dilectionis 
affectum. 

Quum  in  coutractu  bonse  fidei  exactissima  diligentia  re- 
quiratur,  rogo  vos  in  ea  fide  sociali,  et  amicitia,  quam 
contraximus  ab  antiquo,  quatenus  in  Domini  nostri 
negotio,  de  quo  alias  vobis  scripsi,  vigilantia  vestra  sic  ex- 
cubet,  ut  non  solum  corporis  commoditatem  sed  et  salu- 

tem  animse,  vestra  in  eo  cautela  procuret.  Magnificavit 
vos  Dominus  in  conspectu  regis,  et  caeteris  in  ducatu  suo 
post  vestrum  avunculum  vos  prsefecit.  Geratis  ergo  vices 
Aioth  fortissimi  judicis  Israel  ainbidextri,  qui  erat  tam  in 
dextra  quam  in  sinistra  expeditus.  Et  vos  sic  eum  per 
temporalia  deducatis,  ut  non  amittat  seterna.  Verbum 
Salomonis  est :  Da  partes  septem,  necnon  et  octo  :  nam 
non  solum  oportet  et  agere  ea  quse  expediunt,  ad  prsesen- 
tem  hujus  septenarii  vitam,  sed  ea  quse  respiciunt  ad  octa- 
vam.  Insta  ergo,  et  instantius  eum  mone,  ut  in  timore 
et  humilitate  se  per  omnia  divinse  subjiciat  voluntati  :  nam 
vita  in  voluntate  ejus.  Sit  sollicitudo  vestra,  ne  transeat 
in  afFectum  cordis,  ne  sequatur  concupiscentias  mundi,  ne 
in  vano  accipiens  animam  suam;  pro  ratione  voluntatem 
habeat,  et  omisso  venerandae  maturitatis  consilio  impru- 
dentioribus  acquiescat.  Certe  regnum  Roboam  filii  Salo- 
monis  divisum  est,  quia  spretis  senioribus  juniorum  consi- 
lium  prseelegit.  Imprimis  viriliter  state  pro  domo  Domini, 
ne  per  vestram  incuriam  humilietur  status  Ecclesiasticse 
dignitatis.  Ecclesia  quidem  a  diebus  antiquis  libera  est, 
et  filii  ejus,  qua  libertate  Christus  nos  liberavit,  dicens  in 
Evangelio,  quia  filii  liberi  sunt.  Si  autem  angariatur  ex- 
actionibus  et  oppressionibus  potentium,  cogitur  ancillari : 
jam  ipsa  est  Agar,  quse  servit  cum  filiis  suis.  Sed  quid 
dicit  Scriptura?  Ejice  ancillam  et  filium  ejus  :  Si  principes 
vestri  novse  peregrinationis  obtentu  volunt  orbem  descri- 
bere,  et  Ecclesise  Christi  tributariis  functionibus  characte- 
rem  servitutis  inurere  :  qui  filius  Ecclesise  est  ex  adverso 
ascendat,  mori  potius  eligat  quam  servire.  Arguuntur  a 
Seneca,  Catilina  et  L.  Sylla,  quia  pax  eorum  fuit  bello  de- 
terior,  subjectumque  sibi  populum  plus  exactionibus  tyran- 
nicis,  quam  hostes  prseliis  afflixerunt.  De  collectis  igitur 
faciendis,  et  de  ducendo  exercitu  princeps  vester  non  suum 
sequatur  arbitrium,  sed  semper  animum  ejus  prsecedat,  et 
omnia  ejus  gesta  prseordinet  studiosa  deliberatio  sapientum. 
Paneetius   in  libro   Tusculanarum   asserit :  neque  ducem 

bello,  neque  principem  domi  posse  salubriter  magnas  res 

agere,  si  eat  post  impetum  cordis  sui,  si  non  omnia  ejus  ne- 

gotia  depingat  ante  rei  adventum  maturioris  causa  consilii. 

Unum  rogo,  et  consulo,  ne  opus  Dei,  sicut  alia  vice,  frus- 

tratoriis  dilationibus  protrahatur.     Scriptum  est :     Male- 

dictus,  qui  facit  opus  Dei  negligenter.     Csesar  audita  re- 

bellione  Ponticse  regionis,  illuc  armatas  acies  sine  dilatione 

direxit,  fuitque  tanta  festinatio  victoria3,  ut  in  pompa  tri- 

umphali  tria  hsec  verba  diceret,  Veni,  vidi,  vici.     Assyri- 

orum  regina  Semiramis  erat  circa  cultum  capitis  sui  occu- 

pata:    et  nunciatum  est  ei   Babyloniam   rebellare.     Ipsa 

vero    adhuc  soluta  una  parte  crinium  ad  bella  cucurrit : 

nec  prius  composuit  incultam  capitis  partem,  quam  urbem 

et   cives   illius  in  suam   redigeret  potestatem.     Inducere 

possemus  exempla  multorum,  sed  sufficiat  pro  exemplo  bi- 

ennalis  illa  ditio  novissimse  peregrinationis,  qua3  toti  Chris- 

tianitati  versa  est  in  singultum.     Ulud  etiam,  quod  viam 

suam  ab  exactionibus  incceperunt,  et  viaticum  sibi  de  rapi- 

nis  pauperum  et  ecclesiarum  spoliis  confecerunt.  Fuit  prop- 

terea  hsec  via  illorum  scandalum  ipsis.     Verbum  quidem 

Salomonis  est :     Initium  viae   bonse  facere   justa.     Inter 

justorum  autem  et  impiorum  vias  sententia  divina  distin- 

guit.     Quoniam  novit  Dominus  viam  justorum,  et  iter  im- 

piorum  peribit.     Vale. 


EPISTOLA    CXXII. AD    WILLELMUM    RHEMENSEM 

ARCHIEPISCOPUM. 

Argumentum.—  H.  Cantuar.  archiepiscopus  Rhemensem  archiepiscopum 
laudat  a  caritate  praestita  S.  Thoma?  martyri,  quum  in  exilio  esset, 
eumque  rogat  ut  suse  famae  detractoribus  non  facile  credat,  et  veterem 
erga  se  amorem  conservet. 


3   B 

Venerabili  patri  et  domino  Willelmo  Dei  gratia  Rhemensi  ar- 
chiepiscopo  apostolicce  sedis  legato  Hubertus  divina  mise- 
ratione  Cantuar.  archiep.  totius  Anglice  primas  et  apost. 
sedis  legatus,  salutem  in  auctore  salutis. 

E-egi  glorise  et  gratiae  largitori  gratiarum  refundimus  ac- 

tiones,  quia  juxta  verbum  Job  pacem  faciens  in  sublimibus 

suis,  in  terris  etiam  principes  nostros  ad  pacem  vestro  la- 

bore,  vestra  mediante  industria  reformavit.     Propterea  et 

apud  homines  publici  favoris  gratiam  obtinetis,  et  in  terra 

sanctorum,  pacem  Dei,  quae  exuperat  omnem  sensum,  fidu- 

cialiter  expectatis.     Ab  eo  siquidem  die,  quo  me  in  sinu 

vestrse  dilectionis  et  gratise  suscepistis,  jugiter  in  praecordiis 

meis  erga  vos  devotio  sincera  coaluit :  illudque  inter  desi- 

derabilia  nostra  reputavimus  praecipuum,   si  oblata  occa- 

sione  quod  habemus  in  votis,  possemus  operibus  exhibere. 

Ad  omne  tamen  dilectionis  et  obsequii  debitum  nos  emi- 

nentiae  vestrae  fortius  obligavit,  quod  amici  nostri,  scilicet 

B.  Thomae  martyris,  vices  nobis,  licet  non  sufficientibus, 

dispensatio    divina    commisit.     Non    excidit    a   communi 

memoria,  quantis  et  quam  piis  humanitatis  officiis  vobis 

innata  liberalitas  relevavit  ejus  exilium  :  et  adhuc  eleemo- 

synas  vestras  enarrat  omnis  ecclesia  sanctorum.    Proposu- 

erat  autem  vobis  ad  meritum  respondere,  sed  vitam  et  propo- 

situm  ejus  mors  intempestiva  praescidit.   Profitemur  veronos 

gratiae  martyri  exhibitae  perpetuo  debitores,  tanquam  suc- 

cessores  illius  :  et  utinam  ejus,  quam  habuistis  ad  ipsum, 

dilectionis  hseredes.    Sane  audivimus,  quod  frater  ille  vester, 

de  quo  mihi  quandoque  scripsistis,  in  sugillationem  nostraB 

opinionis  eminentiae  vestrae  quaedam  de  nobis  sinistra  sug- 

gessit :  verumtamen  non  est  credendum  omni  spiritui,  sed 

probandi  sunt  spiritus,  utrum  ex  Deo  sint.     Illud  etiam 

quodam  jure  naturae  in  contractum  amicitise  venit,  ne  ad 

delatorum  suggestiones  adversus  amicum  alicujus  nota  sus- 

picionis  obrepat,  donec  eum  evidentia  facti  deliquisse  con- 

vincat.     Scitis  equidem,  quod  odio  quodam  quasi  haeredi- 

tario  decessores  illius  a  diebus  antiquis  contra  Ecclesiam 
nostram  contentiose  egerunt.  Iste  etiam  a  primordio  su?e 
promotionis  in  contumeliam  nostram  omnes  conatus  suos 
studuit  experiri.  Quod  si  nobis  detrahit,  si  nos  apud  ho- 
mines  judicat,  ut  verbo  utamur  Apostoli,  pro  minimo  est, 
ut  ab  illo  homine  judicemur.  Novimus  suse  mentis  impe- 
tum,  et  vos  quandoque  a  fructibus  ejus  cognoscetis  eum. 
Novit  scrutator  cordium  Deus,  nos  vexationibus,  quas 
sustinet  in  praesenti  fraternae  compati  caritatis  affectu : 
promptumque  apud  nos  invenisset  de  sua  tribulatione  so- 
latium,  si  se  dirigi,  si  consuli  sibi  permitteret,  si  modestiam 
prsescriberet  actionibus  suis,  si  denique  ullum  dedisset  ei 
vexatio  intellectum.  Claudemus  epistolam,  et  ut  ejus 
prolixitas  ad  compendium  redigatur,  in  Christi  visceribus, 
in  recordatione  martyris,  et  in  ea  caritate,  qua  nos  mutuo 
dilexistis,  nos  et  Ecclesiam  nostram  devote  et  humiliter 
vobis  ad  gratiam  commendamus. 


EPISTOLA    CXXIII. AD.  R.  LONDONENSEM  EPISCOPUM. 

Argumentum. — Declarat  se  ad  Sacerdotalis  eminentioe  gradum  ex  dia- 
conatu  progredi  nolle,  non  ex  contemptu ;  sed  ex  reverentia. 
Deinde  ostendit  neminem  cogendum  ad  sacerdotium. 

Reverendo  patri  et  Domino  Dei  gratia  Londonensi  Episcopo 
suus  Petrus  Bles.  Bath.  archid.  salutem  in  eo,  sine  quo  non 
est  salus. 

Scio  quia  ex  intima  dilectione,  et  caritate  non  ficta  pro- 
eedit,  quod  vultis  et  petitis  me  induci,  aut  si  oportuerit, 
attrahi  et  compelli  ad  ulteriorem  divini  mysterii  gradum. 
Imprimis  sanctitatem  vestram  indubitanter  scire  desidero, 
quod  insestimabiliter  me  deterret  sacerdotalis  eminentise 
gradus ;  et  quod  illum  differo,  vel  recuso,  facit  reverentia, 
non  contemptus.     Magna   est;  et   supereminens   coelestis 

dignitas  Sacramenti :  et  quis  poterit  ad  eam  !  Scio,  quia 
liostia  haec  singulariter  animas  ab  aeterno  interitu  salvat, 
dum  unigeniti  Dei  mortem  salubre  mysterium  repraesentat. 
Sane  Christus,  qui  surrexit  a  mortuis  jam  non  moritur  : 
mors  illi  ultra  non  dominabitur,  et  tamen  in  seipso  immor- 
taliter  et  incorruptibiliter  vivens  pro  nobis  iu  mysterio 
altaris  quotidie  immolatur.  Scioque  et  aperte  profiteor 
tempore  immolationis  in  ipsa  hora  incensi  coelos  ad  vocem 
sacerdotis  aperiri,  angelos  praesentes  assistere,  unum  et 
idem  ex  visibilibus  et  invisibilibus  fieri,  et  operatione  sancti 
Spiritus  terrena  coelestibus  jungi.  Magnum  itaque  hoc  est 
Sacramentum  supra  omnem  oestimationem,  supra  omnem 
intelligentiam,  supra  omnem  eminentiam,  in  quo  salus  est 
mundi,  pretium  sseculi,  pretium  sine  pretio,  pretium  im- 
pretiabile.  De  ipso  Apostolus  loquens :  Magnum  est, 
inquit,  sacramentum  hoc  pietatis,  manifestatum  in  carne, 
justificatum  in  spiritu,  apparuit  angelis,  praedicatum  genti- 
bus,  creditum  mundo,  assumptum  in  gloria.  Verbum  pro- 
phet?e  est  :  Mundamini,  qui  fertis  vasa  Domini,  quanto 
mundiores  esse  oportet,  qui  in  manibus,  et  in  corpore  por- 
tant  Christum?  Quibus  Apostolus  dicit :  Empti  estis  pretio 
magno  :  glorificate  et  portate  Christum  in  corpore  vestro. 
Sacerdotem  hoc  sentire  oportet,  quod  et  in  Christo  Jesu ; 
non  solum,  ut  se  per  humilitatem  exinaniat,  sed  ut  cruci- 
fixionem  Domini  repraesentans  stigmata  ejus  portet  in  cor- 
pore  suo,  et  in  ara  cordis  seipsum  Domino  crucifigat. 
Verbum  Salomonis  est :  Sedisti  ad  mensam  divitis,  scito, 
quia  eadem  te  praeparare  oportet.  Nam  et  in  Levitico  sa- 
cerdos  pellem  hostiae  retinet :  quia  ordo  sacerdotalis  ex- 
postulat,  ut  dum  in  mensa  altaris  hostiam  immolat  salu- 
tarem,  quadam  contritionis  cruce  hostiae  se  conformet. 
Olim  Paschalis  agnus  non  comedebatur,  nisi  cum  lactucis 
agrestibus  et  amaris  :  preecingebantur  etiam  renes :  in  quo 
et  amaritudo  poenitentiae,  et  continentiae  munditia  desig- 
natur.  In  utroque  etiam  poste  sanguis  agni  ponebatur,  ut 
sacerdos  sacramentum  Dominicae  passionis  non  solum  ore 

ad  redemptionem,  sed  corde  ad  imitationem  suscipiat  : 
quia  tuuc  demum  ei  hostia  proderit,  si  seipsum  hostiam 
faciens  velit  humiliter  et  efficaciter  imitari,  quod  agit.  Ver- 
bum  Apostoli  est :  Probet  autem  seipsum  homo,  et  sic  de 
pane  illo  edat,  et  de  calice  bibat.  O  quam  felix,  qui  proba- 
tus  inventus  est.  Proba  me  Domine,  et  tenta  me :  ure 
renes  meos,  et  cor  meum,  ut  tanto  sacramento  dignus  in- 
veniar  !  Terribile  enim  est,  quod  sequitur  :  Qui  manducat 
meam  carnem,  et  bibit  sanguinem  meum  indigne,  judicium 
sibi  manducat  et  bibit.  Domine  Jesu  Christe  sacramentum 
corporis  et  sanguinis  tui,  quasi  pignus  et  obsidem  coelestis 
gratiae  dimisisti,  et  in  eo  constituisti  nobis,  non  mortem, 
sed  vitam,  non  judicium,  sed  salutem.  Quam  perditus 
ergo  est  qui  redemptionem  in  perditionem,  qui  sacrificium 
in  sacrilegium,  qui  n^sterium  in  parricidium,  qui  vitam 
convertit  in  mortem.  Prohibet  Dominus  in  lege  Moysi., 
ne  de  agno  Pasehali  comedat  peregrinus,  advena,  vel 
immundus.  Quanta  ergo,  et  quam  damnabili  temeritate 
sacerdos  indignus  ministrare  prsesumit,  qui,  ut  verbo  utar 
Apostoli,  filium  Dei  conculcat,  et  sanguinem  testamenti 
pollutum  ducit,  in  quo  sanctificati  sumus,  et  spiritui  gra- 
tise  contumeliam  facit  ?  Sacerdotibus  dicitur  per  prophe- 
tam;  Vos  sancti  Domini  vocabimini,  ministri  Domini,  di- 
cetur  vobis.  Et  subjungit :  Omnes,  qui  viderint  eos, 
cognoscent  illos,  quia  isti  sunt  semen,  cui  benedixit  Do- 
minus.  Video  autem  hodie,  quod  et  flens  dico,  innumeros 
illiteratos,  aut  potius  idiotas,  et  nihilominus  carnaliter 
conversantes,  usurpare  tanti  officii  gradum :  ita  quod  sa- 
cramenti  dignitas  ex  indigna  numerositate  vilescit,  et 
evenit  quod  Osee  propheta  conquerendo  deplorat,  et  dicit : 
Multiplicavit  populus  altaria  ad  peccandum,  factse  sunt  eis 
arse  in  delictum.  Ideo  raro  sacrificat  Carthusieusis  Ordo. 
Sicut  enim  solet  generari  ex  assiduitate  contemptus,  sic 
accenditur  ex  ipsa  raritate  devotio.  Sane  non  habent  po- 
testatem  edere  de  coelesti  altari,  qui  tabernaculo  carnis 
deserviunt.     Illis  eniiu,  qui  carnalibus  desideriis  insumun- 

tur,  calix  Domini  vertitur  in  fel  draconum,  angelorum 
panis  aufertur  et  eis  manna  cceleste  putrescit,  pluitque 
super  eos  Dominus  sicut  pulverem  carnes.  Notandum 
autem,  quod  eodem  sole  carnes  indurantur,  et  manna 
liquescit,  quia  juxta  diversorum  exigentiam  meritorum 
quosdam  Deus  in  sua  malitia  obdurari  permittit,  alios  ad 
salubres  lacrymas  pia  devotione  resolvit.  Quumque  ille 
quasi  languente  et  fastidiente  stomacho  tanquam  furfur  et 
corticem  sacramenti  recipiat ;  anima  istius  ex  ccelesti  adipe, 
ex  divini  tritici  medulla  pinguescit.  Spiritus  illius  est, 
sicut  mons  Gelboe,  super  quem  nec  ros  nec  pluvia  cadit. 
Isti  vero  quasi  haereditati  suse  Deus  pluviam  voluntariam 
segregavit.  Ex  inordinata  et  indisciplinata  multitudine 
sacerdotum  hodie  datur  ostentui  nostrae  redemptionis  ve- 
nerabile  sacramentum.  Nam  qui  debuerant  esse  vicarii 
Apostolorum,  et  filii  Petri,  facti  sunt  socii  Judae,  et  prse- 
ambuli  Antichristi.  Yerbum  quippe  Gregorii  est :  Qui 
Christi  corpus  indigne  conficit,  Christum  tradit,  ut  Christus, 
dum  traditur,  dicat :  Ecce  manus  tradentis  me  mecum  est 
in  mensa.  Augustinus  super  illum  versiculum,  Dederunt 
in  escam  raeam  fel :  Gravius,  inquit,  peccant,  offerentes 
indigne  Christum  regnantem  in  ccelis,  quam  qui  eum  cru- 
cifixerunt  ambulantem  in  terris.  Et  idem  :  Magis  peccant, 
qui  tradunt  Christum  peccatoribus  membris,  quam  qui 
tradidit  ipsum  crucifixoribus  Judaeis.  Et  adaptat  sacer- 
dotibus  pravis  illud  lamentabile  verbum  Christi :  Dederunt 
in  escam  meam  fel,  et  in  siti  mea  potaverunt  me  aceto. 
Dominus  equidem  salutem  nostram  sitit  et  esurit :  et  ideo 
damnabiliter  peccat,  qui  ad  corpus  ejus  cum  felle  con- 
scientiae  pravse,  et  cum  aceto  iniquitatis  accedit.  Verbum 
B.  Hieronymi  est :  Perfidus  Judseus,  perfidus  Christianus  : 
ille  de  latere,  iste  de  calice  sanguinem  Christi  fundit. 
Porro  Joseph  piis  manibus  corpus  Christi  bajulavit,  iste 
vero  pollutis  manibus,  et  quibus  paulo  ante  scorti  pudenda 
tractavit.  Salutem  hominum  tangit,  et  recipit  ore,  quo 
paulo  ante  basia  meretrici  impresserat.      Ille  qui  fuerat 

Christi  membrum,  tollit  membrum  Christi,  dicit  Apostolus, 
et  facit  membrum  meretricis.  Qui  enim  adhseret  mere- 
trici,  unum  corpus,  unumque  membrum  efficitur  cum  ea. 
In  hoc  membro  abominabiliter  ponitur  et  detestabiliter 
corpus  Christi.  Repositum  fuit  illud  pretiosissimum  cor- 
pus  in  sindone  munda,  et  in  monumento  novo :  iste  autem 
in  ore  adhuc  potu  hesterno  fsetente,  et  in  sentina  ventris 
adhuc  praecedente  crapula  aestuante  demergit  eum,  quem 
angeli  prospicere  concupiscunt,  quem  prospiciendo  delec- 
tationes  aeternas  accipiunt.  Nonne  potius  Antichristianus, 
quam  Christianus  judicandus  est,  qui  quantum  in  se  est, 
Christum  jam  factum  impassibilem  ita  tractat  indigne,  ita 
probris  afficit,  ita  crudeliter  interimit,  et  sepelit  inhoneste? 
Verum,  quia  ccelestis  animadversionis  sententiam,  sicut 
Dathan  et  Abiron  in  ipsa  sui  sacrificii  usurpatione  non 
sentiunt,  divinum  putant  evasisse  judicium,  Jdicentes  cum 
uxore  Manue,  si  Dominus  voluisset  nos  occidere,  non  sus- 
cepisset  sacrificium  de  manu  nostra.  Certe  Maria,  quam 
Christi  caritas  vehementer  accenderat,  prohibetur  Domi- 
num  tangere. .  Joannes  etiam  Baptista,  quo  major  inter 
natos  mulierum,  testimonio  Christi,  non  surrexit,  vertici 
Salvatoris  angelicis  potestatibus  tremendo  manum  veretur 
apponere  :  et  filius  plorationis  seternae,  manu  sacrilega,  et 
ore  polluto  Sacramentum,  in  quo  vita  aeterna  est,  recipit, 
ipsumque  sibi  damnabiliter  incorporare,  aut  potius  incar- 
cerare  praesumit.  Prius  per  pcenitentiam,  et  iongum  usum 
erat  expianda  omnis  iniquitas,  ut  perveniretur  ad  cornu 
altaris,  id  est,  ad  tanti  gratiam  sacramenti.  Lavabo,  in- 
quit  propheta,  manus  meas,  id  est,  opera,  et  sic  circumdabo 
altare  tuum  Domine.  Et  idem :  Emitte  lucem  tuam,  et 
veritatem  tuam  :  ipsa  me  deduxerunt,  et  adduxerunt  in 
montem  sanctum  tuum,  et  in  tabernacula  tua :  et  sic  in- 
troibo  ad  altare  tuum  Domine.  Lavandi  sunt  equidem 
omnes  interiores  affectus.  Nam  in  Levitico,  antequam 
offeratux  hostia,  diligenter  omnia  ejus  intestina  lavantur. 
Apparuit  Dominus  Moysi,  apparuit  et  Josue,  praecipiens 

utrique~ut  solveret  calceamenta  de  pedibus  suis :  calcea- 
menta   quippe  fiunt   de  pellibus    mortuorum   animalium. 
Terribilis  vero  locus  est,  in  quo  Deo  Patri  ejus  unigenitus 
immolatur :  ideo  quisquis  accedit  ad  tantae  sanctificationis 
ministerium,  necesse  prius  habet  deponere  omnem  immun- 
ditiam  operum    mortuorum.     Res  difficilis  et  ardua  est, 
ministrare  in  sacerdotio,  animas  regere,  et  juxta  verbum 
Salomonis,  mittere  se  in  turbam  populi,  et  alligare  sibi 
peccata  duplicia.     Verbum   enim   Domini  est :    Sacerdos 
meus,  qui  unctus  est,  si  peccaverit,  delinquere  faciet  popu- 
lum  meum.     Super  quem  locum  B.  Gregorius  dicit :  Scire 
sacerdotes  debent,  quod  si  perversa  perpetrant,  tot  mor- 
tibus  digni  sunt,  quot  subditos  ad  suse  perditionis  exempla 
transmittunt.     Et  quis  novit  opera  sua  ?  quis  scit,  utrum 
amore,  an  odio  dignus  sit  ?     Delicta  quis  intelligit  ?     Pra- 
vum   est  cor  hominis,  et   inscrutabile,  abyssus  profunda, 
tenebrosa  et  inexplorabilis  est  conscientia  peccatoris.    Nam, 
ut  de  creteris  taceam,  si  discussero  et  scopavero  spiritum 
meum,  si  lavero  me  nitro,  et  multiplicavero  mihi  herbam 
borith,  sordibus  intingit  me  Dominus.     Sic  a  mortuo  perit 
lavatio,  sic  lavo  laterem,  et  dum  plus  sordes  excutio,  plures 
excessus  inveniens,  quos  nondum  plene,  sicut  debui,  planxi, 
mihi  ex  ipsa  criminum  recordatione  sordesco.     Ideo  tanti 
sacramenti  majestate  deterritus,  insufficientiam  sanctitatis, 
quam  ille  gradus  exigit,  meticulosus  allego.    Certe  Moyses 
jam  electus  in  Ducem  populi,  et  ad  Pharaonem  mittendus  : 
Jeremias  etiam  vocatus  a  Domino,  ut  populum  rebellem 
erudiat,  humiliter  se  excusant.      Nec  dubium  est,  quin 
tantum  prseemineat  sacerdotalis  dignitas  officio  veterum 
Patrum,  quantum  res  spei,   substantia  umbrse,  quantum 
promissionibus   exhibitio  veritatis.     Isaias    vero,   Domino 
quserenti  quem  mitteret,  ministerio  praedicationis  se  ofFe- 
rens,  prius  calculo  purgatur  altaris.     Nemo  enim  aptus  est 
ministeriis  spiritualibus,  donec  sancti  Spiritus  ardore  pur- 
getur.     Ob  reverendam  hujus  ministerii  eminentiam,  B. 
Marcus,  cujus  cor  et  linguam   Dominus  sancti  Spiritus 

igne  purgaverat,  quasi  tamen  adhuc  imperfectum  suum 
sentiens  pollicem  sibi  abscidit,  ne  ad  sacerdotium  coge- 
retur.  Legimus,  quod  quum  B.  Ammonius  ad  regimen 
populi  traheretur  invitus,  aurem  sinistram  ferro  sibi  radi- 
citus  secuit,  dicens :  Lex  divina  neminem  prsecisa  aure 
permittit  fieri  sacerdotem.  Reversi  sunt  ergo  clerus  et 
populi  ad  Timotheum  tunc  temporis  Patriarcham,  qui  Am- 
monium,  non  solum  si  auribus  mutilatus,  sed  si  naribus 
truncatus  esset,  propter  sanctitatem  ipsius  censuit  promo- 
vendum.  Revertentibus  illis,  et  iterum  trahentibus  virum 
Dei,  atque  cogentibus :  linguam,  inquit,  meam,  propter 
quam  vobis  placeo,  si  me  ulterius  cogitis,  propriis  dentibus 
amputabo  :  et  sic  tandem  sibi  relictus  est.  Ad  hsec  Paulus 
eremita,  Antonius,  Apollonius,  Mutius,  Hilarion,  Paph- 
nutius,  et  uterque  Macharius,  et  Arsenius,  beatus  etiam 
Benedictus,  cseterique  viri  nominatissimae  religionis,  quo- 
rum  memoria  in  benedictione  est,  nunquam  gradum  sa- 
cerdotii  attigerunt :  in  sua  tamen  simplicitate  salvati  sunt. 
Sicut  enim  B.  Odilo  Cluniacensis  Abbas  in  exhortationibus 
scribit,  istorum  singuli  una  hora  diei,  Dominicse  Passionis, 
nostraeque  redemptionis  beneficia  quasi  in  fasciculum  me- 
moriae  devote  ac  fideliter  colligebant,  et  sic  in  timore  et 
humilitate,  hsec  ad  fruendum  suaviter,  firmiter  in  sua 
conscientia  recondentes,  corpus  Domini  spiritualiter  man- 
ducabant.  Sic  Dominus  praecipit  Apostolis  dicens :  Hoc 
facite  in  meam  commemorationem.  Et  adjungit  Abbas : 
Sicut  enim  sacramentum  quandoque  indignus,  sic  rem 
sacramenti  non  recipit,  nisi  dignus.  Voce  humana  expli- 
cari  nou  potest,  cum  quanta  devotione  confici,  cum  quanta 
cautela  dispensari,  cum  quanta  reverentia  suscipi  debet 
corpus  Christi.  Conficere  vereor,  quod  affecto  suscipere : 
nam  quum  utrobique  pura  conscientia  exigatur,  tamen  vita 
perfectior,  et  conversatio  eminentior  propter  varias  illius 
Ordinis  circumstantias  a  sacerdote  requiritur.  Utinam 
modernorum  sanctitas  tanta  esset,  ut  semulandae  virtutis 
exemplo  nobis  desiderabilem  appetitum  sacerdotalis  gradus 

immitteret.  Praeterea  Leviticus  ordo  non  omnino  immunis 
est  ab  onere,  nam  districte  ad  exactissimam  tenetur  obser- 
vantiam  honestatis.  Unde  Apostolus  in  epistola  ad  Timo- 
theum :  Diaconos,  inquit,  oportet  esse  pudicos,  ut  Epis- 
copos,  non  bilingues,  non  multo  vino  deditos,  non  turpe 
lucrum  sectantes.  Ex  quibus  aperte  colligitur,  quod  con- 
tinentia,  quod  sobrietas,  et  circumspeetae  vitae  custodia 
diaconis  indicta  sit :  quod  prgecidenda  est  ab  eis  omnis 
ambitio,  et  omnia;  in  quibus  temporalis  lucri  turpitudo 
versatur.  Loquitur  Dominus  ad  Moysen  dicens :  Non 
eligatur  sacerdos,  aut  Levita,  nisi  qui  dixerit  patri  suo  et 
matri  suas :  nescio  vos.  In  quo  amputatur  non  solum  oc- 
casio  culpae,  sed  affectio  parentelae.  Ideo  et  ego  elongavi 
fugiens  a  parentibus  meis:  nondum  tamen  in  hac  peregri- 
natione  mea  valeo  ad  plenum  oblivisci  populum  meum,  et 
domum  patris.  Quum  juxtainstitutionem  Apostolicam  per- 
tineat  ad  Ordinem  Leviticum  ministrare  mensis;  et  nihil- 
ominus  annunciare  verbum  Dei:  magnum  mihi  est,  et 
super  conatus  meos  sufficienter  implere  Diaconum.  Saepe 
a  juventute  mea  me  Domini  mei  Cantuarienses  archiepis- 
copi  monuerunt  instantius,  ut  promoveri  ad  sacerdotium 
consentirem.  Ego  autem  sollicitus  expectabam,  ut  vel  op- 
portuna  exilii,  vel  martyrii  occasio  se  offerret,  quatenus 
exemplo  B.  Thomae  in  arena  hujus  mundi  pugnantibus 
devotus  assisterem  :  beatique  Laurentii  vestigia  humiliter 
adorans,  Levitici  gradus  officium  publice  profiterer,  et  di- 
cerem  Domino,  ac  Patri,  si  forte  ad  pugnam  sine  me  fes- 
tinaret:  Quo  progrederis  sine  fllio  Pater?  quo  sacerdos 
sine  ministro  properas  ?  experiere  certe  utrum  idoneum 
ministrum  elegeris,  cui  commiseris  Dominici  corporis  et 
sanguinis  consecrationem.  Nobis  cnim  diaconis  consecratio 
illius  salvatricis  hostiae  committitur,  non  ut  conficiamus,  sed 
ut  conficientibus  humiliter  assistamus.  Et  quae  absurditas 
est,  si  Diaconi,  et  maxime  Archidiaconi  in  suo  ordine  per- 
severent  ?  Nam  hunc  ordinem  Archidiaconatus  canonica 
censura  praescribit.     Et  sicut  episcopatui  presbyteratus  an- 


EPISTOLiE.  379 

nexus  est,  sic  et  Archidiaconis  Diaconatus  ordo  quadam 
consequentia  inseparabili  counitur.  Ideo  simplices  Dia- 
coni,  urgente  necessitatis,  vel  utilitatis  instantia  juxta  Car- 
thaginense  concilium  ad  eminentiores  ordines  possunt  cogi: 
sed  quod  ad  hoc  de  jure  arctari  possit  Archidiaconus,  nim* 
quam  legi.  Imo  e  diverso  B.  Gregorius  praecipiendo  de- 
crevit  Natalem  Episcopum  Salonitanse  ecclesiae,  et  usu,  et 
honore  pallii  destitui,  quia  Honoratum  ejusdem  ecclesise 
Archidiaconum  invitum  fecerat  in  presbyterum  ordinari. 
Inter  csetera  vero,  quse  circa  similem  casum  scribit  Simpli- 
cius  Papa  Joanni  Ravennati  Archiepiscopo,  hsec  verba 
leguntur :  Privilegium  dignitatis  meretur  amittere,  qui 
permissa  sibi  abutitur  potestate.  Ideoque  denunciamus, 
quod  si  posthac  aKquid  tale  praesumpseris,  et  aliquem,  seu 
episcopum,  seu  presbyterum,  vel  diaconum  invitum  facere 
posse  forte  credideris,  ordinationes  Ravennatis  Ecclesiae, 
vel  iEmilise  tibi  noveris  auferendas.  Salva  vero  pace  et 
reverentia  Gelasii  Papse,  hi  qui  in  sacro  eloquio  exercitatos 
habent  sensus,  vel  non  approbant,  vel  reverentia  filiali  ex- 
cusant,  quod  ab  eo  scriptum  est,  ut  videlicet  illis,  qui  sacer- 
dotium  differunt,  aut  a  susceptione  illius  ordinis  se  excusant, 
minores  honoribus  et  stipendiis  praeferantur,  ut  honorem, 
quem  fugerant,  appetere  nitantur,  et  quaestum.  Sane  non 
honor,  aut  quaestus  debet  esse  ordinis  occasio,  sed  Christi 
caritas,  et  animse  salus.  Gregorius  in  registro  quendam 
Episcopum  comminando  redarguit,  eo  quod  Archidiaconum 
suum  reclamantem  ad  sacerdotium  promovisset.  Iili  vero 
epistolae  quaedam  interserit,  dicens :  Sicut  justum  est,  ut 
nemo  credere  compellatur  invitus,  ita  censendum  puto,  ne 
quis  a  sui  ordinis  gradu  desistere  compellatur.  Porro  dig- 
nitatis  turbato  ordine,  Archidiaconi  hodie  sacerdotibus 
praeeminent,  et  in  eos  vim  et  potestatem  suae  jurisdictionis 
exercent.  Ea  propter  Archidiaconum  in  presbyterum  pro- 
moveri  non  est  honorem  ejus  augeri,  sed  minui.  Licet  enim 
in  adeptione  potioris  gradus  possit  in  quibusdam,  sicut  teti- 
gimus,  locum  habere  coactio,  tamen  quod  quis  a  superiori 

statu  descendere  compellatur,  expresso  scimus  contraire 
decreto.  Sicut  apertissime  liquet  ex  epistola  Gregorii  Papse 
ad  Joannem  Syracusanum  Episcopum,  quse  sic  incipit: 
Quorumdam  ad  nos  relatione  pervenit.  Et  ex  illo  noto  et 
solemni  capitulo  Augustini :  Displicet  tibi.  Quomodo  ergo 
destituetur  quis  a  gradu,  quem  canonice  adeptus  est,  maxi- 
me  quum  ex  ipsa  destitutione  decrescat?  Nam  in  Cabi- 
lonensi  Concilio  jure  communi  sancitum  est,  ne  quod  aliquis 
legitime  obtinuit,  nisi  gravi  culpa  interveniente,  amittat. 
Hic  vero  quaedam  honoris  amissio  est :  nam  si  diligentius 
attendatur  Archidiaconorum  prseeminentia,  et  depressio 
simplicium  sacerdotum,  qusedam  degradationis  species  est 
in  Archidiaconis  ista  promotio.  Ut  autem  de  jure  civili 
quaedam  ad  propositum  a  similibus  inducamus  :  Ulpianus 
disputans  de  curatore  bonis  dando,  refert  Cassium  scribere, 
neminem  invitum  cogendum  fieri  curatorem:  et  subjungit: 
Voluntarius  ergo  quaerendus  est.  Credo  autem,  quod  sacer- 
dotes  animarum  curatores  sunt.  Unde  et  Ambrosius  dicit : 
Necesse  est,  ut  munda  sit  sacerdotis  manus,  quse  salutem 
animse  curat.  Et  Salomon :  Maxima  peccata  cessare  faciet 
curatio.  Item  compellere  aliquem  ad  tyrocinium,  Justinia- 
nus  inter  turpitudinis  causas  enumerat :  nam  et  hoc  ipsum 
crimen  concussionis  importat.  Quae  ergo  ratio  est,  ut  Ar- 
chidiaconus  sub  tanto  discrimine  animae  sic  ascendere  aut 
potius  descendere  coarctetur  ?  Apostolus  quidem  monet, 
ut  unusquisque  in  sua  vocatione  permaneat.  Et  ad  Ephe- 
sios  loquens  juxta  distributionem  S.  Spiritus  in  Ecclesia 
Dei  officia  diversae  professionis  assignat,  ut  regina  stans  a 
dextris  sponsi  multiplici  varietate  ordinum  sit  ornata.  In 
figura  hujus  rei  Dominus  in  libro  Numeri  circa  tabernaculi 
ministerium  diversa  distinguit  officia,  ut  sint  alii  Levitre, 
alii  Meraritse,  alii  Gersonitse,  alii  Caathitse,  alii  vero  Aaron- 
itse.  Nec  erat  ibi  ordinum  alteratio,  ut  unus  ordo  ad  al- 
terum  transiret,  nisi  hoc  urgentissima  ratio  dispensationis 
exigeret.  Postremo  nullus  sumit  sibi  honorem,  sed  qui 
vocatur   a  Domino  tanquam  Aaron  :  et   ideo  forte  adhuc 

inter  Levitas,  et  non  inter  Aaronitas  sors  et  conditio  vestra 
esset,  nisi  Dominus  dixisset  vobis :  Amice,  ascende  superius, 
et  sic  vos  Pontificalibus  infulis  induisset.  Benedictus  autem 
Dominus,  qui  elegit  vos  in  sacerdotem  sibi,  sufficientem  et 
idoneum  ad  dandam  scientiam  salutis  plebi  ejus,  ad  prsedi- 
candum  annum  placabilem  Domino,  ad  benedicendum  po- 
pulis  in  monte  Garizim,  efficacem  convertere  incredulos  ad 
prudentiam  justorum,  et  parare  Domino  plebem  perfectam. 
Vidimus  quamplures  in  Ecclesia  Romana  in  ordine  Diaco- 
natus  usque  ad  aetatem  decrepitam,  et  exhalationem  ex- 
tremi  spiritus  ministrasse.  Certe  dominus  Coelestinus,  qui 
hodie  sedet,  sicut  ex  ipsius  ore  frequenter  accepi,  in  officio 
Levitas  sexaginta  quinque  annos  expleverat,  antequam 
ipsum  Dominus  in  summi  pontificatus  apicem  sublimasset. 
Quare  invitamur  ad  sacerdotium  inviti  ?  Certe  Josue  ponit 
in  optione  populi  Israel  servire  diis  Mesopotamiae,  sive 
Deo.  Et  nos  quidem  liberi  sumus :  non  enim  accepimus 
spiritum  servitutis,  sed  spiritum  qui  ex  Deo  est,  in  quo 
clamamus  Abba  Pater.  Ubi  autem  spiritus  Dei,  ibi  libertas. 
Si  in  hoc  spiritu  Deus  Pater  est,  et  nos  ergo  fllii.  Siautem 
filii  sumus,  et  liberi  testimonio  Christi  vocati  per  Christum 
in  libertatem  glorise  filiorum  Dei,  ut  simus  filii  et  hseredes : 
filii  quidem  Dei  per  Christum  hseredes  autem  Christi  per 
Deum.  Nemo  igitur  quaeso  archidiaconos  invitos  ordinare 
prsesumat :  coacta  enim  servitia  Dominus  non  acceptat. 
Nimirum  obsequia,  quae  Deo  impendimus,  non  ex  opere 
sed  potius  ex  voluntate  pensantur.  Scio  autem,  quis  dix- 
erit,  Voluntarie  sacrificabo  tibi.  Et  ego  quidem  homo  sum, 
non  asinus,  ut  spontaneus  inviter  ad  onera,  non  compellar 
invitus.  Solet  quidem  gentilium  tyrannorum  profana  et 
efferata  crudelitas  sacrificandi  necessitatem  violenter  indi- 
cere  Christianis.  Ego  vero  Christianus  ad  sacerdotium 
forte  cogi  potero,  sed  citra  liberae  ac  devotse  voluntatis  ar- 
bitrium  nullis  unquam  altaribus  immolabo.     Vale. 

EPISTOLA  CXXIV. — ad  walterum  archiepiscopum 

ROTHOMAG.    [A.D.   1195.] 

Argumentum. — W.  Rothornag.  archiepiscopum,  exulantern  ah  ecclesia 
sua  consolatur,  ejusque  fugam  justam  fuisse  contra  obtrectatores 
tuetur. 

Reverendo  patri  et  domino  Waltero  Dei  gratia  archiepiscopo 
Rothomag.  suus  Petrus  Blesen.  Bathon.  archidiac.  salutem 
et  inter  adversa  constantiam. 

Dum  inter  principes  nostros  grassaretur  iraraanis  hos- 
tilitas,  vos  tanquam  mediator,  tanquam  angelus  pacis, 
varios  inter  meatus  et  laboriosos,  frequentissime  fecistis 
excursus.  Eo  tempore  de  pace,  aut  turbatione  vestrae 
ecclesiae,  nec  etiam  tenuissimus  sermo  erat.  Trium- 
phastis  tandem  de  proposito,  et  per  industriam  vestram 
in  tempore  iracundise  fuistis  reconciliatio.  Tunc  primura 
rumor  insonuit,  quod  adhuc  ecclesia  vestra  tempestatis  an- 
tiquse  turbinibus  vexaretur.  Supervenerunt  alii  firmiter 
asserentes,  quod  dominus  rex  ad  omnem  unguem  dis- 
sensionis  illius  scrupulura  complanasset.  Fuerunt  etiam, 
qui  dicerent ;  vos  de  provincia  Rothomagensi  egres- 
sum  in  Alemaniam  transmigrasse.  Postremo  retulerunt 
mihi  secretius  quidam  de  familiaribus  vestris,  quod  do- 
minus  rex  vos  de  partibus  illis  revocarat,  et  ad  vestrse  vo- 
luntatis  arbitrium  pacem  Deo,  et  vobis  honorabilem  devo- 
tissimus  offerebat.  Tanta  rumorum  varietate  suspensus 
inter  eventus  ambiguos  anxius  sestuabam.  Scriptum  est 
enim,  rumoribus  credi  oportere,  et  non  oportere.  Quic- 
quid  autem  coelestis  dispensatio  de  vestra  peregrinatione 
decrevit,  mihi  accessisset  ad  votorum  plenitudinem,  si  sola- 
tium  vobis  in  hoc  vestrse  desolationis  itinere  preestitissem. 
Scio  quam  meritorium  et  commendabile  sit  apud  Deum  et 
homines,  comitivam  praestare   amicis  afflictis,  et  maxime 


EPISTOLAS.  383 

Dominis,  ut  quibus  in  prosperis  communicavimus,  compa- 
tiamur  et  in  duris.  Peregrinante  Noemi,  Ruth  Moabitis 
ab  ejus  latere  non  recessit.  Quserit  Hieronymus,  quid 
propter  hoc  retribuerit  ei  Deus  ?  et  subjungit :  Christus  ex 
ea  nascitur.  Experimento  noverunt  ecclesise  nostrae  nuncii 
missi  frequenter  ad  dominam  reginam,  penes  quam  eo  tem- 
pore  conversabar.  Vos  etiam  scire  credideram  quanto  ze- 
lo,  quantaque  industria  vestrorum  ssepius  gemulorum  machi- 
namenta  frustrassem.  Teste  Petro  Capellano  ejus,  et  con- 
canonico  nostro,  quia  vos  et  causam  vestram  multiplici  ra- 
tione  tuebar,  ita  quandoque  excanduit  in  me,  ut  verecun- 
diae  muliebris  oblita  in  spiritu  Hecates  vel  Tisiphones 
contra  me  probris  et  contumeliis  intonaret.  Nunc  etiam 
dominus  Cantuariensis  segre  fert  absentiam  meam,  gra- 
tanter  acceptat  consortium  meum,  eique  videtur  honesta 
et  utilis  mea  conversatio  circa  eum.  Sive  cum  eo  sum, 
sive  cum  domino  rege,  vel  cum  alio  sum,  anima  mea  vobis- 
cum  est.  Sane  Jonathas  cum  patre  suo  Saul  corporaliter 
versabatur,  et  erat  anima  ejus  cum  David.  Quum  autem 
Chusi  Arachites  David  fugienti  a  facie  Absalon,  vellet  prae- 
stare  comitivae  solatium,  remisit  eum  cum  Sadoch  et  Abia- 
thar  sacerdotibus,  sciens,  quod  residentia  eorum  circa  Ab- 
salon  fructuosior  esset  sibi,  sicut  postea  rei  exitus  declara- 
vit.  Viderit  prudentia  vestra,  quid  expediat  vobis,  et  mihi. 
Ego  in  vespera  vitae  meae  sum.  Votivum  mihi  est,  novissi- 
mos  dies  meos  offerre  altissimo,  qui  dies  antiquos  perdidi, 
quia  perdite  vixi.  Utinam  sic  curratis,  non  quasi  in  incer- 
tum ;  sic  pugnetis,  non  quasi  aera  verberans ;  sic  cor  ves- 
trum  stabiliatis  in  Domino,  ut  sitis  inter  filios  excussorum. 
Diligenter  deliberate  vobiscum,  et  juxta  evangelicam  para- 
bolam  sedentes,  prius  computate  sumptus,  et  videte,  si  ei 
possitis  cum  decem  millibus  occurrere,  qui  cum  viginti  mil- 
libus  venit  ad  vos.  Qui  ergo  arripuistis  opus  fortitudinis, 
fundate  intentionem  vestram  in  lapide  adjutorii,  stabilite 
vos  in  fundamentis  Sion,  et  animum  vestrum  adversus  om- 
nes  persecutidftes  et  injurias  ad  solidum  conquadretis.    Vi- 

dete,  quod  solus  Christus,  qui  summa  justitia  est,  sit  in 
causa  tanti  propositi.  Verbum  enim  B.  Petri  est :  Si  pro 
Christo  patimini,  beati.  Et  adjungit:  Nemo  ex  vobis 
patiatur,  ut  fur,  aut  alienorum  appetitor.  Mortem  siqui- 
dem  pretiosam  facit  in  confessoribus  vita,  in  martyribus 
causa.  In  omnibus  ergo  vexillum  Christi,  et  titulum  inno- 
centiae  praeferatis.  Novi  magnanimitatem  vestram :  et  scio, 
quia  vestro  magno  cordi  uihil  est  magnum,  nihil  grave  vel 
arduum.  Ecclesia  quidem,  quae  est  mater  nostra,  libera 
est,  sed  hodie  cogitur  ancillari  cum  Agar.  Ideoque  migra- 
tis,  ne  videatis  ecclesise  vestrse  mala,  sicut  propheta  lamen- 
tatur,  et  dicit :  migravit  Judas  propter  afflictionem  et  mul- 
titudinem  servitutis.  Sed  quum  Dathan  et  Abiron  turbse 
populares  absorbeantur  a  terra,  et  descendant  in  infernum 
viventes,  qui  irritare  presumunt  Aaron  sanctum  Domini, 
qui  insurgunt  adversus  Dominum,  et  adversus  Christum 
ejus.  Jam  per  ipsos  operatur  antichristus  mysterium  ini- 
quitatis.  Vos  autem  viriliter  agite,  et  confortamini,  reco- 
lentes,  quod  in  Proverbiis  legitur,  quia  nomen  Domini 
maxima  fortitudo  :  justus  autem  de  angustia  liberabitur,  et 
tradentur  impii  pro  eo.  Ipsi  nunc  jactitant  se  prsevaluisse 
in  vanitate  sua,  quorum  gaudium,  ut  verbo  Job  utar,  est 
adinstar  puncti,quorum  finis  interitus,quorum  sepultura  se- 
pultura  asini,  quorum  retributio  ignis  et  vermis.  Inauditum 
est,  quod  ecclesise  persecutores  ultricem  illius  manum  evase- 
rint,qui  potentes  potenter  punit,  qui  semper  superborum  et 
sublimium  colla  propria  virtute  calcavit.  Nam  si  ad  tempus 
supra  dorsum  justi  fabricare  peccatores  permittit,  ei  coro- 
nam  glorise  ex  ipsa  impiorum  malleatione  componit.  De 
his  autem,  qui  sacerdotibus  Domini  sunt  rebelles  scribit 
Amos  propheta,  et  dicit :  Uxor  tua  in  civitate  fornicabitur, 
filii  ac  filise  tuse  in  gladio  cadent,  terra  tua  in  funiculo  me- 
tietur.  In  terra  polluta  morieris,  et  populus  tuus  de  terra 
sua  captivitate  migrabit.  Quidam  de  familiaribus  nostri 
principis  fugam  vestram  detractorie  arguunt,  et  ea  quae 
vobis  dictat  amor  justitiae  elationi  mentis  adscribunt.     Sic 

de  suorum  dentium  sanitate  gaudeant,  sicut  ista  ex  affectu 
filiali  pronunciat.  Certe  nemo  sapiens  vestrum  causatur 
egressum  :  docet  enim  Dominus  de  una  civitate  in  aliam 
fugere.  Ipse  quandoque  a  Judseorum  facie  se  abscondit, 
et  ejus  imitator  apostolus  persecutores  suos  in  sporta  de- 
missus  evasit.  Sancta  vero  est  et  Deo  accepta  elatio,  con- 
tra  malitiam  superbiae,  divitias  et  honores,  atque  principum 
familiaritatem  propter  justitiam  contemnere  :  nobilis  super- 
bia  est,  nobilissima  vero,  si  ipsa  confusio  contemnatur  in- 
confusibiliter  propter  Christum,  qui  sicut  apostolus  scribit, 
proposito  sibi  gaudio  sustinuit  crucem  confusione  con- 
tempta.  Apostolis  et  apostolicis  viris  a  Domino  dictum 
est,  Fortitudinem  gentium  comedetis,  et  in  gloria  eorum 
superbietis.  Sapientia  etiam  in  libro  sui  nominis  dicit : 
Apud  me  sunt  opes  superbae,  et  gloria.  Vos  autem  hanc 
habere  superbiam  quibusdam  viva  voce  respondi,  et  quia  in 
transitu  festinabant,  ego  eos  persecutus  sum  litteris,  quse 
adhuc  extant,  in  quibus  animi  vestri  dotes  aperte  de- 
scripsi,  et  qualiter  vobis  olim  lenocinante  dignitatis  fas- 
tigio,  et  prosperitatis  aura  statum  conscientise  vestrse  ven- 
tosse  laudis  extollentia  movere  non  potuit ;  sed  eratis,  sicut 
Petrus  apostolus  docet,  forma  gregis  in  populo,  vestrisque 
subditis  secure  cum  Paulo  dicere  poteratis :  Non,  quia 
dominamur  fidei  vestrae,  sed  adjutores  sumus  gaudii  vestri : 
Non  ambuletis  in  magnis  et  mirabilibus  super  vos  :  quo- 
dam  enim  eleganti  artificio  ministrandi  in  divitiis  et  hono- 
ribus  sensistis  humiliter,  et  omnem  in  potestate  gloriam  re- 
pressistis.  Si  ergo  detractores,  sicut  apostolus  dicit,  Deo 
odibiles  vos  depravant :  recolite  verbum  Isaise,  dicentis  : 
Opprobria  et  blasphemias  eorum  ne  timueritis,  in  proximo 
est,  ut  obstruatur  os  loquentium  iniqua.  Adhuc  responde- 
bitis  exprobrantibus  vobis  verbum :  Non  est  servus  major 
domino  suo.  Christus  pro  nobis  opprobria  non  erubuit  : 
nec  vobis  erubescenda  sunt  pro  Christo.  Si  perversa  ma- 
lignitas  subvertere  cogitat  ecclesiae  dignitatem ;  cogitat 
e  contrario  Deus  eam  in  statum  erigere  meliorem  :  nec  du- 

bium  est,  quin  cogitatio  divina  praevaleat.  Juravit  enim 
Dominus  exercituum  dicens  j  Si  non,  ut  cogitavi,  ita  erit,  et 
quomodo  mente  tractavi  sic  eveniet ;  Si  totum  mare  hujus 
saeculi  contra  ecclesiam  fervens  ebulliat  et  feratur  in  im- 
petu,  Christus  ambulat  super  aquas  :  ventique  et  mari  obe- 
diunt  ei.  Quod  si  Christus  in  navi  dormiat,  excitetur  ora- 
tionibus  clamantium  :  Exurge,  quare  obdormis  Domine  ? 
Tempore  diluvii  concussa  inundationibus  arca  erecta  est  in 
sublime.  Ejus  enim  concussio,  ipsius  erectio  est :  quia 
sicut  B.  Hilarius  dicit,  proprium  est  ecclesiae,  ut  tunc  vin- 
cat,  quum  laeditur ;  tunc  intelligat,  quum  arguitur,  tunc  se- 
cura  sit,  quum  deseritur,tunc  obtineat,  quum  superata  vide- 
tur.  Arca  fcederis  quandoque  ab  allophylis  capta  et  posita 
juxta  Dagon  a  virtutibus  non  cessavit,  tandemque  in  Hi- 
erusalem  cum  multa  exultatione  reducta  est.  Rogo  igitur, 
ut  non  deficiat  nobilis  conscientise  vestrae  status,  sed  ponite 
cor  vestrum  super  vias  vestras.  Si  audieritis  superbiam 
Moab,  scitote,  quia  major  est  superbia  ejus,  quam  fortitudo 
ejus.  Sane,  in  quo  judicio  quis  judicaverit,  judicabitur,  et 
mensuram  recipiet  pro  mensura.  Spiritus  sapientis  est, 
qui  dicit :  Per  quse  peccavit  quis,  per  hsec  et  punietur. 
Pharao  submersus  est,  qui  submerserat  infantes  Hebrseos. 
Goliath  occisus  est  gladio,  quo  David  appetierat.  Aman 
in  cruce  suspensus  est,  quam  paraverat  Mardochseo.  Si 
vestra  spes  in  Christo  radicata  est,  convalescet  ad  palmam, 
fructificabit  ad  gloriam.  Deus  autem,  qui  vos  virtute  prae- 
cinxit  ad  bellum  assistendo,  instruendo,  confortando  vos 
promoveat  ad  triumphum.     Vale. 


EPISTOLA  CXXV.— ad  eundem. 


Argumektum. — Monet  eundem,  ut  in  exilio  suo  otium  sedulo  fugiat, 
lectionique  divinarum  htterarum  et  orationibus,  quarum  utilitates  hic 
describit,  vacet. 

Reverendo  patri  et  domino  Waltero  Dei  gratia  Rothomag. 
archiepiscopOy  suus  Petrus  Blesen.  Bathon.  archidiac.  salu- 
temy  et  desolationis  solatium. 

Monueram  vos  frequentibus  epistolis  ab  occupatione 
curiali  desistere,  et  redimere  tempus,  quia  dies  mali  sunt : 
nescio  tamen,  si  commonitorias  illas  receperitis  :  mihi  enim 
non  nisi  semel,  et  breviter  respondistis.  Benedictus  autem 
Dominus,  quia  tandem  extorsit  necessitas,  quod  non  pote- 
rat  obtinere  devota  supplicantis  humilitas.  Detinebant 
vos,  administratio  dignitatis,  Regisque  familiaritas,  et 
caetera,  sicut  Apostolus  dieit,  impedimenta  hujus  mundi, 
quse,  quasi  compedes  aurei,  etsi  minus  displiceant,  magis 
nocent.  Non  sustinet  Dominus  tempus  poenitentise  debi- 
tum  curiositati  ulterius  indulgeri,  et  quem  lectioni  et  ora- 
tioni  vacare  divina  mansuetudo  monuit,  coactio  ejus  vio- 
lenta  induxit.  Sic  loquitur  Dominus  per  prophetam : 
Vivo  ego,  dicit  Dominus,  quia  in  manu  forti,  et  brachio 
extento,  et  in  furore  meo  regnabo  super  vos,  et  subjiciam 
vos  sceptro  meo,  et  inducam  vos  in  vincula  foederis  mei. 
Donum  quidem  Dei  perfectum  est,  et  descendens  a  Patre 
luminum,  quacunque  ex  causa  vacare  et  videre,  quam  sua- 
vis  est  Dominus.  Quia  ergo  exercitatum  habetis  in  sacro 
eloquio  intellectum,  habeatis  in  tribulatione  malorum  et 
dolore  sacrae  Scripturse  solatium.  Scriptura  est  cithara 
David,  per  quam  Saulis  insania  temperatur.  Scriptura 
est  vomer  Samgar  aratorius,  quo  terra  nostri  cordis  excoli- 
tur,  quo  sexcenti  sternuntur  Philistsei,  et  in  fugam  alii 
convertuntur.  Hsec  est  maxilla  asini,  in  qua  Samson  si- 
tiens  reficitur,  et  mille  allophyli  occiduntur.  Sit  ergo 
sacra  lectio  vobis  cibus,  gladius,  medicina,  requies.  Cibus, 
quia  non  in  solo  pane  vivit  homo,  sed  in  omni  verbo  quod 
procedit  de  ore  Dei :  nec  tantum  cibus,  sed  vita  et  spiritus, 
sicut  veritas  dicit :  Verba  quse  ego  loquor,  spiritus  et  vita 
sunt.    Haec  est  mensa  tabernaculi  contra  Aquilonem  posita, 

ut  quisque  dranes  tentationes  in  ea  securas  excipiat,  sicut 
scriptum  est :   Posuisti  in  conspectu  meo  mensara  adversus 
eos,  qui  tribulant  me.     Si  autem  consistant  adversura  vos 
castra,  si  exurgat  adversum  vos  prselium,  sit  in  raanibus 
vestris  gladius  Spiritus  sancti,  quod  est,  verbum  Dei.     Si 
infirmantur  genua  vestra,  si  dissolutae  sunt  manus,  si  moti 
sunt   pedes,    si  effusi   suut  gressus  vestri,  confidite  quia 
verbo  Domini  cceli  firmati  sunt>     Si  anima  obdurescit  ad 
lachrymas,  et  coelum  aeneum  dederit  Deus,  ut  ros  spiritualis, 
aut  pluvia  non  descendat,  emittet  Dominus  verbum  suum 
et  liquefaciet  ea,  et  in  verbo  eraittet  spiritum,  et  fluent 
aquae  :  imo  iluent  aromata  ipsius,  ut  conversatio  vestra,  et 
vestrorum  odorem  suavitatis  effundat.     Non  sitis  in  exilio 
otiosus,  nisi   negotium    animae   otium    censeatis.     Otium 
enim  sine  litteris,  Hieronymo  teste,  mors  est,  et  vivi  homi- 
nis  sepultura.     Vacatioasollicitudinibussaeculi,  otium  est, 
de  quo  Salomon  dicit :  Sapientia  scribitur  in  otio,  et  qui 
minorantur  actu  percipiunt  eam.     Ideo  discipuli  Domini 
in  sabbato,  in  die  scilicet  otii  transeuntes  per  sata  fricabant 
spicas,  et  vescebantur  eis.     Subtiliores  enim  sententize  de 
occultis  educuntur  in  tempore  cessationis,  quibus  animae 
saginantur.     Porta,  quae  in  Ezechiele  respiciebat  ad  Orien- 
tem,  non  aperiebatur,  nisi  in  sabbato.     Anima  enim  sab- 
batisante  a  concupiscentiis   saeculi,  sapientia  Dei  liberius 
inquirenti  se  aperit,  familiarius  autem  pariter  conversantur 
contemplatio  et  oratio.     Urgente  namque  necessitatis  in- 
stantia,  viriliter  ad  orationis  arma  currendum  est.     Nam 
Israel   miseriarum    cumulo    ingruente    ad   tabernaculum 
foederis  properabat.    Orationis  efficacia  magna  est.     Iratus 
erat  populo  suo  Dominus,  stetitque  Moyses  in  confractione, 
et  placatus  est  Dominus.     Pugnabat  Israel  contra  Ama- 
lech,  Moyse  erigente  manus  praevalebat  Israel,  eo  autem 
reraittente   manus   Amalech    obtinebat.     Quidam   justus 
credens  se  orationibus  a  malignitate  detrahentium  liberari 
dicebat :  Pro  eo,  ut  me  diligerent,  detrahcbant  raihi :  ego 
autem  orabam/     Quam  multum    valeat    deprecatio  justi, 

manifestat  Elise  oratio,  qui  coelum  pro  arbitrio  suo  ad  bene- 
ficium  pluvise  claudit  et  aperit.  Oratio,  qu?e  assidue  fiebat 
ab  Ecclesia  pro  Petro,  eum  a  vinculis  liberavit.  Et  Christus 
Apostolis  dicit :  Vigilate,  et  orate.  Vidua  ab  aliquo  judice 
de  adversario  suo,  mediante  orationis  instantia  obtinuit 
ultionem.  Amicus  Evangelicus  importunitate  tres  panes 
obtinuit.  In  Ecclesiastico  de  oratione  scriptum  est :  Ora- 
tio  humilis  penetrat  nubes,  et  non  discedet,  donec  aspi- 
ciat  eum  altissimus.  Oratio  autem  suas  circumstantias 
habet,  instantiam,  humilitatem,  jejunium,  et  csetera  muni- 
menta  virtutum.  Propterea  Propheta  dicit :  Sicut  pullus 
hirundinis,  sic  clamabo,  meditabor  ut  columba.  Unura 
noveritis,  quia  non  nisi  in  oratione  ejicitur  daemonium,  quo 
vexamur.  Vos  ergo  sicut  Apostolus  dicit,  sine  inter- 
missione  orate,  quamdiu  persecutio  non  est  intermissa. 
Invalescente  enim  oratione  cessabit  quassatio,  Publicanus 
justificatus  deseendet,  absolvetur  peccatrix,  et  Chananese 
dicetur :  Fiat  tibi  sicut  vis.  Ego  autem  in  omnibus  Ec- 
clesiis,  quibus  vinculo  fraternitatis,  aut  familiaritatis  con- 
strictus  sum,  orationum  suffragia  vobis  devotus  imploro. 


EPISTOLA  CXXVI. — ad  r.  glocestri^  abbatem. 

Argumentum. — Odonis  nobilissimi  viri  in  episcopum  Parisiensem  ex 
Cantore  Bituricensi  electi  vitam  moresque,  quod  R.  abbas  peti- 
verat,  describit. 

Reverendo  patri  et  domino  R.  Dei  gratia  Glocestrice  abbati 
P.  Blesensis  Bath.  archid.  salutem  in  eo,  sine  quo  non  est 
salus. 

Qu^ERiTis,  utrum  novum  hunc  Parisiensem  Episcopum 
noverim,  et  quid  de  vita  et  moribus  ejus  sentiam,  et  quid 
de  ipsius  electione  audiverim,  vobis  scripto  petilis  aperiri. 
Curiosi  hominis  est  ista  inquirere:  sed  scio,  quod  vestri 

Domini  Henrici,  beatse  memoriae,  nuper  Wigorniensis  Epi- 
scopi  amor  et  devotio,  ista  inquirere  vos  compellunt.  Scitis 
enim,  quam  placide,  quam  devote  totus  spiritus  ejus  re- 
quiescebat  super  Odonem  Cantorem  Bituricensis  Ecclesise, 
eratque  in  votis  et  deliciis  ejus  ipsum  cum  fratre  suo  Bitu- 
ricensi  Archiepiscopo,  quoties  se  offerebat  opportunitas 
multiplici  prseconio  recensere.  De  vita  ipsius,  quod  novi, 
de  ipsius  autem  electione  referam  quod  audivi.  Mauritio 
pise  recordationis  exempto  de  corpore  mortis  hujus,  Pari- 
siense  capitulum  de  alterius  substitutione  tractabat.  Erant 
quidam  filii,  et  hseredes  Simonis  Magi,  qui  licet  religionis 
professores,  multorumque  inveterati  dierum,  cum  pecuniis 
tamen,  quas  congregaverant,  propter  hoc  a  diebus  antiquis 
se  ad  nundinas  illius  electionis  accinxerant,  et  per  quosdam 
Giezi  successores  titulum  de  contrahenda  emptione  fre- 
quentius  iterabant.  Porro  in  tam  electa  congregatione 
prudentum,  versutia  mercalis  elusa  est,  et  illis  qui  sola  lici- 
tatione  obtinere  sperabant,  et  tanquam  stipitibus  veternosis, 
sterilibusque  rejectis  ducti  odore  Odonis,  quasi  agri  pleni, 
cui  benedixit  Dominus,  eum  sibi  communi  assensu  ponti- 
ficem  rapuerunt  in  exultatione  universse  terrse.  Conglorior 
ejus  glorise,  si  qua  tamen  gloria  ejus  intelligi  potest,  quem 
ad  cathedram  traxit  invitum  publicus  favor  communisque 
devotio.  Electus  quippe  est  votis  omnium,  sed  non  suis,  et 
commendabili  quadam  intrusione  adeptus  est  dignitatem, 
quae  tanto  eum  sequebatur  instantius,  quanto  eam  humilius 
fugiebat.  Circa  primitias  studiorum  ejus,  et  tyrocinia  mi- 
litise  scholaris  adhuc  infirma  et  rudia  novi  eum,  et  devote 
dilexi  Parisios,  ubi  magis  spirituali  unctione,  quam  eru- 
ditione  magistrali  puer  litteras  rapiebat.  Nam  inter  exer- 
citia  liberalium  facultatum  doctrina  ccelestis  meliora  ei  cha- 
rismata  influebat.  Propterca  super  senes  intelligens,  pue- 
ritiae  dies  antiquabat  moribus,  tempora  prseveniebat  meritis, 
et  quod  deerat  setati,  virtutibus  compensabat.  Ssepe  re- 
tulit  mihi  secretius  Petrus  quidam  de  Verno  paedagogus 
ejus,  discipulus  autem  et  familiaris  meus,  quam  sollicite, 

quam  devote,  occulte  tamen,  et  raptim  se  in  operibus  pie- 
tatis  adhuc  puerulus  exercebat.  Eleemosynas  vero  fre- 
quenter  condiebat  lachrymis,  et  pietatis  adipe,  holocausta 
misericordiae  impinguabat.  Pueritiam  salutaverat,  quumque 
jam  in  ejus  facie  pubescentis  adolescentise  lanugo  vernaret, 
sedem  Apostolicam  visitavit,  eo,  scilicet,  tempore,  quo  Gre- 
gorius  octavus  successit  Urbano.  Eram  tunc  in  curia,  et 
vidi,  nec  invidi,  quod  honor  ei  a  summo  pontifice,  patri- 
busque  conscriptis  exhibitus  non  multum  inferior  episcopo- 
rum  reverentia  videbatur.  Sane  spiritus  sanctus  bonarurn 
mentium  institutor,  virtutum  plantaria  in  eo  multiplicabat 
usque  in  virum  perfectum.  Videns  autem,  quse  a  Deo 
donata  sunt  ei,  coepit  supererogare  collatis.  Quumque  vas 
suum  in  sanctificatione  et  honore  ab  infantia  possedisset, 
insolentiam  tamen  carnis,  et  extraordinarios  ejus  motus, 
quadam  praeeminentiae  auctoritate  cohibens,  ipsam  vigiliis, 
jejuniis,  disciplinis  ancillari  cogebat.  Sciebat  enim  conti- 
nentiam  optimam  esse  balsami  speciem,  quse  carnem  a  cor- 
ruptione  conservaret.  Alii  currentes  ad  diripiendam  prse- 
dam  hujus  sseculi,  qusestum  reputant  pietatem  :  iste  vero 
uberem  reditum.  quem  in  Anglia  possidebat,  prudenti 
consideratione  dispersit,  dedit  pauperibus,  tresque  scholares 
indigos  quidem,  sed  industrios  et  honestos  propria  exina- 
nitione  ditavit.  Caeterum  fidejussor  pauperum  Deus  aliud 
ei  beneficium  tempestivum  non  sine  magna  fcenoris  acces- 
sione  redhibuit:  et  quia  super  pauca  fidelis  fuerat,  eum 
supra  multa  constituit.  Qui  ergo,  sicut  lignum  quod  ad 
humorem  mittit  radices,  in  Ecclesia  Bituricensi  fructificari 
coeperat,  nunc  Parisios  a  Domino  transplantatur,  ut  fructum 
plus  asserat,  ut  lucerna  super  candelabrum  posita  gloriosius 
cunctis  irradiet,  cujus  lumen  sub  humilitatis  modio  sollicitus 
a  communis  famse  palpebris  abscondebat.  In  episcopum 
denique  consecratus  nomen  suum,  sicut  publice  dicitur, 
operibus  interpretari  non  cessat,  fidelisque  sequester  inter 
Deum  et  homines  vota  populi  offert,  et  populo  gratiam  Dei 
refert,  vigilantia  jugi  reducens  in  viam  justitise,  quos  inde 


392  PETRI  BLESENSIS 

versutus  impostor  abduxerat.  Bituric.  Archiepiscopi  frater 
est,  atque  de  illustrissimis  principibus  originem  trahens, 
hinc  regis  Anglise  consanguineus,  inde  Francorum  Regem 
linea  generis  propinquiore  contingit:  suse  tamen  fastigium 
parentelse  nobiliore  quadam  animi  generositate  fastidit,  et 
ex  ipsius  contemptu,  judicio  eorum,  qui  rectius  sapiunt,  sui 
generis  eminentise  plurimum  superaddit.     Vale. 


EPISTOLA  CXXVII. — ad  odonem  parisiensem 
episcopum.     [A.D.  1197.] 

Argumentum. — Petit  amicitiam  cum  Odone  novo  episcopo  a  pueris 
contractam  confirmari,  eumque  hortatur,  ut  suo  officio  episcopali 
faciat  satis. 

Reverendo  patri,  et  domino  Odoni  Dei  gratia  Parisiensi 
Episcopo,  suus  P.  Bles.  Bath.  archid.  salutem,  et  si  quid 
dulcius  aut  desiderabilius  est  salute. 

Inter  desiderabilia  hujus  mundi  quadam  speciali  affec- 
tione  versatur  in  votis  meis  ire  et  videre  desideratissimam 
mihi  faciem  vestram.  Credo  enim,  quod  conscientia  secura 
Deo  cantare  possitis  cum  Propheta  David:  Qui  timent  te, 
videbunt  me,  et  lsetabuntur.  Sed  distantia  interveniente 
locali,  clausura  etiam  maris,  et  prohibitione  majorum,  co- 
arctatur  propositum  sestuantis  affectus  citra  limites  facul- 
tatis.  Teste  Apostolo,  caritas  nunquam  excidit:  ideoque 
confidentius  peto,  ut  illa  dilectio,  quam  mihi  tenerior  setas 
primitiavit  in  vobis,  a  suse  originis  integritate  non  claudicet, 
sed  aspirante  dignatione  vestra  in  commercium  mutuae  ca- 
ritatis,  et  contractum  amicitise  fortius  convalescat.  Sitis 
quaeso  successor  et  continuator  illius  gratise,  quam  proximi 
et  intimi  vestri  mihi  super  omnem  meritorum  meorum 
exigentiam  consueti  sunt  exhibere.     Rex  Angliae  Henricus 

II.  consanguineus  vester,   me   primus  in    Angliam  traxit, 

cujus  munificam  et  magnificam  manum  frequenter  expertus 

ex  ipsius  amissione  didici,  quanta  mihi  obvenisset  commo- 

ditas  ex  diuturnitate  viventis.     Surrexit  autem  novus  Pha- 

rao,  qui  non  cognovit   Joseph,  et  utinam   in    tam  longa 

peregrinatione  mea  nullus  me  hominum  cognovisset.  Eram 

quandoque  de  morte  illustrissimi  regis  consternatus  animo, 

et  mcerore  confectus,  atque  Anglia  salutata  prae  taedio  animae 

alias  transmigrassem,  nisi  Domini  Wigorniensis,  et  Domini 

Dunelmensis,    et    Archidiaconorum    ejus    tunc   viventium 

grata  et  amplectenda  familiaritas  me  ab  illa  et  omnium  de- 

solationum  molestia  relevassent.      Quae  enim  pressura  ita 

gravis   et   importabilis   esse    posset,    quam   suo   colloquio, 

auxilio,  consilio  et  solatio  tanti  viri  non  levigarent,  qui  mihi 

tranquillabant  omnes  infortunii  motus,  et  in  terra  peregri- 

nationis  meae  patriam  faciebant  ?     Sed  praecisa  est  velut  a 

texente  vita  eorum,  et  crudelis  sicaria  mors  me  perimere 

credidit,  in  eis  mihi  surripiens  vivendi  solatium.     Gratias 

autem  ago  Deo,  qui  adversus  necessariae  fatalitatis  urgentias 

benigne  pro  afflictis  excipiens  suscitat  juxta  verbum  Amos 

de  filiis  prophetas,  et  de  juvenibus  Nazaraeos.     Pro  patribus 

nascuntur  filii,  pullulatque  de  novo  seges  gloriosa  nepotum, 

et  evanescentibus  amicis  veteribus  novorum  progenies  adul- 

tiores  et  dulciores  fructus  amicitiae  coalescunt.     Quia  igitur 

secundum  nomen  magnorum,  qui  sunt  in  terra,  magnificavit 

vobiscum  Deus  misericordiam  suam,  qui  fuistis  magnus  in 

minimis,  sitis  major  in  magnis  :    nunquam  vestra  nobili- 

tas  ab  avita  magnanimitate  degeneret.     Cordi  magno  nihil 

est  magnum.     Quaerite  non  datum,  sed  fructum :  nec  vo- 

bis  vos,  sed  omnibus  vivere  cogitetis.     Testimonio  Pauli, 

Christus  heri  et  hodie,  ipse  et  in  aeternum.     Qui  vos  ad 

magna  provexit,  ad  majora  servavit.     Expedit  tamen,  ut 

sitis  indefessus  exhibitor  gratiarum,  ut  Deo  detestabilis  in- 

gratitudo,  nec  etiam  in  modico  circa  vos  praesumat  irrum- 

pere,  sed  ei  semper  vos  offeratis  obnoxium,  cujus  beneficiis 

etiam  angeli  se  impares  recognoscunt.     Vale. 

3  E 

EPISTOLA  CXXVIII. — ad  guillelmum  archiepiscopum 

SENON. 

Argumentum. — Queritur  promissa  ab  archiepiscopo  Senonensi  sequo  tar- 
dius  praestari.  Proniiserat  autem  se  eum  in  familiam  suam  recep- 
turum,  et  beneficio  ecclesiastico  ornaturum. 

Venerabili  patri  et  domino  Guillelmo  Dei  gratia  Senonensi 
archiepiscopo,  Petrus  Blesensis  salutem,  et  se  totum  ad 
pedes. 

Expectans  expectavi  Dominum  meum  diu,  nec  intendit 
mihi.  Sperabam  quod  daret  effectui  verbum  suum,  et 
gratiam,  quam  mihi  M.  Gerardus  ex  parte  ipsius  nunciave- 
rat  operibus  exhiberet.  Eram  in  amaritudine  inulta,  sed 
magister  G.  mihi  grata  et  dulcia  nunciavit,  ita  quod  secun- 
dum  multitudinem  dolorum  in  corde  meo  consolationes 
ejus  laetificaverunt  animam  meam.  Morosa  quidem  et  in- 
certa  voti  mei  completio  me  quasi  in  frixorio  decoquebat, 
et  si  diutius  sic  mecum  viveretur,  et  in  talibus  esset  vita 
spiritus  mei,  longe  dulcius  esset  mihi  mori,  quam  morte 
continua  vivendo  torqueri.  Verumtamen  si  non  es  oblitus 
misereri,  si  cogitas,  ut  complacitior  sis  adhuc,  assigna  tuis 
obsequiis  mese  residuum  senectutis.  Recordare  quia  venit 
tempus  miserendi,  quia  venit  tempus.  Jam  advesperascit 
mihi,  et  vitae  mese  inclinati  sunt  dies  :  ut  verbis  Job  utar, 
rugse  niese  testimonium  dicunt  contra  me,  et  canities  an- 
nunciat  senectutem.  Me  ad  obsequium  suum  plerique 
Magnates  promissionibus  suis  et  donis  alliciunt,  sed  vestra 
promissio,  et  nativi  dulcedo  aeris  me  fortius  trahunt,  et 
maxime  prsebendse  Carnotensis  desiderium,  in  quo  mihi 
spem  dedistis,  et  ideo  uberes  et  certos  reditus  vestrse 
nudae  pollicitationi  posthabui.  Nam,  ut  verbo  Gedeonis 
utar,  melior  est  mihi  racemus  Ephraim,  super  vindemiis 
Abiezer.  Melior  est  mihi  dies  una  in  atriis  tuis  super 
millia.  Melior  est  mihi  et  acceptior  apud  vos  medio- 
critas,  quam  apud  alios  divitiarum  effusa  infinitas.     Quo- 

niam  igitur  impendistis  hactenus  animam  meam,  nec  ullam 
per  nuncium  meum  de  vestra  voluntate  certitudinem  re- 
portavi,  ne  cor  meum  ulterius  fluctuet  in  incerto,  ibo  et 
visitabo,  quem  diligit  anima  mea.  Dominus  autem  qui 
pascit  me  a  juventute  mea  prosperum  faciat  iter  meum,  et 
adimpleat  me  lsetitia  cum  vultu  tuo  :  quia  vultum  tuum, 
Domine,  requiram.     Yale. 


EPISTOLA  CXXIX. — ad  r.  aurelianensem  archid. 


Argumentum. — Graviter  invehitur  in  R.  Aurelianens.  archid.  quod 
pestem  Simoniacam  in  Ecclesiam  induxerit,  eamque  multis  exemplis 
ostendit  esse  execrabilem. 


Carissimo  domino  et  amico  R.  archid.  Aurelian.  magister 
Petrus  Blesensis  salutem  in  auctore  salutis. 

In  te,  dum  esses  parvulus,  generosae  indolis  primitias 
admirabar :  verumtamen  in  agro,  quem  exactissima  dili- 
gentia  colueram,  inimicus  homo  superseminavit  zizania, 
unde  et  injecta  semina  diligentise  doctrinalis,  de  quibus  in- 
crementa  frugum  justitise  fiducialiter  expectabam,  inlolium 
tribulosque  degenerant.  Hanc  quaeso  exhortatiunculam 
meam  amice  carissime  cum  sequanimitate  sustineas.  Mo- 
neo  enim  te,  si  forte  exaudias,  si  forte  velis  avellere  iniquas 
plantationes.  radicesque  vipereas,  quas  non  plantavit  pater 
meus  ccelestis,  ideoque  tanto  fortius  explantandse  sunt, 
quanto  enormius  sunt  plantatae.  Non  parcam  tibi,  ut  par- 
cat  tibi  Deus ;  licet  sis  major  me,  et  eminentior  dignitate, 
frater  tamen  meus  es.  Nolo,  ut  vox  fraterni  sanguinis  cla- 
met  ad  Dominum  contra  me.  In  tertio  regum  dicit  Do- 
minus  ad  filium  Prophetse :  Quia  dimisisti  virum  dignum 
morte,  erit  anima  tua  pro  anima  illius.  Ad  omnes  etiam 
se  porrigit  verbum  istud  Jeremiae  dicentis  :  Maledictus  qui 

prohibet  gladium  suum  a  sanguine,  id  est,  ab  interfectione 
peccati.  Solebas  tibi  consuere  perizomata  de  foliis,  id  est, 
de  lenitate  adolescentise  tuse,  et  setatis  lubricum  allegare  ad 
excusandas  excusationes  in  peccatis,  sed  jam  in  setatis  vi- 
rilis  plenitudinem  evasisti.  Aruerunt  folia,  quse  vitae  tur- 
pitudinem  obtegebant,  imo  quod  deterius  est  in  palpebris 
famse  communis  tuos  enormes  actus  publice  et  patenter 
exponis,  ut  tibi  conveniat,  quod  scriptum  est :  peccatum 
suum  sicut  Sodoma  prsedicaverunt.  Verbum  autem  Pro- 
phetse  est :  Nolite  ascendere  in  Galgala,  et  ne  ascenda- 
tis  in  Bethaven :  in  quo  prohibemur  nostrum  publicare 
peccatum,  ne  simus  aliis  ruinse  occasio,  et  perditionis 
exemplum.  Osee  propheta  sub  typo  Israel  adloquitur 
ad  animam  publice  delinquentem  dicens :  Si  deliquisti  Is- 
rael,  non  delinquat  saltem  Juda.  Utinam  lectioni  assues- 
ceres  :  frequens  enim  lectio  mores  eliminaret  incultos,  et 
regulam  debitse  correctionis  induceret.  Certe  Josias  rex 
Juda,  quum  in  ejus  pr^esentia  Deuteronomium  legeretur, 
licet  puer  esset,  audiens  comminationes  legis,  timore  percus- 
sus  est,  scissisque  vestibus  sedit,  et  flevit  coram  Domino,  eo 
quod  non  observasset  prsecepta  ipsius.  Percussit  itaque 
fcedus  coram  Domino,  quod  ambularet  in  omnibus  pra> 
ceptis  ejus,  ejecitque  omnia  vasa  immunda  de  domo  Do- 
mini,  altaria  etiam  lucosque  destruxit.  Tu  vero  sordes 
avaritiae,  et  immunditias  simoniae  ab  ecclesia  Dei  non  ejicis, 
sed  inducis  :  quum  scias  Dominum  adversus  venalitates  hu- 
jusmodi  graviter  excanduisse,  et  tanquam  abhorrendas  abo- 
minationes  in  animalibus  ejecisse  flagellis.  Etnunc  acuit, 
ut  fulgur,  gladium  suum,  ut  carnes  devoret  gladius  ejus, 
ignisque  consumat  usque  ad  inferni  novissima.  Tetendit 
arcum  suum,  et  in  co  paravit  vasa  mortis  adversus  eos, 
quos  posuit  capita  et  cardines  aliorum.  Verbum  Amos 
prophetae  est :  Vidi  Dominum  stantem  super  altare,  et 
dixit  :  Percute  cardinem  et  amoveatur  subliminare  ejus. 
Avaritia  enim  in  capite  omnium :  et  ego  interficiam  eos 
gladio.     Avaritia  hsec  Simoniaca  ipsa  est  vermis,  et  inter- 

ficiens,  bruchus  pessimus,  aerugo  et  tinea  cordis,  quae  bona 
omnia  seruginat  et  consumit. 

Nobilis  ecclesiae  quondam  venerabile  nonien  " 
Prostat,  et  in  quasstu  pro  meretrice  sedet. 
Et  unde  tibi  amice  carissime  obrepsit  hsec  pestis  ?  Quis 
te  fecit  discipulum  Simonis,  et  Giezi  successorera  ?  Quis 
te  constituit  emptorera  leprse,  et  spiritualis  olei  vendi- 
torem  ?  Non  poterant  tibi  sufficere  reditus  canonice  ac- 
quisiti,  et  ecclesiasticae  facultates,  nisi  sedificares  Sion  in 
sanguinibus,  atque  venalitate  execrabili,  et  damnabili  quse- 
stu  divitias  congregares  ?  Usu  et  experientia  quotidiana 
cognoviraus  spiritualium  venditores,  quanto 

.  Plures  opes  accumulant,  tanto 
majori  semper  egestate  confundi. 

Non  habet  eventus  sordida  praeda  bonos. 

Et  ideo  quandoque 

Qusecunque  maligne 
Traxit  avaritia  luxu  pejore  refundit. 

Achan  de  anathemate  Jericho  tulit,  et  lapidatus  est. 
Chore  spirituale  officium  usurpavit,  et  igne  ccelitus  misso 
consumptus  est.  Jason  ab  Antiocho  sacerdotium  emit,  et 
extinctus  est  ignis  quem  accenderat  Jeremias.  Saul  mu- 
nera  detulit  ad  Prophetam,  et  in  ira  Dei  constitutus  est. 
Jeroboam  omnibus,  qui  manus  ei  implebant,  sacerdotium 
conferebat,  et  domus  ejus  subversa  est.  Balthasar,  quia 
vasis  tabernaculi  abutebatur,  captus  et  occisus  est.  Da- 
than  et  Abiron  a  terra  absorpti  sunt,  quia  spirituali  officio 
sunt  abusi.  Deterreat  te  quseso  lapidatio  Achan,  incendium 
Chore,  lepra  Giezi,  et  pecunla  Simonis,  reprobatio  Saulis, 
subversio  domus  Jeroboam,  ruina  Dathan  et  Abiron,  ex- 
tinctio  ignis  sub  Jasone.  Ille  ignis  est  Spiritus  sanctus, 
qui  per  malitiam  in  vobis  extinguitur ;  ideoque  scriptum 
est :  Spiritum  nolite  extinguere.  Cedat  tibi  ad  documen- 
tum  discrimen  alterius,  et  non  tuum.  Aliorum  pcena  te 
instruat,  ne  similiter  puniaris.  Mulctato  enim  pestilente, 
sapiens  sapientior  erit :  lavabitque  justus  manus  suas  in 
sanguine  peccatoris. 

EPISTOLA  CXXX. — ad  joannem  carnot.  episcopum. 

Argumentum. — Furgat  se  caluninia  quorundam,  qui  divulgarant  eum 
contra  Joan.  episcopum  Carnotensem,  pro  pra>positura  Carnotensi 
subsidia  regum,  comitum,  et  papae  implorasse.  Nepotem  episcopi  in 
gratiam  receptum  gaudet,  et  se  ei  deditissimum  ob  beneficia  accepta 
declarat. 

Dilectissimo  Patri  suo  et  unico  redemptori  suo  post  Deum 
Joanni  Dei  gratia  Carnotensi  episcopo  Petrus  Bles.  Can- 
tuar.  archiepiscopi  cancellarius  salutem  in  vero  salutari. 

Audivi,  et  turbatus  sum  vehementer,  quia  quidam  de- 
tractores  Deo  odibiles,  sicut  dicit  Apostolus,  vestrae  gratise 
serenitatem  mihi  obnubilare  conati  sunt,  ex  bonitate  vestra 
sumentes  occasionem  malitia3,  ut  quia  vos  altissimi  miseri- 
cordia  votis  meis  quandoque  facilem  et  benignum  exhibuit, 
simili,  imo  longe,  dissimili  facilitate  vos  contra  me  possint 
ad  odium  inclinare.  Ausus  est  susurro  et  bilinguis  mihi 
turpitudinem  negotiationis  imponere,  existimans  inique 
quod  essem  sui  similis.  Si  enim  in  rebus  ecclesiasticis 
cognovi  negotiationem,  non  introibo  in  potentias  Do- 
mini  memoreturque  injustitise  meae  solius  et  non  mise- 
ricordire  suae.  In  ccelis  Christum,  in  terris  habeo  con- 
scientiam  innocentise  nieae  testes,  ut  in  ore  duorum  aut 
trium  testium  stet  omne  verbum.  A  prgeposito  domino 
Roberto  nepote  vestro,  prseter  cujus  conscientiam  nihil 
factum  est,  veritatem  diligentissime  inquiratis,  cujus  testi- 
monium  contra  me  invoco,  quia  sicut  publice  dicitur,  citra 
tamen  meritorum  meorum  exigentiam,  gravissime  offensus 
est  mihi.  Nomen  enim  meum  multipliciter  attentavit  lingua 
dolosa,  et  elongavit  a  me  amicum  et  proximum.  Verum- 
tamen  salvum  faciet  Dominus  nlium  pauperis,  et  humi- 
liabit  calumniatorem,  et  mendaces  ostendet,  qui  macula- 
verunt  innoxium.  Illud  in  stuporem  mihi  vertitur,  et 
supcr  omnia  in  dolorem,  quod  circumspectissimse  prudcn- 

ti&e  vestrse  potuit  persuadere  liumana  versutia,  me  vel  contra 
honestatem  aliquod  contraxisse  commercium  vel  contra  vos 
a  Romana  curia  litteras  impetrasse.  Nunquid  gloriabitur 
securis  contra  eum,  qui  incidit  in  ea?  quomodo  se  elevet 
contra  elevantem  se  baculus,  qui  utique  lignum  est? 
Sic  esset,  si  ego  carnalis  et  venundatus  sub  peccato  insur- 
gerem  adversus  Deum,  et  adversus  Christum  ejus,  et  adver- 
sus  eum  qui  ab  opprobrio  et  exilio  me  redemit.  Scio,  et 
recolo  incessanter,  quee  et  quanta  feceritis  mihi.  Unde 
cantabiles  mihi  sunt  et  erunt  semper  miserationes  vestrse  in 
terra  peregrinationis  mese.  Non  enim  dilexistis  me,  quia 
prior  dilexerim  vos :  sed  dilexi  vos  quia  dilexistis  et  prae- 
venistis  me  in  benedictionibus  vestris.  Scio,  quid  boni 
feceritis  mihi,  scio  quid  feceritis  toti  terrse,  scio  quid  feceri- 
tis  domesticis  hostibus  vestris,  et  meis,  qui  certe  securissime 
possum  cum  propheta  dicere  de  vobis:  nisi  Dominus  Sa- 
baoth  reliquisset  nobis  semen  sanctum,  sicut  Sodoma  facti 
essemus,  et  sicut  Gomorrha  similes  fuissemus.  Ego  interim 
sustineo  patienter,  donec  consilia  eorum,  qui  dicunt  bonum 
malum,  et  malum  bonum,  exsufflet  et  dissipet  Dominus; 
evertet  enim  impios,  et  non  erunt.  Sapientia  autem  vestra 
vincat  malitiam  :  et  si  ad  voces  adversariorum  meorum 
exarserit  in  brevi  ira  vestra,  cogitetis,  ut  complacitior  sitis 
adhuc,  nec  vestras  a  me  servo  vestro  misericordias  abscin- 
datis.  Ego  enim  omni  censurse  et  correctioni  vestrse  me 
offero,  si  in  aliquo  vos  offendi.  Utinam  corripiat  me 
justus  in  misericordia  et  increpet  me.  Quod  si  in  me 
corripiendo  etiam  excederitis  terminos  sequitatis,  hoc  ipsum 
satis  desiderabile  reputarem,  quia  juxta  verbum  Job :  etiam- 
si  me  occideritis,  sperabo  in  vobis.  Testimonio  enim 
Sapientise,  Melior  est  iniquitas  viri,  quam  mulier  bene- 
faciens.  Dulciora  sunt  equidem  mihi  verbera  vestra,  quam 
ubera  eorum,  qui  lacte  lamiarum  vos  pascunt,  et  qui  quan- 
doque  propinaverunt  mihi  de  calice  Babylonis.  Illud  autem 
suavissime  fero,  et  meis  etiam  annumero  votis,  si  vestrum  ne- 
potem  recepistis  in  gratiam,  dummodo  mea  conditio  non 

laedatur.  Etenim,quod  nepoti  vestro  propitius  estis,hoc  et  na- 
tura3  conditio,et  ordo  postulat  caritatis:  Apostolo  dicente:  qui 
suorum,  et  maxime  domesticorum  curam  non  habet,  fidem 
negavit,  et  est  infideli  deterior.  Imo  preces  addo  devo- 
tissimas,  si  tamen  vestri  servi  preces  acceptare  dignemini, 
ut  non  revocetis  ad  animum  prseteritos  vestri  nepotis  ex-* 
cessus ;  in  quo  enim  displicuit,  placebit  vobis,  et  ubi  super- 
abundavit  delictum,  superabundabit  et  gratia.  Summam 
precum  et  desideriorum  meorum  sub  ea  verborum  paucitate 
concludo,  ut  me  vestrum,  imo  vestrissimum  reputetis.  In 
proximo  enim,  Deo  dante,  me  totum  Beatae  Virginis  obse- 
quiis  deputabo,  et  vestris,  futurus  vitula  Ephraim  docta 
diligere  trituram,  thesaurum  et  gloriam  meam  constituens 
in  eo,  qui  potens  est  depositum  meum  servare  in  diem 
illum,  et  in  vobis,  cujus  vita,  cujus  conversatio,  cujus  verba 
mihi  pretiosissima.  Quis  enim  thesaurus  pretiosior  esse 
potest,  quam  prudentia  verba  et  sermones  illius  audire,  qui 
sermone  et  opere  semper  ad  vitam  sediflcat,  cujus  verba, 
spiritus  et  vita  sunt,  juxta  Sapientise  verbum :  thesaurus 
desiderabilis  requiescit  in  ore  sapientis.  Ad  hunc  thesau- 
rum  sitio  et  desidero,  sicut  cervus  ad  fontes  aquarum :  ad 
hunc  veniam,  et  in  eo  vivam  et  moriar,  quicquid  frendeant, 
aut  grunniant  immundissimae  sues,  quicquid  venenose  con- 
fingant  nequissimi  detractores.  Ibo  in  proximo,  duce 
Christo  Jesu,  et  vincam  in  simplicitate  versutiam,  impa- 
tientiam  mansuetudine,  veritate  fraudem,  humilitate  super- 
biam,  malitiam  bonitate.  Secundo,  aut  tertio  quaeso  hanc 
relegatis  epistolam,  quae  de  atramentario  doloris  scripta  est, 
et  de  angustia  spiritus  emanavit.  Valeat  carissimus  Domi- 
nus  meus,  et  omnes  qui  eum  diligunt  ex  affectu.     Valete. 

EPISTOLA  CXXXI. — ad  e.  priorem  de  monasteriolo. 

Argumentum. — Arguit  nepotem  monachum,  quod  neglecto  studio  sa- 
crarum  litterarum  et  solitudinis,  ambiat  amicitias  principum  et 
mundi. 

M.  Petrus  Bles.  Bath.  archid.  dilecto  et  prcedilecto  nepoti 
suo  E.  Priori  de  Monasteriolo,  salutem  in  auctore  salutis. 

Si  ea  quae  scribo,  austera  tibi  videntur  et  dura,  tu  tamen 
cum  sequanimitate  sustineas :  nam  hsec  omnia  dictat  exube- 
rans  dilectionis  affectio,  et  ex  abundantia  cordis  os  loquitur. 
Zelo  et  sitio  salutem  tuam  in  visceribus  Christi.  Unde  et 
hujus  series  exhortationis  tota  emanat  de  medullis  animae, 
et  ex  adipe  caritatis.  Diu  obmutui,  et  siiui  a  bonis.  Eram 
enim  apud  te  tanquam  vas  perditum,  quasi  mortuus  a 
corde,  utpote,  qui  tuum  dedignabaris  avunculum  scripto 
vel  nuncio  salutare.  Utinam  a  corde  tuo  sis  mortuus  et 
vita  tua  abscondita  sit  cum  Christo  in  Deo.  Super  senes 
intelligis,  et  sicut  Apostolus  ad  Timotheum  scribit,  ab  in- 
fantia  sacras  litteras  nosti,  quibus  te  et  alios  potes  instruere 
ad  salutem.  Tu  vero  abjecto  prorsus  exercitio  militise 
litteralis  magnatum  venaris  amicitias,  et  ut  placeas  principi- 
bus  ambitiosis  curiarum  fluctibus  te  involvis.  Porro  litte- 
ratus,  qui  se  lectione  assidua  non  exercet,  quasi  domus 
deserta  est,  in  qua  juxta  verbum  prophetse,  pilosi  clamant 
alter  ad  alterum,  et  dsemones  onocentauris  occurrunt.  Im- 
mundus  etiam  spiritus  domum  vacantem  invenit,  et  fre- 
quenter  ad  habitandum  in  ea  septem  spiritus  nequiores  se 
assumit.  Propter  hoc  ambis  honores,  auram  gratiae  popu- 
laris  adoras,  atque  magnatum  consiliis  te  officiose  immisces : 
et  hsec  omnia  gentes  inquirunt.  Displicet  mihi,  si,  ut 
mundo  placeas,  Deo  displicere  non  times.  Qui  hominibus 
placent,  confusi  sunt,  quoniam  Deus  sprevit  eos.  Si  homi- 
nibus,  inquit  Apostolus,  placerem,  Christi  servus  non  essem. 

3  F 

Non  potes  placere  Deo  et  mundo.  Qui  vult  amicus  esse 
hujus  mundi,  inimicus  Dei  constituitur.  Quae  enim  col- 
latio  spiritus  Dei  ad  spiritum  mundi  ?  sicut  lucis  ad  tene- 
bras,  sicut  Christi  ad  Belial.  Si  gloriam,  quse  ab  homine 
est  quaeris,  gloriam  illius,  qui  dat  gratiam  et  gloriam,  perdis. 
Verbum  Christi  est:  Gloriam  ab  invicem  quseritis,  et  glo- 
riam,  quae  a  solo  Deo  est,  non  vultis.  Ipse  Dominus  gloriae 
dicit:  Si  quaero  gloriam  meam,  gloria  mea  nihil  est.  Sit 
gloria  tua  testimonium  conscientiae  bonae,  cui  nunquam 
communicabit,  qui  curru  superbiae  vectus  per  campum  ela- 
tionis  excurrit.  Vereor  autem,  ne  in  errore  tuo  te  foveant 
sermones  adulatoris.  Sunt  enim  qui  te  palpant  dicentes 
tibi,  euge  euge,  et  addunt  cornua  peccatori.  Isti  sunt,  qui 
in  hypocrisi  te  salutant,  habentes  osculum  in  labiis,  jaculum 
in  corde,  et  in  occulta  dilectione  venenum.  Sedechiae  Regi 
quandoque  dictum  est :  Viri  tui  pacifici  seduxerunt  te,  et 
qui  te  glorificabant,  in  errorem  inducunt.  Utinam  corripiat 
te  justus  in  misericordia,  et  increpet  te,  tuumque  caput 
peccatoris  oleum  non  impinguet.  Dedisti  manum  monas- 
ticae  professioni :  cursum  quaeso  tuae  conversationis  attende. 
Vide,  quantum  vitae  tuae  perdideris ;  et  quem  fructum  ha- 
beas,  in  quibus  nunc  forsitan  erubescis.  Verbum  Jeremiae 
est :  Bonum  est  viro  quum  portaverit  jugum  Domini  ab  ado- 
lescentia  sua:  sedebit  solitarius,  et  tacebit,  quia  levabit  se 
supra  se.  Vereor,  ne  sensu  contrario  et  perverso  levaveris 
te  supra  te,  non  humiliter  sentiens,  sed  exaltans  te,  am- 
bulans  in  magnis  et  mirabilibus  supra  te.  Nam  a  primitivis 
adolescentiae  motibus  jugum  Domini  quod  acceperas,  a  tuis 
cervicibus  excussisti,  relictaque  via,  quse  ducebat  ad  civi- 
tatem  habitationis,  secutus  es  juvenilis  devia  levitatis.  Ex- 
traordinariis  motibus  lasciviae  prurientis  stimulos  addidit 
indisciplinata  vivendi  libertas,  et  impunitas  delinquendi, 
quumque  sint  proni  sensus  hominis  ab  adolescentia  inmalum, 
cujusdam  consuetudinis  violentia  et  licentior  impetus  te 
rapuit,  tuumque  obscurans,  et  obruens  intellectum,  ut  con- 
sentires  malitiae,  nec  sentires :  sed  quadam  assiduitate  pec- 

candi  velles  etiam  praecedere  quadam  semulatione  temeraria 
malignantes.  Ita  cor  tuum  paulatim  negligentise  subver- 
terunt.  Mens  enim  paulatim  defluit,  et  animus  usu  conti- 
nuato  ad  deteriora  prolabitur.  Navis  equidem,  in  sentinam 
ejus  aqua  guttatim  influente,  latenter  et  repente  submer- 
gitur.  Novimus  autem,  quod  in  terra  tua  multi  sunt 
perversores  simplicium :  unde  et  a  malitia  habitantium  in 
ea  multiplicem  morum  scoriam  contraxisti.  Erat  autem 
tolerabilius  non  arripuisse  propositum  pcenitentise,  quam 
post  pcenitentiam  retro  ire.  Res  magni  discriminis  est 
ignominiam  sEeculi  sub  religionis  habitu  circumferre,  impie- 
tatem  sub  pietatis  umbraculo,  et  Antichristum  sub  Christi 
vestibus  occultare.  Utinam  vero  gustasses,  quam  suavis 
est  Dominus,  et  misericordias  ejus  experientia  didicisses. 
Nam  si  veritas,  imo,  quia  veritas  verum  dicit,  jugum  ejus 
suave  est,  et  onus  ejus  leve,  sed  quibus?  non  servis,  sed 
filiis,  his,  scilicet,  qui  aguntur  spiritu  Dei.  Isti  sunt,  qui 
spiritu  facta  carnis  mortificant,  quorum  membra  templum 
sunt  Spiritus  sancti.  Hi  empti  sunt  pretio  magno,  id  est, 
pretioso  sanguine  Christi  portantes  et  glorificantes  eum  in 
carne  sua.  Sunt  autem  qui  mortificationem  Jesu  circum- 
ferre  decreverant  in  corpore  suo,  et  quodam  torrente  malitise 
irruentis  impulsi,  conversi  sunt  in  arcum  pravum,  facientes 
membra  sua  arma  iniquitatis  peccato,  et  exsufflato  a  se 
spiritu  Dei,  susceperunt  in  se  spiritum  hujus  mundi,  di- 
centes  anathema  Jesu.  Quandoque  in  arbitrio  fuit,  jugum 
Domini  non  recipere ;  semel  autem  susceptum  non  licebat 
abjicere.  Deus  ergo  nunc  exigit  oblatum,  qui  non  exegerat 
offerendum.  Voluntas  in  necessitatem  translata  est :  et 
vinculo  professionis  arctaris  reddere  vota,  quse  distinxerunt 
labia  tua.  Desiderio  itaque  desiderarem  te  permanere  in 
ea  vocatione,  qua  vocatus  es  secundum  mensuram  regulse, 
qua  mensus  est  tibi  Deus.  Quod  si  eam  custodire  non 
potes,  impotentia  te  excusat :  si  potes  eam  implere,  et  non 
vis,  superbia  te  condemnat.  Si  vero  alleges  te  per  abbatem 
tuum  a  monasticae  legis  observantia  relaxatum,  scias,  quod 

licet  abbati  dispensatio  credita  sit,  ea  tamen  statuere,  aut 

sustinere  non  permittitur,  quse  lucrum  impediunt  caritatis. 

Nulli  praelato,  aut  subdito  voluntatem  propriam  sequi  licet. 

Nam  et  monachorum  legislator  quasi  edicto  prsecipit  ge- 

nerali,  ut  omnes  magistram  regulam  sequantur,  et  ab  hac 

lege,  nec  abbas,  nec  prior  excipitur.     Ubi  est  obedientise 

cautio,  quam  emisisti  ?  ubi  professio,  cui  manum  dedisti  ? 

Ubi  est,  quod  in  regula  vestra  dicitur,  ut  omni  obedientia 

monachus  se  majori  subjiciat  ?    Verbum  Apostoli  Petri  est: 

Castificantes,  inquit,  corda  vestra   in  obedientia  caritatis ; 

ut  scilicet  subjectus  voto  alicui,  obediat,  et  affectio  filialis 

paternam   reverentiam    semper   prse   oculis  habens,   nullis 

arctata  limitibus  se  currenti  desiderio  in  latitudinem  cari- 

tatis    infundat.      Quod    si    prselatus    injungat,    quae    saluti 

animae  obviant,  et  praecepto  Domini  adversentur,  consilium 

in   expedito  est,  ut  B.  Petri  sententia  observetur.     Deo, 

inquit,  magis   obedire  oportet,  quam  hominibus.     Et  hoc 

ex  verbo   Samuelis   elicitur:   Si   peccaverit,   inquit,  vir  in 

virum,  poterit  illius  propitius  esse  Deus :  si  quis  autem  in 

Deum  peccaverit,  quis  orabit  pro  eo  ?     Quicquid  ergo  tibi 

prselatus  inunxerit,  quod  animae  saluti  non  obviet,  sic  illud 

amplecti  debes,   ac   si  Deus  ipse   prseceperit.      Nam  etsi 

etiam  impossibilia  injungantur  juxta  Regulae  tenorem,  con- 

fidens  de  adjutoria  Dei,  ex  caritate  obedias.     Ad  prselatos 

loquens  Dominus  dicit :   Qui  vos  spernit,  me  spernit:   et 

qui  vos  audit,  me  audit.     Beatusque  Benedictus  protestatur 

Deo  impendi  obedientiam,  quse  majoribus  exhibetur.     Per- 

niciosum  est  suum  qualitercunque  scandalizare  prselatum. 

Nam  si  super  scandalo  pusillorum  terribilem  pcenam  statuit 

"Deus,  quid  erit  de  scandalo  prselatorum?     Sane,  in  om- 

nibus,  quae  a  praelato  jubentur,  generaliter  damnabilis  est 

contemptus.     Et  sicut  caritas  commendat  obedientiae  me- 

ritum,  ita  rebellio  accumulat  inobedientise  malum.    Species 

contumaciae  est  de  modo  mandati  inquirere,  hsesitare,  dis- 

cernere,  aut  differre.     In  contractu  enim  obedientise  non 

habet  disputatio,  aut  disceptatio  locum.     Nam  si  in  discus- 

sionem,  seu  suspicionem  ea  quse  tibi  sunt  mandata  dedux- 
eris,  ad  lignum  scientise  boni  et  mali  manum  praevarica- 
tionis  extendis.  Nimis  delicata  est  haec  obedientia  transiens 
in  deliberativum  genus  causse.  Non  est  hoc  in  auditu 
auris  obedire.  Non  est  hsec  regularis  obedientia  sine  mora, 
sed  astutia  tergiversatrix,  et  aperta  superbia.  Si  autem 
vitse  nequioris  est  abbas,  ei  tamen  ex  caritate  obedire 
oportet.  Scriptum  est  enim :  Quse  dicunt,  facite ;  quse 
autem  faciunt,  nolite  facere.  Contemptum  igitur  super 
omnia  cave.  Nam  etsi  Dominus  quandoque  pro  peccato- 
ribus,  et  transgressoribus,  testimonio  prophetae,  rogaverit, 
ne  perirent,  licet  pro  suis  crucifixoribus  oraverit;  licet  ec- 
clesia  oret  pro  Schismaticis  et  Judseis :  nec  Deum  tamen, 
nec  ecclesiam  pro  contemptoribus  unquam  intercessisse  re- 
peries.  Super  contumacia  tamen  et  contemptu  Sanctorum 
Patrum  prudentia  dispensavit,  et  contra  inobedientise  malum 
proposita  est  transgressoribus  medicina.  Gratias  autem  ago 
Deo,  quia,  sicut  ex  quorundam  relatione  audivi,  delicta  ju- 
ventutis  tuse,  et  honoris  ambitiosi  nundinas,  a  primo  vitae 
maturioris  limine  salutasti,  longique  temporis  jacturam 
fructuoso  pcenitentise  compendio  redemisti.  Nunc  autem 
verbum  illud  Sapientis  a  tuse  sinu  memoriae  non  excidat : 
Fili  de  indulto  et  propitiato  peccato  semper  sis  sollicitus. 
Sunt  enim  plerique,  qui  ad  profectum  poenitentiae  sibi  suf- 
ficere  credunt,  quod  a  sua  turpitudine  destiterunt,  nec  re- 
colunt  excessus  veteres.  Quasi  spatio  temporis  evanuerint, 
et  sola  oblivione  credunt  se  cum  Domino  ad  plenum  de 
suis  iniquitatibus  transegisse.  In  persona  hujus  pcenitentis 
Job  ad  Dominum  loquens  dicit:  Signasti  quasi  in  sacculo 
peccata  mea.  Et  Moyses  in  Deuteronomio :  Nonne  haec 
condita  sunt  apud  te,  et  signata  in  thesauris  tuis?  Non 
tam  facile  sine  fletu  et  gemitu,  et  cordis  acerbo  dolore 
sanantur,  quse  coaluerunt  in  medullis  praecordiorum :  nec 
leviter  culpa  remittitur,  nisi  cum  quantitate  peccati  hu- 
militas  pcenitentise  compensetur.  Mihi  ergo  ad  votorum 
plenitudinem    cedit,    quod   elationis  fastus,    et   ambitionis 

hiatus  sub  modestise  censura  cohibueris.  Recolo  enim 
te  olim  causari  et  arguere  Deum,  quod  nullum  de  tribu 
nostra  erigebat  in  cathedram  seniorum.  Quicquid  autem 
nunc  desideres,  Deus  omnem  intellectum  meum  et  tuum 
in  suse  obsequium  servitutis  humiliet  et  captivet.  Tu  vero 
frequenter  ex  ipsius  papse,  qui  nunc  sedet,  ac  plerorumque 
cardinalium  ejus,  qui  in  diebus  meis  legatione  functi  sunt, 
fratris  etiam  mei,  et  abbatis  S.  Dionysii,  aliorumque  Mag- 
natum,  qui  in  terra  sunt,  relatione  cognoscere  potuisti,  quod 
quum  in  Sicilia  essem  Sigillarius,  et  doctor  regis  Guillelmi 
secundi,  tunc  pueri,  atque  post  reginam  et  Panormitanum 
electum,  dispositio  regni  satis  ad  meum  penderet  arbitrium, 
quidam  mei  aemuli  machinantes  me  a  familiaritate  regis  ex- 
cludere,  procuraverunt,  ut  ecclesia  Neapolitana  me  in  archi- 
episcopum  eligeret,  ac  per  majores  capituli  ordinationem 
meam  communi  decreto  et  voto  unanimi  postularet.  Vo- 
catus  autem  non  ivi :  rogatus  et  tractus  multipliciter,  non 
consensi.  Episcopatus  quoque  Roffensis  bis  mihi  oblatus  est, 
oblatumque  renui,  et  honorem  ex  onere  metiens  motus  am- 
bitiosos  ad  sobrios  mediocritatis  terminos  limitavi.  Aman- 
tissime  nepos,  utinam  modestia  vestra  nota  sit  omnibus  ho- 
minibus.  Dominus  prope  est.  Prope  est,  ut  veniat  dies 
tuus.  Et,  ut  utar  testimonio  Salomonis  :  Cito  et  horrende 
fiet  judicium  his,  qui  praesunt.  Horrendum  quippe  est  in- 
cidere  in  manus  Dei  viventis,  accumulare  sibi  peccata  du- 
plicia,  flammas  gehennales  pro  iniquitatibus  incurrere  alie- 
nis.  Propterea  tutius  reputem  latere  et  fumare  sub  modio, 
quam  ascendere  super  candelabrum,  measque  tenebras  oculis 
intrudere  aliorum.  In  divitiis  enim  mea  lux  esset  obscuri- 
tas,  et  illuminatio  mea  in  deliciis  meis.  Multorum  siquidem 
turpitudo  latuit,  donec  honoris  assumptio  palpebras  vulgaris 
famas  aperiens  in  publicam  deduxit  notitiam,  quod  status 
humilior  occultabat:  nam  dignitas  indignos  ostendit.  Adde 
etiam,  quod  multorum  dominatio,  est  eorum  damnatio. 
Quot  enim  paupertas  ad  ccelum  promovet,  tot  cum  dignitati- 
bus  suis  infernus  absorbet.     Cave  igitur,  ne  absorbeat  te 

profundum  neque  urgeat  super  te  puteus  os  suum.     Dies 
tuae  mortis  incertus  est :  senesque  pariter  et  juvenes  mors 
amara  involvit.     Quid  facies,  quum  te  a  carorum  tuorum 
consortio  resolutionis  humanae  conditio  separabit  ?   Quum 
igitur  nigrescere  et  horrescere  cceperit  nox  aeterna,  quum 
extra  diem  te  traxerit  importunus  et  crudelis  exactor  per 
irremeabiles  semitas  tenebrarum,  ut  te  in  illud  immane  et 
horrendum  chaos  in  regionem  mortis  aeternae  praecipitet : 
Qualiter  tibi  erit,  quum  ab  ecclesia  sanctorum  perpetua  ex- 
communicatione  praecisus,  videbis  filium  Dei  suis  militibus 
donativa  gloriae  largientem,  tibi  cedere  ad  miseriae  cumulum 
alienae  plenitudinem  voluptatis  ?   O  quam  lugubre  erit  vi- 
dere,  et  perdere  Deum,  atque  ante  sui  Salvatoris  perire  con- 
spectum  !     Ubi  tunc    erunt   animositates,  et  deliciae  tuse, 
de  quibus  sola  remansit  recordatio  in  tui  accusationem,  et 
obligatio  in  tormentum?     Tota  hominis  miseri  substantia 
devorabitur  inextinguibilibus  flammis,  nec  erit  suppliciorum 
modus,  vel  intermissio,  sive  finis.     Nam  ibi  finis  semper 
incipiet,  mors  non  morietur,  nec  defectus  deficiet,  ut  dam- 
nati  hominis  conditio  semper  in  doloris  materiam,  et  mortis 
aeternae  pabulum  recidivet.     Carissime,  hsec  recole,  hsec  lo- 
quere,  et  exhortare,  teque  fratribus  tuis  amabilem  et  imita- 
bilem  exhibens,  eos  ad  vitae  bravium  coram  Deo  in  justitia 
et  sanctitate  praecede.     Coxi  pulmentum  tibi,  et  qui  tecum 
sunt  filiis  prophetarum:  si  vero  colocyntidas  sapiat  exhor- 
tatio  minus  blanda,  farinam  patientiae  et  devotionis  Elisaeus 
apponat.     Quia  vero  nulla  te  salutatione  a  longo  tempore 
visitavi,  in  campum  orationis  se  latius  efFudit  affectio,  ut 
litterarum  intercurrentium  raritatem  prolixior  epistola  re- 
compenset.     Bene  vale. 

Pag.  398,  1.  16.  Pro  Ausus  est  susurro,  &c.  usqne  ad 
et  proximum  editio  Paris.  habet  h&c  qua  sequuntur. 

Ausus  est  susurro  et  bilinguis  vestrae  discretioni  con- 
sulere,  me  ad  obtinendam  Carnotensis  ecclesia?  praepositu- 
ram  subsidia  regum  et  comitum  contra  vos  implorasse. 
Credo,  si  eorum  auxilia  postulassem,  petitioni  meae  gra- 
tanter  assisterent.  Sed  de  justitia  mea,  et  vestrae  con- 
scientise  puritate  securus  emendicata  hominum  suffragia 
non  requiro.  Placet  mihi,  si  tamen  beneplacitum  est  in 
oculis  vestris,  ut  causa  mea  in  aleam  controversiae,  et  even- 
tum  judicii  deducatur.  Quod  si  misericordiam,  et  non 
judicium  erga  me  cogitatis,  scripto  vestro,  quod  de  praepo- 
situra  mihi  fecistis,  authentico,  abbatibus  etiam  qui  adfue- 
runt,  et  vestrae  conscientiae  committo. 

